
CAEEÍUS. 

Históriai novella. 

A császárok korszakában Eóma környéke fény és pompa 
dolgában vetekedett magával a fővárossal. 

Mindenütt a római patrieiusok villái tűntek elő a kör- . 
nyékben, úri kényelem tanyái, miknek kellemesekké alakí- 
tásában remekelt mindenféle művész, — a szobrásztól a 
szakácsig. 

E derék patríciusok, kik közül egynémelynek jövedelme 
nyolcz, kilencz millióra ment föl, gyakran voltak azon 
kellemetlen helyzetben, hogy Eómát kerülniök kellett ; az 
unalom, a sértett hiúság, a nép és a praetorianok lá- 
zongásai, legtöbbször a császári gyanú kényszeríték őket 
elhagyni a világváros kapuit s mezei jószágaikra ki- 
vonulni. 

így élt már több év óta Tiber-torkolati jószágán az öreg 
Mesembrius Vir, a legvénebb senator, ki, a mióta Probus 
meghalt, lábát sem tette Eómába és felé sem nézett a 
senatusnak. ugyan a köszvényt és a hályogot okozta, 
melyek lábaival és szemeivel parancsoltak, s akárki jött 
hozzá, nem látta őt máskép, mint currulis székén ülve, 
elefántcsont mankójával kezében, s szemei előtt hosszú 
zöld ernyővel. 

Két leánya volt az öregnek. Az egyik, Mezembria I., korán 
férjhez ment egy császári kegyből nagy úrrá lett libertin- 
hoz ; később a libertin elveszte fejét, vagyonai és a császári 
kegy a szép hölgyre maradtak, ki nem sokára Eóma 
Aspasiájának lőn kikiáltva Glyceria melléknévvel. 

íókai-. Novellák. ^ 

Mesembrius természetesen, ha Glyceríáról beszéltek 
előtte, nem csak vak, hanem még süket is volt, az ő száján 
pedig e név ki nem jött soha. 

Másik leánya volt Mesembria 11. (keresztségi nevén 
Sophronia), ki szüntelen az öreg úr mellett volt mezei 
jószágán; szép és erényes hajadon, kinek három görög 
istennő látszott kölcsönözni bájait : Juno termete kecseit, 
Venus arcza bubáját, Psyche lelke szendeségét. 

Pedig Sophronia nem igen nagy hálára kötelezé le maga 
iránt a pogány istennőket; a közel tengerparton élt a 
bölcs Eusebius, az apostolok utóda ; a szép hölgy régóta 
látogatá a titkos gyűlhelyeket, hol e szent férfi hirdeté.a 
Krisztus hiveinek az igét az egy Istenről, ki él lélekben ^s 
igazságban. 

A vén Mesembrius jól tudá, hogy kedvencz leánya titkos 
proselytája az új hitnek, és nem ellenzé azt ; még magával 
leányával sem vétette észre, hogy ő sejt ebből valamit. 

Jöttek azonban Rómából délczeg patrícius ifjak, a szép 
hajadon híre által ide csalva, kik mind azon reménynyel 
kecsegtették magukat, hogy kezét és szívét és millióit meg- 
nyerhetik. Mesembrius szívesen fogadá őket ; nagy lako- 
mát rendezett tiszteletökre, előhozatta százéves borait ; az 
ifjaknak nem sok kellett a folyékony tűzből, hogy leitta- 
sodjanak: az utolsó libatio után mindegyik olyannak 
mutatta magát, a milyen valóban volt, s kibeszélte szívé- 
nek legtitkosabb hajlamát. 

Az öreg Mesembrius hallgatott és elmélkedett. 

Az egyik kéjencznek mutatta magát s dicsőíté Proculus 
s a prsegustator Maximin erényeit; másik ment volt e 
hajlamtól, hanem annál nagyobb vágyat árult el despotá- 
nak és rabszolgának lenni egy személyben ; s ha találkozott 
is végre egy omnibus numeris solutus, midőn az utolsó 
themára került a sor, — a keresztyének felöli véleményre, — 
a többiekkel együtt az is elárulá azon hitét, hogy a 
keresztyén felekezet nem egyéb egy istentagadó sectánál, 
mely magát a circusokból, népünnepekből, secularis játé- 

kokból visszahúzva, konok gyászolásával zavarja a nép 
örömeit, s e helyett sötét barlangokban borzasztó rítusokat 
végez, felavatottjait kényszerítve egy lisztbe pólált cse- 
csemő szivét átverni késeikkel, s annak véréből inni; 
hogy az istenek haragja ezek miatt látogatja a földet ár- 
vizekkel, döghalállal, földrengéssel és barbárokkal, és hogy 
ezeket nem lehet eléggé olajba főzni, szurok közt égetni, 
vadállatokkal széttépetni s elevenen elásni, hogy az 
országról elforduljanak az ég csapásai. 

Mesembrius eleget hallott, s egyiknek sem adta leányát. 
Tisztelte a martyrokat, de nem óhajtá leánya nevét köztük 
említtetni. 

Egy visszautasított kérő sem látta Sophroniát. 

Egy napon fiatal napbarnított arczu lovag szállt be a 
vén Mesembriushoz. Az öreg látta őt jönni kerti laka 
trichilumából, hol botjára támaszkodva ült, s daczára 
hályogos szemeinek, már messziről rákiálta : 

— Ah, te jösz hozzám, Manlius Sinister ? jer, jer, itt 
vagyok. 

Az öreg meg tudta látni, a kit akart. 

Az ifjú odasietett hozzá, megölelte s megszorítá kezét. 

— Hogy megférfiasodtál, szólt mosolygó arczczal 
Mesembrius, s mintha szemei nem elégítenék ki, kezeivel 
is végig tapogatá az ifjú arczvonalmait, karjait, vállait ; a 
mióta Probussal elmentél, egész ember lett belőled ; hát te 
is leányomat megkérni jöttél, úgy-e ? 

Az ifjút zavarba hozá az egyenes kérdés. 

— Nem vagyok ily önző, Mesembrius, engem régi 
barátságunk hozott lakodba. 

— Tudom, tudom, ismerjük a barátságnak azt a nemét, 
a mi egy fiatal ember és egy vén ember között szokott 
lenni, a kinek szép leánya van ; mert leányom nagyon szép, 
Manlius ; igen szép ! hogyha látnád ! Oh ne mondd, hogy 
láttad, ezelőtt négy esztendővel mi volt az ? te is gyermek 
voltál, ő is ; mit értettél akkor hozzá ? De most ! oh 
Manlius, az nagy hiba volna tőled, ha bele nem szeretnél. 

1* 

— Mit használ az nekem, öreg barátom ? te annyi kérőt 
elutasítál ajtód elől, kik nálamnál jobbak, gazdagabbak 
és hatalmasabbak voltak, hogy én még reményleni sem 
merek. 

— Hogyne, Manlius ? hát nem lehetsz-e te is gazdag és 
hatalmas ? Carinus czászár nem játszópajtásod volt-e ? 
hát nagybátyád, a derék Quaterquartus nem leghíresebb 
augur-e Rómában ? kinek minden jóslata beteljesül, ki 
kezében tartja a császárok és országok jövendőjét. 

— Ez mind igaz. 

— Ugy-e bár ? Látod, te még nagy ember lehetsz. Csak 
Carinus kegyét kell kissé keresned s nagybátyádnak ked- 
vében járnod. Ugy-e pedig az könnyű dolog ? 

— Legalább nem nehéz. 

— Lásd, lásd. Még ki tudja, mi nem lehetsz ? Mibe 
kerül Carinusnak a kedvedért egy gazdag senatort a vízbe 
fojtatni s palotáit és kincseit neked adni ? s akkor neked 
is lesz palotád és rabszolgáid, rózsavízben fürödhetsz, s 
pávanyelveket ebédelhetsz. Mi áll utadban ? Erre a dicső- 
ségre hason mászva is eljuthatsz. Hason mászva, mondom. 

Manlius hagyta az öreget beszélni. 

— No, de maradj itt nálam, a míg kedved tartja és 
mulasd magad. 

Este felé pompás vendégség állt készen Manlius tiszte- 
letére, összegyűjtve mind abból, a mi ínyét, szemet ós lel- 
ket gyönyörködtet. 

Az ifjú arcza lángolt az ó falernumi tüzétől ; gyakran 
csapkodott öklével az asztalra, feledve a tiszteletet gazdája 
iránt. 

Mesembrius észrevéve, hogy vendégének lelke nyílik a 
bortól, s fél könyökére emelkedve, hozzáfogott az exa- 
menhez. 

— Hát Manlius, mit szólsz e falernumihoz ? nincs-e 
igazam, midőn azt mondom, hogy Itália a föld keble, mert 
itt vannak a föld emlői : azon hegyek, melyek e bort 
termik ? 

— És én mégis ittam már életemben lelkesítőbb italt. 
^- Lelkesítőbb italt Manlius ? Kinek az asztalánál ittad 

azt Manlius ? 

— Az Éuphrat vizéből. 

— Mit beszélsz? 

A ktesiphoni csata után volt az. Egész nap verekedtünk, 
karomon a vér, arczomon az izzadtság csurgott alá. Estére 
tönkre volt verve a persa had, s ezen egy napon kiáradt 
az Euphrat medréből. 

— - S te akkor ittál belőle ? 

— Igen. Annak a víznek részegítő ereje van. 

— A dicsőség részegíte le Manlius. Az volt abban a 
vízben I 

— Nem tudom, mi volt benne ? mert a hogy sisakom 
tele merítem, le sem vettem addig ajkamról, míg egy 
cseppig ki nem ürült. 

— Hanem azután vígan is voltatok, úgy-e bár ? Hejh 
kedv szerint lehetett mulatni az elfoglalt Ktesiphonban. 
Képzelem, jól lehetett dolguk azoknak a szép feketeszemű 
menyecskéknek, a kik hevenyében férj nélkül maradtak, 
meg azoknak a palotáknak s raktáraknak, miknek gazdáit 
agyonvertétek. Úszott a katona tejben, vajban. 

— Nem igen úszott biz az, mert még azon az éjszakán 
továbbutaztunk, s mi a bogárszemű menyecskéket illeti, 
kemény parancsa volt minden vezérnek, hogy az elfogott 
hölgyek erényét katonáival tiszteletben tartassa. 

— No, no. Nem igen szigorúan szoktátok ti venni az 
ilyen parancsokat.- Ismerjük már ezt. 

— Mehercule ! roszúl ismeritek, kiálta Manlius dühbe 
hozva. Annyira keményen vettük a parancsot, hogy én 
egy légiómból való katonát, ki egy szüzet elrabolt, lábai- 
nál fogva köttetek két lehajtott fához s úgy hasíttattam 
kétfelé. 

— No, de azért engem csak ne hasíts ketté, tréfálódzék 
az öreg Mesembrius, rendkívül gyönyörködve azon nemes 
méltatlankodáson, melyet vendége mutatott; azzal inte 

egy közelálló numid rabszolgának, ki egy faragványokkal 
ékes ezüst vedret tárta kezében: — jer Eamon, töltsd 
meg vendégem serlegét. 

— Hagyd el, kiálta Manlius, meg tudom én azt még 
magam is tölteni, nem kell engem megitatni, mint Carinust, 
a ki restell hozzányúlni a pohárhoz, mikor iszik, s azt 
hinné, hogy elfárad, ha egy fügét saját kezével vinne a 
tányértól szájáig. 

— Ej, ej, Manlius Sinister, te az Augustust rágalmazod. 

— Aecastor I ez nem rágalom I hát nem tudnivaló-e 
róla, hogy lábai soha sem érik a földet, még fürdőszobájába 
is zselleszéken jár ; a minap egy gyűrű volt az ujján, s 
azon panaszkodott, hogy nem birja elviselni annak a 
nehéz gyűrűnek a terhét, s lehúzatta az ujjáról. Sőt többet 
mondok, most egy hires oklevélhamisitót hozatott ki a 
börtönből, ki rendkivül ügyes mások névaláirásának után- 
zásában; ezt megtette főirnokának, hogy még saját nevé- 
nek leirásával se legyen terhelve, s most ez a defraudator 
Írja helyette minden országos okiratra a nevét. 

— Oh Manlius. Te mégis nagyon sokat elmondasz 
Carinusról, pedig ő neked iskolatársad volt. 

— Azzal nincs mit dicsekednem. Igaz, hogy sokszor 
megosztottam vele kenyeremet, mikor neki nem volt, s 
rongyos palliumát kicseréltem a magaméval I de nem 
óhajtom, hogy rám ismerjen valaha, mert könnyen úgy 
járhatnék, mint többi iskolatársai, kik megjelentek előtte, 
őt korábbi idők emlékeire figyelmeztetve, s kiket aztán 
Carinus menten bedugatott a « feledés tornyaiba)), hogy 
magát a multak kellemetlen érzéseitől megszabadítsa. 

— Jaj Manlius, te úgy beszélsz, mint egy Seneca, így 
te soha sem fogsz Carinus kegye által magasra jutni. 

— Mikor is volt arra szüksége szabad rómainak ? kiálta 
büszkén fölemelve fejét az eques : van kardom, van bátor 
szivem ; ha ezek nem bírnak dicsőségre vezetni, nekem 
az olyan hatalom, melyet a porban fekve lehet elnyerni, 
nem kell ! ebeknek való az és libertinoknak. 

Digitized by VjOOQIC 



Mesembrius kezeit dörzsölve kaczagott örömében s 
unszolta az ifjút, hogy igyék. A bor valódi jellemét kezdte 
visszaadni a római rossí: világ közepett nem lelkéhez illő 
vonásokra szoktatott arcznak. 

— Mondsza tovább, jó Manlius, a mit elkezdtél; a 
ktesiphoni csatánál maradtunk : azaz, hogy ott maradt az 
ellenség, ti tovább mentetek, a míg mehettetek. 

— Tisztelem ősz szakálladat, senator, de azt nekem ne 
mondd, hogy «a míg mehettünk)). Mehettünk volna bizony 
a Jaxartesig : ember nem volt, a ki ellenünk tudott volna 
állani. Hiába pusztíták el utunk előtt a határt a futó 
persák; a római légióknak még a pusztaság sem állott 
ellen ; minden katona hátán vitte tiznapi eledelét (az egész 
thraciaí útban a legkeményebb télszakon kinn aludtunk a 
fagyott rögön). A persák tapasztalak meggátolhatlan köze- 
ledésünket, s midőn egy barbár nevű telepítvény elé ér- 
tünk, melynek kimondását római nyelvtől nem kíván- 
hatják az istenek, ott tábort üténk. — Alkonyat táján 
szemközt jöttek ránk a persa király követei: pompás, 
gyémántos emberek, befont hajjal, gyűrűkbe szedett sza- 
kállal, szépen kifestve pirosra, szemöldeik feketére s ujjaik 
tele gyűrűkkel, mint valami menyasszonyok, s kívánták, 
hogy vezessék őket az Augustus elé. — Carust értettem, 
nehogy Carínust véld. — Ekkor egy férfihoz vezették őket, 
ki ott ült a gyepen, fején egy sárga bőrsipka, és falato- 
zott — jóféle avas szalonnát és nyers babot. Egy kopott 
és duryaszövetű biborpalást volt nyakában, mely őt 
másoktól megkülönbözteté. 

— Ez volt Carus, ráismerek. Dörmögött közbe az öreg 
senator. 

— Az Augustus félbe sem szakasztá vacsoráját a köve- 
tek miatt, nyugodtan ropogtatva vas fogai alatt a nyers 
babot, mialatt azok amphitheatralís pathossal mondák el 
betanult beszédjüket, melynek mind fényes ígéretei, mind 
fenyegetései rosszul hangzottak a nyers lupinushoz, melyet 
a császár jóízűen evett. Midőn beszédjüket végzek, Carus 

levette kopasz, sima fejéről a sárga börsipkát, s rámutatva, 
szólt a követeknek: « nézzetek ide és tartsátok meg e 
szavakat : ha királyotok el nem ismeri Bóma fenhatóságát 
s provinciáit vissza nem adja, a milyen kopasz ez az 
én fejem, olyan kopaszszá teszem országtokat.» 

— Erről is Carusra ismerek. 

— A követek ijedten kotródtak tovább, a légiók jó kedv- 
vel éneklek a hadi verset, melynek minden strophája ezen 
végződik: «mille, mille, mille occidit». 

— Ez Carus dicsőítő verse, kiről azt hírlelék, hogy 
egyes viadalban ezer embert ölt meg az ellenségből. 

— Igaz, annyit fogyasztott el. 

— A fia tiz annyit ölt meg, csakhogy saját alattvalói- 
ból. Sit venia verbo. De mondd csak tovább Manlius, 
mi történt veletek tovább ? ezen egész hadjáratról min- 
denki másféle mesét mond. Egy azt állítja, hogy a fekete 
Lygiok támadtak meg benneteket, másik tumultusról be- 
szél, harmadik csodákat említ. Annyi igaz, hogy ti a helyett, 
hogy előre haladtatok volna, egyszerre visszafordultatok, 
noha ember nem állhatott többé ellenetek, a mint mondád. 

— Úgy van, ember nem állhatott többé ellen, de hát 
nincsenek-e hatalmasabb lények a föld felett ? 

— Valóban vannak ; Eóma istenei. De reménylem, hogy 
őket nem haragítátok magatokra, s auguraitok kitudakolák 
a kedvező auspiciumokat ; veletek volt a világhírű Qua- 
terquartus, derék unokabátyád. 

— Valóban ott volt; áldozatfüst, állatok bélé nem 
hiányzott, varjú is jött elég a láthatárra. 

— Manlius, nagyon profáné beszélsz e szent dolgokról. 

— Van okom róluk így beszélni. Segédcsapataink vala- 
hol egy félig bőrbe öltözött embert fogtak el a pusztán, ki 
mint monda, egy láthatlan Isten iránti tiszteletből vonult 
ki a magányba testét sanyargatandó, ott egy oszlopot 
rakott kőből, s ezen oszlop tetején töltött már harmincz 
telet és nyarat, egyiránt tűrve fagyot és nap hevét, s ott 
állt napestig kiterjesztett karokkal, mint egy crux, vagy 

számtalan hajlongással gyakorlá magát fejének térdeihez 
ütésében ; néhány légionárius kíváncsi volt megszámlálni 
e hajlongásokat, de midőn azoknak száma már az ezer- 
kilenczszázig haladt, megunták a dolgot, s letasziták a 
jámbort az oszlopról és megölték. (Simeon Stylites.) 

— S te sajnálod e nazarenust ? 

— Beszéljünk csendesen Mesembrius. Szavaimat vész 
kimondani és meghallani. Ne gondold, hogy ittas vagyok, 
s most gondolom ki e meséket. Én láttam ez embert hal- 
dokolni, mert későn jutottam oda megmentésére. Nem 
átkozódék. Arczán túlvilági boldogság kifejezése ült, sze- 
meit égfelé emelte megdicsőülten s haldokolva megáldá 
gyilkosait. Én elűztem azokat a sebesülttől s enyhítőleg 
hideg vizet adtain neki, ö megköszönte s e szavakat sugá 
fülembe utolsó lehelletével ; « Rómaiak! ne menjetek a 
Tigrisen túl, mert ott a láthatlan Isten paradicsoma van, 
ki nem engedi magát meggázolni ! » Én elmondám ez in- 
tést a császár kisebbik fia, Numeriannak, ki Caesar korá- 
ban is jó barátja volt minden jó katonának, s ö tudósítá 
felöle az Augustust, ki megdöbbenve az ascéta jóslatán, 
felszólítá Quaterquartust, hogy tartson auguriumot. Az én 
nagybátyám ismeretes arról, hogy oly oraculumokat tud 
mondani, mik meg nem hazudtolhatják. 

— Merészen beszélsz Sinister. 

— így jósolta Probusnak egyidőben azt, hogy az ő csa- 
ládja fogja Róma fényét helyreállítani ezer esztendő múlva. 

— Csak ? 

— A sok lituus forgatásból végre az lett a tudomány, 
melyet Quaterquartus dodonai ihlettséggel eldeclamált, 
hogy a legközelebbi csatában Isten fog harczolni. 

— Azt nem tévé hozzá, hogy mellettünk-e, vagy elle- 
nünk ? 

— Az imperátor előrehaladást parancsolt s még aznap 
átkeltünk a Tigrisen. Naplementen többen azok közül, kik 
a martyr Simeon Stylitest megölték, borzadva látták őt 
egy dombtetőn kiterjesztett karokkal áUani, mint egy 

keresztet, s hajlongni térdeihez értetett fővel. Pedig én 
magam temettetem el a kimultat. Az éjszaka sötét lett, 
fellegek tódultak minden oldalról a láthatárra, mesz- 
szirÖl villogva, , mintha csatára készülnének egymással. 
A mennydörgés mindig közelebb jött, a világ elsötétült, 
soha nem hallott hangok kezdenek körülöttünk üvölteni, 
midőn villámlobbanásnál az égnek mélye megnyílt, úgy 
tetszék, mintha számtalan fényes alak nézne onnan reánk. 
Mindenik légiónak úgy tetszék, mintha a mellette levő 
légiók nagy küzdelmes tusába volnának keveredve, kardok 
és dárdák csörgése hangzott köröskörül, pedig sehol sem 
volt csata. A sötétben úgy hallók, mintha egész seregünk 
egyetlen zavarttömeggé volna gomoly odva, hol ember ember 
ellen küzd, a lovas cohorsok gázolják a gyalogokat, a tri- 
bünök nyargalnak a seregek élén s a hadtömegek pusztítva 
omlanak egymásba, — s csak a perczig tartó villámlobba- 
násnál láttuk, hogy a légiók mind csendesen állnak sza- 
bályos négyszögökben, mégsem mozdulva helyükből. Ek- 
kor egyszerre irtóztató ropogással omlott alá egy kígyózó 
tűztömeg, egyenesén csapva le soraink közé s megrázva 
alattunk az álló földet és körülöttünk a levegőt ; a borza- 
lom térdeinkre ejte, minden állat a földbe rejté arczát, s 
a rettentő szózat egy hatalmas Isten ítéletét mennydörgé 
füleinkbe. Midőn ismét felpillantánk, valami nagy tűz 
égett táborunk közepében. Az Augustus sátora volt az, 
melyet a villám megütött. Senki sem merte oltani, benne 
volt a császár és a sereg védisteneinek képei. Odaégtek 
mind. Ki hát az Isten ha nem ők ? óh Mesembrius, való 
volna-e az, hogy él felettünk egy láthatatlan lény, ki ura 
égnek és földnek, s a holt kőalakok, kiket mi imádunk, 
önmagukat sem képesek megvédni ? 

Mesembrius nyugodtan szorítá meg Manlius kezét. Ele- 
get haUott. 

— Ne szóljunk erről többet, Manlius. Ti visszatértetek 
a hatalom elől, mely útatokba állt. Az Isten volt ! Hogy 
viselé magát a sereg ezután ? 

— Nem lehete őket többé rábírni, hogy elöremenjenek ; 
körülfalazták a helyet, melyen Carus Augustus segély- 
telenül megégett Róma védisteneivel ; most ott egy épület 
áll a puszta közepén ajtó és ablak nélkül, hogy emberi 
láb ne léphessen az Istentől megátkozott helyre. A sereg 
megválasztá Numeriánt vezéréül, s követelte, hogy hozza 
őket vissza Illyriába. E hírt Garinnsnak meghozni külde- 
tem elöte én, s ez az oka, hogy most látjuk egymást. 

— Reménylem, hogy többször is fogjuk még látni. Öröm 
Rómában lenni, úgy-e bár ? 

— Nekem nem az, szeretnék visszamenni légiómhoz. 

— Óh, úgy te még bizonyosan nem láttad Carinus cir- 
cusát, a pompás secularis játékokat, minőket csak Rómá- 
ban lehet feltalálni ; nem élvezed még Antonin thermaeit, 
a rózsaillatos meleg fürdőket, gemmákkal kirakott falaik- 
kal ; még tán szeretőd sincs Rómában Manlius ? 

— Láttam mindent és nem mulattatott. Mit bámuljak 
én, sebhelyekkel rakott légionárius, ki most jöttem Scythia 
széléről, circusaitok vérontó bohóczkodásain ? Itt harczot 
csinálnak játékból, mi a harczból csinálunk játékot. A ther- 
maeket pedig soha sem szerettem ; a meleg fürdő csak a 
Quiritesnek való, nem a katonának. A vért a hideg víz is 
lemossa ; a piszoknak persze, hogy meleg kell. 

— De nem feleltél a harmadikra : nem találtál szép 
asszonyt Rómában ? de mit kérdem így ? megtalálnak 
téged ők, ha te nem keresed is őket. Oh Róma hölgyei 
nem kevélyek, nem rátartok ; ha egyszer mutattad magad 
a fórumon, a milyen délczeg^ daliás ifjú vagy, azt kellene 
tőled kérdenem : nem ragadtak-e még el ? nem téptek-e 
darahokra, mint Orpheust a bacchansnők ? 

— :- Ah Mesembrius, nem fogják lépvesszővel a keselyűt. 

— Eredj, eredj ! miért volnál te keselyűbb a többinél ? 
Mintha Venus galambjai nem fészkeltek volna Mars 
sisakjába ? Eredj ! Rosszul áll a te arczodhoz a tettetés. 
Hiszen elpirultál s szemeid lesütötted. Miért akarsz vén 
embert, mint én, rászedni ? vagy megváltoztak volna 

Carinus árnyékában a római erkölcsök ? s míg eddigelé, 
ha a hat Vesta-szűz közül egy meghalt, helyét alig akadt 
valaki betölteni, most egyszerre mind az ö papnéi lettek, 
a kik azelőtt Aphroditéé voltíik ? 

— Ezt nem állítottam, Mesembrius. 

— Tehát az ellenkezőt. No, ne tagadd, jeles kalandjaid 
voltak ? Igen derék ! Öt-hat szerelmes hölgy vett egyszerre 
körül, szivét, életét rakva lábaidhoz ; te kiválasztottad kö- 
zülök a legszebbet, a mielyik legforróbban ölelt, legédeseb- 
ben csókolt ? vagy nem tudtál választani közülök, s meg- 
tartottad valamennyit! Reggel az egyik koszorúját tetted 
a fejedre, este a másikét; egyiknek esküdtél a holdra, 
másiknak a napra, s hiven megtartád esküdet mindegyik- 
nek ? Igen derék, igen jeles ! Ez az ifjúság öröme Manlius ! 
én is ilyen voltam, míg ifjú valék. 

— De Mesembrius, nem hagysz szóhoz jutnom ; a mit 
elmondtál, az nem illet engem. Odáig mindent szépen 
megengedek, hogy Rómában létem egyetlen napja alatt 
több bajom volt a rabszolgákkal, kiket úrnőik küldtek 
hozzám, mint ez úrnők férjeivel, a kikhez küldve voltam; 
de nekem nem szokásom az ilyen küldeményekre figyelni. 
Manlius-családból eredek, melyben ős szokás volt, hogy a 
férfi nem szeretett egy nőnél többet életében, de azt sze 
rette hiven; ha meghalt, — gyászolta örökké; — ha 
megcsalta, — megölé ; — s ha meggyalázák, boszút áUt 
érte. 

— Szépen beszélsz, Manlius ; de egy gyűrűt látok ujja- 
don ragyogni, a minő gemmát nem szokott férfi viselni, 
hacsak nő ujjáról nem származik reá. 

— Helyesen következtetél. E gyürüt egy hölgy küldé 
nekem s hogy ujjamon viselem, annak egyedül te vagy 
az oka. 

Mesembrius csodálkozva tekinte az ifjúra, azt hivé, má- 
morában beszél érthetlenül. 

-^ Én Manlius ? Mi közöm nekem a te gyürüdhöz ? 

— Tegnap este, a vigiliák kezdete után, hogy a Capi- 

Digitized by VjOOQIC 



13 

toliumot elhagytam, egy lefátyolozott matróna vékony 
irattekercset nyújtott kezembe, s azzal az oszlop-sorozatok 
között hirtelen eltűnt ; a tekercs e gjrurűvel volt leszorítva ; 
kíváncsiságból felbontám azt s e titkos szavakat olvasám 
belőle: «Manlius Sinister! te egy szüzet szeretsz, kinek 
ö-tyja jó barátod. Ez ősz embert és e fiatal szüzet veszély 
fenyegeti, mit az isteneken s ellenségeiken kivül egyedül 
én tudok. Ha értesülni akarsz róla, siess hozzám. E levél 
átadója a pons sacer előtt várakozand reád a napnak és 
éjnek minden órájában, míg csak meg nem jelensz. E gyű- 
rűt mutatva elvezetend hozzám. » Aláírva: «egy nő, ki té- 
gedet gyermekévei óta imád, s kit te mindig megvetettél ; 
ki azok által gyűlöltetik, kiket meg akar menteni)). 

— Manlius, különös dolgot mondái. 

— A talány megfejthetlen előttem. Kinek van hatalma 
szivem legbensejébe látni, hogy onnan érzelmeimet kiol- 
vassa ? Álmaim árultak-e el, hogy tudhassa valaki, hogy 
én leányodat szeretem, kit négy év előtt láttam s azóta 
nem tudok feledni ? s ki lehet azon nő, ki megszabadítson 
egy másik nőt, a kinek szerelme kizárja az övét ? 

Mesembrius arcza elsötétült. A calix érintetlen áll már 
régóta a férfiak előtt : egészen kijózanultak a beszélgetés 
közben, csak sziveik maradtak tárva, miket a bor lelke 
kinyitott. 

— Mutasd e gyűrűt közelebbről, szólt Mesembrius 
halkan. 

Manlius oda nyujtá kezét ; a gyűrű köve gyönyörű ca- 
msea volt, sardonix faragmány, szép görög vonású hölgy 
fehér mellképével bíborsárga alapból kivésve. 

Mesembrius leránczolt homlokkal nézte a camseát ; félre 
fordítá fejét, s ismét ránézett merően, s azzal egyszerre 
undorral taszítá el azt maga elől, s ősz fejét csüggedten 
hajtá le mellére. 

— Miért borúit el arczod ? kérdé Manlius. Ismered e 
gyűrűt ? Ismered tulaj donosnéj át ? 

— ^ Ismerem, felele tompán az öreg. 

— Szólj, ki ő ? 

— Kicsoda ? szólt villogó szemekkel az agg. Kicsoda ? 
Egy szemtelen betsera, egy utálatos kéjhölgy, kinek lehel- 
letéből támad a döghalál Bóma népeire, kinek létele folt 
a teremtés munkáján, kire annyi átkot szórt önnön édes 
apja, hogy ha az megfogamzanék rajta, nem teremne fű 
azon a földön, melyen az ő lábai járnak, s utálattal for- 
dulna el tőle maga a könyörület is. 

Az öreg utolsó szavai a leghevesebb zokogásban vesz- 
tek eL 

— Kicsoda e nő ? kiálta felugorva a tricliniumról Man- 
lius. 

— E nő az én leányom . . . hörgé az öreg elkeserült 
hangon. 

— Glyceria ? 

— Abraxas ! ! kiáltá az öreg a baljóslatrontó igét, s 
undorodva rázkódott meg a névtől. 

Manlius levonta ujjáról a gyűrűt s az ablakhoz lépett 
vele, mely alatt a Tiberis folyt. Az öreg észrevette szán- 
dékát. 

— Ne hajítsd a vizbe ! Valami hal eltalálja nyelni, a 
halászok kifogják, s ismét napfényre kerül. Megmérgezi a 
Tiberist s megvesznek tőle, a kik iszszák. Tartsd magad- 
nak. Egy gondolatom támadt ; a miért e gyűrűt meg kell 
tartanod.. E gyűrűt én miattam viseled ez ideig, mint 
mondád. 

— Azért tartottam meg, hogy ha kell, téged megóvjalak. 

— Köszönöm Sinister. Tehát te engemet szeretsz, és 
leányomat is ; köszönöm, köszönöm ; háládatosak leszünk 
érte, én öregségemet adom szeretetedért, ő fiatalságát 
adandja érte. Mindig szerettünk téged, mindig úgy tekin- 
ténk, mint családunk tagját. Ha bennünket veszélytől 
akarsz megóvni, — tartsd meg ezt a gyűrűt, — eredj vele, 
a hová vezetni fognak, — keresd fel a ki küldte, — és 
gyilkold meg őt. 

— Mesembrius ! Leányod ő. 

— Ha gj^ermeke a basílkk annak a madárnak, mely 
fészkében kikölté ? 

— De ő épen téged akar ismeretlen vésztal megóvni. 

— Nincs rám nézve több vész a világon, egyedül ö ! 
A mi a világnak a dögvész, a földindulás, a vihar, a vér- 
pad, az én nekem az ő neve ! Ha én juthatnék hozzá kö- 
zel, én gyilkolnám meg öt. 

— = Ö meg akar téged menteni. 

— Ne higyj neki. Hazudik minden szava, megcsalta 
apját, megcsalja az isteneket. Képe oly ártatlan, mint egy 
alvó kisdedé; ha szól, meg vagy bűvölve, ha beszélni 
engeded, kibeszéli kezedből a tőrt, megront elvarázsol, 
kiforgat tenmagadból, átkozott varázslatokkal megtöri 
szived kérgét, hogy gyáva légy, mint egy korbácsolt rab- 
szolga. Nem arczát kendőzi ez, mint a többi asszonyok, 
hanem lelkét, most azzal csábit magához, hogy engem és 
Sophroniát akarja általad megmenteni ; ha odamégy és szi- 
vébe nem ütöd kardodat, mielőtt egy szót szólhatott volna, 
rábeszélend, hogy minket ölj meg I 

— - Mesembrius, mit vétett ő ellened, hogy így szólsz 
felőle ? 

— Mit vétett ? eltemetett, mielőtt meghaltam volna ! 
sárral keverte be ősz hajszálaimat ! megmérgezte szive- 
met, ellopta szemeim világát ! véremet lopta meg, hogy 
obscoen képeket fessen vele lupanárok falaira ! 

— Téged az indulat ragad el. 

— Miért ne ragadna ? Nincs-e oka egy rómainak átko- 
zódni, ba azt mondják neki a fórumon : szállj le lovadról, 
mert leányod becstelen ! Mehetek-e én Rómában valahová, 
a nélkül,' hogy gyalázatomat lássam: nincs-e az ő neve 
valamennyi Aevius és Mavius silány verseiben prosti-' 
tuálva ? nem látták-e őt az amphitheatrumban, mint pan- 
tomimát egy tapsoló, ujjongó vulgus előtt fellépni ? nem 
jár-e ő fényes nappal förtelmes kiséretével együtt tunica 
vitreába, ventus textilisbe öltözve ? nem engedé-e magát 
lefestetni mintvulgivaga Venus? s van^e egy orgia, egy bac- 

chanal, melynek ne ő volna utálatos királynéja ? — oh 
Manlius, az rettenetes dolog, mikor az ember tsz hajakat 
visel, nem nézhetni emberek arczába, mindenütt azt hal- 
lani suttogva, azt olvasni le mások tekintetéből : ime ez 
azon Mesembrius, kinek leánya Eóma megrontója, ime 
ez adott éltet azon szörnyetegnek, ki mindennap százezer 
éhező kenyerét eszi meg, s ugyanannyinak vérét issza meg 

rá, vigyázzunk, hogy hozzánk ne érjen I oh Manlius, 

hidd el nekem, hogy te egykor meg fogod ez asszonyt ölni. 

— Nem öltem asszonyt soha és nem fogok. 

— Emlékezzél szavamra. Ez a Megsera tégedet szeret ; 
azt is jól tudja, hogy te mást szeretsz ; hogy e más neki 
testvére, mit sem tesz ; ezek az elromlott inyű Messalinák 
még a vérben is válogatósak ; közönséges vér már nem 
ingerli őket, testvérüké a legédesebb nekik .... 

— Őrizd ajkadat az Ómenektől ! 

— Én érzem, a mit mondok Manlius. Jobb volna, hogy 
megöld e nőt vigyázatból, mint hogy megöld majd boszú- 
ból. Ha kigyót látsz, elgázolod ugy-e ? s nem várod el, 
hogy megcsipjen s okod legyen rá elgázolni ? 

— Te atya vagy Mesembrius, fájdalmaidat értem, de 
nem osztom. 

— Leendsz férj és akkor osztani fogod. 

— Mint kívánhatod öreg barátom, hogy gyűlölni tud- 
jak, midőn boldoggá tevéi? Egy alvónak beszéled hara- 
godat, ki örömeiről álmodik, míg te ingerült szavaddal hábo- 
rítod az éjt. Minden beszédedből én csak azt hallom meg, 
hogy Mesembria II. szerelmét kell egykor birnom. E szót, 
ez eszmét hallottam akkor is, mikor a vad Sarmaták csata- 
ordítása hangzott fülembe — a sötét Lygiok éji támadá- 
sainál, s a persa harczmezők naphosszú hevében; az ő 
arczát láttam a vértől kiáradt folyam tükrözetén, s a ko- 
pár sivatag tikkasztó látkörén ; azt látom most is, míg te 
vérről beszélsz, s ádáz szavaiból csak egy üti lelkem : az, 
hogy ő enyim lesz. 

— Igazán, hogy vak minden, a ki szeret. 

— S tedd hosízá, hogy rémlátó minden, a ki gyűlöl. 

— Adják az istenek, hogy neked legyen igazad, hogy 
egykor azt mondja az egész világ : ime Mesembrius, elta- 
szított leányod tiszta, mint Diana, s rágalom és vak kép- 
zelet volt minden, a mit róla mondái ! ^ — Én ... I De én 
még akkor is azt mondanám : meg kell öt ölnöd Manlius, 
mert megcsalta az egész világot! 

Az öreg szemei ki voltak egészen vörösödve, az indula- 
toskodás lázba hozta egész idegzetét ; észrevehetöleg resz- 
ketett s midőn a tricliniumról felemelkedék, oly erősen 
megfogta annak oldalán az elefántcsont sphinxet, hogy 
kezében maradt. 

— Szolgák, elő a fáklyákkal ; — kiálta recsegő han- 
gon, feledve, hogy máskor beteges asthmával szokott be- 
szélni ; — Manlius, menjünk nyugodni, az éj másik felébe 
haladt ; te álmodjál szerelmedről, gyűlöletemről én. 

S azzal kemény léptekkel elhagyá a trichilum termét, 
kertjein keresztül lakába sietve s egészen elfeledve, hogy 
a köszvény miatt egy lépést sem tud tenni ; szolgái a cur- 
rulis széket üresen tolták utánna. 

Manlius még azután sokáig a trichilumban maradt, 
elmélázva lelke ábrándjain, kidűlt az erkélyre, mely a 
Tiberisre hajolt, s a habokba nézett, miket a felkelő hold 
behinte ezüsttel. A holdvilágban fekete csónakok úsztak 
nagy csendesen parthosszant, s valami búbánatos hymnus 
zengése hallatszék távolról, a csónakok egyikén fehér 
hölgyalak látszott nagy messziről. Manlius úgy eltünődék 
rajta, hogy mi különöst érez most szivében ? Azt hivé, 
álmodik, a mint szokja néha az ember azt álmodni, hogy 
ébren van; ő azt hivé, hogy Sophronia szelid ábrándos 
arczárói álmodik. 

Nem tudott nyugodni, szivét úgy nyomta valami ; izga- 
tott lelke ki a szabadba vágyott, vévé kardját s paluda- 
mentumába burkolózva, egy az erkély alá kötött csónakba 
leszállt, s azt eloldva utána evezett a rejtélyes hymnus- 
hangoknak. 

Jókai: NoTellák. 2 

n. 

Minő csodás tüneménye volt az egy időben a kornak, 
hogy a való diadalmaskodott a költészeten, a kereszt egy- 
szerű tanai a ragyogó mythologián. 

A költők vallása, az ábrándos ligetek, a virágos partok, 
a napsugáros sziget-világok választott istenei, e művész- 
szellem ihletében tengerhabból született, virágillattól fo- 
gamzott, csillagokká örökült meleg eszményi alakok, 
édes szerelmi kalandok által az emberiséggel rokonná 
szövődve, mint enyésznek el az érzékimádat ölelő karjai 
közül, egy szavára egy hatalmasabb léüynek, ki ül elér- 
hetlen magasban s mégis mindenkihez oly közel, kit látni 
senki, érezni mindenki tud, ki egy és egyedül Istene a 
csillagnak úgy, mint a mezők liliomának. 

Mint hidegültek el lassankint az olymp isteneinek ol- 
tárai, mint fogytak el a rózsakoszorúk aranyos oszlop^ 
zataikról, mint tűnt el a nép illatos csarnokaik alól, hogy 
a szabad napsugáros ég alatt egy láthatlan valóság igéit 
hallgassa. 

Ez az ég, ez a napsugáros ég volt a titkok titka ! Az 
éjszakai ég csillagezreivel volt a mythologia, a nappali ég 
az oszthatlan való hite. Nem látni mélyét és magasát, csak 
jóltevő melegét érezni annak s a végtelen kék derűben 
egy örök remény beszél a szivnek, hogy ez égen túl van 
egy másik, egy jobb világ, melynek csak árnyéka ez itt 
alant, s mentől sötétebb itt az árny, annál fényesebb ott 
a való. 

Ez volt az eszme, mely győzött, a föld megszűnt börtön 
lenni, a halál nem volt fájdalom s a császárok nem vol- 
tak mindenhatók. 

Augusztus idejében azt monda egy költő : «ha Eóma ül- 
döz, hová futsz előle ? bárhová menekülj, Róma kezében 
vagy ! » Az új hit menhelyet mutatott minden üldözöttnek, 
s hiába foglalta el az egész ismert világot Eóma, maradt 

egy másik ismeretlen, tele titkos örömökkel azoknak, a 
kik itt alant szenvednek, — s mentül sötétebb itt az árny, 
annál fényesb ott a való.. 

E hitnek, mely a könyeket törlé le a szenvedők ar- 
czárói, győzni kellett; nemsokára egyesült benne üldö- 
zött és üldöző, mert ez vigaszt nyujta annak, ki igaz- 
talanul szenved, s bocsánatot annak, ki igaztalanul cse- 
lekszik. 

A császárok üldözése csak növelte, nem fogyasztá az 
új hit követőit : nyilt tereken, Róma közepén léptek fel a 
szentlélek választottai, a mindenható igét hirdetve, s a 
máglyákon, a circusok vadai közt sem vonták azt vissza, 
s azon eleven fáklyák, kiket szurokba mártva, a császári 
kertek kivilágítására meggyújtottak, a lángok között is be- 
szélték, hogy a mi fájdalom itt, az amott mind üdv és 
gyönyör. 

Hasztalan gyilkolták őket, a megöltek vére pecsét volt 
tanaikon, mely azokat hitelesíté, s a ki martyrokat csinál, 
az halhatatlan ellenségeket szerez magának. 

Carinus császár azonban egy új nemét találta ki a mar- 
tyriumnak. 

Haláltól, kínoktól vissza nem rettentek a proselyták, a 
mi másnak fájdalom, az nekik gyönyör volt, s gyönge 
szüzek a szentlélek által megszállva, dicsőítő hymnusokat 
énekeltek a lángok közepett. 

Carinus nem vetteté e szent hajadonokat többé mág- 
lyára, hanem oda vetteté katonáinak, s az erényes nők, 
kiket vissza nem riasztott a vérhalál, megborzadtak a 
gyalázattól, mely erösebben égeté lelkük tisztaságát, mint 
az olaj lángjai, s míg a circusok spoliariumai elé bátor 
arczczal tudtak nézni, undorodva gondoltak a földalatti 
bűnbarlangökra. 

A gondolat valami pokoli volt: azokat, kik sziveik át- 
látszó tisztaságáért a világ minden gyönyöreiről le tudtak 
mondani, épen e gyönyörök legutáltabb faja által büntetni 
meg, és Carinus jól tudta azt, hogy e gyalázat elől még 

a halál által sem szabadulhatnak meg áldozatai, mert a 
keresztyén hit tiltja az öngyilkolást. 

Ezért az ő uralkodása alatt csak titkos helyeken, éjféli 
órák után jöttek össze a hivők, barlangokban, elhagyott 
síremlékekben, s hajnal előtt eloszlottak. 

A római augurok tudtak a titkos összejövetelek felöl, s 
hogy a nép maga siessen azoknak helyeit kifürkészni, azon 
hirt terjesztek el, hogy a keresztyének ott eloltva minden 
világot, irtózatos tetteket követnek el, miket a mély sötét- 
ségnek kell takarni ; — a mi nagy szó volt, miután Rómá- 
ban fényes nappal űzte dolgait minden förtelem. 

Manlius a part mellett hajtva csónakát, mindig köze- 
lebb kezde jutni az énekhangokhoz, melyek oly szokatlan 
borzadálylyal tölték el szivét ; nem sokára egy holt ágá- 
hoz ért a Tiberisnek, hol mintegy húsz csónakot egészen 
elhagyatva talált. 

Széttekinte s a holdas szürkületben valami nagy, tömör, 
kerek épületet vőn észre, terebély olasz piniáktól beár- 
nyazva. Az énekhangok innen látszottak jönni. 

Körüljárta az épületet, a hold keresztül sütött az ab- 
lakok és oszlopsorokon, emberalak nem volt látható. Man- 
lius elborzadva gondolt gyermekéveiben hallott boszor- 
kányregékre, a tisztátalan lelkek szombatjára, kik éjféli 
órákban emberektől került helyeken gyülekeznek össze, 
láthatatlan alakban. Még inkább elborzadt, midőn álom- 
képét hozá kapcsolatba e rémes regehittel. A szelid, áb- 
rándos Sophronia képét látta maga előtt, valahányszor 
az elátkozott varázslókra akart gondolni, s a sötét, undo- 
rító háttérből az ő mosolygó arcza tűnt elé. 

Végre erőt vett borzadályán s kezét kiszabadítva bö 
köpenyéből, elhatározott léptekkel az épület csarnokába 
indult. A mint belépett, eszméi az első tekintetre más 
irányt nyertek, a terem közepén egy fölemelt négyszegkö 
üregén át egy földalatti terembe lehete belátni ; az ének- 
hangok innen keletkeztek. 

Digitized by VjOOQIC 



^1 

Tehát a keresztyének agapéja volt az. 

Manlius egy oszlop árnya által eltakarva, két hosszú 
sor alakot látott maga előtt, a férfiak fejei csuklyáikba 
rejtve, a nők földig lefátyolozva. Valami csendes 
bús melódiát énekeltek. A hangok tele voltak lemondó 
panaszszal, Inagasztos, nyugodt fájdalommal, valami ide- 
genszerű gyászgondolatokkal, miknek hatását hidegen érzé 
idegein végig borzongni a szemlélő római. 

A terem homályos hátterében néhány olajmécses égett, 
miknek halvány világánál egy megölt emberi alak tűnt 
Manlius szemébe, két keze és lábai keresztre szegezve, 
homlokán töviskorona, s oldalán vérehullató seb. 

Ezek tebát ama borzasztó sectariusok, kik az éj árnya 
alatt nefandus gyülekezeteiket tartják, gondola Manlius, 
s szorongva keresé kardját oldalán s rémlátó képzeleté- 
ben úgy tetszék neki, mintha az a keresztre feszített alak 
mindig lejebb hajtaná fejét. 

Az ének megszűnt, s valami hosszú sóhajszerű hang 
után, mely egy ájtatos gyülekezet egyhangú fohásza, elő 
állt egy ősz férfi, hosszú hófehér szakálla fekete palást- 
jára hullt le; a keresztre feszített alak lábaitól egy ser- 
leget emelt fel, s azt ajkaihoz érintve, szent áhítattal há- 
romszor megcsókolá. 

Manlius az áhítat helyett undorító vérszomjat látott az 
ősz szörnyeteg arczán, s a férfiak és nők bűnbánó térdep- 
lése helyett fajtalan mozdulatokat vélt látni, és ama ser- 
leg, melynek fölemelésére mindenki meghajtá fejét, az ö 
képzeletében vérrel volt tele, irtózatosan meggyilkolt em- 
ber vérével. 

Az öreg bölcs reszketeg hangon szólt : 

— íme e pohár az ő vére, mely kiontatott, hogy idve- 
zítsen ; e pohár a szent emlék, mely a bűnöket lemossa ! 
e pohár a szövetség, mely által egyekké leszünk. Járulja- 
tok e szent jelhez s legyetek tiszták a legtisztábbnak vére 
által. 

Manlius elborzadva ragadá meg kardja markolatát, s a 

. mint meglátta, hogy egy magas, hófehér ruhába burkolt 
női alak fátyolát félig fölemelve az ősz ember elé járult s 
annak kezéből a serleget elfogadja, magán kivül eliszo- 
nyodtában, kirántá kardját s a négyszög nyilasán keresz- 
tül a gyülekezet közepébe ugrott. 

— Álljatok meg ádáz orgyilkosok, orditá elvakult düh- 
vel. Ti ördögök apostolai. Mit cselekesztek itt ? 

A gyülekezet meg sem mozdult. El voltak készülve ily 
támadásokra. Az ősz ember nyugodtan felelt. 

— Istent imádunk. 

— Átkozott légy, midőn e szót kimondod I Tetteket kö- 
vettetek el, miknek még az éjszaka sem elég sötét takaró : 
ördöngös énekkel háborítjátok a föld alatt lakókat ; em- 
bert gyilkoltok s kényszerítitek egymást annak véréből 
inni, s midőn átkozott részegség száll idegeitekre a vértől, 
eloltjátok fáklyáitokat, s fertőzött ölelkezésben bűnöket 
követtek el, mikre gondolni is irtózat ! 

— Megbánod, a mit mondtál, Manlius Sinister ! szólalt 
^^g 6gy csengő női hang az ősz férfi oldalán. Ugyanazon 
magas hölgy volt az, ki k serleget legelőbb kezébe vette. 
Manlius összerezzent, ismerős hangot és saját nevét haUva, 
s a mint a hölgy fölveté fátyolát, elámulva látta maga 
előtt Sophronia szelid, ártatlan arczát, nyugodt tekinte- 
tével, mennyei mosolygásával, s valami emberentúli szi- 
lárdság szentelt hatalmával. 

— Mesembria II. . . . nyögé Manlius, kiejtve kezéből a 
fölemelt kardot, s annyira elfojtá szivét a kétség, hogy azt 
hivé, még most is valami iszonyú álmot lát szemei előtt, 
s dadogó nyelvvel hebegé : . . . Olymp istenei . . . enged- 
jetek fölébrednem. 

— Te ébren vagy, szólt Sophronia, kezével fölemelve 
Manliust. Nézz szemembe, én vagyok Mesembria II., ifjú- 
kori barátnőd Sophroniamost. 

— De e serleg, melyben vér van . . . 

— Vér csak azoknak, a kik hisznek, vérnek emléke 
azoknak, a kik emlékeznek, — érintsd ajkaiddal. 

Manliiis visszatartott iszonyattal ízlelé a kehely tar- 
talmát s csodálkozva rebegé : 

— Ez bor .... azután halk szóval kiérdé, meg-megrez- 
zenve ismeretlen félelemtől : Es azon haldokló alak amott ? 

— Az a holt idvezítő képe. 

Manlius bámulva vévé észre, hogy az csak egy fes- 
tett kép. 

— Ti egy holt embert imádtok ? 

— Istent, ki emberré lett, hogy meghaljon. 

— Nem lehet az. 

— Olymp istenei hánjrszor öltöttek emberalakot, hogy 
azon gyönyöröket élvezhessék, miknek édessége csak em- 
beri érzékkel közös ? a szeretet Istene emberalakot öltött, 
hogy azon fájdalmakat érezhesse, mik az embereket gyöt- 
rik, Ínséget, szégyent, üldözést és kínhalált. Olymp istene 
emberi alakot vőnek, hogy megmutassák a halandóknak 
az utat a pokolra, a szeretet Istene halandóvá lőn, hogy 
megmutassa az utat a mennybe ! Olymp istenei ragyogó 
királyi alakok, kik áldozatot kérnek, aranyat, fényes tem- 
plomokat, vérző hekatombákat, diadalok spoliumait, s 
Ígérnek értük hosszú életet, kincseket, palotákat és új 
diadalokat : a szeretet Istene holt, szegény alak, ki nem 
kér mást, mint tiszta szivet, s nem igér semmit a halálon 
innen, kinek képe jelvénye annak, hogy minden szenvedés 
a halálon innen, s minden öröm a halálon túl van .... 

Mindenki önkénytelenül vévé le föveget e szavak alatt. 
Manlius is hasonlóul tőn, a nélkül, hogy tudná, mit cse- 
lekszik. Azok letérdepeltek, térdeire rogyott ő is. 

— Méltatlanul üldöztelek benneteket, rebegé mellét 
kitárva. Álljatok boszút rajtam. 

— A szeretet Istene bocsánatot hirdet az üldözőknek. 
Hagyd el e helyet nyugodtan ; ha elárulandsz bennünket, 
ha megölsz, ha kínzasz, mi imádkozni fogunk érted. 

— Átok á gondolatra, mely ezt helyeslené ! Nem hagy- 
hatlak el nyugodtan többé, mert nyugtalanságot oltál 
szivembe. Engem boszúálló Isten ijesztő szava állított meg 

utamban, a te arczodon a bűnbocsátó Isten szavait olva- 
som. Oh adj vigaszt: két mennyet kell-e elveszítnem? 
egyet oda fenn, másikat a te szívedben ? 

' — A szeretet mennye nincs elzárva senki előtt, szólt 
Sophronia szent áhítattal mutatva az ég felé. 

Mánlius epedve ragadá meg a felé nyújtott kezet, s azt 
ajkaihoz vonva, szelíd érzelemmel kérdé Sophroníától : 

— És a te szived ? 

Sophronia magasztos mosolylyal viszonzá : 

— A szeretet Istene nem tiltja az igaz szerelmet. 
Manlius idvezült arczczal rogyott a hölgy lábaihoz, 

hódolattal simulva hozzá, mint egy megszelídült oroszlán, 
s a teremben hangzott a vígság hymnusa, mely tanít 
örvendeni az örülőkkel. 

Az ősz patriarcha malasztteljesen tévé kezeit az új 
cathechumen fejére, s a haldokló Isten áldva tekinte mínd- 
nyájokra. 

III. 

Másnap a vén Mesembriusnak első gondja az volt, hogy 
leányát maga elé hivatva, elkezde előtte Manliusról be- 
szélni, dicséiTe az ifjút érdemei szerint. 

A hölgy arcza égett e dicséretek alatt, s miután arcza 
úgyis elárulá, őszinte örömmel vállá meg atyjának, hogy 
az ifjú hőst régóta szereti. 

Mesembrius öröme nem talált szavakat, összeölelé 
leányát, s örömkönyek közt tévé őt az érkező Manlius 
keblére. 

— Egyetlen áldásom reád, rebegé reszketeg hangon. 

— Oh atyám, szólt Sophronia szomorúan. Ne mondd, 
hogy egyetlen áldásod. Neked még másik leányod is van. 

— Ezé egyetlen átkom. Siessetek mentül előbb egybe- 
kelni, 8 azután menjetek innen messze, messze. El, hová 
innen még csak feUeg sem jár. Ez a föld oly terhes már a 
bűntől, hogy minduntalan rázkódik alatta, mintha nem 
birná többé emelni. Menjetek el innen, nehogy együtt 

vesszetek el a bélyegzettekkeL Csak azon perczet akarom 
még megérni, midőn titeket boldogoknak tudlak, s a két 
tengeren túl, akkor aztán jöhet akár a halál, akár Carinus. 

Manlius még azon órában visszament Eómába házát 
elrendezendő, s a mint menyegzőjére mindent rendbe 
hozott, ismét lovára ült s késő estve indult vissza Mesem- 
brius nyári lakába. 

Már éjfélen túl volt az idő^ az éj borongós, felleges, 
csak lépést lehetett haladnia, midőn egy hídra felérve, 
egy mellékúton valami sötét csoportot látott közeledni. 

Egy csomó kóbor csőcselék látszott az lenni gyalog 
katonák által közrefogva ; a barbár harczok idején rend- 
kivül elszaporodott a sok rabló és naplopó, untalan dol- 
got adva a praetorianusoknak, Manlius ilyenekkel vélt 
találkozni s nyugton köszönté a mellette elhaladó kato- 
nákat. 

Csupán az látszott előtte feltűnőnek, hogy a csapat 
végén egy magas női alak lovagolt, hosszú fehér palást 
redőzött alá délczeg termetéről, ki a mint meglátta, hogy 
Manlius megáll, ő is megállt, mintha valamit gyanítna ; 
ott álltak egy darabig egymásra nézve, azzal ismét meg- 
fordultak s tovább mentek. Az arczokat nem lehete kivenni 
a sötétben. 

Manlius megállt s hátranézett s magában tűnődött, 
hogy ne nyargaljon-e vissza, valamit kérdeni tőlök? 
maga sem tudta mit. 

Nemsokára ismét örvendetesebb gondolatok foglalták el 
lelkét, s a mint a kelő szürkület ezüst fátyolt húzott a 
Tiberisre, az ő lelke is kiderült s vígan vágtatott a kedves 
táj felé. 

Már kivehete Mesembrius villája colossalis körrajzait, 
midőn az úton egy pompás gyöngyházzal kirakott selyem- 
függönyös lecticát láta szemközt jőni, négy rúdjánál 
fogva két aranyszerszámos öszvérre kötözve, a minőkben 
akkor csupán a legelőbbkelő hölgyek szoktak utazni. Két 
rabszolga ment elül hátul az öszvérek mellett. 

Annál nagyobb volt Manlius meglepetése, midőn e 
selyem függönyök közül egy rút ripacsos férfi fejét látta 
kibukkanni, kiben azonnal Aeviusra ismert, a leghaszon- 
talanabb parasytra, a ki fél sestertiáért kész volt az utolsó 
gladiátorra panegyrikont irni, s Carinus kedvencz agará- 
nak törzsökfát készíte, mely azt Eomulus és Eémus far- 
kasától szárma^tatá le anyai ágon. 

Manlius nem állhatá meg, hogy el ne mosolyodjék a 
panegyrista különös helyzetén. 

— Hát téged, Aevius, mióta hordat a császár lecticában, 
mint egy úri kéjhölgyet ? 

— Légy könyörülő Manlius, és ne nevess ki, én a leg- 
szerencsétlenebb poéta vagyok a világon, a mióta a pega- 
zus a Hypocrene fenekét berúgta; képzeld, jó alkalom 
kinálkozott halhatatlanságom öregbítésére. Tegnap délután 
meghallom, hogy Carinus parancsából egy csoport em- 
berimádó sectariust fognak meglepni Tiber-parti gyüle- 
kező helyükön; azonnal lovat béreltem ki, egy épen 
nekem való áldott paripát ; ily dicső eseményt nem lehete 
elszalajtanom, hogy azt az utókor szánjára lyrám hatalma 
által meg ne örökítsem. Ott ölés, keresztre feszítés, szurokba 
mártás s más egyéb, költők számára m'egbecsülhetlen dol- 
gok fogtak volna történni, s ime lássad mi történik velem. 
Az úton összehoznak Egyptom istenei egy átkozott szere- 
tetreméltó asszonyi kakodaemonnal, ki ebben a portatilis 
mennyországban vitette magát. Az asszony elébb kicsalta 
titkomat, azután lecsalt a lovamról, junói perfidiával 
meginvitált engem fellegfogó Ixiont, hogy üljek mellé a 
vehiculumba, s míg én egyik felől felkapaszkodtam, addig 
ő a másik felől leszállt róla, s felugrott az én paripámra, 
úgy ült rajta mint egy amazon-királyné s miután orrom 
alá nevetvén, azon tanácsot adta, hogy ha poéta vagyok, 
rendelkezzem a pegazussal, elnyargalt az általam kijelölt 
úton, s engemet itt hagyott ezen, még a fövényóránál is 
unalmasabb eszközében az időmérésnek, s míg ö bizonyo- 
san szerencsésen eljutott a spectaculum helyére, én ezzel 

a két öszvérrel és két szamárral úgy eltévedtem, hogy 
most kénytelen vagyok visszafordulni Eómába. 

Manlius lélekzet fojtva hallgatta a parasyt fecsegését. 

— Ki volt ez a nő ? kérdé tompa hangon. 

— Hát nem ismered lecticáját Manlius ? Ah te bizo- 
nyára nagyon ujoncz lehetsz Kómában, hogy e lecticát 
sem ismered, és nagyon messziről jöhettél, a hol ilyesmi- 
ről nená beszélnek, gelidis Scythise ab oris; ez a képzel- 
hetetlen és leirhatatlan Glyceria vehiculuma, s a ki enge- 
met rászedett, senki sem volt más, mint az istennővé 
magasztalt Circe maga, a kit mindenki imád, velem és 
Carinussal együtt, s a ki mindenkit úgy kinoz, a ki 
imádóit örökké hornyukká, bivalyokká változtatja, velem 
é Carinussal együtt. 

Manlius nem hallá már a poéta végszavait. A mint ez 
Glyceria nevét kimondá, mintha a fúriák korbácsával vág- 
tak volna lelkére, megvagdalá lovát, és hanyatthomlok 
rohanva nyargalt Mesembrius udvarára. 

Az öreg mosolyogva jött elé ajtajáig s nem vette észre 
a lovag arczán a düh, félelem és kétségbeesés vonásait. 

— Itthon van-e leányod ? kérdé Manlius, reszketve 
minden izeiben, s hogy az öreg rögtön nem felelt rá, 
nyugtalanul ismétlé a kérdést: hol van leányod, Me- 
sembrius ? 

Az öreg titkolózva voná félre az ifjút, ki türelmetlenül 
várt feleletére s fülébe súgva monda : 

— Megvallom neked, de tégy úgy mintha nem tudnál 
felőle, ő a keresztyének gyülekezeteit szokta látogatni. 
Most is odament és még nem tért vissza. 

Manlius reszketve emelé két öklét az égre s lélekrázó 
hangon ordítá : 

— Oh úgy átok az égre, mely alatt ez megtörténhetett ! 
Mesembrius megdöbbenve lépett hátra, s idegenülten 

kérdé Manliustól : «mi lelt ?» 

Manlius elvadultan ragadá meg az agg kezét. 

— Leányodat elrabolták ! 

Az öreg halványan,' merev szemekkel esett vissza szé- 
kébe s elakadt szóval rebegé: «Glyeeria!» 

— Jól mondád, ő rabolta el. És én örült, találkozám 
velők és e szemek nem látták meg a sötétben, és e nyo- 
morult szív nem érezte meg, hogy öt viszik néhány lépés- 
nyire tőlem ! oh ! ne legyen rám gondotok Istenek többé. 
Ha megtörténhetett az, hogy szerető szeme láttára halálra 
vihette testvér a testvért, mi a ti uralkodástok akkor, 
Jupiter^ Ormuzd, Zeüs, Zebaoth, és ti többi választott 
királyai a sorsnak ? Ördögök urai a földnek s rossz ómen 
a sors I De én se legyek jobb ! Te vén ember, szedd össze 
átkaid, kezdd el korán reggel s ne hagyd el napestig. Én 
addig tenni fogok. A Dirák segítsenek ! 

Az öreg mint egy szélütött, merevségben hebegé : 

— Leányom .... Oh leányom .... 

Manlius összeszorítá ajkait ; szemeit elfutotta a vér. 

— Leányod ? . . . Az egyiket megbőszülöm, a másikat 
megölöm ! . . . Ate veled, Ate velem ! 

Ezzel lovára veté magát s vágtatva nyargalt Bómába 
vissza, se jobbra se balra nem nézve. 

IV. 

wPanem et Circenses!» ez volt a római populus jel- 
szava, valahányszor éhezett, vagy unta magát. 

S valóban jeles nép vala ez ; a munkának prózai voltát 
nem ismeré soha, a császárok ingyen osztották ki kenye- 
rét, borát, olaját, miket szolgatartományok adóban ter- 
mesztének s a mi a circusok játékait illeti, ezeknek nagy- 
szerű látványaiban egyik császár a másikkal iparkodott ver- 
senyezni. Valamennyit fölülmulá Carinus a securalis játé- 
kok változatossága, s az őrültségig vitt pazar fénye által. 

Egy napon az egész circus aranyporral volt behintve, 
hogy a nyargaló paripák által felvert porfeUeg csillám- 
lott a napban s a Quiritesek, kiknek ruháit belepte, meg- 
aranvozva mentek haza. 

Más liapon mintegy varázsvessző-ütésre, erdőkkel volt 
beültetve a circus. Egész nagy terebély tölgyfák, miket 
gyökerestől ástak ki a hegyekből, felnőtt pálmák, miket 
Afrika partjairól hoztak el hajókon, nagy edényekbe áttéve, 
lőnek elültetve az óriási tér közepébe ; a bámuló nép, mely 
az előtt egy aranyhomokkal beültetett sivatagot látott maga 
előtt, most egy ősiigetet jött azon a helyen bámulni, mely- 
nek árnya alatt dél és kelet legritkább állatjai sereglettek, 
a gyönyörű girafftól az idomtalan elefántig ; egy valóságos 
paradicsom, melynek arany gyümölcsöt termő fáin éneklő 
madár zeng, , ágaira a tündöklő kigyó tekergőzik s árnyá- 
ban tollászkodik a vad páva és szelid strucz. 

Mikor a nép jóllakott a bámulattal, akkor jöttek az Íjá- 
szok, lelövöldözték a pompás vadakat; azután kivágták 
az erdőt s a következő nap egy tengert látott annak helyén 
a nép, melyen egész hajóhadak viseltek egymással véres 
harczjátékot. 

S egyszer, derék nyár közepén, mikor mindenki tikkad- 
tan kereste az árnyékot a nap fülledt heve ellen, a cir- 
cusokba hívott nép az ijedelemmel határos meglepetés közt 
látta maga előtt a telet. 

A circus hóval volt befödve, miket Noricum és Hallia 
havakairól szállítottak ide hajókon, szekereken s mikben 
száz czifra csörgős szán vágtatott karéjban; a rómaiak- 
tól azelőtt soha nem látott jármű. A circus közepén ma- 
gasra halmozott jéghegyek közt csodaalakú fókák feküdtek 
hosszú agyaraikra támaszkodva, s egy kerek tó felszínén, 
melyen köszörült üvegből volt utánozva a jégtükör, ügyes 
korcsolyások hasíták vágtató karélyaikat. — A római fázva 
burkolá magát palliumába, feledve a látvány alatt, hogy 
homlokán az izzadság csurog a nap hevétől, s míg a kor- 
csolyások hólabdákkal hajigáltak a nézők közé, a magas 
populus gyönyörtől elragadtatva kiáltozá lelkesült éljeneit 
a császárnak, ki népei mulatságáról ily szépen gondos- 
kodók. 

Keressük fel most Carínust saját palotájában. Kerüljük 
meg e roppant épületet, mely széles kiterjÍBdésű kertjeivel 
egy egész városrész helyét foglalja el. Aranyozott kapuk 
vezetnek utezáknak nevezhető folyosóiba, melyek márvány 
oszlopokon álló peristylben végződnek, a széles átriumok- 
ban sürög-forog az udvari nép, urat játszó rabszolgák, 
s szolgát játszó senatorok, kiknek Carinus pompatermeibe 
juthatását egy barna képű thrák óriás szabályozza. 

Boldogok, a kik odabenn lehetnek ! Ah, ott nem a földön 
jár az ember, a pompás ovál terem nem hagy idáig hatni 
sem időt, sem évszakot. Itt soha sincs se tél, se nyár, 
se nappal, se éjjel. A teremnek nincs ablaka, átlátszó 
függönyök mögül szüntelen égő lámpások terjesztenék 
benne fényt, melynek örök derűje valami közép világ 
hold. és napsugár között. Benne minden évszakból ki van 
lopva a gyönyör, a nyárból a meleg, mit földalatti csövek 
vezetnek oda, a télből a jég, a tavaszból a virág, az őszből 
a gyümölcs. Carinus soha ^m tudja, mikor virrad, mikor 
alkonyodik ? mikor esik, mikor havaz ? nála örökké tart 
a gyönyör. 

Ott fekszik ágya párnáin, előtte terített asztal, körüle 
tányémyaló had, tánczosok, hetaerák, eunuchok, énekes- 
nők, papagájok és poéták. 

Arcza egy minden élvben kifáradt ifjúé, sápadt és nagy 
veres szeplőkkel beszórva, vonásain a kimerültség lanyha- 
sága szendereg, ajkain és állán alig göndörül néhány szál 
korán kinőtt szakái és bajusz. 

Két eunuch egymás után hord ételt az Augustus ajkai- 
hoz, válogatott, sok fejtörésbe került ételeket, a mikből 
egy-egy tál százezerekbe került, s miknek csak rendkívüli- 
sége ingerli az inyt. Carinus kezét sem mozdítja meg 
utánuk, finnyásán félre húzza szája szegletét s szemével 
int az étekfogónak, hogy költse el maga a drága eledelt. 

Másfelől ezalatt ideálszép rabnők emelnek aranyserle- 
geket ajkaihoz, miket ő szintén érintetlenül hagy, végre 
egy phj-rgiai hölgy szájába véve a fűszeres cyprusi bort 

piros ajkairól kinálja Carinust az a nélkül is részegítő 
itallal. Az új eszme új ingert ad a császár eltompult 
érzékeinek, s keblére ragadva a nőt, annak korallajkai- 
ból engedi magát megitatni. 

— Ezt a leányt feleségül veszem, szól ezzel egyik fő- 
szolgájához fordulva. 

— Tegnap vettél el egyet, uram, kinek apja proconsul. 

— Attól ma elválok. Hát ennek ki az apja ? 

— Takács udvarodnál. 

— Kinevezem öt proconsulnak. 

— Ez lesz kilenczedik nőd négy hónap alatt. 
Carinus maga mellé ülteté a leányt, s fejét ölébe hajtá. 

Mellette tánczoltak, énekeltek, s előtte Aevius declamált, 
nem engedve 'magát megzavarni sem táncz, sem ének 
által. Jambusai szemtelen hízelgéssel magasztalák Cari- 
nusnak mindazon tulajdonait, melyekkel nem bírt, rózsa- 
piros arczát, bátor lelkét. Leírta hosszú részletességgel 
a secularis játékokat s nem hagyott békét se, Jupiternek, 
se Apollónak, hogy Carinust náluknál magasabbra hely- 
hezze. 

— Oh, engem úgy nyom, úgy boszant valami, nem 
tudom, mi, nyöszörge Carinus. 

Két-három rabszolga ugrott egyszerre hozzá, vánkosait 
igazgaták, hajszálait rendezek, öltönyét tágíták. 

— Ejh, mégis nyom, mégis boszant. 

— Tán Aevius jambusai nyomnak ? kérdé Március, 
a császár borbélya. 

— Meglehet ; hagyd el Aevius. 

A poéta alázatos tekintettel hajtá meg magát, száz any- 
nyi dühöt érezve a borbély iránt, versei megszakasztása 
miatt. 

— Mi bajom hát mégis ? nyafogott boszusan Carinus. 
Találjátok ki már. Hát én gondolkozzam helyettetek ma- 
gamról ? Valami ingerel, valami boszant, szeretnék hara- 
gos lenni. 

— Én kitaláltam, szólt a borbély, e néhány szál szakáll 

boszant tégedet, oh Carinus, mely dícBŐ arczodon élődik, 
felséges orrodat és ajkaidat merészen . nyugtalanítva. 
Vágasd ki azokat, sőt szakítasd ki. A te arczod úgy is oly 
nőién szép, és mennyivel szebb leendne, ha a férfiasság 
e rút jelei nem éktelenítnék. 

— Igazad lehet Március, szólt az ifjú, s ki hagjiia tépni 
szakállát, s annyira meg volt elégedve a borbélylyal, hogy 
a műtét végeztével kinevezte öt prsöfectusnak. 

E pillanatban zaj hallatszott az ajtó előtt. Többen az 
öreg Mesembrius szavára ismertek, ki erővel bebocsátta- 
táshoz akart jutni Carinus elé. 

, Galga, az ajtónálló tbrák óriás, visszatartóztatá az öreget 
s másnapra utasitá, mert Carinus mostan alszik. 

— Már tizedszer vagyok itten, zajgott az öreg. Egyszer 
azt mondod, alszik, másszor ebédel, harmadszor fürdik, 
negyedszer nincs ideje. Én beszélni akarok vele. 

Galga nagy küzdés közt kituszkolá az öreget az átrium- 
ból, két-három rabszolgának kellé belé kapaszkodnia, hogy 
az ajtón kitolhassák. 

Carinus meg volt elégedve Galgával. 

— Te, ki oly jól meg tudod őrizni ajtómat, megérdem- 
led, hogy Róma cancellariusává tegyelek. 

— Hát én semmit sem érdemlek uram ? kérdé Aevius 
megijedve, hogy ő kimarad a kegyosztogatásból. 

— Neked Aevius, templomot építtetek, hol minden költő 
legelső zsengéit a te oltárodra teendi le. 

— Köszönöm, oh Augustus, a templomot és a zsengéket, 
miket kezdő poéták írnak, de hát a Tusculanum ? 

— Azt jól tudod, mily föltét alatt Ígértem. 

— Ha Glyceriát, e földi istennőt, ékesen szólásom erejé- 
vel, nyelvem mézével, s költészetem varázslatával rá- 
veszem, hogy tégedet kegyeiben részesítsen. Nem el- 
hozám-e őt te hozzád ? 

— Elhoztad, de mit használt az nekem ? ez a csábító 
phantom, miután bájai láthatásával az őrültségig fokozta 
vágyaimat, titkaimat kicsalta, akkor egyszerre kinevetett, 

eltaszított magától és elhagyott, és én azóta százszor 
inkább óhajtóm öt birni. 

— Nem volt-e hatalmadban erővel itt marasztani a 
hálóba került daemont ? 

— Kérdezd rabszolgáimtól, mit tett velők ? midőn azt 
parancsolám nekik, hogy tartóztassák fel ez átkozott 
bűvésznőt, egy serleget kapott fel, melyben bor volt, 
valami idegen varázsszót morgott felette, s azzal rögtön 
láng és füst csapott ki a kehelyből. Ezzel ijesztő arczczal 
fordulva a szolgák felé, csattogó hangon kiálta rajok: 
«a ki le nem fekszik arczára, és meg mer mozdulni, 
rögtön sertéssé változtatom!* E ficzkók azonnal mind 
arczra borultak, s a merész bűvésznő fejeikre hágva lép- 
delt az ajtóig, a hol ajtónállómnak úgy elvette szeme vilá- 
gát, hogy három napig nem látott egyebet sötétségnél. 
De, oh Aevius, miért kényszerítsz te engem, hogy ennyit 
beszéljek ? miért fárasztod gondolataimat s rablód nyel- 
vemnek nyugalmát ? 

Aevius gondola, hogy d^ ö nyelve nem oly drága s szó- 
nokolt. 

— Dicső Carinus ! Nem méltó azon hölgy reád, csak 
megvetésedre méltó. Sokkal becsesebb kincset fedezék én 
fel számodra, ki mellett Glyceria kavics a gyémánthoz, 
futócsillag a naphoz, közönséges bor a nectárhoz, szegfű 
az ambrosiához. 

— Ki lenne az ? 

— Ez hajadon, míg amaz már özvegy. Ez a szerelmet 
még nem is szerette, míg amaz már gyűlölni is tanulta, 
s szépsége több csodát tett, mint tett amazé. Egy keresz- 
tyén szűz az, ki nem rég elfogatva, . parancsodra többi 
társaival együtt az oroszlánok közé záratott, és ime lás- 
sad, a kiéhezett fenevadak megszelídültek e hajadon 
tekintetétől, s hódolattal simultak annak lábaihoz, kezeit 
nyalogatva. Én magam láttam, oh Augustus, és bámulék 
rajta. A spoliarium őre ekkor kihozatá a leányt az orosz- 
lánok közül s átadá őt a legvadabb illyr legionáriusok 

Jókai: Novellák. 3 

élvezetének. És ime lássad, mit tett? Egy óra múlva 
mindazon katonák térden állva láttatának körülte, a mint 
bűbájos beszédét hallgatva, ihlett buzgalommal lestek 
ajkai mozdulásit s kezeit könyeikkel nedvesítek és midőn 
a tribünök el akarták ragadni a leányt, hogy másoknak 
adják át, ellenük szegültek s az utolsó emberig le hagyták 
magukat aprítani árte. 

Carinus érdekelten emelkedék fel ágyáról, szemeiben 
szokatlan tűz kezde villogni. Eltaszítá magától legesleg- 
újabb feleségét s Aeviusnak inte. 
. — Hozasd elém ezt a leányt. 

A poéta törte magát a parancscsal s futott a börtönök 
felé a császár pecsétgyűrűjével. 



Egyedül volt egy külön börtönbe zárva Sophronia. 
A napsugár csak egy kis kerek ablakon hatolt le hozzá, 
s a mint a térdeplő hölgy fejére sütött, a megdicsőülés 
glóriája látszott a körül sugározni. 

Tagjait hófehér öltöny fedé, oly tiszta, mint fényes 
lelke. Arczán túlvilági nyugalom ült, melyben csak az 
elhatározottság kifejezése volt emberi. 

A börtön ajtaja felnyílt, s belépett rajta egy magas, dél- 
czeg női alak, aranytól nehéz erszényt adva a börtönőrnek, 
ki nyitva hagyá utána az ajtót. 

Az érkezett hölgy nehéz selyem himationba volt bur- 
kolva, melyet gyémántos fibulák kötének össze vállain, 
gazdag hajfürteit ragyogó anadém köríté fejközepén, s az 
arról lefüggő fényes aranyfátyol finomsága daczára sem 
engedé keresztüllátszani elfedett arcza vonásait. Köpeny- 
redőinek elrendezése tanusítá ízlése nemességét s a szeg- 
leteit aláhúzó nehéz gyöngyök előkelő rangját. 

Sophronia föltekinte a selyemsuhogásra ; egy hölgyet 
látva maga előtt, meglepetve kérdez é : 

— Mit kívánsz tőlem, római nő ? 

A hölgy fölemelé anadémja fátyolát b egy arczot látta- 
tott, minővel az istenasszonyokat szokták festeni, homlo- 
kán méltóság, ajkaiban kellem, arezai gödröcskóin a tit- 
kolózó csáb és szemei sötétében az a mély kifej ezhetlen 
gondolat, melybe az indulatok minden rejtélyei burkolóz- 
nak, ingerlő igézet minden vonásban s tiltó szomorú- 
ság, csodálatos játékai a borúnak és napfénynek, miket 
az égen szivárványnak, az emberarczon szenvedélynek 
hívnak. 

Sophronia az első tekintetre hátra rezzent ez arcz elől, 
de rögtön mosolyogva nyujtá felé kezét, nyájasan rebegve : 
Testvérem, Glyceria. 

— Ne nyújtsd kezed, szólt szomorú hangon a hölgy. 
Ne ölelj meg. Az első perez, melyben megpillantál, vissza- 
riaszta tőlem. Te iszonyodol ez arcztól — és igazad lehet. 
Négy éve annak, hogy nem láttuk egymást, négy év alatt 
annyi átkot hallhattál rám mondatni, s oly tiszteletre- 
méltó ajkakról, hogy nem ok nélkül döbbentél vissza 
tőlem, midőn arczom megismered. 

— Én nem szüntelek meg szeretni soha. 

— Örömest hiszem, de ne szóljunk arról. Téged új 
hited ellenségedet is szeretni tanít, engem a sors minden- 
kiről lemondani tanított, akiket szerettem. De jól van így, 
most nincs id6 panaszra. Titokban előre megtudám, hogy 
a holnapi circus mulatságait keresztyén martyrok kínha- 
lálával fogják bevégezni. 

— Történjék meg, a mit Isten akar, szólt Sophronia 
keblén összetéve kezeit. 

— Az égre ! nem történik az meg. Kétszer akartalak 
megmenteni, mind kétszer elkéstem vele ; most jobbkor 
jövék. Cseréld el ruháidat az enyéimmel, yedd fel fátyo- 
lom, termeted az enyimhez hasonló, senki sem fogja a 
cserét észrevenni. Künn megbízott rabszolgám vár reád 
fölnyergelt lovakkal, egy óra múlva atyád és kedvesed 
karjai közt leendsz. 

Glyceria fájdalomteljesen hunyta be szemeit, egy könyet 

törve szét szempilláival, mintha mondta volna: «az ón 
atyám, az én kedvesem)). 

— És te ? kérdé Sophronia. 

— Én itt maradok helyetted. 

— És a holnapi circus játékai ? 

— Velem lesznek befejezve. 

— Soha ! monda Sophronia magas versenyzéssel. 

— Miért ne úgy ? Téged szeretnek azok, a kik gyűlöl- 
nek engem s kiknek egy szánó mosolyáért évek kínjait 
venném fel magamra. Ha kettőnk közül egynek veszni kell, 
miért vesznél el te, kiért kétségbeesnének ők ; miért ne 
inkább én, kinek halálát megáldanák ? Te egy boldog 
éltet tartasz meg másoknak, én egy keserűt vetek el ma- 
gamtól. 

Sophronia mind két kezével megfogá testvére kezeit s 
tiszta szemeivel annak mély bánatú könnyes szemeibe 
nézett. 

— Te voltál azon nő, ki elfogatásom éjjelén lovadat 
ajánlottad megmenekülésemre. 

— Miért hozod fel ezt ? 

— Emlékezel rá, mi válaszoltam akkor ? 

— Azt mondád, hogy keresztyénnek nem szabad a 
veszély elől megfutni. 

— Azóta sok alakban láttam a halált és azt mondom 
újra. Ha Isten akarata az, hogy vérhalálom által dicsőít- 
tessék meg neve, teljesüljön az, én gyönyörrel veszem fel 
a martyr-koszorut, mely az Idvezítő homlokát köríté, s 
áldani fogom a kezet, mely megnyitja előttem az égi üdv 
kapuját. Oh a halál nem kín azoknak, kiknek öröme a 
halál után kezdődik. 

— ^De azok, kiket itt hagysz ? . . . 

— Ok meglátandnak túl a síron. 

— Hová őket a kétségbeesés fogja űzni. Oh hallgass 
rám Sopronia. Te érted most két lény imádkozik, a ki 
mindkettő engemet átkoz. Ha ez irtózatos halált fölveszed, 
a túlvilágon sem fogsz találkozni velők, mert az élet bor- 

zalmai a Hadesig üldözendik őket ; oh engedj meghalni, 
engedj elfeledve lenni engem, senkitől meg nem siratva, 
meg nem áldva, vissza nem óhajtva ; érje egy napon két 
boldogság ősz apádat, egy, a te élted, más, az én halálom. 

— Nem ily keserű szívnek való a halál, oh Glyeeria. 

— Hiszed, hogy nem tudok nyugodtan szemébe nézni 
annak ? 

— Nem boldogultan. A halál új vüág annak, a ki lát, 
örök sötétség annak, a ki nem hisz. 

— Legyen e sötétség rajtam. Engem csak egy élet terhe 
nyom, nem óhajtok újra élni, akarok elmúlva, elfeledve 
lenni, akarok pihenni látogatlan sírban, elhagyva ezt a 
fényes semmit, melyben csak a fájdalom való. Te élj és 
örülj sokáig. 

— Oh Glyeeria! miért kellé ily sötétté válni a te 
arczodnak ? 

— ügy-e ? valaha nem volt különbség kettőnk között. 
Lelkem oly fényes, arczom oly derült volt, miként tied > 
oly hasonlók voltunk egymáshoz még lélekben is, hogy 
atyánk' is alig tudott bennünket megkülönböztetni egy- 
mástól. Még szerelmünknek tárgya is ugyanaz volt; s 
egymás előtt nem titkolok azt, s megegyeztünk benne, 
hogy ha ő választani fog, a másik boldogan lemond. 

— Bár választott volna téged, most boldogok lehetnénk 
mind a ketten. 

— Fátuni van én velem, oh testvér ! Az istenek nem 
úgy akarták. Titkos kezek odafenn vadítják el az ember 
sorsát, s uszítják az életen keresztül ; ki hát az, a ki lelkeik- 
röl számol ? A férj, kihez nőül menék, egy nyomorult 
libertin volt, ki akkor jött, midőn Manliustól mellőztetem, 
s egy rejtélyes iratot mutatva, mely atyánk ellen bizonyí- 
tott, elárulva, hogy ő részese volt a Carinus elleni össze- 
esküvésnek, kényszeríte, hogy nőül menjek hozzá. 

— És atyám téged ezért megátkozott. 

— Ne húzza vissza átkát soha. Teljesült az. E gyáva 
szolga elveszte fejét, mert a császár engem meglátott. 

E percztől fogva egész életem harcz volt, melynek fegy- 
verei hízelgés és csáb. Atyámat kellé védni minden pilla- 
natban. A hány ember itt lélekzik, az neki ellensége 
mind ! Gyűlöli a császár, mert nem hízelg neki, gyűlölik 
az udvaronczok, mert becsületes, gyűlöli a nép, mert gaz- 
dag, gyűlöli minden bűnös, mert itt az erény összeeskü- 
vésnek tartatik a vétek ellen. Egész Eómát kellé meghó- 
dítanom, a császártól a plebejusig, hogy az ő ősz hajszá- 
lait megőrizzem. Ott voltam Carinus orgiáiban, hagytam 
tapsolni magamnak az amphitheatrumban a népsöpredék- 
től, s hízelgni a silány udvaronczok által, s hányszor tép- 
tem össze Mesembrius halálitéletét kihízelegve, kierősza- 
kolva azt, kémek, demagpgok, senatorok, liktorok és maga 
Carinus kezéből. 

— És atyám ezért átkozott meg téged. 

— Igaza volt. Ez megvetésreméltó tett volt egy római 
patrícius leányától. Oh ne tudja ezt meg soha, mert ha 
megtudná, hogy ily áron él, megölné magát. 

— Te megtudád azt is, hogy hittársaim rejteke el van 
árulva, s azért siettél oda előre ? 

— Két nappal elébb tudtára adtam Manliusnak, de ő 
utált házamba lépni. Most nincs többé egyéb mód mene- 
külésedre, és a sors legjobban lesz kielégítve így. A ki 
megérdemlé, s óhajtja is, hogy meghaljon, meghal, sakik 
örülni fognak az életnek, és azt megérdemlik, boldogok 
lesznek. így lesz az jó. Térj vissza atyádhoz és kedvesed- 
hez Sophronia, s menjetek azután messze, messze innen. 



VI. 

Sophronia zokogva borult testvére nyakába. Egy elvo- 
nuló érzelemrohamban végig vonult lelke előtt az élet bol- 
dogságának ragyogó álomképe, látta maga előtt a hízelgő 
édes apát, ki őt annyiszor nevezte szemei fényének, ki oly 
aggódva őrzé még a szellőtől is, és a szerető ifjút, kinek 
tiszta szerelme hosszú éveit ígérte a jövő boldogságnak. 

A hölgy szivének ereje megtört a gyötrő kép alatt, s erőt- 
lenül rogyott testvére keblére, ki bátor, elkeserült arczczal 
tartá őt karjai között, mint egy mythologiai harczias 
istennő egy más Isten országába tartozó angyalrokonát. 

— Siess el innen, szólt a nő, bő himationját testvére 
vállaira kötve s arany bálteusát derekára kapcsolva. Bát- 
ran mehetsz, hová szolgám vezetni fog. A cserét senki 
sem veendi észre, a circus zajos tömkelegében legke- 
vésbbé. » 

— Nem. Nem fogadhatom el tőled ez áldozatot; kiálta 
fel Sophronia önszive ellen küzdve. Isten tiltja azt. 

— A te Istened a szeretet Istene, szólt Glyceria elsöté- 
tült arczczal ; ha e szeretetért meg nem mented magad, 
én esküszöm neked, hogy e nap borzalmak epochája leend 
a világra nézve. Én ismerem mindazon átkokat, miktől a 
sötétség lényei megborzadnak, miknek kimondására meg- 
rendül a kemény föld és égő üstökösök nyargalnak végig 
az égen, egymásba veszítve a föld népeit s sárga dögha- 
lált lehelve az élők arczaira. Ha te megáldozod magadat 
Istenednek, én megáldozom Eómát az enyimeknek, és 
megátkozom azt úgy, hogy a századok csak rongyait fog- 
ják megtalálni királyi biborának ! 

A halavány hölgy reszketett sötétebb arczú testvérének 
karjai közt. 

Ez nyugodtan erősité meg testvére hajzatán a fejéről 
levett anadémot, s a fátyolt annak arczára vonta. 

— így, most mentve vagy. Ha kérdeni fogják, ki men- 
tett meg? mondjad, hogy nem ismered. Nem akarom, 
hogy valakinek szive fájhasson miattam. Hallgasd el 
nevem. 

Sophronia zokogva karolá át testvérét, kinek kebléről 
nem birt leszakadni, Glyceria sietteté öt. 

— Menj, siess, ne csókolj meg, nem jó engemet csó- 
kolnod. Fátum van az ón ajkaimhoz kötve. 

És Sophronia mégis megcsókolta őt s azon pillanatban 
belépett Aevius a magával hozott testőrökkel. 

— El vagyunk árulva ! kiálta Glyceria, itestével fedezve 
testvérét, s vad dühvel kiálta Aeviusra. Ki külde e helyre, 
nyomorú sycophant ? Eltévedél ; ez börtön, nem bac- 
chanál. 

— Ez arany kalitka, melyben egy galamb helyett ket- 
tőt találok. 

— Eakd verseidbe ízetlen tréfáidat, de ne közöld velem, 
eredj tova. 

— Ha velem akarsz jöni, szívesen ; de engemaz Augus- 
tus küldött ide. 

Glyceria sietve sugá testvére fülébe : 

— El ne áruld, hogy testvérem vagy, mert akkor atyád 
is veszve van. 

S azzal a katonákhoz fordult. 

— Vakmerők ! Ismertek engem ? Én vagyok a rettene- 
tes Glyceria, ki tűzesőt hozok reátok, mikor táboroztok, 
ki megárasztom előttetek a folyamokat, s telet bocsátok 
nyár közepén hadsoraitokra, hogy elhaltok miatta, mint 
az őszi légy. Nem emlékeztek-e már Triviusra ? kit hara- 
gomban szarvassá változtaték, s csak akkor adtam vissza 
emberi alakját, midőn az ebek által széttépetett ; láttátok 
palotám előtt azokat a testszin kő karyatidákat, melyek 
kapuim homlokzatát tartják, mikről úgy tetszik minden 
azon menőnek, mintha szemeikkel folyvást utána nézné- 
nek, azok ellenem lázadt rabszolganők voltak, kiket egy 
leheletemmel kővé változtaték. Akarjátok-e, hogy e falak- 
hoz, mint kőszobrokat állítsalak? vagy vadállatokká 
tegyelek, kik holnap a circusban egymást össze fogják 
marni? Mélyítek meri fölemelni kezét? mélyítek mer 
utamba állani ? 

A katonák babonás félelemmel álltak félre a delnő 
útjából, csak Aevius lépett eléje. 

— Mennyei szépségű asszony ; fölösleges dolog lenne 
e fiukat barmokká változtatnod, de bár változtathatnád 
kővé az én szivemet, hogy ne érezne irántad. Most pedig 
engedd meg, hogy e keresztyén hölgyet az Augustus színe 

elé vezessem, ki máskor téged is szívesen lát, de most 
épen öt akarja látni. Ha netalán szeretetreméltó boszúdat 
árva hajfürteimen méltóztatnál tölteni, az ellen nincs fel- 
sőbb parancsom. Fejem és szivem szolgálatodra áll, de 
kezeimmel Carinus parancsolt, hogy a leányt vigyem. 
.Glyceria hevesen súgá elhalványult testvérének : 
— Most már nagyobb irtózat vár reád, mint a halál. 
De légy erős. Azon balteus alá, melylyel körülöveztelek, 
egy éles tör van elrejtve . . . római nő vagy, nem kell 
többet mondanom. 

Azzal megszorítva Sophronia kezét, s Aeviust egy tekin- 
tetre sem méltatva többé, hirtelen elsietett az utat nyitó 
katonák sorai között. 

VII. 

Sophronia visszaborzadva állt meg Carinus teremé 
ajtajánál. 

A látvány, mely szemei elé tárult, a börtönök kín- 
műhelyénél s az oroszlánok barlangjainál iszonytatóbb 
volt tekintetének. 

Eészeg rabszolgák daloltak, a földön henteregve, s poha- 
rat koczczantva részeg senatorokkal, kik belekeverték ma- 
gukat laticlavusaikba ; ott lehete látni a kifestett arczú 
férfiakat, asszonyruhákba öltöztetve, s hárfa mellett orczát- 
lan dythirambokat énekelve, fejeiken a női anadém tete- 
jébe a csúffá tett cserkoszorú, a polgárerény egyszerű 
dísze körítve ; az ország első tisztviselői, consulok, prsefec- 
tek, tribünök, satyroknak és faunoknak vetkőzve, s undok 
taglejtéssel karéjban tánczolva átlátszó leplekbe öltözött 
örömleányokkal, kiknek arczán, szeméiben utálatos tüze 
égett az állati szenvedélynek, s ez ördögi karéj közepett 
ott feküdt Carinus, bíbor palástjának önmaga legnagyobb 
gyalázata. Arczán bor és érzéki vágyak, és az orgiák jele- 
netei által fel volt szítva az ellankadt szenvedély, haj- 
fürteiről illatos kenet csepegett alá. 

Sophronia megrázkódék e látvány előtt, mely bárhová 
tekintett, mindenütt ugyanazon alakokat tünteté elé, 
8 először életében feledte el Isten nevét, ki mindenütt 
legközelebb van, a hol a veszély a legnagyobb. De ki gon- 
dolhatna Isten jelenlétére ott, hol az ördög számára van 
felállítva az oltár ? 

A keresztyén nő remegő szorongással nyúlt arany bal- 
teusa elé, mintegy önkénytelen ösztönből, a nélkül, hogy 
testvére intése eszébe jutna. De a mint a tőr markolata 
kezébe akadt, visszatért lélekereje egyszerre; rögtön a 
bátor, az elhatározott római hölgy lett ismét belőle, s 
a nélkül, hogy vezettetné magát, merészen a tánczo- 
lók karéjába lépett s felmagasultan, délczegen megállt 
Carinus előtt. 

— Te vagy az, ki magát Rómában Augustusnak nevezi ? 
kérdé tőle végtelen megvetéssel. 

Carinus mosolyogva kelt föl fektéből s inte a zajgóknak, 
hogy hallgassanak. 

— Mióta jelent e szó «Augustus» római nyelven «un- 
dort» és «gyalázatot)) ? folytatá Sophronia, vakmerő sze- 
meket vetve Carinusra. Mi átkozott sors külde Rómába 
téged, hogy összegyüjts magad körül mindent, a mi rút, 
mindent, a mi átkos, s uralkodni tanítsd a bűnt, mely 
isteneid templomából származott le hozzád ? Nem érzed 
lábaid alatt a föld reszketését, nem hallod az ég dörgését 
odafenn ? közelgő barbárok millióinak ordítása nem ver 
fel álmaidból, hogy megtudd, miként nem úr, csak por 
vagy a földön, mely Isten egy lehelletére összeomlik s nem 
lesz jobb azon földnél, melybe eltemetik ? 

Carinus Aeviushoz fordulva monda : 

— Páphiára mondom, nem csaltál meg. Ez különös nő. 
így, így, szép leány; dühöngj, légy haragos, az átkozó- 
dás úgy emeli szépségedet ; mentül jobban átkozódol, sze- 
relmem annál jobban ég. 

— Égni fogsz egykor örök lángok közt ! Feletted lát- 
hatlan bíró él, ki jegyzi szived gondolatjait s a haragnak 

napján a mily nevető arczokat látsz magad körül most, oly 
kínosakat fogsz látni és magad sem leendesz más. 

— A Pantheonra ! Ez alak még hiányzik az istennők 
sorából. Aevius hozz nekem szobrászt. Templomot épít- 
setek, s ez istennő szobrát állítsátok bele s legyen annak 
neve: «Venus bellatrixo. 

. Egy, az udvarhoz tartozó művész rögtön elöfurakodott, 
stylust és viaszlapot ragadva, s Sophronia szemérmes bor- 
zalommal vévé észre, hogy míg dorgáló szavait Aevius 
rögtön versekké idomítja, a szobrász magasztos termete 
mozdulatait iparkodik lelopni. 

Rögtön elhallgatott a nő, egy szót sem szólt többé 
s arczán egy vonást sem mozdíta meg. 

— Siess műveddel Sextus^ ha Venus bellatrix alakját 
akarod lerajzolni, monda Carinus a szobrásznak. Egy óra 
múlva ez alak « Venus victa» lesz. S azzal, mint az éhes 
kígyó, közelebb simult a leányhoz, szemeit annak arczára 
függesztve. 

Az állt, mint egy szobor, hidegen. 

— Nos, miért nem dühöngsz már ? Légy haragos. Ez 
százszorozza a kéjt, a mit szive'm érez, szidj, átkozz, káro- 
molj, én ölelni, csókolni foglak, s megőrülni a gyönyör 
miatt. 

A hölgy hallgatott és arcza hideg maradt. 

— Ah, te hideg arczoddal akarsz meghűteni ? Észre- 
vevéd, hogy szégyened pírja, haragod lángolása gyönyör- 
ködtetett, s most úgy akarsz tenni, mintha egyszerre 
eltűnt volna arczodról szemérem és harag, hogy élve- 
zetem legédesebb gyönyörét elrabold. Rabszolgák, tépjé- 
tek le öltönyeit ! 

Sophronia szótlanul kirántá balteusa alól a gyilkot 
s merészen széttekinte. 

Carinus megdöbbenve maradt azon helyzetben, melyben 
e váratlan mozdulat meglepé. Mindenki mintegy lebűvölve 
állt meg, csak Aevius találta fel magát. Lappangva köze- 
lebb lépé, sima, leopárdi mosolylyal a hölgyhöz. 

— Szép leány, ne feledd, hogy te keresztyén vagy. 
Istened szigorúan bünteti azt, ki a halál kapuit erőszak- 
kal nyitja meg maga előtt, s mást megölni, vagy magadat, 
egyenlő bűn vallásod szerint, kötelességed pedig eltűrni, 
a mit Istened reád mért, legyen az kínhalál, vagy egy órai 
gyönyör Carinus karjai közt. Ne feledd, hogy te keresz- 
tyén vagy, s előtted annyi keresztyén hölgy vévé már fel 
e nemét a martyriumnak. 

Sophronia kezében reszketett a fölemelt tőr. 
Aevius még egy lépést tőn felé. 

— Jusson eszedbe, hogy keresztyén nő vagy, monda, 
ravaszul nézve a tőr után, hogy azt egy merész szökéssel 
kiragadja a nő kezéből. 

— De római nő is vagyok ! kiálta Sophronia, eszébe 
jutva testvére szavai, s mint a villám, oly sebesen döfte 
önszivébe a gyilkot. 

Biztos kézzel döfött. Markolatig hatott az szivébe. 
A római hölgy előtt előbbvaló volt a becsület, mint 
az üdv. 

Egy perez alatt összerogyott és meghalt, utolsó moz- 
dulatával öltönyredőit igazítva, hogy holtában se árul- 
ják el bájait szentségtelen tekintetnek. 

vin. 

Atya és férj ezalatt hiába keresték eltűnt kedvesöket. 

Kérdezősködniök csak titokban lehetett, mert nyílt véde- 
lem Sophronia számára nem volt. 

Mesembriust rég nem látták már Rómában, s minden- 
kit meglepett, midőn a tekintélyes férfi ismét megjelent 
a fórumon, elefántcsont-mankójára támaszkodva, s min- 
den lépés után megpihenve. 

— Ah jó öreg, te oly ritkán láttatod magad Eómában, 
szólítá meg egy illatos patrícius piperkőcz. Mióta Próbus 
meghalt, írmagul sem látunk. 

— Öreg vagyok már és beteges, jó Pompejanus. Lábaim 

alig mozognak, s rád nem ismerek, ha nem szólsz, úgy 
elromlottak szemeim. 

— De hát miért nem tudsz Rómában lakni ? 

— Látnád csak azokat a szép répákat, a miket kertem- 
ben termesztek, nem hívnál Rómába. Nem érdekel már ily 
öreg embert más, mint baraczkoltványai. 

E perczben egy követ érkezett a capitoliumból s súgva 
monda Pompejanusnak : 

— Carinus letette a bíbort testvére, Numerián javára. 
Mesembrius néha oly jól hallott, hogy a suttogás sem 

kerülte el. 

— Mit mondái? kiálta élénken. Carinus leköszönt, 
8 Numerián lesz a császár ? Vivát ! Vivát ! 

— Te ismered Numeriánt? Minő ember ő? kérdek 
aggodalmas arczczal az udvaronczok. 

- Minő ember ? Egy hős, egy római, ki alatt újra fog- 
nak kezdődni Róma arany évei, újra kisüt a dicsőség 
napja reánk. A dicső harczok, mikben Róma a félvilággal 
küzdött ; Numerián folytatni fogja azokat. Mi mindnyájan 
ott leszünk. Oh, az ragyogó korszak lesz újra. Magam is 
lóra ülök, s ott leszek, a hol minden becsületes embernek 
lennie kell, nem vagyok én oly vén, hogy a csatában meg 
ne halhassak. 

Az öreg lelkesülten, egészen magán kívül szónokolt, 
s többé nem támaszkodék mankójára, s egy ismerősét, 
ki a Capitolium felől jött, száz lépésnyiről megismerte. 
Quaterquartus volt az, az augur. 

— A Capitoliumból jösz Quaterquartus ? nos ? nos ? 
mi hír ? 

— Megjövendölém, monda az augur nagy tekintélylyel. 
A tanács nem fogadá el a lemondását, s kényszeríté a hal- 
hatatlan Carinust visszafogadni a bíbort. 

Mesembrius egyszerre mankójára dűlt. 

— Jaj lábaim ! oh a köszvény mind a két térdemben j 
Mit is beszéltem én bolondos öreg ? Én lóra ülni ? bár- 
csak a zsölleszéken tudjak megülni. Ilyen bolond az öreg 

ember. Hogy mennék én a harczba, mikor oly rosszul 
látok, hogy az ellenséget meg nem tudom különböztetni 
a jó baráttól. Nevessetek ki jó barátim, nevessétek ki az 
ilyen bolond öreg embert. Oh lábaim . . . . S nagy nyögve 
tovább vánszorgott ismét. Útjában összetalálkozék Man- 
liussal. 

— Nem tudtál még ki semmit ? kérdé Manlius. 

— Holnap erővel betörök Carinushoz. És te ? 

— Én megyek fölkeresni Glyceriát. 

— • Megöld, mielőtt szóhoz engednéd jutni. 

— Ne félj. Ha varázshatalommal birna is, meghal. 
Holnap Carinus átriumában találkozunk. Kard legyen 

nálad is. 

* * * 

Manlius a pons sacerhez indult. 

Triton szobra előtt ott ült a vén duena, ki a gyűrűt 
adta neki. A mint Manliust meglátta, fölkelt és eléje 
ment. 

— Nálad a gyűrű, uram ? kérdé. 

— Lássad. 

— Akarsz követni ? 

— Azért jöttem. 

— Négy nap óta várlak itt. Miért nem jöttél hamarább ? 

— Az öröm sohasem késő, monda keserűen Manlius 
s engedé magát vezettetni kerteken, álutakon, fedett 
folyosókon keresztül, mig vezetőnője, egy kis zöld aerugo- 
val festett eypriai érczkaput kinyitva, egy egészen sötét 
sikátoron át, kezén fogva, egy kerek oszlopos terembe 
vivé, mely világát egyetlen, a tetőn levő kerek ablakról 
nyeré. 

Itt a nő eltávozott, úrnőjét hívandó. 

Manlius körültekinte. Egészen mást képzelt ő magának 
egy római delnő teremében. Jáspis oszlopokat, keleti virá- 
gokkal befutva, szökőkutat rózsavízből, frivol szerelmi 
jelenetek képeit, buja kenőcsök illatától átfült légkört. 

bíbor nyugágyakat, ezüst tükröket. Mindezek helyett egy 
hideg, magasztos, templomszerű teremben látta magát, 
melynek falain hősök és csaták nagyszerű képei díszlet- 
tek, a közepén nem volt más, mint egy vén kopasz férfi 
márvány mellszobra. — Talán nem is Glyceria lakik 
itten ? gondola magában, midőn háta mögött nevét hallá 
kimondatni. 

Megfordult. Egy magas, halavány nő állt előtte, egy- 
szerű hófehér ruhában, melynek redői egész nyakáig 
s kezefejéig fedezték termetét. Ez nem a szerelmi kalan- 
dok pongyolája. Ámde ez arcz még kevésbbé volt szere- 
lemre hívó. Szomorú, csüggeteg, emésztő bánat minden 
vonásain, mely rozsdája a szépségnek. 

Manlius megismeré benne Glyceriát. Vére lázongva 
tódult agyába, keze kardmarkolatát szorítá. De nem akarta 
őt így megölni, azt hívé, ez is csak egy fogása a csábnak, 
melynek kitanulásában e nők nagy mesterek. Ha egy 
kéjenczet kell meghódítani, annak a gratiákkal öltöztetik 
fel magukat, s ha egy hőst, annak Minervával : minden 
férfinak külön jelleméhez alkalmaztatják ruhájokat, leikö- 
ket, még arczuk vonásait is, úgy, hogy mindenki másfor- 
mának ismeri őket. Nem ölheté meg őt ily szomorúan, be 
akarta várni azon pillanatot, midőn szerelméről fog szó- 
lani, hogy a legelső epedő mosolyért szívébe üthesse 
kardját. 

A hölgy fejét mélyen lehajtva megállt három lépésnyi 
távolban Manliustól, s alig hallhatóan rebegé : 

— Későn jövel. Nagyon későn. 
Manlius elfojtott dühvel felelt. 

— Hát a szerelem olyan gyümölcs, mely elérik, ha 
sokáig áll ? 

Glyceria ijedt szemekkel tekint Manliusra. 

— Mi lelt, hogy előttem szerelemről beszélsz ? 

— S nem azért hivatál-e engem, hogy boldogságról, 
örömekről, édes kéjről suttogjunk egymásnak ? 

— Valaha örültem volna e szavaidnak, nxost irtózat állja 
el valómat, midőn így szólasz hozzám. 

— Nem vagy-e meggyőződve arról, hogy szépséged 
annyira elvarázsló, hogy a ki meglát, elfeled minden asz- 
szonyt, a kit azelőtt látott ? monda Manlius és a kard 
félig kinn volt már hüvelyéből. 

Glyeeria, mint ki átláishatlan sötétségbe néz, tekinte 
Manlius arczára, s elborzadva kérdé : 

— Még azt is, ki e perczben halva fekszik ? 
Manlius összerezdült, lélekzete elállt, arcza sápadt lett, 

mint a föld. 

Sophronia nevét akarta kimondani, s az nem bírt kijőni 
ajkán, hátra tántorodott s kezeivel egy oszlopnak támasz- 
kodék. 

Glyeeria közelebb lépett hozzá, merev tekintetével 
Manlius arczát vizsgálva, mint ki a lélekben olvas. 

— Manlius Sinister! szólt csendes, nyugodt hangon. 
Nekem álomlátásaim megmondák, hogy te engemet meg 
fogsz ölni, s jól tudom, hogy chlamisod alatt rejtve tartott 
kardod markolatját szorítod. Nem fog az nekem fájni. 
Fájni fog egyedül az, hogy nőd gyilkosának engemet 
hiszesz. 

Manlius felsóhaj ta, s egész termete megrázkódott a tit- 
kos borzalomtól; oly hangon, mely mintha a föld alól 
jőne, kérdezé : 

— Mint ölték meg ? vadállatok szaggatták szélylyel ? 
vagy égő lángoknak adták át gyönge termetét? Beszélj 
hetíera. Mondd el nekem hosszan, világosan, mint kínzák 
halálra. Hallani akarom azt. 

— Nem vitték őt kínpadra, hanem Carinus orgiáiba. 

— Ah ! ordíta Manhus éktelen dühében s eltakarta ar- 
czát. Majd ismét elvévé róla kezeit s nyugodtan monda : 
Folytasd, ne hagyj ki semmit. A becstelenséget jelenetről 
jelenetre rajzold előttem, mint gázolták a sárba az én 
oltárképeimet ? Mondd el. 

— Azt nem tevék. Egy római hölgy, ki meg akará őt 

menteni, ruhát cserélve vele börtönében, midőn e terve 
meghiúsult, egy gyilkot rejte nőd övébe, s ö, mielőtt férfi 
keze érinthette volna, megölte magát. 

Manlius szeipéböl kicsordult a köny. A kard kihullott 
kezéből. 

— Égnek minden istenei, áldjátok meg e nőt azon 
gyilokért ! — Nem tudod ki volt az ? 

— Nem akarja, hogy ismerd. 

Manlius szabadon lélekzett, mint ki egy rémálomból 
szabadult meg. 

— Köszönöm e hírt, köszönöm. 
Valami oly borzasztó volt e köszönetben. 

— De a veszélynek nem itt van a vége, szólt Glyceria ; 
Carinus, kinek halvány arczára fecscsent a martyrnő vére, 
félájultan esett nyugágyára vissza, s reszkető lelkén e 
gondolat vonaglott keresztül : ha egy nő meg tudott halni 
így, azon nő apja, vagy férje mint fog tudni — ölni ! — 
Senki sem ismeré Sophroniát, de atyám ittléte Rómában 
felötlött, s bár ő nyiltan nem tudakozódok leánya felől, 
gyanítni kezdik, hogy a megölt az ő leánya volt. Ezért 
holnap mindketten Carinushoz fogtok hivatni^ s ő kérdeni 
fogja tőletek : nem ismertek-e rá egy holt testre, mely a 
keresztyének börtöneiben meggyilkolva találtatott, s nődet 
fogják elétek mutatni. — Légy kemény szívű, Manlius, 
azon pillanatban, köny ne lássék szemeidben, midőn e 
holttestet meglátod, mondjad, hogy nem ismered, csi- 
nálj közönyös arczot, mert ha elárulod magad, fejedet 
vesztéd. 

— Én ? közönyös arczot csináljak, szólt maga elé 
bámulva Manlius, és ne ismerjek rá, midőn holtan előttem 
fekszik ? azt mondjam, nem láttam őt soha ? ! 

— Vagy azt hiszed, élve hagyhat Carinus egy férjt, 
kinek neje miatta halt meg ? 

-^ Igazat mondái, szólt keserűen az eques. Manlius 
megtanul tettetni ! 

És kaczagott rémségesen, 

Jókai: Novellik, ^ ^ 

Glyceria térdre hajolt előtte s szép keblét eléje tárva, 
szabad sóhajjal rebegé : 

— És most . . . vedd kardodat s kezdd rajtam . . . 
Manlius mosolygott. 

— Hát álmaid azt jósolák, hogy én meg foglak ölni ? 
Hm. Te szép nő vagy Glyceria. Valóban bájos alak. Igaz, 
mit rólad mondanak, hogy Carinus tégedet imád nagyon ? 

— Még jobban gj^űlölöm én őt. Miért kérded ezt ? 

— Lásd, mert én szeretném tudni, boldogitád-e valaha 
kegyeddel Carinust ? 

— Egy mosolylyal sem soha. 

— Pedig ö odaadná magát a napot azon éjszakáért, 
melyet te adtál neki. 

— Ha én adok neki éjt, a Styxre I az örök éjszaka lesz ! 
kiálta Glyceria febnagasulva, lángoló orczával. 

Manlius odalépett hozzá, s megfogá kezét a nőnek. 

— Lásd, álmaid hazudtak, én nem öllek meg téged 
Glyceria. Nem öllek meg, nem ; én nőül foglak venni. 

Glyceria ijedten rántotta vissza kezét. 

— Manlius, ez gúny és keserűbb a halálnál. 

— Nem, — csak szerelem. Én szeretlek. 

— Manlius, ne így ölj meg, ne így. Inkább éles karddal. 

— Én szeretlek. Ha szerettem testvéredet, az ő vonásait 
látom most arczodon^ s ha üldöz a fájdalom, hogy elveszí- 
tem őt, hozzád kell menekülnöm, hogy megvigasztalj. Én 
nem hiszek rólad semmit, a mit a világ mond, én leve- 
szem rólad multadat, s azzá foglak tenni, a mi testvéred 
volt. Visszaviszlek atyádhoz, s megáldatlak vele a test- 
véredre mondott áldással. Neked adok mindent, a mi az 
övé volt, az ő egyszerű ruháit fogod viselni, még az ő 
nevét is rád ruházom, s nevezni foglak az én Sophro- 
niámnak. 

Glyceria reszketve ragadá ki magát Manlius karjai 
közöl, ki őt gyengéden voná keblére, s dobogó kebellel, 
lángoló arczczal futott el onnan, a nélkül, hogy egy szót 
tudna válaszolni a kábító szavakra. 

Manlius utána nézett s keserűen monda magában a nő 
eltávozta után : 

— Hát nem tudunk-e tettetni is ? 

IX. 

Mint Glyceria kémeitől előre megtudá, Manliust még 
aznap felkeresték Carinus lictorai s meghívák a császárhoz. 

Manlius nem várta el a hívást, előbb elment maga. 

Egyszerű fegyveröltözete helyett, az akkori kéjenczektől 
viselt selyem virágos bő tógát ölté magára, hajfürteit be- 
keneté illatos olajjal, ujjaira gyűrűket rakott, bokáit láb- 
kösöntyűkkel köríté, s gyűrűket búzott meg lábujjaira is, 
mik a sandalok közöl kivillogtak, s egész arezát bepontozá 
apró veres pettyekkel, hogy épen oly szeplőverte módon 
nézett ki, mint Carinus. 

így lépett be renyhe, elkényesült lejtéssel, fejét negé- 
desen hordva Carinus, átriumába, mely tele volt hozzá 
hasonlón öltözött udvaronczokkal, kik irigykedve nézték 
körül az ifjú ritka pompájú ^ öltözékét, csupán azt nem 
foghatva fel, miért festé be arezát szeplőkkel ? 

Manlius földig meghajtá magát Carinus előtt, mely 
köszöntési mód a persa udvarokból származott Eómába. 
Még Aevius is kénytelen volt elismerni, hogy oly hódolat- 
tal senki sem bírja magát meghajtani, mint Manlius. 

Azután megfogva Carinus palástjának szegélyét, azt 
megcsókolá, azon kegyeletteljes nemével a csóknak, minő- 
vel csak a legbuzgóbb zsidók tudják csókolni a Thorát. 

Carinus szigorúnak akart látszani. 

— Már négy napja, hogy megérkeztél Rómába, s csak 
most jösz elém, szólt szemrehányólag Manliusnak. 

— Oh dicső Augustus, szólt Manlius utánozhatlan édes- 
ségű hangon, tízszer valék átriumodban, hogy izenetemet 
átadjam, miket Áiasiábólhozék, mindannyiszor megtudám, 
hogy istenektől irigyelt gyönyöreidet élvezed, és én nem 
tartozom azon durva katonák sorába, kik ajtóstól rohan- 

4* 

nak he fontosnak hitt izeneteikkel, s elrabolják soha vissza 
nem adható örömeid perczét. 

— Jó, te derék ember vagy, tehát mi hírt hozol Persiából ? 

— Nincs élet sehol oh Augustus, csak ott a hol te vagy. 
A föld minden országa csak ellentétnek való Rómához. 
Nem untatlak a harczok unalmas elméseiével. A harcz 
csak arra jó, hogy fogyjon a zúgolódó nép, miért zavarnám 
én azzal kedélyedet ? 

— Helyesen Manlius. Beszélj egyébről. . 

— Szolgálatodra álljanak tapasztalásaim. Láttam a bar- 
bár földek ritkaságait, s mindannyiszor te rád gondolok : 
Afrikában láttam oly lovakat, miknek fényes bőre hosszú 
csíkokkal van berovátkolva, minőket circusainkban egy 
császár sem mutogatott. Meghagytam az alexandriai 
kormányzónak, hogy küldjön neked belőlök. India tenge- 
reiben egy csigát fedeztek fel, mely magát vékony pók- 
fonálnyi szálakon köti a sziklához. E fonalakból ott kel- 
méket készítenek, mik fényesebbek a sericumnál ; ím 
számodra egy velament hoztam ebből, minőt ott csak a 
fejedelmek viselnek. 

S ezzel egy pompás leplet nyujtá át Manlius a császár- 
nak, melyet India széleiről egykor azon gondolattal 
hozott el, hogy a Sophronia menyasszonyi fátyola leend. 

A császár elámult a rendkívül fényes kelme láttán. 

— Manlius ! én téged senátorrá nevezlek ki. 

Az udvaronczok féltékenyen kezdenek Manliusra nézni. 
A borbély, ki leginkább féltette Carinus kegyét, nem 
ócsárolhatva a hozott velament, Manlius arczán akará töl- 
teni boszúját. 

— Hol tettél szert e szeplőkre Manlius ? úgy nézesz ki, 
mintha a legyek bántak volna rútul ábrázatoddal. 

— Barbár vagy Március. E szeplők festve vannak ar- 
czomon. Ez fenséges divat, melyet a persa udvaroknál 
tanultam el. 

— Szokás volna ott szeplőket viselni ? kérdé Carinus, 
kinek arczát Március szokta fehérre, pirosra kifesteni. 



Digitized by VjOOQIC 



- 53 

— Csak az előkelőknél. Ez megkülönböztető jelük az 
országnagyoknak a köznéptől. Hanem persze, hogy ezt 
felfoghatni nemesebb ízlés kell, mint a tied Március, tudni 
kell azt, hogy e foltok miért és mennyivel teszik szebbé 
az arczot. Az üres, unalmas sima kép, mint a tied, melyre 
ha az ember néz, nem lát rajt^ egyebet, mint fehéret és 
pirosat, az a plebejusok szépsége ; Apolló szeplős arczot 
visel. 

Manlius jól tudta, hogy Carinus szereti magát Apolló- 
nak neveztetni. 

Az udvaronczok szörnyűködtek e vakmerő állításon. 

— Én újra azt mondom, hogy Apolló arcza szeplős. Mert 
Apolló képe a nap, és a nap maga nincsen-e foltokkal 
tele ? Az ég maga ninc^en-e csillagokkal behintve, és a 
csillagok nem az ég szeplői-e ? valamint a szeplők csillag- 
zatok az arczon ? Azért Március, e fejedelmi ízlést rajtam 
ne ócsárold. 

Carinus inte Márciusnak, hogy törülje le arczárói a 
festéket. 

— Isteni arcz ! kiálta Manlius elragadtatva, oh szent- 
ségtörök, kik a szeplőket elrejtek arczodon, miket a grá- 
ciák keze túlzott gonddal helyzett el rajtuk. Jertek bará- 
taim, ez arcz legyen mintája a miénknek. 

És az udvaroncz nép rögtön sorba ült Március elé, ar- 
czát szeplőkkel festetve be, épen úgy mint Carinusé volt. 

E percztől úri divat lett Kómában szeplőket rakni az 
arezra. 

— Manlius ! monda a császár. Én téged Kóma prsefect- 
jének nevezlek ki. 

Valamennyi császári kegyencz ki volt ütve a nyeregből 
Manlius által. 

Aevius kétségbe volt esve. 

— Mihez hasonlítsam ezentúl a császárt verseimben ? 
miután a rózsa és liliom megszűnt szépség lenni. 

— Hasonlítsd őt a fejedelmi párduczhoz ; tanácslá neki 
Manlius. S a poéta meg volt vele elégedve. 

E pillanatban érkezek Mesembrius. Az átriumban hallá, 
hogy Manlins már benn van, s sietett ntánna. 
Az ajtóban meglátta vejét és megdöbbent láttára. 

— Hát Manlius ez a histrio ? kérdé magában, végig- 
nézve annak hosszú selyem tógáján s szeplőkkel festett 
arczán. — Voltál Glyceriánál ? kérdé tőle lassú hangon. 

— Igen, viszonzá Manlius. 

— Megölted őt ? 

— Nem. 

— Akkor értem átváltozásodat. Eddig csak hernyóból 
lett a pillangó, te oroszlánból lettél azzá. Sajnállak. 

8 ezzel méltóságteljesen lépett az öreg senátor az Au- 
gustus elé, s mankójára támaszkodva megállt előtte. 

— Carinus Augustus. Panaszr^, jöttem hozzád, vagy ha 
jobban tetszik neked, kegy elemkérésre. Egyetlen lányom 
volt . . . 

— Van másik is, szakítá félbe Aevius. 

— Én azt mondom, csak egy volt. Szememnek fénye, 
öregségemnek gyámola. Elcsábulva idegen hitre, e leányt 
a tiltott agapén elfogták társaival együtt. Én hit dolgairól 
veled vitázni nem akarok, Carinus, hanem reád bízom, 
hogy egy ősz ember kérését, ki Eóma szolgálatában aggott 
meg, meghallgasd, s egyetlen gyermekét visszaadd. 

Carinus lusta méltósággal emelkedék fel lectistemiumá- 
ról s valamit súgott eunuchjának. Azzal Mesembriushoz 
fordult. 

— Senator, mi nem tudók, hogy leányod is a fogoly 
sectariusok között legyen ; ha tudtuk volna, rég kiszolgál- 
tatok neked. Leányod szép volt, miként mondád. 

— Nem mondtam, uram. 

— Úgy értettem. Aggodalommal kell mondanom, hogy 
egy szép leány e társaságból börtönében a múlt éjjel meg- 
gyilkolta magát. 

— Az nem az én leányom volt, Sophronia nem feled- 
heté el ősz apját, ki miatta kétségbe fogna esni. 

— Tekintsd meg a holt testet, senator, s ha az nem leá- 

nyod és a mit óhajtok, hogy ne legyen, akkor fel hagyom 
őt általad kerestetni és hazavitetni. 

Mesembrius előtt oly aggasztónak látszék e kegy, hogy 
elfeledé azt megköszönni. 

Az eunuch visszajött, két szolga ravatalra fektetve ho- 
zott utána egy holttestet, hosszú palásttal letakartan. 

Aevius felvoná a leplet a halottról. 

Mesembrius szivéhez kapott. A vér fejébe futott egy- 
szerre. Szava elakadt. Mozdulni nem birt ; úgy állt néhány 
perczig, azzal a fájdalom kitörő orditásával rogyott a holt- 
testre : 

— Leányom. Én édes leányom. 

— Tehát ő tőle kell félni, suttogá Carinus. 
Mesembrius fuldokolva ölelte át a kedves szép halottat. 

A halál visszaadta arczának nyugalmát, azt a túlvilági 
megdicsőülést, mely már éltében sajátja volt, minden úgy 
volt rajta : mintha csak aludnék, s hivó szóra várna, hogy 
újra ébredjen. 

— Oh édes szép leányom, zokogott az ősz ember, miért 
kellé engemet itthagynod ? Ha halni vágytál, mért nem 
jelentél meg álmomban, hogy én is veled mentem volna? 
Mit szeressek én e világon többé, a hol te nem vagy ? 
Hová éljek én, reves kiszáradt fa, melynek virágos ága le 
van tépve ? . . . Nincs egy szavad, nincs egy mosolyod . 
számomra többé ? Egykor oly beszédes, oly víg kedvű vol- 
tál, oh miért kellé megőszülni nekem ? 

Az apa nem gondolt sem császárral, sem udvaronczok- 
kal, szabad folyást engedett könyeinek s arczát holt leá- 
nya szemfödőjébe rejté. 

Egyszer azonban mégis észre kezdé venni, hogy ő csak 
egyedül sír itt s széttekinte, homályosan gondolva arra, 
hogy itt keU lenni még valakinek, ki Sophronia manesei- 
nek könyekkel tartozik. 

Ott állt Manlius. Hideg, részvétlen arczczal beszélgetett 
Carinushoz. Semmi vonása sem volt arczán a fájdalomnak. 

Mesembrius felháborodva ragadá meg az ifjú kezét. 

— Hát neked nincs könyed, midőn menyasszonyod 
előtted meggyilkolva fekszik ? 

Carinus gyanút fogva egyszerre Manliusra tekinte, az 
udvaronczok titkos kárörömmel fordultak felé. 

— '■ Az én menyasszonyom ? kérdé Manlius álmélva. 
Csalatkozol, öreg Mesembrius. 

■ — Hát a fúriák vették-e el eszedet, hogy ne emlékezzél 
rá, miszerint csak három nap előtt kérted meg leányom 
kezét, s én neked is Ígértem azt. 

— Leányodét igen, viszonza megzavarhatlan nyuga- 
lommal Manlius. De nem ezét, hanem Glyceriáét. 

— Átok rád ! ordíta fel Mesembrius lelke legkeserűbb 
dühével, s nem tekintve se a császár jelenlétét, se holt 
leányát, se a feje felett forgó veszélyt, félőrülten elro- 
hant a teremből. 

De épen ez őrültség rohama menté meg. 

— Eredj utána Galga ! kiálta Carinus. Fogjátok el. Ez 
embernek el kell választani fejét kezeitől. 

Galga utána futott a senatornak. Az eunuchok elvivék 
a holttestet. Manlius egy cziterát vett kezébe s egy kelle- 
mes arab melódiát vert el rajta Carinus mulattatására. 

Mesembrius azonban keresztül tört a palotán. A szolgák 
serege ijedve tért ki háborúit arcza elől, s engedte neki a 
palota kapuját elérni. Dühöngő szavai rögtön népet gyűj- 
tenek mellé, s mire Galga lóra kapva nyomába ért a prae- 
torianus osztálylyal, már egész turma nőtt körüle. 

A thrák óriás a zajgó nép közé vágtatott, egyik kezét 
kinyujtá lováról, hogy azzal Mesembrius ősz fejét meg- 
fogva, kardjával leszelje nyakáról, midőn az ősz római 
öregségétől nem várt erővel úgy süjtá főbe nehéz mankó- 
jával az óriást, hogy az bezúzott homlokkal esett le lová- 
ról, s azzal felszökve annak lovára, neki vezeté a dühödt 
népet a fegyveres cohorsnak, s azt egy perez alatt szétveré. 
Mire újabb erő érkezett a tumultust lecsillapítani, Me- 
sembrius akkorra eltűnt és sehol sem lőn többé található. 

X. 

Manlius ott maradt Carinust mulattatni, megtanítá a 
tánczosnöket az indus bayadérek szemfényvesztő forgá- 
saira, a sípos gyermekeknek dalokat furulyáit s leverselte 
Aeviust, pattogóbb hexameterü s elevenebb élű disticho- 
nokat mondva minden új fogás ételnél, s minden felkö- 
szöntésnél. 

Carinus egyetlen vacsora alatt százezer sestertiát aján- 
dékozott a mindenkitől irigyelt új kegyencznek, s midőn 
meghallá tőle, hogy a teuton nők bizonyos szappan nemé- 
vel halványítják hajfürtjeiket borostyánkő-sárgára, meg- 
ígérte Manliusnak, hogy kinevezi őt galliai fővezérnek, 
hogy neki ily szőke hajt adó szappant küldhessen, mely 
akkor a római előkelő világnál a bolondulásig divat- 
ban volt. 

A tobzódás későig tartott. Ott künn ugyan még csak dél- 
után volt, de a ki azt nem tudta, hogy a vacsora reggel 
vette kezdetét, azt hiheté, hogy éjfél után az idő. 

Carinus kitölté a földre az ivókürtben maradt bort, an- 
nak jeléül, hogy valaki egészségeért iszik, s azzal Manlius- 
nak nyújtá azt. 

— A szép Glyceria egészségeért!. 

— És a tiedért Carinus, viszonza Manlius saját tülkét 
nyújtva vissza. 

— Manlius ! szólt Carinus lángba borult arczczal : tu- 
dód-e, hogy én Glyceriának már egy férjét megölettem ? 

— Jól tevéd Carinus, csak így lehettem én második. 

— De tudod-e, miért ölettem meg őt ? 

— Mert féltette nejét tőled. A bolond ! Hát azért terem- 
ték az istenek a napvilágot, hogy valaki elfoglalja azt, s 
másoknak ne adjon belőle ? Kablók, tolvajok, kik egy szép 
nőt kilopnak a világból, s azt kívánják, hogy azt kivülök 
senkinek se legyen szabad szeretni. 

— Manlius ! Különösen járhatnál, ha szavadon fogná- 
lak. Tudnod kellene, hogy én nődet lángolón szeretem. 

— Az a te dolgod Carinus. Zár alatt nem tartom öt. 
Mindenki hozzá férhet. 

— Könnyű nagylelkűt játszanod. Elég zár ő önmagának. 
Míg egy intésem elég arra, hogy százezer férfi remegjen 
előttem, minden hatalmam kevés, hogy ez egy asszony 
szeressen. 

— Pedig szeretni tud ez asszony I Hej tudom Carinus, 
hogy ha estenden megnyilnak előttem ama csendes kapuk, 
miket te csak zárva szoktál látni, örömest megcserélnéd 
velem trónodat, hogy annyi ideig bitoroljam azt neved- 
ben, a mennyi ideig te a vőlegényi thorust az én ne- 
vemben. 

Carinus, mint a villanytól felrázott, ugrott fel helyéből. 

— Hecatera ! szavadon foglak. Te ülj trónomon, pa- 
rancsolj nevemben szolgáimmal, országaimmal, ölesd meg 
kegyenczeimet, forgasd fel Rómát s ürítsd ki kincstárai- 
mat, és csak menyegzői kamrád kulcsát add nekem. 

— Az alku áll, kezet reá. Adjatok irlapot ésstylust. Halld, 
mit irok Glyceriának és küld el lakába: « Szerelmem isten- 
nője ! Ma nálad töltöm az est és reggel közti órákat. Szi- 
vem vigasztalásodat óhajtja. Homlokomnak fájdalmat oko- 
zott a cypruság, a te rózsakoszorúd oltsa el annak lángját. 
Midőn az estcsillag, a szerelmesek fénye kigyullad, oltsd 
el mécseidet, hogy ha köny talál szemeimben lenni, azt 
meg ne lásd, csak csókjaimat érezd. Míg a hajnalcsillag 
ismét kisüt, nálad leszek és boldogságomban. Epedő fér- 
jed Manlius Sinister.w — Küldd el egy szolgádtól e le- 
velet, s fogd e gyűrűt, az ajtónál ezt mutatva, be fogsz 
bocsáttatni, Glyceria hölgyei elvezetnek odáig, a hol ő 
fog várni. 

Carinus szomjú epedéssel leste Manliusnak minden sza- 
vát, ki hidegvérrel nyújtá át neki a gyűrűt és levelet. Eesz* 
ketett és szólni nem tudott. Egy szolgának inte, hogy vigye 
Manlius iratát Glyceria lakába. 

Az udvaronczok bámuló suttogással búttak össze. 

— Minő boldog ember vagy te Manlius, suttogá Aevius 

az új kegyenczhez hajolva. Miért nem birok én oly sze- 
rencsével mint te, hogy Glyceria szerelmét bírhassam, és 
oly hidegvérrel, mint te, hogy azt magamtól el tudjam 
vetni. 

A szolga nem sokára visszajött Glyceria levelével, melyet 
Manliusnak hozott. 

Manlius a császárnak nyujtá át azt. 

— Neked szól ez, olvasd. 

Carinus remegő kezekkel göngyölé fel az irattekercset s 
káprázó szemekkel olvasott : 

— « Manlius! soraid reszketnek kezemben. Ezer érze- 
lem forr szivemen keresztül, aggodalom, vágy, szent irtó- 
zat és őrült szerelem. Bűbáj alatt szenvedek. Óhajtom, 
hogy ne jöjj, de ha jösz, nem tudom magamat védeni el- 
lened. Erőt és vágyat érzek magamban, rám szakasztani 
az egész világot, de egy lehelletedre elvész minden erőm, 
nyomorult nő vagyok, a ki szeret, és szerelmében eszét 
veszíti. Oh maradj el ! — Glyceria.)) 

— Ez azt jelenti, hogy «jőjj», monda Manlius hanyagul 
vetve magát félkönyökre fekhelyén. 

Carinus lecticáját parancsolá elé, melybe szolgái be- 
emelték. 

— Ezt még senki sem tévé, suttogá irigyen a borbély, 
hogy menyasszonyát elcsábítsa másnak. 

— Te addig Kóma ura légy, szólt Carinus Manliusnak. 
Hivasd nevem aláíróját, a mit parancsolsz, azt én paran- 
csolom. Uralkodjál országomon. 

— Mennyországomban te. 

A szolgák vállaikra emelek az arany lectícát, behúzták 
bíbor függönyeit, s eltávoztak a császárral. 

Az udvaronczok reszketve állottak alázatos arczokkal 
Manlius körül, kit császári őrült szeszély egy órára a világ 
urává tett. 

Manlius végighevert a császári lectisterníum párnáin, 
kiszemelte az udvaronczok közöl azt, a ki legjobban resz- 
ketett tekintete előtt, s maga elé inté. 

Március volt az, a borbély; kegy által praefectus prse- 
torio. 

-^ Te a praetori seregek vezére vagy ? kérdé tőle 
Manlius. 

— Igen is, felséges császár, hebegé az ájtatos szem- 
forgatással. 

Manlius nevetett. 

— Tehát csakugyan császárnak nézesz engem. Ha csá- 
szár volnék, most lenyakaztatnálak, a miért arczomat ki- 
gúny olád ; nevezz jóbarátodnak. Én ismerem érdemeidet. 

— Oh uram ! 

— Jól ismerem, és megjutalmazom. Te hozzá vagy 
szokva a vérbocsátáshoz és igy jó katonának kell lenned ; 
ügyesen rendezed a hajfürtöket, a mi hadvezéri tehetsé- 
gedre mutat, s nyugodt vérrel tudod az arczból kiszedni a 
szőröket, a mi részrehajlatlanságod és szigorúságod tanú- 
sítja. A keleti hadsereg vezéreivel Numeriánnal és Diocle- 
tiánnal nem vagyok megelégedve ; téged kinevezlek e had- 
seregek csesárjává. Azonnal indulsz Thracziába. Becsüle- 
tes defraudator ! írd az okirat alá nevünket. 

Március szédelgett a ráhalmozott kegytől. 

Az udvaronczok szemre-főre néztek, elgondolva, hogy 
ha Manlius így kezdi jutalmazni azokat, a kik gúnyolták, 
hova teendi még azokat, a kik mosolyogtak reá ? ! 

A kinevezési okirat elkészült. A titkár aláirta a császár 
nevét, s Március magáról sokattartó képpel rögtön eltávo- 
zott vele. 

Aevius irigy fanyalgással sompolygott Manlius mellé. 
Ez észrevette a törleszkedést és magához inté a vatest. 

— Te Március helyébe praefectus príetorio leendesz, s 
négyezer talentumot osztasz ki e derék hadsereg között, 
melynek egyedüli hivatása személyünket őrizni. E végett, 
hogy őket állandóul gazdagon jutalmazhassuk, leszállítjuk 
a külső hadsereg számát. Minek nekünk idegen országokat 
őriztetni légióinkkal ? s római aranyat költeni római vasra? 
S alkalmat adni külső vezéreknek, hogy ellenünk lázadja- 

nak ? Egy óra múlva parancsunkkal elindulsz Thraciába, 
hírül adva Numeriánnak és Diocletiánnak, hogy seregeik 
felét bocsássák el, a rájuk költött összeget ti költsétek el, 
nemes barátaim . . . írjad szavaimat, becsületes defrau- 
dator ! 

Manlius beszédét kitörő éljenzés követte. Az udvaron- 
czok oda rohantak hozzá s felragadva őt vállaikra, zene- 
hang és ordítozás mellett hordozák körül a teremben. 
A részegség dühe őrültséggé volt már fokozva, nem lehete 
többé megkülönböztetni senatort és histriót egymástól, a 
teremben összekeveredtek tánczosok és hetaerák, szolgák 
és bacchansnők, a tömlőkből kiöntötték a bort a földre, s 
a mécseket a borba fojták, s az utálatos szörnyképet elfödé 
a vak sötétség. 

A terem tetején volt csupán egy kerek ablak, mely friss 
léget bocsáta be. Midőn az utolsó mécset is feldönték, a 
kicsapongó bűnhad rémülten vévé észre, hogy most feje 
fölött ez ablak világít ! Mintha rémes lobogással maga az 
ég gyulladt volna meg, hogy ijesztő lángjaival levilágítson 
a pokolba. 

Az orgia undok zaja elnémult egyszerre, s a felszakított 
ajtón egy őr rohant be, rémhangon ordítva : 

— Meneküljetek, Eóma ég ! 

A kerek ablakon át úgy világított a vereslő ég fénye a 
bűnön kapott rút pokol-arczokba, mint az ítéletnap lángja. 



Carinus a gyűrűt mutatva, bevezettetek Glyceria ter- 
meibe. 

A palota csendes volt már, és sötét. Carinus érzé, hogy 
a sötét folyosókon suhogó ruhák röppennek el mellette, 
gyöngéd kezek adják kézről kézre, s halk suttogással veze- 
tik néma szőnyegeken keresztül, végre egy kéz jut kezébe, 
melynek villanyos szorítására vére fellángol, s egy ismert 
hang, de eddig előtte ismeretlen édességgel rebegi : 

— Manlius ! eljövél ? 

• Glyceria volt az, az oly kegyetlenül megcsalt Glyceria. 

— Vártalak, de szeretném, ha el nem jöttél volna, sut- 
togd a hölgy. Érzed kezemet remegni kezedben ? A szere- 
lemtől van az, és a félelemtől. A szerelem elvévé eszemet. 
Lelkem raboddá lett édes szavadtól ; — a mit egész élete- 
men át egy gondolatban egyesítek, a miért vágytam, de a 
mit birni nem mertem soha, a mit álmodtam mindig, nem 
reméltem soha : téged ölellek . . . Nem birok magammal. 
E nap, ez óra nem volna az, melyben a szerelemről sza- 
bad beszélnünk, de te szóltál róla s lehet-e annak az órát 
válogatni, a ki szeret, hogy a szerelmi kérdésre vála- 
szoljon ? 

Carinus meglopá a szerelmes hölgy hízelgő szenve- 
délyét. 

— De oh Manlius. Én reszketek, ha te csak gúnyolni 
jöttél volna engem, ha te csak játékodat űznéd velem, hogy 
szivem legmélyebb titkait kicsalva, azokért engem kika- 
czagj. Nem. Nem teheted te azt. Ez egyetlen érzelmet, mit 
tisztán hoztam ki életem örvényeiből, nem vetheted a 
porba. Gyűlölhetsz-e azért, mert szeretlek ? s ha gyűlölsz, 
nem megöletnél-e inkább, mint hogy kigúnyolj ? 

Carinus felelet helyett keblére ölelte a nőt, s forró csók- 
jaival halmozá el annak arczát és ajkait. 

Glyceria édes csalódással engedé magát átkarolni, s a 
boldog ölelésben már alig hallatszék a szomorúbb sejte- 
lem tiltó szava reszkető szivében, midőn Carinus arcza az 
övéhez érve, egyszerre megérzé, hogy az arcznak nincs 
szakálla. 

Mint a villám czikázott végig a legijesztőbb gondolat 
Glyceria lelkén. 

— Hah ! Ki vagy te ? Te nem vagy Manlius. Átok reád I 
Te Carinus vagy ! 

S azzal a kétségbeesés erejével kiszakítva magát Cari- 
nus karjai közül, a terem utolsó végébe futott, ágya fül- 
kéjének függönyei közé menekülve s azoknak nehéz redőit 
magára rántá, zsinórait hirtelen összekötve. 

— Meg nem menekülsz tőlem, kiáltá Carinus szenve- 
délye dühével rohanva az összehúzott függönyöknek s azo- 
kat hevesen iparkodék letépni és a zsinórok csomóit fogai- 
val harapva oldozá. 

De Glyceriának elég volt e néhány perez, füstölője pa- 
razsánál egy naphtával telt edényt meggyújtani, s midőn 
Garinusnak sikerült a függönyöket szétszakitani, azon 
perczben szétönté a hölgy a naphtát, s míg a röpülő láng 
a függönyöket, a könnyű gyapotlepleket egy pillanatban 
felgyújtá, ő maga lángoktól körülnyalt ágyára szökött fel, 
s ott állva, mint egy rettenetes vészalak kiáltá a megré- 
mült császárnak : 

— Jer tehát ! 

A szoba egy perez alatt lángba volt borulva. Carinus, 
mint a mennybe lopódzott ördög, kit onnét lehajítottak, fu- 
tott a harapódzó tűz elől, míg Glyceria kanóczot ragadva, 
őrülten rohant teremből terembe, gyújtogató szikrákat 
szórt szét mindenütt, s kiszórva milliókat érő ruháit fő- 
terme közepébe, azokat ott meggyújtá. 

Néhány perez múlva lángba volt borulva egész palotája 
és egy óra alatt lángözön lobogott Eómán. 

Carinust ájultan hozták vissza palotájába szolgái. 

Glyceria azon éjjel Cybele templomába menekült. 



IX. 

Míg Kómában gyönyör és iszonyat váltogatá egymást, a 
Numeriántól vezetett hadak fárasztó út és viszály között 
elérkeztek Persia határairól a Bosporushoz. Ott találta őket 
a futó Mesembrius, ki Kómából menekülve egyenesen Nu- 
meriánt sietett fölkeresni. 

E nemeslelkű caBsárral már akkor hetek óta nem lé- 
hete beszélni. Iszonyú szemfájásokban feküdt és sátrát 
soha sem hagyta el. Mesembrius elmondá az alvezéreknek 
panaszait, Carinus bűneit; az egyik alvezér, Diocletián 

megígérte, hogy boszút fog érte állani, a másik, Aper, Nu- 
meriámra hivatkozott és mosta kezeit. 

— Tehát bocsássatok Numeriánhoz, ha én szólok vele, 
ö lesz az első, ki testvére ellen kihúzza a kardot ; sürgeté 
a senator. 

— Nem beszélhetsz vele, szólt Aper, elállva Numerián 
sátora nyilasát, betegségében nem szabad kívülem senki- 
nek hozzáférni. Általam küldi a hadseregnek rendeleteit. 

Mesembrius gyanúsan szaglálódék. 

— Miért jön e sátorból oly erős ámbra és pézsmaillat ? 

— Miért ? szólt Aper elsápadva. Mi szükség ezt neked 
kérdened, senator ? 

— Azért, mert te hazudsz Aper, midőn azt állítod, hogy 
Numerián általad parancsol. 

Mit? mi az ? kiáltanak a két vitatkozó körül csoporto- 
suló katonák. 

— Az, hogy Numerián nem él ! kiáltá fenhangon Me- 
sembrius. Nem, nem ! az erős ambraillat, mely a sátor- 
ból terjed, csak arra való, hogy holt szagát elrejtse s Aper 
már régen bolondít benneteket Numerián nevében ural- 
kodva. 

A katonák erővel berontanak Numerián sátorába, s úgy 
találták, hogy az öreg helyesen ítélt. Numerián rég halva, 
meggyilkolva feküdt a sátorban, hullája már szétbomlás- 
nak indult. 

Apert a katonák rögtön lánczra verték e csalásért, s dél- 
után egy üres trónt állítanak fel a síkra, új császárt vá- 
lasztandók. 

Mesembrius sorra járta a légiókat, Diocletíánt ajánlva 
mindenütt, kit a seregek erővel ültetének a trónra. 

Azután előhozák Apert. 

— Én nyíltan vádollak téged, szólt Mesembrius, hogy 
Numeriánt meggyílkolád, bennünket Carinusnak elárulva. 

— Mi pedig elitélünk, ordítá a sereg egyhangúlag. 

— És én végrehajtom ez Ítéletet, szólt Diocletián, saját 
kezével szúrva keresztül a néptől elítélt vezért. 

Ez ingerült hangulat közepett érkezek Március a Man- 
lius által Íratott parancscsal, s nem tudva semmit az előz- 
ményekről, átadá kineveztetését Diocletiánnak. 

— Micsoda ember ez ? kérdé Diocletián Mesembriustól. 

— Carinus borbélya. 

Diolectián mosolyogva fordult a katonákhoz. 

— Barátim ! Carinus császár gondoskodott szakállaink- 
ról, egy borbélyt küldött ide imperátori czímmel ; kérlek 
benneteket, üljetek elé és borotváltassátok meg magatokat. 
Te pedig barátom vigyázz, hogy katonáim képét meg ne 
mesd, mert a hogy aztán ezek szoktak borotválni ezekkel 
a nagy borotvákkal, imitt-amott marad belőled valami. 

A katonák kaczagva vitték magukkal Márciust, s egész 
komolysággal kényszeríték szakállaik erdejét irtani. 

Ahg egy óra múlva jön ismét Aevius a hadsereget le- 
szállító parancscsal. 

Ez már dühbe hozta a csesart és az egész hadsereget. 
Dy nyíltan megsérteni érdekeiket vakmerőség volt még a 
császártól is. 

— Máglyára az izenettel és az izenethozóval ! kiálta 
Diocletián, s a poétát már föltevék a vészes farakásra, mi- 
dőn az keservesen felsóhaj ta : 

— Oh istenek ! hát elevenen kell megérnem apotheo- 
sisomat ? 

Diocletián elneveté magát az ötleten, s levétette a poétát 
a máglyáról, beérve azzal, hogy a szégyenfurcán keresztül 
bujtassa, s visszabocsátá őt Eómába, nyilt hadizenetével 

Carinus ellen. 

* * * 

A vihar indulóban volt már, csak villámait tartogatta 
még. 

Eómában széltére beszélték, hogy a keleti hadsereg már 
az Isterhez érkezett, halálos boszúval eltelve Carinus ellen, 
csak Carinus termeiben nem beszéltek róla. Ott folyvást 
tartott a vigalom, s ha egyszer-másszor valaki feltalálta 
említeni Diocletián közeledtét, azt gúnyosan kinevették. 

Jókai: Novellák. ^ 

— Kicsoda e paraszt ? monda Manlius. Ki hallotta hí- 
rét Kóma patríciusai között ? Ki ismerte apját ? Anyját az 
igaz, hogy nagyon is sokan ismerek. Kabszolganő volt 
Anulinus senator házában. Amilinusnak joga van őt visz- 
szakövetelni, mint birtoka gyümölcsét. 

Az udvaronczok kaczagtak az ötleten. 

— Néked ismerned kell őt Manlius . . . 

— Soha sem láttam. Én mindig ott szoktam járni, a hol 
baj volt, s Diocletiánt ott nem láttam soha. Hiréből isme- 
rem, hogy mindig az utócsapatokat szokta vezetni, ha 
előre mentünk, s az előcsapatot, ha hátráltunk. 

Dörgő hahota fogadta Manlius szavait. 

— Hát hadserege milyen ? kérdezek tőle. 

— Jó, engedelmes hadsereg. Csak három imperátorát 
ölte meg. A mi azonban bátorságát illeti, az páratlan, 
mert a Tigris partjáról úgy tért vissza, hogy ellenséget 
sem látott. Ha azt mondom, hogy magam legnagyobb hős 
voltam közöttük, elképzelhetitek, milyen lehet a többi ? 

— Hát diadaljelentéseitek ? 

— ' Két harmadrésze költemény. Ha győztünk is néha, 
seregünk száma tette, hanem most úgy hiszem, a betegség és 
szökések nagyon meggyérítették azt is. (E tányérnyaló nép 
semmit sem hallott oly örömest, mint ha a katonákat rá- 
galmazták.) 

Kedvökért Manlius rágalmazta még magát is. 

Midőn azonban már Moesiába ért Diocletián, Carinus 
hadvezérei komolyan sürgették őt hadi készületekre s Ca- 
rinus összegyűjté hadait az európai provinciákból. 

Egyszerre híre futamodott, hogy Carinus maga fogja 
vezérelni a sereget. Lehete őt látni a hadgyakorlatokon, a 
seregek szemléin. Manlius mindig oldala mellett, untalan 
sarkantyúzva annak majd hiúságát, majd féltékenységét, 
hogy triumphusát ne engedje vezéreinek s harcza sorsát 
ne bízza azok lelkiismeretére. 

A győztes hadvezér új ellenség ! szokta mondani Man- 
lius ; s a császár saját személyében mutatá be hadai fö- 

vezérét a felállított hadaknak, fehér lován ülve, arany pán- 
czélban, bíbor és violaszín köntös és palástban. 

Az elindulás előtti napon sorra járták a vezérek a tem- 
plomokat, mindenütt áldozat volt, még az egyptomi iste- 
nek oltárain is. Manlius maga segité a barmokat befogni 
a haruspexeknek, s felöltöztetni a flamen dialist skarlát 
köpenyébe. 

A nép ünnepélyes ihlettel lesé az augurok jóslatát. 

Quaterquartus kitérj észté karjait s mély hangon monda 
behunyt szemekkel : 

— E harcz fogja letörni Eóma ellenségét ! 

(Azt nem monda a jó ember, hogy kit tart Eóma ellen- 
ségének ? Diocletiánt-e, vagy pedig Carinust ?) 

Végre Cybele templomához ért a császári díszmenet. 
A nyitott porticusban siketítő dob és trombitazaj közt 
tánezoltak a megdühödött papnék, késekkel szurdalva tes- 
töket s tajtékot verő ajkakkal ordítva ismeretlen szavakat, 
8 forogva, míg szédülten nem rogytak le a földre. 

Egyszerre ez összhangtalan lárma közül egy bántó, fé- 
lelemgerjesztő sikoltás kezde kiemelkedni; oly velőkig 
ható, lélekrendítő hang, hogy mindenki megrezzenve te- 
kintő oda. 

Egy magas hölgyalak állt a templomajtóban, hosszú 
fehér palástja fejétől fogva fedé; melyet hátra szegve, 
két kezével tartott. 

— Jaj neked Eóma ! Jaj neked római nép, jaj néked 
Eóma császára ! 

A nő kilépett a porticusra s a mint hideg, tébolyodott 
szemeit kimereszté a sokaságra, Carinus elborzadva ra- 
gadta meg Manlius kezét. 

— Ez Glyceria. 

Manlius is összeborzadt előle. 

Az őrült nő látnoki arczczal állt meg a templom lép- 
csőzetén. 

— Jaj azoknak, a kik Eóma földén születtek. Az uno- 
káknak, kik apáik bűneért lakolnak, s az apáknak, kikre 

unokáik átka száll le. Oh Eóma ! eljönnek egedre az ártó 
csillagok, ós alattad megrendül a föld. Itthon lesz falaid 
közt minden iszonyat ós távol minden béke. Gázolni fog 
rajtad minden ellensóg, idegen népek fogják mutogatni 
elvett vexillumaidat, s könyörögni fogsz az életért barbár 
ellenségnek és legnagyobb ellenségeid benned fognak lakni, 
ten uralkodóid ! Megrészegül a föld a kiomlott vértől s 
tüzet fog okádni városaitokra ! megbűzhödik a lég a mon- 
dott átkoktól s döghalált lehel rád, veszendő emberfaj ! 
A kit a harcz megkimélt, az éhség emészti meg, s a kit a 
tenger kivetett, a föld nyeli ell Oh Róma, népek király- 
néja, népek árvája fogsz lenni egykor, széthullasz, elenyé- 
szel, mint a tengerbe bukott csillag, nem marad más utá- 
nad, mint bűneid emléke és az a fű, mely palotáid felett 
fog teremni; még isteneid is eltűnnek templomaidból, 
hogy ne legyen kihez imádkoznod, midőn kétségbe fogsz 
esni. 

Egy tribun lehajolt a dühöngő hölgy kezét megcsókolni 
s félelmes áhítattal kérdé : 

— Mi jóslatot mondasz látnoknő Carinus harczára ? 
Glyceria meghallá a kérdést s sötéten tekinte a har- 

czosokra. 

— Ne féljetek! Rontsatok össze, állítsátok szembe 
testvért testvérrel, akármelyik győz, Róma vesztett. Ha 
Carinus győz, az kiirtja Róma felét, ha Diocletián 
győz, a másik felét, és mindkét fele megérdemelte azt. 
Menj küzdeni bolond, őrjöngő nép, ontsd egymás vé- 
rét, veszd el magadat, halj meg kínlódva, s ne légy 
eltemetve, s midőn az őszi ködbe lelked kilehelled, eszedbe 
jusson, hogy el lesz feledve, új férj karán lásd nődet há- 
zadat leégve, rabságra hurczolva gyermekeid, s tudd, hogy 
nincs más világ, a mely jutalmat adjon. Menj ! halj meg 
elátkozva és kétségbeesve ! 

A nő irtózatos rángások között rogyott össze a templom 
lépcsőin, kiterjesztett kezével még akkor is szórva az átkot 
a római népre, njidőn ajkai már elhaltak alatta. 

— Vond visBza átkodat ! kiálta a flamen dialis, oda 
szökve hozzá s megragadva kezét. 

A nő végerőfeszítéssel fölemelkedék, szemeit vadul kö- 
rülforgatá, s még egyszer összeszedve szive minden kese- 
rűségét, fölemelé mind a két kezét feje fölé, s azzal karjait 
kettőt kiterjesztve a nép fölött, felkiálta : 

— Lelkem maradjon reátok! 

Azzal élet nélkül esett hátra, nyitva maradt szemeivel 
még holtan is Manliusra nézve. 

xn. 

Hol most Belgrád és Szendrő vannak, e két hely között 
találkozék a két vetélytárs császár hada. 

Carinus serege merő pihent hadakból állt, Diocletián 
légióit fáradságos utak nagyon megviselték. 

Carinus egy dombra feszitteté ki sátorát s onnan nézte 
a harczot Manlius oldala mellett. 

Az ütközet kimenetele sokáig kétes volt. Diolectián ve- 
zéri ügyessége sokáig ellensúlyban tartá ellenfele túl- 
nyomó erejét. 

— Vezéreid mit sem tudnak, kiálta Manlius, egy elszánt 
rohammal keresztül lehetne törni Diolectián centrumán, 
oda vannak állítva a leggyengébb légiók, s akkor fél- 
szárnya veszve van. 

— Tehát parancsolj vezéreimmel, monda Carinus. 

— Előre a tartalékkal tribünök ! kiálta Manlius. Az ide- 
gen légiókat áldozatul kell vetni, hadd aprítsák le, s s az- 
után rajta a triariusokkal. A phrygiai lovasság ellen állít- 
sátok a germán hadakat, hosszú bárdjaikkal vagdalják el 
a lovak térdeit. Ne pihenjen itt senki. Takarodjatok har 
czolni, mind. A császárt megőrizni elég vagyok én magam. 

A csata ez intézkedések miatt rögtön megfordult. Dioc- 
letián észrevéve, hogy új kéz vegyült a játékba, mely sere- 
gének gyengéit ismeri; sietve fúvatott takarodót, hogy 
visszavonulhasson, mielőtt összetöretnék. 

Carinus sátora ajtajában nézte a harcz folyamát. Sere- 
gei mindenütt űzték ellenségét, vexillumai mindenütt előre 
rohantak. 

Arczán a dicsőség lángja égett, minden vonásában a di- 
adal érzete ragyogott, szive dobogott az öröm miatt. 

— Győztem I kiálta magán kívül örömében, tenyereivel 
tapsolva. 

— De én is győztem . . . szólt háta mögött egy keserű, 
ijesztő hang, s a császár azt érzé, hogy valaki karját meg- 
ragadja aczélmarokkal s berántja sátorába. 

Carinus ijedten néze hátra s meglátta Manlius sötét ar- 
czát, ki egy kezével csontjait sajtolta össze, másikban ki- 
vont kardot tartott. 

— Mit akarsz ? kérdé ijedten az imperátor. 

— Emlékezel-e Carinus azon nőre, ki magát előtted 
megölte, hogy karjaidtól megmeneküljön ? Azon hölgy az 
én menyasszonyom volt. Tudod-e már mit akarok ? 

— Manlius, te tréfálsz velem. Mi kell ? Miért akarsz 
rémíteni ? 

— Sokszor megölhettelek volna, mikor ittasan aludtál, 
mikor bűneid mámorában el voltál merülve, de várni 
akartam azon pillanatra, melyben boldog, melyben dicső- 
séged tetőpontján leendesz, hogy akkor ölhesselek meg. 

- — Irgalom ! Segítsetek ! 

— Nincs a ki hallja szavaid. A diadalkiáltás elnémítja 
jajgatásod; hallod, mint ordítanak mindenütt triumphust 
és nevedet hangoztatják ? Hallöd ez általános ordítást : 
Éljen Carinus ? . . . Most halsz meg Carinus ! 

Pillanat múlva az ujjongó seregek közé egy új lovag 
nyargalt, kezében egy kopja, arra volt szúrva a diadalmas 
imperátor feje. 

A győztes seregek megadták magukat Diocletiánnak. 

FEKETE VILÁG. 

Czélja e kis munkának azt bizonyítani, hogy mikor egy 
eredetileg míveletlen nép, mely különben hajlamánál 
fogva minden szépre és jóra képes, a mívelődést abban 
keresíi hogy más polgáriasult népek külső szokásait ma- 
jomkint eltanulja s külsőségekben akar hozzájok hason- 
lítani, a helyett, hogy saját nemzeti jellemét, ősi szokásait, 
nyelvét megtartva, ezeknek az alapján iparkodnék valódi 
míveltség után törekedni, akkor az ilyen nép mindent 
vesztett és semmit sem nyert, eladta a napot, vett az árán 
holdvilágot ; tudatlan név helyett cserélt bolond nevet. 

Mindezeket én itt szép hegedüszóban el fogom mon- 
dani : a kinek fülei vannak a hallásra, hallja meg . . . 

A FEKETE KIBÁLYNÉ. 

Tudjuk jól, mit jelent nyelvünkön ez a szó: « fekete 
angyal » ? 

Ezt a gonosz földalatti rémet, ezt a minden jók ellen- 
ségét, a kitől az Isten őrizzen meg bennünket. 

Arra pedig nem gondoltunk, hogy lehetnek emberek, né- 
pek, egy egész világrész lakói, kiknek joguk Van az angyali 
szépséget így rajzolni magukban: magas délczeg alak, 
fekete arcz, mely fénylik mint az aczél és sima, mint a 
bársony ; sötét, villámszóró szemek, izomtól dagadó karok ; 
gömbölyű vállak, miknek feketesége a hollókat megszégye- 
níti, és hozzá a négy ragyogó szárny. 

Tehát van egy egész világ, a hol az angyalokat a leg- 
tökéletesebb feketéknek képzelhetik, föltéve, hogy ott is a 
szép hölgyekről veszik az angyalok mintaképét. 

Egy a miénknél sokkal boldogabb világrész az, Afrika, 
hol a szabó- és czipész-mesterség egészen ismeretlen, hol 
a férjeket nem ejti kétségbe a változó divat, a hölgyek 
minden piperéje egy sor piros gyöngy a sima nyak köi.'ül 
s tarka tollakból, finom pálmarostból szőtt rojtöv a karcsú 
derékon. 

Hol minden gazda háziúr, minden férfi földesúr, minden 
leány férjhez megy annak idejében. 

Hol az édes anyaföld, mely nekünk már csak mostohánk, 
ingyen jó kedvéből terem mindent, a hol a virág tövében, 
fa tetején kész kenyér terem, az embernek csak a meg- 
sütésével van gondja, hol erdőszámra nő a kávé, ananász 
és narancs, mint nálunk a kalendárium. 

Hol a költő agyában, ha vers támad, metsz magának 
egy bambusznádat, sipot csinál belőle, elfújja rajta kedve- 
sének a nótát, nem küldi a lapszerkesztőnek, hogy nyom- 
tassák ki az újságban. 

Hol, ha panasza van egy embernek a másikra, elvégzi 
élő szóval és ököllel, nem keres érte prókátort és törvény- 
széket. 

Hol a bort, az édes mámor italait nem korcsmáros méri, 
rovásra; csak a pálma oldalát kell megfúrni érte, az okos 
fa ad annyit, a mennyit elégnek talál. 

Ez egész boldog világrészben csupa fekete emberek 
laknak. Egyik jobban megközelíti a tökéletességet a fekete 
színben, másik kevésbbé, de mindnyájan megegyeznek 
abban, hogy a fehér szín nem is szín, hanem betegség jele. 

Hány, meg hány millió lehet e fekete lelkek száma, azt 
senki sem mondhatja meg, mert a világrész belsejébe még 
senki sem hatolt; a legjártasabb utazók alig voltak ötven- 
hatvan mértföldnyire a tengerparttól ; vasutak és gyors- 
kocsik. még itt tervben sem léteznek; utazás csak a gólyák 
dolga. 

És pedig ezek is emberek, miként mi. A kik örülnek 
és szomorkodnak : amazt többet, emezt kevesebbet, mint 
mi ; a kik tudnak szeretni és gyűlölni, erősebben, mint mi ; 
a kiknek szive lelke oly képes minden nagjra és nemesre, 
mint a mienk, és a kikről még nem tudhatjuk, vájjon egy 
késői időben nem ők lesznek-e a világ urai, mikor már min- 
ket saját bűneink és gyöngeségünk lesöpört a föld szinéről ? 

Ha valaki egy tekintetet vet Afrika térképére, egy 
hosszú hegylánczot fog látni annak közepén, mely egyik 
tengerparttól a másikig vonulva, épen két részre osztja a 
világrészt. 

A hegyián ez felső, északi oldalán városok vannak raj- 
zolva, országok határai szépen kifestve, folyamok kigyóz- 
nak alá, és tele van irva a tér spanyol, arab, franczia és 
vad idegen hangzású nevekkel; a mi pedig a déli oldalra 
esik, a túlsó rész, az egy fehér ürességet mutat, hol száz 
méi-tföldnyi téren sem folyó, sem város, sem egy megne- 
vezett hely nem látható. 

A legelső név, a mivel ez ismeretlen tér határán talál- 
kozunk : Gengira. 

Lehet, hogy ez a név sem helyes, lehet, hogy azon 
földet, a kik rajta élnek, egészen máskép nevezik, de mi 
fogadjuk el a meglevőt s mondjuk el azt a keveset, a mit 
tudni lehet róla. 

Nem valami pompás város az, a miről beszélünk ; — 
®gy ^^gy csoport gunyhó, félgömb alakra tapasztva sárból, 
mint egy-egy fél tojáshéj, mikben tizezer férfi és asszony 
8 megfelelő számú gyermek, tehén és kecske lakik ; ez a 
birodalmi székhely. Egy simára faragott fa, melynek 
bunkós végébe szemek, száj és orr vannak csinálva, ez az 
ősi bálvány. Köröskörül beláthatlan szikomórengeteg, útta- 
lan őserdők végtelenje : ez a birodalom. Egyik oldalon 
végignyúló sziklás hegyek, másikon szélesen elterülő 
folyam : ez a hitelesített határ. A mezőkön legelésző csor- 
dák s az erdőket lakó vadak, tarka madarak : ez a státus 
gazdasága. 

És itt boldog emberek laknak, a kiket nem üldöz a 
dics vágy, nem aggódtat a jövendő iránti félelem ; élnek 
jó egészségben, töltik a napokat unalom nélkül, egy 
lándzsa a vadászatra, egy kókuszdió, tele friss tejjel, egy 
pipa ki nem alvó tűzzel, egy szelet sós szarvassült és egy 
szerető asszony életük minden kincse ; s mikor meghalnak, 
abban a hitben szunnyadnak el, hogy a túlvilágon még 
szebb kókuszerdők vannak, s ott is feltalálják a lándzsát, 
a friss tejet, a ki nem alvó pipát, a futó szarvast és a 
szerető nőt, a ki ott örökké ifjú marad. — A gengirai 
király gunyhója semmivel sem nagyobb mint a többi; 
mert hiszen az ő termete sem magasabb mint szomszédaié, 
több húst ő sem eszik, több tejet, vagy pálma-mustot ő 
sem iszik mint más, hisz neki is csak egy gyomra van, 
s a szarvast, melyet lakomára akar szerezni, csakúgy 
saját kezével ejti el az erdőn, mint más, mert hiszen n^ 
büntetés volna reá nézve, ha helyébe vinnék mások s 
megfosztanák ez örömétől. Pénzt nem ismernek az or- 
szágban, tehát ott nem fizetnek, nem csalnak meg senkit ; 
adósok, uzsorások, törvénybirák, enyim-tied fölött vitázó 
ügyfelek nem léteznek, mind ezzel nem háborítják a 
király elméjét. 

Ámde ő az egyetlen úr az országban, a kinek viselni 
szabad a királytigris tarkafoltos bőrét, melyet önkezével 
ejte el, s a ki feltűzheti hajába a két agami-tollat, midőn 
valamely szomszédnép megtámadja boldog határait, s a 
mikor e két tollat feltűzve látják a gengiraiak, nem kér* 
dezik: hova megyünk? kire meg3rünk? hány ember az 
ellenség? hanem mindenki veszi nyilait, dárdáit, súlyos 
kőbárdját s követi a királyt s harczol vele a csatatéren, a 
míg ez azt nem mondja: «elég». 

A gengiraiak királya, nem tudom hányadik Tarud, 
meghalt. 

Hulláját bebalzsamozták finom jószagú gyantákkal, 
8 bepólálva kallotí pálmalevelekbe, eltették őt a kivájt 
sziklaoldalba, a hol külön fülkében elrakva a nagyszámú 

Tarud-ősök aluszszák hosszú álmaikat s várják egymást 
a napfényes mezőkre oda át. 

Ezentúl már hiába fognak várni. 

A meghalt Tarudnak egy fiutódja sem maradt. Hat 
legény fia mind elveszett ő előtte. Egyet a sárga folyam 
nyelt el, másik bölényvadászatban zúzta össze magát a 
sziklákon, hanfiadik a nagy földrengéskor önként való 
áldozatból beleugrott az égő tűzhányó hegy szádába, a 
többi három csatában esett el; mind dicsőén hal- 
tak meg. 

A gengiraiak nagy szomorúságban voltak e fölött : ki 
legyen már most a nép vezére ezentúl, ki viselje a két 
agami-toUat, ha ellenség üt a határra, kihez forduljon a 
kinek panasza van, ki mutassa be a természet zsengéit a 
nagy bálványnak aratás és szüret idején ? 

Ekkor előállt a nép legvénebb embere, egy magas, szálas 
öreg hazafi, olyan fekete arczczal mint a korom, melyet 
igen szépen vett körül a hófehér gyapot-haj, hófehér 
szakáll, meg szemöldök és szempillák is, mintha ezüsttel 
lettek volna oda rajzolva; ez szólt a néphez megnyugta- 
tólag. 

— A nagy Tarud megtért őseihez s átadta lelkét a nagy 
szellemnek Honhánnak, s nem hagyott maga után fiat, a 
ki férfi-arczot viselne. De nem maradt-e neki leánya, a ki 
férfi-szivet nsel? Nem maradt-e meg a délczeg Szenna- 
hámi, a kinek szemei úgy ragyognak, miként bölcsesége, 
és termete oly karcsú, a milyen erős ? Nem láttátok-e őt 
lovon ülve, a mint a bölényt üldözé? Nem ült-e oly jól a 
ménen, miként egy férfi, kezei nem hajiták-e a kelevézt 
oly biztosan, miként egy férfi kezei? Nem felelt-e meg 
apja távollétében a niám-niám ellenség ravasz küldöttei- 
nek nagy bölcseséggel ? Nem hangzik-e ki szózata ezer 
férfié közöl? Bizony mondom néktek, hogy Szennahámi 
nem hiába ölte meg saját kezével a királytigrist, mely a 
gulyába tört; hanem érdemes rá, hogy annak bőrét visel- 
hesse ; s a midőn a gyors röptű agamit nyillal keresztül 

lőtte a levegőben, bebizonyítá, hogy annak ragyogó tollai 
megilletik homlokát. 

A nép öregei helybenhagyák az ősz beszédét, mert elis- 
merek Szennahámi böleseségét, s a nép ifjai paizsaikat 
döngetve kiálták helyeslésüket, mert ők oda voltak Szen- 
nahámi szép szemei miatt. 

Azzal felkeresték Szennahámit apja sátorában, vállaira 
övezek a tigris-bőrt, hajába tűzék a két agami- tollat, s 
megcsókolák kezeit, annak jeléül, hogy ezentúl ő lesz a 
nép uralkodója. 

Szennahámi szép délczeg hajadon volt, egész teste oly 
fényes és fekete, mint az atlasz, izmai domborúak, tagjai 
finomak, karcsúk, mégis idegesek. A fekete bársonybőr 
átlátszó rostjai alól az arcz rózsapirossága tündökölt elő, 
mint izzó tűz a sötét hamu alól, nagy, tiszta szemei ra- 
gyogtak, mint a gyémánt, s teltj édes ajkairól úgy hangzott 
le a szó, mint az édes vizű patak folyása. Mindenki elis- 
meré azt, hogy a gengirai népnek sem bölcsebb, sem vité- 
zebb, de szeretetreméltóbb királya bizonyosan nem volt 
soha. 

Azonban nem soká tartott az öröm. Volt égy gonosz 
ellensége Gengirának, melylyel örökös viszálykodásba 
vala keveredve, s ezek voltak a hosszú farkú niám-niámok. 

Ez egy csodálatos emberfaj, melyről sokan azt tartják, 
hogy egész létele csak mese, ámbár több európai utazó 
azt bizonyítja, hogy Afrika belsejében a hegyek között él 
egy rendkívüli népfaj, melynél férfiaknak, asszonyoknak 
hosszú állatfarkuk van, mely, mint a majmoknál, felkun- 
korodik hátul, s hogy e farkas emberek fajuk leggono- 
szabb ellenségei, vad, szelidíthetlen nép, mely ellenségeit 
megeszi. Fejők egész alkotása, előrenyomott állkapczáik, 
tömpe orruk, beszorult szemeik, ritka, egymásba csukódó 
fogaik inkább hasonlókká teszik őket a két lábon járó 
fenevadakhoz, mint emberekhez. 

Ez a niám-niám faj maguk a feketék között is utálatos 
és félelmes, ezek nem laknak házban, hanem az erdőkben, 

mint a többi vadak, nem tartanak adott szóra, nem lehet 
velők békét kötni, nem emlékeznek a vereségre, csak az 
állati ösztön vezeti őket, mint a hyenákat, farkasokat. 

E niám-niám faj a mint meghallá, hogy az öreg Tarud 
király meghalt, és utána nem maradt férfiivadék, hanem 
leány ágra szállt akard s kopja, új erővel támadt a gengirai 
népre, s átúszva s sárga folyamon, vad, éjszaki üvöltö- 
zésével tudtára adá a gunyhók jámbor népének, hogy 
újra meglátogatta a kókusz-erdőket, s tüzeket rakott a 
szép virágos kávéfák között. 

A hű alattvalóknak nem kellett felhívás, az első zajra 
összecsoportosultak Gengira körül, elhozták köfejszéiket, 
körül -szigonyos halborda lándzsáikat, előkerültek a vas- 
fából faragott éles pallosok, a csonttörő fürész-csákány 
és a gyors röptű nyilak éles kavicscsal hegyükön. 

A fegyverzet készen volt mindig. 

A kisebb fiuk, kiknek még nehéz volt a kőbalta és bivaly- 
bőrrel fedett szalmapaizs, parittyáikat vevék elő, mikkel 
a sebes madarat leütik röptében, s sima kövecseket keres- 
tek a folyók partjain azokhoz. 

Lőszer is volt tehát elég. 

A gengirai nép nem volt a legerősebb a többi fajok 
között, mégis a győzhetlen nevet viselte, mert a hadi 
tudományokban fensőbbsége volt a szomszédai felett. 

Ügyes hajítok, lövők voltak, értettek a pányvavetéshez, 
melylyel a csapat közepéből ki tudták rántani a csapat 
vezérét, megfutamodni az erősebb előtt, s a vigyázatlan 
kergetőre hirtelen visszacsapni ; hasoncsúszva megkerülni 
az ellen táborát annak szemeláttára, észrevétlenül s két 
oldalról csapni reá, hegytorkolatokba csalni, s ott kövekkel 
agyonzúzni; szilaj bölények szarvára égő nádkévéket 
kötve, azokat az ellen táborára bocsátani; s egyéb lele- 
ményeiben az ős eredeti hadviselésnek kifogyhatlanok 
voltak; az által birták magukat ellenségeik közepett 
fentartani. 

A betört ellenség zajára ők is meggyujták a harczi 

tüzeket Gengira alatt s mezítlen melleikre festenek veres 
napokat, a hadviselés jeléül, s a lobogó tűz körül eljárták 
a fegyvertánczot, vad harczi dalaikat rivalva. 

Azután a két legöregebb férfi elment a hatalmas szellem, 
a Puma barlangjához, melynek nyilasa nagy fehér kővel 
volt lezárva, abban a barlangban tárták a súlyos veresréz- 
pallost, a mit maga Puma ajándékozott a legelső király- 
nak, ismeretlen jegyeket irva mind a két lapjára. Ez volt az 
egyetlen ércz-fegyver az országban, és ezt mindig maga a 
király viselte a hadban, harcz után visszatették azt a 
barlangba, egy nagy faggyúval tele tömlőbe. Abból nagy 
veszély támadna, ha e szent kard ellenség kezére jutna. 

íme azonban, a mint a vének kinyitják a faggyus töm- 
lőt, a kardot nem találták benne. Eltűnt az onnan, senki 
sem tudta hová ? 

Jajgatva futottak le a vének a nép közé s kiáltozták : 
elveszett a Puma kardja ! 

Minden férfi, minden asszony, egész Gengira népéből 
sikoltozva borult a földre : elveszett a Puma kardja. 

Csak Szennahámi nem rettent meg. 

«Ha elveszett, megkell találni: Keressétek föld felett és 
föld alatt !» 

Ekkor a kiállított őrök egy vén niám-niámot vezettek a 
királynő elé, a ki azt állítá, hogy ő a nagy Hok-tah király 
követe, ki őt a gengiraiakhoz küldé. 

A vén követ egyike volt a legrútabb állatoknak, a mik 
valaha emberhez hasonlítottak. Fején nem volt már 
semmi haj, sima volt és fekete mint egy serpenyőfenék; 
szemöldökei megnőttek, előreállva szálankint, mint egy 
vén kandúr-macskáé, egész bőre olyan ránczos, mint a 
legjobb kordován; piczi benyomott orra alatt hosszú 
széles száj vonult el, melynek felső fogsora egészen hiány- 
zott már, s e miatt az alsó fogak kifelé agyarkodtak, mint 
a buldog kutyánál. Egész termete sovány volt és reszketős, 
hosszú farka, e rut válj egye fajának, a földön húzódott 
utána. 

Hok-tah király kiválasztá a legnyomorúbbat követnek, 
a kiért nem kár, ha ott vesz. 

A niám-niám öreg szava undok nyávogás volt inkább, 
mint emberi beszéd. 

— Gengir népek. Ne keressétek ti Puma kardját sem a 
földön, sem a föld alatt, mert azt Puma elvévé tőletek, 
minthogy ti asszonyt választottatok királylyá, és átadta 
azt az én királyom öcscsének, Kirráknak, hogy ő legyen a 
ti királytok, mert a kard férfi kezébe való. 

A gengiraiak még jobban megrémültek e szavakra. Ször- 
nyű elfogódás lepett meg minden szivet. A bátorság el- 
távozott tőlük e hírre. 

Csak Szennahámi szivét nem hagyta el a nyugalom. 

— Térj vissza uradhoz, szólt a vén követnek ; én az 
éjjel elmegyek a nagy szellemhez. Pumához és tanácsot 
fogok tőle kérni ; majd a mit ő felelni fog, holnap tudatom 
veled, ha visszajösz. 

A vén követ eltávozott, Szennahámi pedig bement a 
Puma barlangjába s ott lefeküdve arczezal a kőre, reggelig 
tanácskozott a nagy szellemmel. 

Reggel előjővén, egybehivta népe vezéreit, mind a 
legtekekintélyesebb férfiakat és így szólt hozzájuk : 

— Az éjjel megjelent előttem a nagy szellem és ezt a 
választ adá : nem Puma vette el a szent kardot mi tőlünk 
és adta azt Kirráknak, hanem a gengirai nép vezérei 
közöl egy, a ki maga akart király lenni s boszúból lopta 
el a kardot és adta azt az ellenségnek. 

Az elszömyedés zúgása hangzott az egybegyűltek között. 

— Hogy pedig megtudhassam azt, ki volt a szentség- 
törő tolvaj ? azt parancsolá nekem Puma : vegyem e dár- 
dát és hajítsam azt fel a levegőbe. A ki a kardot ellopá, a 
dárda hegye annak szemében fog megállani . . . 

Szennahámi megcsóválta feje fölött a kopját s abban a 
perczben egy a vezérek közöl ijedten takará el szemeit 
kezével . . . 

— Te voltál a tolvaj, Morhu [kiálta rá mutatva Szen- 

nahámi. Az ember ajkai fehérek lettek és térdei re- 
megtek. 

A többi vezérek dühödt ordítással rohantak rá s lete- 
perve a földre megkötözék öt szijakkal, erősen, hogy moz- 
dulni nem tudott. 

4z átkozott ! kiáltanak. A szent ereklyénket az ellenség- 
nek adja. 

Tanácsot ültek, hogy minő halál. nemével öljék meg őt. 

Egyik tűzbe akarta őt vettetni, másik elevenen elte- 
metni, harmadik darabokra széthasogattatni ; végre a 
bűnös tulajdon édes apja azt az Ítéletet monda vétkező 
fiára: « Ássák be őt megkötözve a fehér hangyák fészkébe, 
hogy a föld legutáltabb férgei egyék meg, a még náluknál 
is utálatosabbat, s ne egyszer, hanem ezerszer érezze a 
halál gyötrelmeit.© 

— Hallottad, Morhu, az Ítéletet, a mit az atyád mondott 
reád, szólt a bűnöshöz Szennahámi. Megérdemletted azt. 
És most én feloldozom kötelékeidet és azt mondom, hogy 
szabad vagy. Kegyelmet adok neked . . . 

— Mit cselekszel ! kiáltanak rá a nép főnökei. Elbocsá- 
tod a kígyót, mely megharapott. 

— Legyetek nyugton, szólt a királyné. A kegyelmet 
nyert pártütőből lesz a leghívebb barát. Többet ér az el- 
követett bűnt jóvá tenni, mint érte megbűnhődni. Morhu ! 
te elloptad Puma kardját, eladtad az ellenségnek, most 
eredj és hozd vissza . . . 

Morhu magánkívül rohant Szennahámi láljaihoz és 
könyekkel áztatva azokat , esküvék , hogy visszahozza 
neki az elorzó tt kardot, és ha vissza nem hozná, ne en- 
gedje neki a nagy szellem a más világot más alakban 
látni, mint egy futó nyúl alakjában, melyet minden állat 
üldöz. 

A vének fejőket csóválták és kétkedtek benne, ha Szen- 
nahámi helyesen cselekedett-e ? 

Kirrák berezeg azonban, a niám-níám király testvére, 
jól sejté azt, hogy a gengiraíak majd megkísértik elorzott 

ereklyéjük visszaszerzését, e miatt azt tévé Puma kard- 
jával, hogy vékony szijakkal a kezéhez kötözte azt, hogy 
még mikor alszik, se ejtse ki kezéből. 

Még azon este, midőn a hold feljött a tűzhányó hegy 
mögül, beezüstözve annak örökké füstölgő ormait, a niám- 
niám őrök hirül hozák Kirráknak, hogy táboruk közelében 
a zöld folyam partján egy délczeg paripa legelész : bizo- 
nyosan a gengirektől szabadult el, a kik ez állatokat 
emberviselésre és harczra tanítják. 

Kirrák is sokszor hallá már hirüket e mesés állatoknak, 
mik együtt laknak az emberrel, fel engedik őt ülni hátukra, 
8 kormányozni engedik magukat vékony szíjak által. 
Mint szeretett volna ő is ilyen csodaállatot bírni. 

Közelíte hozzá, s látta, hogy a délczeg állat nem fut el, 
midőn őt meglátja, miként más vad, hanem nyugodtan 
legelész a fűben. Néhány szolgájának parancsot adott, 
hogy kerítsék meg azt és fogják el neki. 

A paripa észre vette a csúszva közeledőket, s hirtelen 
odább futott. Kirrák maga is üldözni kezdé, de a mén 
csak játszott vele. Megállt, közelre várta, megint elkerült 
előle, míg messze elcsalá a táborból. 

Kirrák most könyörgésre fordította a dolgot. Beszélni 
kezdett a lónak okosan. 

— Édes testvérem, rokonom. Állj meg egy kicsinyt. 
Igen szépen kérlek, engedj a hátadra felülni. Látod, én 
királyfi vagyok ; milyen nagy méltóság lesz az reád nézve, 
ha én ülhetek a hátadon. Nálam van a Puma kardja, ha 
én azzal a te hátadról vághatom a gengír fejeket, az igen 
szép fog lenni. Én igen szépen bánok veled ; meg nem 
ütlek soha, és akármilyen a húsod, nem eszem meg. 

A paripa úgy látszott, hogy hajlék a szép szóra, mert 
most már közel engedte jönni Kirrákot. 

— Fogsz-e engem odavinni, a hova én akarom ? kérdé 
tőle Kirrák hízelegve. 

— Viszlek, a hova nem akarod ! kiáltá ekkor nagy 
bámulatára a ló, azaz, hogy nem is annyira a ló, mint a 

Jókai: Novellik. 6 

ravasz Morhu, ki mind ez ideig a ló hasa alatt fülelt, 
kezével és lábával annak sörényébe és farkába kapasz- 
kodva s szüntelen úgy forgatva a lovat, hogy Kirrák őt 
meg ne láthassa. 

Most egyszerre felpattant a ló hátára ; a bámuló Kir- 
rák azt vette észre, mintha valami fekete kigyó repülne 
végig a levegőben, mely az ö nyaka körül tekerődzik s 
lerántja a földre. A szőr-pányva volt az, melyet Morhu 
ráfojtott Kirrák nyakára s azzal vágtatott paripájával a 
mezőkön keresztül. Kirrák még sokáig küzdött, szökdelt, 
kapálózott a kötélen, a mint a paripa árkon-bokron ke- 
resztül ragadta; végre egy folyamon hurczolta át Morhu, 
melyben végkép megfúlt a szörnyeteg. 

Másnap megjelent Morhu a királynő és a vének előtt, s 
letette a királynő lábai elé Puma vörösréz bárdját, mely- 
hez még akkor is hozzá volt kötözve Kirrák levágott 
jobb keze. 

— Minthogy kezéből nem adta ki, elhoztam kezével 
együtt. 

A vének, a vezérek fejeiket hajtogatták e tettre és 
azt mondák, hogy Szennahápai bizony mindnyájuknál 
bölcsebb. 

Másnap pontosan megjelent Hok-tah vén fogatlan 
követe Szennaháminál és követeié a választ. 

— Nézd, monda neki a királynő, Puma vissza adá ne- 
kem az éjjel a kardot; látod azt kezemben. A nagy szel- 
lem megutálta az örökös vérontást, mely a két nép között 
annyi idő óta foly. Azt akarja, hogy annak vége legyen. 
Azt monda Puma : a niám-níám nép királya és a gengir 
nép királynője jöjjenek össze egyedül Jenjemen-tó szige- 
tén, és ha vitájuk van egymással, harczoljanak meg egye- 
dül. A két harczos nép pedig e viadalban részt ne vegyen, 
hanem fegyvereiket mindkét részről csónakokba rakva, 
hordják át a Jenjemen-sziget barlangjába, s nézzék fegy- 
vertelenül a harczot. A melyik nép uralkodója pedig 
győzni fog, az nyerje vissza fegyvereit, a másik veszítse 

D^tized by VjOOQIC 



83 

el azt, és legyen amannak rabszolgája. Ezt monda nekem 
a Puma. 

Szennahámi rögtön éjszaka megindult két ezerharczos 
férfival az ellenséget fölkeresni. A niám-niámok lehettek 
három ezerén Morhu állítása szerint. 

Eeggelre a Jenjemen-tó partjára érve, ott találta ellen- 
ségeit. Azok a tó túlsó partján voltak megtelepedve, látni 
lehetett, mint kapaszkodnak a hajlongó pálmafákra, épen 
mint a majmok. Ha valaki üldözte őket, olyan sebesen fel 
tudott futni az egész sereg a fákra, mint a legügyesebb 
vadállatok, s onnan nyilazott alá ellenségére. 

A mint Szennahámi megpillantá a niám-niámokat, bát- 
ran kiállt a tó partjára, gömbölyű paizsával fedve karcsú 
testét s átkiálta hozzájuk erős hangos szóval : 

— Ellenség férfiai. íme az elveszett kardot visszaadá 
nekem Puma. A nagy szellem nem haragszik ránk. A nagy 
szellem azt monda nekem az éjjel, hogy ő ma Ítéletet akar 
tenni a gengir és niám-niám népek között: ki legyen a 
másik ura? így soha sem lesz a harcznak vége. Ti meg- 
öltök belőlünk ezerét, mi is megölünk belőletek ezerét, 
holnap ti új sereget hoztok, mi is új sereget hozunk, s 
újra kezdődik a vérontás. Puma nem akarja azt. Puma 
nem akarja, hogy a beszélő faj elfogyjon a földről. Ki 
fogja őt énekelve magasztalni, ki fog az ő oltárai előtt 
tűzet gyújtani, ki fog az ő emlékére képeket faragni a 
fákból, ha az emberek elpusztulnak ? Azt monda nekem 
a Puma: Álljon meg a két sereg a Jenjemen- tó két part- 
ján és tegye ölébe kezeit csöndesen. Minden fegyvert rak- 
janak le a tó közepén levő szigetre mind a két sereg 
férfiai. Es akkor lépjen azon szigetre a niám-niám nép 
királya és a gengir nép királynője egyedül, és harczolja- 
nak meg ott népeik szeme láttára. A melyik győzni fog, 
annak a népe legyen a fegyverek ura, a másik annak 
szolgája. Ha Hok-tah király bátor férfi, feleljen ! 

E szavakra roppant ordítás keletkezett a túlsó partról, 
a niám-niámok örömükben bukfenczeket hánytak s vad 

riadallal tánczolták körül királyukat, a ki fél fejjél mind- 
nyájánál magasabb volt, és egy egész fejjel rútabb ; míg a 
gengiraiak elszomorodva borultak királynőjük lábaihoz, 
a ki oly szép volt, de mégis csak asszony, a ki gyönge az 
ily viadalhoz. — El kell veszni a gengir népnek. 

Mind a két sereg azonnal tutajokat készített bambusz- 
derekakból s azokra lerakva fegyvereit, átszállítá a szi- 
getre, ott pedig egy nagy barlangba leraktak minden 
fegyvert. 

Mikor ez megtörtént, Hok-tah király kiállt a túlsó 
partra s megcsóvált parittyájából egy követ hajíta át, 
kiáltva : 

— Készen vagyok, hát te asszony? 

A kő süvöltve jött a levegőben, de Szennahámi feltárta 
azt paizsával ; akkor ő vette elő a tegzét s nyilat téve az 
íj húrra, visszakiálta ellenére : 

— Én is készen, hát te férfi ? 

A nyíl nagyot füttyentett s az ellenkirály paizsa köze- 
pében állt meg, hegyét keresztülfürva a bivalybőrön. 

Akkor a két vezér a tutajra lépett egyedül s átevezett 
a tó középén levő szigetre. 

Egy puszta homoksziget volt az, körülnőve magas 
náddal, liliomos virágokkal, mikben a lángszínű gém 
rakja magas, hegyes fészkét, de a közepén volt egy emel- 
kedettebb domb, ide jött a két bajvívó fél, a honnan mind 
két sereg rájuk láthatott. 

Hok-tah király volt első a dombon, s elfoglalta a fegy- 
verek barlangjába vezető nyilast. 

Nagy, hat láb magas szörnyeteg volt, bozontos, gyapjas 
fejjel, fél arcza valami zsíros festékkel egészen vörösre 
festve, a másik fele világoskékre, szintúgy az egész ter- 
mete, bal keze, bal lába kék, a jobb piros. Fején egy le- 
nyúzott bölénybika fejbőre, a hátranyúló két görbe szarv- 
val. Fegyverzete is iszonyú, három szigonyos dárda, a mi 
ha testbe talál, ki nem lehet többé húzni, övébe félmázsás 
kőbalta van dugva, míg derekáról emberkoponya lóg alá 

csavart guzskötélen, melylyel iszonyú ütéseket szokott 
osztani a harczban. 

Átellenében Szennahámi szép, délczeg alakja olyan 
karcsú, olyan sima, karjai gömbölyűk, kezei, lábai, piczi- 
nyek, minden szeretetreméltó és semmi sem rémüle- 
tes rajta. 

Oh bizonyára a niám-niám népnek elég oka volt ka- 
czagni, és a gengir népnek elég oka sírni, a midőn őket 
igy szembeállni látta. 

— Enyim a fegyverek barlangja, asszony ! kiálta recsegő 
hangon Hok-tah a barlang elé állva, s midőn Szennahámi 
bátran közelíte felé, megcsóválta kopjáját a légben és 
rája hajította. A kopja oly biztosan repült, hogy épen 
Szennahámi szívén kellett volna keresztül rohannia és 
olyan erővel, hogy ha érczpaizst is tartott vojna maga elé, 
azon is keresztül tört volna. 

De Szennahámi ügyesen hajolt félre a dárda elől s el- 
hagyta azt maga mellett suhanni. A második kelevézzel 
fejének czélzott az óriás ; a királynő félre bukott előle s a 
kopja csak az agami tollak hegyeit üté meg; a harmadik 
kopja is jött zúgva hirtelen, azt pedig félrecsapta réz- 
kardja élével. 

Hok-tah dühödt volt, hogy hajításait oly ügyesen ki 
tudta kerülni ez asszony. Férfi paizsát tartotta volna azok 
elé s halál fiává lesz; ez pedig félrehajolt előlök, mint 
valami betanított kígyó, s most hirtelen ő rántja elő hajító 
dárdáit s sebesen egymásután hajítja müid a hármat ellen- 
felére, ki gömbölyű paizsával kettőt fel fog belőlük, de a 
mint a másodiknál tomporait fedetlenül hagyja, a har- 
madik egyszerre a czombján fúródik keresztül. 

Hok-tah bőszült ordítással, a minő a meglőtt vízilóé, 
rohant sebesült dühében Szeniiahámira ; a rettentő kő- 
bárd pörgött kezében, a hova lecsap vele, még a szálfa is 
elgörbül. 

Szennahámi nem várta be az irtóztató támadást, hanem 
elkezdett futni ellenfele elől, nyomában mindenütt az 

óriás reszelt orditá&salf egy kezében a kőfejszét emelTe, a 
másikban a koponTát csÓTálTa a hosszá kötélen. 

A niám-niámok diadaltól ordítottak és kaczagtak és 
czigány kereket hánytak a parton ; míg a g?ngir táborban 
sóhajtás sem volt hallható. 

Már oly közel érte Hok-tah Szennahámit, hogy a halál- 
fejjel hozzásajthatott, de azon perczben hirtelen sebesen 
félreugrott előle a királyné, s a mint az idomtalan óriás 
Tigyázatlanol elrohant mellette, ngy rágott hozzá, hogy 
Hok-tah bal kezét, a melylyel a koponyát csórálta, váll- 
ban lecsapta, a meglódult nehéz koponya a ráhnrkolt kar- 
ral ^ydtt nagyot repült a riz színéig a népek bámolatára. 

Ah, most a gengiraiakon rolt a sor kaezagni. 

Hok-tah király elreszté kékre festett karját, a ször- 
nyeteg ordítra bnkott térdére, s még térdenállva ipar- 
kodott közelebb csúszni Szennahámihoz s fél kezével a 
kőbárdot végső erővel lesnjtani rá. 

Szennáhámi hagyta őt közelebb jönni. Egészen bevárta, 
míg egy lépésnyire ért hozzá. Itt a szörny egyszerre fel- 
ugrott, s hozzásujta a királynéhoz. Szennáhámi nem tért 
ki a csapás elől, felfogta azt kardja élével, s megragadva 
vas erejű kicsiny kezével Hok-tah üstökét, hanyatt rántá 
őt a földre. 

A szörny kezéből kihullott a kőfejsze; még egy fel- 
kapott éles kavicscsal ütött győztes ellenfeléhez, s midőn 
a nő lábát érzé torkán, egyszerre beleharapott abba dühö- 
sen, mérgesen, mint egy veszni tért eb, azzal nagyot 
nyögve fordult egyet, arczczal a föld felé, hogy ne lássa 
annak a széles pallosnak utolsó villanását. 

A Puma kardja egyet villant, egyet csendült, s Hok-tah 
feje messze gördült le a dombról. 

Szennáhámi büszke diadallal teve lábát a vért okádó 
tetemre. 

— Nagy voltál, kicsiny lettél. 

A niám-niám nép bódultan futott el, ezt látva és soha 
többet a gengir nép folyóit meg nem úszta. 

A gengir nép most is szabad. 

Szennahámi ott nyugszik a szabad földben, melynek 
boldogságát éltével válta meg. 

Hetedik napra a harcz után, azon harapás miatt, mit a 
leölt szörnyeteg halálos dühében ejte lábán, meghalt 
népeért, hazájáért és az áldást adó nagy szellemért. 

A FBEETE OSÁSZÁB, 

Most lássuk a kép fordított oldalát. 

Századok ótá foly ama csodálatos kereskedés, melyet 
rendes eszű ember könnyen mesének tarthat, élő embe- 
rekkel. 

Amerikai ültetvényes urak, a kik a czukomádat és 
gyapotot termesztik, restellik a drága cselédet fizetni, a 
ki még azonfölül a munkában is válogat s a gazdájával 
felesel; hanem e helyett egyszerre bőröstül csontostul 
megveszik az egész embert, a ki ilyenformán teljesen tu- 
lajdonukká válik. 

Gondolni lehet, hogy olyan bolond ember nincsen, a 
M maga-magát eladja, valakit ott helyben elfogni és el- 
kótyavetyélni pedig egy kissé mégis minden amerikai 
levegőben is merész vállalat volna. Ez az emberkereskedés 
tehát igy tartatik fenn : 

Afrikában a sok apró-cseprő nép szüntelen háborút visel 
egymással, hol az egyik, hol a másik fogdossa el ellenfeleit ; 
akkor azután jönnek emberséges fehér hajósok, a kik tük- 
röket, bicsakokat, üveggyöngyöket meg pálinkát árulnak : 
tükörért, bicsakért, egy korty pálinkáért becserélgeti a 
diadalmas nép hadifoglyait. 

Azután meg a feketék nagyon szenvedélyes játszók; 
némelyik elveszti koczkán teheneit, házi szereit, fegy- 
vereit, utoljára saját magát is koczkára teszi : mikor aztán 
elvesztette a tételt, őt is nyugodt lélekkel viszik az ember- 
séges hajóshoz, a ki megtölti érte a nyertes csutoráját sil- 
voriummal, s az elkártyázottat is a többiek közé teszi. 

De m^ olesóbban is lehet a portékához jutni. 

A furfangos hajósok odacsalogatják a fekete golyhókat 
hajóikra, azt mondják nekik, hogy csejreberéhii akarnak 
velők; mikor aztán a hajón vannak, lefülelik őket, ^azt 
sem kérdik: ki fiai voltak? hanem szépen hurokra fogják, 
bepréselik őket egy szűk hajófenékbe, egymás mellé, mint 
a besózott heringeket, s azzal szépen elvitorláznak velük 
a szabadság főidére Amerikába, s ott eladják őket rab- 
szolgáknak. 

Ezek termesztik azután a dohányt, meg a czukrot, 
gyapotot s más egyebet, a mire nekünk szükségünk van. 

Az amerikai új Eanahánban volt Francziaországnak is 
a többi között egy szép nagy darab földje a tenger köze- 
pén, a mit elneveztek Szent-Domingo szigetének ; igazi 
neve penig Otahayti. A franczia czukorültető urak azt a 
vigyázatlanságot követték el, hogy erre a szép szigetre 
sokkal többet összehordtak abból a fekete portékából, a 
mit rabszolga név alatt árulnak, mint a mennyível tudtak 
bimi, azok aztán egy szép napon rátámadtak gazdáikra, 
leöldösték a telepitvényeseket, s valami Toussaint Louver- 
ture hajdani kocsis vezérlete alatt elkergették az egész szi- 
getről a fehéreket. 

Francziaország oda messze esik ; oda nehéz volt kato- 
nákat küldeni, aztán meg épen akkor nagy háború volt 
Európában, sok sikertelen kisérlet után kénytelenek vol- 
tak megnyugodni abban, hogy a szép Otahayti szigeten 
ezentúl feketék fognak uralkodni. 

Tehát van most a fehér országok sarkában egy való- 
ságos önálló fekete ország. 

E sajátságos fekete népnek azonban egész nemzetisé- 
géből mije sem maradt egyebe, mint a bőre. Jó egyszerű 
erkölcsei a franczia befolyás alatt valami csodálatos 
vegyületévé váltak az erények és bűnök paródiáinak. 

Még nyelvüket sem birják többé, a helyett valami el- 
romlott francziát beszélnek, itt- amott kirívó néger hang- 
nyomattal. 

Azonkívül Í8 mindenben szeretik a francziákat utánozni. 
Mikor a francziáknak nemzetgyűlésök volt, nekik is nem- 
zetgyűlés kellett; mikor Napóleon szétverte a nemzet- 
gyűlést, nekik is kellett diktátor, a ki szétkergesse ; mikor 
a francziák hódítani indultak, ők is háborút kezdtek a 
sziget spanyol részével. 

Soulouque Faustin oly valóságos fekete szerecsen, a 
milyet X)sak valaha mutogattak. Szája a legvastagabb, orra 
a legtömpébb, pofacsontjaí a legkiállóbbak. 

Született 1787-ben mint rabszolga Viallert ur szolgála- 
tában ; még gyerek volt, mikor a franczia forradalom őt 
is szabaddá tette. 

Tizenhét éves korában. katonává lett s négy évig szol- 
gált mint közlegény a fekete köztársaság hadseregében. 
Tizenkét év alatt felvitte a kapitányságig, s ebben az álla- 
potban azután 184fO-ig meg is maradt. Hat év múlva mint 
tábornokot tisztelhetjük őt, s 1847-ben mint a haytii köz- 
társaság elnökét; 1848-ban mint császárt. 

Felesége, a császárné, hajdan szappant és vereshagy- 
mát, meg mézeskalácsot árult a piaczon s ezt az üzletét 
még akkor is tartotta, midőn már Faustin kapitánynyá 
lett; az ifjú koronaherczeg és a bájos herczegasszonyok 
pedig nem egyszer verekedtek össze a mosóteknőnél a 
creol és mulatt polgárkisasszonyokkal. 

Most természetesen mindez szörnyen megváltozott. 
Soulouque franczia díszkabátot visel, arany vállrózsák- 
kal, angol inggallérokat és fején német hálósüveget, mint 
a társzekeresek, azonfölül pedig háromszegletű kalapot, 
körösztbe téve, mint a nagy Napóleon. 

mindenben a nagy Napóleon mintaképe óhajt lenni. 
A nemzetgyűlést szétkergette s megtette magát császár- 
nak. A koronázási ünnepélyre nem készült el a Parisban 
megrendelt arany korona, tehát a helyett aranyos papiros- 
ból készülttel koronáztatta meg magát. 

Holmi ellenszegülő félfeketéket, kik a tökéletes fekete 
dynastiát nem akarták elismerni, százával konczoltatott 

fel ; maga sorra járta a helységeket, s a hol gyanús embe- 
rekre talált, azokat megfojtogattatá. 

A nagy Napóleon is adott szabad alkotmányt népének, 
ő 18 adott. A nagy Napóleon sem tartá azt meg ; ő sem. 

A nagy Napóleon is megismerteté a papirospénzzel 
birodalmát ; ö is. Palotája épen úgy ragyog mindenféle 
aranyos, bársonyos szőnyegekkel, miként azé. 

Udvari dalidóiba csak a legszigorúbb szertartások mel- 
lett lehet bejutni, elébb a főczeremónia-mester Salamon, 
leoganei herczeg által bejelentve és megvizsgáltatva, a 
szabályszerinti fehér harisnyában és kurta nadrágban, 
fekete frakkban, a hogy az Parisban szokás. 

A legfeketébb urakat herczegeknek és grófoknak hijják : 
herczeg Baraczk, herczeg Párducz, báró Kocsonya és gróf 
Rozsolis s más eféle nagy nevekkel. 

Minden érdemes hazafi viseli a szent Faustin érdem- 
rendet, mit a császár alapított. 

Az országban útlevél nélkül utazni tilos, s fekete urat 
az őt illető nagyságos czím nélkül megszólítani nem 
tanácsos. 

Béggel rendesen a fekete császár hadseregét mustrálja. 
Vannak gránátosai és vértesei, több tiszt mint közlegény, 
a kik tarkák ugyan, de rongyosak. 

így utánozta Soulouque és az egész haytii fekete ország 
magas mintaképét. Napóleont és a franczia nemzetet, 
szokásaiban, nyelvében, viseletében és — hibáiban. 

De erényeiben nem. 

Elvégre a paródia befejezéséül Soulouque a háború- 
viselés dolgában sem akarva hátrább maradni NapoljBon- 
nál, összegyűjtött mintegy tízezer embernyi hadsereget, s 
azzal megtámadá a sziget másik felén lakó színes köz- 
társaságot. 

A szomorújáték vége az lett, hogy a köztársaságiak 
szétverték a császári hadsereget és Faustin földönfutóvá 
lett. 

Tehát még ebben is utóiérte első Napóleont, 

Már most mondjátok meg, melyik volt a kettő közül 
nagyobb; az a mezítláb, járó királynő-e, ki fekete népe jó- 
voltáért egymaga állt ki a csatatérre s meg tudott érte 
halni, áldva és megsiratva utódaitól ? vagy a csipkébe 
öltözött kényúr, ki saját uraságáért kiforgatta népét ősi 
jelleméből, tette azt idegen népek majmává, s a legelső 
harczban, mit egy szabad nép elnyomására indított, el- 
veszte hadseregét, hiú koronáját és nemzete boldogságát? 

KURBAN BEG. 

Aradról északkeletnek mintegy nyolcz óra járásnyira 
fekszik Dézna helység; jelenleg csendes philosophi ke- 
délynek való hely ; olyan nyugodalmas válópont észak és 
dél között, a hol még a szőlő is díszlik és tetszetős bort 
ad, hanem már a fenyő is nagyot nő. Még pedig nemcsak 
a gondosan mívelt déli hegyoldalokban s az uraságok 
parkjaiban, hanem az elvadult pagonyokban is, a hol a 
kiemelkedő fenyőtörzs derekát sudara hegyéig befutja a 
vadon termő borág. 

A hegyek közül erős patak jő elő, mely most megkerüli 
a helységet, s a ráépült vashámor gépeit tartja messze- 
csattogó munkában; a völgyi utakon széles oláh társzeke- 
rek csörömpölnek, mik a vasbányákból hordják a nyers 
erezet az olvasztókba ; az érczkerekek, az olvasztók szá- 
mára nincs sem éjjel, sem nappal ; környékük messzire 
terítve van fekete érczsalakkal és szénporral ; s a halomra 
hányt vöröses vastörmelék négyszerte magasabban emel- 
kedik, mint az épület teteje. 

Mindenkinek ide alant van dolga, hivatása, baja és 
öröme ; arra a várra ott fenn a dombon senkisem gondol 
már, pedig még a vár sánczain most is díszlenek az or- 
gona-bokrok, s minden tavaszszal kivirítanak, hogy a 
puszta kőfal egészen lilaszín prémet kap tőlük. Pedig 
abban az időben, mikor ezeket oda ültették, még Stam- 
bulban is a nagy úr szeralji kertében cserepekben ápolták 
a syringát. 

A vár széles pinczefalai közt most is keresnek még kin- 

cseket s találnak Helyettük csontokat és betört koponyá- 
kat; mikor aztán a kincskeresési kedv elmúlik, megint 
nem gondol rá sokáig senki. 

A várhegy oldalában van egy széles négyszögű tér, ele- 
ven sövénynyel bekéri ve s gyümölcsfákkal beültetve. Ez 
is régi kert lehet már ; a sok százados diófák odúi tanús- 
kodnak régisége felől. A kert aljában áll egy kis hegyes 
tetejű kerek épület, olyanforma, mint egy félbehagyott me- 
csettorony ; ez még az ujabbkori birtokosok által épen van 
tartva, s a köznép úgy nevezi, hogy «palota». 

Én szeretem ezt a völgybe szállt korszakot ; nem bá- 
nom, ha minden vár rommá lesz is egy időben. 

Déznavár denevéreinek nincs nagyobb nyugalmuk a ki- 
sértetektől, mint más omladékok szárnyas lakóinak ; a kik 
valószínűleg az éjféli uraságok postái gyanánt szolgálnak, 
azért repkednek éjszaka alá s fel. 

Magyar emberek építették ezt a várat; legutoljára Kor- 
nisok kezén volt, s hogy Nagy-Várad és Boros-Jenő török 
kézre jutott, ezt is könnyű szerrel elvette az ozmán s azon- 
túl török úr parancsolt belőle a vidéknek. 

Még könnyű munka volt akkor török úrnak lenni, nem 
úgVy mint most ! nem alkalmatlankodtak akkor orosz, 
franczia és angol követek a magas portánál kellemetlen 
kérdezősködésekkel, nem ütögettek tenyérrel a hathumáy- 
iimra vakmerő alattvalók a szkupstinákon, nem hirdették 
a nagyszájú újságírók Európaszerte a keresztyének válo- 
gatott szenvedését; a ((beteg embernek » még akkor nagyon 
jó gj^omra volt: szegény megrágott nemzeteket megemész- 
teni. 

((Fizess és hallgass !» gyönyörű jelszó volt. Azóta is so- 
kat használták már; teheti, a ki bírja. 

Kurbán bég volt Déznavár parancsoló ura, neki pedig 
parancsolt a borosjenői basa Hasszán. 

Egyszer a többi között a basa és a bég együtt üldögél- 
tek a közel menyházai kéjlakban, mely még Dézna várá- 
hoz tartozott, s mint híres fürdőhely, a mosdani rettenete - 

sen szerető török urak kedvencz mulatóhelye volt. Ott 
ültek a kőmedenczében bugyogó víz közepén és hosszú 
kacskaringós szára narghyléből szítták a mennyei dohány- 
füstöt, azon vitatkozva egymással, melyik vitte közülök a 
nép megigázásának tudományát nagyobb tökéletességre ? 

— Engem a legyek a múltkor nagyon boszantottak a 
verőfényen, szólt a borosjenői basa, másnap megparan- 
csoltam a parasztoknak, hogy nekem két véka eleven legyet 
szedjenek össze egy hét alatt. Bizony mondom, hog^^ 
összeszedték. 

— Az semmi; felelt rá Kurbán bég. Váram alatt a tó- 
ban nagyon sok béka lakik, s azok engem éjszaka nem 
hagynak aludni fertelmes úmmögésükkel. Annálfogva ki- 
adám a parancsolatot a biráknak, hogy nekem reggeltől 
estig czirkálókat rendeljenek a tó mellé, a kik folyvást 
köveket hajigáljanak a tóba; azóta megnémultak a békák. 

— Ez mind csak tréfa ; de én legközelebb kihirdettetem 
a falvakon, hogy parasztnak nem szabad arany- és ezüst- 
pénzt tartani, mert az nemes pénz; parasztnak paraszt 
pénz való, rézből, azért mindenki siessen azt Jenőben be- 
váltani, mert a kinél két hét múlva arany- vagy ezüstpénzt 
találok, azt rabul elviszem. Azóta nem győznek a rézbányai 
kovácsműhelyek elég aspert és lengyelgarast kalapálni, 
úgy hordja a nép a pénzét Jenőre beváltani. 

— Ez is jó ; de én még többet tettem. Ez a magyar és 
oláh nép mégis csak sok mihozzánk képest, hiszen százra 
esik egyik török. Ha egyszer eszébe jutna neki, hogy ránk 
fekügyék, a puszta terhével agyonnyomna. Hogy azonban 
még csak ne is gondolhassanak valami lázadásra, azt cse- 
lekedtem, hogy megtiltám a parasztnak akármiféle fegy- 
vert, avagy öldöklő szerszámot magánál tartani. Ásót nem 
szabad nekik tartani, csak falapátot; fejsze helyett fürészt, 
vasvilla helyett favillát, kasza helyett sarlót, még kést sem 
szabad nekik tartani, mert az is öldöklő szerszám. 

— De hát akkor mivel metszik meg a szőlőt, meg a 
kenyeret ? 

Digitized by VjOOQIC 



95 

— A szőlőt metszhetik csizmadia dikicscsel ; a buza- 
kenyórről pedig már elszoktattam őket s a málé-kenyér- 
hez nem kell kés, mert az törik. 

Hasszán basa újra megtöltette pipáját a szolgálattevő 
szerecsennel s nyakig belemerülve a kőmedenczébe, en- 
gedé úszni szép fehér szakálát. 

— Szép dolog a szakáiviselés, fiam bég; ellenben utá- 
latos a halántékig hajjal benőtt fej. Ez a kutyával atyafi 
nép itten megfordítva találja szépnek. Tíz év előtt, hogy 
idejöttem, mind az egész állát borotválta s a mekkorára 
akart nőni a haja, akkorára ereszté. Nem tetszett nekem 
ez a szemtelen daczolás. Én azt mindig titkos lázadásnak 
tekintem a szultán és a félhold hatalma ellen; az ilyen 
külső viselésmód jelensége annak, hogj^ ők nem akarnak 
minket itthon találni, annálfogva rendeletet adtam ki a 
hitványoknak, hogy mindenki megereszsze a szakálát, s a 
fejét egész a búbjáig megberetválja, mekkora kontyot 
hagyjon? azt merre csavarítsa? különben majd fejestül 
vágatom le ! A silányok szót fogadtak, s olyanná borotvál- 
ták a fejeiket, a milyenné én parancsoltam ; lemond a né'p 
még az Ízléséről is, ha erősen parancsolják. 

— Úgy van, Hasszán apám. Az a bölcs kormányzás 
titka, hogy a hatalmasok minduntalan gondoljanak ki 
valamit, a mivel a zúgolódók kötelékeit még szorosabbra 
húzzák : mert mihelyt egy bilincshez hozzászoktak, mind- 
járt emelgetik a fejüket. Eajta kell a nyakukon tartani a 
sarkunkat mindig. Én éjjel-nappal azon töröm a fejemet, 
mit találhatnék ki olyat, a mit még nem kóstolt ez a nyo- 
morú nép ; mert, mihelyt azt hiszi, hogy jó ember lettem, 
megesz. Halld csak : a minap megsokalltam, hogy a csau- 
szok fizetése olyan sokba kerül nekem. Igaz, hogy a szul- 
tán Khaznéjéből jő, hanem már a kincstárnok elcsípi felét, 
s nekem csak illendő megtakarítanom a másik felét. Hát 
nemrég azt gondoltam ki, hogy a ki ezután valami ügyes- 
bajos dolgát a kádi elé akarja hozni, azt többé ne tehesse 
maga élőszóval, szokott magj^ar, vagy oláh nyelven, hanem 

tolmácsoltassa a csauszok által törökül, és fizessen min- 
den tolmácsolásért egy vonás forintot, mert sokkal illen- 
dőbb, hogy ők tanuljanak meg törökül, niint a török tanul- 
jon ugatni az ő nyelvükön. 

Hasszán basa nevetett a jó tréfának. 

— De hisz, így mégis csak felkophatik a csauszaid álla, 
mert ezentúl hát azt teszik majd a földi emberek, hogy 
nem perlekednek, hanem elvégzik a bajaikat egymás között. 

— Ne hidd azt, Hasszán apám ! Sőt azóta úgy elszapo- 
rodtak a pörök, hogy a csauszok nem győzik a tolmács- 
kodást, s ennélfogva maguk a felek megfizetik nekik a 
díjat, s úgy beszélnek törökül a kádi előtt, hogy gyönyö- 
rűség hallgatni ; oh, hidd el, hogy ez a nép elhagyja a 
nyelvét is, ha ráparancsolnak ; de azért megtanul akármi 
nyelvet, hogy egymással pörlekedhessek. 

Hasszán basa azt mondta, hogy ő azt is meg fogja 
próbálni. 

— Hanem én mégis többre vittem, mint te. Én a hité- 
ben támadom meg. Először díjt adok annak, a ki önként 
muzulmán lesz, vagy a gyerekét muzulmánná teszi. Ezek 
a gyaurok szeretnek nagyon sok ünnepet tartani : azokat 
a napokat megfizettetem velük, minthogy nekem nem dol- 
goznak, viszont a török ünnepeket nekik is meg kell ülniök, 
és ha sürgős munka idejére esik az ünnep, ezt meg kell 
váltaniok nehéz pénzen, hogy maguknak dolgozhassanak. 
A kit énekszóval akarnak eltemetni, azért a dervisnek 
fizetni kell ; a kinek keresztfát akarnak tenni, azért a der- 
visnek fizetni kell, hanem ha a dervis temeti el s turbános 
fejfát tesznek neki, az ingyen járja. A ki egy török kula- 
csából iszik, vagy kenyerébe haraj), annak -törökké kell 
lenni ; a mely asszonyt egy török ember megcsókol, az 
törökké lesz ; a ki egy papucsot, a mit egy török ember 
az utczán elejtett, fölvesz, az törökké lesz ; a ki koldul és 
töröktől egy aspert elvesz, az törökké lesz ; és a kik hitü- 
ket megtagadták, azoknak a dervisek előtt hétszer hét kő- 
vel meg kell hajítani a keresztyén templomot, le kell 

köpni a píaczon a feszületet ; csúfnévvel kell illetni a szen- 
teket és leátkozni magáról a keresztvizet! Megteszik . . . 
Igen sokan megteszik. 

Oh, ez a nép még a vallását is elhagyja, ha nagyon szo- 
rítják a nyakát. 

Kurbán béget nagyon boszantotta az, hogy Hasszán 
basa olyan dolgot talált fel, a mire ő még nem jött rá 
magától. 

— No jól van. Te már sokat megpróbáltál, én is. Ha- 
nem hát az még mind csekély bizonyság. A sanyargatott 
nép szolgál, koplal, fizet; kiadja, ha fenyegetik, utolsó 
garasát: elfelejt beszélni, kiborotválkozik, kiöltözik. Iste- 
nét megtagadja : ez mind hagyján. De én be fogom bizo- 
nyítani neked, hogy ha én akarom, el tudom tőle venni 
azt, a mi legdrágábbja : szerelmét és becsületét. 

— Világosabban szólj, mert így nem értem. 

— Hát én azt mondom, hogy; mi van csak ma? Keb- 
bielavvel tizenkettedik napja. Tehát mától számítandó egy 
esztendő alatt én Dézna váram palotájában száz, azaz : 
kerekszámmal száz olyan szűz hajadont fogok összegyűj- 
teni, a kiket az oltártól hozok el vőlegényeik kezéből. Jövő 
esztendei Eebbielavvel 12-dik napján mind a százat el- 
küldöm Stambulba a nagyúr szerálja számára. Mit gon- 
dolsz, Hasszán apám ? Az lesz valami ! Száz olyan haja- 
don, a ki már esküt mondott vőlegényének, s abban a 
perczben vált meg tőle ? 

. — Azt mondom rá, hogy semmi sem lesz belőle. 

— De ha én fogadom, hogy lesz. 

— Kettőn áll a vásár, fiam bég. Ne kezdj magadnak 
ilyen tréfát : ne köss te ki asszonyokkal. Nem tudod még, 
hogy micsoda ellenség az ? Az asszonynép a nélkül is mind 
abban van nevelve, hogy az ő urának ne engedelmesked- 
jék, az asszonyféle mind született lázadó. Én már láttam 
tökéletesen megszelídített oroszlánt, párduczot, tengeri 
tigrist; tökéletesen megszelídített asszonyi állatot — még 
nem. Ha puskaport tennél az ágyad alá s pipával a szád- 

ban aludnál el mellette, nem Tolnál olyan nagy veszede- 
lemben, mint ha arra gondolsz, hogy azt a bolondot telje- 
sítsed, a mit most mondtál. Inkább csörgő kígyót szedj 
össze puszta kézzel százat. Az asszony nem fél ott, hol a 
férfi megijed. Az asszony nem gondolkozik, mielőtt tenne 
valamit. Az asszony ravasz és bosszúálló ! Én csak azt 
mondom neked, hogy tégy a jobbágyaiddal, a mit akarsz; 
de az asszonyaiktól őrizd magadat. Hidd el énnekem, 
hogy én sok szép fejet láttam már a gazdája nélkül el- 
szaladni, a ki nem hitte azt, hogy milyen halálos csípése 
van ennek a fényes bogárnak. 

Kurbán bég pedig azt hitte, hogy Hasszán csak azért 
akarja őt erről a jó ötletről lebeszélni, mivel attól tart, 
hogy ha ő a szultánt ily merész ajándékkal lepi meg, még 
könnyen megfordulhat a lakás rendé, s ő nyerheti el a 
borosjenői basaságot; mert hiszen ilyen érdemek szokták 
előre vinni a becsületes embereket. 

— Már pedig Hasszán apám, akár hiszed, akár nem, 
én mához esztendőre egy csoportban indítok útnak 100 
rableányzót, a ki mind esküdt mátka volt a környékben. 
Ha hiszed, azzal erősebb vagy a hitben ; ha nem hiszed, 
fogadsz rá, a hogy igaz lelkű emberhez illik. 

— Fogadok is ellene, ha kívánod, annyi aranyban, a 
mennyi egy oláh süvegbe belefér. 

— Állok a fogadásnak. 

— Igen; de minden csalfaság nélkül; a hajadonok kö- 
zött nem szabad semmi vénnek, fogatlannak lenni; se 
nem olyannak, a ki veled egyetértett, a kit te biztattál fel, 
hogy álljon rá a tanácsodra; hanem mind valamennyit 
erővel kell az oltár elől elragadnod, kiszakítanod a vőle- 
génye kezéből, menyasszonyi koszorúval a fején felkap- 
nod a lóra, s magadnak vinni el Déznavárra és zárva tar- 
tanod, míg a szám nem teljes. 

^ — Ezt mind megállom. Itt a kezem rá. 
A két úr a kőmedenczéből átnyujtá egymáshoz kezeit, 
megerősítve a fogadást erős kézszorítással, s ezután be- 

hínteté magát boráxszal s letörültetvén illatos spongiák- 
kal, mint valami úrkisasszonyok, tömérdek rabszolga se- 
gítségével felöltözének s mentek mindennapi kenyerük 
után, a mi alatt szegény ember természetesen egy szelet 
kenyeret ért, nagy urak pedig húsz tált ételt, jégbehütött 
hat féle italt, tánczoló és éneklő bayadéreket s minden- 
féle rabszolgákat, a kik nekik hizelkednek. 

Most is nagyon gyér az úri-rend száma azon a vidéken, 
hol Déznavár áll; a török idejében pedig épen senkisem 
lakott azon a tájon birtokos nemeseink közül. Bécs mesz- 
szesége, Erdély közelsége, bármelyik párthoz tartozott is 
valaki, elvonták őt e vidékről, s ha egyikhez sem tartozott 
volna, a török basák önkénye türhetlenné tette volna rá- 
juk nézve az ittlakást. Ilyenformán néhány százezer lélekre 
menő nép nem látott egyéb urat, mint a ki turbán- 
ban jár. 

Az volt az uralkodó föveg, azt kellett megsüvegelni 
mindenkinek. 

A szegény magára hagyott néppel aztán könnyű volt 
bánni ; az olyan úrféle mindig nyughatatlan, fenhéjázó ; 
írni, olvasni tudó megtudja, hogy mi történik a távolabb 
világban s tudósítani képes messzelakókat egy ülőhelyé- 
ből ; annak nagy összeköttetései vannak, arra sok ember 
hallgat; azt, ha elfogatja, levágatja a basa; híre futamo- 
dik, számot kell róla adni : ha megharagszik, felmegy a 
szultánhoz, panaszt tesz, a basa urakat kellemetlenségekbe 
keveri; az mindig ábrándos dolgokon töri a fejét, az min- 
dig az ország dolgát akarja intézni, minthogy magának 
semmi dolga ; az őseinek viselt dolgairól álmodozik ; az 
képes a nagy heverés miatt fegyverrel támadni a basa 
urak ellen, mert jó húsban van, s verekedni tanul; az 
győzi pénzzel, mert van neki miből, s utoljára az úrféle 
azt sem bánja, ha megölik, mert tudja, hogy a nevét így 
valami rongyos ember fel fogja jegyezni valami rongyos 
papirosra s rongyos unokák még meg fogják emlegetni 
róla : s ez tetszik — a bolondnak. Ennek olyan az utókor 

emie^etése. mint a Ifohamet paiadicsoma nekdnk — 
törököknek. 

Hanem a tisztán pasztán >zárös. gubás parasztnép : ez 
az i^^azi török basának való csendes birodalom, a milyent 
Karbán bé«; szeretett rolna az egész TÍlágon látni, a hol 
csak a félhold r5ií^-i>ji- Nem zúgolódik ez ; nem háborgatja 
a basáit : ha lármáznék is. ki hallaná m^. ki hallgatna a 
^^zavára? ez nem tad róla soha, mikor verik tönkre a ve- 
lenézések a török hajóhadat? mikor veszt a szultán ütkö- 
zetet a Duna partján? mikor támad lázadás eUene saját 
seregében ? mikor volna alkalmas idő a legelső követ fel- 
ragadni az úton s azzal kergetni kifelé? A basa tetszése 
szerint elpusztíthat belőle akármennyit, nem kell vele 
beszámolni senkinek : ez nem mehet instantiával Stam- 
bulig : baj volna neki gyalog olyan messze menni, kivált, 
ha minden állomáson botot kapna a talpára; be sem eresz- 
tenék ily rongyosan a fényes divánba : aztán ennek elég 
gond a szántásvetés ; nem bajlódik ország dolgaival ; nincs 
is czimere a mire büszkélkedjék, olyan átkozott csúf czi- 
merek, egy-egy kardra szúrt török fővel, a mikről mindig 
azt látja az unoka, hogy ősapja micsoda gonosztettet kö- 
vetett el, s maga is hasonlókra buzdul ; a szegény paraszt 
már az öregapja keresztnevére sem emlékezik, s ezen a 
tájon még vezetéknevet sem igen hord: hinak kikit az 
apja fiának ; ennek a verekedés uem jut eszébe szegény- 
nek ; örül, ha vasárnap pihenhet a heti munka után, és 
egy puskalövéstől mind szétszalad. S ugyan minek is kocz- 
káztatná az életét, hát hiszen, ha levágják, s tizet-huszat 
otthagynak az lítfélen temetetlenül, esztendő múlva fogja 
tudni valaki, melyik volt az ő koponyája az ott heverők 
közül? 

Bizonyára a borosjenői és déznai basák mindazt köny- 
nycn megtehették, a mivel dicsekedtek. A szegény paraszt- 
nak még csak újságírója sem volt akkor! 

Van azonban Déznavár mellett egy Boros nevű falu. 

Kurbán béget jó eleve intek már bánkutai és jenői úri- 

barátai, hogy ennek a faluüak a mennyire lehet, hagyjon 
békét, mert azok igen vállalkozó emberek. 

Valaha nemes emberek voltak — és kálvinisták — és 
magyarok. — Hirés verekedők, híres kiabálók ; szabadsá- 
gaikat emlégetök és pörpatvar-kedvelők. Ezeket jó lesz 
nem bolygatni. 

Egy félszázad alatt ugyan rendszeresen kiforgatták a 
jámborokat, a miből ki lehetet forgatni; elvették a papjai- 
kat, kénytelenek voltak gyermekeiket a szomszéd oláh 
faluba hordatni megkereszteltetni, s hogy egy kis imád- 
ságot halljanak, oda kellett jámiok; eloláhosodtak, el- 
hagyták a magyar nyelvet, viseletet, újított vallást; a 
nemesség természetesen kárba esett egészen: ki lettek 
vetkőztetve régi tulajdonaikból; hanem egy megmaradt 
mégis náluk, a makacs kálvinista nyak, a kemény magyar 
ököl és a nemes veszekedni vágyás. 

Ezeket pedig jó figyelembe venni okos elöljáróknak. 

Kurbán bég annyit már tudott felőlük, hogy nagyon 
rósz fizetők. Ezért jobbnak is találta, a rájuk esendő hará- 
csot a szomszéd falvakra róni, a mik sokkal jámborabbul 
fogták fel az uralkodó viszonyokat. 

Merész fogadása után tizedik hónapra Kurbán bég kö- 
zel volt hozzá, hogv^ ura legyen felfogadott szavának. 

A fogadás, mint tudjuk, az volt, hogy egy év alatt Kur- 
bán bég száz szép hajadont szed össze, kiket erőszakkal 
rabol el vőlegényeik kezéből. No, biz ezt nem volt nehéz 
teljesíteni. 

Az előleges hirdetésekből megtudta, hogy mikor lesz 
valamelyik környékbeli faluban eskető ; akkorra ott top- 
pant egy pár száz szarácsival ; elég volt az oda ; s mikor 
a násznépség jött a templomból kifelé, azt a leányt, me- 
lyiknek koszorú volt a fején, felkapták a lóra; a kinek 
valami szava volt ellene, annak adtak egy párt a fejére a 
buzogánynyal; azzal csendesen mentek haza; senkisem 
üldözte őket; tán csak egy pár oláh átok, a mit pedig 
nem értenek a török dsinek. 

Az elfogott arát pedig bezárták a vár alatti kérek éjm- 
letbe, melynek neve máig is palota. Ott egy eunuch há- 
remőr és néhány szerecsen rabnő vigyázott reájok s szol- 
gált körülöttük. 

Az eunuch igen becses, darab jószág volt Kurbán bég- 
nek. Kétszáz ökör árán vette edrenei vásáron. Nagy tudós 
volt asszonyi tudnivalók előadásában; valódi bevégzett 
tanár ebben a sjsaktudományban. Himezni, énekelni, dob- 
bal, cziterával játszani a legrövidebb idő alatt megtanítá, 
a kinek arra hivatása volt ; tánczolni a bayadérok csábító 
mozdulataival, alaposan betanított két hónap alatt s a 
mellett értett mindenhez; arczkendőzés, turbánkötés, 
hajak czifra fonadéka, fogak fehérsége, bőr lágysága, mind- 
ezt csalhatlan szerek és műértő útmutatás szerint tanít- 
ványaival szépen megismertette. A szófogadatlanokat, 
vagy a kik a szemeik szépségét pityergéssel rontják, meg 
is fenyítette, ha kellett még korbácscsal is ; ilyenformán 
megbecsülhetetlen embere volt Kurbán bégnek, a ki nem 
mulasztá el koronkint meghívogatni magához Hasszán 
basát, hogy bemutassa, mennyit haladtak elő tanítványai, 
s hányan vannak? már van hetven, aztán nyolczvan, majd 
kilenczven. 

A mint az év végéhez közelített, együtt volt szépen a 
fogadott száz szép hajadon a palotában. Senki sem köve- 
telt belőlük vissza egyet is ; s nem is vehette volna el tőle. 

Hanem egy nagy úr mégis volt, a ki elvehette, azt kife- 
lejté Kurbán bég a számításból : ő hatalmassága a halál ! 

Mikor mind a száz együtt volt már, akkor jő nagy ijed- 
ten az eunuch a palotából, jelenteni Kurbán bégnek, hogy 
egy a szép odaliszkák közül megszűnt tulajdona lenni ; 
meghalt. 

— ütczu! Kilenczvenkilencz ! kiálta fel ijedségtől dühö- 
sen Kurbán bég. 

— Melyik volt az az istentelen, a ki nekem meg próbált 
halni ? 

— A «penészvirág» volt az, uram. Én nem vagyok az 

oka : én vigyáztam rájuk eleget, mindig mondtam neked, 
hogy minek szedted fel ezt a nyávadt, halavány bábot ? 
ez nem él meg. Már most lásd, hogy másikat szerezz he- 
lyette, mert a határidő közeleg. 

— Könnyen beszélsz. De ez a czudar czondrás nép, a 
mióta zavarom őket, titokban esküszik, vagy épen nem 
esküszik; aztán nincs most farsang, ebben az időben nem 
házasodik senki. 

— De én .tudok egy menyegzőt, a mire most készülnek 
itt a szomszéd Borosban. 

— Azokat nem örömest háborgatom, mert rósz embe- 
rek. Eredj vissza a palotába s őrizd a kilenczvenkilenczet, 
a századikat megszerezni majd az én dolgom lesz. 

Kurbán bég a borosi menyasszony-rabláshoz sokkal 
több szarácsit vitt magával a várból, mint egyéb alkal- 
makkor, mert bizonyos volt felőle, hogy ott verekedésre 
kerül a sor. 

A falu különben nem messze van Déznavártól, a várat 
akár üresen hagyhatja a háta mögött; ki merné azt meg- 
támadni? s ha megtámadnák, elég volna azt megvédni 
néhány komparasdi az öreg ágyukkal. 

Az alatt azonban, míg az eunuch a várban járt, csodák 
történtek a palotában. 

A kis « penész virág », a hogy a halottat még életében 
elnevezték halavány voltáról, midőn a teritőre ki volt fek- 
tetve, s felöltöztetve fehér halotti ruhába, mikor a mellette 
virrasztók legjobban siratták : egyszer csak felnyitá nagy, 
holdsugáros kék szemeit, és megszólalt: «ne sírjatok !» 

A leányok megrémülve sikoltoztak ; de futni nem volt 
hová, mert minden ajtót zárva tartott az eunuch. 

A penészvirág felült a ravatalon, fején a zöld myrtus- 
koszorúval s azt monda erős, szokatlan hangon : 

— Ne féljetek ; a más világról jövök ; onnan hozok nek- 
tek izenetet s hogy lássátok, mennyire más vagyok, mint 
a ki voltam, nézzetek ide. 

8 azzal azt az erős selyemszalagot, melylyel kezei egy- 

máshoz voltak kötye, egy rántással úgy szakitá ketté, 
mintha gyapjúfonál lett volna. 

A bámulat fogott el mindenkit : a kis penészvilág az- 
előtt egy czémaszálat nem volt képes elszakítani, mikor 
varrt. 

— Hallgassatok rám. Mihály angyal azt izeni nektek 
általam, hogy szabadítsátok meg magatokat, mert az íme, 
kezeitekbe fog adatni ma. Enrbán bég ma helyettem, a ki 
meghaltam, hogy a százas szám kilegyen, új menyasz- 
szonyt rabolni indul ki a várból ; magával viszi legtöbb 
csapatját, a várban kevés marad. Az alatt lejő a palotába 
a háremőr, hogy engem eltemessen. Mielőtt a szemfedőt 
rám takarná, rám fog hajolni és megcsókolni ; abban a 
pillanatban én két karommal magamhoz szorítom fejét, s 
ti hirtelen rárohanva, kezeit sháwljaitokkal hátrakötöziteL 
Nem keU félnetek ; én olyan erősen fogom őt tartani, mint 
egy halott, a kinek a karját nem lehet kihajtani. Ha meg- 
kötöztétek őt, elveszitek tőle a földalatti folyosó kulcsait, 
mely a palotából a várba felvisz, én foglak benneteket ve- 
zetni. A folyosó túlsó vége a bég fegyverkamrájába nyílik; 
ott mind felfegyverezzük magunkat s azután megrohanjuk 
a kapuknál és a bástyákon őrtálló komparadsikat s leöljük 
őket. És azután mi leszünk belül a várban és Kurbán bég 
kívül 8 rajtunk fog állani, hogy őt be ne ereszszük többet. 

A kilenczvenkilencz mennyasszony mind térdre bo- 
rult e beszéd alatt a ravatal körül s ereibeii mindegyik 
emberfölötti tűz terjedését érzé és mindegyiknek halavány 
lett az arcza, de aczél lett a karja. 

— Esküdjetek meg nekem, hogy így fogtok cselekedni ! 
Halk moraj volt az eskü szava. 

Azzal a penészvirág ismét visszafeküdt halotti nyug- 
helyére, behunyta szemét, összetette kezeit keblén ; lélek- 
zete elállt ; olyan lett, mint egy halott. 

Nem sok időre látták a mennyasszonyok, hogy a mit 
előre elmondott, az mind rendben megtörténik : a palota 
ablakain át szemlélhetek^ mint kanyarodik alá a várkapu- 

ból Kurbán bég fegyveres csoportja, hosszan tekergő, csil- 
logó sorban ; ott lovagoltak, ott csörtettek el nem messze 
a palota alatt, meg lehete őket számlálni s hozzávetni, 
hány marad még fenn a várban. Minden két leányra egy 
török harczos. Az meghalt ! 

Alig fújta el a szél az eltávozó bég csapatja után a port, 
nyiltak a vasajtók a palota folyosóján s belépett a köz- 
terembe az eunuch. Épen, a hogy a penészvirág előre el- 
mondá. 

Odalépett a halotthoz, megtapintá kezeit: érezé, hogy 
hidegek; mit nézhet egy eunuch egy nő arczán ; egy nőén, 
a ki már halva van? Milyen szép fehér, átlátszó! Lassan 
odahajolt fölé, hogy a halvány, átlátszó arczot megcsó- 
kolja. 

Abban a pillanatban félrekapta fejét a halott a csók elől 
s két karjával átszoritá az eunuch nyakát. 

Az eunuch rémülten orditá el magát s ki akarta 
fejét rántani ez iszonyú ölelésből, de lehetetlen volt az; 
mint két szívós hársfaág, úgy volt nyaka körül összefonva 
a penész virág két karja s míg a nagy, idomtalan ember 
ott küzdött vergődve a halottal, azalatt annak társnéi rá- 
rohantak s kezeit hátrafacsarva, derekukról leoldott öve- 
ikkel erősen hátrakötözték, s mikor jól meg volt kötve, 
akkor betömték száját, előkeresték övéből a kulcsokat s 
magát belökték egy sötét fülkezúgba. 

A penészvirág egyenesen állt halotti köntösében a ra- 
vatalon. 

— Vegyetek vállaltokra, monda társnéinak, mert lába- 
imnak fáj érni a földhöz. Égben jártam. 

Azok vállaikra emelek őt s vitték maguk előtt, a hová 
parancsolá. 

Egy hosszú földalatti folyosó vezetett fel a palotából a 
várba ; azon keresztül fáklyafény mellett nesztelenül fel- 
jutottak a menyasszonyok Kurbán bég fegyverszobájába, 
a hogy ezt a penészvirág eleve megmondá, pedig sohasem 
látta azt a helyet. 

És a mint a fegyvereket érintek a leányok kezei, mind- 
egyik elfeledé azt, hogy nő és azt hitte magáról, hogy 
férfi. 

A penészvirág egy nehéz pallost adatott magának s apró 
kis kezében úgy villogott az, mintha lenge legyező volna; 
pedig az nagyon hűs szelet hajt. . 

A kit a leányok közül még néha-néha meglepett a futó 
félelem, ha fölnézett az ő arczára, egyszerre bátor lett újra 
s kigyógyult rettegéséből. 

A penészvirág ekkor szétosztá fegyveres társnéit, kik 
menjenek az őrszobába? kik a kaputanyához? hányan az 
istállók felé? és az ágyúkhoz a bástyákon. Egy a jelszó : 
« halál a férfira » ! 

Egyszerre zendült meg a sivalkodás a vár minden tor- 
náczán, a kapu előtt, a bástyákon, a meglepett török ka- 
tonák alig kaphattak fegyvereikhez, midőn e «szép fúriák » 
vérszomjú dühe torkukra verte a vasat. Folyt a vér min- 
den szögletben ; nem volt irgalom senkinek : ah, a nők 
kegyetlenek; s mikor már nem volt ellentállás sehol, mi- 
kor a várőrök rémülten hányták el fegyvereiket s bújtak, 
ki merre tudott, akkor neki indultak a kutatásnak, {(ki- 
kerestek minden zugot, előhúzták őket rejtekeikből, a kan- 
dallókból, csatornákból, kerevetek közül ; nem beszéltek 
velük semmit, levágták irgalom nélkül, a míg csak mind 
együtt nem volt. Ah, a nők kegyetlenek. 

És mikor már mind együtt voltak az udvaron halomba 
hányva, akkor újra rajok rohantak ; egyenkint széttépték 
őket; le a fejet, le a kezet és a lábat, míg valamennyi da- 
rabokra nem volt aprítva! Lesz dolga velük az Izrafil 
angyalnak, a trombitaszó napján, ha össze akarja rakni 
csontjaikat, melyik hová tartozott! Ah, a nők kegyet- 
lenek. 

Azt tartják, hogy ha a kalitkában nevelt oroszlánnak 
születésétől fogva mindig csupán tejes ételt adnak, attól 
úgy megszelídül, hogy játszani lehet vele, mint a kis ku- 
tyával. — De ha egyszer meg találja látni a vért, ha meg- 

kóstolja^ akkor aztán ismét csak olyan oroszlán lesz, mint 
az apja volt. 

Déznavár vidékének lakói régóta nem kóstolták meg ezt 
az oroszlánébresztő nedvet. Békesség volt az országban, a 
hogy szokták mondani. olyankor, a mikor az ellenség tö- 
kéletesen erőt vett egy nép^n. 

A borosi férfiak sem verekedtek már régóta sem po- 
gánynyal, sem szomszéddal. A szomszéd kerülte, a pogány 
kimélte őket. 

Enrbán bég mégis megkísérté az alvó oroszlán szakállát 
megrángatni. 

Jól kiszámított időben, mikor a násznép benn volt a. 
templomban, körülfogta azt fegyvereseivel s maga tizenkét 
szarácsival belovagolt a templomba. No persze, rá nézve 
nem volt az templom. 

Az oltár előtt épen végezték a felek az esküvést, midőn 
a lópatkók robaja megzavarta csendes ünnepélyüket. 

A borosi férfiak mind, kivétel nélkül öles termetű em- 
berek, olyan izmokkal, a mik a medvével versenyeznek 
erőben. 

És ez óriások gyülekezete utat nyitott Kurbán bég lovai 
előtt, s mikor az kardjával inte nekik, zúgva bár, de szem- 
lesütve eltakarodának az oltár mellől : ott hagyták a vőle- 
gényt és a menyasszonyt egyedül. 

A vőlegény még tartotta kezében menyasszonya kezét, 
de ő is elereszté azt, mihelyt a bég parancsolá, félt, hogy 
el találják vágni. 

A menyasszony könyörögve fordult a férfiakhoz, hogy 
ne hagyják elraboltatni; azután a szent képekhez. Mind 
nem használt. A férfiak olyan némák voltak, mintha ők is 
csak a falra volnának festve, mint azok a képek s azok a 
képek oly erőtlenek, mintha ők is a déznai bég alatt növe- 
kedtek volna. Elhátrált a menyasszony mellől apa, nász- 
iiagy, vőfély és vőlegény, egyedül állt az oltár előtt. 

Úgy hittak, hogy Blanda; a férj neve volt Batru, magyar 
Bátorból idomítva azzá. 

Mikor látta a menyasszony, hogy senki sem segít rajta, 
mikor Kurbán bég szarácsija már lehajolt lováról, hogy 
karcsú derekát átölelve, magához a nyeregbe emelje, akkor 
a leány kétségbeestóben kirántá piros csizmája mellé du- 
gott ezüstnyelű kését s volt ereje azt szívébe döfni s volt 
ereje azt újra kirántani, hogy a vér szertefecskendett a bá- 
mulok szemei közé. 

•Még sem leszek török rabja !» 

Abban a pillanatban ki volt cserélve minden ember 
lelke. 

A legelső vér látása fölébreszté az oroszlánt, az óri- 
ások csoportja puszta kézzel rohanta meg a bég lovasait, 
s a míg azok a szűk téren az ajtóig elvergődtek, hetet le- 
rántott lováról közülök. Azok gyorsan jutottak a paradi- 
csomba. 

A bég künn levő csapatjaihoz érve, parancsolá, hogy 
gyújtsák fel az engedetlen falut s minden élő lakóját hány- 
ják kardélre ; hanem a mint néhány perez múlva meglátta, 
hogy a borosi férfiak mint esnek neki a deszkakerítések- 
nek, a másfélöles bükkfa-pántokat tépve le kézbevalónak, 
elhivé, hogy ilyen emberek ellenében rongy fegyver a 
szablya s jónak látta kereket oldani. 

Az ellenség hátára pedig csodadolgok vannak írva ; a 
' mint azt meglátja valaki, a ki soha sem volt is még csa- 
tában, rögtön megtanulta az egész hadi tudományt ; azért 
a harczban nem jó azt mutogatni. 

Köszönhette Kurbán bég lova négy lábának, hogy Boro- 
son ott nem marasztották a nászlakomára. Fogcsikorgatva 
mérte végig az országútat s számolá magában, hogy még 
ma, még a jövő órában vissza fog jőni Déznáról, kerekes 
ágyúkkal s porrá löveti a lázadók cserépfészkét s beveti a 
helyét hamuval. 

Azok pedig, bárha gyalog voltak, előbb a vár aljáig meg- 
üldözék s minthogy ágyújok és mordályuk nem volt, kö- 
vekkel hajigáltak utána. Megállj piszoknép ! megállj ugató 
kutyahad! dörmögé Kurbán bég, gyere csak ágyúim 

ügyébe, gyere csak kapuim alá, majd megtudod, hogy 
milyen a vas sülve ? 

A piszok nép azonban nem törődött a tátongó ágyúk 
torkával, hanem csak rohant utána, fustélylyal és köveket 
hajigáló puszta kézzel ; már ekkor azonban felszaporodott 
több, mint ezerre. 

Kurbán bég, a mint a vár alá érve, feltekinte a bástyákra, 
nagy csodálkozva látta, hogy ágyúi mellett a komparadsik 
turbános fejei helyett, virágkoszorús asszonyos fejek buk- 
kannak elő. Nem érté ezt az átváltozást. A magyarázat 
azonban nem váratott magára, mert, a mint a várhegy ge- 
rinczébe vágott hosszú útra bekanyarult lovas dandárával, 
egyszerre két ágyú torkából olyan pusztító vas-zápor fo- 
gadta, hogy ember, ló, csak úgy omlott rakásra körüle. 

A menyasszonyok cső hegyéig tölték szegekkel, patkók- 
kal az ágyúkat, hogy jobban használjon s Isten csodájára 
egy sem repedt széjjel. 

— Oda vagyunk ! ordítá Kurbán bég, visszafordulva 
Déznavár kapujából s bár most még kevésbbé értette, há- 
nyadán van, annyit megtudott, hogy ellenség van a várban 
s azzal vágtatott visszafelé az útkanyarulaton, melynek, a 
míg végére jutott, folyvást üldözék a déznavári hajadonok, 
ágyú- és puskagolyókkal. Nagyobb csúf sem érhette volna, 
mint hogy leányok verték ki erős várából. 

Hátulról jövő üldözői látva ezt a törökromlást, még na- 
gyobb vérszemre kaptak s útját állták; sokat levertek ha- 
dából ; a bég huszad magával érkezett meg a bihari hágón 
keresztül nagy veszedelemmel a borosjenői basához, ki 
megértve embertől hallatlan szerencsétlenségét, nagy tré- 
fásan monda neki: «no fiam, most már elmehetsz magad 
Stambulba a száz leány helyett ». 

Természetesen csak a fejét értette alatta — rövidség 
okáért. 

Pedig azután Hasszán basa sem sokáig fogatta össze 
Borosjenőn az eleven legyeket; mert a mint a föld népe 
leégette Déznavárát, kerüle a sor a többi urakra ; a török 

Digitized by VjOOQIC 



110 

uraságnak vége lett itt és amott ; oda kellett hagyni a pom- 
pás fürdőket, az engedelmes rabnépet ; a törökseregek, a 
melyek két századig mindig előbbre, előbbre jöttek, el- 
kezdtek ismét vissza, visszafelé menni. — Még most is 
mennek. 

Az elhagyott várak romjaira az ő bukásuk emléke van 
felirva. 

Midőn a Megváltót kérdezek tanítványai : vájjon e vakon- 
szülött azért bűnhödik-e, mert maga vétkezett, avagy szü- 
lői bűneért? felele nekik a Mester: «sem a maga, sem a 
más vétkeért, hanem azért szereztetett ez, hogy az Isten 
neve dicsőíttessék ». 

Miért szenved csapást csapásra a szomszéd országok 
beteg embere ? mostani, vagy elmúlt vétségeért-é ? 

Azért, hogy az Úr neve dicsőíttessék s tanulják meg a 
nyitott könyvből emberek és nemzetek, hogy a ki vért vet, 
döghalált arat ... 

A DRÁGAKÖVEK. 



I. ABÜ-SHIRZAD-EDDIN. 



Budán, a császárftirdőhöz közel, fenn a hegytetőn, van 
ögy régi török mecset, egy pusztulásnak vált ódon kis 
kápolnaszerű épület, melynek belsejébe vasrostélyon ke- 
resztül beláthatni. Benn egy török dervis hamvai nyug- 
szanak, ki akkor élt itt, mikor Buda tornyain még a fél- 
hold ragyogott, s azalatt halt meg, és itt temettetek el az 
idegen földben. 

Az ozmán hatalom azóta mindig hátrább szorult, most 
alig áll még legszegletében Európának s hajdani hirének, 
s az itt-ott elmaradozó hősök és szentek sírjai mutatják 
még egykori hatalma kiterjedését, mint tengerjárást az el- 
hagyott kagylók. 

De a nép nem feledé el a helyet, hol idegen földben 
egy-egy szenté nyugszik. Évről-évre megjelennek az ájta- 
tos zarándokok távol napkeletről, eljönnek imádkozni az 
elhagyott sírhoz, mely egykor országuk határán belül esett, 
s most attól oly távol maradt. 

A mecset őre egy vén ulema, neve Abu-Shirzad-Eddin, 
kit az élő nemzedék közül senki fiatalabbnak nem ismert, 
mint minőnek most látszik, csupán hozzávetőleg többnek 
kell lennie százötven évesnél. 

Nem rég egy kilenczven éves agg nő halt meg Budán, 
már az oly vénnek ismerte őt gyermekkorában, mint halála 
évében. 

Feje egészen kopasz, borotvának nincs rajta többé mft 
keresni, de sűrű szakálla csaknem övéig ér s fényes fekete, 

mint a kőszén, vallásos szokásnál fogva khenna- és ín- 
digópéppel festi azt olyszintire minden hetednapon. 

Eredetét a hajdani mágusoktól vette, e niystikus lények- 
től, kik minden országban, minden égöv alatt megtarták 
rejtélyes hatalmukat ; országok dűltek, koronák hullottak, 
népek vesztek el, csak az ő bűbájos lételök élt túl minde- 
neket, megírták a multat, olvasták a csillagzatökból a jö- 
vendőt, meghosszabbíták az emberéletet rendes határain 
túl kétszeresen, háromszorosan, bekísérték az élő-leiket a 
halálon túli élet homályai közé ; építenek templomokat, 
bálványemlékeket, mik még romjaikban is fenségesek; 
csodákat hoztak elő a művészetekben; hajlékonynyá tevék 
az üveget, az ezüstöt égszínüre, az aranyat rózsaszínűre 
változtatták ; — leszálltak a természet legmélyebb titkaiba 
s föl az istenség fenséges örök rejtelmeibe, — csak az ő 
titkaikat nem fedezte föl senki. Még betűiket sincs a ki 
ismerné ; — találnak olykor köveket kalandos utazók, tele 
írva ismeretlen, szokatlan vonalokkal, a világ minden tu- 
dósai nem biiják leolvasni, mi van oda irva? azt hiszik; 
a holdból esett ide az a kő, vagy az özönvíz előtti idők- 
nek, vagy tán messzebb az emberi-nem teremtése előtt élt 
őslakók korának rideg maradványa. 

A magnetismus előttök rég ismeretes erő volt. Évezre- 
dekkel azelőtt, hogy egy újabb nemzedék lángeszű fia azt 
ismét föltalálta, már ők be voltak avatva az isteni erő tit- 
kaiba, jósálmokat mondatának elaltatott, idegkórosokkal, 
betegeket gyógyítottak ujjaik által, s kényszeríték a ko- 
porsóból kivett halottat a galvanismus csoda hatalmával 
megmozdulni, fölnyitni tört, homályos szemeit, s merev 
idegeit megrázkódtatni, s elkékült arczán megjelenni a 
kárhozat kínvonaglásait. 

E magnetikus erő fiuról-fiura szállt, az apa véréből át- 
ment a csodás fluidum a gyermek ereibe, s hogy meg ne 
gyengüljön annak ereje, a mágusnak csak osztályából való 
nőt volt szabad ismerni, úgy hogy később, midőn az előre 
haladt idők szelleme meggyéríté azoknak számát s a ke- 

yés fenmaradottat szétszórta a világ minden részeibe, né- 
melyik már túl volt élete századik évén, midőn megnősült 
s azután lettek gyermekei. 

A testi és lelki mértékletesség mesés hosszúságra nyújtja 
a rejtélyes lények életkorát; a budai vén ulema, ez élő 
maradványa azon mythologiai kornak, melynek patriarohái 
közt az irás szavaiként hétszáz évig élt egy, már maga is 
a második századot éli. Napjai hallgató merengésben, a 
természet titkainak és az apák hagyományainak vizsgála- 
tában, éjei világlátó álmodozásban telnek ; eledele kenyér 
és víz, ruházata avatag fehér szőrpalást, mely testét körül- 
burkolja. 

Ritkán jár emberek közé, de ha valakit kíváncsiság, 
vagy tanácskérés hozzá vezet, ajtaját mindig nyitva ta- 
lálja. Abu-Shirzad-Eddin nem zárkózik el senki elől, nem 
fél senkitől, nem örül senkinek és nem boszankodik 

senkire. 

# * * 

Egy ifjú barátom, ki sok regényes viszontagság után, 
most egy félreeső egyszerű faluban, mint közönséges föld- 
mívelő éli egyhangú napjait, elfeledve a világtól s tán 
épen azért boldogan, — egy történetet beszélt el nekem 
Abu-Shirzad-Eddinről, és azokról, kik vele összeköttetés- 
ben vannak. A dolog ő vele magával történt. Saját szavait 
fogom idézni, úgy a mint azokra emlékszem 



1845-ben Berlinben jártam tanári előkészületek végett. 

Ott az akadémiákon valami rosicrucianus séctával is- 
merkedtem meg, kik nyilt tanaikban « szabadkőművesek »- 
nek vallották magukat, titokban azonban a természet 
legmélyebb titkaival : theosophiával, rhabdomantiával, al- 
chymiával, mesmerismussal, necromantiával stb. foglal- 
koztak. 

Akkori túlfeszített kedélyemet rendkívül magukhoz ra- 
gadták e csodás rejtelmes tanok, úgy, hogy rövid idő alatt 
egyike lettem leghívebb, legszorgalmasabb proselytáiknak. 

Jókai: Novellák. 8 

. Volt különösen egy közöttük, valami Rauber von Thál- 
berg nevű, kit röviden csak Raubergnek szoktak nevezni, 
ki az egylet legtekintélyesebb tagjának tartatott. 

Ez a íhabdomantiát meglehetős sikerrel űzte, bűvös 
vesszejével rejtett érczbányákat s ásványos forrásokat fe- 
dezett fel, egyszer magam is tanuja valék, midőn a vízirá- 
nyosan fektetett mogyoróvessző egy helyen elkezdett min- 
den látható külbefolyás nélkül magától reszketni, — azon 
a helyen egy gazdag ezüst bánya-érré találtak. 

Később a vessző helyett fonálra akasztott kénesvassal 
tett próbát; mondják, hogy azzal is többször sikerült neki;, 
az ottani tudósok egész könyveket irtak mellette és ellene. 

Ez az ember különösen látszott engemet szeretni, azon 
erős hitért, melylyel transscendentalis tanaik iránt viselte- 
tem ; több apró titkokkal ismertetett meg, megajándékozott 
a rosicruciánusok titkos rendjelével, melyről azok min- 
den földön egymásra ismernek: négy rózsa keresztbe 
állítva, közepette e betűk : R t C. 

— Ez annak symboluma, — úgy monda, — hogy Krisztus 
vére a keresztfán rózsaszínűvé változott. 

Megmagyarázta a titkos írás betűit, azokat a rejtelmes 
vonalokat, mik Lapphonban négyszögű köveken találtat- 
nak ember nem lakta hideg sivatagokban, megholt nem- 
zedékek legféltőbb titkai, a tudósok ezeket «rúnák»- 
nak (Runen) nevezik, s alig ismerik néhánynak értelmét. 
Ezen betűkkel nem sorba, hanem alulról felfelé szokás irni. 

— Csupán egy ember van, — monda egykor Rauberg, — 
ki mindezen betűk titkos értelmét ismeri, egy vén mágus, 
ki e titkot örökségül kapta, s csak örökségül fogja ismét ha- 
lála után a legközelebbi tanítványának hagyni, de a ki 
daczára annak, hogy több másfélszáz évesnél, alkalmasint 
mindnyájunkat túl fog élni. 

... A tanszak bevégeztével vissza kellé térnem Magyar- 
bonba. Búcsút vevék berlini ismerőseimtől, többek közt 
Ráubergtől is. Kérdé tőlem, hogy hová fogok utazni? 
Mondám neki, hogy Budára. 

E szóra különös öröm derült fel a theosophista arczán. 

— E városban lakik, — ugy monda, — azon nevezetes 
bűvész, kit már többször említettem, a mágusok utóda, 
Abu-Shirzad-Eddin, a rúnák titkainak örököse. 

Csodálkozva mondám neki, hogy én, bár régóta lakom 
Budapesten, e szerinte nagyhirű embernek most hallom 
először hirét. 

— Nem csinál nagy zajt maga körül, de annál ismere- 
tesebb a beavatottak előtt ; sectáink szoros összeköttetés- 
ben vannak egymással, ő mi előttünk Mobed (mester) 
Adamas név alatt ismeretes, míg az én nevemet Herbad 
(tanítvány) Athanielnek szokás előtte említeni. 

Kértem Eauberget, hogy ismertessen meg ez emberrel. 

— Az nem nehéz, — feleié, leírva az utczát, melyben 

lakik, — ajtajára e betűk vannak irva : D C 

A köznép ezt a szót véli belőle leolvasni: hogy ((Doctorw^ 
pedig ez azt a három betűt jelenti, melyet a hold alkot 
felváltva az égen ; D mikor újul, 0, mikor megtelik, s C, 
mikor elfogy. E symbolumok jelentése talányul van fel- 
adva azon tanítványoknak, kik a giawrok osztályából 
akarnak felvétetni. Ha tehát meg akarsz ismerkedni ez 
emberrel, keresd fel, mondd el neki, hogy kitaláltad sym- 
bolumai értelmét. A három betű ezt jelenti : Deus .... 
Omnipotens . . . Creator . . . . Ö mutatni fogja ujja moz- 
gatásával, hogy nem jól találtad ki a jeleket, de erről rád 
ismerend, hogy a rosicruciánus sectához tartozol, kik 
ezen értelmet adtuk amaz égre irt rúnáknak. Ö szerinte 
annak más bűbájos jelentősége van. Azontúl szívesen lá- 
tand mindenkor ; ha szükséged lesz rá, segítend rajtad, 
meggyógyít minden betegségből, ha kell, még a szerelem- 
ből is, de tanítani nem fog semmire, csodákat tesz ked- 
vedért, de azokat meg nem magyarázza. 



Haza érkezve, legelső gondom volt a mágust fölke- 
resni, — ► rövid kutatás után rá akadtam a házra, melynek 
ajtajára a három rejtélyes betű volt felírva, s a legelső 

8* 

bűvészet, mit velem a mágus elkövetett, az lön, hogy azon- 
túl nem bírtam tőle megválni. Egyikében a mellette való 
lakoknak fogadtam magamnak szállást, lemondtam a pro- 
fessori cathedráról, melyre meg voltam híva, s éjeket, 
napokat tölték a mysteríosus lény közelében, ki, ha csuda 
nem lett volna is előttem, mint másfélszázados tapaszta- 
lás és tudomány birtokosa, mindenesetre imponáló tekin- 
tély leendott. . 

Mikor a magyar kormány hadsereget kezde toborzani, 
én is honvédnek állottam ; mielőtt a legelső csatába indu- 
lánk, elmentem Adamas mesterhez, kit a bölcsek nyelvén 
Abu-Shírzad-Eddinnek neveznek, mert ott még a nevet 
is érdem után osztják. Közhonvéd ruha volt akkor rajtam, 
de képzetemben már tábornoki öltönyt láttam magamon, 
érdemrendekkel díszítetten. 

^ Talán meglátta arczomon gondolataimat, mert e sza- 
vakkal fogadott: «a mire gondoltál most, teljesülni fog, 
de neked nem használand semmit ». 

Elbucs ázásom előtt egy abraxas követ adott kezembe. 

Ez egy nagy fekete achat, píros carniol erekkel tarkázva, 
melyre mindennemű állat és emberi tagok voltak kifa- 
ragva, a legcsodásabb összerakással. 

Az abraxasnak ez a symbolikus értelme van a bűvész 
előtt : 

Hét aeon van, miknek fogalma a megmérhetlenség, 
időben, térben és hatalomban. 

E hét aeon segélyével teremte Isten a világot. 

A héber traditio hét napnak nevezi az aeonokat, mik 
alatt Jehova, Adonai Zebaoth, a kimondhatatlan nevű 
Isten a világot alkotá, a hatodikon teremte az embert, a 
hetediken megnyugovék. A zend mythologia hozzá teszi : 
a hetediken teremte Meithras az ember fölötti lényeket, 
azon erőket, mik a természet királya fölött állanak, indu- 
latokat, szenvedélyeket, szerencsét és halált. 

E hét aeon szétoszlik hétszázhetven angyalra, és e 
hétszázhetven angyal neve « abraxas ». 

Az abraxas kőre faragott alakok mindegyike egy aeont 
képvisel, 8 azoknak egyessége az abraxasbálvány, mely úr 
minden teremtett dolgok fölött, s melynek szolgája tűz, 
víz, elemek és az ember, s mi az ember után és az ember 
fölé teremtetek, szolgál neki az indulat, szenvedély, 
szerencse és halál. 

Ez a traditio az abraxas kőről. 

Akkori exaltált kedélyem mellett én mindezt komolyan 
hittem. 

Midőn a mágus a bübálványnyal megajándékozott, azt 
monda : 

— Saját sorsod ellen mindenkor megőriz, — de az ide- 
gen fátum ellen nincs hatalma. 

Akkor nem értem szavai értelmét, később rájöttem, 
hogy igaza volt. 

A had folytán szüntelen magammal viselem a mágus 
ajándékát, jártam vészek, viharok között, soha sem ártott 
semmi, álltam golyózápor között, soha sem talált egy is, 
háromszor elfogyott a zászlóalj, melynek zászlója alá 
esküvém, mikor harmadszor kiegészítek, én már akkor 
parancsnoka voltam. 

— Milyen nagy szerencséje van ! — mondák társaim 
irigykedve. Nem gyaníták a mit én hittem ; hogy a szeren- 
csét hatalmamban van kényszeríteni, hogy a halál nekem 
szegődött szolgám. 

Ilyen eset gyakran fordul elő a katonák életében. Egy- 
egy ember tíz csatát kiáll bátran, győzelmesen, a leg- 
nagyobb veszélynek homlokegyenest nekimegy, szeme 
közé nevet a halálnak, s visszajő baj nélkül; a másik re- 
megve áll ki, reszket, ha a meghalásra gondol, s a legelső 
golyó, melyet kilőnek, őt találja. 

Mintha a halál kerülné azt, a ki őt megveti s csak azo- 
kat keresné, a 'kik tisztelettel viseltetnek iránta. 

Még egy holdforgás, még egy csatakör, és én ezredes 
lettem. 

A jövő hónapban már tábornoknak hittem magamat. 

Abban a hónapban lerakta a sereg a fegyvert. 

Igaza volt az ulemának : az abraxaskő csak saját sor- 
som ellen védett, az idegen fátumot nem volt ereje elfor- 
dítani. 

Sok bolyongás után eljutottam Komáromig. Útitársai- 
mat, kik velem együtt indultak, mind érte valami baj, 
csak engem semmi. Bemenekültem a várba. Két hét múlva 
az is capitulált, én mint az őrséghez tartozó tiszt, szaba- 
don boGsáttatám. 

Igaza volt az ulemának : a mit gondoltam, beteljesült, 
de nekem nem használt semmit. 

Egy éve volt, hogy utoljára láttam. Budára visszaér- 
kezve, első gondom volt őt újra felkeresni. 

Ott állt előttem ismét örök nyugalmú képével, úgy te- 
kinte rám, mint az alchymista valamely bevégzett experi- 
mentumára. 

Elmondám neki, hogy ki akarok menni Törökországba, 
utasítson ottani ismerőseihez. 

— Te elégedetlen vagy a nappal itt, ott is ugyanaz 
süt ; — szólt a bölcs. 

— De nem ugyanazon földre ! — viszonzám. 

— A föld jó mindenütt, ád kenyeret, ád sírt akárhol . . . 

— De nem dicsőséget ! . . . Miért maradjak itt? 

— Szánts, vess, végy nőt, szerezz pénzt, nevelj gyer- 
mekeket. 

— Egyre sem való vagyok többé. Lelkem nem hagy 
nyugodnom, sokkal . magasabban álltam, mint hogy azt 
valaha el tudnám feledni; vágyakat érzek magamban, 
emésztő, álomrabló vágyakat, határozatlan, születetlen, 
vajúdó eszméket, mik az őrültséghez hasonlatosak, szeret- 
nék gazdag lenni, roppant kincsekkel birni, úr lenni, a 
minő még nincsen, vagy nagy hatalmas hadvezér, kiről 
egy-egy földrész remegve beszéljen, bűvész, emberfölötti 
lények fejedelme, vagy akármi, akármi, akármi ! csak kö- 
zönséges mindennapi ember nem, még boldog ember sem. 

Abu-Shirzad-Eddin, a mióta ifjúsága elmúlt, soha sem 

nevetett, és az nagy régen volt. — En láttam öt moso- 
lyogni. — Mint a polusi nap sápadt, hideg fénye, vonult 
végig emberfölötti komolyságú arczán valami elmúló indu- 
liat változata, azután palástjába burkolózva, ujját szájára 
téve, néhányszor végiglépdelé szobáját, majd hozzám 
lépett, édes nyugodt tekintetével sokáig nézett rám, oly 
nehéznek, oly nyomasztónak érzem magamon e bűbájos 
tekintetet, de nem birtam azt kikerülni. 

— Legyen neked a te kivánságod szerint, — monda 
hosszú, vizsgáló, mágneses iszonyattal eltöltő tekintete 
után. — Eredj Törökországba. Túl a Pontufíon van egy 
tartomány, hajdan Nikomediának nevezték, később e 
névből lett Iz-Nikmid, még mikor én gyermek voltam, úgy 
hittak, most meg csak Izmidnek nevezik. 

Nyolcz hegyből áll e kis tartomány kiterjedése, mik kö- 
zül a legszélső a tengerbe nyúlik. Mind a nyolcz hegy 
erdőkkel van fedve, sötét fenyvesekkel, mikben itt-ott 
fehér oltárkövek vannak elszprva, körülnőve vad erdei 
venyigéktől; ezek voltak a parsok legelső istenének 
oltárai, kinek neve volt Meithras, mielőtt Ormuzd és 
Ariman megoszták egymás közt a világot. 
De nem ezen kövekről akarok neked beszélni. 
A középső hegy ormára felállva, hat csiflikat (falu) 
látandsz magad előtt fehérleni az erdők között, s a falva- 
kon túl egy homokos, itt-ott pálmákkal benőtt pusztát, az 
a Darszán puszta, e puszta szélében áll Armazar város. 
E városba bemégy s ha találkozol koldussal, vagy baya- 
dérrel, tudakozni fogod tőle Ismael-Asmai lakását, az 
egyetlen, a legnagyobb költőét. 

Mert csak a koldusok és az utczai tánczosnők ismerik 
és látogatják őtet. 

Három napot nála töltesz, három napig kérdezni sem 
fogja: miért jöttél? még neved után sem fog tudakozódni, 
harmad napra kezébe adod e maaneet (egy átlátszó hó- 
lyö-gí virágmagvakkal, színes kövekkel és bogarakkal tele) 
B nevemet említed mellette. 

Azontúl szólanod sem kell többet, tudni fogja, hogy 
mit akarsz. 

Este, mikor a maezzim éneke elhangzott, az utolsó mos- 
dás után el fog vezetni a városon kivül, hol messzünnen 
egy sötétlő fenyőerdő látszik meg a hegyoldalban. 

Azon erdő neve : Madzsar Dág — Magyar erdő. 

A környék lakói már nem emlékeznek rá, hogy miért 
nevezik ez erdőt így? 

Az erdő mélyéből egy mecset félholdas minaretje látszik 
elő, a népség frenk dzsáminak nevezi e helyet, mi annyit 
tesz: i idegen templomi. 

E templom egyik rejtekében lakik Abkadilla- Almahal. 

Ez a mágusok vénje, ki mindnyájunkat látott gyermekül 
felserdülni, ki a kerek föld minden országait látásból is- 
meri s beszél minden élő és nem élő népek nyelvén. 

Abkadilla-Almahalnak eme másik maaneemet fogod 
előmutatni, nevemet említed, és ő tudni fogja, mit kí- 
vánsz. 

Napfelköltekor elvezetend a fenyves mélyibe, ott egy 
rejtekhelyen, melyet csak az avatottak ismernek, egy ha- 
lom drágaköveket fog neked mutatni. 

— Drágaköveket? — kérdem fojtott lélekzettel. 

— Egykor királyok viselték e köveket, világhódítók, 
országreszkettetők, most a mágusok vénje őrzi azokat el- 
rejtv^e emberek szemei elöl. Neked meg fogja azokat 
mutatni és rád bizandja, hogy válaszsz közülök. 

— És valóban nagybecsű kövek azok ? — kérdem, el- 
kábult képzetemben alig érve utói a mágus ígéreteit. 

— A mivel a dicsőség, a hír jutalmazva volt. A mit a 
nagyok, a világhódítók fáradsággal szereztek maguk- 
nak, — a mikért királyok cserélték be a koronáikat ; — 
e kövek azok. 

— S enyim leend, a melyiket választom ? 

— Ha kelleni fog. 

— Fogja-e azt engedni a mágus ? 

— Neki nincs szüksége rá. Azonban el ne felejtsd : 

hogy e kövekkel csak azokat jutalmazza a sors, kik a 
nagyravágyáson kívül szivökböl minden indulatot kizár- 
nak, kiknek a,gyában boldogság, szerelem, honvágy s az 
emberi»lélek egyéb gyarló kivánsága meg nem fogamzott 
soha, — egyedül a dicsőség, e fénylő, de nem melegítő 
csillag; kiknek szemébe könynemjön soha, sem öröm, 
sem fájdalom könye. 



Másnap útban voltam Törökország felé. 



II. ISMAEL ASMAI. 

Három hete volt már, hogy elhagytam Magyarhont, a 
harmadikban megláttam Iz-Nikmid hegyeit. 

Ugy jöttem ide, a hogy a mágus kívánta, szememben 
köny nélkül, szivemben boldogság, szerelem, honvágy nél- 
kül, pedig oly régen elhagytam magam után ősi tűzhelyem, 
eljegyzett mátkámat s egyetlen hazámat; nem érzék 
semmit, csak a nagyravágyást. 

Előttem volt a rejtelmes föld, jártam az erdőkben, hol 
a legelső Istent imádták, kinek neve volt Meithras, a 
legmagasabb hegytetőről meglátszott a hat fehér falu, túl 
rajtok a sárguló puszta s a puszta szélében a kisded vá* 
ros — Armazár. 

Mint valami árnyékos liget, sötétzöld cyprus s hamvas 
olajfákból, mik közül itt-ott mecsetek ragyogó kúpjai s 
fehér, nyúlánk, oszlop-alaku minarettek látszanak elő, 
tűnt fel messziről a mozlem város ; — a hozzá vezető 
úton megrakott tevék ügettek csengettyűs fővel, távolabb 
a PontuB kék hullámtükre fogta el a láthatárt, itt-ott egy- 
egy fehér vitorla tűnt fel rajta, mint szárnyra kelt halász- 
madár, a távolság miatt alig észrevehető mozgással. 

És alattam a meleg éghajlati fenyőerdők, miknek egyi- 
két Madzsardágnak nevezik, senki sem emlékszik rá, hogy 
miért? úgy szerettem volna tudni, megsejteni, megérezni, 
melyik az a rengetegben? 

Estefelé bevergődtem Armazarba. Csínos kis város, 
több örmény lakik benne, mint mozlem, minden ház előtt 
szőlő, vagy borostyánlugas, udvarán felfutó rózsabokrok 
és olajfák, a törökök háza kívül tarka színekkel van^ festve, 
mik közül csak a zöld hiányzik, a próféta színe, mely csak 
a templomok boltozatait illeti. Az örmények házai egy- 
szerűbben feketére, vagy szürkére mázolva. 

Az alkonyat óráiban legnagyobb sürgés-forgás volt az 
utczákon. Tevék, megrakva málhákkal, öszvérek, szamarak, 
vizhordók, olajárusok, szemökig beburkolt török nők, 
örmény és zsidó hölgyek, ordító és tánczoló koldusok, 
dervisek, éneklő almék, falkánként száguldozó gazdátlan 
ebek tolongtak alá s fel, mik közt néhol egy pár poroszló 
tört utat ütlegekkel egy-egy palankinban hordozott tiszt- 
viselő számára. 

Egyikében a legkeskenyebb utczáknak egy csoport kol- 
dust pillanték meg, kiknek isteni tiszteletök, vagy tán ala- 
mizsnakérésök abból állott: hogy szétterjesztett kezekkel 
sebesen forogtak magok körül, mint szoktuk gyermek- 
korunkban, hogy aztán forogni lássuk magunk körül a 
világot. 

E különös tánczczal egészen elfogták a keskeny utczát, 
az azon menők egy-egy aspert, vagy pahrast vetettek oda 
nekik, ha menekülni akartak ; közepett egy vén vakonszü- 
letett tánczolt, az előtt épen meg is kellett magát min- 
denkinek hajtani, a vakokat keleten szenteknek tartják. 

Elvártam míg tánczuknak vége lesz, hanem azután 
meg a földre guggolva, valami éneket kezdtek, valami 
hármoníátlan bántó dúdolást, s mikor azt elvégezték, 
ismét felugráltak keringeni, és forogtak, keringtek, míg 
újra ki nem fáradtak bele. 

Végre bátorságot vevék maga.mnak egyikét a köztiszte- 
letben álló férfiaknak megszólítani. 

Kiszemeltem magamnak a legrongyosabbat, s egész 
alázattal meghajtva magamat előtte, egy piasztert te- 
vék le ruhájára, s igen szerényen felszólítám: hogy 

ha érkezése leend, utasítson el engem Ismael Asmai 
lakására. 

A koldus elvévé a piasztert s miután elvévé, végignézett 
rajtam megvetőleg s oly büszke tekintettel, melynek pár- 
jára nem emlékszem, kiálta rám: « Allah szenim gyaur! 
verjen meg Allah! te hitetlen !» s azzal homokot hinte 
ruhájának azon helyére, melyet piaszterem érintése befer- 
tőztetett. 

A többi koldusok iszonyattal és bámulással néztek rám, 
a vakot kivéve, a ki folyvást tánczolt. 
. — Nakib-ül Al Esraf ! — mondák néhányan reszkető 
hangon az általam felszólított koldusra mutatva. 

Megértettem. Az a koldus a próféta családjából való, 
azokat hívják Nakib-ül-nek, ezeknek kötelességük senki- 
nek semmi szolgálatot nem tenni, legkevésbbé egy gyaur- 
nak, a népnek pedig kötelessége őket tiszteletben és jó 
húsban tartani. 

Szerencsémre a koldusok egyike, a ki nem volt ilyen 
nagy családból való, meghallva a Nakib-ül-hez intézett fel- 
szólításomat, egy másik piaszterért ajánlkozók engem 
Ismael Asmai lakásáig elvezetni. 

Útközben tudtomra adá a koldus, hogy az ő neve Mü- 
derris Alioglu, hogy az ő ősapja egy idegen király vezére 
volt, de nevére nem emlékezik sem a királynak, sem az 
ősapjának, valami baj miatt ide jött a király és vezérei, de 
hogy honnan és miért? azt nem tudja bizonyosan, itt 
aztán éltek egy darabig, azután meghaltak, de hogy hol 
laktak és hol vannak eltemetve ? azt nem tudja megmon- 
dani. Még nem rég volt egy őseiről maradt pecsétes levele, 
valami idegen nyelven írva, nem ért már semmit sem a 
kutyabőr, sem a pecsét, valami jött-ment gyaur tudós 
megvette tavaly — nagy bolondul — kilencz piaszter- 
ért . . . 

Megborzadva néztepi rajta végig : milyen koldussá lett 
testben és lélekben ! Ősapja királynak volt vezére, és ő 
már nevére sem emlékszik többé . . . 

Azután mentünk hallgatagon a szűk kanyargós utczá- 
kon majd fel, majd alá, míg végre egy temetőhöz értünk. 

Ott van a város közepén, régi temető már, a beültetett 
czyprusok erdővé nőttek benne, a sírkövek lóher-alakú 
fejeikkel, jobbra-balra dülöngve hevertek a magasra meg- 
nőtt fa között. Hihetőleg senki sem emlékszik már azokra, 
a kiket hajdan ide eltemettek. 

A temető szegletében, egészen a sírkövek szomszéd- 
ságában volt Ismael Asmai lakása építve. — Faház, mint 
a többi, kívül kékre, pirosra és sárgára festve. Nagy, szé- 
les ablakai finom fa-rácscsal bevonva, az eléje ültetett 
szőlőtő sűrű venyige-fonadékkal takarta be az egész ház 
elejét, a szőlő-levelek itt-ott vérpirosra voltak festve a 
késő őszi deres éjszakáktól, a iegmagasban még csüngött 
néhány érett rózsaszínű fürt, mikért resteltek oda fel- 
mászni. 

A koldus kezéről az előtomáczban egy szerecsen szolga 
kezére kerültem, de a kinél a feketeszínű állatok között 
nyilván láttam emberiebb képű bivalyokat. Hihetőleg 
Asmai, poéta létére, nem vehetett magának külömb csiz- 
matisztítót. Sehogy sem tudtam attól a gondolattól meg- 
menekülni, hogy tán ez az ember tévedésből gazdája 
csizmái helyett tulajdon képét találta kisu Vikszolni. 

Ez menten lehúzta lábamról a sarukat, s lábaimat egy 
medenczébe egy párszor belemártva, szép sárga papucso- 
kat húzott rajok s úgy vezetett be ura szobájába. 

Egy nyolczszegletű teremben fogadott el Asmai Ismael, 
mely csupa ablakból látszott állani. A terem kiáltó színű 
arabeskekkel volt kifestve, a padlózat szőnyegekkel bete- 
rítve. 

Maga Asmai egy kecskeszőr párnán ült, előtte egy 
különös faragványú asztalon, porczellán tálra halmozott, 
gyümölcsök, füge, ananász, szőlő és gránátalma, mellette 
egy hosszú nyakú ezüst palaczk, meg egy igen lapos 
csésze, melyből sörbethet ivott, lábainál füstölt az argyla, 
melyből rózsfivizen keresztül szívta a részegítő opium- 

illatot. Háta mögött három bayadere állt, leleplezett arcz- 
czal, kettő nakarát, a harmadik mandolint tartott kezében. 
Ez a harmadüí volt köztük a legszebb. 

Beléptemkor kivevé szájából a költő az argyla boros- 
tyánkő csutoráját, melynek szára kigyózva vonult át a kék 
tivegű rózsavizes kelyhen s.a szokott phlegmatikus «saa- 
lem» után inte, hogy üljek le egy vele átellenben levő 
hímzett párnára. 

Alig szedtem magam alá lábaimat, midőn a szerecsen 
egy asztalt helyzett elém, hasonlóul megrakva gyü- 
mölcscsel, sörbethkorsóval s illatos perzsadohánynyal 
megtöltött argylával, számomra azonban nem tett má- 
konyt bele. 

Ez alatt időm volt kelet legnagyobb költőjét szemügyre 
vehetni. 

Fiatal embernek kellett még lennie, arczán még nem 
volt ráncz, hanem annál fagyasztóbb volt rajta a merev 
halotti sápadtság, mit az ópium, az idegesség, a gyö- 
nyörök és a költői lélek egyesült erővel idéztek föl reá ; 
fekete szakálla, mely kereken fogta körül arczát, még fel- 
tűnőbbé tévé e sápadtságot, melyet semmi indulat-válto- 
zat, sem mosoly, sem gyönyör, sem a harag pírja el nem 
riaszta onnan. 

Egyik könyökét a vánkosra letett bársonyba kötött 
könyvre nyugtatá. Nagy arany betűkkel volt e könyv sar- 
kára írva : 

nGulisztánw (Kózsakert). Sadinak, a Shiraszi költő- 
nek örök édességu versei azok, miket kelet költői egye- 
düli például választanak maguknak. Ezek arabul van- 
nak Írva, ama classikus nyelvén a keleti litteraturának, 
mely százféle néven tudja nevezni az «oroszlánt», s ezer 
nevet bír a ((kard» számára. 

így feküdt hanyatt Ismael Asmai, könyökével a könyvre 
támaszkodva. Szép metszésű fekete szemeivel mereven 
bámult maga elé; mentül többször érinté szájához az 
ópiumot, arcza annál halaványabb lett, szemei annál 

merőbb, fénytelenebb kifejezést nyertek. Végre kihallott 
kezéből az argyla borostyánköve, feje hátra hanyatlott 
karjára, az ópium gyönyörélvezetes álma utolérte. Oly 
borzasztó az ilyen álmodó tekintete, minden izma reszket 
és szemei mereven ki vannak nyitva, míg vonalmai a leg- 
édesebb kéj alatt látszanak remegni. 

A mint a költő hátradőlt, egyike a bayadereknek elő- 
lépett, könnyű légszerű lebbenéssel s néhányat szökellve, 
miközben selyem öltönyei suhogtak, a nakara dobjára 
ütve, Asmainak egyik dalát kezdte elénekelni. 

A bayadere piros, telt arczu leány volt, buja termeté- 
nek minden hajlása kitűnt a vékony selyem kaftán alól, 
körmei rózsaszínűre voltak festve s szemöldei megara- 
nyozva. 

A dal, melyet énekelt, Asmai egyik balladája, tárgya 
Zuleicha, Putifár nejének szerelme a zsidó Jussefifhez, 
azzal a kis eltéréssel a héber traditiótól : hogy itt József 
és Zuleicha boldog szerelmesek, mindaddig, míg Zuleichát 
a szerelemféltés kínjai nem kényszeríték ama jelenést 
előidézni a kezében maradt köpönyeggel, mely mint az 
írás mondja, azon boldogtalan következést húzta maga 
után, hogy József tömlöczbe záratott, de a honnan ismét 
kiszabadult s Putifár holta után ő és Zuleicha ismét bol- 
dog szerelmesek lőnek, mint ezt már az írás nem mondja. 

A dal sok költészettel van kidolgozva, a szerelmet és 
szerelemféltést tárgyazó helyek valódi inspiratióval és 
szenvedélylyel vannak felfogva, kevésbbé emelkedettek 
azok, hol az álomlátások jelenetei vannak. 

Ez a kritikai phlegma csak későbben lepett meg a dal 
felől, azon pillanatban alig bírtam egyébről eszmélni, 
mint az előttem éneklő és tánczoló bayaderről, kinek min- 
den arczvonása, minden mozdulata áthatva látszott lenni 
azon szenvedélytől, mit a költő a dalba lehellt ; a szenvedé- 
lyesebb rohamoknál vadul verte a feje fölé emelt nakarát, 
a csengetyűk bele zengtek forró énekébe, szemei szikráz- 
tak és piros arcza szinte megcsattant a rózsás hőségtől. 

A költő arcza kéjtől látszott remegni az ének alatt, sze- 
mei mozdulatlanok voltak és merevek. 

Ének végeztével a felhevült Alme szédítő forgással tán- 
czolva maga körül, végre kifáradtan oda rogyott a költő 
lábaihoz, megragadta annak viaszfehér kezét, s ajkaihoz 
szorítva, ott maradt rajta csüngve ; — a költő arcza resz- 
ketett, szemei a semmiségbe bámultak. 

Ekkor a másik bayadere lépett elő, fiatal halavány 
gyermek, szende fordulással néhány kört vágva a szőnye- 
gen, egy dalt kezde elénekelni, csengő, szelíd hangon ; a 
dal egy boldog nő éneke, kit férje bálványoz, benne Shirin 
a legszebb, a legjobb, a legboldogabb nő és férje: Chosru 
király, vannak megörökítve. 

Dalát végezve az Alme, ismét néhányat fordult lábujj- 
hegyen, 8 leült szelíden Ismael Asmai lábaihoz, annak 
másik kezét szorítva ajkához. 

Az most lecsukta szemeit s az opiumi kéj után a leg- 
mélyebb, félhalott álomba merült el. 

Ekkor lépett elő a harmadik Alme. Ég, minő alak * 
volt ez ! 

Karcsú, lenge, ideges, — elhagyok minden hason- 
lítást, csúfság volna őt fűhöz-fához hasonlítani; még 
angyalt nem láttam, de ha látni fogok, nem kívánom, 
hogy másforma legyen. Szemeivel megölt és megelevení- 
tett, ihletett és kábított, ajkain, homlokán elveszett az 
ember lelke. 

S mikor kis finom kezeivel elkezdé a mandolin húrjait 
megszólaltatni, s ajkait énekre nyitotta, az ember szivét 
érzé tánczolni, a hangok mindegyike keresztül-kasul járta 
lelkét. 

Asmai legszebb dalát éneklé az Alme, két csillag sze- 
relmét egymáshoz, a hajnal és az esthajnal-csillagét, kik 
egymást szüntelen keresik s egymással soha sem jöhetnek 
össze. 

A mi csak fokozat van indulatokban : gyöngédség, epe- 
dés, andalgás, kéj s annak előérzete, szerelmi düh, két- 

ségbeesés, 8 mind ez egy csillag mennyei sphaerájába föl- 
emelve 8 egy túlvilági szépségű hölgy ajkairól lezengve . . . 

Megesküvém, hogy soha sem hallottam e dalnál szeb-' 
bet életemben. 

Gyöngéden, enyészetesen, reszketve elhaló hangon 
végzé énekét a bayadere, a másik két leány zokogott, én 
elragadtatva érzem magamat, csak Asmai aludt az ópium- 
tól mélyen. 

Ha holt lett volna, tán fölébredett a dalra. 

A bayaderé kezéből kihullott a mandolin, karjait keblén 
keresztbe veté, lesütött szempillái alatt a gyönyör könyei 
ragyogtak, átszellemülten, alig érintve lábaival a földet, 
néhányat fordult, úgy látszék, mintha a lég maga forgatná, 
repülő fátyola glóriát alkotott feje körül, még egy fordulás, 
suhogó ruhája hozzám talált érni, szemei találkoztak 
tekintetemmel, — hirtelen elfordítám arczomat, hogy ne 
lássak rá többet, s azon perczben lábaim elé érzem őt 
hullani s érzem megragadott kezemen a forró, kis^ő, 
megbolondító csókot. 

E pillanatban eszembe jutottak Abu-Shirzad-Eddin 
utolsó szavai, mikkel elbocsátott: «ki az igért köveket 
birni akarj aj annak szivében boldogság, szerelem, hon- 
vágy, az emberi lélek más gyarló indulatai meg nem 
fogamzanak soha, egyedül a nagyravágyás, egyedül a 
dicsőség, e fénylő, de nem melegitő csillag !» 

Eeszkető vonaglással húzám ki kezemet a bayaderéi 
közül, s odább húztam magamat tőle, hogy ne érjek hozzá. 

Keggelig ott feküdt a leány lábaimnál, egész éjjel zoko- 
gott, és én egész éjjel nem birtam szememet lehunyni, 
arcza és csábító alakja mindig előttem lebegett, csak 
kezemet kellé kinyújtanom, hogy őt keblemre vonjam, - — 
és én meg sem csókoltam őt. 

Keggel kisírt és lesütött szemekkel távozott el az Alme, 
a másik kettő is elsuhant, nem sokára lehetett hallani az 
utczán dalaikat, mindig távolabb, mindig elhalóbban. 
Asmai még akkor is aludt. 

Másnap ismét másik három bayadere jött hozzá láto- 
gatni, akkor megtudtam azon viszonyt, mely a költőt e 
különös lényekhez köti. ök tulajdonkép finomított kiadása 
azon osztálynak, mely nálunk az utczákon az újságokat 
árulja. Asmai verseket készít, de azokat nem adja el 
divatlap-szerkesztőknek, hanem rábízza e kellemes ném- 
berekre, azok utczáról utczára éneklik a dalokat, a hall- 
gatóktól beszedik érte a fizetést, este elmennek a költőhöz 
a verseiért kapott díjt vele megosztani, mi közben még 
más gyöngédebb kegyosztalékban is részesítik s reggel 
ismét tovább viszik az új dalt, gondoskodva egyúttal a 
költő életéről, örömeiről és halhatatlanságáról. 

Bizonyomra ott jobb dolga van a költőnek, mint 
minálunk. 



Harmadnap átadám Asmainak Abu-Shirzad-Eddin maa- 
neejét, a küldő nevét említve hozzá. 

A költő homlokához érinté a küldeményt, tisztelete 
jeléül, azután az átlátszó hólyagborítékon keresztül 
elkezdé annak tartalmát figyelmesen vizsgálni, megnéze- 
geté sorba a halmozott virágleveleket, bogárszárnyakat, 
csigákat és kövecskéket, s mintha mindegyikről valami 
rám vonatkozót olvasna le, föl-föltekinte rám a maanee- 
ről sötét, beesett szemeivel, s mikor az utolsót is megnézte, 
intett a szerecsennek, mit az megéi-tve, asztalt terített 
élőnkbe, felrakott rá tyúkot, halat, rizskását s más minden- 
féle eledelt, mik előttem nem ismeretesek, vajjal, fűszerrel 
és czukorral túlterhelve, azután kezeinket egy medenczé- 
ben megmosva és megtörülgetve, mindenikünknek egy-egy 
fehér elefántcsont kanalat adott a kezébe, a többi evő- 
eszközöket ujjaink pótolták; legutolsó eledelünk dióval 
töltött paprika volt mézes tejben kifőzve ; evés után a sze- 
recsen újra megmosdatott, megtörülgetett bennünket, tett 
elébünk zöldre főtt kávét czukor nélkül, egy-egy csibukot 
illesztett mindnyájunk szájába : — hallgatva ültünk ott, 
alkonyodni kezde. 

JókftI: Novellák. 9 

A mint leszállt az est, a legközelebbi minaretben el- 
kezde énekelni a muezzim, — ez eleven harangja a moha- 
medánoknak, — szomorú, egyhangú esti dala hosszasan 
hangzott el a város fölött ; Asmai Mekka felé fordítva 
arczát, imádkozott, azután fölkelt, letevé pipáját, kardot 
kötött fel s inte, hogy én is hasonlót tegyek. 

Künn az ajtóban a szerecsen várt bennünket két fel- 
nyergelt paripával, szép fehér arab ménló volt mind a 
kettő. Perez múlva útban voltunk az erdős hegyek felé. 
A fekete szolga egy csengetyűs szamáron ügetett utánunk. 



III. ABEADILLA ALMAHAL. 

A hold a láthatár egyik szélén, — másikon az esthaj- 
nal -csillag ; középütt a ködfehér tejút, — és szerte a szik- 
rázó csillagok ezrei, — az éj világosabb volt, mint néha 
éjszakon a nappal. 

Az égi fények milliárdjai közül néha egy-egy .csillag 
futott alá, fényes tűzutat rajzolva fenn az ég boltozatán 
s alant a tenger sima tükrén. Útitársam vallásos bor- 
zalommal mormolá mindannyiszor magában e szót: 
Massallah ! 

Körül emberhangtalan volt az éj, a városból a temető- 
kerteken csoportozó kutyák ugatása hallatszék ; a mint a 
várostól távolabb s az erdőkhöz közelebb jutottunk, helyet 
adva az aranyfarkasok üvöltéseinek. 

Eleinte a hegyek tövében viruló pálmaligetek közt 
vezetett el utunk, miknek alját gyümölcsös narancsfák, 
gránátalmabokrok s felfutó indájú, dinnye alakú gyümöl- 
csök lepték el, a fák leveleiről csepegett a hűvös őszi har- 
mat, a fényes szentjános-bogár késő lárvái mászkáltak 
itt-ott a fűben. Én már a mágus drága-köveit véltem ott 
ragyogni. 

Később, hogy mindig feljebb -feljebb* mentünk, mind 
inkább vadulni kezdett a tájék, a pálmák elmaradoz- 

tak, helyettök vastag iharfák jelentek meg, mik közt 
néhol irtatlan bozótot képezett az iszalag s a vadszőlő 
lombos venyigéje, az ágakon ugrált a czinczogó evet s 
szemeink közé nagy fehér éji pillangók vetődtek elvakul- 
tan, a hold itt-ott csillámlott csak keresztül a sűrű lom- 
bok között . . . Mindig feljebb mentünk, az erdők fái 
mindig feketébbé tevék az éjét, végre tökéletes vaksötét- 
ségbe jutottunk, s az a kellemes, mondhatni szívújító illat, 
mely bennünket körülvőn, tudata velünk, hogy fenyvesek 
közt járunk. 

Mintegy negyedóráig haladva e magas s?álfák közt, 
íniknek lombjai oly csendesen, oly rejtelmesen suhogtak 
az éjjeli szélben, egy njdlt tér kezdett előttünk kifejleni, 
melynek közepén sűrű ezüst-zöld olajfák közül egy épület 
tűnt ki, — egy templom falai. 

Nem oly mintára épülve, mint a török mecsetek, alakja 
négyszegletű volt, a moshéek fényes kúp-födele helyett 
egyszerű zsindelyes tetővel volt födve s tornya nem hen- 
geridomú, mint a minaretek, hanem négyszögű, mint a 
keresztyének tornyai szoktak lenni, de a kereszt helyett 
félhold volt rátűzve, egyetlen fényesség az egész épületen, 
a többi mind sötét, — falak, tetőzet, ablakok. A természet 
maga is segített a próféta zöld színével ellepni a templo- 
mot, a tetőt bevonta mohával, a falakat mindenféle felfutó 
növények nőtték be, s a toronyablakokból a vad-jázmin 
hosszú bokros ágai csüngtek alá, és minden repedésből, a 
téglák közeiből apró kis zöld füvecskék, kövi rózsák búj- 
tak elő, szorgalmasan iparkodva eltakargatni az épület 
idegenszerű külsejét azon honban, hol a falakat nem festik 
fehérre. 

Ez az épület a frenkdzsámi, — az idegen templom. 

Útitársam itt leszállt lováról, inte, hogy várjak s maga 
előre sietett s nem sokára egyikén a templom nyílásainak 
eltűnt. 

•Perez múlva visszatért ismét s inte, hogy menjek 
közelebb. 

A templom-ajtóban egy fehér alak állott; egy ősz férfi 
fehér palástban, hófehér szakállal. 
Ez volt Abkadilla Almahal. 

Semmi külszine rajta a pórlelkekre ható ámításnak, 
öltönyén semmi cabbalistikns vonalok, semmi szemfény- 
vesztés, — bűbájos öv, — varázspálcza, — abracadabra 
táblák, — mindezek nélkül, egyedül századokat élt lelke 
önerejével állott előttem a csodatevő vén, kit a világ min- 
den bűvészei nagymesterökül fogadtak el. Inkább hason- 
Ktott egy philosophhoz a mórok idejéből, mint va- 
rázslóhoz. 

Belépnem a templomba nem volt szabad, keresztyénnek 
tiltva van török templom küszöbét átlépni. 

Elfogultan, szinte remegve járultam a mágusok 
vénje elé. Magas, csaknem öles alaknak látszott, a rá- 
sütő holdvilágban arcza oly fehérnek tetszék, mint az 
alabástrom. 

Atnyújtám a maaneét, a küldő nevét említve. Homlo- 
kához érteté azt, komolyan végignézte tartalmát, azután 
rám szegezve tekintetét, monda: «jer — kövess*. 

Ismael Asmai ez alatt szolgájával tüzet gyújtatott a 
szabadban s egy leterített szőnyegre ledűlve, egykedvűen 
vévé csibukját s úgy látszott, hogy nem tartja hivatá- 
sának velünk jőni. 

Én egyedül követtem a mágust. 

Szivem sebesebben vert, a mint e rendkívüli lényt 
magam előtt láttam járulni ; ki nemzedékeket látott szü- 
letni és meghalni, új csillagokat tűnni fel az égen, régieket 
elenyészni, ki tán látta a czédrust sarj ázni a Sión tetején, 
mely most terebélyes fává növekedett s emlékezik oly 
népek történeteire, kiknek neve is el van már feledve ; ki 
tán egyenlően látja a jövendőt, a mit senki sem sejt, és 
a multat, mire senki sem emlékszik, ki olvas a csillagok- 
ból s az emberek szivéből, ki ismeri az Istent, nem féli 
a halált, s a ki sorsomat képes leend egy éj alatt megfor- 
dítani, oly hatalmas, oly bölcs és olyan vén ! 



Digitized by VjOOQIC 



133 

Csendes hallgatással baladtunk egymás nyomában az 
erdők sötétében, nagy fekete bogarak dongtak bennünket 
olykor körül, láthatlan keringéssel, a sűrű berekből az 
aranyfarkas szemei ragyogtak elő zölden, veresen, mint 
páros phosphor-csillagok. Én már a mágus smaragdjait 
és rubinjait véltem ott ragyogni. 

Éjiéi után lehetett, midőn egy hegytetőre felértünk, a 
nyilt, világos térről szét lehetett látni a messze tájékra, 
alánt feküdtek a csendes falvak, a legutolsó lámpavilág 
is kialudt már; a tenger felett libegett bűvösbáj oöan a 
teli hold, a gönczölcsillag egyet fordult az égen, s vele a 
többi csillagzatok mind, csak a kis gönczöl végcsillaga, 
a Eukkabah, a poláris csillag maradt egy helyen válto- 
zatlanul. 

Soha sem láttam annyi meteort lefutni, mint ezen az 
éjszakán. 

November 13-ikának éje volt. A csillagászok ezt csil- 
laghullás éjszakájának hívják, a törököknél akkor van a 
Bamadán 18-dik napja, a Thóra öt könyve ez napon szállt 
alá az égből. 

A keresztyén, ha csillagot lát lefutni, azt kérdi, ki hal 
meg? a musulmán, ha csillagot lát lefutni, imát mond, s 
azt hiszi, hogy a mit akkor kért, teljesülni fog. Abkadilla 
Almahal, úgy látszék, nem osztá sem a keresztyének, sem 
a törökök babonáit; hidegen tekinte rám, a mint meg- 
álltam mellette a sűrűen hulló égitesteket bámulva. 

— Ismered őket talán ? — kérdezé tőlem. 

— Nagyon jól, — felelém, — ezek égő vasdarabok, 
mik a lég villanyától meggyulladva, a föld vonzerejétől 
alá ragadtatnak. 

— Tudod-e, miért hullanak ezek mind nyugatról keletre ? 
Nem tudtam rá felelni, a válaszszal azonban ő is adós 

maradt. 

A hegytetőről ismét egy völgybe mentünk alá, a lom- 
bok összeborultak felettünk, az út elsötétült, az ég csil- 
lagai helyett újra a sakálok szemei világítottak körülöt- 

tank. A fenyőfák évrol-éTre lehullott levelei puha párnául 
boriták a földet, a melyen jártnnk; a szél, melynek ro- 
hama elől a hegytetőn a fákba kellett kapaszkodnunk, 
itt már csak a fák sudarai közt zúgott, mentül alább 
szálltunk, annál tompábban, enyészetesebben, míg végre 
a völgy mély torkolatában csak a távol erdők bömbölő 
zúgását lehete hallanunk. 

Mire a völgy mélyébe leszálltunk, megvirrad! A fák 
lombjain át a kelő nap tűzszinű sugarai törtek itt-amott 
keresztüL 

Sűrű, elvadult berek volt, a hova jutottunk. A szent- 
jánoskenyér és a Krisztus tövisfája járhatlanná tevék e 
helyet szúrós gályáikkal még a vadállatoknak is. De a 
mágus jól látszék tudni a járást s a tövisrengetegen ke- 
resztül nem sokára egy nyilt térre értünk. 

Három hegy lába ért itten össze, csak e hegyeken ke- 
resztül lehetett ide jutni. 

Egy óriási czédrus-fenyő tövében valami omladék lát- 
szott, fehér, fekete és vörös kövekből, nagy gránit, bazalt 
és márvány darabok, össze-vissza töredezve s benőve 
sárga és zöld kőmohoktól ; a vad repkény összevissza kú- 
szott a rendetlenül heverő köveken. 

Itt megállt a mágus, e kövekre mutatott és szólt : — 
Jöjj ide és láss. 

Nyugtalanul siettem oda, szerettem volna már a czél- 
nál lenni, képzetem vágyott látni a legnagyobb kincseket, 
miket egykor királyok, világhóditó hadvezérek szereztek 
maguknak, s miket ezentúl enyimeknek fogok nevezhetni 
s untattak e feltartóztató kísértések. 

Odaléptem; látszott az összehordott kövek alakjáról, 
hogy azok sirkövek voltak. 

— Olvass ! — szólt a mágus, ismét a kövekre mutatva. 

Lehajoltam a legelsőhöz; fekete nyolczszögű bazalt volt 
az, minden szögletén összetöredezve. A kő egyik oldalán 
e név volt olvasható : 

((HANNIBÁL^. 

Összeborzadék. 

A világhódító, az országreszkettető sírköve ez, ki annyi 
dicsőség után ide jött ez idegen földre, meghalni önkezei 
által, minden jutalma e meztelen kő, mely már nem is 
őrzi sirját ... 

— Olvass tovább ! — monda a mágus. 

Túl e köveken egy kék márvány obeliszk eltört darabja 
hevert, meglátszottak rajta a ráfaragott római sasok, a 
bevésett trophaeumok, eltördelve, megcsorbítva. A diadal- 
jelek alá e név volt bevésve : 

((SCIPIO ASIATICVS)). 

Azután törések és csorbák, — alább ismét néhány szó : 

«INGENTIGLOKIA». 

A többit elfedte a kövi rozsda és a mohok . . . 

Szivem szorult, — sejtem, hogy e kövek azok, a mik- 
kel jutalmazza azokat a sors, kik nem nevelnek szivükben 
más érzést, mint a nagyravágyást. 

— Olvass tovább ! 

Egy egyszerű szürke gránit sírkő, annak is csak egy 
darabja hevert lábam előtt, lehajoltam, hogy meglás- 
sam ... Oh ! a névnek is csak három betűje volt már rajta ! 

. . ÖL I. QVONDAM. EEGIS. H VN . . 

A többi lekopva, letörve ; alább ismét : 

. . . SVIS. ET. OMNIBVS ... 

Egyéb semmi . . . Semmi . . . 

Elfedtem, arczomat, hogy a megeredő köny ne lássék 
rajta; de újra hangzók a mágus kérlelhetlen szava: 
Olvass tovább ! 

Könyeimen keresztül egy fehér alabástrom lapot láték 
előttem, összetörve az is, csak e néhány szó volt olvas- 
ható rajta : 

HELE 



VTKOQVE, DIGNA. CONJVGE. 



FOKTEM. DEO. KEDDIDIT. ANMAM. 

Ez is ! Ez Í8 itt van . . . 

Még egy volt hátra, egy nagy fekete márványoszlop, 
hanyatt döntve a folyó füvek közé. — « Olvasd ezt is» — 
szólt a mágus. — Odatekintek. Megsemmisülve rogytam 
össze a kő előtt, könyeimmel a mohot nedvesítve, mely 
annak betűit benőtte. 

. . . Mind itt vannak . . . Mind ide jöttek meghalni . . . 

Ekkor oda lépett a mágus hozzám. 

— ím e köveket egykor fejedelmek viselték, világhódítók, 
országreszkettetők, dicsőségesen, embervéren, fáradsággal 
szerezték maguknak, ezeket cserélték koronáikért, és én 
összegyűjtém e földi istenek oltárait, az egy élő Isten- 
nek oltárául. — La illah, ü . Allah. — Válaszsz közülök 
magadnak. 

A borzalom elvette szavaimat, — hallgatók. 

— Még e kő nem leend elég, az egy Isten gondoskodik 
oltáráról. Nagy emberek jöttek ismét e hazába, kik fejeik- 
kel a csillagok között, s lábaikkal koronákon jártak, kik 
szereztek dicsőséget, neveiknek örök életet. Ok is idejöt- 
tek, itt fognak meghalni, mint a többiek mind ; sírköveik- 
ből megépül az egy Istennek oltára Eredj te is, 

küzdj, nagy leendsz, nevedet bámulandja a világ, aztán ide 
jössz majd te is. La illah, il Allah ! Az Isten hatalmas. 
Mások aranyból készítik oltárát, én a legnagyobb em- 
berek sírköveiből építek neki azt. Légy nagy ember . . . 



A hír- és gazdagságkereső ifjú visszajött elhagyott hó- 
nába s most egy félreeső egyszerű faluban mint közön- 
séges földmívelő éli egyhangú napjait. 

(íródott az 50-e8 években.) 

AZ UTOLSÓ BUDAI BASA. 

(Történeti elbeszélés.) 

Vedd fontolóra, magyar nemzet, e történetet, mit előt- 
ted most leírok. . 

Sokat vétettél önmagad ellen, sokat bűnhődtél önma- 
gad miatt. 

Kerested a veszedelmet és megtaláltad; elhajítottad 
magadtól a jó szerencsét és nem találtad meg többet. 

Terhedre volt a nagy hatalom, a mit Mátyás király ha- 
gyott rád, alig vártad, ho^ azt apró darabokra feloszt- 
hasd ; sok embernek jusson belőle, senkié se legyen. 

Mikor végveszedelmedre esküdt ellenség jött határodra, 
akkor belháborút csináltál magadnak, abban vérzet- 
téi el. 

Mikor eljött rád a válság napja, nem voltál rá készen; 
álmodból riaszta fel a jajszó. Egy hatalmas nemzet, mint 
t^ egy maroknyi haddal jelent meg felkészült ellensége 
előtt ; az ott elveszett, elhullott. Dicsőség legyen szomorú 
sírjaikon ! A kik túlélték őket, irigyelhették tőlük a halál 
nyugodalmát. 

A szabad magyar barbár parancsszónak tanult engedel- 
meskedni ; adott harácsot számlálatlan pénzben, csókolta 
kezét-lábát nagy urak szolgáinak, nagyságos úrnak hívta, 
a ki ráütött. 

Várait látta egyenkint ellenség kezére jutni, látta meg- 
jelenni tornyain a félholdakat, tanult törökül, tatárul, 
hogy megértsék, ha panaszolnia kell. 

Szép nagy országát elosztották két darabra ; egyik tar- 

tozott a római birodalomhoz, másik ozmán tartomány 
volt, a szép ősi czimer, a négy ezüst folyóval kétfelé vala 
repesztve : egyik folyó ide szakadt, a másik amoda; a ma- 
gyarnak csak a köztük, levő véres mező maradt. 

Erős, hatalmas ellenség tett^ nyakára vaslábát, a kiket 
ő megragad, három kézzel ragadja meg! (értve európai, 
ázsiai és afrikai hadait). És minden egyes keze erősebb 
volt, mintsem kiszabadíthassa belőle magát egy lánczra 
fűzött rab. 

És ime a háromkezű óriás most kórágyon fekszik: 
beteg embert csináltak belőle az idők, végtagjait bántják 
gonosz gyuladások, egy-egy gyógyíthatlan részt el-elvág- 
nak belőle bölcs orvosai, s tanácsot tartanak élete fölött . 
s vitatkoznak — hátralevő napjainak számán. 

Te pedig, magyar nemzet, élsz, és lélekben, gondolat- 
ban egészebb vagy, mint valaha voltál. 

Haladsz csendesen, de biztos nyomon ; — megszűntél 
önmagadat gyűlölni s ez nagy nyereség ; — tanultál hó- 
dítani erősebb fegyverekkel, mint vas és tűz ; — még azok 
is, a kik szeretni nem akarnak, tudnak becsülni. 

Emeld fel szivedet. 

Multad volt olyan, a milyet megérdemeltél, s jövendőd 
lesz olyan, a milyet megérdemelsz. 

Nézz bele a történetnek e lapjaiba s gondold meg az- 
után: mi voltál ? mi vagy? s mi légy? 

* * * 
# 
Ezerhatszáznyolczvanöt tavaszán épen száznegyvennégy 
éve volt annak, hogy Magyarhon fővárosát, Budát, Szu- 
lejman császár elfoglalta. Azóta hat ostromot kiállt, 
nyolczvan ozmán helytartó nevével ismerkedett meg s 
azon dicsőségben részesült, hogy a török történetírók ál- 
tal az ozmán birodalom városai között rang szerint tize- 
diknek írassék. (Három első volt a hárojn szultáni szék- 
hely, Sztambul, Drínápoly és Brussa, azután a három 
szent város, Mekka, Medina és Jeruzsálem, azután Kairó, 

a hasonlítliatlan ; majd Damaskus, a paradicsomként 
illatozó; Bagdad, az üdv hazája; ez után következett 
Buda : az izlam védbástyája Európában, az ozmán biroda- 
lom zárja és kulcsa). 

A város külső alakja is inkább a^t mutatja, hogy ez a 
török birodalom végvára, mint azt, hogy Magyarország 
egykori fővárosa. 

Az ötfelé osztott város részeit kősánczok és védpalán- 
kok különzik el egymástól, a zsidóváros szűk, szemetes 
utczái közt emelkedik a török mecset, hosszú fehér mina- 
retjével, a Dunaparton áll egy tömör ágyustorony, mély- 
ből falazott sikátor visz fel a félvárosba ; a Mária-tem- 
plom nyolczszögű tornyán kívül még hat mecset tornya 
tükrözi magát vissza a Dunában, s a vársánczok apró 
tornyain mind aranyos félholdak ragyognak. A Várszög- 
leti körönd (rondella) terét egy vastag épület foglalja el, 
sárgára festett réztetővel, ez a hadiszertár, pinczéiben a 
lőporkészlettel. 

Mátyás király palotája még áll, de a hatszori ostrom s 
a török helytartók restsége miatt az is omladozik már. 
Itt csak a külső bástyákra van gond. Az ős épület falai 
azon módon vannak, a hogy az ágyúgolyók beléjük ütőd- 
tek : némely kapu félig el van már borítva a koronkint 
legördült omladványtól, a domborművek megcsonkítva, 
néhol pusztára leverve, a nagylevelű falfüvek közt látszik 
még néhol a dicsőséges czimer : a gyűrűs holló ; fölötte 
ott lengnek á basák lófarkas zászlói. 

Az első bejáratnál valamelyik a sok helytartó közül pom- 
pás tornáczot kezdett építtetni keleti ízlés szerint, a kit 
aztán időközben lefejeztek s a megkezdett mű félben- 
maradt, az ajtók és ablakok veres márvány rámái még 
csak össze sincsenek a falakkal róva; úgy járnak rajtuk 
keresztül. 

A legdicsőbb király pompás elfogadási terme most a 
csauszok őrszobájául szolgál; a szép freskó-festmények, 
mik a fő erények alakjait ábrázolák: a bölcseség, mérsék- 

lét, bátorság, hit, remény és erő jelképei, azokba most 
szegek vannak verve, mikre a török katonák aggatják ta- 
risznyáikat és burnusaikat. Valamelyik ablak párkányára 
e név van késsel felkarczolva : Izabella regina, a rajta 
ülő ozmánok papucsai nem koptatták még le egészen. 

Az innen nyiló terem a legnagyobb a várban, hossza 
44, szélessége 18 lépés : az volt hajdan a trónterem. A pad- 
malyra az égi állatkör jelképei vannak festve, a háttérben 
a négy oszlopon nyugvó boltozatos mélyedés, mely alatt ' 
a trón állt egykor. 

E trónmélyedés kerek boltozatán van ultramarinnal 
festve az égbolt, ezüst csillagaival abban az állásban, 
melyben volt Mátyás király születése órájában ; körüle e 
latin sorok irva: 

((Aspice MatHIAE micuit quo tempore REGIS, 
N^italis Coeli, quaJis utroque fuit.» 

Az átelleni mélyedés boltozatán hasonló égrajz más 
^csillagállással; ez Ulászló trónraléptének óráját jelezi. 
Mind a kettőt belepte már a füst (itt sokat dohányoznak) ; 
alig látszik ki az eredeti szín, az apró csillagocskákon s a 
mythologiai alakokon keresztül-kasul vannak irva a korán- 
ból vett mondatok, arab betűkkel, pirosan vagy aranyozva, 
miket a basák festettek oda. 

Ez a terem a budai vezér nappali pipázó szobája; itt 
ül alacsony kerek divánján a délutáni meleg órákban két 
vendégével, az egyik Ihánzáde Mehemed, a jeruzsálemi 
főimám, a másik Petneházy Ferencz, fiatal kuruczvezér. 

Abdurrahman, vagy mint rövidített névvel szokták 
hívni, Abdi basa, eredeti typusa a török fajnak ; hosszú- 
kás, barna színű arcz, hosszú fekete szakállal ; nyugodt, 
hideg tekintetű szemek ; szenvedélytelen sas tekintet. Az 
imám, a dervisek egyszerű szőrköntösében, a II. Szulej- 
man által annyira üldözött török mystikus költők egyike, 
arcza csupa ráncz, szemei mélyen beesve összenőtt szem- 
öldei alatt, szakálla göndör, fehér, melynek havát itt-amott 

egy-egy fényes fekete szál zavarja még meg. A kurucz- 
vezér könnyelmű, délczeg fiatal arcz és alak ; Tököli után 
divatozott rövid nyírott bajuszszal, mely barnapiros ar- 
czához olyan jól illik; gesztenyeszín haj fürtéi homlokon 
és két oldalt hármas üstökbe csavarintva, a hogy a kuru- 
czok akkoriban viselték — az allonge parókák daczára, 
miket gonosz betegség hozott magával divatul Franczia- 
országból, a megkopaszitott fejek takarójául. 

Ez a három férfi sajátságqs mulatsággal van elfoglalva. 

A kerevet előtti szőnyegen áll egy nagy üveggömb, va- 
lami fehér nedvvel megtöltve. A gömbnek felül kis szűk 
nyílása van. Az imám térdelve áll a gömb előtt s egy ke- 
zében tartott phiolából koronkint valami sárga, sűrű, 
nyúlós nedvet csöppent az üveggömb nedve közé ; a csepp 
egyszerre zöld színt kap, aztán mentől jobban üUepszik a 
gömb ifeneke felé, annál több színt vált, átmegy a kékbe, 
sötét-lilaszínbe, míg végre a feneket érve, egészen pirossá 
válik s mint valami veres felhő marad ott libegve s e köz- 
ben mindenféle tüneményes alakzatokra oszlik szét, majd 
gomolygó füstfelhőket képez, mikből soktornyú városok 
emelkednek ki, majd zavargó atomokba zilad szét, mintha 
bomló hadseregek ütköznének meg egymással, s a kuszált 
ehaoszból apró vörös gömböcskék hullanak gyorsabban 
alá: tán idő előtt elhullottak fejei? Majd meg szép zöld 
ligeteket képez, sötétzöld erdőket, hajló pálmafákkal; ke- 
leti síkságot, tarka sátorokkal, mint egy valóságos tábor. 
E tüneményes jelenetekből aztán jóslatokat mondanak, 
az azokhoz értők. II. Szulejmán szultánnak is ez volt 
legkedvesebb foglalkozása ; de a mióta Bzilihdár aga lett 
a szeralyi kegyencz, ki vannak tiltva a kabbalisták a sze- 
ralyból, mind a kik jóslatokat mondanak. Pedig ezen az 
úton sok igazat meg lehetett mondani a szultánnak ; ha- 
nem az utóbbi évek óta jobb volt neki nem tudni, mit 
hozhat a jövendő? 

Petneházy először vett részt e mysteriumokban. Mint 
református és akadémiákon utazott ember, nem tartotta 

az egészet egyébnek mulatságos vegykemletí tréfánál, s 
ezt a meggyőződést nem is igen iparkodott titokban tar- 
tani. Neki sok szabad volt, mert vitéz kurucz létére sze- 
rették a török urak ; sőt tán Abdi basa még azt is fel- 
tette róla, hogy egykor vejévé teheti. A fiatal ember na- 
gyon szerelmes volt Abdi basa egyetlen leányába, Tel- 
libe; a basa tudta ezt és nem bánta nagyon: vitéz és 
eszes ember előtt fényes út van nyitva. 

Ihánzáde jósló figyelemmel nézte az üveggömb nedvé- 
ben terjengő bűvészi alakulásokat s beszélt belőlük Abdi 
basának egész komolysággal. 

— Látod ezt a sárga kört, Abdi? ez itt Buda várának 
a sáneza; köröskörül kék reezés felhők tódulnak feléje 
minden oldialról ; ezek a keresztyének seregei. Ostromra 
jőnek. 

— De a sárga körön nem bírnak keresztültömi. 

— Hétszer visszaveretnek ! de most nézz oda, egy vö- 
rös vonal támad, mint egy hosszú kigyó a kék felhő kö- 
zött ; az behatol a sárga körbe. 

— De a feje ott szakad, s maga visszazsugorodik. 

— Most ismét egyesül a fejével s keresztültör, az egész 
kör lángvörössé válik : a gyöngyök mind lefelé szállnak, 
felfelé egy sem. Meglátod Abdi, hogy az idén elveszíted 
Buda várát és nem menekül meg belőle senki, s te fogsz 
lenni az utolsó basa Budán. 

Abdi basának egy vonása sem rándult meg e szóra. 

— De el fogok esni vitézül ? 

Ihánzáde összevont szemölddel nézett az üveggömbbe : 

— Az a czikázó csillag, mely legtovább ellenkezik a 
vörös felhő gomolyagában, te vagy. Lassan múlik el ; az- 
után egy világos kék csepp hull sebesen a fenekére ; az te 
voltál, — Abdi fejével bólintott csendesen: helyeselte a 
magyarázatot. 

Petneházynak nagyon mosolyoghatnék volt azon, hogy 
két komoly, tekintélyes állású férfiú ilyen gyermekjáték 
felől olyan komolyan beszél. Megszólítá Ihánzádét : 

— Hát én hol vagyok ott, imám ? nézz utánam, ha 
megtalálsz. 

A dervis száraz, reszketeg ujával odamutatott az üvegre. 

— Te vagy ott annak a vörös kígyónak á feje : első fogsz 
lenni, a ki a budai sánczokra mászik s a magyar zászlót 
kitűzi rájuk. 

Ekkor a kígyónak a feje másodszor is elszakadt s ezi- 
kázva hullt alá a bűv-esoportozatból. Ihánzáde hirtelen 
megrázta az üveggömböt, arra egy szürkés köd lepte el 
az egészet, melyben nem látszott meg többé semmi 
alakzat. • 

— Ha Allah úgy rendelte, legyen úgy, szólt Abdi meg- 
indulás nélkül. 

— Úgy fog lenni, monda rá Ihánzáde s azzal felvette 
az üveggömböt, köpenye alá rejté ö a papucsait előkeresve 
a .kerevet mögül, eltávozott. 

Petneházy nem állhatta meg, hogy nagyot ne nevessen, 
mikor egyedül maradt Abdival. 

— Mehemed apó egy kissé eszelős. 

— Az eszelősökön Isten lelke van, fiam, felelt rá Abdi ; 
azokban idegen szellem lakik, a kit nem jó megcsúfolni. 

— Tán csak nem hiszed, a miket itt jósolt? 
Abdi sokára felelt rá valamit. 

— Valóban, Érsekújvár elvesztet is megjövendölé és 
a Bécs alatti vereséget; megjósolta egy évvel előbb Ibra- 
him szultán trónról leestét. Sztambulban, a hol az embe- 
rek napfényben fürdenek, rémül tőle minden főúr ; azért 
is kellett neki onnan eljönni ide és Budát nem szabad el- 
hagynia. 

— De ha te mindent elhiszesz, a mit ez mondott, ak- 
kor azt kell tenned, hogy engemet rögtön lefejeztess, mint 
a ki szerinte első lennék Budavár falain. 

Abdi basa nyugodt arczczal viszonzá reá : 

— Isten kezét senki se előzze meg. Ha te lészsz az első, 
te lészsz ; ha más lesz, más lesz ; azért a mi meg van 
írva, ki nem lesz törülve. 

— De ha most engem lánczra veretnél, ugye bár, nem 
lenne semmi Mehemed jóslatából? 

— Beteljesülne az mégis. Én pedig egy hajad szálát 
sem görbittetem meg, hanem olylyá tartalak, mint édes 
fiamat, a kire rábízom a fejem őrzését, mikor alszom. 

Petneházy forrón szorítá meg az eléje nyújtott kezet s 
föltette magában, hogy rögtön utána megy a dervisnek ; 
számon kérendő tőle, honnan veszi e képtelen jóslatokat, 
a mik olyan messze vannak a teljesülés lehetőségétől, 
mint az ég a földtől. 

Petneházynak nem volt tovább maradása Abdi basánál ; 
nyugtalan, izgékony kedélye sietteté Ihánzáde felkeresé- 
sére, kinek a Szent-György téren levő templomban volt 
lakása ; ez a szép, márványkővel kirakott templom egy 
része ugyanis török mecsetté volt alakítva, másik része 
pedig elfalaztatván, fegyvertárnak használtatott; a sek- 
restyében volt az imám lakása. 

Petneházy sokszor ment már e templom udvarán és 
hosszú folyosóin keresztül, de soha sem tetszett neki oly 
felötlőnek, hogy a fülkékbe faragott martyroknak le van- 
nak verve a fejeik. A bolond török még az arkangyal lá- 
bai alatt heverő sárkánynak is letördelte a fejét, mintha 
az is valami szent állatjuk volna a keresztyéneknek. Pet- 
neházynak máskor nem jutott eszébe, hogy felsóhajtson, 
mikor az eléktelenített bolthajtások alatt végigment. 

Az imám nem volt szállásán, hanem a csausz, ki a 
fegyvertárra őrködött, monda Petneházynak, hogy előre 
meghagyta neki, ha majd a fiatal keresztyén bég jőni fog 
és kérdezősködik utána, küldjék hozzá a könyvtárba. 

Tehát már azt is előre tudta, hogy Petneházy őt ke- 
resni fogja. 

A kurucz hadnagy ment utána a könyvtárba. 

Mátyás király világhírű könyvtára volt az: egykor a 
palota főtermében, melyet faragott tornáczokon kellett 
körüljárni; fehér eres kék márványból voltak a falai; 
karzatait aranyozott oroszlánok emelték ; hanem abban a 

teremben nem maradhattak a könyvek; egyrészt azért, 
mivel minden jövő-menő követ, tolmács és alkalmatlan- 
kodó idegen folyvást lopta a javát; a kurd őrök egy pár 
ezüst pénzért a legbecsesebb kéziratokat el engedték cze- 
pelni ; de nagyobb baja volt a könyvtárnak az, hogy a 
mint egy ágyúgolyó valaha a róztetőt behorpasztotta, azon 
lassankint keresztül ázott a padmaija s a könyvekre csor- 
gott az eső, úgy, hogy mire észrevették, csupa penész és 
gomba volt valamennyi. Akkor aztán, hogj'^ a maradékot 
megmentsék, kiszedték szép fehérre festett, aranyozott 
szekrényeikből, lehordták az alatta levő pinczébe, ott ha- 
lomra hányták s ha jöttek kiváncsi német tudósok meg- 
nézni Mátyás király könyvtárát, oda vezették le őket; 
a kik is aztán örültek, hogy mentől hamarább kiszabadul- 
hattak onnan. Néha pecsétet is ütöttek az ajtóra, mikor 
valami babonás várparancsnok elhitette magával, hogy 
abban lakik a keresztyének minden bölcsesége, a mihez, 
ha egyszer hozzáférhetnek, megint visszafoglalják Buda- 
várát. 

Mikor Ihánzádét a mysticusok üldözése napjaiban Bu- 
dára száműzték, az lőn rábizva, hogy szedje rendbe Má- 
tyás király könyvtárát, s a mi Törökországot érdeklő ira- 
tokra talál, azokat válogassa külön s küldj o fel Sztam- 
bulba. Azt hitték, hogy e munkába majd belehal. Azon- 
ban már akkor a negyvenezer kötetből álló könyvtár alig 
állt négyszáz foliansból, az imám régen elvégezte a reá- 
bizott munkát s sürgette hazabocsátását ; azonban otthon 
szintoly régen el volt felőle határozva, hogy soha se lássa 
meg többé az «édes vizek palotáit ». 

Petneházyt egy őrt álló jancsár bebocsátá a vasajtón, 
mely a pincze bejáratát őrzé, s onnan harmincz lépcsőn 
levezeté egy alacsony bolthajtásos terembe, melynek do- 
hos szagát dohányfüsttel iparkodott elverni a benne dol- 
gozó imám. 

A félablak nem adott annyi világot kivülről, hogy a 
mécset nélkülözni lehetett volna ; nappal is ott égett az 

Jókai: Novellák. 1^ 

Ihánzáde asztalán, ki az ifjú kuruczot látta jönni, s meg- 
kínálta, hogy üljön le kerevetére, meghagyva a jancsár- 
nak, hogy a míg együtt vannak, senkit se bocsásson be 
hozzájuk. 

Mikor egyedül maradtak, Petneházy szemrehányásokat 
kezde tenni az imámnak, 

— Tudod-e azt kedves barátom, hogy te engemet a 
mai hókuszpókuszoddal a legbolondabb galibába hoztál? 
Én nem hiszem a jóslatodat, te magad sem hiszed; de 
hitelt ad neki Abdi ; s ha most ő nem szeretne engemet 
annyira személyesen, könnyen megérhetném tőle azt a 
tréfát, hogy a fejemet a tenyerembe téteti. 

Az imám keserű gúnynyal tekinte a könnyűvérű ifjúra. 

— S bizonyos vagy-e a felől, hogy Abdi b^sa azért, a 
miért olyan nagyon szeret, egy este nem adja ki a paran- 
csot, hogy másnap reggeke lemessék a fejedet, ha eszébe 
jut tőled félni? Oh én sokkal kedvesebb fejeket is láttam 
már a földön végig gördülni, a miknek homlokát az előtt 
egy órával a szultánok csókolták. 

— No annyival inkább veszedelmes helyzetbe hoztál 
bolondos jóslatoddal. ín itt most a miatt szüntelen az 
életemmel játszom. 

— Nem fogsz vele játszani, ne félj. 

— Hogyan nem? 

— Mert el fogsz szökni Budáról három nap alatt, s 
nem jösz vissza másképen, mint a hogy mondám: « fegy- 
verrel a bástyarésen ». 

— Hogy én három nap alatt elhagyom Budát? Azt 
nem éred meg, jó imám. Először is már egyszer kurucz 
vagyok s hozzátok vagyok kötve, itt kell győznöm, innen 
várok minden jót szegény népemre ; — másodszor meg — 
szerelmes vagyok az örülésig. 

— A mi a csillagokban van írva ! — szólt Ihánzáde 
ihletett arczczal. 

— Ne állj nekem elő csillagokkal, imám ; én kálvinista 
vagyok : a mit hiszek, azt erősen hiszem, hanem azután 

erős dolog is velem valamit elhitetni. Előttem az áuspi- 
ciumok, constellatiok, horoskop felállitása, szellemidézés 
mind szemfényvesztő mesterség; jó megcsalni vele a köz- 
népet meg a nagyurakat, de felvilágosodott ember arra 
nem ad semmit. Én pedig, tudd meg, hogy Wittenbergában 
jártam akadémiákon; azért én bizony a török jövendö- 
léseiteket sem hiszem, akár az abadir mondta is azokat 
neked, akár a takimi vekai-ból olvastad, akár elhagytad 
magad temettetni félholtan s ismét felásatni, hogy azalatt 
a más világon a prófétával beszélj. A jövendőkbe nem lát- 
hat be emberi lélek, mert az a teremtő titka. 

Ihánzáde figyelmesen hallgatá a fiatal protestáns sza- 
vait s néha helyeslőleg inte rá fejével. 

— Igazad van, fiam. Az abadir, a magától iró nád, a 
takimi vekai : mind szemfényvesztés, a csillagokban nin- 
csen semmi irva ; az eltemetett dervis álomitalt vesz be, 
attól lesz tetszhalott ; a kettős látás nem egyéb, mint két 
embernek összebeszélése, hogy ha a kérdező mondatát ez 
vagy amaz igével végzi, amannak mit kell rá felelni ; mi- 
kor a pergamentre hintett fekete porzó a kérdező szavára 
egyszerre elkezd betűkké alakulni, s feleletté válik, az 
nem egyéb, mint vaspor, mit egy rejtett mágneshegy a 
pergamen alatt járva, emberi akarat után alakit. 

— Tehát csak játék. 

— És még sem játék; a meztelen igazmondás olyan 
utálatos alak, a mit meghajigálnak sárral, de ha bebur- 
kolják a jóslatok titkos fénykörébe, bejárata van a csá- 
szárok és padisák palotáiba is. Mikor a becsületes embe- 
rek, az igaz férfiak, mindnyájan száműzettek a szerályból, 
vagy az eunuchok parancsára éjszaka megfojtattak, hogy 
a nagyoknak, a hatalmasoknak ne legyen többé a ki iga- 
zat mondjon, a ki a szultán kezét megfogja, midőn az sa- 
ját országai vesztére felemeli, akkor nem volt más eszköze 
az igazságnak, hogy szavát hallassa, mint a hazugság pa- 
lástját venni fel magára. Ki mondhatta volna meg Ibra- 
him szultánnak, hogy mik történnek egész országában ? a 

ki szerálya belsejében, nyusztprémmel kivert szobákban 
ezerötszáz rabnő énekétől, bortól és ámbra-füsttől ittasan 
hevert, s mikor kiment a városba, az utezákon embernek 
nem volt szabad látszani sehol. De a Mehlewi mégis oda- 
veté magát lova lábaihoz s beszélt hozzá ; és nem bántot- 
ták, mert őrült. S ha a két Khaszéki szultána közül vala- 
melyik, tán a Szadzsabaghli (a felkötött hajú), vagy a ke- 
gyencz rabnők, a Shekerpara, vagy a Shekerbuli (czukor- 
falat, czukorlabda) unták magukat s játékul, mulatságból 
bebocsáták a vén dervist, ki az abadirból, rejtélyes jóslato- 
kat tud nekik mondani, akkor a szultán is odajött, ő is 
mondatott magának jövendőt. S a szemfényvesztő olyan- 
kor nem saját hasznáért beszélt, hanem a közromlás 
miatt. Ez úton sok veszély elhárult az ozmán birodalom 
felül; sok rossz ember végit érté; a jósok, a verseket író 
bohóczok sok kegyenczet megbuktattak, kiknek a diván-ta- 
nács minden gyűlölete még csak fejfájást sem okozott. 
A szultán egykori kegyeneze, a szilihdár aga, végre meg 
akará törni e rejtélyes befolyást, mely egyedül volt rá 
nézve veszedelmes. A költőket, kiknek csípős verseit a 
szerályban oly örömest olvasák, száműzeté Sztambulból ; 
a jósokat a Jedikulába vettette ; a kitünőbbeket megfőj tata 
s a rabnőknek nem volt szabad többé a jóslatokkal foglal- 
kozni. A szultánnak azt mondták, hogy ez csak játék, mely 
hozzá nem illik, mert csak gyermekeknek és tudatlanok- 
nak való. A siketlelkű bohóczok felvilágosodásról beszél- 
tek a bölcsek ellenében. Mi elmentünk száműzetésünk 
helyeire; a kegyenczek nem hallják jóslatainkat többé. 
De hallják, a mi azoknál rettenetesebb: a jóslatok betelje- 
sültét ! Elveszett Érsekújvár, elveszett Esztergom ; mit mi 
Dsigerdilennek neveztünk, keresztyének szivét átjárónak, 
az most ránk nézve lett dsigerdilen; elvették tőlünk 
Váczot; tavaly megostromolták Budát s a basa a véd- 
vívásban lelte halálát. Ezt meghallják Sztambulban is, s 
valahányszor egy ilyen rémhírt hallanak, utána mondják : 
ezt úiegjósolá Iliánzáde Mehemed ! s mindannyiszor egy 

kegyencznek a feje aláhull, mindaddig, míg egy van, a ki 
Ihánzáde és a padisah szive között áll. 

— Ebből annyi kiderül, hogy a jövendőmondás nálatok 
szép és üdvös intézmény, de még az nem, hogy igaz do- 
log-e s legkevésbé az, hogy minek keversz te engemet bele, 
mikor én nem vagyok a szultánodnak se kegyencze, se 
fővezére. 

Ihánzáde hagyta beszélni a tüzeskedő ifjút, nem vágott 
szavaiba. 

— Édes fiam, ha az ember csak azt tudná, a mit sze- 
meivel lát, akkor a kutyánál valamivel alávalóbb állat 
volna, mert az megérzi a földrengést előre és elfut világgá^ 
Az embernek ilyen ösztöne nincs, de van helyette esze. 
A ki ötven évig a magas kapu udvarában élt, ki tolmács 
volt sok ideig a divánnál, s Európa minden hatalmassá- 
gánál levő főurakkal, tudósokkal ismeretséget kötött, a 
ki tudja, hol és mi végre, ki ellen és mi mellett kötnek 
szövetséget : annál sem hazugság, sem • csudatétel, ha 
évekkel előre biztosan meg tudja mondani, minő országos 
változások fognak történni a világon ? Nem kell álomlátás 
hozzá, hogy tudjam, mi történik Sztambulban és Edrené- 
ben. A szultán történetirója Abdi, nem jegyzé-e fel napról- 
napra azon eseményetet, a miknek kimaradhatlan gyer- 
meke a jövendő? Ha egy terhes nőt látsz, nem megtu- 
dod-e jósolni, hogy gyermeket fog szülni, s ha apja sze- 
recsen volt, nem megmondhatód-e előre, hogy gyermeke 
mulat lesz? Ilyen terhes aíiya az idő és a születendő jövő- 
nek épen ilyen fekete apja van. Az ozmán birodalom be- 
lől régóta rohad már és ellene régóta szilárdul össze egy 
ellenséges hatalom a világ minden keresztyénéiből ; ízről- 
ízre fogják rólunk letépni a hatalom karjait, miket dicsőbb 
elődök növesztenek a törzsre. De ez javunkra válik. 
A szerencse, a gazdagság, a fényűzés elpuhított bennün- 
ket; mindenki csak saját gyönyörűségére gondol; kell, 
hogy nagy csapások érjenek, hogy saját kapuinkon 
dörömböljön az ellenség vaskeze : hogy felébredjünk az 

átkozott álomból, melybe a kéj, a mámor sülyeszte min- 
denkit ; mert míg egy kójpalota van az édesvizek mellett, 
addig nincs gyógyulás az ozmanlik számára; de majd ha 
a padisah ismét rászorul arra, hogy azon a tevebőrön 
üljön, melyen Omár khán aludt a pusztában, akkor ismét 
új nap fog sütni Törökországra. 

Az öreg dervis egészen tűzbe jött e szavakra; épen 
ilyen szavakért húzták karóba azelőtt egy héttel Mohamed 
Lárit aValideh khan előtti téren. A szultán lóhátról nézte 
a kivégzést s hallotta, mit beszélt hozzá a rajongó. 

— Édes fiam, folytatá az imám, Bécs felszabadulása 
éta nekünk nincs maradásunk Magyarországon többé. 
A háromkezü birodalom most nem három karral támad, 
hanem három karral TÓdi magát. A karok még erősek, de 
a fő, de a szív rossz, erőtlen. A hadsereg virága nem har- 
. czol, hanem Sztambulban lázong; vezéreket, ulemákat 
emelget és buktat : ki hogy fizet. A főpapok versenyeznek 
a basákkal a fényűzésben, a rabnőkkel való múlatásban, a 
nép zsarolásában ; — maga a mufti, sheik Vani, megy rossz 
példával elő. Egyszer, midőn arról prédikált a népnek, 
hogy a korán szerint kárhozatba jutnak azok, a kik igazság- 
talanul szerzett vagyonból Tabnőket, nyalánkságokat vesz- 
nek, megkérdem tőle : hát te magad nem igazságtalanul 
szerzett vagyonból vásárolsz-e? Nevetve felelt rá. a mufti : 
az nem úgy van ; én ha rabnöt vásárlók, hitelbe veszem ; 
tehát azzal a pénzzel még tartozom, a min vettem, csak 
később szerzem azt meg ; tehát az irás szavai ellen sem- 
mikép sem vétek. Hát maga a szultán, a birodalom feje? 
egy olyan fő, melyben nincs gondolat. Egész életét vadá- 
szatban tölti; egész hadseregek indulnak ki vele dámvada- 
kat, medvéket hajtani, s estenden Abdinak azt kell jegyezni, 
hány vadkant és szarvast ejtett el a szultán saját kezével? 
Ez üres, lélektelen hajhát félbeszakítja néha egy ünnepély, 
mindenféle oktalan alkalomra; például: ha a Valideh- 
nek egy tulipánja kinyílt, ezt meg kell ünnepelni egész 
Bztambulnak. Dyen eseményekből áll most az ozmán bi- 

rodalom története, mit Abdi az utókor számára megír. 
Nyújtsd mosdótálamat, Abdi ! a szultán megmossa kezét 
szappannal. írd fel a történetkönyvbe, hogy én megmos- 
tam kezemet szappannal. Dyen nagy dolgok vannak ez 
évben fölírva Törökország történetében. Egy napon kér- 
dezé a szultán Abdit: mi van ma beírva a naplóba? Va- 
lóban, szólt a történetíró, mai nap semmi sem történt. 
Erre Mohammed felkapott egy dsiridet s hozzáhajítá, hogy 
a dsirid hegye végighasította Abdi vállát. No már most 
van mit beírnod a naplóba : történt valami. Es ugyanazon 
napon történt az, hogy az oznián hadat kétszer megverték, 
tengeren és szárazon. 

Petneházy gondola magában : ez ugyancsak malecon- 
tentus egy vén török, aligha valami ivadéka magyar 
nem volt. 

— Hanem hát lásd, kegyes imám, én nekem semmi 
bajom a te bajoddal, nekem a szultánod nem szultánom, 
én nem akarok Sztambulban divántanácsnok lenni, sem 
szandsák-főnök a tartományokban; én nem verekszem 
Törökország jóvoltáért, hanem harczolok a magam hazá- 
jáért, s minthogy ti is épen az ellen harezoltok, a ki ellen 
én, így találkozunk egymás oldala mellett, de sohasem 
egymással szemközt. A basák, kik fegyverszövetségeseink, 
nem kedves emberek: de legalább őszinték a gorom- 
baságig ; a mit meg lehet fogni, azt elveszik, de a látha- 
tatlanokhoz nem nyúlnak ; s azért, a mit hiszek, vagy nem 
hiszek, nem visznek gályákra. 

Ihánzáde e szókra felállt vánkosáról, és egy vasládát 
felnyitva, abban egy csomó penészes iratot mutatott 
Petneházynak. 

— Itt vannak Mátyás királytok s a budai kormányzó 
basák irattárának legtitkosabb okmányai. Olyan levelek, 
a mikről, ha kibeszéled, hogy szemeiddel egy pillantást 
vetettél beléjük, az elég lesz arra, hogy a magad fejét és az 
enyémet elveszítsd ; de meg kell látnod őket, hogy meg- 
tudd, mit jelent rátok magyarokra nézve a basákkal való 

szövetség. lm itt ez összekötött könyvben vannak foglalva 
a Mátyás király és Dsem berezeg közötti alkudozások. 
Ez volt az alkalom, hogy a magyar a török nemzettel egy 
kalap alá kerüljön, mint van egy részben most. A borítékra 
Mátyás kezével látod felírva e sorokat (minő erőteljes voná- 
sok !) : « A ki ellenségével szövetkezik, saját testébe veri a 
kést». Emitt vannak Kara Mustafa levelezései egy római 
birodalombeli nagy államférfiuval ; csak az aláhúzott 
vörös sorokat lásd, a mik ezen kezdődnek : «Legyen a 
magyar a czethal gyomrában, de egy helyen ; s nem fogja 
semmi megemészthetni ; de oszszátok kétfelé s tegyétek 
két külön paradicsomba, és el fog veszni !» 

Sok volt ott még megirva, mik új dolgok Voltak az avat- 
lanok előtt, de miket Petneházy csak vállvonva hall- 
gatott. 

— Mind tudom én ezeket, Mehemed; én sohasem 
reméltem semmi jót a török barátságból, de tudod, van 
egy elv, a mi néha dühödt ellenfeleket is egy sátor alá 
hoz; ezt így hívják, hogy «idem nolle» (ugyanazt nem 
akarni). Ez tart bennünket itt ; ha az betölt, akkor követ- 
kezik a határozottabb jelszó. Akkor különválunk, de addig 
maradunk. Látod, nem vagyok kevósbbé őszinte, mint te 
vagy. Titkaimat mondom ki, a mikre nagyon jó ez az 
ölnyi vastag boltozat itt. 

— És ha ezeket a titkokat már tudnák az ozmán főurak 
is? ha jól tudnák azt, hogy a magyar nem harczol a római 
császár seregében levő magyarok ellen, sem azok'ő ellene ; 
ho^y a magyar segédcsapatok, a honnan csak lehet, elkés- 
nek a csatából, miben a török fogyasztja magát! ... 

— Azt mondanók rá : nem igaz, fényes példák igazolják 
az ellenkezőt s helyén maradna mindenki. 

— Egy bizonyos napig. 

— Az ítéletnapig. 

— Azt mondtad, hogy őszinte vagy ; azt mondtad, hogy 
kálvinista vagy; egyik sem vagy! van egy jel, melyre 
mindnyájan meg fogtok futamodni a török táborból. Mi- 

dön vezértek, a mindnyájatoknál eszesebb és merészebb 
Tököli, utoljára hadnagyait összehivá, nem azzal vált-e el 
tőletek: «a török holdja fogyóban van, félő, hogy veszte- 
ségeinek okát bennünk találandja, én közéjük megyek 
bűnbak gyanánt, de ti vigyázzatok arra, ha hírét halljátok, 
hogy engemet valahol elfogtak : akkor mindenkinek ott 
jobb, a hol a bőre nem ázikv. Nem ezt mondta-e Tököli? 

Petneházy bámulva intett fejével igent. Valóban így volt. 

— No tehát, tudd meg, hogy Tökölit négy nap előtt 
elfogatá a nagyváradi Jbasa s fogva küldé Istambulba, te 
pedig el fogsz szökni Budáról még ez éjjel. 

Petneházy könnyű vérét nagyon megzavarta ez az 
utolsó hír. Szeretett volna benne kétkedni, lehetetlennek 
találni, hogy Tököli Imrét, kit maga a szultán tett király- 
lyá, magyarok fejedelmévé, most egy török szeraszkier 
elfogja és lánczokba veresse; azonban jól tudá, hogy Ihán- 
záde a szüntelen kóborló mehlevi dervisek útján min- 
denről, a mi a török birodalom határai között történik, 
jól szokott értesülve lenni, és utoljára — a török rendszer 
mellett ez sem volt lehetetlen, kivált miután a szeraszkier 
Sátán Ibrahim s a nagyvezér Fekete Ibrahim Tökölit sze- 
mélyesen, a magyarokat pedig általában gyűlölték. 

- Azonban, hogy e felől bizonyosabbá legyen, visszament 
Abdihoz, kire félórát várakoznia kellett, míg a fürdőből 
kijő ; azalatt szóbeszédbe elegyedett az előszobában ácsorgó 
csausz tisztekkel, s szóba hozta, ha nem kapott-e a basa 
Nagyváradról valami izenetet? Azok közül egyik azt felelte, 
hogy onnan nem, hanem Egerből. Kossz kedve volt-e, vagy 
jó az izenetvétel után? Bizony nagsron rossz. 

A kijövő basa azonban most is szokott atyai nyájassá- 
gával fogadá Petneházyt, mint szokták szíves atyák fogadni 
leányuk bevallott szerelmesét, a kiben ők is meg vannak 
nyugodva. Behívta magához alvószobájába és szokás sze- 
rint kávét s pipát adott neki. 

Petneházy többször megkísérté, hogy Tökölire vigye a 
beszédet, de a vén török vezérből e tárgy felől nem lehete 

választ kicsalni. Úgy tett, mintha ő tudna erről legkeve- 
sebbet s segített ő is találgatni ifjú vendégének. 

Egyszer aztán azt kérdé tőle Petneházy: «Mi hír Eger- 
bőr?» 

Erre a kérdésre ránczba vonult a basa homloka, látszott 
rajta, hogy ez a kérdés boszantja. 

— Bizony fiam, Egerből rossz hír jött. Ismerted a kassai 
kuruczparancsnokot, Petróczyt ? 

Ez Petneházynak testi-lelki barátja volt; azonban a 
török légkör annyira hatott már az ifjú lelkére, hogy jónak 
látta, némelykor nem tudni azt, a mit tud. 

— Nem ismerem, feleié közönyösen. 

A basa gyanúsan nézett szemei közé ; kávéját megka- 
vargatá, egyet szürcsölt belőle fogain át, s hosszú vártatva 
kimondá : 

— Ez a hitszegő kutya átadta Kassát a római császárnak. 

Petneházyt ez a hír nsbgyon megrendíté ; alig birta elrej- 
teni fölindulását ; hogy Petróczy, az elégületlenek legszí- 
vósbika, feladja a rábízott Kassát, felső Magyarhon kulcs- 
várát, a protestáns felek első védbástyáját: ez több mint 
árulás, ez áruitatás ! Most már bizonyos, hogy Tököli el 
van fogva, hogy a török porta a magyarokat a milyen ma- 
gasra felemelte, olyan magasról ejtette le. 

Petneházynak minden csepp eszére szüksége volt, hogy 
megzavarodását eltitkolja; most már ugyancsak örült 
rajta, hogy eltagadta Petróczyvali barátságát. is elkezdte 
azt hűtelennek szidni a basa előtt. «Mit fog majd erre Tö- 
köli mondani?)) 

A basa megveregeté fiatal vendége vállát bizalmasan s 
azt feleié rá : 

— Ezt majd megkérdheted tőle nemsokára magad. 
Petneházynak erre a válaszra olyasmi jutott eszébe, 

mintha Tököli ezóta már a magas mennyekben lehetne 
s rövid nap alatt neki is utána kellene menni. Mégis több 
magyarázatot akart hallani. 

— Hogyan gondolod ezt, Abdurrahmaö? 

— Úgy, hogy Tököli ezóta Sztambulban van és rövid 
időn téged is oda foglak küldeni. 

— (Értem, a fejemet. Gondola erre magában a kurucz- 
vezér.) 

Késő este volt, midőn Petneházy odahagyta Abdi basát. 
Nyugtalansága nem engedte szállására menni, mintha 
érezné, hogy ott legkönnyebben rátalál minden veszede- 
lem. — Egy hosszú mellvédes sáncz vezetett végig a vár 
keleti oldalán, melynek egyik végét a hajdani királyi va- 
daskert zárta el ; a kuruczvezér ide jött ki fejét szellőztetni. 

Innen a Dmiára és a rákosi rónára lehete látni, jobbról 
a Csepel-sziget, balról a Margit-sziget, átellenben a gödöl- 
lői halmok adtak nyugvópontokat ; Petneházy azt hányta- 
vetette magában, vájjon a Csepel-szigeten át, vagy a dunai 
molnárok segélyével Ó-Buda felől lehetne-e biztosabban 
menekülni Hatvan felé. A dunántúli rész felé nem taná- 
csos, mert még ott tele van kóbor török hadakkal minden 
vármegye s a palotai és veszprémi agák pórtyázói hamar 
kézrekeritik az embert. 

Csak az a kérdés, hogyan lehessen észrevétlenül eltűnni 
a várból? Minden kapu zárva, a külső kapukon kettőzött 
őrszemek járnak, minden óranegyedben hallani tábori jel- 
kiáltásaikat : «Jekhdür Allah !» (egy az Isten!) Egy kis 
merészség és leleményes ész azonban könnyen segít; a 
vadaskert ajtaja nyitva van, azon keresztül lehet menni, 
annak belső fala nagy fügefákkal van bevonva, azoknak 
a rostélyzatán fel lehet kapaszkodni a fal tetejére, a fal 
párkánya aztán lépcsőzetesen hanyatlik egész az alvárosi 
sánczig, onnan pedig csak egy jó ugrás s az ember meg 
van mentve. 

Hogy a vadaskert ajtaja nyitva van, oh ! azt Petneházy 
nagyon jól tudta, mert hiszen a szép Telli most ott várako- 
zik rá ; ő szokta kedvese előtt e kis ajtót nyitva hagyni, 
mikor mindenki aluszik a várban. Hanem ezúttal nem 
volt szándéka Petneházynak a szép Telli ragyogó szemei- 
ben vizsgálni a csillagokat, sőt inkább nagyon örült annak, 

hogy az egész eget bevonta valami bárányfelhő, s az éj 
kezdett bizalmas sötétté válni ; a mint az ismeretes ajtócs- 
kán belépett, gondja volt rá, hogy az ne nyikorogjon, az- 
után meg szép óvatosan lappangott végig a szőlö-rácsoza- 
tós fal mellett, lépteire is vigyázva, hogy zajt ne üssön. 
Ha Tököli is így megérezte volna egy nappal előre a bajt, 
most nem ülne a Jedikulában. 

Mátyás király híres vadaskertje már akkor csak név- 
szerint volt vadaskert, őzek, vadkanok, aranyfáczánok ki- 
pusztultak abból, csak az apró fehér tengeri nyúl szapo- 
rodott el, az futkosott minden lépten párosával Petneházy 
előtt, a kinek most nem sok gondja volt rájuk, sem pe- 
dig arra, hogy a kioszk, melyben Telli vár rá, belül mind 
ilyen fehér tengerinyul-prémmel van kiszőnyegezve, még 
az oldalai is. 

Már elérte a fügefa-rácsozatot, midőn a kert belsejé- 
ből megcsendül egy ismeretes dallam, egyike azon szép 
török gházeleknek, miket a shirászi hölgyek olyan bűbájjal 
tudnak énekelni, hogy egész éjjel nem bír tőlük aludni, a 
ki hallja. És Telli shirászi leány volt. 

Erre a dalra szétrepült minden józan gondolat Petne- 
házy fejéből, elfeledte félelmeit, szökési tervét, Tökölit, 
Abdi basát, a Jedikulát és a selyemzsinórt; visszafordult, 
félrenyomta a süvegét és bokrokon, virágágyakon keresztül 
sietett a kioszk felé. 

A leány meghallotta a léptek csörtetését és eléje futott, 
egy tövistelen sárga rózsabokor alatt találkoztak össze; 
azt a csókot, azt az ölelkezést ki tudná megszámlálni ! 

Tellinek nagy fekete szemei voltak, ezek még a sötét 
éjszalián át is tudnak ragyogni; picziny, gömbölyű ajkai: 
ezekre is rá lehet ismerni, bár milyen sötét az éj.; de a 
nriről még a kriptában is meg lehetne tudni, hogy ő az, az 
göndör, rövid haja volt, melynek puha selymében dúlni 
szerelmes ujjakkal olyan gyönyör ! Nem tudom, jutott-e 
eszébe Petneházynak e perczben a sírbolt, a hol olyan sö- 
tét van. 

— Olyan sokáig várattál magadra, feddé a leány; 
forró ölelése bizonyítá, hogy a várakozás nehéz volt. 

— Atyád tartóztatott vissza, Abdi basa. 

— S te az apáért elfelejtetted a leányát. Beszéltetek 
háborúról, vezérek cselszövényeiről, elveszett várakról, 
megbukott főurakról ; ezek tégedet érdekelnek nagyon, jo\y 
ban mint Telli szerelme, Telli dalai, Telli csókja. 

Petneházynak n^héz is volt, meg könnyű is e vádra 
megfelelni. Csókkal könnyű, szavakkal nehéz. 

— Aggasztó hírek érkeztek atyádhoz. Magyar vezérek 
estek fogságba, mások átpártoltak a labanczokhoz. 

— Tudom, szólt Telli, nekem is mondta ezeket atyám. 
Még többet is mondott, a mit neked csak holnap fog tud- 
tul adni ; a mit pedig én tőlem még ma tudsz ; mit adsz 
érte, ha megmondom? 

— Magamat. 

— Azzal ne tréfálj ; mert ha el találom fogadni, nagyon 
nehéz sorsod lesz, akkor nem lesz szabad tőlem eltávoznod 
soha, és akkor nem várakoztathatod Tellit magadra fél 
éjszakán át. 

— Jól van, neked ajándékozom. 

— Tudod jól, hogy csak cserélsz. Még jobban is meg- 
tudod. Atyám a délesti órákban, hogy rossz hirei jöttek, 
odahítt magához s azt kérdé tőlem, ha akarok-e nőd lenni? 
Gondolhatod mit feleltem. Elmondá, hogy a kurucz vezérek- 
kel elégedetlen a díván, s rövid idő alatt nagy változások 
fognak történni, s hogy egy emberre van szükség, a kiben 
a magas kapu megbízhatik, a kinek vitézsége, hadvezéri 
ismerete bizonyos, és az senki más, mint te vagy. Szulei- 
man basa nagyvezér kérdést tett atyámnál, hogy kit aján* 
lana a magyarok közöl Tököli helyére, s ő tégedet nevezett 
meg; két nap múlva várj a vissza a kinevezési fetvát. Látod, 
Telli mennyire bízik benned; Telli elárulja neked, hogy 
három nap múlva nagy úr leendesz, a nagyúr kegye által 
első embere Magyarországnak ; ezt Abdi basa el akarta 
titkolni előtted; elébb azt akarta, hogy légy férjem, attól 

tartva, hogy ha magas polczodon fogsz állni, Tellit akkor 
kicsinyleni fogod ; de én nem félek ettől, s kezedbe adom 
titkodat ; ha szeretsz, csak szivemért szeretsz. 

Petneházy szive megtölt mámorral. A miket Telli be- 
szélt, azok részegítő dolgok voltak ; ki ne ittasult volna 
el beléjük? 

— Abdi basa keresztyén szokás szerint akar bennünket 
összeesketni. Ma este felhivatta a hamzsabégi lelkészt, két 
óráig tanultam tőle a hiszekegyet és miatyánkot; meg- 
hallgatod-e ? 

Petneházy oda vette ölébe a leányt, ki ájtatosan össze- 
téve kezeit, monda el előtte a hitformát és az Ur imáját 
egész a megkülönböztető végszókig : «mert tied az ország ! » 
a miről a reformátusok egymásra ismernek. 

A kurucz vezér összecsókolá a szép török leány imád- 
ságos ajkait; s azontúl sem Ihánzáde bölcs jóslatai, sem 
társainak balesetei nem jutottak eszébe, csak arra hallga- 
tott, miket beszél előtte a szép Telli ? hogyan fog ő valódi 
magyar nő lenni, kit nem férje őriz, de erénye, ki nem já- 
tékszere, de hitvestársa szerelmesének, és hogy mindez 
milyen közel van . . . 

Már hasadt a hajnal, mire Petneházy a vadaskertét újra 
elhagyta. 

Másnap reggel felkereste Ihánzádét Petneházy a könyv- 
tár pinczeboltjál)an. 

— Csodálkozol ugy-e, hogy még itt látsz ? 

— Szerelmetes fiam — én semmin sem csodálkozom ; én 
azt mondtam, hogy ma fogsz elszökni, nem tegnap. 

— Pedig látod, sem ma nem szököm, sem holnap; 
hanem itt maradok. 

— Ne úgy mondd, édes fiam ! «Itt maradtam)) ezt 
mondhatod. De az, hogy «ítt maradok», az a jövendők ár- 
nyékában van, s azokba te nem látsz. Tudom nagyon jól, 
hogy miért maradtál itt ? Teliivei találkoztál, vele beszél- 
tél, enyelegtél ; tele vagy az ő szemeinek tüzével. Tellinek 
igen szép, édes hangja van, azoktól nem hallod a szót, a 

mit egy fejed fölé lehajló láthatatlan ajk, hozzád közel 
beszél ; elfelejtesz miatta minden veszélyt, bánatot, a mi 
tégedet és hazádat. fenyeget. Igen jól van. Azért a mi meg 
van írva, áz meg van írva ; de jusson eszedbe egyszer, majd 
mikor erényeidnek, hős szivednek jutalmát várod és — 
nem kapod meg, hogy ez büntetés rajtad, a miért egy idő- 
ben az asszony miatt elfelejted a férfit. 

— Ne vádolj, imám; hallgasd meg elébb, a mit nekem 
Telli beszélt. 

— Édes fiam ; nekem abból nincs mit tanulnom, a mit 
te tudsz. Tartsd meg magadnak. Nektek van egy hosszú 
hítformátok, melyben elmondjátok, hogy miben hisztek : 
egy Istenben, szentháromságban, bűnbocsánatban, örök- 
életben ; pedig mindezekben összeséggel nem hisztek any- 
nyira, mint az asszonyok szavában. Nálunk ez a hit nin- 
csen. A muzulmán őrzi az asszonyt s nem hisz a beszédé- 
nek. Tegnap este, mielőtt Abdihoz mentél volna, a basa 
háremében felkérésé leányát, Tellit, ki gyermekei közt első 
kegyencze. Ez parancsol a többinek, még anyjának is, a 
ki különben egy tudatlan shirászi rabnő ; senki sem ügyel 
rá. A basa ölébe vonta leánykáját s azt monda neki, szép 
borzas haját még jobban felborzolva : kedves leánykám, 
szemem fénye, holnap reggel férjednek fejét vétetem. 

— Micsoda férjének? kiálta közbe Petneházy. 

— Épen ezt kérdezte Telli is: « Micsoda férjemnek?* 
Abdi elnevette magát: (háremében nevetni is szokott) 
kicsiny leánykám, lásd én jól tudom, hogy te Petneházy- 
val titokban megesküdtél, nejévé lettél; magától a rabnő- 
től tudom, ki téged minden éjjel ki szokott bocsátani a 
háremből a vadaskert felőli ajtón; te magad mondád el 
neki. 

— Minden éjjel? kérdé szorongó szívvel Petneházy. 

— Ne az jusson eszedbe, hogy ((minden éjjelw ; hanem 
az, hogy fejedről beszél valaki. 

— De az nem igaz ; én hetenkint egyszer szoktam vele 
találkozni, egy rövid órára, és lelkemre mondom, e talál- 

kozás oly tiszta volt, mint mikor a napsugár és a harmat 
találkoznak. 

— Az mindegy : a bölcs ezt nem kérdezi. Telli lesütötte 
szemeit, midőn apja azt monda, s nem tagadott semmit. 
Kedves leánykám, férjednek meg kell halni. Telli azt kér- 
dezé, miért? Mert áruló, felelt a basa. Mit vétett? kérdé 
Telli. Még nem vétett, de majd véteni fog. Kár érte, mert 
igen szép ember, monda Telli; ne ölesd öt meg holnap ; 
hadd éljen még egy héfíg. Sokat kérsz, monda a basa, 
annyit nem adhatok ; de ha még gyönyörködni akarsz 
szép szemeiben, engedek egy napot és két éjszakát, egy 
napig, két éjszakáig nem öletem meg; addig örüljetek 
egymásnak. A dervis vállára ütött a bámulva hallgató 
Petneházynak. Kedves fiam, az egyik éjszaka már letelt ! 

Petneházy felrezzent ámulatából. 

— Ez mese. Álmodtad ezt, elámitott valaki, a kitől 
haliad. Hiszen, ha Abdi azt hivé, hogy Telli nőm, hogy 
bizta volna rá azt a titkot, hogy engem meg akar öletni, 
azzal az engedélylyel, hogy engemet még azután többször 
láthasson, velem beszélhessen ? hisz azt csak képzelheté, 
hogy ®gy szerető hölgy figyelmeztetni fogja kedvesét e 
veszélyre, mely feje fölött függ, s azon lesz, hogy őt meg- 
szöktesse onnan, a hol fenyegetik. 

— Pedig te előtted Telli nem árulá el e titköt, ugy-e 
bár? Egészen más dologról beszéltetek. Dicsőségről, 
stambuli útról, kitüntetésekről, aztán boldog szerelem- 
ről, vidám családi körről, a mikben a keresztyének annyi 
költészetet találnak? Telli mosolygott, Telli szemei ra- 
gyogtak, Telli boldog volt ; tehette volna-e ezt, ha az igaz 
volna, hogy Abdi basa két nap múlva le akarja Petne- 
házyt fejeztetni? Tudna-e ily képtelenséget összerimezni 
valaki? ugy-e bár? 

— ügy van. Ezt magyarázd meg. 

— Szerelmes fiam : a süketnek éles szemeket adott az 
ég, hogy lássa, a mit meghallani nem bir ; a vaknak finom 
hallást, hogy pótolja szemeinek látását; de te vak is vagy. 

süket is vagy; neked érezned kell; ütést kell érezned, ke- 
mény ütést, hogy magadhoz téq. Legyen meg az is. Jöjj 
el ma este, mikor a muezzim másodszor kiált a minare- 
ten, a győzelemtérre, hol a csigaszökőkút van : ottan találsz 
a kút fala mellé elrejtve egy gyaloghintót hordárok nél- 
kül. Ott várj addig, míg én is megérkezem : a többit majd 
megmondom akkor, vagy talán nem is mondom, de meg- 
látod magad. 

Petneházy nem felelt, de arczából láthatá Ihánzáde 
hogy az ajánlatot nincs kedve elfogadni. 

— Te csak a muezzim harmadik kiáltása után vagy a 
vadaskert kioszkjába rendelve, addig visszatérhetsz. 

Petneházy meg volt lépetve : 

— Honnan tudod ezt? 

— Az idők kiszámítása, egyszerű összeadás és kivonás. 

— Homályosan beszélsz. 

— Annak, a ki nem gondolkozik, fölötte homályos 
az ; — majd világosabban fogsz érteni, ha látsz. Nem aka- 
rod megtudni e kérdés magyarázatát: « minden éjjel » ? 

Petneházy fogva volt e szóval. Ihánzáde tudta, hogy a 
féltés foga erősebben megragadja a férfit, mint az orosz- 
láné. 

— Jól van. El fogok menni. 

— Addig is két dologra kérlek : egyik az, hogy ne menj 
haza, egész nap ne légy szállásodon. Mikor az embert a 
veszély keresi, jó neki nem lenni otthon ; az úgy is addig 
keres, míg rád talál. 

— Kedvedért ráállok. 

— Másodszor arra kérlek, hogy meg ne kisértsd a vár- 
nak bármelyik kapuján való kimenetelt, mert azt elhihe- 
ted nekem, hogy a parancs már ki van adva : bármerre 
akarnál eltávozni, rögtön elfogjanak. 

Petneházy vállat vont, mint a ki ezt sem hiszi. 

— Én kisegítelek e kelepczéböl, a miben lánczczal és 
selyem hálóval vagy megfogva ; de senkivel ne közöld titko- 
dat. Hogy meggyőzzelek a veszély jelenlétéről, egyre figyel- 

meztetlek. A míg hozzám jöttél, hátad mögött egy édes- 
piláf áruló török jött mindenütt, fenhangon kiabálva : « ve- 
gyetek piláfot, édes piláfot !» erre te eddig nem figyeltél; 
majd vigyázz reá, most itt áll az ajtóm előtt, s a mint ki- 
mégy, ismét utánad fog menni, fejére teszi kosarát, vál- 
lára veszi háromlábú asztalát s kisér, kiabálva mindenütt ; 
a hol te megállsz, ő is megáll ; ha valami házba bemégy, 
annak az ajtaja előtt lerakja sátorfáját, s méri a nádmé- 
zes rizspogácsát a jövő- menőknek. Ez a rád vigyázó kém. 
Egy átöltözött mutefellika, a ki fejével felelős a tiedről, 
s ezért mindenütt nyomban követ. Ha pedig egyszer vala- 
melyik kapuhoz közelítenél, akkor ez a mutefellika egy- 
szerre meggyorsítaná lépteit, eléd kerülne, elhagyna né- 
hány lépéssel s az őrház előtt háromszor kiáltva : vegye- 
tek édes piláfot ! ez volna az, a kit az őrszemnek le kell 
tartóztatni. Ha kimégy, majd tapasztalod, hogy igazat 
mondtam. A süteményárus mindenütt kisémi fog. Meg 
sem intheted érte, mert hiszen neki az a kenyérkeresete, 
hogy a várost járja, s arról nem tehet, ha te is mind ott 
jársz, a hol ő. De ne is erőszakoskodjál vele, hanem légy 
ravasz, mint ellenfeleid. Itt vannak mindenféle kitömött 
állatok a régi Mátyás-gyűjteményből, a miktől a törökök 
irtóznak; ezek közül egy kis fekete patkányt rejts el men- 
téd ujjába. Mikor le akarod a kémet rázni nyakadról, 
fordulj oda hozzá s kérd, hogy engedjen a hátán levő ko- 
sárból piláfot választanod ; akkor csúsztasd a sütemény 
közé a kitömött patkányt. Azzal keress fel valami piaczot, 
a hol török nép van ; ott menj be á kapu alá ; a kém a 
kapu előtt megálland, a nép körülfogja, süteményét venni 
kezdi s inegtalálja közte a patkányt. Arra mindenki 
« varázslót, hitetlent » fog kiáltani, a mutefellikát meg- 
rohanják; te az alatt, míg a kém felvilágosítja, hogy ő 
ki és mi, a zavarban nyomot veszthetsz s a kitűzött helyre 
sietlietsz, onnan aztán az én gondom téged odább vinni. 
Petneházy csakhamar meggyőződött felőle, hogy Ihán- 
záde sok tekintetben igazat mondott. A mint elhagyta a 

könyvtárt, mindjárt sarkában volt az édespiláf-árus, s 
azontúl kisérte utczáról utczára ; azt is megkisérlé vele, 
hogy mi fog történni, ha valamelyik kapuhoz közeUt? a 
piláf ár US ott gyorsított léptekkel eléje került s az őrterem 
katonái mind előjöttek a kiáltozásra, mintha ők akarná* 
nak legerősebben czukorcsemegéket vásárlaní ; Petneházy 
aztán felkerült a bástyáknak, a hol rajta kívül egy lélek 
sem járt. Arról már meggyőződött, hogy itt ebben a vár- 
ban fogoly. De azt nem bírta megérteni, hogy Telli tud- 
hatta volna ezt már tegnap, és ne mondta volna meg 
neki. 

Ebben az egyben mégis aligha nem csalódott a be- 
csületes Ihánzáde. Aztán mit is vétett ő, a miért egyszerre 
a legmagasabb kegy fokáról a legmélyebb bűnhődés padja 
alá essék? Elég-e Tököli kegyvesztése, a protestáns ve- 
zérek elpártolása arra, hogy minden magyar és refor- 
mátus feje érett gyümölcscsé váljék a porta előtt? 

EiTe a kérdésre senki sem adott neki választ, pedig 
mögötte húsz lépésnyire voltak azok a nyitott szájak, a 
mik megfelelhettek volna rá: a bástyabörtönök alacsony 
ablakai, kettős vasrácsokkal, sűrű sodronyhálóval elsöté- 
títve, csak azokhoz kellett volna fordulnia, azok majd 
elbeszélték volna, hogy lenn a dohos bástyafenéken most 
is száz meg száz jó magyar keresztyén alatt rohad a nyir- 
kos szalma, kiknek minden vétkük abból áll, hogy népük 
szeretete kitünteté őket ; a kik ott már hosszú évek óta 
sorvadnak, a nélkül, hogy valaha megmondták volna ne- 
kik, hogy miért? Néha egy-egy keresztyén udvartól jövő 
követ meglátogatta őket, adott nekik alamizsnát, de pa- 
naszkodniok nem volt szabad ; különben őreik megverték 
őket. A sűrűen egymásután következő várkormányzó ba- 
sák nem is igen tudhatták, miért verette azokat bilincsbe 
a megelőző parancsnok ? 

Hanem hát Petneházy e néma szájakra nem ügyelt, 
szive nagyon el volt foglalva azon talány fejtegetésével, a 
minek neve asszonyi szív ; a börtönök pedig sokkal mé- 

lyobbek, hogy sem azokból lánczcsörrenés, epedő sóhaj- 
tás felhangzanék. 

A bástyán volt egy nagy terebély fűzfa, Petneházy az 
alá leült, a piláf-árus nem messze tőle szintén lerakta 
sátorfáját. Petneházyt e nyilt szemtelenség nagyon ingerié ; 
ha a nő iránti szerelme bátorsága jobb részét el nem 
orozta volna, bizonyosan megdöngette volna az álczás 
mutefellikát gubacsfejű buzogányával, a kinek ezen a 
magányos helyen csakugyan nem volt semmi ürügye 
mézespitét árulni. 

Azonban ez az egy gondolat nem hagyott nőni szivében 
semmi mást ; e miatt nem látta az ős Buda templomain 
meredő minarékat, nem vette észre az utczakövek közt, 
miken végig gázolt, a püspökök és hadfiak síremlékeit, 
miket a templomokból, a sírboltokból kihánytak és kö- 
vezetnek használtak fel ; csak Telli szemei felől kért ma- 
gyarázatot a sorstól. — Azt is elfelejtette, hogy egyék ; 
naphosszant ácsorgott a bástyán, várva, hogy este legyen ; 
végre megszólítá a nyomában járó mutefellikát, hogy en- 
gedjen süteményéből választani, s míg annak háti-kosa- 
rából válogatott, a kitömött ürgét oda rejté a pogácsák közé. 
Azzal sietett a György-térre ; ott betért egy földalatti le- 
bujba, hol méhsert árultak, a mutefellika kívül ma- 
radt. 

A csel sikerült, az őgyelgő népség rögtön észrevette a 
tisztátalan állatot a sütemény között, s nagy lármát ütött 
a mutefellika ellen ; a ki azonban nem ijedt meg a zajtól, 
hanem elvetve kosarait, pisztolyt, handsárt húzott elő, s 
halállal fenyegetett mindenkit, a ki hozzá közelít. — 
Utoljára egy nagy kővel találták, arra összeesett; Petne- 
házy közbeveté m^gát, hogy agyon ne verjék, beczipelte a 
csárdába, ott rábízta a csaplárosrn, hogy vegye ápolása 
alá, s reggelig ki ne engedje menni onnan. Adott neki 
érte egy pár régi dénárt. 

Azután megszabadulva kísérőjétől, egy pár sikátoron 
át nyomot vesztett s a bekövetkező sötétség oltalma alatt 

eljutott oda, a hova Ibánzáde rendelé, a csiga-szökö- 
kúthoz. 

Egy nagy, márványból faragott tengeri csigahéj alakja 
volt az, mely a medenczót képezé ; a csiga mindén rovát- 
kájába egy-egy tartomány czimere volt domborul kivésve, 
mik Magyarországnak hódolnak, közöttük volt még Auszt- 
riáé is, a mi azt bizonyitá, hogy e szökőkutat Mátyás ki- 
rály JBécs bevétele után emelteté. Hajdan gazdagon csor- 
gott e nevezetes csigateknő rovátkáin alá a víz, mit a 
budai hegyekből vezettek idáig égetett cserépcsövek ; most 
már megromlott a vízvezető s a gyér nedv cseppenkint 
hull alá a czimerekről, mik nem tartoznak Magyarország- 
hoz többé, mintha siratná a gyönyörűséges multat s a szo- 
morú jelent. 

A csigakút mellett ott állt már a gyaloghintó, egy kis- 
ded, egyszerű palankin, aminőkben a török világ idejében 
hordatták magukat a budai delnők. Csak egy hordár volt 
mellette, az is a gyaloghintó első rudjai között heverészett 
és kényére, falatozott valami kenyeret és hagymát. 

— Vársz valakire ? kérdezé tőle Petneházy. 

— Csak a muezzim második kiáltása után. 

— Engedd meg, hogy én addig beülhessek a zsellye- 
székedbe ; én is akkorra várok valakit. 

A hordár elfogadta a neki nyújtott fél tallért és meg- 
engedte Petneházynak, hogy addig üljön fedett hintajában. 
A kuruczvezér e helyen legjobban elrejtve érezheté magát ; 
hogy jutna eszükbe üldözőinek őt ott keresgetni ? 

A várakozás ideje hosszú volt, Petneházy az alatt azt 
számlálgatá, hány könyet sír le ezalatt a csiga Magyar- 
ország czimere fölött. 

Végre elkiáltá magát a muezzim a győzelemmecset 
minaretjéről: Lailla il allah ! utána a többi tizenegy me- 
cset toronyőre, míg az üvöltő hangok a viziváros tornyai 
felé enyésztek el ; ez jelenté körülbelül az éjfélt. 

Petneházy kitekinte a hintóból. — Még nem érkezett 
meg, a kire vársz ? 

— Még nem, felelt a hordár. 

— Az sem, a kire ón varok. 

— De az már megérkezett ; felelt a hordár. 

— Hol van? 

— Én vagyok az, szólt közelebb lépve s Petneházy most 
már bámulva ismerte fel benne Ihánzádét, ki nemcsak 
álköntöst viselt, de fehér szakállát is levágta s a helyett 
feketét kötött fel. Petneházy elgondolhatá, hogy ez mégis 
több mint tréfa, mikor egy imám saját szakállát levágja, 
hogy idegent kössön fel. Itt szakáll és fej között van vá- 
lasztás. 

— A kit várunk, nemsokára itt lesz ; te addig, édes 
fiam, keresd meg a hintóban azt a csomagot, melyben 
számodra álruhák vannak, s cseréld el velük köntöseidet, 
hogy fel ne ismerjenek. 

Petneházy szót fogadott, mint egy gyermek, a ki ujját 
elmetszette, az orvosnak. 

Valami kopott köntös volt az, a mit magára kellett ven- 
nie, nehéz a zsirtól és foghagymaszagtól. Azonfelül Ihán- 
záde egy ollóval hosszú fürtéit is levagdalá, hogy a turbán 
alól ki ne csüngjenek. 

Petneházy kábult volt, engedett mindent történni az 
öreg kedve szerint. 

Alig voltak készen az átalakítással, midőn a várkastély 
felől egy szürke palástba burkolt alakot láttak feléjük 
közelíteni ; Ihánzáde megfogá Petneházy kezét. 

— Most jól megnézd, ki ez? 

Sötét volt, az alak palástba burkolva, messze is volt 
még; de Petneházy már a járásáról felismeré : — Ez Telli. 

Ihánzáde megrántá kezét : — Ö az. Hallgass. 

Az alak egyenesen a hintóhoz jött, ott megállt. A csil- 
lagfénynél jól lehetett arczát látni. Valóban ő volt. 

— Te vagy itt, Ibrahim? kérdezé. Petneházy a hangot 
is jól ismeré. 

— Én vagyok, asszonyom. 

— Tehát siessetek. Tudod már, hová? 

— Tudom. 

A delnő beült a gyaloghintóba. Petneházy még kérdezni 
akart valamit az imámtól, de az inte neki, hogy hallgas- 
son, 8 maga elől emelve fel a hintó rúdjait, Petneházyt 
hátra küldé. 

A magyar ifjú reszketett a leány miatt; hova viteti ma- 
gát e leány ily késő éjjel, egyedül, ez alvó utczákon ke- 
resztül ? Buda főutczáján még akkor szép tömött sorban 
álltak a házak, mint a királyok idejében, de a sok ostrom 
után össze-vissza lyukgatva már ; a falak megrepedezve, a 
tetőzetek rongyosan, az ablakok hártyával beragasztva; 
több helyen betömve szalmával ; mostoha gyermek alakja, 
kinek gondnoka rabló ! 

Petneházynak soha sem jutott még eszébe, hogy ezek 
a házak milyen rútak, milyen nem laknivalók ! 

Végre egy emeletes ház elé értek a félreeső Abdallah-té- 
ren ; annak a háznak a földszinti szobái lóistállókká vol^ 
tak alakítva, az emeletében 'pedig Ozmán bég lakott, a 
mutefellikák agája, egy fiatal afrikai, kivel nem egyszer 
ült együtt Petneházy egy palaczk tiltott nedv mellett, s 
olyankor sokat eltréfálgattak szép asszonyokról, a kik 
olyan kedvencz tárgyai az ifjak beszélgetéseinek. Oh e 
tárgyban Ozmán bég tapasztalt vitéz volt ! 

A ház emeletének két ablaka ki volt világítva és sárga 
függönyökkel bevonva, jeléül, hogy ott még ébren vannak. 

A gyaloghintó e ház kapuja előtt állt meg. A delnő hir- 
telen könnyedén kiszökött a hintóból, a kaput felnyitá egy 
nála levő kulcsosai s maga után ismét bezárta. 

Petneházy nem kérdezett semmit, meg sem mozdult 
helyéből, ott állt a gyaloghintó rudjai közt, — melyen sa- 
ját maga hozta a jól ismert kéjenez lakáig szive szerel- 
mesét. 

Nem sokára élénk kaczagás, vidám enyelgő beszéd 
hangzott a kivilágított szobákból; Petneházy jól felis- 
merheté azokban Ozmán bég és Telli hangját. Azután 
mandolinjáték keveredett az enyelgő hangok közé, s a 

kuruczvezér hallá azt a mézédes dalt, Hafíznak azt a szép 
dalát, mely lelkét annyiszor ábrándos álmokba ringatá, 
melynek minden hangjához egy-egy szépen álmodott rege 
volt kötve emlékében. 

Azután félbeszakadt a dal, a vidám nevetés ; Petneházy 
látott a sárga függönyökön páros árnyékokat megjelenni, 
mik karöltve járnak, fejeikkel egymáshoz hajolnak, kar- 
jaikat egymás válla körül fonják. 

— Megöljem-e ezt a némbert? kérdé fagyosan reszkető 
hangon Ihánzádétól. 

— Dehogy öld meg; szólt csendesen, térdeire könyö- 
kölve az öreg. Még most keveset tudsz felöle, mert még 
most gyűlölöd. Többet kell megtudnod, hogy megvesd, 
elfelejtsd, hogy rá ne gondolj többet ; várd el a muezzim 
harmadik kiáltását, addig nem oly nagy az idő. Mindenek- 
felett azonban arra gondolj, hogy Budavára kapui rád 
vannak zárva s első gondod most, hogy a kapukon kívül 
légy ; a mire bizonynyal mondom, itc az alkalom, 

Petneházy erre lázas dühvel ezt monda az imámnak : 

— Ha olyan öreg volnék is, mint te vagy, ha olyan 
hideg volnék is, mint ez a kő itt lábam alatt, mégis meg 
kellene ölnöm szeretőmet, ha azt más karjai közt találom. 

— Jól van, hát öld meg, hanem annyit tégy meg a 
kedvemért, ne öld meg most, hanem majd egy óra múlva. 
Veled van zsebórád. 

Petneházy elővonta oldalzsebóből a türkizzel kirakott 
gömbölyded zsebórát, minőt főurak nagy fényűzés gya- 
nánt hordoztak s a kivilágított ablakok derűjénél meg- 
nézte, hányat mutat? éjfél után egy óra volt. 

— Jól van; éjfélután két óráig tudok tűrni; de azután 
hiába szólsz többet, meghal ő, és meghalok én. Nem 
kellett volna velem ezt tudatnod. Most már gyűlölöm 
az életet, gyűlölöm magamat, gyűlölöm az egész világot. 

— Ezt tudtam én előre ; hanem azt is tudom, hogy egy 
óra múlva azt fogod mondani : most már megvetem az 
életet és magamat, és az egész világot ; és hidd el kedves 

fiam, ilyen emberek azok, a kik elsők szoktak lenni 
ostromlott várak falain. 

A dal újra megcsendült, kétszer is abbamaradva, — 
mintha csók szakította volna félbe ; azután kialudtak a 
lámpák a szobában, a kapu újra kinyilt, s Telli gyorsan 
suhant ki rajta, hirtelen, mint kit lopáson kaptak, elbújva 
a gyaloghintó függönyei közé; onnan susogott ki az 
imámhoz: «tndod már hová?» 

A két férfi felemelte a palankint s az imám ment ismét 
elől. 

Lekerültek a bécsi kapunak, egész bátran lehaladtak 
az őrházig ; ott az őrszem megállította őket : «kik vagytok ?» 

Telli kinyujtá kezét a függönyök közül, melyen Abdur- 
rabmán talizmán gyűrűje ragj'^ogott, az őr-basi a fáklya- 
világnál megvizsgálta azt, ráismert s nem kérdezé a benn- 
levő nevét; sokszor történhetett már ez eset. 

A vastag kaput kinyiták előttük, félig elfordítva nyikorgó 
sarkaiban ; a palankin hordárjai kimenekültek a várból. 
Petneházy nem volt senki foglya többé. Szeretője által 
menekült meg, de azért most még inkább meg akarta azt 
ölni. 

A vár alatt végig haladva, innen a malmos palánk felé 
tartottak, annak a túlsó partján állt, hol most a Horváth- 
kert terül, egy erősen körülfalazott majorlak, kapuja és 
falai hegyeö szegekkel kiverve ; maga a ház teteje ron- 
gyos, a vakolat körül lehullt róla. Ebben a házban lakott 
egyedül a vén zsugori Sejtán bég : egy mohamedánná lett 
zsidó, közel hatvan esztendős már, rút, fertelmes arczú 
majom, gazdag, de piszkos, hat lépésnyire nem lehetett 
mellette megállani. 

Ennek a kapuja előtt tették le a palankint. Telli kiszállt 
a hordszókből és egy kavicsot véve fel a földről, azzal a 
zárt lak egyik vastáblás ablakát meghajítá. Erre a vas- 
tábla közepén egy kis kerek lyuk nyilt meg, s azon kiszólt 
Sejtán bég ismeretes hangja: «Ki van alant ?» 

— Én vagyok itt, felelt rá Telli. Én, a shekerbuli. 

Ez a szó keresztül nyilallott Petneházy szivén. Ezt a 
nevet ő adta szerelmesének, egy boldog önfeledés pillana- 
tában, ő szokta így nevezni : shekerbuli (czukorfalat). 

A vén Sej tán nyájasan dörmögve jött le e szóra kapu- 
jáig, lánczra kötötte az ugató kutyákat, lekapcsolta a vas- 
rudakat belülről, mikkel a kapu el volt rekesztve, kinjd- 
totta a zárakat s akkora rést nyitva, a mekkorán Telli 
befért, kezét nyujtá elé s bevonta a házba. Vasrudak és 
lakatok újra csörömpöltek utána. 

Petneházy az ámulattól nem birt magához térni ; nem 
szólt az imámnak semmit. Csak állt ott elmerevülten, 
eszméinek nem bírva ura lenni. 

Néhány perez múlva a majorlak belsejéből kihangzott 
a mandolin-pengés, s az ismeretes szerelmi dal, mire az 
ifjú oly jól emlékezett. 

— Mit jelent ez? kérdezé el-elfuladó léJekzettel. 

— Mit jelent? riadt rá Ihánzáde kemény, dorgáló han- 
gon. Ez azt jelenti, hogy nyomorult bolond vagy; ki egy 
mindennapi rabnőt angyalként imádsz, ki egy háremhölgy 
miatt elfelejted hitedet, hazádat és eljegyzett mátkádat, 
ki téged mindennap megsirat. 

Petneházy megdöbbenve tekinte az öregre, e hang nem 
az volt, melyen az imám szokott vele beszélni. Azt hivé, 
valaki más áll előtte. 

— Te vagy az. Ihánzáde ? 

— Helyén a kérdés ! Én nem vagyok Ihánzáde, hanem 
Gábriel Péter barát; sok év óta Ihánzáde rabszolgája, 
annak holta után alakmása, ki téged gyei-mekkorod óta 
ismer, karjain hordozott, mikor még eszed nem jött meg 
s újra karjára vesz, midőn nem tudod eszednek hasznát 
venni. 

Petneházy szemeit elborítá a köny: erőtlenül borult 
az agg férfi keblére és sírt, mint egy gyermek. 

— Most már érted a talányt. Tudod mit jelent Abdi 
szava: « minden éjjel ». Tudod, hogy kire pazariád szived 
szerelmét? Ilyen a török háremek leánya. Megcsal, midőn 

Digitized by VjOOQIC 



171 

vőlegénye vagy, egy ifjúért, a kit szintén szeret, s megcsal 
egy vén emberért, a kit utál, de a ki gazdagabb, mint te. 
ügy-e szép dolog török férjnek lenni? 

Petneházy szégyenlette, hogy sírt ; letörlé könyeit. 

— Akarod-e megölni? 
Petneházy nevetett. 

— Azt nem, de küldeni fogok neki egy erszény ara- 
nyat ; — mert látom, hogy adósa vagyok, s nem akarok 
az maradni. Most siessünk tova. Fojt a levegő Budavár 
körül. 

A barát, kinek török nevével többé nem lesz találko- 
zásunk, azt tanácslá Petneházynak, hogy menjen előre a 
Gellérthegy felé, a hol Mihály püspök sirköve az útfélre 
vetve áll ; neki még maradnia kell mintegy félóráig. Addig 
valami végezni valója van. 

Petneházy szót fogadott, a láz gyötrötte azon ház köze- 
lében, a hol oly mélyen megaláztatott, mélyen, mert szi- 
vét érte a gyalázat. A barát egyedül maradt. 

Azalatt a Sej tán házában folyt a dal, a dob verés, a 
csengetyűs nakara zörgése kihangzott az utczára. Telli a 
tánczhoz is értett, mint akármely utczai bayadér. A há- 
remben úgy nevelték. 

Hanem az mégis szívtelen ség volt tőle, hogy szere- 
tője előtt elhallgathatta, a mit atyjától megtudott, hogy 
annak csak egy napja van még élni. 

A fukar ajtaján ismét zörögtek a lakatok és vasrudak; 
ő maga nyitotta azt ki Telli előtt, ő maga zárta be utána. 

A leány kaftánja alatt egy erszényt rejtegetett : a fukar 
Sejtán bőkezű a bayadérek irányában. Midőn a gyalog- 
hintóhoz ért, sietséges hangon monda az öregnek: ohol 
van társad ? hívd gyorsan : a harmadik kiáltás előtt a va- 
daskert alatt kell lennem ». 

Az öreg tudta azt jól: Petneházy volt akkorra odaren- 
delve. 

— Társam nincs itt, nem is jő elő hamar — viszonzá, — 
az imént három tolumbadsi ment erre részegen, azok belé- 

kötöttek, összeveszett velük, az őrjárat aztán mind vala- 
mennyit bevitte a gömbölyű toronyba, onnan reggelig ki 
nem eresztik őket. 

Az oldaliszk nagyon megijedt e szóra. 

— Mit tegyünk? Nem lehetne-e itt valakit találni, a ki 
helyette a palankinhoz állna ? 

— Ha sokáig keresgélünk, legfelebb tolvajokra akad- 
hatunk, a kik bennünket kifosztanak. Nekem ugyan sem- 
mim sincsen, de neked ... 

— Hogyan jussak így be a várba vissza? nőruhában 
feltűnök; mindent kitudnak. 

— Tanácslok valamit, a hintó ülése alatt van egy cso- 
magba kötve férfiruha ; gazdája ott feledte ; azt vedd ma- 
gadra, így visszamehetsz a várba, ha a basa gyűrűjét mu- 
tatod; azt hiszik, valami megbízott oglánja vagy, odáig 
majd én elkísérlek. 

— De hol öltözzem fel itt az utczán ? 

— Hát eredj be a palankinba, ott senki sem lát meg. 
Tellí úgy tett; bement a palankinba és átöltözött. Nem 

is gyanítá, hogy azok Petneházy ruhái, a miket fölvesz. 
Mikor készen volt, az erszényt övébe rejté s ismét kilépett 
a palankinból. 

Körülnézett: az öreg nem volt sehol. Kereste, suttogva 
hívta; nem felelt senki; egyedül volt az egész sötét utczá- 
ban. Azalatt, míg átöltözött, a barát úgy eltűnt a hintó 
mellől, hogy léptei hangját sem hallhatá. 

Látva, hogy magára van hagyva, elkezde futni a vár 
felé ; azt hivé, valaki fut utána, pedig csak a viszhang volt 
az, a mit a magas várfalak adnak. Elfulladva ért a vár- 
kapuig; mutatá az őrnek Abdi gyűrűjét; ha az őr kevésbé 
álmos, meg kellett volna ismernie remegéséből a nőt; 
így szabadon hagyá a kapun bejőni. 

Az ismerős utczákon már visszatért az odaliszk bátor- 
sága ; itt többé nem rabolhatják ki ; minden utczaszegleten 
katona állt, s az őrjáratok ellen megvédte Abdi gyűrűje. 
Sietett a vadaskert ^ felé. A muezzim épen akkor kiáltott 

harmadikat, a midőn az alacsony kertajtón belépett. 
Hátranézett: nem jő tán épen e perczben Petneházy? 
vagy már talán itt is van ? Ö türelmetlen szokott lenni. 
Mint a kik igazán szeretnek. Milyen kár érte, hogy már 
holnap meghal. Olyan szép itju és meg kell neki halni ! . . 

De minek mondaná ezt meg neki? minek rontaná el 
vele a mai napot? Hadd legyen még reggelig öröm, szere- 
lem ós mámor. Keggel úgy is ketté szakítja azt Abdi basa. , 

Abdi basa azonban mást gondolt. A mint a 

piláf-árus történetét hírül vette, rögtön átlátta, hogy Pet- 
neházyt sokáig szem elől elbocsátani veszedelmes. Az 
ember ravasz, vagy legalább ravasz tanácsadói vannak ; 
jobb lesz vele gyorsabban elbánni. 

Azt tudta, hisz kegyes elnézése volt rajta, hogy Telli 
a vadaskert kioszkjában fog összejönni vélt férjével. Attól 
is tarthatott, hogy a nő elárulja férje előtt a veszélyt, mely 
feje fölött függ. Bosszúi ismerte leányát. Azért ezúttal 
megparancsolá Telli anyjának, hogy ma este leányát sehova 
se bocsássa ; két mutefellikát pedig kiküldött a vadaskertbe, 
hogy rejtőzzenek el a kioszk ajtajánál, s a mint az éjjel 
egy fiatal férfi magyar köntösben az ajtón be akar menni, 
azt rögtön ragadják meg s vágják le a fejét. 

Tellinek könnyen sikerült anyja tilalmát áthágni, ki nem 
volt előtte egyéb, mint egy megvénült rabnő, ajándékok- 
kal, édes itallal épen úgy megvesztegethető, mint a többi. 
az éjjel is kiment szokott kalandjai után, mik Abdi 
basa előtt mind Petneházy rovására mentek. A muezzim 
két kiáltása között pedig nem Petneházyé voltak a gyö- 
nyör órái. 

A két mutefellika unhatta magát erősen a vadaskert- 
ben, rájuk levén parancsolva, hogy sem állóhelyükből 
megmozdulniok, sem egymással beszélgetniök nem szabad . 

Mikor a muezzin harmadik kiáltása elhangzott, akkor 
hallatszott a kertajtó halk nyikorgása s utána közeledő 
léptek a kígyózó út porondján. A két mutefellika jól 
figyelt arra. 

Néhány perez múlva a kioszkig érkezett a kire vártak. 
Egy karcsú ifjú magyar öltözetben. Arczát a sötétség 
miatt nem lehetett felismerni ; — és nem is volt arra 
szükség. 

A mint az ifjú alak a kioszk ajtaja felé nyúlt, hogy a 
kulcsot a zárba belétegye, egyszerre előugrott két felől a 
két mutefellika, egyik hirtelen hátraszorította az áldozat 
, két karját, a másik épen olyan gyorsan lenyomta fejét, 
arczczal a föld felé, és egy handzsárvillanás alatt a fő 
haj fürtjeinél fogva a zsoldos kezeiben maradt. A holttestet 
félretevék a bokrok közé, a levágott főt beletették az érte 
küldött bársony erszénybe s korán reggel felvivék azt 
Abdi basához, ki épen akkor kapott Belgrádból, a fekete 
nagyvezértől egy megdöbbentő izenetet, mely tudata vele, 
hogy az úgynevezett Ihánzádé Méhemet dervis nem egyéb, 
mint Gábriel Péter gyaur szerzetes, régi rabszolgája, a volt 
imámnak, ki míg Sztambulból száműzetése helyére Budára 
utaznék, egy kis faluhelyen meghalt ; a rabszolga, egye- 
düli kísérője, felvette ura köntösét, titkos iratait, s most 
nem egyébért tartózkodik Budán, mint hogy a vár gyön- 
géit kitanulva, arról a keresztyén* tábornak tudomást ad- 
jon, s a kurucz vezéreket, a kik még a portához hívek ma- 
radtak, elcsábítgassa. Vigyázzon Petneházyra, s a kémet 
akasztassa fel. 

Abdi basa övébe dugá a levelet s asztalára helyezé a 
bársony erszényt a levágott fővel. 

— Már vigyáztam reá; monda, a levél szavaira felelve. 
Ez nem árul el senkit. 

Azzal kifizetett.a két mutefellikának kétszáz dinárt, meg- 
dicséré őket, s rájuk bízá, hogy most meg menjenek el 
az imám szállására, s a mint megkapják, minden szó nél- 
kül vágják el a fejét. 

Egy óra múlva jelenté a basa teskeredsije, hogy a mu- 
tefellikák visszatértek; az imámot nem találják sehol, ha- 
nem Íróasztalán leltek egy levelet, az Abdi basának szól ; 
tudja meg, mi van benne. 

Abdi basa felszakgatá a levél zsinórjait s ezt olvasé 
belőle: 

((Abdurrahman! Sem engem, sem Petneházyt többé ne 
keress; majd megtalálsz bennünket, a midőn nem óhaj- 
. tanád. Mire e levelet olvasod, mi mind a ketten a keresz- 
tyén táborban vagyunk. — Barátod Ihánzádé Mehemed.» 

— De Petneházy nincs ott . . . suttogá Abdi, megdöb- 
benve a levél tartalmán és sietett az asztalhoz, melyen 
a poronddal töltött erszényben a levágott fő állt, s fel- 
nyitva azt, kivette belőle a főt. — Telli feje volt az, szép 
borzas göndör fürtéivel, — melyekkel úgy szeretett ját- 
szani a basa. 

Abdi felordított dühében és fájdalmában. Majd a levá- 
gott fő ajkait, szemeit csókolá, majd átkokat szórt a barát 
és a kurucz hadnagy ellen; hasztalan, a lecsukott szemek 
és ajkak csókra fel nem nyilnak többé, s a menekülteket 
török átok utói nem éri ott, a hol vannak. 

A basa véráldozatokkal gyógyitá fájdalmát; a két mu- 
tefellika, ki e rossz szolgálatot tévé, bámulhatott, midőn 
a jutalomnyerés után egy órával a vesztőkaróhoz hurczo- 
lák őket; az egész háremőrség fejével lakolt; Telli anyját 
zsákba kötötték, kigyók és patkányok közé, úgy hajiták 
a Dunába; hanem mindez hiába volt már; a kedvencz 
leány meghalt elárult kedvese helyett, s azt nem köté 
Budához egyéb többé, mint a megtorlás áloműző vágya. 



Eeszkettek-e Budavárnak falai, romlásuk előérzetében ? 
hajladozott-e a lófarkas zászló a palota ormán szélcsendes 
időben ? nem égtek-e az aranyozott betűk a szerály ajtai 
fölött, valahányszor a szultán keresztül ment rajtuk? nem 
recscsent-e mindig egyet a trón, midőn fellépett rá? köze- 
leg a végveszély Budavára ellen ! 

Június 3-án jött át a keresztyén sereg előcsapata a Du- 
nán Esztergom alatt ; azon szent hadsereg, melynek kül- 

detése volt Budát, ezt a legszebb gyöíígyöt kitömi az 
ozmán urak koronájából. 

Eilenczvenkétezer és hatszázra ment a harczosok száma; 
a milyennel a török az ideig nem mérkőzött még Európá- 
ban. Ezek között volt húszezer magyar, s a birodalmi se- 
regen kívül az egész keresztyén világ minden nemzetének 
önkéntesei, kik ez új keresztesháborúra Magyarország 
földére sereglettek. Spanyol grandok, Escalona és Vexas 
berezegek, Valero marquis, gróf Zuniga ; brit dánok, fran- 
czia lovagok egyesítek zászlóikat, egy ügyért, egy lélek- 
kel küzdve. 

Társzekerek, ágyúk beláthatlan sora követte a fényes 
hadsereget ; a roppant óstromszekerek halmaza fogalmat 
ad a hadkészületekről, melylyel e nevezetes táborozás 
megindult. 

Tizenkét öreg ágyú, réslövő, gördült nehéz hengereken 
előre ; tíz ökör birta húzni mindegyiket ; ötven kisebb fal- 
törő ágyú, harminczöt más tízfontos golyókat lövő ; har- 
minczhat csatakígyó ; nyolczvan csataágyú rézből ; a többi 
vas volt mind ; tizenkét kő-vető haubicz, tizenkét mozsár, 
két mázsás bombákat hajító ; nyolcz olyan, mely báron) 
mázsás bombákra volt számítva, nyolcz pedig négy má- 
zsányi lövegeket hajított; kisebb bombákat hajító üstöt 
hoztak tizenkettőt. Ezekhez kétezer gyújtógolyó volt fel- 
halmozva, hatezer gránát, tízezer harminczfontos, hatvan- 
ezer húszfontos, harminczezer tízfontos faltörő golyó, har- 
minczhatezer csataágyúkba való, négyezer lánczos golyó, 
nyolczezer háromfontos szakállas gömb, tizenkétezer kar- 
tács : töltött bombák, két, három, négy mázsásak tizenhá- 
romezer, kisebb fajta ötezer; kézből hajítani való gránát 
nyolczvannégyezer ; görögtűz ötven mázsára való, kétezer 
nyolczszáz mázsa ólomgalacsin a muskétákhoz ; huszon- 
négyezer ásó és csákány tűzaknák vágásához, kétszázezer 
homokzsák az ostromsánczok készítéséhez, kétezer darab 
sánczkaró, falszorító lánczok, kapukat berontó petárdák, 
ötszáz ostromhágcsó, ugyanannyi tüzdárda, akkor még 

legújabb találinány, a törökök sohasem kóstolták még ; 
ötszáz keresztvasas kasza ; ötvenezer csatacsillag ; kétszáz- 
ezer vashorog, kétezer szurokkoszorú, öt mázsa terpentin, 
húsz mázsa olaj, gyujtószerekül, kétszáz mázsa salétrom, 
ugyanannyi kén ; — egy egész pokol kiállítására elegendő 
készlet. 

Hát a szultán mit csinált? 

Őseinek nagy győzelmeit olvastatá fel magának a há- 
remben. Konstantinápoly elfoglalását Mohammed által, 
a csaldiráni ütközet leírását Szelim alatt, Khodus meg- 
hódítását, Belgrád elestét, s midőn őseinek nagy tetteire 
vére felhevült: akkor előparancsolá lovait, szolákjait, cso- 
kodárjait; megfúvatta a trombitákat, talpra állított hatvan- 
ezer gyalogot, tízezer lovast, és megindult velük — va- 
dászni. Szüntelen vadászott ; ez volt egyetlen nagyravá- 
gyása. 

Vadász-kísérete egész hadsereg volt, vadászata egész 
utazás, hajtóvadászataí valódi csaták, a csataldseí vadá- 
szaton csak ember elesett barmincz; képzelhetni ebből a 
vadak számát. 

Egyszer havas tél derekán egész udvarával rendre haj- 
totta a kirkkilcsei, aidósi és karinabadi erdőket; a kényel- 
mes basa urak, háremnöveltek fáztak nagyon, utoljára 
könyörögtek neki, hogy menjenek már haza Adrínápolyba. 
Akkor meg aztán egy lovaglásban hazavitte őket, húsz 
óráig le nem szállt a lóról, sem ő, sem kísérői, fele az úton 
lehullott a fáradságtól. Ebben a vadászatban csak tizen- 
kétezer embernek fagyott el keze-lába. 

A magával hordott Dülbendagaszi jegyezte napról-napra, 
minő hőstetteket követett el a padisah e vadászatok alkal- 
mával. Ezek foglalták el a török birodalom történetének 
lapjait. Voltak udvari költők, a kik versekben is megéne- 
kelték, ha a szultán nyolczvan lépésnyiről eltalálta a va- 
dat nyilával. 

A haj tó vadászatok kerületébe néha medvéken és farka- 
sokon kívül bujdokló zsiványok is kerültek, azokat az- 

J&kai: Novellák. l!2 

után a vadászat végével különös gyönyörűségül szokták a 
szultán előtt karóba húzni ; ez volt a legnemesebb vad. 

Egy ilyen mulatság bele került néha «egy egyiptomi 
kinös»-be. A képletes keleti nyelv ezzel a kifejezéssel nevez 
meg hatszázezer aranyra menő összeget. A hadsereg pedig 
félév óta nem kapott zsoldot és kenyeret. 

Mohammed nem gondolt semmire a vadászaton kívül. 
A népmonda azt tartá felőle, hogy valaha a trónról leta- 
szított Szelim átkozta őt meg azzal, hogy soha nyugta ne 
legyen, mindig lovon üljön, s mégse legyen belőle semmi 
dicsősége. Az átoknak csodafoganattal kellett bimi, mert 
Mohammed később sérvet kapott, s fájdalmat okozott neki 
a lovonülés, mégis kénytelen volt vadászni s újra vadászni, 
mialatt a nemesebb vadak egyenkint estek el a keresztyé- 
nek csapásai alatt. 

Mikor az ozmán birodalom minden oszlopa összeom- 
lással fenyegetett, a szultán nem tett egyebet, mint vadá- 
szott. Hónapokat eltöltött Larissza környékén haszontalan 
olcsó vérontással ; míg a harczmezőn egyik kudarcz a má- 
sikat érte. Mintha nem mint uralkodót, de még csak mint 
muzulmánt sem érdekelné a török birodalom sorsa. Ott az 
erdők között kellett őt felkeresni a külhatalmasságok kö- 
veteinek, ott töltötte az időt csillagjósaival, a kik a legvas- 
tagabb nemével a szemfényvesztésnek mulattaták kevéssel 
megelégedő lelkét. 

Egy ilyen vadászat alkalmával egy livornói kalóz majd 
elfogta a szultánt kísérőivel együtt; a tengerparton va- 
dászva meglátták a török urak a közeledő tengeri rablót 
s dereglyékre kapva, rárohantak; ez azonban visszaverte 
őket 8 két napig ott maradt a part előtt, gúnyolva a nagy 
Szolimán utódát, ki három világrészen uralkodott volna. 

A Khazne kezelői beszedek a régi jó ezüst nyolczasokat, 
s a helyett eláraszták a fővárosokat értéktelen tartalmú 
pénzzel, mely miatt Sztambul, Brussa és Smyrna folyto- 
nos lázongásban forrott. A szultán azért csak vadászott. 
A tartományokban a nép fellázadt az adószedők ellen 

a rendkívüli adó miatt (avarif) s megkövezte a kiküldött 
kadikat, muftikat és a jancsárok ezredeseit; a kik a népből 
panaszra akartak menni a szultán elé, azokat a kajmaká- 
mok börtönre vettették, felakasztották, mint a drinápolyi 
öregasszonyt, a Dsombaskizit, ki a szertelen ujonczozás el- 
len ment panaszt tenni ; a szerencsétlen raják magok öldös- 
ték le saját gyermekeiket, hogy gályaszolgáknak ne vigyék 
őket ; a kik merészebbek voltak, elszöktek a katonaság elől 
békés falvaikból, s megnépesíték az erdőket rablócsapatok- 
kal; a szultán rájuk is vadászott. A kizsarolt nép parla- 
gon hagyta földjeit, éhség, drágaság nyomorgatta az orszá- 
got, egész puszták szántatlan, vetetlen maradtak. A szul- 
tán az üres ugarokon annál könnyebben vadászott. 

Legjobb vezérei, legjobb státusférfiai elhaltak, elhuUot- 
tak; irigység, vetélytársi cselszövény megbuktatá, szám- 
űzé őket, s kalandorokat, jött-menteket ültettek helyükbe, 
közzsákmány volt a kincstár, senki sem gondolt a holnapi 
napra, nem az adósságokra, miket a jövő évnek kell 
fizetni. A szultán vadászott. 

Szegény szövetségesek, magyarországi alattvalók jöttek 
bizodalmas könyörgéssel a nagyúr köntöséhez folyamodni. 
A szultán kiajái, tolmácsai elárulták, kiszolgáltatták őket 
néhány erszény pénzért, mit maguk eltettek, elvetek ma- 
guktól azt a drága kincset, a mi egy emberéletben egyszer 
kiriálkozik csak magától, kétszer soha : egy nemzet szövet- 
kező bizodalmát, rokonszenvét. A török porta hivatalno- 
kaitól elárult magyar nemesek veszte óta nem volt a ma- 
gyarnak senkit oly nagyon gyűlölni oka, mint kegyelmes 
védurát, a szultánt ! — Pedig hisz ez nem tett egyebet, 
mint vadászott. 

Azon a téren, hol ő könnyelmű kiséretével, hiú mulat- 
sággal űzé a napokat, hajdan nagy szellemek végzetes 
tusákat küzdöttek jó és balsors fordulóra. A pharsalusi 
mezők, a Cynocephale martai, Ossa és Olymp havasai, 
mind férfilelkesítő emlékek viselői. Ott tölte Mardonius, 
Xerxes alvezére is egykor a telet, ott tanyázott Scipio a 

pharsalusi csata előtt ; ott hajtá le Pompejus vesztett csata 
után balsorstól meg nem alázott nemes fejét; ott tört meg 
a persa uralom hatalma, s ott érte végét a római szabad 
köztársaság. Vérrel megszentelt föld, sóhajokkal terhelt 
levegő az ottan ; -^ Mohammed nem tudott róluk sem- 
mit; a hősök hamvai fölött, a halhatatlan árnyakon ke- 
resztül, ő gyáva vadakat üldözött. 

Ilyen uralkodója volt Törökországnak, a midőn Európa 
legnemesebb népei szövetkeztek, hogy Magyarország fő- 
városát, az egykor oly fényes, aztán oly szomorú Budát, 
másfél százados rablánczaiból kiszabadítsák. 

Mielőtt a történet folyamát kisérnők, lássuk, mi tör- 
tént Petneházyval és öreg védnökével, a baráttal ? 

Petneházy nagyon fiatal korában egy kassai főnemes 
leányába volt szerelmes, Kanizsay Borbálába. A nemes 
úr birtokai a Dunán túl feküdtek, a legnagyobb hadjárás 
útjában, ő maga gyöngén belekeverve a Zrinyi-féle ügybe ; 
úgy, hogy okai voltak arra, hogy egy időre Kassára vonul- 
jon félre, a mi kívül esett a török-járáson s a császári biz- 
tosoknak sem volt akkor kezük ügyében, s a honnan utol- 
jára is üldöztetés esetére könnyebb volt akár Lengyel- 
országba, akár Erdélybe átmenekülni. 

Ilyenforma helyzetben sok főura volt akkor Magyai'- 
országnak, a ki birtoka jövedelmét évekig nem húzhatta, 
s azalatt távol menhelyen élt, s csak az akkori magyar 
világ, melyben tisztesség volt szegény embernek lenni, az 
általános olcsóság és a tárt szívű vendégszeretet, és egy- 
máson segítni vágyás tevék lehetővé, hogy az ilyen földön- 
futók nem vesztek el nyomorban. 

Petneházy maga sem volt gazdag ember s az ő birtokai 
is hasonló veszedelmes égalj alatt feküdtek, mely a leg- 
egészségesebb embert is meg tudta ölni, minden betegség- 
nélkül. 

Azonban fiatal ember előtt fényes pálya volt ekkor 
nyitva : a harczmező ; Petneházy úgy vált el Borbálától, 

mint a ki hírt, nevet és vágy ont szerezni indul, a mit hű 
kedvesével majdan megószszon. 

A hír, név és vagyon meg is termett; haneüi az utóbbi 
ott maradt a török kezei között ; á dalia egy teherhordó 
rongyos gúnyájában szökve jött ki Budáról, nem maradt 
mit megószszon régi kedvesével egyebe, mint a hír és 
név; mert í;z, mit szerelemnek hívnak, már akkor igen 
sok felé el volt osztva, török háremek festett szemöldökű 
virágai között. 

Azonban megmaradt még a jó kard, s egy olyan kardot 
nagyra fognák becsülni a császári táborban is. Petneházy- 
nak csak meg kell nevezni magát a legelső tábornok előtt, 
kinek őrszemeivel összetalálkozik, hogy ismét azon a pol- 
czon álljon, a melyet másutt elhagyott. 

Nem is csalatkozott: a lotharingi berezeg örömmel 
fogadta a hozzámenekülőket, s hosszasan értekezve velük 
a budai vár védeszközeiről, Petnetneházyt a magyar köny- 
nyü lovasság ezredes kapitányává nevezte ki. Gfibriel ba- 
rátot pedig megbízta, hogy menjen vele előre Komárom 
várába, s ott a mérnökkar főnökét, báró Mansfeldet, ér- 
tesítse mindazokról, miket a budai vár erődítéseiről kö- 
rülményesen kitanult ; — azalatt Petneházy a megyékből 
oda érkező lovasbandériumokat fogja szervezni, minthogy 
Komárom környékén túl alig találna a lovasság számára 
elegendő szénakészletet. 

Az áttért kuruczhadnagynak nagy meglepetésére szol- 
gált, hogy eddigelé mindenütt oly szíves fogadtatásban 
részesült; s ezt a kellemes érzést fokozta azon férfias 
bizalom, melylyel Mansfeld báró legelső találkozásukkor 
megtisztelé. A derék német úr igen józan, emelkedett 
nézetekkel bírt, s értett más egyébhez is, nemcsak a had- 
mérnökséghez : belevegyültek a politikába is ; Mansfeld 
lovagias őszinteséggel bevallá, hogy biz abból semmi jó 
sem származott eddig, hogy a magyar és német nemzeti- 
ségek örökös küzdelemben tartattak egymással, és hogy 
ennek bizonyára nem a két derék nemzet az oka, mert ha 

rájuk hagynák, ők egy óra alalt kiegyenlítenék egy szá- 
zad versenygéseit ; hanem néhány fondor diplomata, 
kiknek önérdeke, nagyravágyása és gyűlölete képessé 
tévé a magyart, hogy innen a földről a holdba menekül- 
jön, (így fejezé ki elmésen a török uralomhoz pártolást). 
Hanem, hogy mind máskép lesz az ezután ; csak egyszer 
Buda magyarhon fővárosának neveztessék ! 

A bizalmas beszélgetés után ott marasztá Petneházyt 
és Gábrielt magánál ebéden a báró. Azalatt bemutatá őket 
családjának, átvezetve mindkettőt neje szobáiba. 

Midőn Mansfeld Petneházyt a báróné elé vezette, a 
fiatal vezér egészen zavarba jött ; e hölgy arcza annyira 
hasonlított Eanizsayné arczához ; bár az akkori franczia 
divatos viselet nem egyezett is az elébbi ős magyar főkötő 
és prémes mente emlékeivel. Nem merte ráfogni, hogy ő 
az, míg a hölgy meg nem szólítá magyarul : 

— Petneházy régi ismerős. Sokszor járt hozzánk bol- 
dogult férjem idejében Kassán. 

Tehát Kanizsay meghalt, az asszony visszatért birtokába 
s a legelső ezredeshez, ki megkérte, hozzá ment. Igaza 
volt ; pártfogóra volt szüksége. Petneházy nagyot sóhaj- 
tott ; hát a leányból mi lett ? 

Mansfeldné észrevéve a fürkésző tekintetből, hogy kit 
keres? megelőzé: 

— Barbara itt van. 

Tehát Barbara és nem Borbála többé. 

E perczben a mellékszobából vidám beszélgetés köze- 
ledő hangjai vonák magukra Petneházy figyelmét. Ezek 
Borbála hangjai voltak; oh! de fájt, nagyon fájt azokat 
mégis így hallani. — Idegen nyelven beszélt — idegen 
férfival. 

Megnyílt az ajtó, a hölgy és egy fiatal katonatiszt be- 
léptek rajta. A kisasszony szép hajfürtei, mik egykor oly 
szerényen voltak a gyöngyös párta körül csavarva, most 
bóbitás toronynyá fodrosultak fején, repkedő szalagokkal 
fellobogózva, s a hófehér kebelnek, mit egykor a szemér- 

mes vállfűző gyöngysorai oly szűzen takartak, most a 
kivágott derék titkait csábítva árulgatá. Mikor Magyaror- 
szágon e divatot először meglátták, megdöbbentek rajta, 
nem gyönyörködtek benne ! 

A lányka udvariasan meghajtá magát illendő távolból 
Petneházy előtt. 

— Ah, Herr von Petneházy ! 

A kuruczvezér, ki másként képzelte egykori ujratalál- 
kozásukat, le volt hűtve. A világ nagyot változott, a mióta 
odakinn járt. Hanem hiszen igaza van mindenkinek : ő 
csaknem törökké lett ; török sorban csatázott, török lányért 
hevült, miért ne történhessen hasonló egy leánynyal, ki 
német családba, német környezetbe jutott. Hanem az mégis 
szomorú dolo^, hogy a magyar olyan könnyen hajlott va- 
laha ide és amoda ! 

A hölgygyei jött fiatal tisztet Funkensteini Fűnk lovag 
néven mutaták be Petneházynak. A bizalmasság, melyet 
a család irányában tanúsított, éreztethette Petneházyval, 
hogy ez több, mint puszta látogató a háznál. 

Jaj bizony, mikor valaki sokáig üresen hagyja a székét, 
mire eszébe jut visszatérni, elfoglalva találja azt. 

Petneháaynak nagyon rosszul esett ez a találkozás. 
A lovag ügyesebb udvarló, finomabb beszélő volt, mint ő, 
kiben a török basákkali érintkezés csak a nyers daczot 
erősítette meg ; a török odaliszkok sem tanították finom 
udvarlásra. 

A mellett a társalgás németül folyt, a mit ő csak törve 
beszélt. Már ez hivatása volt a magyarnak, hogy ha ven- 
dég, a gazdája kedvéért, — ha gazda, a vendégeért beszél- 
jen annak a nyelvén. 

Ebéd alatt Petneházy több mérget evett, mint sültet. 
Mentől tovább nézte Borbálát, annál szebbnek kezdte 
találni, s mentől tovább nézte a lovagot, annál jobban 
megerősödött abban, hogy ezt az embert neki meg kell 
ölni, vagy ez öli meg őt. 

Borbála egyenlően nyájas volt mindkettőjükhöz. Jó ne- 

velésü leánykáknak nem volt szabad akkor sem észrevé- 
tetni, hogy két férfi közöl melyiket tüntetik ki jobban. 

Ebéd után Mansfeldné férjének négy szem között meg- 
súgta, mi viszony volt közöttük és Petneházy között első 
férje életében, s egyúttal azt is, hogy Petneházy igen szép 
vagyonnal bir s mint áttért vezér bizonyosan az udvarnál 
is nagy kegyben fog állani. — Ezért más szemmel kell 
reá nézni. 

Mansfeld egyenes lelkű, becsületes katonaember volt, 
kinek apró cselszövények soha sem forogtak fejében. Azt 
Ígérte nejének, hogy majd elintézi ő azt a dolgot. Azt látta, 
hogy a két iQú egész együttléte alatt folyvást kihívó pilla- 
natokkal méregeti egymást, s bizonyos volt felőle, hogy 
mikor a hölgyek el akarnak távozni a teremből, annál a 
szokásos szertartásnál, hogy ki nyújtsa Borbálának a kar- 
ját ? s melyikét fogadja el a leány ? a két vitéz között bizo- 
nyosan kitör a versengés. Ezt meg akarta előzni. 

Midőn a hölgyek távozásra készültek, ő maga vette 
karjára nejét és mostohaleányát s a két ifjúnak azt paran- 
csolá, hogy maradjanak hátra. 

Gábriel azalatt egy pillanatra sem hagyta el Petneházyt, 
attól tartva, nehogy valami balgaságot kövessen el ismert 
heves természeténél fogva. 

Néhány perez múlva a báró is visszatért. Nyilt arczával 
lépett a két fiatal közé s mindkettőt kézen fogva monda 
nekik : 

— Kedves bajtársaim ! Ti mind a ketten egy betegség- 
ben szenvedtek s szemeitek tekintetéből kitalálhatja az 
ember, hogy miben ? Ti egy leányba vagytok szerelmesek, 
s mind a ketten jogot tartotok hozzá. Petneházy a leány 
megholt atyjától kérte meg Barbara kezét, Funkenstein pe- 
dig tőlem, ki az elébbi Ígéretről semmit sem tudtam. Derék 
lovagoknak békességes rendes időkben bizony alig marad 
más választásuk ilyen esetben, mint kardhoz nyúlni s egy- 
nek a kettő közöl elhagyni a szép világot ; mert maga jószán- 
tából bizony az én időmben sem mondott le igaz lovag 

menyasszonya kezéről, senki jogáért. Mostani időkben azon- 
ban, midőn egy dicső hadjárat elején állunk, nem volna 
istenes dolog, hogy két derék, jó keresztyén vitéz, kiknek 
karja sereget számít a hitetlenek ellenében, egymás vérét 
fogyaszsza asszonyos kérdésben. Azért én, mint Baíbara 
gyámja, mint nektek jó barátotok és mint parancsoló vezór- 
tek, a mondó vagyok: hogy e percztől kezdve egyitek se 
szóljon Barbarával, mindaddig, míg Buda várában török 
úr parancsol; akkor pedig azé legyen a lány, a ki kettőtök 
közül elébb lesz az ostromlott várfokon. Tetszik az ítélet? 
Ha tetszik, adjatok rá kezet. 

Petneházy első volt, ki kezét nyujtá Mansfeldnek. Ea- 
gyogó orczával tévé azt. Az ilyen mondás volt neki ked- 
vére. 

— Eáállok, vezérem. S most már úgy segéljen Isten, a 
hogy nem engedem másnak ezt a dicsőséget. 

Durczásabb képpel nyujtá kezét Fűnk lovag, vállat 
vonva. 

— Én ezt sem bánom ; de — szólt halk dörmögéssel, — 
elébb el tudtam volna én ezt tenni láb alól; azután is kö- 
vetkezhetett volna a török. 

Petneházy egészen felvidulva hagyta el a báró lakását 
Gábriellel. 

— No páterem ! — monda neki könnyű szívvel, — 
most szeretném már, ha még Ihánzáde volnál, hogy gyö- 
nyörködhetnél jóslatodban; mert azt én beteljesítem. 

Az öreg barát jószívűen felelt rá: 

— Én pedig segíteni fogom betelj esültét ! 



Érzik már a halálszag Abdi basa palotájában ! Közelget 
a kezdetnek a vége. Egy láthatatlan kéz vonul végig Ma- 
gyarország téréin s letörli onnan a török hatalmat, mint 
avatag írást, melyet nem érdemes olvasni az utókornak. 

Pedig milyen mélyen hitték azt bevésni, midőn a nem- 
zet szivéig bevágták a betűket! száznegyvenhét eszten- 

deig voltak rajtunk, volt idejük nevüket megörökíteni. 
Gazdagok, hatalmasok voltak, azt tehették, a mi nekik 
tetszett, építhettek, ronthattak, megölhették, rabságra vi- 
hették, a ki ellenüli szólt, övék volt az ország ! Mi maradt 
meg belőlük ? A rossz emlékezet. — Tüzet hoztak reánk, 
megolvadtunk-e benne ? Vérünkből tengert csináltak, bele- 
fulladtunk* e? Nem örlötte-e meg a belső féreg a nagy oz- 
mán birodalmat, melynek birtokában úgy volt elátkozva 
a kis magyar nemzet, mint a múmia szájába tett búzaszem. 
Azt pedig tudjuk, hogy kikel, és kalászt hoz ezredév 
múlva is. 

A nagyvezérek sűrű változása jelenté, hogy az ozmán 
hatalom válságai egymást érik. Hogy akar fennállni egy 
ország, melyben nem nevelik a legelső erényt, a hazafiúi 
becsületérzést? Minden főúr, ki a kormány élén állott, 
csak saját kincstárára gondolt, csak palotái ragyogásáról, 
háremei gyönyöréről álmodozott. A nagyobbakról vettek 
példát a kicsinyebbek, a diván uraitól lefelé mindenkinek 
csak magához hajlott a keze, a roppant hadseregeket 
fizetni nem volt pénz, azok éheztek, zúgtak ; de azért a 
dsengelkői mellett egyik tündérpalota a másik után emel- 
kedett s csalárd bizományosok elorzott milliókkal szökdös- 
tek a határokon túl ; s ha valaki panaszkodott, ha a nép 
siralmát a divánig merte vinni, azt lázadónak nevezték és 
úgy bántak vele. így aztán széthullott lassankint a hata- 
lom-alkotta épület ; kedvetlen hadseregek futni tanultak 
megvetett ellenségek előtt, és összedugott kézzel nézték, 
hogy dűl le egyik oszlop a másik után ? 

Vén ember már Abdurrahman basa, közel megvan het- 
ven éves ; látott már mindent a világon, a mit látni szép 
és kedves ; élvezte, használta az életet ; — vitéz volt, dicső 
nevet szerzett : minek élne már tovább ? Ö is látja jól a 
közelgő zivatart, ő is tudja jól, hogy annak nem fog ellen- 
állhatni; de hiszen már hetven éves. Jelen volt Kandia 
ostromában is, akkor mint a jancsárok főagája, résztvett 
ama dicsteljes harczokban. Ilyen emlékekkel ki ne ki- 

vánna meghalni? Háremének örömei között csak leányá- 
nak mosolygása volt már, a mi érdekelte : az pedig már 
nem mosolyog. 

Egyik rossz hír hozója a másikat éri nyomban palotája 
küszöbénél; ő azokat mind nyugodt arczczal hallgatja 
ki és nem mond rá egyebet, mint « dicsőség annak, a ki 
soha nem változik !» 

Van abban is valami szép, a hogy egy öreg katona szem- 
közt megy a veszély ellen, melyet őrjöngő kormányférfiak 
könnyelműen érleltek magasra ; a hogy meghal egy zász- 
lóért, melynek nincsenek hívei többé, csupán zsoldosai ; 
a hogy eltemetkezik egy vár romjai alá, melyről császára 
megfeledkezék. 

Midőn hírül hozták Abdurrahmannak, hogy a keresz- 
tyén hadsereg egyenesen Budának tart, míg a nagyvezér 
Belgrádba vonult vissza : Abdi összegyüjté háremét, kin- 
cseit, drága paripáit s átküldé azokat a Csepel szigetbe. 
Tudta, hogy soha sem fogja azokat látni többet. Három 
nap múlva Batthyány Ádám a könnyű lovassággal elfog- 
lalta a szigetet; a vezéri hárem és kincsek prédára jutot- 
tak; a harczosok sisakkal mérték az elfoglalt aranyat, 
ezüstöt és koczkát vetettek a régi gazdájukat nem sirató 
szépségek birtoka felett. Azt írják, hogy a zsákmányul 
esett kincs kétszázezer forintra ment. Mikor Abdi basa 
ily tetemes összeget kihajított a vár falán, akkor neki na- 
gyon jól kellett tudni a végzetet, mely rá és a vele levőkre 
azon vár falain belől várakozik. 

Pestet és Ó-Budát nem is védelmezé, minden fegyveres 
csapatját magához vonta Budára. Tizenhatezren voltak, 
azoknak legnagyobb része jancsár. A várat nem lakta ak- 
kor magyar nép; a törökkel csak egy nemzet kötötte 
még össze sorsát, a zsidók ; azok Pestről és Budáról kin- 
cseikkel együtt mind ide takarodtak. A zsidóknak mindig 
fatumok volt : a prófétákat meg nem hallgatni, az idők 
jelenségeit meg nem érteni. Abdi basa kitűzette a vár négy 
falára a vörös zászlókat; jeléül, hogy készen áll a harczra. 

A körülfekvő hegyeket elfoglalták az egyesült seregek, 
a hegy oldalokban felállították a nehéz lövegeket ; roppant 
lovassági csapatok foglalták el a síkokat és mellékutakat ; 
az erdők között mindenütt sátrak s lobogók látszottak. 

A magyar hadsereg, a lotharingi berezeg Károly had- 
testével a bécsi kapu előtti magaslatokat foglalta el, 
Miksa bajor választó-fejedelem seregei a Gellért- és vár- 
hegy közötti tért, a német birodalmi hadak a Vízivárost. 

A magyar seregek vezérei voltak: Eszterházy János, 
Miklós és Zsigmond, Pálflfy János, Miklós és Károly, Bat- 
thyány Ádám, Draskovics Miklós, Nádasdy Tamás és Pet- 
neházy. 

Petneházyt saját kértére Károly berezeg a gyalog haj- 
dúság vezérévé nevezte ki ; örömest is engedték neki ezt 
a helyet ; tudják azt régen, hogy a^onvertita a legtüze- 
sebb ostromló. . 

Gábor barát nagyra becsült férfiú lett a vezérek előtt ; 
egy tudományos készültségű ember, mint ő, sokat ér az 
ostromló hadseregre nézve, mert úgy le tudta rajzolni a 
vár védműveit, hogy azon minden közkatona eligazodha- 
tott volna; megmutatta, hol leggyöngébbek a vódfalak, 
hol legkönnyebben hozzájárulható a sáncz? minő akadá- 
lyokra találhatnak, ha az első erődítményeket elfoglalák ? 

Előadásából az derült ki, hogy a legkönnyebben meg- 
támadható része a várnak a Duna felőli meredek, mely- 
nek védművei el vannak hanyagolva, s a hol az ágyúk 
nem sok kárt tehetnek, tűzaknáktól épen nem lehet tartani, 
leggonoszabb hely pedig a vérmező felőli nagj^ körfalak 
(rondella), melyet a többi vár szegletek ágyúkereszttüze 
véd, s melynek előtere nagyon alkalmas tűzaknák készí- 
tésére. E felett van a lőporos torony is, meljrről sokszor 
monda Abdi basa, hogy ha már az ellenség a sánczon 
volna, kanóczot vetne bele s magával együtt a légbe rö- 
pítené. Ez tehát átkozott pont lesz az ostromlókra nézve. 

Petneházyt épen nem lepte meg, midőn a haditanács 
után azt a rendeletet vévé, hogy hajdúival a nagy rondella 

ostromát fogja vezetni. Valamint az sem, midőn megtudta, 
hogy vetélytársa Punkenstein a bajor segédcsapatokhoz 
tétetett át, kik a víz felöl fognak ostromolni. Kezdett már 
fatalista lenni s bízni a jóslatokban. «Ne búsulj, én is ott 
lesz3k !») biztatá őt Gábor barát; a mivel sok volt mondva, 
mert a tüzérség fővezére, Gonzales Antal, a ráczhegy fe- 
lőli ütegek vezetését a leleményes eszű barátra bizta, ki- 
ben az első találkozás után olyan ismeretgazdagságot fe- 
dezett fel, a minőt csak egy hosszú élet és meghalni nem 
akaró boszúvágy tanulmányai adhatnak egy férfiúnak. 

Június 19-én (1686.) sütötték el az első ágyút a város 
falai ellen.*. 

27-én kezdtek el a nagy rondellán rést lőni. Előtte való 
nap jött át a keresztyén táborba három hajó budai rácz 
nép, kiket a német krónikairó ikeresztyén magyarok»-nak 
nevez zárjel között, (ellenkezőleg a mostaniakkal, kik a 
jó óhitű magyarokból szerbeket csináltak nagy bölcsen) ; 
23-án egy jancsár zászlótartó szökött át, ki felfedezte Gá- 
bor barát előtt a két tűzakna irányát, melyet Petneházy 
ellen ástak az ostromlottak ; két ellenakna még azon éjjel 
megsemmisíté az elébbiek hatását, a felfedezett földalatti 
folyosókban rövid viadal támadt, mely a törökök veszte- 
ségével végződött. 

29-én a Pest felőli futóárokban vívtak a brandenburgi 
segédhadak : e napon Gábor tüzes golyói oly égést támasz- 
tottak a várban, melyet öt óra hosszat nem bírtak eloltani 

* Kútfőim a napra nézve igen eltérnek ; két egykorú krónika 
közül egyik : «Der siegreich geendigte etc. XV-jáhrige Türken- 
krieg», — kelt 1699-ben, június 13-ra teszi az ostrom kezdetét; 
égy másik ; « Johann Christopli Wagner 's Cliristlich und Türkischer 
Staat- und Geschichtsspiegeb, mely az ostrom utáni évben adatott 
ki: június 19-ét említi. Azontúl is minden egyes fegyvertényt, 
nevezetes férfiak elestét stb. hat nappal későbbre teszi, mint az 
elébbi. Hammer-Purgstall Június 28-ról kezdeti az ostromot. (Ge- 
schichte des osmanischen Reiches.) Palugyai szerint pedig június 
rS-án érkeztek meg az összes seregek Buda alá. így ez legjob- 
ban megegyez a második könyvben idézett adattal. J. M. 

a törökök. A hadsereg nem nevezte már a barátot máskép, 
mint « Tüzes Gábornak », ez a név maradt rajta a történet 
lapjain is. 

Augusztus 5-én már jókora rés volt lőve a nagy rondel- 
lán, ugyanakkor a két kisebb körsáncz is halomba omlott; 
e napnak éjjelén a bajorok támadást próbáltak a tört résen 
át, s sikerült egész a belső sánczkarókig hatolniok, a hol 
az elfoglalt helyet meg is tartották és rögtön eltorlaszol- 
ták ; a csata folyama alatt azonban néhány vitéz vezértiszt 
is elesett; a mint Petneházy másnap hallá, azok között 
volt egy Funkensteini Fűnk lovag is. A becsület úgy hozta 
magával, hogy az elesett hős temetésén jelen legyen. 
A holtakat a Gellérthegy alatti temetőbe takaríták; Petne- 
házy hajdúi adták nekik a végtisztelgést, hármat lőve sir- 
halmaikba. . Itt látta Petneházy saját szemeivel, hogy a 
koporsó valóban a sírba szállt le, melyre fel volt írva : 
« Funkensteini Fűnk lovag » meghalt aug. 5-én; ő maga 
veté az első göröngyöt a koporsóra, nemes szivéből szánva 
a hőst, nem gondolva benne a vetélytásra. 

Ebben a perczben valaki vállára üt hátulról s a mint 
Petneházy visszafordult, megdöbbenve látja ott állani 
megholtnak vélt vetélytársát, ki gúnymosolylyal szóla 
hozzá : 

— Ne hányja olyan jó kedvvel a földet arra a kopor- 
sóra, bajtárs uram ; nem én fekszem abban, hanem a bá- 
tyám; megboldogult Funkenstein Henrik. — A kereszt- 
nevemet persze nem tudta ön. 

— Annál jobb, viszonzá Petneházy, ha ön még él; 
Budavárát majd annál hamarább beveszszük. 

A következő napok szüntelen csatározásokban folytak 
le; majd a törökök rohantak ki éjjel az ostromlók ví-ár- 
kaira s leöldösék az ott alvókat, beszegezék ágyúikat, 
majd a keresztyének lopóztak a sötétben a szélső védmű- 
vekre s leronták az ellenfél sánczkaróit; közben egy-egy 
tűzakna lobbanása rázta meg a harczolók lábai alatt a 
földet. A törökök tüzaknái többnyire szerencsésebbek vol- 

tak ; a keresztjének által fúrtak rendesen visszafelé lob- 
bantak el és saját népükben tettek siralmas károkat. 
Aharczban elesettek levágott fejeit azután a törökök a 
várfalakra tűzték ki, az ostromlók viszonzásul az ő halot- 
taík fejeit tűzték fel lándzsákra s a vi-árkokat szegték be 
e rettentő jelvényekkel. A levágott fők mindkét részről 
egyre szaporodtak. 

Különösen rosszul sikerültek a főrondella és a courtina- 
fal ellen ásott aknák ; e pontokon több veszteség volt, leg- 
kevesebb eredmény nyel. Mint Gábor barát megjósolá: 
sokkal könnyebb munkájuk volt a bajoroknak, kik a Duna 
felőli meredek oldalt vívták, az ellenség ágyúitól és tűz- 
aknáitól nem tarthatva. 

Tizennegyedikén történt az első ostrom a rések ellen. 
Esti hét órakor minden ostromágyút kilőttek egyszerre, s 
arra elhallgatott valamennyi. Már csatarendben állt min- 
den csapat, a spanyol önkéntesek és a hajdúk kezdték is 
az ostromot, midőn egy, a császáriak által ellobbantott 
akna oly szerencsétlenül csapott vissza, hogy kétszáz- 
ötven embert eltemetett saját seregeik közül. Az erre tá- 
madt zavarban sok jó vitéz ott hagyta az életét; sebet 
kapott a bajor herczeg Bejár, az angol berezeg Zaimes 
és Piccolomini ; csak Petneházy maradt sértetlen ; pedig 
alig állt száz lépésnyire a boldogtalan tűzároktól. Elég 
baj volt rá nézve a sikertelenség. 

A túlsó oldalon következő éjjel a bajorok a kis rondel- 
lát s a hozzá tartozó kettős kőkerítést elfoglalták, Funken- . 
steinnak csak egy lépése volt még hátra a várfalig ; Pet- 
neházy még az első lépéstől is hátra volt vetve. Lehetet- 
lenséggel volt határos, hogy őt megelőzze ezen az oldalon. 

És a mi oly hihetetlen volt, az másnap megtörtént. Dél- 
után Tüzes Gábor barát bombái olyan szerencsével jár- 
tak, hogy egy közülök a nagy rondellán levő lőportorony 
boltozatán keresztül törve, azt levegőbe röpítette. 

Szemtanúk azt irják a lobbanásról, hogy az ég elsöté- 
tült bele, mintha rögtön éjszaka szállt volna a nap elé ; 

süvöltő gránátok, égő gerendák, széttépett hullák repked- 
tek mérföldnyi távolban szerteszét ; s a képtelen erőszak- 
tól a Duna hullámai túlcsaptak a pesti partra s elboriták 
egyszerre az egész várost. Azt hitte mindenki, hogy a föld 
szakadt be ! Csak perczek múlva tértek az emberek ma- 
gukhoz, s akkor látták, hogy a nagy rondella mi ször- 
nyen elpusztult egy pillanat alatt; a mellékfalak húsz 
ölnyire le voltak döntve, kihányva alapjaikból; a sáncz- 
karók összezúzva, az árkok betemetve. — Ötszáz török 
veszett el e lobbanás miatt ; Tüzes Gábor maga egy csa- 
tát nyert a török ellen. 

E viadal után a lotharingi berezeg rögtön felszólittatá 
Abdi basát, hogy adja fel a várat, mit úgy sem védhet 
meg többé. A török vezér azt üzente vissza, hogy a mint 
az eddigi ostromok előtt nem szólíttatott fel a vár feladá- 
sára, úgy ezután se szólongassák, ő nem adja meg ma- 
gát, nem is kénytelen vele. Az a vár az ottomán biroda- 
lom kulcsa, azt elhagynia nem is szabad. Bizonyosan 
tudja, hogy segítségére fognak jönni és felszabadítják s a 
keresztyének hiába rontják meg magukat, mint ezelőtt két 
évvel. Ö Mahomedre és a szultánra bízza magát, azok 
kisegítik. Inkább ajánl cserébe más várat, Egert vagy 
Sz.-Fehérvárt, de ezt nem adja. 

E napon érkezett híre, hogy a nagyvezér ötvenezernyi 
sereggel átkelt Eszéknél a bidon, az ostromlott várat fel- 
szabadítani. A várban ez este nagy ágyúzás volt, s a tö- 
rökök zászlókkal, énekelve jelentek meg a bástyákon; 
jeléül, hogy ők is megtudták kémeik által a nagyvezér 
közeledtét. 

A fővezérek erre általános ostromot rendeltek, a hu- 
szárságot a nagyvezér csapatai elé küldve, ki hír szerint 
már Székesfehérvár falai előtt állt. 

Abdi basa vitézül védte magát, az ostrom vissza lön 
verve ; a keresztyéneket oly hevesen támadták meg, hogy 
újra el kellett hagyniok az elfoglalt pontokat. Másnap, 
harmadnap csend volt a vívó felek között, negyednap 

visszaérkeztek a huszárok, jelentve, hogy a mi török 
seregek Székesfehérvár alatt vannak, többnyire csak fel- 
ültetett néphadból állanak, mely a sokkal kisebb magyar 
sereggel sem birt megmérkőzni; hoztak belőle mutatvá- 
nyul foglyokat ; hanem hogy a hegyek felől közéig sokkal 
nagyobb erővel maga a fővezér. 

Másnap reggel jelent meg a török sereg egyik csapata 
Vörösvár felől. A keresztyének előőrsei, kik aggodalom 
nélkül, elszórva tanyáztak ott, hirtelen zavarba jöttek, s 
a magyar lovasság nélkül még nagyobb is lett volna a 
veszély néhány levágott főnél, mit a rendetlen tatárhad 
diadaljelül vitt magával. Délben tűntek fel a nagy- 
vezér zászlói a budai hegyek között; épen a bajor, 
magyar és császári hadak ellenében . . . 

A nagyvezér megjelenésének hirére az ostromlók heve 
zsibbadni kezde ; a haditanácsban a vezérek egy része, 
azok közt Stahremberg, az ostrom félbehagyását tanácso- 
lák ; hogy a császári sereg ennyi veszteség, ennyi küzde- 
lem után ismét vonuljon el szégyennel a töröktől el nem 
vivható vár alól. A magyar vezérek és a két badeni ber- 
ezeg leküzdték a megalázó indítványt. Badeni Lajos elég 
merész volt szemükbe mondani, hogy nem a vívók lanyha- 
sága késlelteti ennyire a sikert, hanem az, hogy nincsen 
két napra való tervük soha. 

Már ekkor a keresztyén tábor tízezer gyalogot és kétezer 
lovast vesztett fegyver, tűzaknák és betegségek miatt. 

A lotharingi herczeg negyvenezer emberrel szemközt 
fordult a nagyvezérre ágyúlövésnyi távolban állt egymás 
előtt a két sereg. Vívók és ostromlottak várták a harczot, 
ettől függött a vár sorsa. A harcz azonban nem követ- 
kezett be; rr-'-'^két vezér jónak tartotta álláspontját s a 
Íjára is, ha a török vezérnek volt mu- 
herczegnek nagyon volt. A halogatás 

l kísérlek meg a Pestet 

az óbudai bátor molnárok csónakaikkal a tűzdereglyék 
elé kerülve, azokat eleve elsülyesztették. 

A nagyvezér ki akarta kerülni az elhatározó csatát, ha- 
nem e helyett minden áron friss csapatokat akart beve- 
zetni a várba. Másnap reggel egy dandár, nyolczezer spahi 
és jancsárból álló, Budakeszin és Szent-Pál völgyén keresz- 
tül a keresztyének jobb szárnyát megkerülte s a horvát 
gyalogokat oly zavarba hozta, hogy azok saját ezredesü- 
ket is összetaposták, midőn Dünewald vértesei és a Ber- 
csényi huszárok szembejöttek rájuk. Erre dühös csata 
támadt ; a horvátok a magyarokkal együtt visszafordultak 
a törökre, a lovasságot megszalaszták s a cserben hagyott 
gyalogokat az utolsó emberig lekaszabolták. Kétezer török 
hullott el, köztük két basa, nyolcz ágyú és zászlók marad- 
tak a győztesek kezében. Ez a harcz a Nagy-Svábhegyen 
történt, a hol most azok a szép nyaralók vannak. Az 
elfoglalt zászlókat a víárkokban tűzték ki, hogy láthassa 
Abdi basa a várból a törökök veszteségének tanújeleit 
A leölt jancsárok mindegyikénél volt három kézi gránát 
és egy ásó. Valószínű, hogy hirtelenében sánczot akartak 
verni a Svábhegyen s ott helyet foglalni. 

Tizenhetedikéig csak az ágyúk felelgettek egymásnak, 
az ellenség minden oldalon pihent és várt ; az nap a tö- 
rökök egy tűzaknát lobbantottak fel, de az csak saját ma- 
guknak tett kárt. 

Abdi basa ezalatt megújult hévvel védte a várat, betö- 
mette a támadt résekiet, új sánczokat ásatott, hadait lel- 
kesíté ; míg az ostromlókat a fölmentő sereg csatározásai 
elvonták és csüggesztek. 

Augusztus 20-án, épen szent István napján, hirtelen 
egy csapat lovasság rohanta meg a keresztyén tábort; 
lóhátra ültetett jancsárok voltak azok. (Derék katona a 
kinek mindegy, ha ma gyalogságnak használták s holnap 
lovasnak ültetik fel és úgy is verekszik.) Ugyanazon hor- 
vát ezredet találták útj okban, mely néhány nap előtt 
a Nagy- Svábhegyen segített a diadalhoz. Ezúttal keresz- 

túltörték magukat rajta; vágtatva rohantak a tábort védő 
gátokig, ott leugráltak lovaikról, gyalog, fegyverrel ke- 
zükben áttörtek a védsánczokon, s mielőtt a keresztyén 
tábor zavarából magához térhetett volna, már benn vol- 
tak a Tabánban (így nevezte el a török a hosszú külvá- 
rost), ott Heiszler vasas lovasai jöttek rajok szemközt, 
azokkal is megütköztek, azokat is elverték maguk elől, s 
már közel voltak a fehérvári kapuhoz, már jött Abdi basa 
segítségükre, inidőn Petneházy előrohant hajdúival s dü- 
hös viadalt kezde velük, mely azzal végződött, hogy két- 
ezerötszáz jancsár közül nem jutott több a várba ötszáz- 
nál, annak is nagy része sebesülten. 

Hanem ez mégis diadal volt : erkölcsi diadala a török 
katona önfeláldozó merészségének a keresztyén hadveze- 
tők fontoskodása felett. Mi történhetett volna, ha ugyan- 
ekkor egy jancsárezred helyett az egész török sereg rohan 
a miénkre ! Szerencsénk volt a nagyvezér tehetetlensége. 

E siker örömére Abdi basa háromszor adatott sorlövést 
minden ágyújából s négy új vörös zászlót tűzetett ki 
falaira : keresztyének boszujára. 

Augusztus 22-én reggel ostromot színlettek a császá- 
riak, melynek az volt a czélja, hogy ezalatt a kastélyt, 
mely a vár felett uralgott, véglegesen hatalmukba kerítsék. 
A terv sikerült ; háromszáz harczos felmászott a rommá 
lőtt torony magaslatára s onnan lehányta a törököt. Az 
ozmánok háromszor kísérlek meg elverni onnan ellenei- 
ket, mindig sikertelen, ekkor bevonultak a torony alsóbb 
emeleteibe és pinczéibe. A pinczeablakokon át folytono- 
san tüzeltek kifelé, úgy, hogy a toronyban levőknek le- 
hetetlen volt segítségükre menni alulról, vagy akár azok- 
nak onnan visszatérni ; s e mellett azon pokoli ötletük tá- 
madt, hogy az alsó emeletekben kénkövet halmoztak fel 
s azt meggyújták. A felettük levő ostromlóknak mind ott 
kellett fulladni. Azonban a terv meghiúsult azon, hogy a 
torony boltozatain nem hatolt át a kénfüst, a helyett in- 
kább lefelé terjedt, s az ótalmazókat szorítá ki az üregeik- 

bői, másnap egészen a keresztyének birtokában volt a kas- 
télytorony ; ágyúkat vontattak fel rá s onnan gyönyörűen 
lőhettek végig az egész várat. 

Azon a napon az éjjeli vihar alkalmával Abdi basa egy 
törökké lett magyart s egy szerecsent küldött ki a vár- 
ból, levelekkel a nagyvezérhez. A szerecsen jó úszó volt, 
a Dunán keresztül menekült s kétszer átúszta azt, hogy a 
nagyvezérhez juthasson ; de a másikat elfogták a huszá- 
rok a Csepel csúcsánál. Meglelték nála a levelet, melybe 
ez volt Írva : 

« Lehetetlen tovább tartanom a várkastélyt, annak bu- 
kása pedig a várét is maga után vonja. Kérek minél gyor- 
sabb segélyt, különben vége az ellenállásnak. Én nem 
mulasztottam el semmit. Én elkövettem mindent, a mi 
hatalmamban állott. Engem nem érhet vád. Huszadikán 
alig háromszáz ember érkezett be hozzám, huszonkette- 
dikén közülök száz elhullott a kastély ótalmában. Az el- 
lenség minden törekvésem ellenére befészkelte magát a 
kastélyba ; kiket ellene küldöttem, azok nincsenek többé. — 
Segélyt, gyors segélyt kérek a nagy Isten nevében.** 

Még ugyan megkisérlé a kastélyt másnap, harmadnap 
visszafoglalni ; de mindannyiszor sikertelen. A közelfekvő 
házakból puskatűzzel, gránátokkal pusztítá a torony om- 
ladékain levőket, kik ott el nem sánczolhatván magukat, 
azokat ismét égő szurkos nyilakkal gyújták fel a törökök ; 
ez a pont három napig folytonos harcz színhelye volt, 
ember ember ellenében, a holtakat félrelökték s jöttek 
helyükbe uj élők ; alig volt húsz ölnyi tér a viadalra. 

Jól lehetett tudni, hogy itt az idő, a melyben a nagy- 
vezérnek végső csapást kell merészelni az ostromlók ellen, 
ha a várat fel akarja szabadítani. 

Augusztus 29-én hajnalhasadta előtt az északi hegyek 
felől alászállottak a török hadcsapatok, 1000 spahi, 2000 

jancsár és 15,000 tatár. Ezerötszáz lovas hirtelen Óbudán 
termett, s az előőrsöket felriasztva, a dunai köröndre ve- 
tette magát. Itt a czölöpzetek mögött és a dunai sajkákon 
Apti vezérlete alatt a magyar hajdúk és német czéllövé- 
szek csapatai álltak, azok visszaverték őket; arra a Ró - 
kushegynél épült nagy ágyútelepet rohanták meg, hol 
Mercy és Heiszler tábornokok fogadták a rohamot ; a tö- 
rök elszántan harczolt; egy aga, ki már két halálos sebből 
vérzett, még birt elég erővel Mercyt úgy sújtani vállon, 
hogy ez a pánczélon keresztülható vágásba belehalt. De 
az is hasztalan volt, a városba nem lehetett bejutniok ; a 
vad roham vissza lett verve ; a szétbomlott hadtest egy 
része Pálflfy Ferencz lovasezrede által a Kis-Svábhegynek 
lőn szorítva ; a rend felbomlott mind a két hadsereg kö- 
zött. A Pálflfy által üldözött spahik viszont a lotharingi 
herczeget terelték maguk előtt, a fővezér közel volt hozzá, 
hogy foglyul essék, midőn egyszerre Schöning a branden- 
burgiakkal segítségére jött. A két tűz közé szorult dandár 
kétségbeesve küzdött elől hátul tóduló ellenségei közepett ; 
egy bőszült csapata hirtelen oldalt nyitva rést, egész a 
császári herczeg főhadiszállásáig tört utat s ott hagyta 
magát lekaszabolni veszett viadal közt. Abból a hadtest- 
ből, a mit hajnalban elküldött a nagyvezér, még csak 
hírmondó sem tért vissza hozzá a csatából. 

Délre vége volt a harcznak. 

Délután egy órakor csengő tábori zenével vonult át a 
hídon Scherfenberg rég várt segélyhada, Piccolomini ve- 
zénylete alatt; a nagyvezér látta ezt jól a hegytetőről, s 
elvonult onnan érdi táborába. 

Pár nap múlva még ezerkétszáz svéd is érkezett meg 
távol hazájából, az ostromban részt venni ; — a keresztyén 
had hatezerkétszáz emberrel szaporodott ; a török felmentő 
sereg hátrább vonult. — Budavár sorsa el volt döntve. 

Szeptember másodikán, délután három órakor hat ágyú- 
lövés a Gellérthegyen jelenté, hogy az eldöntő ostrom 
percze jelen van. Avarban akkor énekelték a halálba menő 

hŐBök Bznráját a koránból. Abdnrrahman tudta, hogy az 
ő ősz fejének s a bndaí félholdnak ez az utolsó napja. 

Még egyszer kikülde levéllel egy hírnököt a nagyvezér- 
hez, melyben szemére veté, hogy a várban levő asszonyok 
több kárt tesznek az ostromló ellenségben, mint ő az egész 
hadsereggel : de ezt a követet is elfogták ; a nagyvezér 
nem hallotta meg a szemrehányást, segítségre úgy sem jött 
volna. 

A jeladásra a Kis-Svábhegy tűztelepei tizenhat ágyúval 
kezdték szétrombolni a rést elzáró czölöpzetet, mialatt 
háromezer ember Spinola vezetése mellett nesztelen, ész- 
revétlenül közeledett a várfalakhoz, a futóárkokban meg- 
lapulva. 

A mint a tört rés közelébe értek, hirtelen megrohanták 
azt 8 tömegestül vetették magukat a védelmezőkre. A török 
nagyon jól harczolt; egy lábnyomnyitértsem engedett át, 
nem hogy ingyen, de drága vérért sem ; míg egy része a 
faltörés aljában harczolt, kard kard ellen, addig a többi 
égő gránátokat és kanóczos lőporzsákot hajigált le az ost- 
romlók legsűrűbb tömegei közé. 

Hasonló dühös ellenállás fogadta a várkastély felől tá- 
madóbajorokat ; ezeket kétszer verték vissza a várkastélyba, 
s már halva volt ott a vezér Piccolomini, itt Tattenbach 
gróf és Zacco őrnagy ; már csüggedni kezde az ostromlók 
erélye ; midőn a harczi zaj közül diadalordítás töri magát 
keresztül s a vívók a közép körönd romjain látják lobogni 
a keresztyén zászlót, Magyarhon védasszonya képével. A ki 
azt a zászlót oda tűzte, az volt Petneházy, s a kik ott har- 
czoltak mellette, azok voltak a magyar hajdúk, kiket ke- 
reszttel és karddal kezében lelkesített a köztük járó G^bor 
barát. 

Abdurrahman basa látta a megjósolt ellenséget maga 
felé közeledni, látta emelkedni mindig közelebb, mindig 
magasabban azt a zászlót, melynek először kellé az ő bás- 
tyája szélébe fúródni. Czéllövészei hiába irányozák feléje 
tölcséres fegyvereik csövét, a kézijakat, annak az egy em- 

bérnek ott nem lehet elesni, nem lehet ellenállani. Isten- 
nél a kegyelem ! 

Kétségbeesett dühvel harczolnak spahik,jancsárok, sze- 
rácsiak, hajdúkkal, gránátosokkal, összekeveredve sze- 
mélyes viadalban ; nincs segitség, ejgyedül az Úristennél. 

A lobogtatott zászló egyre közelebb jő, most Petneházy 
egyszerre felugrik egy bajtárs vállára és arról átszökve a 
bástya párkányára, merész kézzel tűzi ki reá a zászlót. 

— Verjétek őt le onnan ! ordít Abdurrahman ; de ha 
nem szólnu is, rohannának rá vitézei. Annak a zászlónak 
nem szabad ott lobogni ; annak, a ki azt oda tűzte, nem 
szabad a napot látni többé. 

Petneházy jól tudja védelmezni veszedelmes helyét; 
kettő, három véres fővel bukik le a rátódulók közül, midőn 
egy fa tetejéről, mely a sánczon nőtt, egy kurd vitéz oly 
ügyesen hajítja felé a pányvát, hogy az a küzdő vitéz nya- 
kára burkolódik, s a következő pillanatban lerántva lábá- 
ról, ott függ a fa ágán : legdicsőbb pillanatában győzel- 
mének a leggyalázatosabb halálnak kitéve. 

Abdurrahman már örömében ordít ; de a magyar vitézt 
e gonosz perczben sem hagyá el lélekjelenléte; hirtelen 
megragadá baljával a nyakára hurkolt kötelet, s kardjával 
ketté szélé azt s ismét talpon állt a földön ; — abban a 
perczben értek oda hajdúi is és kiszabadíták az ellenség 
kezéből.* 

Abdurrahman ezt látva, széthasítá köntösét és sarkan- 
tyúba kapva lovát, elnyargalt a körönd előli térről ; a vár- 
kastély felé futtában szemközt találkozik szilihdárjával, a 
ki kérdezé tőle, hova fut. 

— Istennél a segedelem ! felelt neki a basa ; a napok 
beteljesülnek, mi nem vagyunk itt többé urak! eredj vissza, 
rakj tüzet lakásomban s küldd szét az eunuchokat, hogy 
gyújtsanak fel sorban minden házat, s a futó tüzárkok 
kanóczait gyújtsák meg. A tubafa alatt találkozunk. 

* Lásd Osereynól ós Hammernál. 

Az a tubafa pedig már a paradicsomban van. 

Innen vágtatott a bécsi kapu felé, hogy legalább ne 
Fetneházy és az ál Ihánzáde szemeláttára essék el. 

A győzelem-téren (török elnevezés !) találkozott a re- 
csinbtár agával és a túzérparancsnokkal. 

— Vissza ! vissza ! csak a dicsőség még a miénk, az élet 
nem többé ! 

Azzal mind a hárman visszalovagoltak a bécsi kapuig ; 
ott, a hogy a keresztyén vértesek tódultak elő a résen, 
leugráltak lovaikról, azokat ott leszúrták s meztelen kard- 
dal kezeikben, gyalog rohantak az ostromlók közé ; néhány 
perez múlva vége volt mind a háromnak, a győztesek 
Abdurratíman testén keresztül rohantak a városba. 

Már akkor itt általános volt a futás, Petneházy diadalá- 
val szétbomlott a török védelpii rend ; elől, hátul meg vol- 
tak támadva; minden utczán szemközt jövő csapatok 
fogadták a futókat, itt térden állva esdtek kegyelemért, a 
mit nem kaptak meg ; amott kétségbeesetten harczoltak 
utolsó emberig s e viadal közepett egyszerre elkezdtek a 
felgyújtott házak égni, a miknek utolsó szobáiban még 
harczoltak az utolsó pillanatért. 

Legtovább tartott a tusa a várkastélyban ; ott kétezer 
férfi, asszony és gyermek, a jancsáragával és a főmuftival 
egy kerek toronyba elzárkózva, végeő kétségbeeséssel védte 
magát, melyet a bajorok túlnyomó ereje nem bírt leküz- 
deni. Végre a vezérherczeg, hogy a harcznak végét vesse, 
kegyelmet adott nekik, snem engedte őket bántani. A jan- 
csáraga a bajor berezeg lábaihoz borulva, kebléből egy 
szelenczét vont elő s neki nyujtá, az tele volt Abdi basa 
utolsó gyémántjaival, miket a török vezér a harcz előtt 
dolmányáról letépett, elszórt, és miket az előrelátó aga 
bölcs volt felszedni, hogy életét megváltsa rajtuk. 

Az alvezér életét a Zerini ezrednek egyik magyar köz- 
vitéze menté meg. 

A várba vonult zsidók a végveszély alatt a vízvezető 
alagútján menekültek le a Dunára, azt remélve, hogy az 

általános zavarban ott hirtelen kincseikkel hajókra rakod- 
hatnak 8 sikerül megmenekülniök. Azonban épen ez vált 
veszedelmükre, mert ott a kegyetlen tolpatsok kezeibe ke- 
rülének, kik őket nőstől, gyermekestűi nyomorúan lemé- 
szárolák s kincseikben prédát ütének. Jobban jártak azok, 
kik benn a várban maradva, a zsinagógában és egy pincze- 
boltban elrejtőzének, s a győzelmesek kegyelmébe ajánlák 
magukat ; azoknak élete meghagyatott, mivelhogy németül 
tudtak beszélni — ezer tallér váltságdíjért. Elfogóik bran- 
denburgiak voltak. 

Ekkor mutatott a napóra Mátyás király templomának 
falán ötöt. 

Két óráig tartott a véres szomorújáték. 

S annak bizonyságául, hogy valóban vége van, földren- 
gető ropogással sült el az Abdi által utczahosszat ásatott 
futóakna, mely romba dönté még a mit az ostrom épen 
hagyott is : Budavára nem volt más, mint egy romhalom, 
égő üszökkel fedve és vérrel befestve. 

S a ki ezt a megrendítő tragédiát a tétényi halmokról a 
legnagyobb léleknyngalommal nézte — az a török nagy- 
vezér volt. A török hadsereg láttára esett el az ozmán 
birodalom kulcsvára, büszkesége : Buda. 

Petneházy pedig az első volt annak falain a végostrom 
alatt, s vágytársa az utolsók között volt, kiknek a körtorony 
vitézei legtovább ellenálltak. 

Petneházy másnap reggel Gábor barát kíséretében össze- 
járta Budavár romjait. Alig talált már rá az ismerős he- 
lyekre ; fel volt dúlva minden. A vadaskert fái ki voltak 
vágva és feltüzelve, a regényes kioszknak s a rózsaluga- 
soknak helyök sem látszott már. Csak egy kettétört kőlap 
emlékezteté még valamire, a mit a sánczmunkák közben 
félig eltakartak földdel. Annyit megtudott alakja felől, 
hogy az török halott sírköve, s annyit el tudott olvasni az 
arab betűkből, hogy azon a kövön Abdi basa egyetlen leá- 
nyának, Tellínek neve van bevésve. Szinte jól esett az- 
után, hogy a sárga házat, melyben őt legutoljára látta és 

meggyűlölte, nem találta sehol ; azt úgy szétrombolák a 
tűzgolyók, hogy fel nem lehetett ismerni a romhalmaz 
közöl. 

A szerzetes némán megszorítá az ifjú kezét; tán kita- 
lálta gondolatjait ? A halott szerető emléke nehéz ! 

A mint a füstölgő romok közöl ismét alászálltak, szem- 
közt találkozának Heiszlerrel ; a tábornok soha sem sze- 
rette Petneházyt nagyon, annál kevésbbé a barátot ; bán- 
totta az, hogy a magyarnak miért van vitézsége — és 
esze ? Mint Petneházy később megtudá, Funkensteinnak 
sógora is volt ; a mi elég ok a haragra a tegnapi hőstett után. 

— Ne is menjen ezredes úr a főhadiszállásra, szólt 
hozzá szárazon, parancsot hozok önnek a főherezegtől ; az 
egri basák. Pest ellen jönnek, már Hatvanig értek és ott 
elsánczolják magukat ; onnan ki kell őket ugratnunk, mi- 
előtt várat csinálnának belőle. Vegye ön át Pesten levő 
huszárezredét s induljon velem még ez órában, én az 
Aspremont vasasokat vezénylem. Tüzes Gábor úr pedig 
menjen a főherczeghez s várja ott további rendeletét. 

Gábor barát azt sugá Petneházynak : őrizd magad ettől 
az embertől, a ki mindenkit úrnak nevez. Tudtomra a 
magyar eddig csak az Istent és fejedelmét hivta uramnak, 
és ha másnak mondta, gúnyolódott vele. 

Azzal elváltak. 

Petneházy átment Pestre és egy óra múlva csatlakozott 
Heiszlerhez huszárezredével, mely saját nevét viselte. 
Felötlött előtte, hogy ilyen hadi vállalathoz nem visznek 
ágyukat ; de nem kérdezősködhetett, mert tudta a szokást, 
hogy felsőbb rangú tiszt az alsóbb fokúnak ilyen kérdésre 
helyt nem áll. 

Másnap szép rendben megérkeztek Hatvan alá; annak 
már akkor hevenyészett sánczai voltak, miknek szegletén 
a basa lófarkas holdja villogott. 

Heiszler ott azt az utasítást adta Petneházynak, hogy a 
török hadsereg által összeterelt gulyát hajtassa el a város 
alól — fényes nappal, 

A feladat a nevetségig lehetetlennek látszott ; de Petne- 
házy nem mondta rá, hogy lehetetlen. Hogy ne legyen 
senkinek kifogása személyes bátorsága ellen, kiválasztott 
ötven vitézt huszárai közül, s ő maga élükre állva, bátran 
belovagolt velük egész a török sánczok aljáig, a hol a gulya 
tanyázott. 

Egy pár szakállas golyó elbúgott fejük felett, de kárt 
nem tett bennük ; később sűrűen tüzeltek rájuk öreg pus- 
kákkal : Petneházy erre megritkitá a csapat hadsorát s 
sebesen neki nyargalt a gi;ilyának ; az örtálló kurdok el- 
szaladtak, ott hagyták a teheneket, a huszárok pedig kisza- 
kítottak belőlük egy pár száz darabot s elkezdték hirtelen 
terelni maguk előtt. 

A városban levő törökök elébb cselvetésnek hitték ezt a 
mozdulatot s nem jöttek ellene, most azonban maga az 
egri basa és alvezérei hatszáz spahival iramodtak a hu- 
szárok után, hogy ezt a csúfot ne engedjék megtörténni. 

Heiszler jól láthatta, hogy Petneházy milyen veszélyben 
forog ; de azért nem mozdult meg helyéből. Ha elesik, azt 
lehet róla mondani : elvette vakmerő bolondságának díját ; 
ha megmenekül, csak a parancs szerint cselekedett. 

Azonban Petneházy nem gondolt a megmenekülésre, 
hanem a mint látta, hogy a török azonnal utóiéri, hirtelen 
megállítá katonáit, s visszafordult maroknyi népével az 
üldöző ellenségre; annak egy része tovább rohant a 
nyargaló gulya után, más része akkor toppant meg, midőn 
a huszárok közéjük vágtak. 

— Kiki a maga kezére dolgozzék ! — kiálta Petneházy 
s azzal ő maga egyenesen neki rohant az egri basának, s 
a mint az szép ezüstös pánczélba volt öltözve, úgy taszí- 
totta keresztül kopj áj a vasával, hogy annak a hegye a 
nyeregkápában állt meg. . Ugyanakkor egy másik huszár 
a török alvezérnek egy akkora darabot levágott a kopo- 
nyájából, a mennyi annak épen elég volt arra, hogy a 
nélkül ne élhessen. Erre zavarba jött a törökség, rémület 
szállta meg vezéirei elestén ; lassankint egyes huszárok, 

Digitized by VjOOQIC 



20i 

dragonyosok száguldoztak társaik segítségére, a csata álta- 
lános lett, a zavar még általánosabb. Mire kitisztultak 
belőle, kétszázötven török hevert a csatatéren ; köztük a 
vezérek, nyolczvan foglyul esett; a többi meg sem állt 
Egerig, ott hagyta Hatvant és a gulyát, s a vezéri nagy- 
pecsétet, mit Petneházy diadala tanujeléül vitt Budára a 
berezegi vezérnek, az meg a csáézárnak küldte.* 

Midőn innen visszatérve. Pesten találkozott Gábor 
baráttal, ez örvendve szorítá őt keblére. 

— Elveszett embernek hittelek ! Már most ne tégy töb- 
bet egy esztendeig; mert nem fog javadra szolgálni; eredj 
Komáromba menyasszonyodhoz; vidd oltárhoz, aztán ősi 
kastélyodba haza s iparkodjál boldog ember lenni. Ha 
szükségük lesz rád, hivatni fognak; ha ut jókban lészsz, 
eltesznek láb alól. A császár grófnak nevezett ki s ezt nem 
szeretik azok, kik a hátad mögött maradtak. 

Azonban Petneházy nem fogadta meg öreg Mentora jó 
tanácsát. Elragadta a hír, a dicsszomj ; a helyett, hogy 
véres babéraival sietett volna Borbálához, kinek kezét a 
legdicsőségesebb utón érdemelte meg : hazája visszavívott 
fővárosának ormára tűzött zászló által, jobbnak találta a 
főhadiszálláson megjelenni. Ott sok mosolygó arcz fogadta, 
többek között Funkensteiné is, ki tréfálózva monda neki : 

— Bizonyára most már olyan nagy emberré lettél, ho^ 
nem is kellene olyan közrangú leány keze után vágyód- 
nod, mint Borbála; ha Bécsbe fölmégy, tuczatszámra 
találod a herczegasszonyokat, kik erővel nőül akarnak 
hozzád menni. 

— Már csak hagyd te nekem azt, a kit megszolgáltam 
s ne igen nevezgesd előttem Borbálának, mert az csak 
nekem Borbála, neked nem. 

— Jól van, jól, azért ne légy olyan fennyen; nem a te 
érdemed, hogy a hol te jártál, ott kevesebb volt a fal és a 
férfi, mint a hol nekem kellett verekednem. 

* Lásd: Der siegreich geendigte Türkenkrieg, 93. lap. 

Ebből tüzes vita kerekedett volna, ha a vitéz urak közbe 
nem vetik magukat, mire azután a két lovagnak kezet 
kellett nyújtani és kibékülni, s minthogy Petneházy más- 
napra a herczegtől szabadságidőt kért Komáromba utaz- 
hatni arájához, Punkenstein azt inditványozá, hogy ezt 
egy bucsúlakomának kell megelőzni ; a minthogy azután 
estve elkezdvén a nemes urak, egész .kivilágos kivirradtig 
ittak és jó kedvben voltak; utoljára Funkenstein franczia 
borokat hozatott elő és azokból kényszeríté Petneházyt 
inni, a kinek a pezsgőnedv nagyon tetszett. 

Eeggel, a hajnali trombitaszónál azután elkisérék jó 
barátai Petneházyt egész a török fürdőkig, ott búcsút 
vevének tőle s engedek útjára menni Komárom felé. 

Petneházy mintegy 50 huszárt vitt magával kíséretül, 
még mindig megeshető levén, hogy valahol száguldozó 
tatár csapatokkal találkozzék Komáromig ; azoknak hadna- . 
gyávái bizalmas beszélgetésbe elegyedett az utón. Egyszer, 
Vörösvár táján elkezd panaszkodni, hogy iszonyú hőséget 
érez, a hadnagy pedig azt állítá, hogy igen is hűs szél 
lengedez. Petneházy apródonkint leveté mentéjét, dolmá- 
^yá^> 6gy ingre maradt, mégis kiállhatatlan hőségről 
panaszkodott ; az izzadtság csorgott le halántékairól. 

Kevés idő múlva azt monda a hadnagynak, hogy a feje 
majd szétszakad. A hadnagy azt hivé, hogy ez az éjszakai 
mámortól van, s tanácsolá neki, hogy ha Vörös varr a be- 
érnek, feküdjék le és pihenje ki magát. 

Petneházy erre sebesen előre lovagolt, a hadnagynak 
úgy tetszék, mintha a vezér le akarna esni lováról. Utána 
kiáltott, arra Petneházy megállt és bevárta. 

Arcza egészen ki volt kelve alakjából, szemei beesve és 
ajkai elkékülve. 

— Bálint, monda a hadnagynak, én meg vagyok mér- 
gezve ; de visszamegyek és megölöm azt, a ki megölt ! 

Azzal tüzesen sarkantyúba kapta paripáját, és elkezdett 
vágtatni visszafelé Budának. 

Huszárjai nem érték utói, oly bőszült nyargalást köve- 

tett el, s elmaradoztak utána. Egyszer azután azt látták, 
hogy letér az útról, ki a sík mezőnek, mint a ki már esz- 
méletét veszté s nem tudja kormányozni a lovat. A paripa 
nyargalt, szökelt árkon, bokron keresztül, néhol oly közel 
jött az ezredes kisérőihez, hogy azok láthaták annak fel- 
dúlt arczát, szederjes homlokát, égő szemeit, s hallhaták, 
mily szörnyen átkozza gyilkosát, vértől habzó szájjal; 
rettentő tünemény, egy méregtől megőrült dalia, kit 
bőszült lova ragad berken és avaron keresztül ! 

El nem birták fogni, mindaddig, míg a halálra nyar- 
galt ló össze nem roskadt, s lovagjával együtt a földre 
rogyott ; mire odaértek, Petneházy meg volt halva. 

Ki gyilkolta meg ? azt ki keresné már most — száz- 
hetvennégy esztendő múlva? A jó öreg Cserey, ki e vele 
egykorú történetet ekként elbeszéli, azt veti utána: «Ha 
. magyar vagy és sokáig akarsz élni': okos ne légy, vitéz ne 
légy, és pénzed se legyen sok».* 

Budavár eleste gyásznap volt a török birodalomra nézve. 
A szultán felriadva könnyelmű vadászataiból s bucsú- 
járatot rendelt az egész országra. Mekkában a próféta 
sírjából előhozták a koporsót, ezüst ravatalra tették, mel- 
léje a csatában elesett emirek és hősök csontjaival meg- 
rakott 25 koporsót, hogy Allah lássa meg és elégelje meg 
a pusztulást. A bucsújárók seregei minden pénteken hét- 
szer járják körül e ravatalokat, zene és kürtszó nélkül, 
egyedül emberi jajszónak szabad hallatszani. 

A böjt utolsó napján húsz mérföldig menő bucsújárat 
rendeztessék; elől egy nagy szekrényt vigyenek tört kar- 
dok-, nyilakkal és csatában elhullt hősök csontmaradvá- 
nyaival ; azt hatszáz zsákba öltözött katona kisérje, mezít- 
láb, hajadon fővel. 

Azután jöjjön 3000 spahi gyalog, fekete turbánnal, 
tépett és vérrel bemocskolt ruhákban, hátát tevefarkkal 
verve. 

* Lásd Ujabb nemzeti könyvtár : Cserey Miliály Históriája 166. 1. 

Utánuk hatezer dervis, övig mezetlen, testébe késeket és 
nyilakat szurkálva, hogy a vér szertefecskendezzék róluk. 

Azután hozzák a próféta szekrényét; mely mellett 
háromszáz basa járdái kivont karddal, s a ki szemeit a 
szekrényhez fel meri emelni, annak fejét leütik. 

Minden mérföldnél egy keresztyén rabszolgát és egy 
zsidót levágnak s véreben ott hagyják az úton meghalni. 

Harmincz előkelő vezér, fejét zsidó- és szamárvérbe 
mártott kendőkkel bekötve, egyik keze övéhez hátrakötve, 
másikban kard helyett tevefark, a mit maga után vonszol- 
jon a sárban. 

Kövesse őket 7000 jancsár, fegyver helyett pálczával 
kezében ; hátul jöjjön a nagyvezér, sánta szamár hátán, 
kezében nádszál, azzal fejét verve, kiáltozza: «oflfát, miilei, 
zaffai ! » 

Végül ismét keringő dervisek jöjjenek, testeiket fel- 
hasogatva ; s egy szekrényből a legapróbb rézpénzt szór- 
ják el az út mentében. Minden mérföldnél megálljon az 
egész menet, felordítva : Allah buffai ! Allah mitrei Kresz- 
tinnai. (Allah verje meg a keresztyéneket.)* 

Allah azonban nem hallá meg a bucsújárók szavait. 

Buda nem jutott többé török kézre. 

Kicsinyben múlt pedig. Az elfoglalt várat német őrség- 
gel rakták meg, s a véráztatta falak között, miken Petne- 
házy volt az első, Funkenstein lett a térparancsnok. 

Kitüntetésnek szép volt, de helyzetnek nem igen kelle- 
mes. Egy feldúlt romhalmaz között, mérföldnyire elpusz- 
tított, kizsarolt vidék közepett a nemes úr rendkívül unta 
magát. Kérte néhányszor, hogy tegyék onnan át máshová, 
de a főherczegek azt viszonzák, hogy jó neki ottan. 

Időközben megtudta azt is, hogy Borbála Petneházy 
halála után felvette a fátyolt. A gazdag menyasszonyt 
tehát végkép elveszte. Pedig az ostrom után részére jutott 
osztalék a zsákmányból már fogyatékán járt s azok a 

* Lásd : Kurze Beschreibung des ungar. Türkenkrieges. An. 1687. 

zsidók, a kiknek tartozott, történetesen Bécsben és Prágá- 
ban laktak, nem voltak a budai vízvezetőnél véghez ment 
mészárlás között. 

Az alvezér háreméből két fiatal török leányt tartott 
meg magának, az egyik tizennégy, a másik tizenkét éves 
volt ; az utóbbit Fatiniczának hittak. 

A háremben növekedett gyermeknél egy dolog volt erő- 
sen kifejlődve : a cselszövény. Fiatalsága daczára olyan jól 
értett ahhoz, mint a szerály akármelyik kegyencz rabnője. 

Midőn látta, hogy urának pénze elfogyott, adott neki 
jó tanácsot, hogyan szerezhetne azt megint sokat s 
Funkenstein — követte a tanácsot. 

Ezen időben Gábor barát Győrben lakott, s ugyanott 
volt főparancsnok Piszterczky ezredes, derék becsületes 
lengyel, kivel esténként együtt szoktak sakkozni. 

Egy este Gábor barát ilyen különös dolgot regélt el az 
ezredesnek : 

A napokban egy magyar fogoly, ki a székesfehérvári basá- 
nál volt szolgaságban, észrevéve, hogy egy parasztnak öltö- 
zött férfi érkezik már másodízben a basához, ki vele elzár- 
kózva, órahosszat elbeszélget. A fogoly kíváncsi lett, s a 
kályhán át, a hol fűteni szokott, kihallgatá a párbeszé- 
det. Arról volt szó, hogy a budai várat ismét visszaját- 
szák a török kezére ; kétezer arany az árulás díja. Mi neve 
az árulónak, azt meg nem tudhatá, d3 annyit hallott, hogy 
két török rabnő van nála. A foglyot másnap kicserélték 
török foglyokért s az rögtön sietett Gábor barátot érte- 
síteni az árulásról. A veszély nagy. A basa előpénzt is 
adott már az árulásért s tanakodott vele a módszerek 
iránt; Budán pedig most az egé-z helyőrség alig megy 
kétezerre, s minden gyanú nélkül van az is. 

Az ezredes rögtön sietett a tanúval Budára s tudata a 
főparancsnokkal a hallottakat. Annak nem levén egyéb 
eligazodási jegye a két rabnönél, minthogy ezek Funken- 
steinnál voltak, őt hivatá s kérdezó tőle, hogy talán rab- 
nőinek váltsága végett irt a fehérvári basának? 

Funkenstein azonban megérzé az illatot, s mindennemű 
levelezést tagadott a basával. 

Ekkor a rabnőket fogták vallatóra, s Fatinicza kivallá 
a küldött budai paraszt nevét; "^rra annak a fiát vették 
elő, az pedig kimondá, hogy apját már másodszor küldé 
Funkenstein Fehérvárra. E kettős tanúsággal szemben 
nem védheté magát a lovag, térdre esett és kivalla min- 
dent. Azzal mentette magát, hogy ő csak a pénzt akarta 
megkapni a basától s azután a várat nem játszani át a 
kezére. Könyörgött, hogy kegyelmezzenek életének. 

— Micsoda excellentiádnak egy maroknyi vér? 

— De micsoda te neked kétezer aranyért annyi ezer 
emberéletet és egy országot eladni ! 

Pár nap múlva kézrekerült a paraszt is ; a vízikapunál 
akart bemenni, ott elfogták. Tagadta, hogy nála levelek 
volnának ; míg levetkőztették s meglelték azokat a haris- 
nyákban. (A német krónikairó magyar pórnak állítja ezt, 
magyar pór pedig soha sem viselt harisnyát, azt tudjuk.) 
Erre kétszáz bottal jutalmazták meg hazugságáért; végre 
Funkensteinnal együtt kínvallatás alá vetették, de a 
hüvelykszorító alatt sem vallott többet egyik is, mint hogy 
a törököt akarták csupán kétezer aranyig megfejni. 

Halálra ítélték mind a kettőt. 

Az ítéletet az akkori idők irálya szerinti fordításban 
közlöm németből: 

« Minekutána most uralkodó cs. kir. felsége I. Leopoldus 
az annyiszor ostromlott, annyi ember, vér- és költségbe 
került Buda várát a török hadsereg szemeláttára Isten 
segedelme és győzelmes fegyverei által recuperálta; min- 
den császári hadiszolgálatban levőknek azon kellene 
lenniök, hogy annak conserválása és defendálása, nem 
pedig ismét török járom alá juttatása felöl törjék fejüket, 
mindezt nem tekintve Funkensteini Fűnk Konrád fő- 
hadnagy az érdemes Salm -regementből, annyira meg- 
feledkezék tartozó kötelességéről, hűségéről s keresztyén 
származásáról, hogy titokban a fehérvári basához külde 

Jókai : Novellák. 14 

egy parasztot s levélben ofFerttunot tett neki, hogy a várat 
újra kezébe szolgáltatja, csak egy pár száz embert küldjön 
is oda, mire a basa örömmel nyüatkozék, nem néhány 
százat, de néhány ezerét is küldeni. Ámbátor nevezett 
főhadnagy azt állítja, hogy ő nem akarta a várat elárulni, 
csupán az ellenségtől pénzt kicsikami; mindazonáltal 
császári secretumokat tudatott vele, úgymint : hol lehet a 
várba legkönnyebben feljutni s hogy a nagy körönd felől 
besegíti őt seregeivel etc. Ezért a basa a vezérnek irt is 
népek végett, s azxitolsó, a parasztnál lelt írásában jelenti, 
hogy népség és pénz már készen állanak, s ezek szerint 
a vár, a benlevőkkel egyben, az egész keresztyénség leg- 
nagyobb kárára és rémületére a legvégső veszélyben for- 
gott, ennélfogva az ő vallomásai és levelei után a kiren- 
delt haditörvényszék azt judikálta: hogy ő a császári ver- 
és haditörvény szerint crimen hesse majestatis és perduel' 
lioníst követett el ; ezért megérdemlett büntetésül s má- 
soknak is elijesztő exemplum gyanánt feje levágattas- 
sék, teste négyfelé szelessék, négy része négy utczára 
kiszegeztessék, szive kiszakíttassék s a szájához veressék 
s mindez a törvények értelmében.* ítéltetett Budán, ápril 
8-án 1687., mely ítélet dito 9-én végre is hajtatott. 

Még csak az sincs utána mondva : « Isten legyen kegyel- 
mes nyomorú lelkének*. 

. . . Petneházy halála nem maradt boszulatlan. 
* * * 

Azóta sok víz és — sok vér lefolyt Buda alatt ; a hatal- 
mas török nemzetről úgy beszél a világ, mint egy nagy 
tüneményről, mely volt és múlni indul ; a szegény, sok- 
szor elfelejtett magyarról pedig úgy, mint egy becsületé- 
ben halhatatlan népről, mely megvan és meglesz . . . 

EGY EMBER, A KI MINDENT TUD. 

í. 

Először is nagyon gazdag volt. 

Ez már magában harminczhárom indok arra, hogy az 
ember mindent tudjon. 

Azután gróf volt, — szép ember volt — és sok esze volt. 

Most már megholt. — És már most igazán mindent tud. 

Csakhogy nem nyert vele semmit; mert annak, a mit 
holta után tud, nem veheti semmi hasznát. 

De nem is vesztett vele semmit ; mert a mit életében 
tudott, annak sem vette semmi hasznát. 

Kégi rossz szokásunk nekünk lateinereknek (s nemcsak 
a magyar lateinereknek, de a kerek föld minden tinta- 
fogyasztó népének), hogy ha valami prototypont keresünk 
a megtestesült tudatlanság eszményképéül, azt rendesen 
abban az osztályban fedezzük fel, a melynél — «az ember 
kezdődik ». Ettől a szokástól totó coelo el kell térnünk, 
midőn a gróf Eengeteghy Ottó élettörténetét megirjuk, 
mert ez tudott mindent, a mi csak megtanulható, és ta- 
nult mindent élete utolsó órájáig ; beszélt hét élő európai 
nyelven, olvasott a három classicuson, a latinon, a görö- 
gön és sanskriton, s meg tudta magát értetni a japáni és 
chinai idioma szerint, tudott értekezni a pápua, sioux és 
ovasero fajokkal, remekül hadarta a ladino zsidó jargont, 
sőt egyszer egy hires zsebmetszőtől megtanulta a kochem 
nyelvet is, a min a tolvajok értekeznek egymás közt s 
olyan jól tudta, hogy mi az Kochmor, Trararumgenger, 

14* 

Chassimathándler, Bismuther, Schottenfaller, Linkwechá- 
ler? mint akármelyik Baldowerer (orgazda). — A mi a 
szépliteraturát illeti, azt a remekíróktól kezdve egész a 
curiosumokig ismerte ; — a philosophiából baccalaureatns 
volt, — építész, zenész, festesz volt; — búvárkodott nép- 
isme és régészetben; — gyakorolta a homoeopathiát és 
hydropathiát, a schrottcurát, a perkinismust és baunschei- 
tismust; — kedvelte a csillagászatot, volt saját csillag- 
dája; azután botanicus volt, természettudós; járatos az 
exoticus flóra és fauna világában ; majd törvény tudós volt 
és államférfi ; később nagy financier és nemzetgazdász, 
különösen bányász és állat-acclímatáló; — szokás szerint 
geograph gyakorlat után, mint híres utazó ; — tekintély 
volt a spiritismusban és quasi médium ; tanulmányozta 
minden népek vallásait, a shamanismust, bramanismust, 
buddhismust, mohammedanismust, a shi és sunna vál- 
fajaival, fetishismust, talmudismust és christianismust ; 
in thesi követte a jansenismust, in praxi a mormonismust 
és a mellett, mint nemes úr, született törvényhozó volt és 
született katona. 

A mi a törvényhozást illeti, ezt fiatalabb éveiben nem 
igen gyakorolhatá ; mert akkor gondoskodva volt róla, 
hogy a Keichsgesetzblatt készen hozza a törvényeket ; s a 
polgártársaknak és méltsás főrendeknek a törvényt nem 
hozni, csak elhordozni volt kötelességük; hanem a katonai 
tanulmányok annál tágabb kiviteli térre találtak. 

Gróf Kengeteghy Ottó az ötvenes években (t. i. nem a 
saját, hanem a század ötvenes éveiben) a császári had- 
seregnél szolgált s elöljárói és tiszttársai által a legkitű- 
nőbb katonai tehetségek közé számíttatott. Nemcsak az 
egész osztrák Dienstreglement-t hordta a kis ujjában ; de 
teljesen au fait volt az európai minden nagyhatalmak had- 
seregeinek szervezésében; tudta, kinek melyik fegyver- 
nemben van az előnye ? mi értéke van a porosz landwehr- 
nek a háborúban ? mire használható az orosz opoltsenie ? 
mi különbség van a schweiczi hadsereg és az angol rifle- 

mének között? használhatók- e még a török bashibozukok 
nyilt csatában? A fegyverek tökéletesüléséröl minden ide- 
vágó szakkönyvet áttanulmányozott; heteket töltött a ^ 
sohlai fegyvergyárban, s meglakta a bécsi ágyúöntődét. 
Ha pedig a genie-corps tiszteivel jött össze, azokat épen 
kétségbeejté ismeretei halmazával a haderődítés terén, s 
ha egyszer egy vén fortificationalis főtisztet beszoríthatott 
a maga régimódi krepost sánczai közé, azt úgy körülkerí- 
tette modern redan okkal, előretolható vas helepolisokkal, 
úgy lebombázta gyújtó carcassokkal, úgy aláaknázta po- 
koltalálmányu torpedókkal, hogy ez kénytelen volt neki 
tisztességes föltételek alatt capitulálni. A generalstabra 
nézve pedig valóságos félelem volt a jelenléte ; — mert 
ha hozzá kezdett, nemcsak az eddig követett hadviselési 
rendszerről tudott kimerítő előadást tartani, hanem a 
még ezután követendőkről is : várharcz, lökrend8zer(Stoss- 
System), hegyiharcz, ágyucsata, .éjjeli harcz (Camisade), 
oszlopos roham, szoroson átvonulás, (debouche) ; azután 
hadsereg- fölállítás, harczvonal- változtatás, központ- át- 
törés, mind oly ismeretes foglalkozás volt előtte, hogy 
még a tábornokok sem mertek vele vitatkozni, nehogy ki- 
süljön, hogy többet tud, mint ők. 

És aztán vívni is jól tudott s első lovas volt a hadsereg- 
nél. A kardvívásnál volt egy veszedelmes alsó belső vá- 
gása, a mit századik sem tudott elhárítani; párbajban 
mindig megvagdalta az ellenfeleit. 

És végül — nagy szerencsével udvarolt a táborszernagy 
báró ** szép leányának. 

Mindenld meg volt felőle győződve, hogy Ottónak csak 
egy kis háborúra van szüksége, hogy fényes pályakört csi- 
náljon. Most huszárkapitány. Az első choc fényes fegyver- 
ténye után őrnagyi rangra emelkedik. Akkor jön egy erő- 
szakolt kémszemlészet : a visszatérőt várja az alezredesi 
czím. Azután egy ügyesen combinált s vakmerően kivitt 
megrohanás. Ez érdemeket ád neki a dandárparancsnok- 
ságra. Végre egy döntő ütközet ; hol az oroszlánrész az ő 

dandárának s ép oly bátor, mint körültekintő vezényleté- 
nek jutand. Mindig feljebb ! Ki tudja, hol végzi még? — 
A Terézia-rendbe okvetlen belekeveredik. 

A sors betölté ezt a kivánságot is. Napirendre került az 
olasz- franczia-osztrák háború. Gróf Bengeteghy Ottó előtt 
nyitva volt a «turf», hol a dicsőség terem, a «róka» kijött 
a coverből. 

Csak az a nagy baj volt rá nézve, hogy ezt a covert az 
olasz úgy össze-vissza szeldelte öntöző csatornákkal, sövé- 
nyekkel, hogy a lovasságnak nagyon kevés hasznát lehe- 
tett venni a nyilt csatákban. Ottónak az egész hadjárat 
végéig alig jutott egyéb feladat, mint kémszemlészni, el- 
lenséget fellármázni, csel támadásokat tenni, élelmet, szé- 
nát, szalmát szállíttatni, podgyászt fedezni. Alig jutott 
valamikor annyira, hogy egy-egy puskagolyót halljon a 
levegőben fütyülni, azt is futó ellenség küldte. 

Egyszer aztán a bivouac tüzénél azt monda tiszttár- 
sainak : 

((Látjátok, az egész maleficzháboru alatt egyetlen egy 
tudományomnak vettem hasznát, s azt az inasomtól ta- 
nultam ; egy ostoba fiatal ficzkótól, a kit János vitéznek 
csúfolok s a ki olvasni sem tud. S ez a tudomány abból 
áll, hogy az ember a hadjáratban a nyeregkápájában levő 
két pisztolytok közül az egyikbe ne töltött pisztolyt te- 
gyen, hanem töltött szalámit. A balfelül levő pisztoly fö- 
lösleges, arra soha sem kerülhet a sor. Es igaza volt János 
vitéznek. Az egyik tokban most is ott hever a revolverem 
kilövetlen, míg a másik tokban már a harmadik cső sza- 
lámi járja s az engem nagyon sok halál veszélyből (érts 
éhenhalást) kisegített*. 

A tiszttársak biztatták, hogy ezt a találmányát jelentse 
be a hadügyminiszternél általánosan behozandó reform 
gyanánt. 

Végre hozzájutott Eengeteghy Ottó gróf, hogy a nagy 
katonai rigorosumnál is hivatalos legyen. A Solferinótól 
elkeresztelt ütközetnél svadronjával egy ágyuüteg fedezé- 

sére lett kiktildve, mely ágyuütegnek egy szemközti sö- 
vónyzet mögül dolgozó ellenséges ágyutelep szolgált visz- 
hangul. 

Gonosz viszhang, melynek magja is van! 

Gróf Eengeteghy Ottó először hallott életében ágyú- 
tekéket búgni feje fölött. Csúnya zene ! Mikor megvillan 
az ágyú, akkor egy másodperczig húz valami ft levegőben, 
mintha sárkánytehén bőgne a borja után, s mikor elcsap 
az ember füle mellett, azt mondja «hu !» s csak akkor ér 
oda az ágyú dörgése : bumm ! 

Ottó kezdte azt a sajátságos változást tapasztalni ma- 
gán, a miről Plonplon berezeg lett históriai nevezetes- 
séggé Sebastopolnál. 

S mikor meglátta az első halottat iszonyún szétzúzott 
testtel lebukni a földre, akkor egyszerre úgy tetszék neki, 
mintha elsötétült voliia előtte a világ. — Ez az ágyuláz. 

— Mi ez ? monda magában. Csak nem félek tán ? olyan 
nincs ! Aztán elhitette magával, hogy csak a gyomrának 
van baja. Nagyot húzott a pálinkás kulacsából. Es aztán 
valahányszor egyet szólt az ngyu, mindannyiszor azt érzé, 
mintha a gyomra is szivvé változott volna s az is verne ; 
ugyanannyit ivott rá. 

Attól a sok cura^aotól aztán még különösebben érezte 



— Nagyon édes ez a cura9ao ! monda kiköpve undorral 
az utolsó kortyot. 

— Talán az enyim jobb lesz, monda neki János vitéz, 
odanyújtva a kulacsát. 

Ottó nagyot húzott belőle. Hát az meg mint a pokolbeli 
tüz ment le a torkán. 

— Mi van ebben a pálinkában ? kérdezé prüszkölve az 
ostoba huszártól. 

A balga ficzkó mosolyogva sodorintá meg a bajszát. 

— Hát hogy erősebb legyen, egy garas ára választóvizet 
töltettem bele a patikában. 

— Huh, hogy az ördög vigye el kendet ! — választó- 

vizet itatott meg velem ! szitkozódék Ottó kapitány s most 
már azt képzelé, hogy az keresztül rágja a beleit ! Egy 
darab krétát kellene rá megenni hirtelen. A kréta neutra- 
lizálja a választóvizet. Csak egy infanterista- ezred jönne 
közelebb ; azoknál mindig van kréta, azzal meszelik be a 
kabátjukon a foltot. Van ugyan ide hátul egy zászlóalj ; 
de azok horvátok, fekete szíjuk van, nem tartanak krétát. 
S most Ottónak minden gondolatja a gyomrából jött; 
annak kréta kellett ; az meg nem volt. 

Végre jön a dandámoktól a parancs, hogy a huszár- 
svadrony menjen rohamra az ellenséges ágyuüteget helyé- 
ből kivetni. 

Legalább vége a kínos helyzetnek : egy helyben ülni és 
hagyni magára ágyuztatni ; — a trombita rohamra har- 
sog : indulj ! előre ! Ottó is sarkantyúba kapja a paripáját 
s nem gondol többé se választóvízre, se krétára; hanem 
vágtat ventre á térre ; por előtte, por utána. 

Hát a mint rohan az ellenséges üteg felé, azon veszi 
észre, hogy az sincsen egyedül ; a rejtő sövény fal mögül 
előbukkan egyszerre egy nagy csapat lovas chasseur s 
szemközt robog a csörtető huszárokra. 

Ottó három embert látott maga felé rohanni : három 
marczona, barnapofáju alakot, ördögi hegyes kecskesza- 
kállal, kuglhupf nagyságú vállrózsákkal a vállaikon; 
mind a három egyenesen ő neki tartott. 

De három egyszerre ! Három egy ellen ! Mit csinál az 
ember ilyenkor? Erről az esetről nem szól sem a Dienst- 
reglement, sem a Code du duel, ezt nem pertractálja sem 
Július Caesar de Bello Gallico; sem HL Napóleon de 
Caesaré Julio, erről hallgat a «Handbuch eines wahren 
Soldaten » , ezt mellőzi Fade j ew « Die Taktik im Kleinen und 
Grossenw. Ezt a hadtudomány a sajtóhibák közé sorolja. 

Pedig hát megtörténik ez. Ottó azt látta, hogy nemcsak 
az a három, de az egész chasseur-zászlóalj mind ő ellene 
rohan. 

Ily kritikus pillanatban csak a gyors elhatározás segít. 

Souwarow, Nagy Frigyes, XII. Károly kell ide ! Mikor már 
harmincz lépésre van az ellenfél tömege, a kardot a szíjra 
ereszteni, a revolvert kikapni a pisztolytokból, a hat csö- 
vet egymásután kilőni : az hat emberhalál ; aztán a kilőtt 
pisztolyt odavágni a hetedik fejéhez, s azzal újra marokra 
kapni a kardot ! 

Úgy tett. 

Gyorsan markába kapta a pisztolytokból kirántott gyil- 
kos csövet; rászegezte azt a legelső kecskeszakállas ficz- 
kóra, mire az átkozott kecskeszakállas elkezdett pokoli 
módon nevetni, a két bajusza a két füléig szaladt a röhö- 
géstől : Ottó rémülve tapasztala, hogy fegyvere nem akar 
elsülni; nem ám, mert a szalámi volt a kezében, azzal 
czélzott az ellenségre ; azt azután, hogy csak nem sült el, 
odavágta az ellenség fejéhez : arra azután se nem látta, se 
nem hallotta, hogy mi történik? verekedtek, káromkodtak 
körülötte ; a lovát három ló közé odaszorították, egy ne- 
gyedik ló hátulról kapaszkodott fel rá ; a csákóját a fejébe 
verték, a lova zabláját másfelé vonták; elől-hátul a gal- 
lérjába kapaszkodtak; mentekötőjénél fogva rángatták, a 
félkengyelét leszakították, a prémjét összevagdalták, a 
jobb fülébe magyarul káromkodtak, a balfülébe francziául ; 
egy darabig a chasseurök czepelték, a merre nem volt 
szándéka menni, azután megint a huszárok vették körül 
s czibálták erővel másfelé ; míg végre visszatévedt az elébbi 
állomására s a mint körültekintett, úgy érezte magát, 
mint a kit a víz fenekéről húztak ki. 

Még akkor sem tudta, hogy mi történt vele ? 

Hogy az általa vezetett roham kudarczot vallott, azt 
láthatta abból, hogy az osztrák ágyuüteget visszavonták 
elfoglalt állásából. 

— De mi az ördög lelt tégedet, monda neki a tüzér- 
kapitány mérgesen, hogy még csak nem is védelmezted 
magadat, ki olyan jól tudsz vivni ? Ha az a tudatlan János 
vitéz ott nincs, s huszárosán ki nem vág, már el voltál 
fogva a francziáktól. 

Ottó aztán megköszönte a jó szolgálatot János vitéznek, 
a ki ugyan nem tudott semmit azokból, a mik a hadi tu- 
dományt képezik, de verekedni : azt tudott. — Ottó meg- 
ajándékozta az órájával. 

— Csak már a szalámit el ne dobta volna! dörmögé a 
goromba hadfi. Koplalhatunk két nap ! 

Mint tudjuk, e jóslata János vitéznek nagyon is telje- 
sült : a hol a győzelem elvész, ott a profunt is el szokott 
veszni. A hadsereg kenyere és húsa a győztes ellenfél 
martalékául jutott, s a pimasz francziák az osztrák pro- 
funtokkal még kugliztak a mezőn, azt mondva, hogy ez 
csak arra jó. S az emlékezetes ütközet után sokáig fen- 
maradt a bécsi bonmot: hogy az olaszországi hadjárat 
azért veszett el, mert a hadsereg marhái mind a tábor- 
karnál voltak összpontosítva. (Hpny sóit qui mai y pense.) 

A mint késő estére valahol pihenőt lehetett tartani, azt 
mondta Ottó János vitéznek : — « János. Nekem szörnyen 
marja valami a hátamat, nézzen bele, mi az?» 

— Kettő közül az egyik, monda János vitéz ; hanem 
aztán megigazítá magát, mikor a bekecs és az atilla gal- 
lérja alá tekintett. Tyhű ! vitéz kapitány uram ! hiszen 
meg van sebesítve : az a bolond franczia ide bökött a kard- 
dal a hátába. Csupa vér minden. 

— Hagyjon kend neki békét ! förmedt rá Ottó kapitány 
s megtiltá neki, hogy a kapott sebről beszéljen valakinek. 

Pedig hiszen hát az nem szégyen, hátulról kapni sebet 
lovassági csatában, ha az embert körülfogják, de csak 
mégis restelli az ember. 

Hanem a hideg éjszaka meghozta a seblázt s Ottónak, 
akarva nem akarva, le kellett szállni a lóról, hogy a tábori . 
kórházba vitesse magát. 

Ott betették egy osztályba, a mi a «hasonfekvők») szá- 
mára rendeztetett. 

Ez nem gúnyolódni való dolog : ez nagyon komoly in- 
tézmény. Vannak igen veszedelmes megsebesülések, a 
mikkel nem lehet hanyatt feküdni. Az ember négy eset 

közül háromnál belehal, s ha kigyógyul, kinevetik vele. 
Humoristico-lethalis kóresetek. 

Abban a szobában, a hová Ottót vitték, feküdtek még 
öten; mind előkelő tisztek. Mind nagyon veszélyesen 
megsebesülve az érem túlsó oldalán. S az ilyen sebek ke- 
gyetlenül kinzók. Ámde a kinok közepett is legfőbb gondja 
az volt a sebesültnek, hogy társai előtt igazolja azt a kö- 
rülményt, miképen kaphatott olyan sebet, a melylyel nem 
lehlet hanyatt feküdni ? Az első azt állítá, hogy abban a 
perczben kapta a golyót, a mikor visszafordult a katonái- 
hoz, hogy lelkesítse őket a rohamra. A másikat Suwarow 
hirhedett positurájában találta ez a nemesis ; a harmadi- 
kat egy háta mögött eldurrant shrappn el golyója csúfolta 
meg eként ; a negyedik esküdött rá, hogy a francziák bu- 
meránggal lőnek : ez hottentotta találmány ; a löveg fele 
utján visszafordul, szemközt czéloz s hátul talál. Az ötö- 
dik végre parancsolá elhinni, hogy ő a sebet par repercus- 
sion kapta, épen úgy, a hogy Moreau tábornagy vesztette 
el a lábait Drezdánál, egy visszapattanó golyó által. 

Ottó rémülten hallá a legutóbbi patiena szavait.. Arra a 
tábornokra ismert a hangokból, a kinek van egy Aureliája, 
a kinek ő szokott udvarolni. 

Az imádott hölgy azt fogadta lovagjának, hogy ha meg- 
sebesül a csatában, oda siet hozzá őt ápolni. 

Már pedig most bizonyos, hogy idejön, mikor a papája 
is meg van sebesülve. Ez szép találkozás lesz ; a helyett, 
hogy « borulj a keblemre !» — « borulj a hátamra!)) 

Négy nap alatt a hat közül csak ketten maradtak a ko- 
ródában. A többit elvitte a megnevezhetlen seb. Gondos- 
kodva lett róluk, hogy ne legyenek tréfa tárgyai, ha meg- 
gyógyulnak. 

Csak a tábornok indult javulásnak : a mi annál rosszabb 
volt Ottóra nézve ; mert azontúl aztán a tábornok éjjel- 
nappal tartotta egyetlen hallgatóját a lefolyt hadjárat tu- 
dományos elemezésével, bebizonyítva előtte, hogy minden 
győzelem csupa merő hibák elkövetése által lett előidézve, 

A legnagyobb hibát Napóleon követte el Magentánál, a 
mikor minden taktika ellenére a tartalék -hadait tolta előre. 
De még ennél is nagyobb hibát követett el Solferinónál, 
a mikor balszárnyát meggyöngítve, egész erejét az osztrák 
központ áttörésére fordítá. Hanem a legnagyobb hibát 
követte el Benedek, a miért a jobb szárnyon győzelmesen 
előre szaladt; neki nem kellett volna győzni: akkor Na- 
póleon előnyomuló centrumát két tűz közé foghatta volna. 
Hibázott az osztrák fővezér is, a miért napi parancsban 
meg nem tiltotta a katonáknak, hogy a pipát a töltény- 
tartóban viseljék, ez demoralizálta a hadsereget; hibázott 
a hadügyminisztérium, a miért az infanteria köpönyegére 
két oldalt egy-egy gombot nem varratott, hogy maschiro- 
zás alatt a két szárnyát fel lehessen akasztani, ez gátolta 
a gyors haladást ; hibázott a szél, a miért szemközt fútt 
s hibázott maga a nap, a miért két órával hamarább kelt 
fel, mint az osztrák hadmüveletek megkezdettek s elősegíté 
a francziákat, hogy a támadást ők kezdjék meg. Mindenki 
hibázott, csak mi ketten nem ! 

Dehogy szólt volna bele Ottó. Nem tudott már a hadá- 
szatból semmit. 

Csak azon imádkozott magában : vajha Aureliát ide ne 
hozná a gyermeki szeretet. 

Márpedig a katonának nem jó imádkozni, az tudva van. 

Mikor a sebek már épen hegedőben voltak, s a mikor 
a betegnek annyira meg kell tartani a hasmánt nyugvást, 
hogy nagyobb bizonyosság kedvéért oda kötik az ágyhoz, 
akkor érkezett meg Milánóból a tábornok családja, közte 
Aurelia kisaszony. A két sebesült hős természetesen csak 
háttal fordulva beszélhetett velük, a mi a helyzet regényes- 
ségéből sokat levont. 

Aurelia kisasszony nem birta elfojtani a nevetését. 

Hat hét alatt Ottó tökéletesen kigyógyult a sebéből is, 
a tábornokból is, a kisasszonyából is : nem tartott meg be- 
lőle egyebet a fotográfiájánál. A mint a béke meg lett 
kötve, kvietált, hazanként Luka-Nényébe, vagy hová? 

S otthon olvasá az újságból, hogy Aurelia papája is ke- 
gyelmesen nyugdíjaztatott. A haclitudományok rá nézve 
lomtárba keirültek. Azt is eltagadta, hogy valaha ka- 
tona volt. 

11. 

Itthon aztán Ottó gróf felvette azt a divatot, a mit ak- 
kor viseltek : pitykés, zsinóros, szironyos, sujtásos, vitéz - 
kötéses, tollas, süveges, sarkantyús divatot ; télire fölment 
Pestre ; akkor épen az volt a hangulat az előkelő körökben, 
hogy a magyar irókat, költőket, tudósokat csodálják. 
A finom estélyeken poéták deklamálták novelláikat, ver- 
seiket, humoristák stistörögtették szellemi röppentyűiket, 
szaktudósok commentálták exaet tanulmányaik thesiseit, 
a grófnők és kisasszonyok rajongtak e szellemi bajnokok- 
ért, s együtt játszottak velük tableaux vivantsokat, con- 
cert spiritueleket és vígjátékokat. Egyszerre divat lett író- 
nak lenni : a költői czím ajánló levél volt a legmagasabb 
társaságokba. Az akadémia s a Kisfaludy-társaság nagy- 
gyűlésein a hallgatóságot egy harmadrészben az aristo- 
eratia szépe java képezte, s boldogok voltak az előkelő 
uraságok, kik magán a tribünön foglalhattak helyet, dísz- 
magyar-ruhákban, mint kebelbéli tudósok és írók. 

Ottó gróf megirigy lette a kitüntetett osztály állapotját. 

Eljárt a szellemi estélyekre, rendes látogatója volt az 
akadémiai gyűléseknek, — végig szenvedte a felolvasá- 
sokat, — megkeserítette á casinóban a tiszteletbeli aka- 
démiai tagok fekete kávéját tudományos vitatkozásokkal, 
s rá jött arra a meggyőződésre, hogy többet ért ő a litte- 
raturához, mint ezek a poéták, tudós irók és ma^eenások 
valamennyien. 

S mi kell hozzá, hogy túltegyen rajtuk ? Csekélység, 
írni jobbat, mint ők. 

Hiszen írónak lenni szép és könnyű. 

Versirónak azért jobb, mert kevesebbet kell irni. A vers 
rövidebb munka. 

— A vers is olyan, mint a huszár — monda Ottó. 
Hogyan támad a huszár? Először születik egy ember, 
azután születik egy ló ; mikor az ember rátalál a lóra, 
lesz belőle huszár. így támad a vers is. Először születik 
a gondolat, azután a rím; mikor a gondolat rátalál a 
rímre, lesz belőle vers. 

Es megpróbálkozott vele. 

Akkor azután úgy tapasztala, hogy néha a ló le is dobja 
az embert s nincs huszár. 

Azért jobb a regényíró dolga mégis: az csak infanterista. 
(Nem kell neki a pegazust puczolni.) 

Ottó grófban minden megvolt, a mi egy irónál becses 
tulajdon. Sokat olvasott: könyv nélkül tudott idézni 
eredeti szöveggel Horáczból, Byronból, Hugó Victorból, 
Metastasióból, Göthéből ; ismerte a Frithiofs8a.gát s Jev- 
gen Anyegint eredetiben, a Sakontalat angol fordításban, 
végigjárta Homér Iliását az ősi incunabula nyomán, mely 
szerint a sorok még bustrophaedon modorban vannak 
Írva, mint az ökörszántás : a kezdet jobbról balra, a foly- 
tatás balról jobbra; — a középkori irodalom curiosumai- 
val egész naphosszant el tudott mulattatni egész társasá- 
got; tudott felvilágosítást adni a calotte irodalomról, 
mindenféle nemzet ódon tréfaalakjairól, a baladinókról, 
a spanyol perograllokról, az angol Jack Puddiügokról, az 
olasz Maccákról, Bambocciokról és Scaramuzziákról, a 
német Staberlékről ; tudott helyesen idézni az Epistolse 
Obscurorum virorumból ; gazdag tapasztalattal, világisme- 
rettel rendelkezett ; volt élénk fantáziája s tudott felhe- 
vülni ; — hanem mikor a tollat a kezébe vette s elkez- 
dett valamit leírni : mire készen lett vele, egy másik em- 
bert kellett segítségül hívnia, a ki megmagyarázza neki, 
hogy mit irt? mert ö maga sem érti. 

Pedig hiszen tudott sokat ! A garnizon-életben gyakran 
bámulatra ragadta a társaságot ügyes rebuszaival, sike- 
rült palindromokkal, mik elölről hátulról olvasva egyfor- 
mán hangzanak ; carmen maccaronicumokkal, mikhez más 

adja a rímet, más a szöveget; anagrammákkal és chrouo- 
stichonokkal ; miket még illuminatiók alkalmával trans- 
parent feliratnak is használtak s ezek már csak elég mes- 
terséges feladatok. A gamizonban nem csinálta azt utána 
senki. 

És mégis mindezeknél mesterségesebb feladat egy közön- 
séges emberi gondolatot egyszerű szavakkal úgy irni le, 
hogy abb 1, a ki azt elolvassa, ugyanazt értse meg, a mit 
az Írója gondolt. 

Bájött, hogy a prózairás még a versírásnál is nehezebb. 
A versirónak könnyű. Leírja az első sort, annak az utolsó 
szavához keres egy kadencziát : ha azt megtalálta, a rím- 
hez keres egy másik gondolatot ; — de hogyan hajt ki a 
prözaírónál az egyik gondolat czíkkszárából a másik gon- 
dolat levele ? 

Ez a titok! « Érteni az íráshoz* és «irni tudni » két egy- 
mástól oly messze eső fogalom, mint « szerelmesnek lenni* 
és « szeretni)). 

Hiába ! A természet mostoha volt iránta e tekintetben. 

De a sors helyrehozta a természet mulasztását. 

Jótékony műkedvelői előadások alkalmával tanult Ottó 
bámulni egy rendkívüli hölgyet. Magyar báróné volt és 
lengyel grófnő. A férje, Balduin báró volt a leghíresebb 
tarokkjátszó a kaszinóban. (Megjegyzendő, hogy Ottó gróf 
is kitűnő tarokkjátékos volt : csakhogy azokon a napokon, 
a melyeken játszott, redesen vesztett; a mely napokon 
pedig nyert volna, azokon nem játszott.) 

A grófnőt Fantissa név alatt ismerték a beavatott kö- 
rökben, a minek az volt az alapja, hogy a grófnő regé- 
nyeket szokott irni — franczia nyelven, s ez volt az írói 
álneve. 

Azok a regények bámulatos unalmasak voltak. Nem 
történt azokban semmi. Hanem épen az volt bennük az 
elismerésre méltó, hogy szerzőjük kötet számra el tudott 
irni fennakadástalan, a nélkül, hogy egy gondolat háborí- 
totta volna írás közben. 

Ottó grófnak eszébe jutott a mese a vak emberről, a 
kinek jó lábai vannak s a sántáról, a ki jól lát s ketten 
végre kitesznek «egy» emberszámot s egy este így szólt 
Pantissálioz : 

— Grófnő, Írjunk mi ketten egy regényt együtt. Én 
adom önnek a mesét, az alakokat, a bonyolulatot, az esz- 
méket : ön pedig kidolgozza azokat, s mikor kész lesz, en 
lefordítom francziából magyarra s kiadjuk mindkettőnk 
szerzői nevével a ezímtáblán. Nem jó lesz? 

Fantissának tetszett az ajánlat; talán az ajánló még 
jobbaji; s azontúl a hosszú téli estéken mindig együtt 
ült a két költői lélek a boudoirban és irta a közös regényt. 
Ottó kidolgozta a vázlatot, Fantissa fogalmazta a szöve- 
get; — Baldiiin báró pedig tarokkozott a kaszinóban éj- 
fél után két óráig. 

Egy este Balduin báró a szokottnál hamarább érke- 
zett haza^ a tarokkozásból, s még ott találta Ottó grófot a 
boudoirban, Fantissa grófnőnél. Épen a végkatastrofán 
dolgoztak. 

Balduin bárónak nagyon megtetszett a kész munka. 
Azt mondta Ottó grófnak : 

— Tudod mit, barátom ? ha már a feleségemmel együtt, 
írsz regényt, hát vedd is el. 

Másnap Ottó gróf elszökött Algírba : oroszlánt vadászni. 
Balduin báró pedig elvált a feleségétől. 

Fantissa nemcsak regényeiről volt híres, hanem fényes 
ékszereiről is. Voltak neki a hírlapok által országosan 
megénekelt bríUíánt, smaragd, opál, zafir és igazgyöngy 
garnitúrái. A brilliánt ékszerét eladta s utána szökött 
Ottó grófnak Algírba. Akkor Ottó gróf tovább szökött Ben- 
gálba : tigrist, elefántot vadászni. Ekkor Fantissa eladta 
a smaragd ékszereit s utána hajózott Bengálba. Akkor 
Ottó gróf átmenekült Síamba : szarvorrut vadászni. Mire 
Fantissa eladta az opál ékszereit s utána vágtatott Sí- 
amba. De már akkor Ottó gróf megint odább állt Austrá- 
líába: kánguruht vadászni. Fantissának volt még zafir ék- 

szere ; annak az árával utána hajtatott Austráliába. Ottó 
gróf menekült Mexicoba: buffaiót vadászni, Fantissa a 
gyöngyök árán oda is utána ; innen Ottó gróf fel Kamcsat- 
kába: czethalat vadászni, Fantissa utána; végre Siberián 
keresztül Ottó gróf jeges medvét vadászva, Oroszországba ; 
Fantissa mindenütt nyomában. Mikor aztán Ottó gróf 
alul mind az öt világrész kifogyott, Fantissa ehatouillából 
pedig mind az ötféle ékszer : akkor Ottó gróf hazamene- 
kült Budapestre; — Fantissa ide nem követte; hanem 
elmaradt Szentpétervárott s lett belőle orosz herczeg- 
asszony. 

Ottó grófnak nem maradt belőle más, csak a szép ül- 
döző fotográfiája. 

Ottó gróf ebből az esetből megtanulta, hogy a regény- 
íráshoz nagyon jól tudhat az ember «in theoria)) ; de «in 
praxi)) az első dolog az, hogy a regényét saját maga írja; 
de maga ne játszszék benne 1 

III. 

Ottó gróf háza egész természetrajzi múzeum lett haza- 
érkeztével, a mennyi kitömött állatot hozott magával, mi- 
ket saját kezével ejtett el; ehhez járult még egy nagybecsű 
ethnographiai gyűjtemény is, melyet az általa meglátoga- 
tott vad és szelid népek között összeválogatott. 

Rengeteghy ugyan nem sietett ritkaságai gyűjteményé- 
nek megérkezését hirdetni a Pester Lloydban, egy pár 
tátowirozott indusfej lenyoiratával együtt, naponkint lát- 
ható egy fertály bankóért (akkor ez volt a legkisebb ezüst- 
pénz) ; nem is mutogatta kitömött állatjait másnak, mint 
épen csak jó barátjainak; azért mégis egy reggel azt látja, • 
hogy valamelyik újságban egész tárczaczikk van irva az 
ő ritkasággyüjteményéről : a czikk alá jegyezve wBojtor- 
ján». Bizonyosan álnév. 

Már hogy szivároghatott ez odáig? Hogy kerülhetett ez 
újságírók fülébe? A casinóból? 

okai: Novellák. 15 

Bizonyos, hogy a casino igen vegyes elemékből áll; de 
azoknak időszerinti megjelenése a legczélszerübben van 
felosztva. Egy órakor jönnek a táblabirák, a lateinernép, 
a prókátorok, tabuláris assessorok, az irók ; megebédelnek 
három órá^g; akkor dolgukra mennek, háromtól ötig üres 
a casino; — csak az olvasóteremben bujdokol egy elke- 
seredett genie, a ki angol újságot olvas, s a tekéző terem- 
ben gyakorolja magát karambol-partiéban a marqueurrel 
egy fiatal dandy, a kinek elfogyott a pénze. Öt órakor jön 
a « társaság)), a «high life», a sportsmanek; azok ott dini- 
roznak hétig ; akkor mennek színházba, circusba, estélyre ; 
jönnek helyökbe megint a tudósok, a táblabirák a próká- 
torok, a septemvirek; azok ott tarokkoznak, whisteznek 
kilencz óráig ; akkor hazamegy mind : tiz óráig üres a ca- 
sino ; csak a kandalló-terembei;i aluszik a nyaktörő paínla- 
gon egy bien content rebellis s az előszobában várja amaz 
ismeretes inas azzal az ismeretes kalucsnival és esernyő- 
vel azt az ismeretes öreg urat, a ki utolsó szokta elhagyni 
a whistasztalt, s miután társai lassankint hazaszállingóz- 
tak s egy ideig másod magával és két mamlaszszal (Stroh- 
mann) játszott tovább, végre az utolsótól is elhagyatva, 
még ott marad egy rubbert kijátszani — egyedül. : — Tiz 
órakor jön aztán ismét a societás, a haute volée, a 
páholy- közönség s ott mulat éjfél után határozatlan dá- 
tumig. — E szerint soha sem keverednek össze. — Hogy 
tran spirálhatott ez mégis? — Hiszen a két év előtti frére 
et cochon az Írókkal már rég meghaladott álláspont. Az 
irók sem mentek többet a jó társaság felé: ott nem lehe- 
tett czivakodni ; az úrnők sem hivták őket többet : víz és 
olaj elvált. Dolmány, pityke, darutoU, irótoU együtt ment 
ki a divatból. — Úgy kell lenni, hogy valaki a társaságból 
encanaillirozta magát s beszélte el Ottó gróf ritkaságait 
valami skriblifexnek* Sünt, qui se nequiter humiliant. 

Ennek pedig az lett a következése, hogy már most az 
egész társaság megtudta a ritkaságok létezését, s a höl- 
gyek kíváncsisága is fel lett ébresztve. 

Ottó grpf ugyan garzon volt ; a kinél rangjabeli höl- 
gyeknek látogatást tenni nem egészen conveniens dolog. 
A ki abban a hirben áll, hogy a hölgyeket a földtekén 
körül hurczolja maga után ! Ez azonban csak előitélet, 
a minek a jegét megtörte gróf Zsombolyiné ; általánosan 
tisztelt, szép és szellemdús úrhölgy, a ki tudvágyának ki- 
elégítésére első volt Ottó grófot elegáns oroszlánbarlang- 
jában meglátogatni. 

Zsombolyi grófnő özvegy volt, szép, okos és gazdag. 

Ottó gróf a részletekig kimerítő magyarázatokba bocsát- 
kozott múzeuma tárgyainak ismertetése alkalmával a 
grófnő kedveért. 

— Ez valóban fölöttébb érdekes, monda a grófnő, 
ki hamarább belefáradt a hallgatásba, mint Ottó gróf a 
magyarázásba. — Ottó gróf kitűnő festesz is volt ; meg- 
mutogatta a grófnőnek szép vázlatait, kartonjait, aquarell- 
jeit, miket utaztában sajátkezüleg készített . . . 

— Önnek az uti kalandjait valóban meg kellene örö- 
kítenie — egy szép albumban. írja le ! 

— írja le ! 

Ha az a kitömött oroszlán ott az állványon egyszerre 
megelevenült volna, nem szökött volna oly gyorsan Ottó 
gróf talpából a vér a feje tetejéig, mint erre a szóra, hogy 
«irja le!») 

No! EsV Ha az az oroszlán megele vénülne, Ottó gróf 
nyúlna a puskája után s meglőné azt újra. Hát ha az a 
minden oroszlánnál rettenetesebb fenevad, az « írjunk le 
valamit)) ismét felelevenedik : azt is meglövi újra. 

— Ha a grófnő elfogadja az albumom dedikatióját, hát 
meg lesz az írva. 

A grófnő hamisan mosolyogva monda : 

— Hanem aztán ezúttal invita Minerva ! 

De iszen jövőre kimarad mindenféle Minerva a já- 
tékból! 

Ottó gróf meg szokta az igéretét tartani. 
Azaz, hogy distingváljunk jól. 

15* 

Nem mondta azt Ottó gróf, hogy «majcl megírom én», 
hanem csak azt, hogy «meg lesz irva». 

Volt neki tömérdek uti jegyzete, igen-órdekes dolgok. 

Hanem hát hús, zöldség, zsiradék, liszt, só, fűszer, 
tojás még nem ebéd. Mit csinál az ember, ha otthon akar 
étkezni ? 

Legelőször is szakácsot fogad. 

Ügy van. Szakács dolga a főzés. . 

Uyen irodalmi szakács volt Bojtorján. 

Bojtorjánhoz pedig csak egy akkora kis embert kellett 
küldeni Ottó grófnak, mint a kis ujja, már az ott volt nála. 
S ha egyszer ott volt, az övé volt egészen, neki volt tes- 
tálva : majorátussá téve, elidegeníthetetlen, elveszthetetlen 
tulajdonául bírói árverésen rajta hagyva. Ettől csak az ásó- 
kapa választja el valaha. 

Ez tudta még csak Ottó grófnak a vállalat fontosságát 
felfoghatóvá tenni. Ha egy ilyen pompás könyv a közön- 
ség elé kerül, gyönyörű metszetekkel és színnyomatokkal, 
pompás kötésben : ez minden salonban polgárjogot (par- 
don! mágnás jogot) nyer; a gróf meg fogja azt küldeni 
különös díszkötésben az európai fejedelmek feleségeinek, 
a brazíliai császárnénak, az indiai kormányzónak, az orosz 
czárnénak, a japáni taikunnak. S arra Viktória királyné, 
Augusta királyné, Eugénia császárné rögtön mind magyar 
nyelvmestert rendel magának, hogy a szöveget olvashassa ; 
e lendület hírére a magyar hölgyek is rögtön elkezdenek 
tanulni magyarul. Az európai sensatió oly nagy lesz, hogy 
Schmerling megszeppen, s visszahúzza a februári pá- 
tenst; mennyi érdemrend fog özönleni a pompás könyvért 
annak szerzőjére ! azt győzze viselni ! Végre még a magyar 
tudományos akadémia is megválasztja tiszteletbeli tagnak. 
Meglássa ! 

Ottó gróf el volt ragadtatva e prospectus által. 

Rögtön átadta összes uti jegyzeteit Bojtorjánnak, hogy 
tekintse azokat keresztül. 

Ez uti jegyzetek mindenféle nyelven voltak írva, a sze- 

rint, a mely orsaágban egyik-másik használatban volt: 
az algiriak francziául, a keletindiaiak angolul, a mexicoiak 
spanyolul, az oroszok németül. 

Bojtorján belenézegetett a jegyzetekbe: — nézegetett 
beléjök fél szemmel is, mintha perspectivába nézne, egé- 
szen kinyitott szemmel is, összevont szemöldökkel is, 
s végre azt monda felőlük, hogy nem lehet ezeken el- 
menni. 

Nem ám. Mert ő nem tudott egyikén se e pogány nyel- 
veknek; még németül se: ö volt az az újdondász, a ki 
kifuttatta az amerikai hajót wStapeb) nevű kikötőből; 
s a ki Jung czechen-ekből «ifju dorbézolókat» csinált, 
8 a ki az olasz opera-társaságnál megénekeltette a wStag- 
gionét)). Nem tulott ő, csak magyarul. Hanem az igaz, 
hogy magyarul úgy tudott írni, mint a csergedező patak. 

— Nem úgy csináljuk mi azt, gróf úr; hanem a gróf 
úrnak igen jó előadása van, mikor úgy élőszóval beszól. 
Hiszen ha úgy ima, a hogy beszél ! A gróf elmondja nekem 
egyszerűen a történteket egyszer-egyszer, tbea mellett, 
ebédnél, szivarozás közben; majd én aztán megmutatom, 
hogy mit tudok abból csinálni! Természetesen a leg- 
nagyobb titoktartás pecsétje alatt. 

Ottó grófnak ez így még jobban tetszett. Legalább 
a jegyzetei nem kerülnek profánus kezekbe. Megköszönte 
a szívességet Bojtorjánnak s gyöngéd czélzást ejtett el 
generosus honoráriumokra. 

Ez a szó fölöttébb érzékenyen talált Bojtorján becs- 
vágyának mimosa levelei közé. 

— Hová gondol a gróf? Hogy fogadnék én el ily mun- 
kálatért a gróftól honoráriumot? Ez nekem nem munka: 
ez élvezet. A komisz kiadóktól, a vérszopóktól elveszem 
a honoráriumot ; azok rablók f de a grófnak, örülök, hogy 
szolgálatára lehetek minden díjazás nélkül. 

És azontúl egy álló esztendeig minden nap szolgálatára 
állt Ottó grófnak Bojtorján reggel, délben, este; vele reg- 
gelizett, vele ebédelt, vele theázott ; az ő borait itta, az ő 

szivarjait szitta; ha utazott, kisérte az ő költségén; szin- 
házba az ő páholyába járt; híntóját fíakkernek használta; 
ha vadászni ment, együtt ment vele s a mi nyulat, őzet, 
fáczánt a gróf vadásza lőtt, abban szépen megosztozott 
vele. Ebéd után együtt pikétezett a gr jffal, s játszott vele 
gavallérosan : kimondta a leskártolt lapokat, négyszer osz- 
tatott a gróffal egymásután, hatvanast csinált hátsó-kéz- 
ből, kétszer számította a «last» ; rendesen ő nyert; ha 
pedig vesztett, akkor történetesen nem volt nála pénz, 
s minthogy a kártyaadósságokat becsületbeli kötelesség 
még aznap megfizetni: annálfogva másnap már nem 
fizette meg. 

A gróf tűrte tőle mindezt martyr nyugalommal, mert 
a kezében volt a nyaka. Bojtorján irta az albumát. 

S a mit irt, az olvasható volt. Bojtorján maga gondos- 
kodott nyomdászról is, s magára vállalta, hogy megalku- 
szik vele ; mert a nyomdászok nagy zsiványok, megcsalják 
a grófot ! 

Szerzett a grófnak fametszőt is. Az is genialis ember 
volt: a derék Kiedl; csakhogy mindennap úgy kellett 
kiváltani a korcsmából, s mikor a gróf magához hivatta, 
egyúttal kénytelen volt neki kabátot is küldeni, mert 
a művész garderobját rendesen holmi bizalmatlan sarace- 
nusok tárták igényper alatt. Színnyomót is szerzett Boj- 
torján Ottó grófnak ; az meg elszökött az előlegezett pénz- 
zel, s az elzálogosított kőlapokat úgy kellett a zsibárustól 
dupla áron visszavásárolni. Még könyvkötőt is hozott neki> 
s csak egy hajszálon múlt, hogy egy bőrgyárt nem állítta- 
tott fel vele, a mi a czímtáblákhoz szükséges maroquint 
előteremtse. 

Hanem a mű pompásan haladt előre, az már igaz. 

A mint egy-egy ív kikerülf a nyomdából, futott Bojtoqán 
az «Aushángebogen»-nal Ottó grófhoz; Ottó gróf pedig 
vitte az íveket egyenkint Zsombolyi grófnőhöz. 

Bojtorján mind jobban haladt előre. Volt egy bátyja, 
azt becsinálta a grófhoz kasznárnak; volt egy öcscse, azt 



Digitized by VjOOQIC 



231 

becsinálta hozzá fiskálisnak ; volt a grófnak egy pár eladó 
lova, azt megvette tőle; soha se látta a gróf az árát. 

Ottó gróf pedig egyre hordta a nyomdai íveket egyen- 
kint a szellemdús grófnőhöz, a szép Melaniehoz. 

Ez pedig a hígrosszabb methodus. Egy könyvet meg egy 
asszonyt soha sem kell ivenkint tanulmányozni ; mert az 
ember elveszti az olvasmányban az élvezetet s csak a 
sajtóhibákat találja meg. 

A szép Melanie minden ívnél talált egy eszmezavaró 
sajtóhibát a műben; s Ottó gróf minden látogatásánál 
talált egy disgusztáló sajtóhibát a szép grófnéban. Iven- 
kint lapozva a kedélyét, rájött, hogy indokolatlan sze- 
szélyei vannak; — hogy migi'aineje, vapeurjei idején 
félelmes a környezetére nézve ; — hogy szeret kaczér- 
kodni; — hogy vetélytársnéit csípősen meg tudja szólni; — 
hogy szépitő-szereket használ ; — hogy türelmetlen ; és 
hogy annak az irányában, a ki belé szerelmes, véghetet- 
lenül melancholico-cholericus véralkatot ái'ul el. 

Végre elkészült az utazási album. 

Valóban pompás volt, nagyszerű volt. Szöveg, papir, 
metszetek, színnyomatok, bekötés : kifogáson felül. 

Mikor a fejedelmi burkolatú díszpéldányt odavitte Ottó 
gróf Melanie grófnőhöz : ez volt az a pillanat, mely a köl- 
csönös nyilatkozatokra legindikáltabb. 

— Grófnő, mond Ottó gróf, átnyújtva a díszpéldányt 
Melanie grófnőnek, én önnek adott szavamat beváltot- 
tam. Ön a dedikácziót elfogadta. 

Melanie grófnő fanyalgó egykedvűséggel pörgeté végig 
az aranyszélű lapokat ujjai között s azt monda: 

— Valami idegen érzik rajta ! 

Valóban érzett valami idegen, — nem a könyvön, 
hanem a grófnőn ... 

Ottó gróf bánta már most nagyban, hogy Melanienak 
dedikálta az uti albumát. 

Ennek a szerelmének is vége volt; nem maradt meg 
belőle más, mint Melanie fotográfiája. 

Jaj, dehogy nem mararlt! Hát Bojtorján? 

Mikor már vége volt a hivatalnak, a mit Bojtorján oly 
jó volt, hogy ingyen viselt, búcsú fejében még megtisztelte 
a grófot azzal a bizalmával, hogy egy ezer forintos váltó- 
jára ráíratta a nevét, mint kibocsátóét. Házat vett Bojtor- 
ján, ahhoz kellett az a kis pénz. 

Hanem azt meg kell adni Bojtorjánnak, minden három 
hónapban megjelent a grófnál bejelenteni, hogy a váltó 
lejárt, fizetni kell törlesztésül tíz perczentet, meg a kama- 
tot, de neki most nincs; a gróf lesz majd olyan szives, 
majd ő azután visszaadja egyszerre. 

De még ezzel nincs bevégezve a történet. Következik 
a mű hatása. Az csakugyan hét országra szóló volt. 

Először is Bojtorján jnegküldette hetvenkét hírlapnak 
a tisztelet-példányokat ; hetvenkét hirlap küldött vissza 
érte árjegyzéket a közlött reklámok fejében s hetvenkét 
hírlapra kellett a grófnak előfizetni mindjárt egy egész 
esztendőre. 

Huszonhárom külföldi klub választotta meg a grófot 
tiszteletbeli tagjának; hatvantól usque 200 frtig terjedő 
tagsági díj mellett, nemkülönben negyvennégy belföldi 
olvasó-társulat, dalárda és betegápoló-egylet tiszteletbeli 
elnökének, legalább száz forintos alapítvány váltságdíja 
alatt. Otitó grófnak illett megvennie Petermann földismei 
munkáját, melyben művét kedvezően ismertették, ötszáz 
forintért a casino számára, s diadalai koronáját képezte 
az, hogy megválasztotta a magyar tudós akadémia tisz- 
teletbeli tagjának : ő pedig aztán aláírt az akadémia palo- 
tájára ötezer forintot. 

Úgy, hogy ha azt az összeget, a mit erre a művére 
kiadott, ő kapta volna mint írói tiszteletdíjat, abból 
nagyon szépen megélhetett volna. 

IV. 

Rengeteghy Ottó gróf fogadalmat tett, hogy csak most 
az egyszer szabadulhasson ki az irodalmi szent Herman- 
dadból, soha többet bele nem keveredik. 

Az ám! Csakhogy könnyű oda bemenni; de nehéz 
onnan kijönni ! 

Nem addig van az, hogy az ember megirt egy könyvet, 
azt kiadta, szétosztotta, megdicsérték — s azzal vége! 
Dehogy van vége ; következik a kritika ! 

Az bizony még a mi jámbor firkáinkat is megfinán- 
czolja, mikor a városba behozzuk, pedig szerényen, 
esernyő alatt, puttonba eldugva osonunk be velük; — 
hát még az olyan könyvet, mely hatlovas hintón utazik, 
s azzal a pretenzióval lép a világba, hogy ö benne min- 
den megvan, a mi a kritika által omauthbaresnek* van 
deklarálva: geographia, ethnographia, archaBologia, mete- 
orológia, philologia, mythologia, statistica, botanica, heral- 
dika, litteratura, architectura, stratégia, anthropologia et 
cetera grseca! S a ki még hozzá pompásan illustrálva, 
aranyos bőrbe bekötve, maga lép be a kerekvilág minden 
hatalmas, nevezetes és tudós embereihez; mintegy pro - 
vocálva valamennyit. 

Annak az embernek, a ki wmindent tud», az a vesze- 
delme van, hogy sok ember van a világon, a ki csak 
«egyet» tud; de azt az egyet jobban tudja, mint ő; ő min- 
dent tud, de félig ; ez pedig csak egyet tud, de egészen. — 
S azt nem jó felingerelni ! 

Mert a szaktudós kegyetlen és irgalmatlan fenevad ! 

Jaj annak, a ki vakmerő volt vért szaglaltatni annyi 
oroszlánnal! Hogy «kék vére» van: tant pis pour lui, 
annál jobban szomjazzák azt az oroszlánok. 

A magasztaló reklameok két hét alatt elhangzottak; 
hanem aztán két esztendeig folyvást tartott a kegyetlen 
birálat Bengeteghy codexe fölött. Ha Londonban elhall- 

gattak róla, Berlinben kezdték rá, s ha itt vége volt. 
Parisban födözték föl létezését, s mikor már úgy látszott, 
bogy belefárad a világ, akkor New-Yorkból támadt elő 
valaki, a ki bebizonyította, hogy még csak most kezdődik 
az igazi betlehemi gyermekgyilkolás. 

Nem hagytak azok rajta egy hajszálat sem megczibá- 
latlan. 

Bebizonyíták neki, hogy Majmatszun városban lehe- 
tetlen volt neki olyan szép asszonyokkal regényes kalan- 
dokba keverednie ; mert ez a chinai orosz határszélen álló 
város mindkét ország által olyan tilalom alá van vetve, 
hogy abban asszonynak megjelenni nem szabad, a minek 
az az oka, hogy itt jönnek össze a chinai és orosz csere - 
kereskedők egymással üzérkedni, s hogy össze ne vesz- 
szenek minden vásárban, az asszonyi nem végkép ki van 
tütva e nevezetes városból. — Itt hát ő nem volt! 

Felvilágosíták felöle, hogy a «yak farkw nem légycsapó, 
hanem királyi pálcza Thübetben. 

Káolvasták, hogy a Falashák, kik a dahomeyi szultán- 
nak a fegyvereket készítik s magok fel vannak mentve 
a hadakozás alól, nem nazarénusok, hanem mozaisták 
s hogy az Ajasch Dahomeyben nem miniszter, hanem 
hóhér, az is asszony. 

Megrótták érte, hogy komolynak látszani akaró munka 
minek szed fel magába olyan meséket, hogy Kufa volt 
Ádám születéshelye, s az özönvíz kiindulási pontja; — 
hogy Nod szolgált Káinnak menedékül ; — hogy a Caspiae 
Portse vasajtóval van elzárva; hogy a Genezáreth partján 
az almákban hamu van (Hát aztán, hogy tenyészik tovább 
az ilyen hamut termő gyümölcsfa ?) ; hogy a Big Bon Lik 
tóban özönvízelőtti embercsontokat találtak volna. Hogy 
Keletindiában éhségforrások vannak, a miknek megjele- 
nése országos Ínséget jósol. Hogy a pézsmamacska gyom- 
rában terem a lapis nephriticus; hogy a castrói mozgó 
szikla napfelköltekor muzsikál ; hogy Chinában olyan 
selyembogarakat látott, a mikből madár lesz, s olyan 

madarakat, a mik virágkehelybol kelnek ki ; hogy a Jan- 
Tse-Kiangba dobott hét pálcza közül négy délnek, három 
éjszaknak úszik; hogy a Schaman lámák a nehéz asztalt 
kezük rátevésével repülésre tudják bírni. Ez mind mese ! 

Tudatták vele, hogy nem öSzámieb) a vadászok őrszel- 
leme (ezt csak a « Bűvös vadász »-ból tanulta), hanem ha 
már tudni akarja az igazit, hát ((Párieb. 

ízetlen túlzásnak nyilvániták azt az állítását, hogy 
a Bisznátok, kik semmi állatot megölni nem engednek, 
mikor kedvencz bolháik, kullancsaik s egyéb vérszipoly 
állatjaiknak egy jó napot akarnak csinálni, koldusokat 
bérelnek ki számukra jó pénzért s azoknak a vérével 
ablaktáltatják őket. Ez, ha igaz is: nem kellene ilyen 
elegáns könyvbe leírni. 

Kiszámították neki, hogy Szulkowszky, az orosz nép- 
hymnusz írója már akkor régen meghalt, a mikor ö meg- 
látogatta azt Szentpétervárott. 

Káolvasták, hogy a Pacific vasút akkor épen felében 
volt készen, a mikor ő már végig utazott rajta. 

Idézték neki a Tamul szótárt, mely szerint egyetlen szó 
sem azt jelenti, a mit ő állítólag a tatár khánnal beszélt. 

.Rásütötték, hogy az Ozelot, a megszelídíthető párducz, 
melylyel az indus nábobok szarvasra vadásznak, nem is 
Ázsiában otthonos, hanem Afrikában : a beduinok vadász- 
nak vele antilopékrü. Meg hogy a Kiwi, melynek bőréből 
a pápua kaczikák palástja készül, nemcsak hogy nem tol- 
las repülő kutya, hanem inkább szőrös nem repülő túzok. 

Felvilágosították felőle, hogy a Queenspeep Angliában 
nem annyira Victoria királynő tajtékpipája, mint inkább 
egy hivatalos kemencze, melyben az elkobzott csempész- 
dohányt elégetik. Meg hogy a squatters, meg a shakker- 
quakker Amerikában nem mindegy: az egyik szabad tele- 
pítvényes, a másik vallásfelekezet. Hogy a «puteal», mely 
syriai útjában több helyen előjön, nem elhagyatott kút, 
hanem « villámütötte hely», melyet fallal vettek körül, 
s az «abaton») nem fogadalmi templom, haiieni csak takaró 

olyan emlék fölé, melyet lerontani sajnálnak, de látni pem 
akarnak. (Mintha például a magyarok egyszer a Hentzi 
szobra fölé Budán egy nagy kupolát építenének.) Hogy 
a flKaad)) nem kábítószer, mint a hasis, hanem inkább 
elevenítő, mely beszédessé tesz. Hogy a mit ő «confoede- 
ratió»-nak értett a délanjerikai asszonyoknál s politikai 
kapitálist vert ki belőle: talán inkább az ott «confide- 
razio»-nak nevezett crinolin? 

Erősen kéteégbevonták azokat az állításait, mintha 
Mozambiqueban még mindig lehetne pesansok (üveg- 
gyöngyök) és^ kaurik (pénzkagylók) mellett cserekereske- 
dést űzni s ezekért pulykát, malaczot, szerecsen gyereket 
vásárolni. Régen volt az ! Marco Polo idejében. Kétségbe- 
vonták, hogy az Ingiálokkal együtt vadászott volna a nagy 
Amuri pusztán medvékre, mert akkor nem mondaná azo- 
kat mohamedánoknak ; holott azoknak saját vallásuk van : 
a Dalle Isten, a ki a dsemonokkal harczol szünetlen. 

Bebizonyították neki physice és chronologice, hogy 
Kamcsatkából Asztrakánig nem tehette meg azt az utat 
annyi idő alatt. 

Valami malitiosus glossator utánajárt, hogy az albumá- 
ban előforduló exoticus növények nevei mind az alfabet 
A-tól M-ig terjedő betűivel kezdődnek, mintha a konver- 
sationslexikonból szedte volna ki azokat, s az N betű- 
nél már elhagyta volna a türelme a további botanizá- 
lásban. 

Még kegyetlenebb mustra alá kerültek lerajzolt ritka- 
ságai. Azokat a chinai bálványokat Hamburgban készítik 
dilettáns gyűjtők számára; corynthi érczszobrainak hazája 
Párizs ; az aranybibor, mely Astarte szobrának palástját 
oly becsessé teszi, nem más mint anilinpiros ; myrrhina 
vázáit Olaszországban gyártják s úgy ássák el a földbe 
régiség gyanánt, hiszékeny utazókra számítva ; hírhedett 
mantuai szivárványozott üvegkorsójának mintáját meg- 
kaphatja otthon Kossuch gyárában, de olcsóbb áron; 
az özönvíz előtti borostyánkő faragványai : a labyzák, jók 

lesznek Barnum múzeumába; a mit ő a templomosok 
Baphometbálványának mutat be, az nem más, mint egy 
siami házi oltár. 

S hogy az eresz alatt se maradjon szárazon, lüég itthon 
is megczibálták. 

Ugyanis Bojtorjánt rávitte a bűne, hogy a grófot ehinai 
útjában megismertesse a magyarok őseivel, kik mintegy 
tizenöt millió számban ott laknak (Gützlaflf is bizonyítja). 
Ottó gróf ugyan szabadkozott, hogy erről ő nem tud sem- 
mit; de Bojtorján addig kapaczitálta, hogy csak hagyja 
azt beletenni : jó lesz az nagyon ; ezfogja népszerűvé tenni 
a könyvét, s aztán ki megy oda innen azért, hogy őt meg- 
hazudtolja? s aztán utoljára is «dzungar)) vagy «ungar)) 
nem nagy különbség ; míg végre is hagyta elmenni a többi 
között. 

Igen bizony, de ezzel az egész finnista ligát magára 
lázította, az pedig az uralkodó párt a magyar akadémiánáL 
ügy a fejéhez verték Kalevalát, hogy soha se kívánkozott 
többet Chinába ős magyarokat keresni. 

Végre egy nagyszebeni szász levelező megadta neki 
az Augsburger AUgemeineban a kegyelemdöfést azzal a 
revelatióval, hogy Eengeteghy Ottó nem is utazott a leirt 
helyeken; tulajdonképen Eengeteghy Ottó nem is gróf, 
nem is ember, hanem csak álnév ! tolvajneve egy Bojtorján 
nevű újságírónak, a ki kilencz útleírásból eompilálta ezt 
a tizediket, a renitens ó-conservativek adták azt ki ily 
fényes kiállítással, demonstratióképen a magyar elem 
mellett. 

Aztán — ismerni kell a jó publikumot. Micsoda 
tttallyho!)) van Izraelben, mikor egy írót jól elpüflföl a 
kritika. Ez nagyobb öröm, mint mikor Rózsa Sándor 
hurokra került, mint mikor Patkót meglőtték, mint mikor 
Dumonceaut kurrentálták, mint mikor kisült, hogy Kallab 
hatszázezer levelet elégetett a postán, mint mikor 
Napóleont Sedannál elfogták; — mindezeknél jobban 
bírja a magas közönség ellenszenvét az a gonosztevő, a ki 

könyvtölteléket csinál, kivált ha az egy tévútra vetemült 
nostras (egy gróf, a ki Sobri Jóska nevet keres magának !) 
8 mikor egy ilyen notórius gonosz 'evőt elcsípnek, a plá- 
giumon rajta kapnak, « részint önvallomásánál fogva, 
részint az adatok összeállítása nyomán » elitélnek; mikor 
azt egyik nemzet a másiknak(a bűntettesek kiadásának 
cartellja szerint) kiszolgáltatja; hajh milyen akasztófa- 
élvezet ez a magas publikumnak ! 

De a kit akasztani visznek, annak még van barátja ; 
hanem a kit a kritika nyúz, annak nincs. Még titokban 
sincs. Arra nézve minden ember Péter apostol. Hogy 
nevetnek a malheurjén ! Hogy adják szájról-szájra a 
skandalumát ! S akárhová megy, mindenütt azzal fogad- 
ják, hogy ' 

— Olvastad-e már a «Pall Mail Gazette-t? — Benne 
vagy! 

— Olvastad-e mára «Euszki Mir»-t? — Benne vagy! 

— Olvastad-e már a «Berlingske Tidende»-t? — Benne 
vagy! 

— Olvastad-e már a « Bombay Times »-ot? — Benne 
vagy ! 

— Olvastad-e már a «RevÍ8tad'Espagna»-t? 7— Benne 
vagy ! 

— Olvastad-e már a pekingi «Sei-Yeu-Ki»-t? — Benne 
vagy! 

— Olvastad-e már a « New-York Herald »-ot? — Benne 
vagy! 

— Olvastad-e már a «Revue des deux mondes»-ot? — 
Benne vagy ! 

— Olvastad-e már a «Foreign Rewiew»-t?, olvastad-e 
már a «Once a weck»-et?, olvastad-e már a wMagazin for 
town nnd countrytt-t?, olvastad-e már a «Vidov Dán»-t?, 
olvastad-e már a «Neue Freiet»?, olvastad-e már az 
«Allgemeinét»'?, olvastad-e már a «Trompeta Karpa- 
tyilor»-t?, olvastad-e már a «Rnmili Teszkeré»-t?, olvas- 
tad-e már az «Europaikosz liereniszteszw-t?, olvastad-e 

már a wPunchot)) ?, az «ülkofc» ?, a «FIcht» ?, a «Styxet)) ?^ 
a«Zmájt»?, a « Figarót »>?, a « Tatár Pétert » ?, a « Füles 
bagolyt))?, a « Fekete levest))?, a Kladderadat8chot» ?, a 
«Charivarit» ? Benne — benne — benne vagy ! 

Ottó gróf pedig még új ember volt e téren : nem tudta, 
hogy «annak» örülni kell! Az jó az irónak, ha benne van 
minden hirlapban. Ha szidják is, ha rugdalóznak is ; csak 
egyszer benne legyen; — a rossz hír is jó; csak nagy 
legyen ! 

E helyett ő azt felelte a szives interpellálóknak, hogy 
« olvasta az ördög !» 

' Hát hiszen az igaz. — Az ördög nem csak olvassa a 
kritikát ; ő diktálja azt a kritikusnak. 

Hanem hát a kritikusnak nem elég az, hogy megfőzze 
a mérget, azt be is kell venni. 

A világ minden részéből megküldték szépen térti-vevény 
mellett azokat a lapokat, a mikben Ottó gróf le volt rántva: 
egy példányban neki, másikban a casinonak, s az illető 
czikket gondosan körülrámázták kék és vörös plajbászszal, 
hogy jól szembe lünjön mindenkinek. S akkor még is csak 
oda kellett állni Ottó grófnak az ördög mellé, hogy együtt 
olvasson vele. 

Ez aztán orlandói dühbe hozta. 

A kritikusoknak persze nem volt igazuk. (Az irigy 
kutyáknak!) Eleinte arra a rossz gondolatra jött, hogy 
czáfolatokat irjon rájuk, ellenkritikákat, s azokat a haere- 
ticus szerkesztőkkel fölvétesse. Ezért még jobban a hátára 
másztak. * 

Végre elkeseredett, beszedette a könyvárusoktól a kinn 
levő példányokat mind, s ládába szegeztetve, kiküldé 
Kutyabagosra, letétette a granariumba, a hol azok azóta 
bizonyosan mind elkeltek ; föltéve, hogy Kutyabagoson is 
oly kedvelői az egerek a bibliográfiai tanulmányoknak, 
mint másutt. 

Ebből a debütből egy kellemetlen kedélyállapot maradt 
fenn Ottó grófnál. Kezdte kerülni a magas köröket. Tudja 
jól, hogy őt ott minden ember azzal csúfolja, hogy a 
« tudós » ! Ez czudar egy czím ! 

Évek kellenek, míg az ember ezt a szagot lekancsérol- 
hatja magáról. Évek és különféle illatszerek. Kiváltképen 
istállószag. 

Ottó gróf azonban még nem akarta magát megadni 
annak a meggyőződésnek, hogy egyedüli magas, sphaera 
azon kör, melyet a paripák a versenytéren kanyarítanak. 

A high life kerülése közben támadtak olyan szenve- 
délyei, hogy ellátogatott a népszerűbb korcsmákba vacso- 
rálgatni ; a Nagy-Pipába, a Komlóba, a Beleznay-kertbe, 
s ott gyönyörködött a népénekesekben. 

Egyszer a Nagy-Komlóban egy új népénekesnő mutatta 
be a művészetét. Juliska kisasszonynak hittak. Csinos 
dombormű volt; rosszul énekelt, de erős hangja volt 
hozzá : a mi egészséges tüdőről tanúskodik, s ez a fődolog. 

Ottó gróf három este egymásután mindig meghallgatta 
Juliska kisasszonytól a Zöld Marczit, meg a Piros Pannát. 

A harmadik este közel rukkolt hozzá s azt kérdezte tőle : 

— Juliska kisasszony! ismeri maga a hangjegyeket? 

— Hogyno ismerném? A zsoltárban van elég. 

— Tanult maga énekelni ? 

— Hogyne tanultam volna? A bátyám kántor Lapújtőn. 

— Julcsa kisasszony ! szokta maga olvasni a Weckly 
Dispatcht ? 

— Mi az a csúnya állat ? 

— Újság. 

— Nem olvasok én, lelkem, soha semmiféle újságot; 
mert én arra nem érek rá. Miattam ott lehet a kávéház 
asztalán boglyaszámra. 

Ilyen klenodiumot keresett már régen Rengeteghy Ottó. 

— Julcsa kisasszony, szólt erre megfogva a népdal- 
noknő kézcsuklóját, én ínagát kitaníttatom, s csinálok 
magából hires énekesnőt. 

Juliska kisasszony persze hogy azt mondta erre, hogy 
«nem bánom». 

Már most, ha Ottó gróf közönséges ember lett volna, 
vagyis a hogy a kecskeméti városbolondja szokta mondani : 
«ember-úr)) (volt nála «ember-kutya» is), — tehát ha Ottó 
közönséges ember-gróf lett volna, azt mondta volna erre 
a hajlandóságra : «tudja mit, kisasszony; van énnekem 
százötvenezer forint évi jövedelmem, egyebet nem tudok; 
önnek pedig van igen szép hangja. Kár azt a publikumra 
vesztegetni. Énekelje csak az én nótámat, s majd én leszek 
az ön publikuma.)) 

Vagy ha már olyan mindenttudó ember volt Ottó gróf, 
de ha csak egy drachma humor lett volna benne, akkor 
elmondta volna Juliska kisasszonynak: «én értek minden- 
hez, a mi zene, ének, a mi hangból támad. Én tudok 
játszani zongorán, hegedűn, phisharmonikán, carillonon, 
theorbán, hegedüzongorán, panharmoniconon, harmoni- 
accordon, melodionon, aeolosiconon, viola de gambán, 
euphonon, bőrdudán, bandoskán, tilinkón, szalmahege- 
dün; — én kitanultam a contrabasset, az acustika ca- 
nonica és sesthetika követelményeit a hangszerelésnél; a 
compositio és executio feladatait, s a hang szineinek poly- 
chromaticus felfogásait. Ismerem a zene történetét Jubal- 
tól, a muzsika feltalálójától elkezdve Wagner Eichardig. 
Tudom, mi subtilis különbség van a zsidó «alamoth» 
hang, a latetani castrato hang, s a női mezzosoprán 
között, a mik a laicusnak egyformák. Tudom, mik az 
ambrozi és a piagáli templomi-hangok? Meg tudom 
mondani, mi a kontrapont, a kettős kontrapont, a mensura 
és a fuga? mik az oktávák, quinták, consonanzok? mi az 
akkord és harmónia? mi a symphonia és a diaphonia? 
tudok értekezni a cantatékről, sonatákról, madrigálokrói, 
psalmodiákról és oratóriumokról.. Megmondom, hogy mi a 

Jükai: NoveUák. lö 

oStyle da Capella?» elmondok csak az «S» betűből tizen- 
kétféle üteny- és eflfectnsnemet az énekmódban : Slar- 
gando, Smanioso, Smorzando, Sordo, Sospiroso, Sostenuto, 
Sotto voce, Staccato, Spirituoso, Stretto, Strepitozo, 
Sriccando ! Könyvnélktil tudom mindazt, a mit szt. Dávid 
király és Néró császár idejétől fogva Tartini, Mozart, 
Gluck, Beethoven, Rossini, Bellini, Spontini, Chérubini, 
Schubert, Boildieu, Mayerbeer, Mendelssohn, Flotow, 
Halevy, Auber, Berlioz, Liszt, Chopin, Wagner, Erkel, 

Paganini és Oflfenbach szerzettek De én ezt teneked 

mind nem tanítom meg. Hanem van Arditinak egy hires 
keringője, nekem csak ezt tanuld meg. Az a czime, hogy 
«csók-keringő)>. 

Ottó gróf nem ezt mondta, hanem nagyon is keményen 
vette a dolgot. 

Tudta, hogy a világ milyen rossz. Ha ő most egy nép- 
énekesnőt elkezd pártfogása alá venni solo, akkor mindjárt 
azt fogják mondani, hogy így van, meg úgy van. Kitalálta 
a módját, hogyan lehet az embernek a maga kedvét is, 
meg a rossz világ kedvét is egyúttal betölteni ? 

Mit tesz az ember, ha el akar rejtőzni ? Sokaságot gyűjt 
maga körül. A mit az ember táncz közben egy szép növel 
elkövet bálban, egész világ láttára, ha ugyanazt egyedül 
és muzsikaszó nélkül követné el vele, azt mondaná rá 
mindenki, a ki az ablakon benézne, hogy ez rettenetes 
botrány ! 

Ottó gróf, hogy Juliska kisasszonyt énekesnővé kitanít- 
tassa, mindjárt egy egész énekiskolát alapított. Felhozatott 
magának Milánóból egy ahhoz értő énekmestert. Signore 
Spirifanti aztán megértette egészen a feladatát. 

Két hét alatt olyan conservatoriumot szedett össze neki, 
hogy gyönyörűség volt ránézni. 

Volt Malibran, Alboni, Catalani «in spe» elég. Ottónak 
csak válogatni kellett. S hogy a rossz világ szája tökélete- 
sen be legyen dugva, Eonconik és Carrionok is akadtak 
hozzá. A férfihang is kultiváltatott. 

Egész operatársaság volt együtt. Azoknak Ottó gróf 
mind külön szállást tartott, havidíjt fizetett, s nehogy a 
világ valami rosszat goüdoljon : minden nőnemű pártfogolt- 
jának sorba udvarolt; s mindegyiket egyformán kitüntette. 
Maga is feljárt az énekiskolába, mikor Signore Spirifanti 
az «ut-re-mi-fa-soU titkaiba az adeptusokat bevezette, s 
tanúja volt előhaladásuknak a helyes lélekzetvétel és 
ütenytartás hagy feladataiban, s nem tűrte, hogy valaki 
« hamis » legyen, figyelemmel kisérte azt a nevezetes mű- 
tétet, hogy a mely énekesnek « nincsen füle,» e maestro 
nagy kitartással hogy csinál annak fület? s milyen virtu- 
ositással idomítja át a magas baritont tenorrá? Sőt az ügy 
iránti buzgalma annyira vitte, hogy intézete tagjait ő maga 
tanította « színpadon lépni » és eleganciával, festőileg cor- 
rect «pose))-okat foglalni; és tartott nekik felolvasásokat 
a mythologiából, s szörnyű komoly képet csinált, ha a 
kisasszonyok elnevették magukat Jupiter viselt dolgainál. 

Signore Spirifanti egyre több fényes talentumot fedezett 
fel a városban és a vidéken, s hordta őket Ottó gróf ének- 
iskolájába, Marchandes des modesok és czukrászok kezd- 
tek panaszt tenni a polgármesternél, hogy nem bimak 
többé a mamzeleikkel, s professorok panaszkodtak a 
dékánnál, superintendensnél, hogy jogászok, theologusok 
nem akarnak többé leczkére járni : mind á hangját próbál- 
tatja Signore Spirifantival. 

Ha ez a váUalat sikerül, úgy az «Osztrák- magyar 
monarchia Lajthán-inneni része » megbuktatja az Itália 
unitát s mai nap mi árasztjuk el Európát « olasz » opera- 
társaságokkal. 

A rossz világ eleinte nevette ezt a vállalatot, később 
kezdé átlátni annak komoly oldalát. Nagy dolgot mozgat 
Ottó gróf! A pesti nemzeti színház operatársasága ha- 
nyatlófélben van ; a német színházat már csak a hazafiság 
tartja, most Ottó gróf fog egy új operaházat építtetni, 
abba egy sajátnevelésű társaságot telepít meg, s meg- 
buktatja mind a kettőt, s egyúttal eddig ismeretlen dia- 

16* 

dalra emeli a hazai művészetet. Kezdtek róla komolyan 
tanakodni a helytartó-tanácsnál, hogy e veszély elhárítása 
tekintetéből jó volna compromissumra lépni Ottó gróffal, 
s megkínálni őt a nemzeti szinház igazgatóságával. 

Ottó gróf maga is csak akkor vette észre, hogy milyen 
nagyszerű eszmét létesített, mikor már benne volt, s a 
jószág-igazgatója tudata vele, hogy ha ez így megy, a 
bánáti uradalmat el kell adni. — Hát csak adják el ! 

Juliska kisasszony bámulatosan haladt a művészetben. 
A hangjegyekhez még mindig nem értett; de egy hallásra 
megtanult mindent. Ütenyre nem szeretett ügyelni, hanem 
ha valamit elkezdett hamisan énekelni, azt azután az 
utolsó tactusig következetesen keresztül vitte. Alakja azon- 
ban igen szép volt ; telt idomai, nagy szemei, szép ajka, 
fehér fogsora és erőteljes csengőhangja: ezekért apróbb 
követelményeket el lehet hallgatni. 

Ottó gróf azt hitte, hogy most már felfedezte magának 
ideálját, s olyan nagyszerűen berendezte magának az éle- 
tet, a hogy csak kívánni lehet. 

Egy nagy művésznővel kötött viszony mindenkor meg- 
szentelt viszony. Azt titkolni sem kell : lehet nyílt össze- 
köttetés. A művészet nimbusa a nyolczadík sakramentum. 
Azt a pap sem veheti le. Ezt nem mondja a világ tiltott 
szerelemnek, hanem köteles hódolatnak. 

Ha Juliska kisasszony csupán szép hölgy volna és 
semmi más, és ott laknék, a hol most, egy háromemeletes 
ház belle étageában : a vele egy házban lakó úrhölgyek rég 
ellene lázították volna a rendőr-biztost, hogy szigorúan 
kikérdezze : selyem és ezüstnemü hol terem és hogyan 
kerül ide ? de mivel minden reggel kihangzik az utczára a 
nyitott ablakon át az énekgyakorlat, s éjjelenként az «ah 
la gioja!», ugyanazok az úrhölgyek nemcsak hogy nem 
nyugtalanítják, sőt deputatióban mennek hozzá ünne- 
pélyesen, mikor jótékony intézeteik számára hangverse- 
nyeket rendeznek s felkérik egész tisztelettel, hogy vegyen 
azokban részt. S Juliska oly leereszkedő, hogy el is énekel 

mindannyiszor egy-egy szép áriát a cöneertekben, kezében 
tai-tva a kottát, mintha abból énekelné. 

Tehát már concertképes és így salonképes, s Ottó gróf- 
nak legkisebb aggodalom nélkül lehet vele karonfogva 
menni az utozán. . 

S hogy a rossz világ egészen düpirozva legyen, Ottó gróf 
egyik este Juliskát vezeti haza karöltve a színházból, 
másik este az altistánét, harmadik este a mezzosopranis- 
tanét. (A bassistát. meg a tenoristát nem kell karonfogva 
vezetni.) így a világ nem mondhat semmi rosszat. 

Hanem egy kis baj volt a dologban. Egészen prózai baj. 

Juliska kisasszonynak az a Kúhnságos (uj szó, de régi) 
szokása volt, hogy a számára megszavazott budgeten 
mindig szeretett túlkölteni. Mikor népszinmű-énekesnő 
korában volt ötven forint havi fizetése, ő abból elköltött 
százat. így volt az ezeresekkel is ; mentül több ezerrel 
rendelkezett, annál több «két» ezerét vásárolt el. 

Miniszternél ezt úgy nevezik, hogy «supererogatum)) ; 
énekesnőnél pedig úgy hijják, hogy «fizetetlen árjegyzék)). 

No de könnyű annak, a kinek olyan hű delegatiója van, 
mint Ottó gróf ; a kinél mindig kész az indeannity. 
■Ottó gróf bizony elég sokat áldozott Juliska kisasz- 
sisbnyért. Es Juliska kisasszony mégis haragudott Ottó 
grófra. Hogy miért nem áldozik többet? — Miért áldozik 
egyébre is ? másokra is ? — Hiszen sub camera charitatis 
úgy is tudjuk, hogy a «főczél» a közösügy Ottó és Juliska 
között ; az a paradirozás azzal a conservatoriummal nem 
más, mint parlamenti komédia. Az egész világ tudja, hogy 
ez csak maszkirozása — a realunionak. Minek pocsékolja 
hát a pénzét arra a többi kornyikálóra ? A férfiakra még 
hagyján, de minek az a többi énekesnő? — Valóságos 
honvédsereg! — Haszontalan pénzkidobálás. — Bocsássa 
őket — szabadságra. 

E théma fölött sok osztálytanácskozmányt kellett Ottó 
grófnak kiállani Juliskától zárt ülésben, melynek szövege 
nem szivárgott ki a hirlapokba. 

Azzal nyugtatta meg mindannyiszor türelmetlenkedő 
zsarnokát, hogy hiszen az egész világbolonditó intézmény 
csak addig fog tartani, a míg Juliska kisasszony egyszer 
a nemzeti színpadon föllép, s ott tökéletes diadalt arat. 
A legelső győzelem után haza eresztetik a ^onservato- 
rium — minden pátens nélkül, Juliska szerződve lesz, s 
ha egyszer kezében a diploma, a többitől könnyű lesz 
bucsui v«aini. 

Ezzel a reménységgel biztatá aztán Juliska kisasszony 
is a maga hitelezőit, hogy csak várjanak, a míg föl fog 
lépni, akkor lesz arany -világ. 

Betanult végre egy egész szerepet Signore SpirifantitóL 
s Ottó gróf keresztülvitte magas összeköttetéseinél fogva, 
hogy a nemzeti színháznál védenczét fölléptessék. 

Erre« a napra Ottó gróf egy középszerű juvelíer-boltot 
kivásárolt, hogy gyűrűkkel, tubákos pixisekkel, melltűk- ' 
kel ellássa az egész orchestrumot, rendezőt, súgót, ügye- 
lőt, és együttszereplőket; Juhska kisasszony boudoirját 
pedig az alatt, míg a probán volt, tündérkertté varázsol- 
tatta át. A mire Juliska azt mondta, hogy jobb lett volná, 
ha azt a sok pénzt inkább neki adta volna. 

Arra az estére Ottó gróf minden el nem kelt jegyet össze- 
vásárolt a pénztárnál, s kiosztatá tapasztalt jó tenyerű vál- 
lalkozók között. Előadás kezdetéig ott leste Juliska kisasz- 
szonyt az öltöző-szoba előtt, míg bebocsáták. Juliska pa- 
naszkodott, hogy neki « kutya nagy* trémája van. 

Erre Ottó gróf azt a tanácsot adta, hogy jó lesz előadás 
előtt meginni egy pohár madeirát. Juliska kisasszony 
aztán megívott hármat. 

Ekkor aztán keverve volt nála a reszketés a bátorsággal. 
Nem hogy valamelyik leküzdte volna a másikat, hanem 
mind a kettő működött egyszerre ; hol az egyik volt felül, 
hol a másik. 

Mikor kilépett a színpadra, s meglátta azt a sok lámpát, 
meg azt a sok emberfőt ; mikor rázendült az ormótlan 
nagy tapsolás, s anticipált koszorúk özönlöttek feléje a 

karzatról, akkor úgy érzé magát, mintha a torkát valami 
összeszorítaná, s azt mondaná neki, hogy «most mindjárt 
megfojtalak, ha egyet nyikkansz!)) Alig lehetett hallani, 
hogy mit énekel ! Hanem aztán, a mint felül került a 
bátorsága, akkor meg neki eresztette a hangját, szokás 
szerint hamisan ; tűzbe jött, kitett magáért, nem ügyelt 
a kamagyi pálczára, elkezdett vezetni, előre rohant ; he- 
gedű, oboe, farulya alig győzött utána szaladni, s a duett- 
ben úgy leénekelte a coUegáját, hogy az csak némán 
tátogott mellette. 

Végül azután döntő csapásul adott egy olyan monu- 
mentális gixert, hogy valamennyi proscenium-lámpás 
összehunyorodott tőle. 

A hivatalos tapsoncz-had pedig verte össze az első lábait 
és tapsolt mindennek ; még a gixernek is. Kilátás volt rá, 
hogy az előadás brillians skandalummal fog végződni. 

De nem várta azt be Ottó gróf. Az első felvonás után 
fülére húzta a kabátja gallérját, s kiosont a szinpad alatt 
a sülyesztők alvilágán keresztül, hogy senki se lássa, s 
úgy elutazott még abban az órában Budapestről, hogy 
még csak meg sem mondta senkinek se, hova megy? Egy 
esztendeig elő nem jött Silindiából, az pedig" nem vala- 
melyik Indiának a hátulsó része, hanem egy oláh falu 
valahol az utópiái állam szélén : — ott is jószága volt, 
ott buZhta meg magát. 

Hogy mi lett az énekiskolájából? A Malibranok, Albo- 
nik, Ronconik csakugyan hires portentumok lettek-e? 
vagy visszamentek a varrógéphez, a czukrász-asztalhoz, 
a kathedrához? vagy elmentek a vándor Thália aposto- 
lainak? Hogy Signore Spirifanti indított-e pert szerződés- 
törés miatt Ottó gróf ellen ? s hogyan complanálta azt a 
jurium directora? azt se mi nem tudtuk meg, se Ottó 
gróf soha. 

Hasonló rögtöni elfeledtetéssel múlt ki rá nézve Juliska 
kisasszony is. 

Mert a művészi pji,lyának hátrányai is vannak. Fentebb 

előadtuk az előnyeit. Egy diadalmas művésznőnek minden 
szabad : nem kérdi a paptól,, se arra nem vár, a míg az 
országgyűlés tárgyalni fogja a keserves polgári házasság- 
ról nemakarva nyögő törvényjavaslatot; de egy bukott 
művésznő el van kárhozva, annak még a pap sem adhat 
bűnbocsánatot. Egy bukott «nőt)) ismét kegyébe fogadhat 
a. régi szerető, férj, jó barát; de egy bukott « színésznőt », 
a ki a színpadon fiaskót csinált, lehetetlen tovább szeretni. 
A szinpadi bukás egy befejezett válóper. 

Juliska kisasszony megholt e lethális gixerrel Ottóra 
nézve. Nem maradt neki belőle más, mint a (köny vnélkül 
is tudjuk már) — a fotográfiája. 

Vannak azonban halottak, a kik szeretnek egy jobb 
világban feltámadni. Ottó gróf még aztán sok esztendőkig 
kapogatott leveleket a világ minden metropolisaiból, a mik 
nem tartalmaztak egyebet, mint egy-egy nyomtatott szin- 
lapot. A darab czime mindig ugyanaz volt, a miben Ju- 
liska Pesten öngyilkossá lett, csak a fellépő primadonna, 
kinek az első vendégszereplése volt, ott, a hol, változott 
névszerint mindenütt. 

Parisban magyar hölgy volt: « Torontáli Pannónia! 
vicekirályleány !» 

Londonban orosz delnő lett: (íTsitserkoff Ánatolia^ 
herczegnő!» 

Szentpétervárott amerikai kreol hölgy: «Miss Philadel- 
phia Hallpway!» 

Berlinben olasz madonna: «Signora Delila di Santo 
Pilato!» 

Bécsben lengyel úrnő : gróf Savanyinszky Afanazia ! » 

Madridban török princzesz : Alibeh el Nazreddin Sul- 
tania!» 

Egynél több ilyen szinlapot azonban ugyanabból a vá- 
rosból soha sem kapott Ottó gróf. Primadonnája valószínű- 
leg mindenütt csak egyszer lépett föl, s aztán odább tűnt, 
hátrahagyva mindenütt egy gixert, egy csomó kifizetetlen 
kontót, s egy félig bolonddá tett imádót, — vagy kettőt* 

VI. 

A ki ismeri Silindiát (valaki talán csak ismeri) s az ottani 
társadalmi viszonyokba be van avatva, az előtt megold- 
hatlan rejtvény fog maradni, hogj^ mivel tölthette ott el 
az idejét egy álló esztendeig Ottó gróf, a kinek azelőtt 
a kerek föld sem volt elég tág ? 

Van ott szép nagy rengeteg, a melyben medvére is lehet 
vadászni ; de Ottó gróf becsületszavát adta szent Huber- 
tusnak, hogy soha többé olyan állatot meg nem lő, mely- 
nek a bőre az utókor számára fenmarad, s még múzeumba 
is kerülhet. 

Van azután ott igen kedves ábrándteljés magány, a 
melyben az ember naphosszant irhát verset, prózát, 
senki meg nem háborítja benne; de arra megint szent es- 
küvel lekötött fogadás készti a grófot, hogy soha többet 
tollat a kezébe ne vegyen — más czélból, mint a nevét 
aláirni. Nem is kapna egész Silindián tintát másutt, mint 
a pópánál; — az se tinta, hanem bodzalekvár. 

Olyan embernek is megbecsülhetetlen hely ez, a ki sze- 
ret a holdvilágnál kiülni a fa alá, s elgitározni magában 
és énekelni hozzá ; de Ottó grófnak annyira a gyomrá- 
ban fekszik a muzsika, hogy a parasztlegényektől is mind 
összevásárolta a tilinko- és dudafélét, hogy semmiféle 
zenével ne háborgassa senki. 8 még a végrendeletében is 
meghagyta, hogy a temetésénél se muzsikáljanak s kivált- 
képen ne énekeljenek. 

Szép oláh leányok is vannak Silindián, a kik eltűrik, 
ha ez ember a szemük, közé néz ; de ezzel is úgy van Ottó 
gróf, mint a kit valamitől egyszer kilelt a hideg : a nevé- 
től is fázik. Egyszer sétaközben a kasznárja figyelmeztette 
egy ilyen domború, jól megtermett, karcsúderekú, piros 
orczájú, parázs-szemű oláh fátára, a ki utánozhatatlan 
kaczérsággal mosta a patakban a patyolat ingét, feltüz- 
ködve mint Diána, s csalfán mosolygott hozzá. 

— ügy-e? hán! monda a kasznár, szája szegletével 
ahintva fölfelé. 

Erre az lett volna Ottó gróftól a felelet, hogy «szép!» 

E helyett ő végig nézte a leányt s azt felelte, hogy : 

«Sok.» 

A jámbor Pakulár Gligor (az volt a kasznár neve) eleinte 
nagyon megörült, mikor Ottó grófot a silindiai vadászkas- 
télyban megjelenni látta. Azt hitte, azok a drága jó napok 
újra kezdődnek, a miket a hajdani családfő (az uradalom 
senioratus volt) vidám tivornyáiról emlékezetessé tett. Ha- 
nem, aztán, hogy új gazdája heteket töltött a kastélyban, 
a nélkül, hogy vadásztársaságot hitt volna össze, s csak 
ült, naphosszant a pókhálólepte veranda alatt, és bámult 
ki a zöld fákra: elkezdett aggódni az egészségi állapotj a 
fölött. 

Igazán érzékenyítő látvány, a mikor egy ilyen városi 
np.gy úr ott ragad a falun, hogy igyekeznek a jó emberek 
kitalálni, hogy mivel lehetne neki kedvét tölteni? váljon 
mi baja lehet ? , 

A legelső gondolat természetesen az, hogy boldogtalan 
szerelmes. Ennek van antidotunía. Hanem ezt a nemét az 
ellenméregnek mindjárt eleve visszautasítá Ottó gróf, mint 
fentebb láttuk. 

Ekkor azután más mulattatásról kellett gondoskodni. 
Mért az valóban nagy nyereség volna Silindiára, sőt az 
egész Eézalljára nézve, ha úgy meg lehetne vele szerettetni 
ezt a vidéket, hogy itt tartaná állandó lakását. 

Pakulár Gligor maga nem tudott egyébről mulatságosan 
beszélni, mint a kaszkéval-sajt készítésmódjáról ; hanem 
voltak nagybecsű ismeretségei. 

Legelőször is a postamester. Az kiszolgált katona-tiszt 
volt, igaz, hogy csak a szekerészosztálynál. Ez nagyon jó 
társaság lesz a grófra nézve, a ki szinte katona volt. Tud 
is beszélni. Az első látogatásnál mindjárt olyan szépen 
leii^ta Ottó grófnak a solferinoi ütközetet, hogy abbój azt 
egészen megérthette. Hogy kergették a vörös nadrágoso- 

kat ! Egy hajszálon múlt, hogy Napóleont magát is el nem 
csípték. Ö maga a szekerész osztályával egy fél üteg vónt-» 
csövű ágyút foglalt el, csak a szép tajtékpipáját sajnálja, 
a init egy tizenkét fontos haubitz kiütött a szájából ; de ő 
meg cserébe egy franczia generálist vágott le, s annak 
elvette a tubákos pixisét; végre, mikor neki szorították az 
Amonak, s nem volt híd, valamennyi szekerével átúszta-, 
tott a vízen. 

Ottó gróf hallgatta sokáig Hiób türelmével e hárijános- 
kodásokat, egyszer aztán fogta a hálókabátja két szárnyát, 
azoknak csücskeit felemelte a fülei magasságáig, s elkezdé 
az állítólagos kolléga felé igen is tiszteletnélküli módon 
leffegetní, s midőn a babérkoszorús hadastyán e csodálatos 
jelbeszédre eltátott szájjal meredt el, nehogy valamikép 
félre magyarázza a szimbolísztikát, élőszóval is hozzátette 
Ottó gróf a magyarázatot : 

«Maga nagy szamár !» 

No ez aztán kegyelmesen nyugdíjaztatott. Nem jött töb- 
bet látogatóba. 

Persze — a gróf nem igen szereti, ha katonai dolgok- 
ról beszélnek előtte. Ez neki nem kellemetes. A vadász- 
kalandok jobban fogják mulattatni. 

Itten van a járásbeli esküdt, a ki többet ért a vadorzás- 
hoz, mint a törvényszolgáltatáshoz. Ez lesz jó a grófnak. 
Egy kancsó bor mellett majd elbeszélhetnek egymásnak 
a vadászkalandjaikról. Skipetariu esküdt. medvéi megbir- 
kóznak Ottó gróf tigriseivel. Hogy fog ennek örülni a 
gróf! 

X Ezt aztán a nyakánál fogva dobta ki Ottó gróf az első 
látogatás után. 

Pakulár Gligor csak nem riadt vissza : szerzett a grófnak 
egy hozzá illő tudós embert, a járási utibiztost, a ki vég- 
zett mérnök ; ezzel lehet tudományos dolgokról értekezni. 
Az aztán elmesélte a grófnak hosszasan és nem mulatsá- 
gosan a «meziási» cseppkő-barlangnak és a «gyetzár» 
jégb|irlangnak mindenféle ritkaságait; ajánlkozott vezető- 

nek, ha majd a gróf azokat meg fogja látogatni: itt van- 
nak mind a közelben ; sajnálta nagyon, hogy ezeknek a 
leirását nem vette fel a gróf abba a remek albumába, 
melyből ő nagyon szeretne egy példányt nem ajándékba — 
hogy merne ilyesmit kívánni? — de csak elolvasás 
végett kapni. Biztosítja a grófot felőle, hogy ha a «Meziást» 
meg a «Gyetzárt» meglátja, azokat az albumának második 
kiadásába mindenesetre fölveszi. Inkább, ha a gróf restelli 
maga leirni, ő elkészíti a leirását, nem kíván érte hono- 
ráriumot. 

Ezt a becsületes embert nem hányta ki a házból Ottó 
gróf; mert igazán jóhiszemű becsületes ember volt, hanem 
azontúl, a mikor meglátta, hogy jön be a kapun, bezárta 
az ajtót előtte s kikiáltott az ablakon, hogy «nem vagyok 
idehaza ». 

Egyszer meg azután a jó Pakulár Gligor a dászkál segít- 
ségével parasztlegényekből és leányokból dalárdát ala- 
kított, s éjjel gyönyörű szerenádot adatott a gróf ablaka 
alatt. 

Ottó gróf majd nyavalyássá lett ijedtében, azt hitte 
Signore Spirifanti jött utána a conservatoriumfnal. De 
már ezeket a mulattatókat csakugyan a karikással búcsúz- 
tatta el magától. 

Másnap aztán könyörögve instálta meg Gligor urat. 

— Ugyan kérem, ne uszítson már én rám több becsü- 
letes embert, hogy engem mulattassanak ; mert elszököm. 

Pakulár Gligor igen őszinte, confidens ember volt. 
A többi grófok úgy szoktatták, hogy komázzon velük. Azt 
mondta Ottó grófnak : 

— De hát kivel mulatja akkor magát a nagyméltó- 
ságos úr? 

Ottó gróf mérgében azt felelte neki rá, hogy : 

— A lelkekkel! 

Pakulár Gligor pedig egészen szó szerint vette a válapzt. 

— S nem fél a lelkektől a méltóságos úr? — No mert 
én félek. — Akkor ugyan oda illenék a méltóságos úr 

a nyíagrai kisasszony mellé, az is mindig a lelkekkel 
bomlik. 

Ottó gróf kíváncsivá volt téve, s azt kérdezte : 

— Kiaz? 

— De isz én meg nem mondom. Ha lelkekkel komázik 
a méltóságos úr, kérdezze meg azoktól; megmondanak 
azok mindent. Azok tudnak mindent, s kikopogtatják az 
asztallábbal. 

— Hát valami spiritista hölgy ? 

— Tudom is én, hogy micsoda? Azt tudom, hogy a 
tölgyfaasztal elszalad, ha a kezét ráteszi, s az almáriumok 
köszöngetnek neki, ha rájuk néz ; a zsámoly-széket oda 
küldi, a hova akarja. — Egyszer vitt oda a bűnöm hozzá, 
azt is megbántam. Azt akartam tőle megtudni, hogy bol- 
dogult feleségem mit izén nekem a másvilágról ? Szegény, 
nem tudott se irni, se más nyelven beszélni, mint oláhul, 
s holta után olyan német levelet irt hozzám a háromlábú 
kis asztallal, hogy abban minden titkos latorságom a sze- 
memre volt hányva, a miről senki sem tudott semmit 

Ottó gróf nevetett. 

— Merre van az a Nyiagra? 

— De isz én meg nem mondom, hogy még majd a grófot 
is megbabonázza! Nincsen is már Nyiagrán, most jut 
eszembe ; elköltöztek onnan, nem tudom, hová lettek. 

Pakulár Gligor, ha kiszámítva tette volna, sem vihette 
volna okosabban a keritő szerepét, mint mikor le akarta 
beszélni á grófot. Ez már most csak azért is fel akarta 
keresni a veszedelmes varázsló hölgyet. 

Ottó gróf félig-meddig maga is hitt a spiritismusban. 
Amerikában többször jelen volt a hires Home és Daven- 
portok előadásain, s látta a sötétben megjelenő lángokat, 
hallotta a repülő hegedűk muzsikálását, s az ő zsebében 
is összekötözték a szellemek a zsebkendőt. Látta Homeot 
a markába szedett parázsokkal játszani, az ablakon ki- s 
berepülni, s a fejét az égő kandallóba bedugva tartani per- 
ezekig, a nélkül, hogy egy hajszála elégett volna. Látta 

az Orinocon a.TÍtalizált csónakot víz ellenében úszni, csu- 
pán spiritista médiumok rátett kézlánczolata által hajtva, 
érezte a markában a szellemektől hozott gyümölcsöket, 
látta Tamerlán arczképét egy léleklátó festő által leraj- 
zoltatni, (s a kik ismerték Tamerlánt, azt mondták, hogy 
megszólalásig volt találva), beszélt I. Napóleonnal, az 
olasz saláta legjobb készítésmódjáról, s utazott azon a 
gőzhajón, melynek gépezetét mister Mestral számára 
maga urunk Jézus Christus diktálta le (most is ott úszik 
a genfi tón) ; látta az emlékkövet, mely a Sa turnusból 
esett le a földre, teleírva más csillagbeli hieroglyphokkal, 
s megértette a médiumok által annak magyarázatát, 8 
olvasta Mr. Harris verseit, miket az a psychograph segé- 
lyével szerzett (14500 strófát); a versek ugyan rosszak 
voltak, de szerzőjük rendes észszel olyanokat sem tudott 
írni. 

Aztán Ottó gróf nem az egyedüli okos ember, a ki hisz 
a szellemek közvetlen érintkezésében az élő világgal. Ame- 
rikában nyolcz millióra megy a hivők száma, s van húsz 
hírlapjuk, azok között a «Banner of líght» napilap har- 
minczezer előfizetőt számlál (nem lelkeket, hanem embe- 
reket, a kik igazi dollárokkal fizetnek), vannak a médiu- 
mok közt híres emberek, mint : Cooper Fennimore ; Euró- 
pában Hugó Victor, Flammarion, Hoffmann Fallersleben 
és Bulwer Lytton lord; van saját hítágazatuk, melyet a 
rochesteri nagy oecumeni conciliumban nyilvánítottak 
tizenkílencz alapcanonba foglalva. Maga III. Napóleon is, 
Eugenie császárné és Montebello berezeg jelenlétében, 
látta a szellemidéző Home hívására nagybátyja, a nagy 
Napóleon kezét asztalán megjelenni s nevét leírni; a 
nagy császár engedte kezét megcsókolni Bonaparte Lajos- 
nak és Montijo Eugenienak; de Montebello elől már el- 
kapta a kezét. (Bizonyosan előre tudta már az utóbbinak 
Metternich herczegnével leendő hírhedett affairejét.) 

Ottó gróf nem kérdezte többet Pakulár Gligortól, hogy 
merre van Nyiagra, hanem fogadott egy kalauzt, s más- 

nap hajnalban átvezetteté magát lóháton a hegyekén ke- 
resztül Nyiagrára. Feltalálnia azt, a kit keres, név nem 
tudás mellett sem nagy tudomány kellett. Ezekben a fa- 
lukban egy kastély van csak, ha van ; s ha kisasszony va- 
laki, hát abban lakik. Egyébiránt nem bánta Ottó, ha czi- 
gánylány is a szellemidéző, neki az is mindegy; A «Spi- 
rit))-ok világában nincs se osztály, se nemkülömbség. 

Annyit a kalauz is meg tudott Ottó grófnak mondani, 
hogy a Nyiagrán lakó egyetlen uraság neve Határyné. 
Özvegy asszonyság. A férjét agyonütötték 48-ban a « sza- 
badság)) alatt. Egyenesen odavezette a házához. Az egy 
tisztességes régi divatú ősi kastély volt, a homlokrészén 
kiülő rondellákkal, elől virágos, hátul gyümölcsös kerttel, 
lépcsőzetes feljárással, melynek mellvédjén sorbarakott 
eczetes üvegek érlelték a napon beágyazott tartalmukat ; 
a két kapu-bálvány teteje takarva a fülfü kövér rózsáival. 

A folyosó tetején állt egy egészséges, piros, kövér ter- 
metű asszonyság, a ki a magát bemutató Ottó grófot azzal 
fogadta, hogy : 

— Megmondta ezt a Xéninek a czikográp előre, hogy 
a szomszéd gróf ma eljön hozzánk látogatóba. Oly bizo- 
nyosnak tartottam, hogy levelensültet is készítettem a 
kedveért. Szereti-e? 

Hogyne szeretné az ember három órai lovaglás után a 
levelensültet? Az Isten áldja meg azt a czikográpbt! De 
hát ki az? 

Mert hogy Határyné asszonyságnak jó kalotaszegi ki- 
ejtéshez szokott nyelve ezt a három görög betűt, W, X és 4> 
sehogy sem szerette kimondani : így támadt a «Psycho- 
graph»-ból « Czikográp ». Hanem a levelensült fölséges 
volt azért. Ezt a méltóságos asszony maga készítette. Jó 
mézesmáli bor is volt hozzá. A gróf szívesen látott vendég 
volt. Illett is, hogy a szomszédokat meglátogassa. Ezt 
megvárták tőle. 

Polyxena kisasszony még alszik, ö csak délfelé szokott 
fölkelni. A médíanimizáltak nappal alusznak s éjjel élnek. 

A méltóságoB asszony nem csinált belőle semmi titkot, 
hogy leánya « médium ». Utolsó szülötte kilencz gyermek 
közül, kik mind a maguk szárnyán vannak már. Ez az 
utolsó akkor született, mikor az a nagy veszedelem volt a 
móczokkal 48-ban ; a mikor a boldogult férjét is meggyil- 
kolták. Yalószinűleg e rémesemények hatása az anyára 
okozta a gyermeknél azt a lunatikusságot, melyről most 
az egész környékben hirhedetté lett; de még a külföldi 
újságokban is irtak róla. Mutatta a grófnak a Banner of 
the lightot és a Start, a miket ugyan a méltóságos asszony 
a világ minden kopogó szelleme segélyével sem tudna el- 
olvasni, 

Polyxena kisasszony azonban ezúttal nem aludt olyan 
sokáig. A Spirit rapping megérzi annak a közellétét, a ki- 
vel álma rokonszenvez, s átváltozik Spirit knockinggé, el- 
kezd kopogni az ágyban s felkölti az alvót. 

Polyxena kisasszony megjelent az elfogadó teremben, 
8 valóban érdekes jelenség volt. Karcsú, gyöngéd termet, 
liliomfehér arcz, legkisebb háborító színe nélkül a pirnak, 
cseresnyepiros ajkakkal és nagy léleklátó szemekkel, mi- 
ket hosszú szempillák takartak; migas sima homlokát 
köszénfekete hajfonatok körítek fertői dúltságban. Nyakát 
kissé félrehajtva viselte, s csak a fél száj szegletével mo- 
solygott. 

Miután a születése éve el volt árulva, könnyű volt ki- 
számítani, hogy a kisasszony most a tizenhatodik évé- 
ben jár. 

A találkozás első órájában nagyon kevés szavát hallotta 
Ottó gróf Polyxena kisasszonynak. A médiumok nem ex- 
tasiált állapotban hallgatagok, lehangoltak és gyanakodók. 
A méltóságos asszony előre megmondta, hogy ha csak 
egy olyan ember van a szobában, a ki nem <(hivő», semmi 
kísérlet se sikerül. Azt megérzik a szellemek, s nem jelen- 
nek meg. 

Úgy, de Ottó gróf «hívő» volt, s ebéd fölött ezt any- 
nyira nyilvánossá tette a két Davenp ort csodamutatványai 

elbeszélésével, hogy minden gyanút eloszlatott. Előadása 
delejes rapportot idézett elő Polyxena kisasszonynál, s 
ebéd után már «védszellemeiknek» neveit is megvallottak 
egymásnak. Polyxena kisasszony szelleme volt «Lueretia«, 
Ottó grófé pedig «Polyerates». 

E négyes ismerkedés után már a^ első találkozásnál 
annyira mentek, hogy együtt psychographoztak. 

A méltóságos asszony megjegyzé, hogy ezt Xéni nem 
minden embernek engedi meg, hogy vele együtt cziko- 
grapozzon. 

Az ármányos czikograp egy háromlábú kicsi asztal, 
melynek egyik lábába plajbász van dugva, s ha a médium 
ráteszi a kezét, s kérdez tőle valamit, ez a plajbászazal 
leírja az alátett papirra a feleletet. 

S ha két ember teszi a két kezét az asztalra, úgy hogy 
kinek-kinek a saját hüvelykujjai egymást, két kis ujja 
hegye pedig társáét érinti, akkor kész a villanylánczolat, 
s ez csodatüneményeket idéz elő. 

Az első napon Ottó és Polyxena beérték azzal, hogy 
véghetetlen sok meghalt nagy ember hogyléte felől tuda- 
kozták ki Lucretia és Polycrates szellemeit. A rokonszenv 
oly tökéletes volt közöttük, hogy az asztalláb már nem is 
irta, de stenografiázta a válaszokat (Gabelsberger mo- 
dorban). 

Mikor Ottó gróf visszatért Silindiába, egészen el volt 
bűvölve e találkozás által. 

íme tehát talált valahára egy olyan hölgyet, a kivel a 
legédesebb összeköttetésbe léphet, a kivel szellemdúsan, 
magas élvezetek között társaloghat; a nélkül, hogy szere- 
lemre, vagy házasságra gondolna valaki. 

Másnap megint átlovagolt Nyiágrára. És aztán minden- 
nap átlovagolt. 

A magneticus rapport egyre intensivebb folyamot képe- 
zett közöttük. 

Már elbeszélték egymásnak, hogy miket álmodtak ; ren- 
desen egymásról. 

Jókai: Novellák. 17 

Annyira mentek, h<^^ megérezték a táTolból egymás 
közeledtét a «seeond sight» áltaL 

Polyxena kisasszonynak elmondá a psyehograph, Ottó 
gróf hol jár és mit nÜTel egész nap? s Ottó gróf úgy ta- 
lálta, hogy az mind tökéletesen úgy Tan; csnpán az órá- 
ban téved néha a psychograph, nem tizenkét óra Tolt, 
mikor ebédelt s nem hat óra, mikor lovagolt, hanem tizen- 
két óra yolt, mikor lovagolt s hat óra, mikor ebédelt; 
egyébként bámulatosan talál a tdonble yne» nyilvánítása. 

Polyxena kisasszonynak rendkívüli delejes túlmagasz- 
taltságát a tökély fokáig emelte Ottó gróf igazhivősége és 
sokoldalú tapasztalata. 

Kezdtek elválhatlanok lenni. 

Otttó gróf egész új világot nyitott meg Polyxena előtt, 
melyet a sejtelmek, jóslatok, távollátások, ébren álmodá- 
sok, együttérzések, lélekjelenések teremtő ereje népesített 
meg, s egyre raffináltabbá tudta tenni a magieus él- 
vezetet. 

Ottó gróf megtanította Polyxena kisasszonyt a szellem- 
rajzolásra ; rég elhalt híres emberek arezképeit úgy elő- 
állította a psycbographfal, mintha ültek volna előtte. 

Azután egész albumokat teleiratott Confacius, Zoroas- 
ter, Cicero, Mózses, Albufeda, Haríri, Anacreon, Sappho 
8 más híres lelkek által, megtartva a görög, chinai, góth, 
zsidó, arab betüj egyeket a szövegben. 

Egyszer hozatott magának egy fényképészeti készletet, 
8 angyalokat és Ádám apánk előtti földlakókat fotográfíá- 
zott le vele, a kik Polyxena hívására megjelentek, s a hát- 
térből vállain keresztül kandikáltak. 

Naphosszant elértekeztek együtt a világteremtés titkai- 
ról, a föld saját szelleméről, s a lég fölötti égő világról; 
Ottó gróf már éjszakára is ott maradt gyakran a nyiagrai 
háznál, 8 olyankor esténként észlelték a csillagok befolyá- 
sát az emberi organismusra, a síderícus erő hatványát sa- 
ját idegeiken, s adtak egymásnak légyottokat távoleső 
csillagokban, a hova lelkeik a fény segítségével utaztak el, 

S aztán reggel közölték egymással tapasztalataikat, hogy 
minőnek találták a Venust, Jupitert, Satarnüst? Még 
messzebb útra nem mertek vállalkozni. Csak a naprend- 
szerben maradtak egyelőre. Azok is igen szép tájékok le- 
hetnek mind. 

Ottó grófnál túlnyomó volt a materialismus : ő az egész 
titkos világ befolyását a jódozmon, a magnale magnum és 
a vibratiók elméletéből akarta kimagyarázni, míg Polyxena 
kisasszonynál túlnyomó volt a vallásos extasis, s nála a 
sympathiák és túlvilági jelenések szolgáltak irányeszmékül. 

Egyszer Polyxena kisasszony egy ilyen delejgyönyörös 
estén balkeze kisujjának hegyét Ottó gróf jobbkeze kis- 
ujjának hegyéhez értette. (Mint tudjuk, ez a médianimizált 
halandóknál a gyönyörnek és csábításnak legnagyobb foka) 
s így szólt hozzá : 

— Tudja-e ön, hány napja annak, hogy a mi szelle- 
meink egymással érintkeznek? 

Ottó gróf tudta. Számot tartott rá. 

— Háromszáz ötven nap. 

— Nem annyi, szólt Polyxena kisasszony. Mert nem az 
tesz egy napot, a mikor a föld megfordul maga körül, az 
csak «egy föld»; hanem a míg a nap megfordul önmaga 
körül, s az tesz huszonöt földfordulást, és így mi csak 
tizennégy nap óta érintkezünk egymással. 

Ez ellen nem lehetett észrevételt tenni. 

— S mily végtelen világokat bejártunk azóta együtt. 

A halavány hölgy nagyot sóhajtott, s vágyteljesen te- 
kinte fel az égre. Arczán az a kifejezés ragyogott, mintha 
egy egész életet tele gyönyörrel élvezett volna keresztül ; 
kisérve sejtő reménytől egy másik még édesebb élet után, 
inelynek örömeiről még eddig ábrándjai sincsenek. Igazán 
ártatlan szűz kedély volt, kinél az élvezet csak a rokon- 
szenvek találkozásaiban élt még ; s kinél minden ösztön 
aludt még, s ellenszenvvel fogadta (mint szokták az alvók) 
azt a szót, mely őket fel akarja költeni. 

Aztán hirtelen odafordult Ottóhoz, azzal az ideges fel- 

17* 

lángolással arczán, melyet a szemek szokatlan delejes vil- 
lanása kisér^ a mikor a lélek a maga képét kölcsönzi a 
testi arcznak, s új alakot idomít vonásaiból. 

— Merjek-e öntől égy nagy elhatározást kérni? 

Ottó gróf villanyos melegséget érzett e forró szavaknál 
idegeiben. 

— Bármit .... volt válasza. 

— Igen nagyot. Eendkívülit. Lehetetlenséggel határost ! 

— Mondja ki. 

— Nem. Nem lehet azt. Nem mondhatom én el, szólt a 
hölgy, és lesüté szemeit és szempillái alatt két könycsepp 
alá rejtőzött a küzdő szemérem, védve magát az ajkak 
árulása ellen. 

Ottó úgy érezé, hogy élete forduló pontján van. Soha- 
sem érezte magát így elbűvölve nő által. 

— Engedje kitalálnom, mi az ? szólt az egész kezet ke- 
zébe szorítva, mely galvanilag vonaglott ujjainak érczes 
nyomása alatt. 

A leányka ábrándosan rebegé : 

— Milyen szép volt az, mikor együtt jártunk a közel 
csillagok virányain ! 

Ennek az eszmének csak egy természetes folytatása le- 
het (((járjunk hát e szép földi virányokon is oly boldogan 
együtt !»). Ottó gróf érzé, hogy most meg van fogva. 

— Kívánja ön .... ? kéídé a leánytól. 

— Igen ! Egy nagy elhatározást ! szólt most a leányka, 
egyszerre mindkét kezével görcsösen megragadva Ottó 
kezét. Jöjjön el ön együtt velem — a Siriusba! 

Ottó gróf, mint a kit csiklandanak, úgy kaczagott fel e 
szóra. Öröme telt a megszabadulásban ; de egyúttal túl- 
földivé lett hatványozva ez öröm azon felfedezés által, 
hogy van a világon leány, a ki akkor, midőn ideálját egész 
a meghódolásig vitte, a midőn imádója megtérül ten, veze- 
külten lábaihoz fekszik s azt mondja neki, hogy mindent 
megtesz érte : — akkor azt kívánja tőle, hogy menjen el 
vele a Siriusba ! 

S ha Ottó gróf a sok tudomány közül egyet tudott 
volna, a mit nem tudott : akkor az lett volna erre a vá- 
lasza, hogy az útrahivó gyöngéd teremtést egyszerre mind- 
két karjával kebléíe ölelje, arczait, ajkát, homlokát, nya- 
kát, a hol éri, csókjaival eláraszsza, s aztán azt mondja 
neki : 

— Nem a Siriusba, szerelmes szellemem, hanem me- 
gyünk együtt Silindiába ; te az enyim, én a tied ; leszesz 
nekem feleségem, s aztán nem kell nekünk több közben- 
járó szellem a másvilágról, az Isten nyugtassa meg őket. 

Hanem hát ebből a tudományból nem kapott Ottó gróf, 
s e helyett azt válaszolta Polyxena kisasszonynak, hogy 

— Elmegyek önnel a Siriusba. 

És Ottó gróf épen nem tréfált. Ö egész komolyan mar- 
talékul engedte magát annak a dicsvágynak, hogy kettő- 
jükből világhirű spiritista médiumok váljanak. ' 

S miért ne válhatnának magfar létükre ? 

Lám egy magyar gróf, Szápáry elsőrendű próféta és 
codificator a spiritisták között. S egy magyar Vay baro- 
nesse nem csak hires médium, de kiváló irónő a spiritis- 
mus tanában, s azonkívül ismeretes politikai jósnő. Tőle 
származott az a közkézen forgó jóslat, a mit az ötvenes 
évek elején, mint a « hiszekegyet* tudott könyv nélkül 
minden igaz magyar hazafi és honleány. Azért irjuk le, 
mert meglehet, hogy már elfelejtették. 



« 185.0 
1851 
1852 
1853 
1854 
1855 
1856 
1857 
1858 
1859 
1860 



— gyász az öltözetben ; 

— minden ügyünk rosszul megy ; 

— a megváltó még el nem jő ; 

— még súlyosabb lesz a járom; 

— tűrj és szenvedj szegény nép ; 

— reményünk is széttörött ; 

— a mi halad, nem marad ; 

— nagy izgalom szerteszét ; 

— megürül sok magas polcz ; 
— r sápad és elfut sok kegyencz ; 

— a mit vártunk, itt van ! » 

De soká számítottunk arra az «itt vanw esztendőre ! És 
hát csakugyan hozott valamit. Nem ugyan azt, a mit 
vártunk. 

Én akkor egy lapomban közöltem is ezi a jóslatot; s 
arra ugyanazon tisztelt szerzőnő szives volt nekem meg- 
küldeni a jóslat folytatását, melyet azonban a hirtelen 
szigorúra fordult sajtóviszonyok miatt nem lehetett nyom- 
tatásban reproducálni akkor ; ím itt következik most : 
«1861 : — előttünk áll a nagy hegy ; 

1862 : — a múltnál rosszabb jövendő ; 

1863 : — segítséget ki se várjon ; 

1864: — most nem tudod, hogy mit tégy? 

1865 : — kezd szakadozni a köd ; 

1866 : — kezdődik a hadd el hadd ; 

1867: — lesz benne egy örömhét; 

1868 : — ne siess, mert meglakolsz ; 

1869 : — jó kedvedért majd megfizetsz ; 

1870 : — sorsod tenkezedben ; 

1871 : — felétek fordul a kegy; 

1872 : — úrrá lesz sok hetvenkedő ; 

1873 : — okulunk a saját káron ; 
1874: — no de most már hová mégy?» 

E nagy celebritásokat elérni volt Ottó gróf magas vágya. 
S miért ne túlszárnyalni őket ? A természeti adomány : 
az idegasther megvan hozzá; azt csak fejleszteni kell. 
A magnes-erő a gyakorlás által nő. Feladatai a lehetet- 
lennek lehetővé tétele, s azután a lehetővé tett lehetetlen- 
nek a lehetőség törvényei szerinti kimagyarázása. Ez volt 
a főkülönbség Ottó és Polyxena között. Ottó gróf szerint 
mindent az anyag és a világerő alkot ; Polyxena meggyő- 
ződésében pedig mindent a szellem és az akarat. És ez 
épen így volt jó ! Hiszen épen az ellentétek vonzzák egy- 
mást : a férfi és a nő ; a férfi a positiv pólus, a nő a nega- 
tív ; az anyag a férfi, a szellem a nő ; az erő a férfi, az 
akarat a nő. E kettő találkozásából származik a teremtés 
mirákuluma ! 

Ottó gróf hevült képzeletében már látta kettőjük körül 
a bámuló világot, mely nem meri hinni azt, a mit lát ; 
de azért meghódol. 

A spiritisták fejedelmei az igazi « felkent fők». 

Ottó képzelmében már előre látta a diadalt, midőn 
Polyxena lebegni fog a föld felett, mint Angéla dellaPacé; 
midőn ujjai hegyével a sötétben leveleket fog elolvasni; 
midőn a megnevezett elhunyt szellemét «, vékony kárpiton 
át megjelenésre készti, mint Davenport, s beszél vele, 
mint a prevosti látnoknő; midőn ficzamokat fog meg- 
gyógyítani ráénekléssel, mint madame Dal Cin, s keresz- 
tül lát az embereken, mint Veronica Giuliani ; midőn be- 
szélni fog minden vad nyelven, mint Crescentia Wolf, s 
játszani fog áriákat minden hangszeren, a nélkül, hogy 
hozzájuk nyúlna, mint miss Fox-Kane. — És azután 
együtt fog utazni a csillagokba ő vele, s leírja azokat sa- 
ját tapasztalataiból; szebben, mint Flammarion. 

Megfogadta neki « szellemére », hogy el fognak utazni 
együtt a Siriusba. 

Ez persze csak extaticus álomban történhetik meg. S ez 
esetben mulhatlan, hogy egy és ugyanazon pillanatban 
lepje meg az álom mind a két utazót. 

Mert tudni kell, hogy a szellemek közlekedési eszköze 
a fény. S ez az « alkalmatosság » nem vár. A ki egy percz- 
czel később ül fel, az már csak a következő vonaton in- 
dalhat, mely az elsőtől épen 42,500 mérföldnyire maradt 
hátrább. 

E nehéz feladatnál egy megnyugtató felfedezést tett 
Polyxena Ottónak. 

Szemérmesen, szemeit lesütve monda el a titkot ; mert 
kényes természetű vallomás volt az. 

— Mikor ön házunknál marad éjszakára, olyankor mi 
rendesen egyszerre alszunk el mind a ketten. Ezt én bizo- 
nyosan tudom. Ön a negyedik szobában fekszik, velem 
parallel, három fal van közöttünk. Én rendesen keletnek 
fordulva szoktam feküdni; de ha ön ugyanakkor nyugot- 

Dak fordulva teszi le a fejét : én el nem tudok aludni 
mindaddig, míg ön meg nem változtatja fekvését. Egy 
éjjel egész hajnalig nem birtam elaludni ; az órák három 
negyedet háromra ütöttek már, akkor eszembe jutott, 
hogy önnek a feje alját bizonyosan az enyémmel ellen- 
kező irányban vetették. Erre hirtelen én is áttettem á ván- 
kosaimat a túloldalra, fejtül lábhoz, s egy perez múlva már 
szunnyadtam. S másnap ön is panaszkodott, hogy három 
negyed háromig nem tudott aludni. Az ok közös volt. 

Ottó gróf lelkét a világaetherig emelte e gyönyörteljes 
felfedezés. Hogy saját idegastherének oly varázsló befo- 
lyása van egy magasztos lényre, mely azt három falon 
keresztül sem engedi elszunnyadni. Távol volt tőle az a 
profán gondolat : hogy hát ha még a falak nem volnának 
közben ! 

Hanem másnap, midőn hazaérkezett Ottó gróf Silin- 
diába, 8 Pakulár Gligor eléje jött beszámolni a gyapjúval, 
meg az esett birkákkal, — a krétáról eszébe jutott, hogy 
minden szellemnek és spiritismusnak van egy legio uni- 
versalis ellensége: a « számok ». 

Mikor az ember «hinni» akar, szörnyen útjában van a 
tudománya. 

Ottó gróf kalkulálni kezdett a krétával (delejiszonyatos 
tapintatú ásvány), hogy mégis mennyire lehetséges az a 
vállalat, a mire ő fogadkozott? 

A szellemek, mint már constatálva van, a fényt válasz - 
ták közlekedési eszközül, mely másodperczenkint negyven- 
kétezer ötszáz mérföldet haladva, elég gyors szállítási 
közeg a naprendszer csillagai közötti utazásra. De hogy 
állunk a Siriussal ? Az a legutóbbi hozzávetések szerint 
háromezernégyszázötvenhét millió kétszázezer mérföld- 
nyire esik a földhöz s a míg a szellemek gyorsabb omni- 
buszt nem tudnak kitalálni az utazásra, mint a fényi, 
ezzel az alkalmatossággal épen negyvennyolcz óráig tart 
a földről a Siriusba eljutni, még szellem alakban is. S út- 
közben nincs «restaurant!)) 

Más volna, ha Polyxena kisasszony akaraterejét eléje 
lehetne fogni a fénynek, mint locomotivot ; de Ottó gróf, 
mint materialista, ehhez az expedienshez nem folya- 
modhatik. 

Ezzel a scrupulussal lovagolt vissza Ottó gróf még az 
nap Nyiagrára, kérdést teendő Polyxena kisasszonynál 
ebben a nagyon megszorító psychophysiologiai feladatban. 

Hanem hát arravalók a szellemek, hogy az ilyen kétsé- 
gek között gyors segélylyel szolgáljanak. A szellemeket 
nem lehet zavarba hozni. 

Mire való a psychograph ? 

«Lucretia») válasza praecise így szólt: 

— Igaz, hogy a földről kiinduló sugár akkora távolt, 
mint a föld és a Sirius között van, négy vennyolcz óra alatt 
futna keresztül. Úgy de a milyen gyorsan halad a földi 
sugár a Sirius felé, épen olyan gyorsan közelít a Sirius 
sugara is a föld felé. A mikor mi közelítünk a fény erejé- 
vel, a Sirius is közeledik ugyanazzal mifelénk. E szerint 
a távol fele utján találkozunk össze. Éa így huszonnégy 
óra alatt odajutunk. 

No ez már nem olyan sok. Ennyi áldozatra csakugyan 
rászánhatja magát gavallér ember a médiuma kedvéért. 

Csak a napot kell még kiválasztani. Egy szép derült, 
holdvilágtalan estét kell kilesni. Az nap a nyiagrai kas- 
télyban fog hálni Ottó gróf. Meg lesz parancsolva minden 
cselédnek, hogy másnap éjfélig senki se költse föl Poly- 
xena kisasszonyt, se Ottó grófot ; — (mert hiszen a Siri- 
usban körültekinteni is csak kell egy pár óra.) Már a 
mama is meg volt nyerve az expeditió számára, (nem 
együttutazónak, ahoz nem volt elég kedve); de ő is elég 
furcsának találta a gondolatot ; csak azt kérte a vállal- 
kozóktól, hogy ha a «Szirnyos»-ba elmennek, hozzanak 
onnan valami receptet, hogyan kell a zsizsiket a borsóból 
kiveszteni ? 

Ha ez a csiHag-expeditió végbe mehet, Ottó gróf örök 
időkre nevezetes emberré teszi vele magát itt e földön. 

Hanem hát fátuma volt, hogy semmi vállulatát sem 
birta egészen befejezni. 

A megbatározott napon, mikor a geadaemon legkedve- 
zőbb viszonyokat látszott előkészíteni; az asztrál szel- 
lemek által tisztára volt seperve a lég : Ottó gróf, midőn 
a kastély kapuján belovagolt, annak udvarán eg^yr idegen 
bricskát pillanta meg. 

Ezt a bricskát nem a lelkek hozták ide. Nem ám, 
hanem négy mokány ló ; a mik már ki is voltak pányvázva 
a fűre. Ez nekik az abrak. 

Határyné asszonyság pedig már a tomáczban eléje jött 
a grófnak s azt monda neki hogy : 

— « Lelkem, nagyságos szomszéd úr; ma nem utazunk 
a Szimyosba. Vendég állt a házhoz : Toprongyossy Bene- 
dek úr ö méltósága; igen fáin derék ember; de biz a 
miatt most a Xéninek a konyha után kell látni, mert 
Toprongyossy Benedek úr nem éri be azzal, a mit a három- 
lábú ozikográp pingál az asztalra, szívesebben látja az 
asztalon a háromlábú bográcsot, tele paprikás pörkölttel ; 
s ennek az úrnak semmi járása a csillagokba, legfeljebb 
csillagot szokott rúgni egyszer másszor, mikor víg társa- 
ságban jól berúgott, különben igen fáin derék úr. 

Hogy ezt nem tudták a kopogó szellemek előre meg- 
mondani ! 

Ottó gróf magában a Neptunusba kivánta az egész 
Toprongyossyt ; a mi igen pogány kívánság volt, miután 
a Neptunus még olyan lágy, hogy ha arra Toprongyossy 
Benedek ráhág, hát laposra nyomja a szegény planétát. 

Mert Toprongyossy Benedek legény a talpán : termetén 
megfeszül a zsinóros dolmány, s reng a föld s peng a 
sarkantyú, a hová ő lép, s ott marad a patkója nyoma a 
parketten. Kerek szakálla és göndör bajusza van s nem 
kell azt festeni, fekete az magától is, mint a korom; a 
haját pedig nincs az a süveg, a mely le birja szorítani; 
sűrű az, és kemény, mint a sodrony; s két piros orczáját 
örök mosolygásra kényszeríti a túlságos egészség. 

Mikor bemutatták őket egymásnak, úgy a tenyerébe 
csapott a grófnak üdvözlet fejében, hogy abban minden 
magnetismus egyszerre paralyzálva lett. 

Toprongyossy Benedek talpig jó czimbora volt. Nem 
csinált ő titkot abból, hogy ő bizony nem tud semmit. 
Hiszen ha mindnyájan professorok akarnánk lenni, ki 
maradna diáknak? Ö csak publikum, a ki hallgat és nevet. 
S igen jóízűen nevet. Ottó gróf egész ottléte alatt folyto- 
nosan az ő rovására élezel ; őt szurkálja sarcasmusokkal, 
őt lövöldözi csipős aper9uekkel, őt csiklandozza pikáns 
iróniával, mond neki absurdus bolondokat, miket az fide- 
liter elhisz s tódítja, ha az mondott valami nagy szamár- 
ságot, hogy még nagyobb legyen belőle. Toprongyossy 
mind nem haragszik azért. Ő maga nevet legjobban a 
maga rovására. Neki magának csak egyetlen egy élcze 
van, s azt el is mondja mindenkinek a legelső találkozás- 
nál, a midőn a nevét bevallja : hogy ő az a Toprongyossy 
Benedek, a kinek az ármányos újságíró egyszer úgy 
nyomatta a nevét a czímszalagra, hogy « Bekened », s aztán 
úgy igazította ki, hogy ((Béneked». — S miután ő ezt az 
élozet harmincz esztendő óta mindenkinek elmondta : 
valószínű, hogy már eddig sokan tudják. 

Ottó grófnak feltűnt az, hogy mikor egyszer-másszor 
Polixéna kisasszony megjelent a teremben, konyhakötény 
volt eléje kötve s az arcza piros volt a konyhatűztől. Hogy 
lehet neki annyi delej ességgel kiállani a takaréktűzhely 
mellett, mely csupa vasból van ! 

Sőt még az is megtörtént, hogy mikor az ebédhez fel- 
hozták a puliszkát, s azt Toprongyossy Benedek nagy 
hahotával üdvözölte, kiáltván: «hahó! ez az én testi ele- 
delem !» (Leibspeise), akkor Polixéna kisasszony szerény 
dicsekedéssel susogá: «ezt pedig én készítettem •. 

Ottó gróf elszörnyedt: puliszkát készíteni delejjel! 
A szent vitái magnetismust haricskadarára és kászu-turóra 
pazarolni ! — De nem úgy lesz az ! Valami nagyszerű 
asztaltánczoltatási jelenet készül itten. — Csak tehenkedj 

neki annak a puliszkának, te rüpők ! — majd mi ketten 
ráteszszük a kezeinket az asztalra ; azzal egyszerre beáll 
a vitalizáló delejlánczolat, az ebédlő asztalból lesz vtable 
moYÍng», egyszerre felemeli a lábát, felüti az álladat, s 
azzal úgy eltánczol előled puliszkástul együtt, hogy szalad- 
hatsz utána ! 

Azonban ez nem történt meg. Polixéna kisasszony nem 
állította helyre az életdelejes lánczolatot, az asztal recse- 
gett ugyan, mikor Benedek úr rákönyökölt; de nem pró- 
bálta meg a ficzánkolást, jobbnak látta veszteg maradni. 
Ottó gróf elnézte csendesen. — A betyár megette a mag- 
netizált puliszkát az utolsó befaló falásig s nem vált tőle 
prikulicscsá. 

Persze, hogy ebéd után szó sem volt semmi szellem- 
mutatványról. Elég «egy») ilyen ember, mint Toprongyossy 
Benedek a világ minden szellemét az égi űrbe szétkergetni. 
Davenportnak egyszer Bostonban azért nem sikerült a 
szellemi mutatványa, mert hallgatóinak egyike szivanu 
gyújtott, s a hirhedett Home egyszer Berlinben kénytelen 
volt előadás nélkül bocsátani haza a közönséget, mert a 
szellemeket bántotta az, hogy egy néző úgy ült a széken, 
mint a lovon. Nem is kellett Toprongyossy Benedeknek 
más szellem, mint a mi a savanyu-vizben lakik. Néha 
az is megszólal nála : (mikor kirúgja a dugót a pa- 
laczkból !) 

A fekete kávé után konfidens lett Benedek úr, s nagyon 
sokat betalálván venni a mindenféle jó borokból, nagyon 
elkomorodott. Szokásuk az a délelőtt vígkedvű tempera- 
mentumoknak, hogy délután elkomorodnak s akkor aztán 
elkezdenek « okosan » beszélni. Lelkiismeretfurdal ás ez, 
mely azt hányja fel nekik, hogy most sokat ittak s ha 
, tüstént komolyan és bölcsen nem viselik magukat, még 
azt fogja hinni a társaság, hogy fejükbe ment a bor, s 
aztán mentül okosabban beszélnek, annál jobban elárul- 
ják, hogy sokat ittak. 

Benedek most már egészen ismerte gróf Rengeteghyt; 

Most emlékszik már rá. 

(Csakhogy az az elébbeni senior volt, Eengeteghy Leó 
gróf, Ottó gróf megboldogult nagybátyja, a kire Benedek 
emlékezett s a kinek egyéni sajátságait aztán mind Ottó 
grófra ruházta át csupa régi barátságból.) 

— Ugyan mit csinálnak a gróf úr fiacskái ? Nagyok-e 
már? 

Ottó gróf aztán elszámlált neki tizenkilencz élő gyerme- 
ket, hogy kiből mi lett, és hová lett? A tizenkilenczedik- 
nél megsokalta Benedek s belevágott. 

— De nini, a gróf akkor egy lábára sántított, a melyiket 
megtépett a medve. 

Ottó gróf felvilágosítá róla, hogy egészen uj kaucsuk 
lábikrát tétetett magának s most akár tánczoljon. Aztán 
meg, hogy « parókája volt akkor a grófnak !» 

— Most is az ez ; csakhogy szálankint van oda ragasztva 
a fejbőrhöz ; angol találmány. 

— Hát az a nagy sinkorán kutyája hová lett, a melyik 
mindig velejárt? 

— Azt elvitték a persa trónörökös számára paripának. 
Benedek úr csak azon akadt fenn, hogy hogyan patkol- 
ják azt meg? 

— Hát a cserebogarat szereti-e még a gróf? Akkor 
marokkal ette. 

Ottó gróf monda neki, hogy most már a skorpió-evésre 
adta magát. 

S így beszélgettek egymással a legkomolyabban, míg 
a méltóságos asszony fel-felvisitott, mikor nem bírta 
a nevetést visszatartani tovább s azt mondta, hogy olya- 
nokat tud ez a gróf felelni, mint egy czikográp. 

Ottó gróf végre megunta ezt a mulatságot s szedte 
a sátorfáit. Búcsút vett a méltsás asszonytól, parolázott 
Benedekkel s azt mondta Polixéna kisasszonynak, mikor 
kikísérte, hogy addig már nem fogja látogatását ismé- 
telni, a míg ez az úr itt időzik. S hogy azt megtudja, 

Digitized by VjOOQIC 



270 

mikor ment el? mindennap átküldi a czigánypostát izé- 
netért Nyiagrára. 

De iszen küldhette azt ! A hová egyszer Toprongyossy 
Benedek letelepedik, nem madár az, hogy odább repül- 
jön. — Hét nap mindig üres kézzel jött vissza a Csicsa. 
A nyolczadik nap aztán hozott egy levelet. A formáján 
látszott már, hogy azt a méltóságos asszony irta ; de még 
inkább a czimzet sorain. Ezeket a betűket ő irta, még 
pedig nem a ezikográppal, hanem ökölre fogott kala- 
mussal. 

Belül pedig ez volt : 

« Nagyságos gróf úr, kegyes uram ! 

Örvendetesen jelentem, hogy méltóságas Toprongyossy 
Benedek úr a mai szent napán eljegyezte leány amat 
Polixenát ; máhaz egy hétre leszen az eskető. A gyermek 
nem akart; de a doktor azt komendálta, hogy jó lesz neki 
férjhez menni, mert különben vámpír lesz belőle, ha meg 
hal ; hát inkább hozzá adtuk. Jó ember úr. Nagyon instá- 
lam nagyságas gróf urat, ha kegyeskednék a Polixenának 
násznagya lenni ez alkalammal. Családamat nagyan meg- 
tisztelve találnám. — Maradak stb.w 

Ottó gróf a Siriusból esett le ! 

Férjhez menni! Egy elsőrendű médiumnak! Hozzá- 
menni egy eleven pohárszékhez! Feleségévé lenni egy 
lomha bútordarabnak, a minek férj a neve ! Azt a kezet, 
melynek érintése alatt az asztal tánczolt és csudadolgokat 
írt, odaadni Toprongyossy Benedeknek, ki tánczol ugyan, 
de nem ir soha ! S még ő legyen a kiadó násznagya ennek 
a lánynak ; a ki már szellemileg egészen az övé volt, lélek- 
ben vele copulálva, a csillagokban vele együtt élve, álmá- 
ban együtt établirozva, a ki valóságos delej -hitvestársa volt 
már, ki vele annyiszor álmodott együtt ölelkezve három 
falon keresztül ! s most azt ő feleségül adja egy kenyér- 
őrölő gépnek, egy bordesztilláló kazánnak ! 

Hiszen módjában lett volna neki azt megváltoztatni ; 
csak azt kellett volna a méltóságos asszony levele alá 

írnia, hogy: «én pedig nem adom, mert az enyim»>. S így 
visszaküldeni a levelet. Hanem Ottó gróf ezt az egy tudo- 
mányt nem tanulta meg jól. 

Kiábrándulásnak nevezte azt a felfedezést, hogy a szel- 
lemek is — szomjaznak . . . 

Csalódott ebben a leányban : azt hitte eddig felőle, hogy 
az csak szellemtárs akar lenni ; csak az egekben akar nász- 
utazást tenni ; csak egjnitt álmodni, — s ime, annak fej- 
kötő kell! 

A legelső gondolatja az volt, hogy szalad Silindiáról, 
meg sem mondja, hová? Hanem aztán meggondolta a dol- 
got. És nagyot nevetett. Vagy ő rajta nevessenek, vagy ő 
nevessen máson : a történet nevetni való. 

Visszaírt a méltóságos asszonynak, hogy ott lesz a lako- 
dalmon. 

Ott is volt. Kapott násznagyi selyemkendőt. Végignézte 
a szertartást, végig ülte a lakomát. A menyasszony most is 
halavány volt; de nem mutatott semmi szomorúságot. 
A vőlegény csakugyan elmondta az eskető esperesnek is 
azt az élczét, hogy aztán az ő. nevét a matrikulába se 
Bekenednek, se Benekednek ne írja, mint amaz ármányos 
újságíró. Vacsora után pedig kihordták az asztalokat 
(a czikográp rég a padlásra került már), s tánczoltak kivi- 
lágos kivirradtig. 

A szellemek semmi galibát nem csináltak, nem fújták el 
a gyertyákat, nem vágták el a bőgőhurokat; Ottó gróf 
azzal a tudattal poroszkált haza Silindiára, hogy ennek is 
vége van — ebből sem marad számára egyéb, mint az ideál 
photographiája . . . 

.... Polixéna aztán elment Toprongyossy Benedekkel 
haza Dicső-Szentmártonba, s hogy miként vitte el őt aztán 
a Siriusba? az az ő dolga. 

vn. 

Nekünk regényünk hősét kell követnünk, ki, nagy kárára 
a regény meséjében me^kivántató egységnek, szüntelen 
más térre invitál bennünket; mindent elkezd, de semmit 
el nem végez. Egy másik regényem szenvedett már ily 
fogyatkozásban, s elismerem, hogy azoknál ez az én hibám 
volt; de a jelen esetnél az egész olvasó közönség a tanum^ 
hogy nem én vagyok a hibás, hanem a regényhősöm, a ki 
mindenhez ért. Sok helyre elmegyünk mi még vele ! Hát 
csak kövessük. 

Mikor hazaérkezett a lakodalomból Ottó gróf, megállt 
a fali tükör előtt, s így beszélt magához : 

— Bizony csak nagy golyhó voltál te ez ideig, kedves 
barátom, Ottó! Ne vedd tőlem gorombaságnak; hiszen 
négyszemközt mondom. Hát arra volt nekeil az eszed 
adva, hogy kifordítva viseld ? Először elmentél katonának ; 
engedtél magadnak parancsoltatni, kuczorogtál kaszár- 
nyában, ettél prófuntot, verekedtél barátokkal és ellen- 
séggel, a bőrödet összeszabdaltattad, lövöldöztettél ma- 
gadra s megfeküdted a kórházat .... Aztán miért? . . . 
Játszottál komédiát horvát szűkölködő testvéreink javára, 
viseltél oly szűk csizmát a nemzeti dicsőségért, hogy fél- 
órába került a lehúzása; elbolondítottad a más feleségét, 
8 aztán világgá futottál előle, mikor a tied lett, bekószál- 
tad a kerek föld pusztáit, rengetegeit s lőtted halomra 
a vadakat . . . . S aztán miért? .... Könyvet írtál viselt 
dolgaidról, híressé lettél róla; jól megfejtek, jól megvertek 
érte . . . Aztán miért? . . . Majd meg zenebolond lettél. 
Ez meg olyan bolond történet, hogy ezt el se lehet 
beszélni, ezt csak el lehet fütyülni . . . Hát kellett ez 
neked? Utoljára még a csillagok közé kívánkoztál s míg 
szellemmé akartad magadat tenni, bizony hagytad magad 
tenni lóvá ... No ne haragudjál rám . . . hiszen nem bán- 
talak . . . Vaja neked eszed is, tudományod is ... De ideje 

már, hogy ez a kettő egy úton járjon . . . Ábrándulj ki . . . 
Kezd el már az eszedet valami okos czélra használni* . . . 
Mi volna az?. . .Mi volna egyéb, mint a mezőgazdá- 
szat . . .Van egy igen szép uradalmad Bál vándon: tízezer 
hold búzatermő föld, kaszálló egy tagban ... Ez most a 
régimódi gazdálkodás mellett néha jövedelmez negyven- 
ezer forintot, néha négyezret, néha semmit. Például az 
idén . . . Még az igásmarhák számára való takarmányt is 
Styriából kellett hozatni vasúton, szénalepénynek saj- 
tolva ... A vén táblabiró-jószágigazgató ugyan azzal menti 
magát, hogy nagy volt az aszály, nem esett eső ... Itt van 
ni : az ázsiai indolentia ! Dehogy ázsiai ! Hisz Ázsiában rég 
tudnak ezen segíteni; de még Afrikában is. Hát Egyptom- 
ban esik valaha az eső ? Mégis Kanahán az. Már a Fáraók 
idejében öntözték az országot a Nílussal. A chinaiak egész 
mezőgazdasága öntöző csatornáikra van alapítva. A mexi- 
coiaknak már az incák idejében voltak öntöző vízveze- 
tékeik ; a japániak bambusz csöveken vezetik át egy hegy- 
ről a másikra a vizet s rizst termesztenek a hegyoldalban. 
Magyarország czímerében pedig ott van a négy folyóvíz, 
de azért mégis minden ember csak a « keresztiül*, meg 
a flkoronátub) várja a segítséget. Az angol farmer gőz- 
mozdonynyal hordja körül a szántóföldjén a trágyalevet, 
s hosszú kautsukcsövek segélyével mindennap megöntözi 
a búzáját. Kap húsz magot utána. Ha a bálvándi uradal- 
mat észszerűen rendeznék be, annyit kellene jövedel- 
meznie, mint a Eeusz Leobenstein uralkodó fejedelem- 
ségnek ... Ez azután dicső tér lesz egy gazdálkodó 
teremtő ész számára! Mintagazdaságot alapítani! Ottó 
gróf emlékezett rá, hogy ő éhez különösen ért. Látta Napó- 
leon mintagazdaságát Saint Cloudban, bámulta Albert ber- 
ezeg gulyáit Windsorban, elleste a czukomád-ültetés titkait 
Chinában s a gyapottermelésről sokat tapasztalt közvetlen 
szemlélet utján Virginiában ; kitanulta a bor petinirozása 
módját burgundi mód szerint Frankhonban s az indigó- 
tenyésztésbe egészen be lett avatva a singaporei nábob 

kertésze által; hozott haza Egyptomból mumía-bnzát, 
mely százhatvan magot terem, mint a czirok, és czirok- 
magot, melynek a szárából czukrot préselnek, mint a nád- 
ból, és nádmagot, a melynek magja gesztenye izű, és 
gesztenyét, a melynek gyökerén burgonya terem, és bur- 
gonyát, a melynek gyümölcse paradicsom-alma. Látott 
szántani gőzekével Angliában. Látta Thibetben, hogy a 
jakot először megnyirják, azután megfejik, azután befog- 
ják. Elnézte Fatsitsio szigetén, hogy gombolyítják le a 
selymet s aztán milyen pompás éledt It készítenek a fenn- 
maradt pupákból, s kalapot emelt a chinai paraszt előtt, 
ki a birtokát képező tóból négyfélé hasznot tud húzni : 
először potykát, keszeget fog benne, meg lópióczát; ezeket 
besózza, elteszi télire ; azután kacsa-ólat épít rá, kacsát 
költ ki és nevel a vizén ; harmadszor bambusz-tutajt rak 
a vízre, a tó fenekéről felhordja rá a sarat, abba káposz- 
tát ültet, és negyedszer szivacsot tenyészt a víz fenekén. 
Ez aztán megél ! Itt meg a kinek ezer hold földje van, 
hanyatt vágja magát, s azt mondja, hogy hol hát az a 
manna? 

Hiszen sok igazsága volt a dologban Ottó grófnak, s ha 
úgy az inas-esztendőn kezdte volna, még igen jó gazda 
lehetett volna belőle ; hanem ő is mindjárt mester akart 
lenni abban a véghetetlen nagy tudományban, a mit még 
az sem tud egészen, a ki holtig azt tanulta ; és azért mégis 
minden ember azt hiszi, hogy ért hozzá. A csizmadiának 
ha száz forintja van, már földet vesz és gazdálkodik; hogy 
lehetne hát ugyanezt rossz néven venni egy gróftól, a ki- 
nek van is miből és nagy tudománya is van hozzá. 

De még a nemes szenvedélyen kívül van egy reális ok 
is, mely Ottó grófot ez elhatározásában megerősíti. E ki- 
ábrándult és kijózanodott kedélyhangulatban eszébe jut, 
hogy az ő bálvándi birtoka mellett van nagybátyjának, 
gróf Erdőváry Tivadarnak a birtoka. Ennek van egy leá- 
nya, Piroska. Derék, jó falusi gazdasszony. Egyszer látta 
csak, mikor ott volt nálok. Az öreg akkor azt mondta 

neki : látod, ez egészen neked való leány volna. Akkor 
nem mondott rá sem nemet, sem igent. Ez még most is 
megvan. Nem valami csodaszépség. De ha az ember fele- 
séget keres, minek azt a csodaszépek közül válogatni? 
Az valódi sértés egy férjre nézve, mikor azt olvassa az 
újságból nyomtatva, hogy az ő felesége «szép». Mit szabad 
azt észrevenni az ugrifülesnek? Becsülöm érte a törökö- 
ket, azok nem engedik a feleségük után kiabáltatni, hogy 
ki milyen szép. S mihelyt az asszony azt hagyja magának 
egy idegen férfitól mondatni, hogy «szép», már egy kicsit 
hűtelen. Még ha a tükörtől hagyja is azt mondatni magá- 
nak, az is hűtlenség. A tükör is férfi, hímnemű: «der 
Spiegel*), «le miroirw, s ezt az asszonyok tudják jól. Azért 
legtöbbet ér az, a ki nem nagyon szép. A házaséletnek 
vannak bizonyos czéljai. S azok egészen beillenék a 
mezőgazdasági foglalkozásba. Az ember egészséges mel- 
lette. 

Ottó gióf ily erős elhatározásokkal utazott elBálvándra; 
ott legelébb is felhivatta a gazdasági tisztjeit, s tudtukra 
adta, hogy ezentúl ő maga személyesen fogja vezetni a 
gazdaságát. Nagy baj volt azonban, hogy már akkor késő 
ősz lévén az idő, a régi tiszttartó az őszieket mind elvet- 
tette, s a mint a nagy aszály után megjött á nagy esőzés, 
az mind szépen ki is kelt már. Ottó gróf eleinte azt akarta, 
hogy kiszántatja mind a háromezer hold búza- és repcze- 
vetést, s múmia-buzát és festő-mályvát vettet a helyébe ; 
meg is teszi, ha az igás barmait, kiteleltetés végett (a ta- 
karmány szűk lévén az időn) a mint a szántást végezték, 
rögtön Erdélybe nem hajtották volna. így hát csak meg 
kellett még hagynia erre az esztendőre, a mit már együgyű 
elődei a földbe tettek. 

A második feladata volt nagj^bátyjáf, Erdőváryt meg- 
látogatni. Ott igen szívesen fogadták. Piroska még mindig 
szabad volt. Ottó gróf az első látogatásnál mindjárt meg- 
ismerteié Erdőváryt idetelepedése kettős feladatával. Az 
egyik a gazdálkodás, a másik a megnősülés. Tett is kér- 

dést az iránt, hogy Piroska grófnő szive nincsen-e még 
lefoglalva? 

Az elsőre nézve Erdőváry szolgált neki régi módi jó 
tanácsokkal. 

Biz itt meg lehet még élni puszta gazdálkodásból is ; 
hanem legelső dolog az embernek számon tartani a jöve- 
delmét, mert tiz év közül van három jó, három közép- 
szerű és négy rossz: ezeknek az eredménye együttvéve 
képezi a bevételek alapját; a kiadásoknak ellenben min- 
den évben egyformáknak kell lenni. Ez, a mi a birtokos 
saját feladata; a többit elvégzik a tisztjei, a cselédjei, 
azokat fizesse jól és részesítse a haszonban. Tudjon min- 
dent, a mi történik ; de ne parancsolgasson sokat, mert 
azznl csak fenakasztja a munkát; vegyen számba min- 
dent, de ne vetesse észre, hogy leskelődik, mert akkor 
daczból is megkárosítják; lakjék mentül többet otthon; 
a pénzét tartsa takarékpénztárban s váltó alá a nevét ne 
Írja soha; s ha épen nagyon megragadja a gazdászati 
szenvedély s új módikat akar behozni, akkor tanulmá- 
nyozza az időjárás, a talaj természetét, jegyezgesse fel 
sok éven át személyes tapasztalatait az idevonatkozó tár- 
gyakról, a minők a száraz hótalan tél, a késői fagyok, a 
nyári aszály, a jégesőjárás, a rozsda, az üszög, a ragya, a 
drótféreg, földi bolha, a hesszeni légy, az atkás talaj, a 
víz árja, a savanyú föld, a szikes föld, a futó homok, a 
szőlőbetegség és burgonyabetegség és a zöldrothadás, a 
penészféreg, az áska, a vándor hörcsög és mezei egér, — 
a métely, szőrféreg, vértályog, lépfene és keleti marha- 
vész ; az árvíz, a feneketlen utak ; a drága napszám, az 
olcsó vásárló ; cliolera, vérhas, váltóláz nagy munka ide- 
jén, hébehóba egy kis asztag-felgyujtás és az adó-executió 
s más efféle elemi viszontagságok, és a minek ezek külö- 
nösen megártanak, olyan se flórát se faunát ne akklima- 
táljon. Azután iparkodjék tanulni attól a nagyon hires 
professortól, a kit «más kárának» neveznek, de a saját 
kárából veendő leczkéket, a mennyire lehet, csavarogja el- 

*A mi pedig a második kérdést illeti : Piroska szive még 
szabad; lásson utána Ottó öcsém, hogy megnyerje. 

Ottó gróf az utóbbi tanácsra azt monda magában, hogy 
jobban értem én azt, öreg, mint te! Az elsőre nézve pedig: 
«ezt meg már épen jobban értem, mint te !» 

Nem az a gazdának az első teendője, amit te mondasz; 
hanem az, hogy ha van egy milliót érő jószága, akkor 
vegyen föl rá háromszázezer forintot s ha egyszer aztán 
ez a zsebében van, akkor könnyen fordíthat egyet az egész 
világon. 

Ez nem is volt nagy mesterség : Ottó gróf birtokára le- 
hetett kapni háromszázezer forintot a földhitelintézettől, 
a mi a záloglevelek árkelete szerint felül ért kétszázötven- 
ezernél. 

Kezdeni azonban egy hirtelen nem is lehetett mit. Első 
feladata lett volna persze az öntő^őcsatoma-rendszer. De 
azt egy ember a saját birtokán nem létesítheti. De léte- 
sítheti egy egész társulat. Ottó gróf már az alapszabályait 
is kidolgozta egy országos öntözőcsatoma-létesítő társu- 
latnak s remélte az éhez szükséges tőkepónzeket könnyű 
szerrel, hazafiúi aláírás útján beszerezhetni. (Még akkor 
nem volt magyar parlament, mely a külföldi tőkéket 
kamatbiztosítással megtelepülni segítsen.) Hanem egy kis 
baj jött közbe. Az, hogy az év őszén annyi eső esett, 
mintha az elmúlt évben esőért mindenünnen beküldött 
petitiók özönét most egyszerre látnák el kedvező hátira- 
tokkal a fellegek között, s ennek következtében oly fene- 
ketlen sár támadt Ottó gróf és szomszédjai között, hogy 
mikor nagy nehezen el tudott valamelyikhez öt lovas sze- 
kéren vánszorogni s annak a tervét előadta : a felszólított 
összetett kézzel könyörgött neki, hogy ne öntöztesse még 
csatornával is a földjét, hisz így is minden rét víz alatt áll. 

S ez így tartott egész télen. A vén jószágigazgató azt 
mondta, hogy ez a jó esztendő nekünk. — No annál több 
ideje maradt Ottó grófnak Piroskát meglátogatni. Erdő- 
váryékhoz nem kellett öt ló, oda egy paripán is át lehetett 

lovagolni; mindennap szivesen látták. S minthogy Piroska 
grófnő nagyon kevés beszédű volt, Ottó gróf, hogy őt 
maga mellett fixirozhassa, azt gondolta ki, hogy megtaní- 
totta őt piqnetet játszani. Nincs annál kedvesebb mulat- 
ság, mint mikor két egymáshoz gyöngéd viszonyban álló 
ember piqnetet játszik és aztán mind a kettő azon törek- 
szik, hogyan tudná a másikkal megnyeretni a partiét? 
Hogy lesnek egymás kártyájába, csak azért, hogy magukat 
ronthassák. Hogy hallgatják el az elsőbbségeiket, hogy 
skartolják le a kész négyeseiket, hogy hajigálják el a biz- 
tos ütőiket ! s aztán a melyik vesztett, hogy tetteti a két- 
ségbeesést, azért, hogy a másiknak örömöt szerezzen ! Ha 
pedig « kénytelen volt • nyerni, milyen diadalt ül vele, 
azért, mert tudja, hogy a vesztes fél milyen nagyon örül 
annak. Igazi hamis játékosok! Azonban Ottó gróf gyakor- 
lottabb játékos lévén, mégis az volt a végeredmény, hogy 
rendesen ő hagyott ott néhány forintot Piroska grófnénál 
minden nap. 

E közben készítette nagyszerű gazdászati terveit. Ebben 
az évben ugyan nem volt szükség trágyalével öntöztetni 
a búzáját, guanót hozatni Iquique szigetéről : a múlt évi 
kényszer-ugarolás után olyan termést adott az úr Isten, 
hogy soha olyat az angol farmer nem látott. A magtárak 
a harmadik emeletig teltek búzával. — Hanem megint 
volt egy nagy baj. — Az, hogy a tiszta búzának az ára 
leszállt két osztrák forintra. 

Mit csinál az ilyen bőtermés-ínség idején a jó gazda? 

Erdőváry gróf szerint azt csinálja ilyenkor a jó gazda, 
hogy ott hagyja a magtárban a búzáját, yár vele, míg fel- 
megy az ára, s addig előveszi a takarékpénztárba tett tar- 
talékösszegeit 8 költ azokból. 

Ottó gróf szerint nem így nyilatkozik a gazdászati genie; 
hanem úgy, hogy ha rossz ára van a gabonának itthon, a 
jó gazda építtet a tagján egy gőzmalmot: megőrleti a 
búzáját lisztnek, kiküldi Brazíliába; ott van állandó biztos 
piacza ; eladja ott. Mert csak az a jó gazda, a ki egyúttal 



Digitized by VjOOQIC 



279 

gyáros is és kereskedő. Ottó gróf hozatott egy anglust s 
építtetett vele gőzmalmot. 

Harminczezer forint bánta csak. 

Hanem mikor készen volt, akkor vették észre, hogy 
nincsen hozzá való víz. Megmondta azt előre Erdőváry 
az öcscse urának, hogy csordakutat ugyan mindenütt lehet 
itt ásatni, hét lábnyira már ipegkapni a vizet, de az sekély 
víz, ha egész nap merik, kifogy, nyáron épen kiszárad s 
annyira kovany-tartalmú, hogy ha azt gőzgép-itatásra 
használják, minden héten három nap pauzálni kell az 
üstnek, a míg a követ kiverik belőle. 

No de a ki mindent tud, azon a bajon is tud segíteni. 

Ottó gróf hozatott magának egy másik anglust s fúra- 
tott vele a gőzmalom számára egy artézi kutat. 

Az belefúrt neki a földbe másik harminczezer forintot, 
még tán most is fúr; azóta a silúri rétegekben járhat 
valahol s nagy csoda, ha az «ichor»-t fel nem találta; 
hanem vizet az sem talált. 

Ottó gróf rájött arra a meggyőződésre, hogy Magyaror- 
szág földe nem való búzatermelésre. Egy szerencsés látnoki 
pillanatban az a sugallat szállta meg, hogy jövőre főfigy el- 
mét a gyapottermelésre fogja fordítani. Soha jobbkor! Az 
Észak és Dél közt folytatott háború miatt az amerikai 
gyapot csak blocadetörés útján lett kapható Európában, 
ha most ez alkalmat megragadjuk, s elkiáltjuk egyhangú- 
lag a jelszót : « Cotton is king ! » (Gyapot a király !) akkor 
nem vakarja most a fejét a financzminiszter, hogy honnan 
fizesse az adósságainkat? Mi kölcsönöznénk Belgiumnak 
40/0 -re. Hanem hát senki sem akarta követni Ottó grófot. 
Erdőváry gróf egész nyíltan megmondta neki, hogy « hagyd 
te kedves öcsém az akklimatájást, experimentálást a csá- 
szároknak, érczherczegeknek, a kiknek van elég pénzök 
hozzá, 8 ha nincs, préselnek : vagy a bankóprésből, vagy 
az alattvalókból. Nem nekünk való ez ! » Ottó grófot ez 
nem riasztotta vissza. Hozatott magának egy harmadik 
anglust, azzal berendezteté a nagyszerű gyapot-ültetvényt. 

mely díszlett is gyönyörűen: csupa öröm volt elnézni 
szeptember vége felé azokat a szélesen elterülő táblákat, 
a miken a mályvarózsa-alakú sárgás testszínű virágok 
mint egy bronztenger hullámzottak. Már a magtokok is 
érő félben voltak; sőt egyes halmosabb helyeken bön- 
gészni lehetett a kipattanó tokokból a hófehér gyapot- 
pelyhet. Bendkívüli gyapotszüret Ígérkezett. Az anglus 
(Nr. ni.) már meg is hozatta Brightonból a gyapottisztí- 
tásra szükséges gépeket, miket a szüretelés helyszínére 
kell vontatni s ott rögtön legyaratolni a magról a gyapo- 
tot, mert ha az beletörik, olajos lesz és hasznavehetetlen. 
Ez is harmínczezer forint. De a várható gyapottermés 
százezerét ér ! 

Október elejére virradóra aztán jött egy kicsike kis dér. 
Olyan kis haszontalan dér, hogy a hazai ideszokott kuko- 
ricza, szőlő oda se néz neki. Hanem a gyapotnak az épen 
elég volt. Másnap aztán megint vidám derült idő lett s 
tartott a meleg egész novemberig : csak arra az egy éjsza- 
kára tetszett neki a fokon alul ^/2 fokkal alább szállni ; 
s az egész aranyszínű ültetvény-tengerből lett azontúl egy 
nagy fekete tenger ; levél, virág, magtokok olyanok, mint 
a tinta. Jó volt minél előbb leszántani, hogy ne lássa az 
ember. 

Volt Ottó grófnak egy gyönyörűen berendezett szőlője : 
egy egész hegyoldal, a mit még a régi vinczellér telepített, 
ez ritka jó vörös aszúbort szokott teremni, mely vetekedett 
a ménesível. Keveset termett, az igaz, hanem akóját két- 
száz forintjával vették s bizonyos vevője volt mindig. Ottó 
grófnak nem tetszett ez a mívelési mód. Elhatározta, hogy 
a szőlőjét hooibrenkezni fogja. Ki nem látott hoibrenkezett 
szőlőt? A ki nem látott, örüljön rajta. A methodus abban 
áll, hogy a szőlő igen sok bort teremjen. Hogy milyent? 
Az aztán a krumplíczukor dolga, meg a spiritusé. Mikor 
ezzel az anglussál (morvaországi hollandus volt ugyan, de 
mondjuk, hogy Nr. IV.) megismertette a szőlője állapotját 
Eengeteghy Ottó, ez a hírhedett szaktudós rögtön távolból 

is felfedezte, hogy hiszen nem aszúbornak kell azon a 
talajon és tökén teremni: már abból az ő methodusa 
szerint «lacrimae Chri8tinek» kell előállani. Adott aztán 
utasítást hozzá, hogyan kell vele elbánni : minden máso- 
dik tőkét ki kell vágni, a tavalyi vesszőket sodronyra 
kifeszíteni s ezért a titokért holdankint öt forintot fizetni 
a felfedezőnek. Lett is abban az esztendőben szőlő sok ; 
s az a jó volt benne, hogy csőszt se kellett mellette tar- 
tani, mert elfutott attól nemcsak a tolvaj, de még a rigók 
is átköltöztek tőle a Tiszán túl. Másutt már rég leszüre- 
teltek ; de a hooibrenkes szőlőben híre sem volt, hogy a 
szőlő barnulni akarjon. Pedig aranyidők jártak október 
végén, mint csak a kánikulában. A Nro IV. anglus azt a 
tanácsot adta, hogy le kell levelezni a szőlőt, ha nem akar 
érni a fürtje. Megtették neki. Akkor aztán a hol meg- 
sütötte a forró nap a szőlőt, ott megsült és megfőtt. Ottó 
gróf novemberben zaklatni kezde Hooibrenket, hogy mi 
lesz a szí' lőjével ? nem érik ez meg soha. A tudós kertész- 
auctoritás aztán összeszidta, hogy az ő methodusa nem a 
magyarországi rideg klímához való. Ha itt hooibrenkezni 
akar valaki, rakasson le alagcsöveket a szőlejébe és füttesse 
a talajt. Ottó gróf még ezt is megtette. Drainageoltatta a 
szőlejét s füttetett alája pogányul november végéig, míg 
csak a hó le nem esett : akkor szüreteltek. Lett is aztán 
elég ölacrimiae Christi)) ; már t. i. hogy a ki abból ivott, 
kicsordult a könye. Krisztus utolsó szenvedései jutván 
eszébe tőle. 

— Nem való ez az ország semmiféle termelésre, monda 
Ottó gróf; valamint hogy vannak Délamerikában egész 
országok, a mikben semmi ága a földmívelésnek nem 
honosulhat meg : a mi főfeladatunk a baromtenyésztés. 

Hiszen az is igen szép tudomány s Ottó gróf birtokán 
régen gyakorlatba volt véve. Voltak törzsgulyái, ménesei, 
híres merino-nyája; csakhogy azoknál ő mind szebbeket 
és jobbakat tudott másutt. Ambitiójává tette, hogy neki 
mindenből legyen, a mi csak a világon hires, nevezetes 

azoknak a számára palotákat építtetett istálló helyett, s 
juhász, lovász csupa birkaosztálytanácsos és ló-titkár volt 
nála. Büszke is volt az eredményre ! 

A gazdasági kiállításokon arany, ezüst, bronz érmeket 
nyert, a futtatásokon ezüst billikomokat, s a győztes bar- 
mainak arczképeit aczélba metszették. 

Egyszer azt mondta Ottó gróf Erdöváry gróf nagybáty- 
jának több szomszéd társaságában : 

— Hja, én jövőre más birkagazdaságot fogok folytatni, 
mint szomszédaim. Az én birkáim tejéből a legtökélete- 
sebb chester sajt készül. Jövőre én minden birkának a két 
tőgyét kifej etem s csak a másik kettőt engedem a bárány- 
nak kiszopatni. 

— Tudod mit? monda neki Erdöváry ; légy szives elébb 
a báránykával kiszopatni a birka egyik két tőgyét, — az- 
után fejesd ki a másik kettőt chesternek. 

Az erre támadt nevetésből észrevéve Ottó gróf, hogy 
valami furcsát mondott. Hanem hát tudós embernek nem 
szabad bevallani, hogy tévedt, tudós embernek becsület- 
beli kötelessége, ha a holdat napnak nézte, bebizonyítani, 
hogy igaza van. 

— Hja én nem ezeket a komisz európai birkákat értet- 
tem ; exoticus birkákról beszélek : olyanokat fogok meg- 
honosítani. 

Erdöváry gróf azonban szintén megbikacsolta magát s 
azt állította, hogy sehol az egész világon nincs az a kérődző, 
hasított körmű és gyapjút viselő állat, melynek két tőgyénél 
több válna. Ottó gróf fogadást ajánlott. Fogadtak ezer szi- 
varba. Eldönti a fogadást Okén. Az öreg gróf könyvtárából 
kihozták Okent s abból Erdöváry ráolvasta Rengeteghyre a 
birkafajnak megismertető jeleit. Hanem aztán meg Ren- 
geteghy vette át az Okent s viszont rásütötte ellenfelére a 
könyvből a «jak)) leírását, mely az igaz, hogy nem birka- 
faj, de gyapjút visel és négy tő gye vau. A ki mindent tud, 
annak igazának kell lenni, 

— És így én kapom meg az ezer szivart. 

— Megkapod, ha meghonosítod a jakot ! erre fogad- 
tunk. 

Ekkor aztán Ottó gróf, hogy az ezer szivart megnyerje, 
8 igaza maradjon, egy calcuttai ismerős bankárház által 
megrendelt magának Tibetből egy egész gulya jakot; bi- 
kástul, borjústul. Mire Magyarországra megérkeztek, még 
meg volt egy tizedrésze. Azokat aztán nagy diadallal szál- 
lították gyaloghintóban Bálvándra, a velük utazott Dalai 
Lámával, (vagy nem tudom én minek hijják ott a csorda- 
pásztort?) azzal együtt. 

Hanem egy igen nagy baj volt ajakkal. Az, hogy annak 
nem elég a tibeti tehénpásztor, annak tibeti ivóvíz is kell ; 
mert ahoz a mi kiítainkban otthonos, vízi borjúval vise- 
lős, tízszarvú bogaraktól hemzsegő, szíkízű, hinárszagú, 
békafürdötte, állott, pállott vizekhez a jak hozzá sem sza- 
gol, annak az a kristálytiszta, jéghideg, szénenyterhes ital 
kell, a mi a Dhawalagiri szikláiból fakad, s a mitől a tu- 
dós utazók állítása szerint a vadállat megszelídül s az 
ember megmámorosodik. 

Mit kell tenni? Destilláltatni a kútvizet s aztán egy an- 
gollal (Nro. V.) jégkészítő gépet állíttatni fel; s eként min- 
dennap lepárolt és jégbehűtött vízzel traktálni meg a jako- 
kat, hogy százrétű paezal-aszályt ne kapjanak. 

Hanem az ezer szivart megnyerte Ottó gróf s kapott a 
kiállított jakjaiért elismerő oklevelet a londoni exhibi- 
tionból. 

S nem ez volt a legnagyobb kitüntetés, mely őt mint 
mezei gazdát érte. Egy Lipót-rend alakjában jött az meg, 
a mit különösen az által érdemelt ki, hogy a múlt nyári 
nagy országos járvány alkalmával oly hathatósan segé- 
lyére sietett a szegény földnépének. 

Mert hát mit is csináljon a falusi ember, ha tanult em- 
ber? Kénytelen a természettudományokkal foglalkozni, 
A gazdának örökösen bíbelődnie kell a górcsővel, a retor- 
tával, a barometrummal, hydronieterrel, az ozonometer- 

rel ; szükséges, hogy observatoriuma is legyen, a melyből 
a csillagok járását, a napfoltokat és az üstökösöket vizs- 
gálhatja; ilyenformán az ember belejön lassankint az or- 
vosi tudományokba; gj^akran kénytelen is íziben maga 
doktor és patikáms lenni: sertésen, birkán próbálgatja, 
kanászon, juhászon folytatja ; egyszer azon veszi észre, 
hogy valóságos csodadoktorrá lett s jó szerencse, ha csak 
homcBopathiával gyógyít. 

Ottó gróf a nagy epidémia alkalmával ott a maga pusz- 
táján tömérdek embert kigyógyított és bámulatos szeren- 
csével. 

S mi volt a gyógyszere? Igen egyszerű panacea. A «gin- 
seng gyökér. » Ezt ő Chinában ismerte meg. Ott állandó 
ez a járvány s mindenütt ginsenggel gyógyítják. 

Mikor a járvány kiütött Csehországban, ő rögtön gon- 
doskodott, hogy kapjon Chinából tíz mázsa ginseng gyö- 
keret : abból aztán kész decoctummal várta a járványt, 
mire idejön. 

S minthogy a paraszt olyan agyafúrt, hogy nem siet 
rögtön gyógyíttatni magát, a mint a baj kezdődik, hanem 
megvárja, míg belehal s akkor lamentál már : tehát Ottó 
gróf azt tette, hogy bizalmat gerjeszszen a ginseng iránt, 
hogy kihirdetteté a parasztok között, valaki csak legkisebb 
baját érzi, rögtön siessen fel a kastélyba, ott megkapja a 
medicinát s kap mellé egy forintot; ha messziről jött, 
megtérítik a fuvarját s ha meggyógyult, megint jöjjön 
vissza jelenteni magát, megint kap egy forintot. 

De annyi patiense lett erre a promulgatióra Ottó gróf- 
nak, hogy négy vármegye valamennyi gyakorló orvosááiak 
sem volt több ; s mind visszajött az meggyógyultan, egy 
sem halt meg:' olyan csodatevő szer az a ginseng. De ret- 
tentően is grassált azon a vidéken az epidémia ! 

Egy este Erdőváry gróf maga is azt mondta Ottó öcs- 
csének, hogy valami változását érzi, aligha a járványt nem 
kapta meg; nem nyerhetne abból a csalhatatlan pana- 
ceából? 

Dehogy nem ! Ottó grófnak t^le volt vele a zsebe. Urak 
számára poralakban tartotta azt készen, csak a paraszt- 
nak adta flaskában, úgy jobban ízlik neki. Kögtön elővett 
egy tuczatot s szolgált az orvosi utasítással Erdöváry 
grófnak. 

Erdöváry végig hagjrta magának magyarázni, hogy mi 
legyen a porokkal, akkor azt monda : 

— Hát a forint hol marad ? 

— Micsoda forint? 

— Hát nem adsz mellé forintot ? akkor nem is leszek 
én neked beteg. 

Ottó grófnak ez szeget ütött a fejébe. Talán nem is any- 
nyira a ginsengért jön ez a sok alázár* az ő patikájába, 
mint inkább a forintokért. Megpróbálta másnap a forint 
osztást ((beszüntetni)) s csak ginsenget osztott. Úgy elmúlt 
harmadnapra az epidémia az egész vidékről, mintha vízbe 
ölték volna. 

Ezért kapta aztán a Lipótrendet. 

Ez alatt pedig folyvást járták a piquet-partiek Piroska 
kisasszony nyal, eleinte vis-á-vis, később egymás mellett 
ülve, hogy jobban beleláthassanak egymás kártyájába. 

Ottó gróf egészen otthon érezte magát Erdőváryéknál 
s csak egy szavába került már, hogy otthon is találja ma- 
gát : egy kérő szavába P^-oskához, a mire bizonyosan «igen » 
lett volna a felelet. 

De Ottó gróf várt. Arra várt, hogy Erdöváry tegye fel 
elébb a kérdést. 

Mert az igen nagy különbség, hogy ki teszi fel a kér- 
dést? 

Piroska grófné egy kerek milliót kap hozományul. Csak- 
hogy : — 

Ha Erdöváry teszi fel a kérdést, akkor az az egy millió 
((kényre-kegyrew adja meg magát a hódítónak: — : 

Ha pedig Kengeteghy Ottó teszi fel a kérdést, akkor 
ahhoz az egy millióhoz annyi capitulationalis feltétel lesz 
kötve, az annyi elővigyázati rendszabályokkal lesz halha- 

tatlanná téve, hogy a megnyerő csak üvegen át nézhet 
majd rá. 

Ez a nagy különbség a dologban, 

Ottó gróf pedig eljöttnek látta az időt a példálózáera. 

Egyszer a bevégzett piquétpartiek után, mikor tíz egész 
forintig adózott udvariasságának, tréfásan fordítá ki az 
üres tárczáját. 

— Tessék ! Ez volt az utolsó pénzem. Holnap, ha meg 
nem hivnak ebédre, nem tudom, mit főzetek otthon? 

— No hát jöjjön ide, hivá őt nyájas szóval Piroska 
grófnő. 

— Hja, az nem lehet. Holnap kikeli mennem az erdőre, 
ha valami gazdag utazót hozna elém a sors, a kit kifosz- 
szak. Most már látom, hogy nem élhet meg mai világban 
becsületes ember, hacsak nem rabol. 

Erdőváry nem nevetett e kényszeredett elmésségén ; 
nagyon komoly volt. Egyenesen az elevenjére tapintott az 
öcscsének. 

— Ugyan, kedves öcsém, te jó számító vagy, számítsd 
ki magadnak, hogy ha te hét perczentes pénzt veszesz fel 
jószágodra törlesztés mellett kölcsön, s ennek a törlesz- 
tésére megint húsz perczentes pénzt szedsz fel váltóra ; 
azután a birtokodat szenvedélyes gazdászati kísérleteid 
mellett három perczen ttel jövedelmeztéted : hány esz- 
tendő kell arra, hogy az egész uradalmadat elgazdálkodd 
a lábad alól ? 

Bizony nehéz aequatio volt ez. 

Ottó gróf összefonta a karjait s azt monda: 

— Hm. De hát mit csináljak? 

Erre Ottó gróf azt a választ várta Erdőváry gróftól, 
hogy ((Piroska leányom, hagyj bennünket magunkra». 

S aztán következik a felajánlott millió, a mivel az eddig 
«elgazdálkodottakat» helyre lehet majd ütni. 

De bizony Erdőváry gróf egészen mást felelt rá. 

— Mit csinálj, kedves öcsém? csináld azt, hogy add ki 
haszonbérbe a bálvándi birtokodat valami jóhitelű ember- 

nek ; aztán eredj fel Bécsbe, maradj ott, és soha gazda- 
ságról ne is álmodjál. Annyi észszel és tudománynyal, 
mint neked van, az ember csak miniszter lehet ; semmi 
egyébre a világon nem való. 

Ez ormótlan nagy gorombaság, ha jól felveszszük a 
dolgot. 

Ottó gróf nem beszélt erről a tárgyról többet. Csak azt 
várta, hogy a szivarját kiszíja, aztán búcsút vett. 

Piroska grófnő kikísérte Ottó grófot az előszobáig, ott 
megállította egy bizalmas szóra. 

— Ön pillanatnyi pénzzavarban van, sugá a grófnő 
szerelmes hévvel. Ne vegye tőlem rossz néven. A mit sok év 
óta elvesztett ön nálam kártyán, ezer forintra megy : én 
megtakarítottam azt mind, minden bankjegyet egymásra 
rakva, a mi öntől jött. Vegye el azt most tőlem . . . 

.... Ha Ottó gróf azt a nagy tudományt tanulta volna, 
a miből nem tudott semmit, mikor ezt a szót hallotta, mi- 
kor megtudta, hogy van egy lény, a ki napról-napra min- 
den egyes bankjegyet, a mit tőle kapott, mint megannyi 
drága emléket, egymás fölé rakott s azt, — a saját pén- 
zét, — a ki többel nem rendelkezik, mert nem is sejti, mi 
vagyona van, most felajánlja annak a férfinak, a ki min- 
den gondolatját birja, — akkor azt kellett volna erre 
mondania: 

— Nem viszem én el azt a te ezer forintodat, sem a te 
milliódat, hanem elviszlek tégedet magadat, te drágább 
kincs az egész teremtett világnál; s aztán őrizz meg en- 
gemet is úgy, a hogy megőrizted azokat a papiros rongyo- 
kat, a miket tőlem kaptál ! 

— Quelle plaisanterie, chére comtesse ! (Szegény com- 
tesse, ő még nem tudta azt, hogy ezer forint nem pénz s hogy 
kártyán nyert pénzt visszakínálni : legszélső megbántás.) 

S azzal vette Ottó gróf a kalapját, a lovagkorbácsával a 
nyargonczcsizmaszárára vágott s eltávozott. 

Megneheztelt. A grófra is, a leányára is. Leginkább a 
leányának a hozományára. 

A birkákat, a jakokat és különösen a gazdasági min- 
denféle masinákat pedig radikaliter megutálta.. 

Azt, hogy Piroska grófnőtől el tudott válni a nélkül, 
hogy 6gy «kisztihand»-ot mondjon neki, még nem csodál- 
juk; hanem, hogy a jakokat ott tudta hagyni a legkisebb 
sanscrit nyelven tartott búcsúvétel nélkül, ez a lélektani 
talány csakugyan megoldást követel. 

A szerencsétlen! Komplimentnek vette Erdő váry gróf- 
nak azt a gorombaságát, hogy « neked annyi eszed van 
hogy ezzel csak miniszter lehetsz és semmi más» . . . 

S komolyan utána látott az adott tanácsnak. 

Mert hiszen a mi a diplomatiai tért illeti, azon meg 
már épen otthon volt Rengeteghy Ottó. Legifjabb korában 
már Szentpétervárott kezdte mint attachée s egyszer segí- 
tett Mencsikoflfnak felölteni históriai nevezetességű p.ile- 
totját. Per tu volt Kuza fejedelemmel. A tuilleriákban 
együtt játszotta a «Schwarze Péter »-t Metternich herczeg- 
gel s sincerizált «01d Pam»-mal fél óráig egy «fox hun- 
ting)) hevélye után. A keleti kérdést Sadik bey-jel tanul- 
mányozta (a Mabilleben). A Monroe doctrináról nem ke- 
vésbbé tiszta fogalmai voltak, mint a Tehuantepec szer- 
ződésről s Cavourt csak ő értette tökéletesen. Határozott 
nézetei voltak a németországi hegemónia kérdésében. 
Persignyvel, ha akarta, frére et cochon volt. Bámulta 
Eugéniát s lenézte Napóleont. Volt kihallgatáson a pápá- 
nál s beszélt óra hosszat Antonellivel latinul. Proudhon- 
nal polemiázott s Mill Stuartot egy izben helyreigazította. 
Jelen volt az angol parliament, a franczia corps législatif, 
az amerikai congress, a német Eeichstag s a szerb skup- 
stina nevezetes ülésein s hallotta a magyar parlamentben 
e szavakat: «honoratu adunataru!» Macellariu- tói. Olvasta 
Machiavellit s birta Welker Staatslexicona legújabb ki- 
adását. Fel tudta fogni a legújabb tanzimát horderejét 
Törökország újjáalakulására s combinatiót csinált az « ifjú 
oroszok)), «ifju csehek)) és «ifju szászok)) törekedéseiből. 
Határozottan* a Manchester-iskola hívének vállá magát. 

Tagja volt az «Orange páholyok)) egyikének. Amerikában 
a «Locofocos» -okkal egy követ fújt. A carbonarikat szín- 
ről-színre ismerte s a pápai internationale gyüldéit, vala- 
mint a moszkvai nihilisták pokol-páholyát álruhában 
életveszélylyel kémszemlészte. Be volt avatva a chiffre 
indéchiffrabelbe, a melyben az uralkodók nagy követeik- 
kel leveleznek s au fait volt az udvari ceremonielleben. 
Kis ujjában volt az egész heraldica, s mindenféle czimze- 
tet helyesen tudott föltenni. S a mi végre a belpolitikát 
illeti: nagy tisztelője volt Schmerling lovag bámulatosan 
nagyszabású állameszméinek. 

Hogy ennyi ismeret és hivatás mellett miként nem 
jutott eszébe Ottó grófnak hamarább, hogy az ő igazi élet- 
pályája a diplomatiai magaslaton van ? annak magyará- 
zata a helyzetben, körülményekben és az időkben rejlik. 

Mikor az absolutismus parancsolt, akkor a magyarok 
nem kellettek ; mikor a liberális politikusok kerültek felül, 
azoknak a conservativek nem kellettek; mikor a cseh 
conservativek kerültek felül, azoknak a magyar conser- 
vativek nem kellettek s mikor a magyar conservativek 
jutottak befolyáshoz, azoknak az ifjú nemzedék nem kel- 
lett. Mindig volt valaki a rúdon, a ki az olyan vágású 
embereket, minő Ottó gróf, nem engedte felkapaszkodni. 

Végre eljött az ő idejük is. 

Indikálva volt az alkalom : a legmagasabb kitüntetést 
megköszönni. 

Isten hozzád indigoplantage ! gőzmalom ! artézi kút ! 
Faré well jak-gulya ! kopófalka ! telivér ! Szervusz örökre 
hooibrenkes szőlőhegy ! most Bécsbe megyünk. 

Ezúttal a szerencse különösen tenyerére látszott venni 
hősünket. 

Magánál az udvarnál való tisztelgése minden neveze- 
tesebb momentum nélkül esett meg, szokás szerint. 

A mint a magyar kanczellár hivatal-szobájában meg- 
jelent, hogy nevét kihallgatásra előjegyeztesse, a titkár 
sajnálattal jelenté, hogy ő excellentiája legalább egy hétig 

Jókai: Novellák. 19 

nem fogad, mert beteg. Ez ugyan rossz ómen lett volna, 
ha ugyanabban a perczben, mint a színpadi véletlen, 
nem nyílik a kanczellárhoz vezető oldalajtó s azon keresz- 
tül, mint Deus ex machina, ott nem terem Ottó gróf előtt 
egy régi « szükségben kisegítő »; egy kipróbált pártfogó, 
egy igaz hű szövetséges : . . . Bojtorján barátunk. 

A mint Bojtorján barátunk meglátta Ottó grófot, se 
kérdett, se hallott, nyakába borült : « hozta Isten !» meg- 
törülgette a frakkja ujjával a gróf mellére akasztott érdem- 
rendet (hogy fényesebb legyen), kitalálta a gondolatját : 
«ő excellentiájával akar találkozni?)) nem is várta be rá 
a választ, megfogta a gróf karját, betolta az ajtón, mintha 
ő volna a hivatal- főnök; bevezette a várakozási terembe, 
mintha ő volna a komornyik s rohant a kihallgatási te- 
rembe a grófot bejelenteni, mintha ő volna a titkár. Ottó 
gróf engedte mindezt magán megtörténni : meg volt fogva 
ez ember által. Néhány perez múlva már jött vissza Boj- 
torján, tudatni Ottó gróffal, hogy csak menjen be, nagj'on 
szívesen láttatik a kancellár által. 

Az ugyan azzal fogadta, hogy « átkozott ficzkó ez a 
Bojtorján)). Hanem tessék helyet foglalni gróf úr. 

Akkor aztán ő excellentiája elkezdett beszélni Ottó 
grófnak a betegsége különböző phasisairól, beavatta őt a 
folyamatban levő baj egész diagnosisába s beszélt neki a 
vényekről, miket eddig használt ellene, s felvilágosítá az 
orvosok véleményéről, hogy minő utókura lesz majd hasz- 
nálandó a múltra s minő prophylactícus eljárás a jövőre 
nézve. Szóhoz sem engedte jönni Ottó grófot a magas 
politikáról. Ottó gróf nagy figyelemmel hallgatá a kór- 
tüneményeket s egy párszor meglódult benne az ösztön, 
hogy a tárczáját kivegye s megkínálja ő excellentíáját egy 
kis — csalhatatlan gínsenggel ; hanem jó hirtelen eszébe 
jutott, hogy hátha ez csak kelepcze, s a jó tanácsra ő ex- 
cellentiája is azt fogja mondani, hogy «hát a forint hol 
maradt ?» 

Vette hát a kalapját, megköszönte a Lipótrendet, javu- 

lást kívánt ő excellentiájának meg a losonczi yasútrész- 
vényeknek s eltávozott. 

Az irodába lépve, egy hatalmas kaczajooncert félbesza- 
kításának lön eszközlője. Bojtorján barátunk valószínűleg 
ő róla beszélt nevettető adomákat az írodaszemólyzetnek 
s Ottó gróf részesült abban a kellemetes látványban, hogy 
megjelenése perczében kilencz röhögésre széthúzott száj 
egyszerre hogy szalad a helyére, hogy dugja el minden 
ember a fogait s húzza az arczát komoly hosszúságra. 

— No, ugy-e hogy szeretetre méltóan fogadta ő excel- 
lentiája? kérdé Bojtorján, kezét a gróf karja alá öltve. 

Ottó gróf pedig épen azon a stratagémán törte a fejét, 
hogy miképen tudja ő ezt a kedves barátját magától 
elszöktetni? 

A míg a bérkocsiig lementek — karöltve, az alatt Boj- 
torján tudakolására mind azokat a helyeket elszámlálta 
Ottó gróf, a miket e nap folytán meglátogatni szándéko- 
zik, jól őrizkedvén azt az egyetlen egyet megemlíteni, a 
hová valósággal el akar menni. 

Hát Bojtorján úr hová «siet)> ilyenkor? 
Ahová a gróf akarja! De még is legelébb a «Béc8Í 
Haza» szerkesztőségébe volna menetele, ha el vinné odáig 
a gróf bérkocsin. Szívesen. Mikor aztán már megmondták 
a bérkocsisnak, hogy hova hajtson, s el is indultak, 
akkor jutott eszébe Ottó grófnak, hogy a sétapálczát ott 
felejtette az előszobában; nem engedte meg Bojtorjánnak, 
hogy az menjen érte, mert nem ismer rá a sok között s 
még valami erdélyi vasúti consortium vezetőjének a pál- 
czáját hozza el az övé helyett. A bérkocsisnak azt mondta, 
hogy csak hajtson a Bécsi Hazába ; ő maga visszagyalo- 
golt a kancellár lakáig, megtalálta az irodában a pálczá- 
ját s egyúttal megkérdezte az iroda-főtől, hogy tulajdon- 
képen micsoda itt ez a Bojtorján úr? a mire azt a választ 
kapta, hogy a^ egy « mennykő gyerek !» 

Innen azután másik bérkocsival hajtatott a másik excel- 
lentiás úrhoz, az irányadó miniszterhez. 

19* 

Itt már népesebb társaságot talált a várakozási terem- 
ben. Minden pamlag tele volt ülve s e szerint Ottó gróf- 
nak fényes alkalma nyilt, mint legutóbb érkezettnek végig 
tanulmányozni a szász, román és ruthén reichsrathok, a 
nyugalmazott főtisztek és czimzetes püspökök, a titkos 
rendőrök és hirlapi reporterek, a börze alkuszok és vállal- 
kozók különféle physionomiáit, s azok között azt a stereo- 
typpá vált hölgy-alakot, a színehagyott selyemruhában, a 
megkeselyedett hamis fürtökkel, a nagy himzett táskával 
karján, ki szüntelen conspiratiókat fedezett fel s járt rém- 
mesés feladásaival a kormányférfiak nyakára. Várhatott, 
mig ennek mind vége lesz. 

De, mint mondók, a szerencse járt mindenütt vele. 

Nyomban utána — Bojtorján barátunk toppan a vára- 
kozó terembe. Sorsát senki ki nem kerülheti. 

— Tudtam jól, hogy ide fog jönni a gróf! szólt, 
egyenesen Ottó grófba kötve bele, bár ezt el akarta tit- 
kolni előttem. Ön nagy diplomata ! 

Bojtorján oly sonorus fenhangon beszélt e sanctuarium- 
ban, mint a ki egészen itthon van. Ismerte a jelenlevő 
urakat mind. Beszélt a papokhoz diákul, a ruthén képvi- 
selőknek megveregette a vállait, s kiszedegette a haliná- 
jukból a bennragadt bogáncs maradványokat, miket pedig 
azok hű ragaszkodások jeléül hoztak el hazulról magukkal ; 
katonásan szalutálta a főtiszteket s megkinálta tubákkal a 
látogatók neveiben duskálkodó registratort. Azután bizal- 
masan néhány szót súgott a titkár fülébe, feltűnő titko- 
lódzással integetve a szemeivel Ottó gróf felé, a miből azt 
lehetett kivenni, hogy Ottó gróf prseferentissime van az 
elfogadásra beajánlva. 

Hanem azért még nagyon sokáig kellett várakozni. 

— Ki van odabenn ő excellentiájánál? 

Ezt a kérdést nem élőszóval intézte Bojtoqán barátunk 
a registratorhoz ; hanem ügyes arczfintorulattal, szemöl- 
dökével az ajtó felé sandítva s ugyanakkor fél száj -szeg- 
letét félrehúzva. 

Erre a registrator megfelelt, szinte pantomimikai beszéd- 
del, balszemót behunyva s toUszárával az orrát vakarva. 

Mire Bojtorján mind a két szemöldökét magasra fel- 
húzta, fl nyelve hegyét kidugta a két ajka közé; mire 
aztán a registrator hüvelyk - ujját tubákba mártottan 
kegyetlen arczkif ej ezéssel dörzsölé az orrához. E jelbeszéd 
nagy jelentőségű volt ! Csak ők ketten értették azt. 

— De hát mi ez a Bojtorján itten? kérdezé magában 
Ottó gróf. 

— Ein verflixter Kerl dieser Pujdor Jani, — dörmögé 
fogai közt a registrator. 

— « Átkozott ficzkó.)) — Mennykő gyerek», — « verflix- 
ter Kerl.)) — Szép hivatal lehet az ! 

Végre hosszas várakozás után nyilt a miniszter szobá- 
jába vezető ajtó s kilépett rajta — egy delnő. 

Csupa selyem és csipke ; elegáns toilette, zafir ékszerek, 
gyémántba foglalva, nyakán, karjain, füleiben. Büszke 
szépség, hódító tekintet, márvány arcz, rózsa lehelettel, 
lángoló fekete szemek, korallpiros ajkak. 

A várakozók tömege siet utat nyitni suhogó volantjai 
előtt: ő le sem néz rajok; kevély fejtartással lejt végig 
közöttük. 

Bojtorján ennél is otthon van. Eléje sasiroz s megcsó- 
kolja a kezét és bárónőnek nevezi az illetőt. Az kegyes- 
kedik őt meglátni és leereszkedőleg mosolyog. E mosoly- 
gás alatt egy villáma sötét szemeinek éri Ottó grófot is, 
ki e szemsugár által egészen galvanizálva érzi magát. 
A delnő eltűnik. 

Ottó grófnak nem maradt ideje Bojtorján barátját kikér- 
dezni e hódító tünemény ki- és miléte felől, mindössze 
annyit súgott az neki, hogy ez «Sardanapab) bárónő: 
azaz, hogy nem annak a híres assyriai királynak a fele- 
sége, a kiről balletet tánczolnak, hanem Sardana Pál 
olasz bárónak, a ki szinte « megégett », mint ama másik 
Sardanapal, csakhogy nem «verbrannt», hanem oabge- 
brannt)) és aztán «durchgebrannt)). 

Többet nem mondhatott el felőle, mert a titkár oda 
lépett Ottó grófhoz s jelenté neki, hogy ő excelléntiája őt 
kívánja elfogadni. 

Tehát prseferentissime ! 

Ottó gróf mögött betévült az ajtó. 

S hogy aztán odabenn ő excellentiájával miről beszél- 
tek, azt nem mondhatom el. Először azért nem, mert 
nem vagyok én Bojtorján, hogy a kulcslyukon hallgatóz- 
zam ; másodszor, és ha tudnám is, az már politika s kívül 
esik a regény keretén. 

Elég az hozzá, hogy az e napi bécsi esti lapokban a 
személyi hirek között ez volt olvasható : 

« Megérkezett s rögtön fogadtatott az irányadó kor- 
mányférfiak által Eengeteghy Ottó gróf, a Magyarországon 
létező s nagy jövővel biró ifjú conservativ párt veze- 
tője». 

olfju conservativ !» 

Mert ha lehet a világon «ifju olasz, ifjú török, ifjú cseh, 
ifjú szász», — fiifju magyar)) ugyan nem lehet, mert mi 
mindnyájan ifjak vagyunk és örökké; itt csak egy variáns 
van a speciesben s ez az eifju conservativ)). 

Ki akarná beérni ezentúl az «ó-conservativ)) név dicső- 
ségével ? 

Ki szaporítaná már az egykor az ötvenes években oly 
országos buzgalommal szájról-szájra adott mondákat? 

Egy gróf Károlyiról, ki Haynau algebrai ismereteire 
bizta, mit fizessen az neki egy évi házbérül palotájáért, 
midőn ő a gróflfal ugyanakkor «egy hónapos szobáért két- 
százezer forintot fizettetett?)) 

Vagy egy Ürményiről, ki a leghatalmasabb osztrák mi- 
nisztert az udvari bálban úgy szólítá meg, hogy «nun, wie 
geht's, lieber Doctor?» 

Vagy egy gróf Andrássyról, ki az osztrák pénzügymi- 
niszternek megmagyarázta, hogy miért adhatja az a kez- 
tyűs olcsóbban a portékáját, a ki a kész kesztyűt lopja, 
mint a ki csak a bőrt lopja hozzá? 

V^gy ®gy niásik gróf Andrássyról, a ki olyan szépen 
eloszlatta Bach miniszter aggodalmait a magyarországi 
ideiglenes hivatalnoki testület fölött, azzal a metaphorá- 
val, hogy hová lesznek a békák, ha a mocsárt lecsapolják? 

Vagy arról a gróf Zichyről, a ki egy államhivatalt 
vállalt rokonának azt tanácsolta, hogy változtassa a nevét 
Zichermannra? 

Vagy arról a másik gróf Zichyről, a ki egy hazafias 
hirlapi czikkért becsukatta magát a börtönbe ? 

Vagy arról a harmadik gróf Zichyről, a ki egy kémke- 
déseiről hirhedt mágnást brevi manu epurált a felső- 
házból ? 

Vagy arról a negyedik gróf Zichyről, a ki egy magyar 
forradalmi iró üldöztetésének elengedéséért sikeresen 
remonstrált. 

Vagy arról a gróf Nákóról, a ki szép nejével együtt 
jótékony hazai czélokra hangversenyeket adni Magyar- 
országra lejárt. 

Vagy arról a gróf Karácsonyiról, arról a gróf Teleky- 
ről, kik a magyar szinirodalom emelésére alapítványokat 
tettek? 

Vagy arról a báró Vayról, arról a Zsedényiről, kik a 
protestáns gyűléseken a kultuszminiszter ellen szarvakat 
adtak a publikumnak ? 

Vagy arról a Bartakovics érsekről, ki azzal indokolta a 
félelmetes Bezirksvorstand fiának a seminariumba fölvé- 
telét, hogy az «ilyen fajnak magva szakadjon ». 

Vagy arról a Simoncsics consiliáriusról, ki mint a ma- 
gyar nemzeti szinház igazgatója, mikor Haynau elé hiva- 
tott, arra a kérdésre, hogy hetenkint hány nap lehet az 
osztrák színtársulatnak a nemzeti színpadot általengedni, 
jó tősgyökeres milimári németséggel ekként felelt : «musz 
í reden, dann sag i : amol ; kann i ober reden, dann sag i : 
kamol». (Ha muszáj szólnom, aszondom: egyszer; ha 
szabad szólnom, aszondom : egyszer se.) 

Ezek az ó-conservativek fegyverei. Ócska fegyverek 

már: a lomtárba velük! A passív ellenállás korszaka 
lejárt, a tett-párt napja Virradt fel. — Ez az «ifju conser- 
vativek* pártja. 

Na a fej megvan, a párt hamar megnő hozzá. Olyan 
az, mint a galandócz féreg. 

Még az nap megkapta Ottó gróf a meghívást Sardana 
bárónő holnaputáni esteijére és az azontuliakra. Maga 
Bojtorján hozta el a biJétet. 

Ezek valódi diplomatiai estélyek voltak. Az eliteje az 
irányadó capacitásoknak találkozott azokban. Még a nagy- 
hírű ruthén Reíchsrathvezér Issecseszkul is látható volt e 
helyen — s nem igaz, hogy a fagylaltot kenyérre kenve 
ette 8 az orrát az abroszba törülte volna: azt csak a 
politikai ellenfelei fogták rá. 

Ottó gróf e salonokban mind azokat az elemeket meg- 
kapta, a kikre reményteljes pártjának szüksége volt: 
nagyszerű családok bureaucratának nevelt magzatait; — 
vállalkozó génieket, kik minorenitásuk éveiben annyira 
kitüntették magukat a tettek mezején, hogy illető atyáik 
kényszerülve voltak a közfigyelmet ilyenforma nyilatko- 
zatokkal rájuk vonni: «az én fiamnak senki ne hitelez- 
zen, mert én nem fizetek helyette.* — Talált ottan isme- 
retlen származású főhivatalnokokat; főkatonákat, a kik 
igen jó oeconomok, és nemzetgazdászokat, a kik igen nagy 
strategisták, és végre kitűnő journalistákat, kik nem isz- 
nak más bort, csak «^ziprusit» s ezeknek vezére, lumené, 
diabolus rotaeja Bojtorján. 

De nem fogjuk itt a politikai pártküzdelmet leirni (in- 
fandum renovare dolorem) ; Ottó gróf működésének sikerét 
más factor biztosítá. 

Nec arte, nec Marté ! Dat tibi regna Venus. 

(Vége legyen ám már ennek a sok diák locus commu- 
nisnak !) 

Vége van : nunquam jam carmina dicam ! 

A sikert egy pár szép fekete szem biztosítja. 

Nyilvános titok volt, hogy e fekete szempár az irányadó 

miniszter kettős napja ; s titkos nyilvánosság volt, hogy e 
napok sugftrai Ottó grófra is lemosolyognak. 

S van ebben valami különös ? 

Azt teszszük igen is, hogy a csillagok közül választunk 
magunknak egyet s kikérena magamnak, hogy az én csil- 
lagomat senki se tartsa a maga csillagának; de kinek 
jutna eszébe lefoglalni maga számára a napot? Az mind- 
nyájunké. Arra nem vagyunk féltékenyek. 

Ha a feleség mást szeret, elválik tőle az ember, ha a 
varróleány mást is szeret, ott hagyja az ember; de ha 
imádottunk, a főrangú hölgy egyúttal az irányadó minisz- 
ternek is imádottja, ebben nincs semmi incompatibili- 
tás ^ — (hiszen olvassátok el az l-sö§-ust: Kivétetnek a 
miniszterek))). 

A féltékenység a legkínzóbb szívfájdalom, következő- 
leg az olyan szerelem, melyhez nem fér a féltékenység, az 
a legnagyobb boldogság. S a féltékenység csak ott enyész- 
hetik el egészen, a hol az ember tökéletesen bizonyos. 
T. i. bizonyos a felől, hogy megcsalják. 

•Ottó gróf tehát boldog volt. 

Volt egy imádottja, a kit nem kellett félteni, a kit 
nem lehetett elvenni, s ki őt viszont imádta s a kinek 
hatalmas befolyása által nyitva áll előtte a legmagasabb 
carriére. 

Lehet-e ennél nagyobb kedvezménye a szerencsének? 

Az út el volt egyengetve már; — az új korszak előké- 
szítve, — az irányadó miniszter fiókjában már aláírva a 
nagy meglepetést szülendő új kinevezések ; — Ottó gróf 
már kezdte magát a tükörből excellentiás úrnak czímezni. 
Ekkor ... 

Közbe jött egy pesti lóverseny. 

Ottó gróf addig minden lóversenyen jelen volt. Futta- 
tott, startolt, bírált, indított, nyeit, fizetett. — Most az 
egyszer kellett volna okvetlenül ott lennie a pesti gye- 
pen ! Hic Ehodus, hic salta ! S most az egyszer maradt 
el onnan. Azt hitte, komolyabb államügyet végez, ha az- 

alatt a szép szalmaözvegytől küld az irányadó miniszter- 
nek személyesen átadandó izeneteket. ' 

S aztán egy szép reggelen, mikor a nagy cselszövény- 
nyel indított stratagemának épen ki kellett volna tömi, 
kap a mindenható miniszter egy faandbilletet (a mit ki 
kell tennie az ablakába) s azzal megszűnik miniszter és 
patrónus lenni. 

Másnap a miniszter búcsút vesz a hivatalnokaitól s 
elmegy Schweiczba utazni ; — a szép bárónő búcsút se 
vesz a hitelezőitől, úgy megy el a férjét keresni ; — Ottó 
gróf pedig egyedül marad s az sincs, a kitől búcsút 
vegyen. 

A compact párt hetvenhét felé szalad. Az ifjú conserva- 
tivek beállnak öreg deákistáknak, vagy reformereknek, a 
bankárok liquidálnak, a főtisztek quietálnak, a reichs- 
rathok hazaszállnak ; a hű bécsi magyar joumalisták fut- 
nak vissza Pestre ; lesznek otthon nemzetiszín concipis- 
ták, vagy vörös vezérczikkirók. Csak Bojtorján üldözi még 
hetedhét országon keresztül a hajdani patronusait, kifize- 
tetlen nyomdai számlák, elmaradt irói honoráriumok, 
függő subventiopauschalék, díjazatlan maradt bons offi- 
cesek hosszú lajstromával s mikor nem birja őket elfogni, 
fog helyettük magának egy csomó bolond parasztot, vesz 
tőlük bort, zabot, nem fizeti ki az árát ; — beperlik ; — 
azt mondja: neki sem fizetnek — nagy nevű urak, majd 
ha azok megfizetik, a mivel «az ő boráért* tartoznak, 
fizet ő is; a pör ki tudja hányadik appelíátában jár 
azóta?! 

Ez volt a végkimenetele Ottó gróf ezuttali szerelmének* 

Nem maradt meg belőle más, mint a szép Sardanapálné 
photographiája. 

Hajh, de a politikai dicsvágy mámorától szabadulni 
nehéz. A kik itták e mámorító italt, tudják, hogy attól 
tökéletesen elszokni soha sem lehet. Átlátja az ember, 
hogy megárt a vele élés. Esküszik, hogy soha többet párt- 
elnöknek meg nem hagyja magát nyomatni. Hasztalan 

fogadás* Jön az új választás s megint recidivázik, s kiisz- 
sza azt a poharat egész a seprűjéig, a mit úgy bivnak, 
hogy « napidíjlefoglalás ». 

Ottó gróf még nem volt megérve ily elhatározásra. 

Az egyszeri bukás nevelte csak azt a vágyát, hogy 
államboldogító eszméit érvényesítse. 

A volt kormányrendszer bukásával egyidejű volt a ma- 
gyar országgyűlés egybehivatása. 

No hiszen arra, mint született törvényhozó, Eengeteghy 
Ottó gróf úgy is megkapja a regálist. 

De ő képviselő akart lenni. 

Hát hisz ez nem nagy tudomány: ha az embernek 
ötvenezer forint jövedelme van s annak felét rászánja. 

De Ottó gróf épen azt akarta, hogy a nagy tudomány- 
nyal jusson be a képviselői padba. — így már aztán ne- 
hezebb. 

Adott hosszú programmokat, kifejté egész rendszerét ; 
klubbokat alakított, a hol programmját felolvassák s mee- 
tingeket hitt össze, a hol azt megmagyarázzák. Beutazta a 
falvakat, beszólt az elöljárókkal az angol és franczia par- 
lamentárismusról. Értekezett a néptanítókkal a nevelés- 
ügyről; s elmondá nekik, hogy mit tart mindezekről 
Bluntschli? 

Természetesen, hogy megbukott. A választás napján 
nem volt neki húsz szavazója. 

Pedig akkor már szerelmes volt a szép Pelikánnéba s 
annak igéretét bírta, hogy valahányszor Ottó gróf szóno- 
kolni fog, mindig jelen lesz a karzaton. 

Mikor ezen legjobban búsulna, odajön hozzá egy ((vé- 
letlenül kisegítő » . 

(Ne tessék gúnyolódni ! az egész élet csupa véletlenek- 
ből áll.) 

A véletlen kisegítő volt egy derék erdélyi honpolgár. 

— Te, bajtárs. Én tudok neked egy igen jó választó- 
kerületet Erdélyben. Húsz ember választ ; mert az oláhok 
abstineálnaÍL. Ennek a húsz embernek kell fejenkint égy 

Digitized by VjOOQIC 



30() 

új szürdolmány, meg egy kalap, öt forint készpénz, teljes 
ellátás; összesen két ezer forint; nekem pedig az oda 
fáradásért, capaeitatióórt s a nyélbeütésért lesz szüksé- 
gem tízezer forintra, kerek számban tizenkét ezer forint- 
ért tied lesz a kerület. 

Hat hét múlva Ottó grófnak kezében volt a mandátum. 

Ez ugyan Columbus-féle tojás. 

Rengeteghy Ottó gróf, mint legkésőbb érkezett, csak a 
szélső jobb oldalon kapott már helyet. Felfogadta magá- 
ban, hogy azt a helyet még is nevezetessé fogja tenni. 

A hosszú verificatióknak épen akkor szakadt vége s kez- 
dődött ama nevezetes 1865-iki válaszfelirati vita. 

Ottó gróf feljegyeztette magát a szónokok közé. 

És aztán neki feküdt a nagyszerű szónoklatnak, mely- 
lyel epochát fog alkotni a magyar parlamentarismus tör- 
ténetében. 

A hír napokkal megelőzte e nevezetes maidenspeechet. 

Ottó gróf könyvnélkül tudta a beszédét s állhatatosan 
leste, hogy mikor kerül rá a sor. A szép Pelikánné min- 
dennap ott ült a szokott helyén s folyvást szemüvegezte 
a szónokokat. Ottó gróf féltékeny volt valamennyire. Ah, 
még ezek a kopasz ősz orátorok is veszedelmesek, mikor 
a szónoki nimbus körülfogja őket. A szónoklat a férfinem 
Venus-öve. Ottó gróf be fogja bizonyítani, hogy ezzel a 
varázserővel ő is ismerős. Hangja is szép volt s ha attól 
elszoktathatná magát, hogy szónoklat közben a balkezét a 
kabátja hátulsó szárnya alá dugja s a jobbkezével a zsi- 
nórra akasztott monoclejából szélmalmot csináljon, a ges* 
ticulatiója sem volna kifejezéstelen. 

Végre egy szombatnapon ő rá következett a szónoklat 
sora. Csak egy szónok volt a túlsó baloldalon előtte. A leg- 
kedvezőbb helyzet. A kire 11 és 1 2 óra közt kerül a sor. 
Akkor már nem fészkelődik a ház s még van türelme ki- 
hallgatni valakit. 

Ottó gróf piros szegélyű nyakkendőt kötött erre a napra. 

Már tíz órakor ott ül a tor^aton a szép Pelikánné. A leg- 

szebb hölgy a szónokhallgató közönség között : a tizedik 
múzsa, ki az ékesszólókat lelkesíti. Ha ő ott nincs, a szó- 
nokok tuczatostul nyilatkoznak az « elállás)) iránt: akkor 
nem is érdemes beszélni. 

Ottó gróf bizonyos volt felőle, hogy szónoklatában a 
világ minden bölcsesége benne van s hogy ő azt könyv- 
nélkül tudja. 

Csak egyet nem tudott Ottó gróf, azt, hogy szombat- 
napon a képviselőházban a kérvényeket tárgyalják elébb, 
azután jön a napirend. Ö csak azt látja, hogy a mint be- 
lép a házba, egy baloldali szónok végzi épen beszédét, 
házrengető hahotája mellett a padoknak. — Gondolja, 
hogy ez az ő antistese. Int a jobboldali jegyzőnek, hogy 
hívja fel szólásra. — Az bona fide elkiáltja a nevét «Een- 
geteghy Ottó gróf!» azt vélve, hogy a fenforgó kér- 
vényhez akar hozzá szólani, mely pedig azt kívánja, és 
semmi mást, hogy engedtessék meg a papoknak a háza- 
sodás. 

Erre Ottó gróf feláll, egy mosolygó pillantást vet Peli- 
kánnéra s a ház általános figyelmétől kisérve, hozzá kezd 
nagyszerű szűz beszédéhez. 

Volt pedig abban minden kigondolható szép, okos és 
jó. Rengeteghy Ottó gróf képviselő belevonta beszéde ke- 
retébe széles ismeretei egész tudományhalmazát, beszélt 
a Saint-Simonismusról és az atheismusról, a munkásmoz- 
galmakról és az egyházi vagyon rendeltetéséről, az agrar- 
alkotmányról és a socíalísmusról ; elvezette a házat Ben- 
tham iskolájába, onnan a Manchester- és a Lancaster- 
ískolákba ; megszólaltatta Montesquieut és Senecát s osz- 
totta nézeteiket. 

A ház egy darab ideig csak tűrte nagylelkűen e meg 
nem érdemlett leczkéztetéseket, később akadtak, a kik 
észrevették, hogy itt tévedés lesz a dologban s elkezdték 
a szónokot figyelmeztetni. Csakhogy olyankor, mikor az 
ember szónoklatot tart, olyan, mint a süket fajd dörgéskor, 
nem hall. 

Kezdtek neTetni rajta. Ezt meghallotta. Nem bírta el- 
képzelni, mit nevetnek? Újra megmagyarázta a dolgot. 

Akkor közbeszólt az elnök, figyelmeztetve a szónokot 
barátságosan, hogy szóljon a t tárgyhoz ». 

Ez meg épen felbőszítette a szónokot : tez mind a tárgy- 
hoz tartozik! Kérem magamat félbe nem szakíttatni*. 

— No hát tessék tovább beszélni. 

Azzal aztán fajta tovább az Egyesült-Államokról, az 
nniversal állameszméről, az ős jogokról és a védvám- 
rendszerről, a politikai taktikáról, az erényszövetségről, 
a proletariátusról, panperismnsról és a néger államokról, 
majd a noninterventío elvéről, a prodnctio, consnm és 
export közötti helyes arányokról, a kereskedelmi szerző- 
désekről, a Sanctio pragmaticáról, a foedenűísmnsról és 
dnalismusról, a modem hadrendszerről ; az adóreformról. . . 

S mentül okosabb dolgokat beszélt, annál nagyobbra 
nőtt a jucnndus jókedv a házban ; már a karzatok is bele 
voltak vonva a kaczagási condolentiába, a szép Pelikánné 
a legyezője mögé rejtette el arczát, úgy kaczagott. 

Végre megsokalta az elnök a tréfát, két kézre kapva a 
csengetyűt s csendet harangozva a házban, komolyan és 
cathegorice felszólitá a szónokot, de hogy már elvégre is 
nyilatkozzék világosan, hogy akarja-e hát, hogy a papok 
házasodhassanak, vagy sem? 

Ottó képviselő csak akkor ébredt fel mély szónokla- 
tából. 

A szomszédjai azután megmagyarázták neki, hogy mi- 
ben van a dolog? Akkor megharagudott, elment. A szép 
beszéd kárba veszett. 

És vele együtt a szép Pelikánnéhoz intézett sóhajtá- 
sok is. 

S ez nem volt Ottó képviselőnek utolsó debütje az or- 
szágházban. 

Még azután is meg-meglepte a házat egy-egy véletlen 
impromtuval, a mi magában igen okos dolog volt ; de a 
mire semmi apropos nem volt. Felelt hosszasan és alapo- 

san olyan szónokoknak, a kik egy szót sem szóltak, s 
megczáfolt olyan állításokat, a miket nem mondott senki. 
Odahaza kigondolta magának, hogy ő most ilyen meg 
ilyen ellenvetéseket fog hallani, azokra ezt meg ezt fogja 
felelni, s azt aztán megtette, akár volt rá ürügy, akár nem. 
Különösen fényes napjai voltak olyankor, mikor egy-egy 
szép idegen hölgy tűnt fel a karzaton ; az már neki olyan 
gyöngesége volt, mint más képviselőnek Napóleon herczeg, 
vagy a modenai herczeg jelenléte : olyankor előállt spee- 
chelni. S ha a ház már előre derült kedvet mutatott, mi- 
kor felállni látta, teljesen derült volt, midőn leült. — 
Vannak képviselők, a kik kitartó következetességgel ki 
tudják maguknak vívni ezt a kiváltságos kedvezményt. 
Eengeteghy Ottó közéjük tartozott. 

vm. 

Lassan-lassan elkövetkezik az idő, a mikor az ember 
észreveszi, hogy nő a homloka ! 

És pedig nem azért nő, mintha a feje lenne nagyobb, 
hanem azért, mert a haja lesz kevesebb. S aztán a bölcse- 
ség lakhelye, a homlok, addig nő, addig nő, míg egyszer 
túlnő a láthatáron s átmegy a túlsó hemisphseriumra. 
Ezzel egyidejűleg jár az a meglepő tünemény is, hogy a 
szakálla kezd megérni. Nem mondjuk, hogy őszül : de 
ínegérik, mint a búza. 

E kettős felfedezést bizonyos neme a búskomorságnak 
követi. 

Növekedik a tisztesség s apad a szeretetreméltóság. 

Eddig titkolta, tagadta a hódításait : most kezd dicse- 
kedni velük. 

A karcsú taille bizonyos embonpointra kezd szert tenni. 

S mind ezzel egyidejűleg feltámad az emberben a pénz- 
szerzési ösztön. 

Tudja jól, hogy az asszonyok csak azért közelítenek 
hozzá, hogy megcsalják a pénzeért, s iparkodik boszút 

állni a férfiakon, a Tisszacsalni tőlük a pénzig hogyha 
lehet. 

Oly magaslaton pedig, a hol Ottó gróf áUt, sok min- 
denféle lehetett 

Egyszer egy szép hölgynek vetette magát ntána már 
ilyen nagyhomlokú korában. Gyönyörű ereol arczú, fekete 
szemű menyecske volt; csupa tűzrér. Tíz lépésnyiről me- 
legített. — Eredetére nézre a szemita faj leánya, rokonvér a 
Sznlamithtal, mondjuk ki kereken : egy szép zsidó asszony. 

Férje volt. — Annál jobb. — Egy bankár. — Legjobb. — 
Meg lehetett vele ismerkedni. Csillagnak hittak, de nem a 
közönséges csillagok közül való volt ; ezt Fixstem-nek hit- 
tak. Állócsillag! Bizonyítja a firma bukhatatlanságát. 

A legelső megismerkedés után Rengeteghy Ottó és Pix- 
stem nevei elválhatlanok lettek egymástól. 

Hajh, az a szép FÍKstemné nagy mozgalmat idézett elő 
az egész zodiacusban. 

Rengeteghy Ottó, mint nagynevű főúr és befolyásos 
képviselő, egyik vállalatot a másik után inditámeg a szép 
Fixstemné férjének tervezete nyomán. Volt azokban tar- 
gonczavasút, földszurokfőzető gyár, kutyaszőrt értékesítő 
fonoda; mesterséges márvány-öntő, szóda-lepárológyár ; 
Pest városa felett a légben elvivő vasút, tengeri hajózó 
vitorlás társulat a Dunán, erdőket megvevő s gyufának 
felkészítő társulat, cbinai gyaloghintó onmibus-vállalat, 
kukoricza-papirmalom, áfonyatermelő-telep, fürészporból 
faczementtetőt csináló merénylet; puszta- vásárló és pár- 
czellázó istenkísértés ; — új város építtető Bábel vállalat ; 
utczatörető vandalismus ; bort szőlő nélkül előállító koty- 
vasztás ; — bukott adósokat árendába kivevő bank, espano- 
hungarian bank, szakállra hitelező takarékpénztár, ki- 
bázasító egylet, tűzkár után biztosító társulat, esernyő 
ellopatás ellen biztosító, szivar nem szelelés ellen bizto- 
sító, Dunába vizet hordató, strikeakklimatáló társulat ; a 
miknek mind Rengeteghy Ottó gróf volt az elnöke, Fix- 
stern Mathusalem volt az igazgatója. 



Digitized by VjOOQIC 



305 

És Eengeteghy Ottó gróf mindezen különnemű tárgyak- 
hoz ex asse értett. 

A publikumnak határtalan bizalma volt hozzá. Látta, 
hogy főúr, tudta, hogy képviselő s sejtette, hogy ez az az 
ember, a ki mindent tud. 

Egyszer aztán beütött a « roncs » (Krach), még nem is a 
73-iki, csak annak a bátyja. De Ottó gróf vállalatainak az 
is elég volt. Mikor egyszer össze kezdte számítani, hogy 
mennyire mennek a kötelezettségei, a miket elvállalt, le- 
szédült az íróasztala mellől. Azok túlhaladták összes bir- 
tokai értékét, ha eleget akart nekik tenni. 

De hát az ilyen kritikus pillanatokban kell az ember- 
nek az eszét elővenni. — Fixstern megnyugtatá Ottót, 
hogy lehet mindezeket az ügyeket szépen «legombolyí- 
taniw. A «gi*ünderek» szépen kiúsznak, a részvényesek 
pedig szépen elúsznak. 

Ottó gróf kissé kellemetlennek találta ugyan ezt a ne- 
mét a rendezkedésnek, de az az egy kecsegtető mégis volt 
benne, hogy e bonyolult ügyek kígubanczolása miatt a 
szép Fixsternné férje hétszámra Bécsben lakott — s a fe- 
leségét nem hordta magával. 

Egy napon aztán egy hívatlan látogató érkezett Eenge- 
teghy Ottóhoz. Nagybátyja, Erdőváry gróf. 

— Kedves öcsém, így szólt hozzá. Te ez ideig összes 
meglevő birtokodat, a senioratuson kívül elkoczkáztad 
vállalatai don. Tehetted, tied volt. De most útban vagy, 
hogy még a becsületes nevedet is elveszítsd. Azt nem sza- 
bad tenned, az a mienk. A becsület nem tür se liquídatiót, 
se Ausgleichsverfahrent. Mi téged gondnokság alá helyez- 
tetünk, s azontúl jövedelmeidet, — évdíjadon kívül, — 
azoknak a teljes kielégítésére fordítjuk, a kiknek irántad 
jogos követeléseik vannak : s azoknak száma legio ! 

És Eengeteghy Ottó gróf úgy járt, hogy mire a szakálla 
megszürkült s a tarkója megkopaszodott: törvény által 
kiskorúvá lett nyilvánítva s nagybátyjának gondnoksága 
alá került. 

Jókai: NoTellák. 20 

A mint ez köztudomásúvá lett, Fíxstern és a szép me- 
nyecske — nem hullott ugyan le az égből, de átköltözött 
egész firmájával együtt Bécsbe. Az megtörténik, hogy a 
csillagok változtatják a helyüket. 

Ottó gróf ez időtől fogva kénytelen volt eddigi jövedel- 
meinek egy tizedrészével kijönni. 

Hiszen, mint tudjuk, még ez is igen tisztességes létalap* 
Annyi, a mennyiből egy államtitkár, egy királjd táblai el- 
nök, egy ezredes tartozik «úri lenni. 

De ő ránézve ez a « szegénység* volt. Az élet kényel- 
meire még mindig elég volt az, de az élet hóbortjaira nem 
telt belőle. 

Meg lehet szokni a porrá léteit, de az összezsugoro- 
dást nem. 

Megszokhatja valaki azt, hogy milliomai, palotái elvesz- 
tése után mezítláb járjon, az utczán háljon, rongyba ta- 
karózzék, káposztatorzsát egyék : ebben van még drámai 
erő, van heroismus ; — de nem szokhatja meg azt, hogy 
miután angol teli véreket tartott s istállóját técurie t-nek 
nevezte, ezután két fakó « turcsi » legyen a hintója elé 
fogva, hogy páholy helyett zártszékre járjon, hogy bor- 
deauxi helyett villányit igyék, hogy arany helyett tizesbe 
kártyázzék, hogy sálon, múzeum és téli kert helyett má- 
sodemeleti garzon-szállást tartson, hogy a kabátját maga 
vegye fel, hogy saját parkja helyett a városligetbe járjon 
sétálni, hogj' oroszlánok helyett verebekre lövöldözzön s 
hogy a szép hölgyeknek ékszer helyett csak virágcsokro- 
kat ajándékozzon s különösen hozzászokhatatlan gondo- 
lat megvallani azt, hogy ő már nem gazdag, azok előtt, 
a kik megszokták tőle sokat várni ! 

Ez csendes őrültségre vezet. 

A lesújtott kezdi kerülni a mégszokott társaságokat a 
új ismeretségek martalékául esik. Azután végkép otthon- 
ülő lesz s folyvást egy tárgyon töpreng; abba mélyeszti 
el egész lelkét, nem tud egyébről gondolkodni. Mindenüvé 
azon érzés követi, mintha az egész világnak adósa volna, 

mintha mindenki ellensége volna, mintha minden asszony 
megcsalta volna, mintha válópere volna az egész emberi- 
séggel s mintha dehonestálná mindenki, a ki ránéz. 

Azért is szeret egyedül lenni, hogy háborítatlanul ihas- 
sék. Pálinkát iszik. Mindenféle nemeit az égetett italok* 
nak, erőseket és legerősebbeket. 

Csak idegizgató olvasmányokat tűr nieg. 

Egy napon aztán olyan valami érzés lepi meg, mintha 
valami nagy denevér suhant volna el feje fölött s annak 
egy szárny csapása érte volna feje hátulját. Elszédül, s 
mikor magához tér, a keze reszket. 

Ez ő volt ! 

A mindenre megtanító ! 

Az repült feje fölött el, az érintette denevér szárnyával, 
az ÍJgyelmeztette arra a két betűre, a mi tenyerébe van 
írva : Mementó Móri. 

Ez a perez nagyot fordít rajta. Megdöbben. Eettegni 
kezd a rejtelmes «vég«-től. Elhatározza magát, hogy 
nem iszik többet s lelkét, testét újjá teremti. Elpusztítja a 
liqueurös palaczkokat, tűzbe hányja az izgató olvasmányo- 
kat, vízgyógyrendszerre adja magát s szabad levegőt keres. 

Meglepi az elhagyatottság érzete. Teste, lelke milyen 
egyedül van ! 

Támaszt keres. Eljár a templomba páter Klinkowström 
prédikáczióit hallgatni. Ott újra találkozik hajdankori 
ideáljával. Zsombolyinéval. Az most a « hármas korona 
egylet» védasszonya. Igaz, buzgó keresztyén lady patro- 
nesse. Ez megnyeri öt magas czélú egylete számára. Egy- 
előre csak confrátemek. A felavatottak egyúttal az lUumi- 
nat-rend tagjai : nőtlenségi fogadalommal. Ottó gróf egész 
kedélyével adja át magát a hitbuzgalomnak. A mit a bűnös 
italokon meggazdálkodott, oda adja Péter-fillérnek. Eljár 
az úrnapi körmenetekre s kiséri szent királyunk dicsősé- 
ges jobbját István király napján. Mária- Czellbe fogadalmi 
ajándékokat küld. De nőtlenségi fogadalmat letenni mégis 
tartózkodik. 

20* 

Odahaza, szerény gargon lakásán, vár reá estenkínt 
egy szelíd kis teremtés, a házmester leánya. Lóri, ki gon- 
dot visel rá, ápolja, gondozza teljes önfeláldozással, s 
gyermeki önzetlenséggel. 

Soha nőféle oly hiven nem ragaszkodott hozzá, a míg 
gazdag volt, ifjú volt, délczeg volt, mint ez a szegény kis 
leány most, mikor már megbukott, megvénült, össze- 
rokkant. 

Úgy gondoskodik minden apró szükségéről, úgy tűri 
változékony rigolyáit s nem törődik vele, hogy mit suttog- 
nak felőle a szomszédok? hogy hajadoni hírneve odavesz. 

S Ottó gróf jól sejti azt, hogy mi neki ez a gyermek? s 
mivel tartozik ő annak ? 

— Elveszlek, leányommá fogadlak, azt mondja neki 
minden este. Te leszesz a feleségem. Te leszesz a leányom. 

Aztán reggelig elfelejti, kiálmodja, a mit ígért neki; 
akkor megy a misére, megy a «tiara-egylet» gyűlésébe. 
Ott ígéretet tesz a főnöknőnek, hogy zárdába vonul ; szer- 
zetessé lesz. Istennek szenteli magát. 

Estére megbánja igéretét; megint hazamegy, s a szép 
Lórinak esküszik, sorba csókolva minden ujja hegyét : 
«enyimmé teszlek, vagy férjed leszek, vagy apád». 

Eagaszkodik egyszerre a földhöz is, a mennyországhoz 
is ; — de egyiket sem akarná elszalasztani a másikért. 

Egyszer aztán az a suhanó denevérszárny másodikat 
legyint az agyhátuljára. 

Még élve marad ; csak önmagának hal meg. 

Élve marad ; csak minden fc elfelejt, mindent, egész 
odáig, a hol két esztendős korában elkezdett tanulni : az 
első járást, az első beszédet. 

Nem tudja, hogyan kell lépni, hogyan kell szótagokat 
kimondani? 

A nagy tudós, ki tegnap még tizenegy nyelven tudott 
beszélni, ma csak ezt a szót tudja kimondani : «nem». 

Ha kér, ha köszön, ha örül, ha boszankodik, nincs más 
szava, mint ((nem)>. 

Eljárnak . hozzá reggelenkint a «tiara- egylet* tagjai; 
maga a kegyes elnöknő is; biztatják, unszolják, térjen 
meg Istenhez ; nyerje meg az utat az örök üdvösséghez. 

Ottó gróf csókolja az ajkához tartott feszületet s azt 
mondja: « nem, nem! » 

Aztán mikor egyedül marad, megelevenülnek előtte azok 
az arczképek, a mik ágya fölé sorba föl vannak aggatva a 
falon, az annyi édes és keserű einléktől örökké élve tar- 
tott képek : a jó és rossz angyalok, a bűnösök és áldoza- 
tok, a szenvedők és a csábítók, s körül tánczólják légbe - 
emelkedő ágyát s kápráztatják szemeit a multak össze- 
zavart eseményeivel ; gúnyolják, kínozzák, siratják, ki- 
nevetik. ^ 

Csak a hű ápoló meg;ielenésére hagynak fel a varázs- 
ánczczal. Csak akkor rebbennek rámáikba vissza, mikor 
az a halavány gyermek oda ül ágya szélére s hűs kezét 
homlokára teszi. 

Olyankor aztán úgy mondaná neki Ottó gróf : 

— Tépd le e kínzó képeket e falról; rakj tüzet a kan- 
dallóban, égesd hamuvá valamennyit. Aztán tedd ide a 
fejedet a vánkosomra. Ölelj meg. Melegíts fel, hogy a ke- 
zemet neked nyújthassam. Aztán hivass papot, hadd mond- 
jam meg neki, hogy szeretlek. — Hadd áldjon meg. Hadd 
tegyek valami jót egyszer és utoljára életemben. Szeretlek* 
Isten úgy segéljen ! 

És mondja e helyett folyvást — azt az egy szót, a mit 
még tud : 

— . . . Nem, nem, nem, nem, nem, . . . százszor egy- 
más után, nem ! 

Végre azután jő a suhogó denevérszárny harmadszor is, 
s a nagytudományú bölcs regénye be van fejezve! 

.... Ha a sírkövek igazat mondanának, az övén ez 
állana: 

• Mindent tudott; de semmit se szeretett.)) 

A LEGVITÉZEBB HUSZÁR. 

Magam is megdöbbenek, a mikor ezt a czimet leirom ; 
hisz ez a szó: «huszár», maga is annyit jelent, mint «leg- 
vitézebb»; ki érdemli meg azt, hogy a történet által, a 
költők nyelvén s a köznép danáiban « hősök hősének* ne- 
veztessék ? 

Pedig mégis igazam van. 

Volt egy férfi — nem is olyan régen halt meg — , a ki 
a mellett, hogy tökéletes eszményképe lehet egy, csupán 
a költők agyában született, középkori lovaghősnek, valódi 
élő mintája marad egy tetőtől talpig magyar vitéznek: 
annak is pedig huszárnak; olyan huszárnak, a kiről az- 
után a többit szabják. 

Ez a férfi volt Simonyi József ezredes. 

Ni, hogy villognak az öregek szemei, mikor ezt a nevet 
hallják! Ismerik őt jól mindazok, a kiknél az öszhaj és 
az emlékezet még anno 1800-ból ered. Látták bátor tekin- 
tetét, hallották csodadolgait, bámulták, büszkék voltak 
rá és azután — megsiratták. Hallgasd meg te is ifjú nem- 
zedék : ki volt ő, mi volt ő ? és tanuld meg, hogy az előtt 
is voltak ám derék emberei a magyarnak ! — Ezután is 
lesznek, ha Isten úgy akarja. 

I. A FIATAL DIÁK. 

Tekintetes Szabolcs vármegyének Nagy-Kálló városá- 
ban született ez előtt jó nyolczvan esztendővel, épen a 
három hetesben (1777) történetünk hőse ; ki hogy legott 

hősnek született, bebizonyítá az által, hogy már csecsemő 
korában nem maradt meg tőle épkézláb csésze és tányér, 
a mi a kezébe akadt, mikoron pedig a hatodik esztendejét 
betöltötte volna, nem volt az a jegenyefa^ a melynek a 
tetejéről ő a szarkafészket le ne szedte volna, sem olyan 
magas toronytető, a hol őt csiripoló verebek, mint har* 
czias ellenséget megjelenni ne látták volna. Sőt annyira 
ment már vakmerőségében, hogy a szomszéd becsületes 
eczetfőző és pipacsináló izraelita kereskedők folyamodást 
kényteleníttetének tenni a jó öreg Simonyi Pál uramhoz, 
tiltaná meg rettenetes gyermekének, miszerint az ő sza- 
kállaikat ne czibálná meg az utczán, a ki miatt már a 
templomba sem mernek majd járni ! a szomszédasszonyok 
pedig azért, hogy ártatlan csirkéiket mind elhajigálja, ab- 
lakaikat beveri; a pásztorok a mezőről pedig a miatt, 
hogy József úrfi mind agyonnyargalja a lovaikat. Csak 
egy kendermadzagot vesz elő, a mit a zsebében hord, a 
ló fejére veti s le nem lehet róla teremteni sem embernek 
sem lónak. 

Még akkor Jóska nem volt idősebb hét évesnél. 

Áldott szüléi sóhajtozva gondoltak rá : mi lesz ebből a 
fiúból, a ki már eddig is annyi gonosz csinyt követett el ? 
Vagy nagy úr lesz, vagy a tömlöczben hal meg. 

Pedig jó édes anyja úgy szerette volna, ha derék tudo- 
mányos férfiú vált volna belőle, a ki egykor tán Nagy- 
Kálló városában senatori hivatalt viselend ; vagy még in- 
kább, ha nagytiszteletű pap válnék belőle, talán kanonok, 
prépost, vagy apátur. 

Nem is múlt rajtok semmi üdvös szándék, elküldték 
tanulni Jóskát Mária- Pócsra, mikor már nem birtak vele ; 
onnan Debreczenbe, a hol kanállal mérik az ifjúságba a 
tudományokat. 

Már hiszen Jóska úrfi ott is csak kitett magáért. 

ö pápista diák volt, Debreezen pedig a kálvinista Jeru-. 
zsálem. 

Még az én időmben megvolt az a jeles szokás, hogy a 

két felekezet iskolásgyerekei, mikor valami jó mulatságot 
akartak maguknak csinálni, összeosoportosultak s jól el- 
verték egymást. Botot nem levén szabad viselni kicsi diá- 
koknak, az egész harcz ököllel és léniával, meg szíjra kö- 
tött könyvekkel harczoltatott meg, hanem azért karmolt 
pofát s beütött orrt vihetett belőle haza, a ki otthon újra 
meg akarta veretni magát. 

Simonyi Jóska hírhedett legény volt az ilyen csatákban, 
négy-öt ellenségtől még csak meg sem szaladt s ha botra, 
vagy kőre talált, egész sereggel szembe nézett. 

Már pedig a Péterfia-utczától, a hol lakott, a piaristákig 
ballagva, sokszor kellett kálomista ellenféllel találkoznia, 
a kik aztán megkerítették. A mi hősünk e miatt mindenütt 
a kerítések alatt, kapuk szögletében, a hol senki sem sej- 
tette, dugaszban tartott botokat, köveket, azokat rántotta 
elő, ha hirtelen megszorították. Dyen hadi fortélylyal kel- 
lett mindennap keresztülvágnia magát az iskoláig. Ezek 
voltak legelső tanulmányai a hadviselésben. 

Kegyes oktatói nem helyeslék ezt a rakonczátlanságot 
s fenyegették szörnyen, ördöggel, pokollal, míg a vakmerő 
fiu egyszer megharagudott az annyiszor emlegetett ördögre, 
8 két pajtásával összebeszélt, hogy majd fölkeresi ő maga 
azt az ördögöt, a kivel olyan nagyon fenyegetik, s kapta 
magát éjfél órájában, kiment velők a keresztútra, s ott 
holmi bolondos diák szavak emlegetésével akarta kény- 
szeríteni ezt a földalatti nagyurat, hogy idézésre jelenjen 
meg; a holott is addig kiabáltak az úrfiak, a míg csak- 
ugyan megjelent a hátuk mögött — nem egészen az ör- 
dög, hanem csak az őr, a ki a csendháborítás miatt úgy 
eldöngeté a hátaikat, hogy az ugyan a pokolba is beillett 
volna mulatságnak. 

Ilyen ördöngös történet után nem lehetett Jóskának 
Debreczenben megmaradni, a tréfának híre futott, szülei 
is megtudták, s erre elhatározák magukban, hogy fino- 
mabb erkölcsök tanulása végett felküldik őt Pestre, az 
ország fővárosába ; itt idegen nyelvekre, zongorára, hege- 

dűre taníttatták, sőt még az anatómiai leczkékre is járatták, 
melynek mind igen sok hasznát vette ö későbben, mert 
igen sok földet bejárván, olyan jól megértette magát min- 
denféle nemzetekkel, hogy még a mit nem kért is, oJaa»d- 
ták neki s azokban a nagy hangversenyekben, a hol ágyúk- 
kal zongoráznak és kardokkal hegedűlnek, sokszor produ- 
kálta magát mint solo-virtuóz ; a mi pedig az emberi ta- 
gok bonczolását illeti, már ahoz remekül értett. 

II. AZ UJONCZ. 

Már biz azt meg kell vallani, hogy a mi a tudományokat 
illeti, azokért nem sok hajaszála hullott ki a jó Simo- 
nyi Jóskának. 

Egészen más forgott az ő fejében, mint csendesen ülni 
naphosszant az Íróasztal mellett és doktorrá lenni, sokkal 
inkább vágyott embereket beteggé tenni, mint őket gyó- 
gyítani. 

Menni messze — messze, keresni bajt, küzdeni vesze- 
delemmel ; regényes kalandok közt szerezni hírt, dicső- 
séget, ez dagasztá az ö keblét, ennek az ábrándjaival volt 
tele szive-lelke s fázott belül, ha poros könyveire tekintett, 
a miket ő nála különös alkalma volt belepni a pornak. 

Hiszen nem is lehet minden ember tudós. Kinek-kinek 
megvan a maga hivatása. A jó katona rossz verset ír, a jó 
poéta rossz háborút csinál; a jó mesterember lehetne rossz 
földmíves, s a legderekabb gazdával elfordulna a világ, 
ha a kathedrába kellene neki menni, hogy ott prédikáljon. 

Hegedülhetett Jóska fülébe három zenemester, beszél- 
hetett a fejéhez tizenhárom tanár; csak az lett belőle, 
hogy a mint egyszer Budán meglátott egy toborzó hu- 
szárcsapatot, elfeledte, hogy iskolába várják, elbámulta 
óra hosszat a tarsolyos, vitézkötéses legényeket, a mint 
olyan vígan tánczoltak az utcza mentében, úgy pöngették 
taréjos sarkantyúikat, úgy csörtettek kardjaikkal, olyan 
délczeg, gyönyörű fiuk voltak egytül- egyig. 

Jóska elkísérte őket utczáról-utczára, elólálkodott körü- 
löttük, mikor egy-egy parasztlegényt itallal kínáltak a 
vidám katonák, bevonták körükbe, mar-kába veregettek, 
fejébe nyomtak vitézkötéses csákót, úgy mentek vele da- 
lolva, összeölelkezve odább. Jóska úgy irigylette, hogy 
mással így bánnak*, őt csak meg sem látják. 

Alig volt még tizennégy éves a fin, inkább lehetett volna 
leánynak felöltöztetni, mint huszárnak. 

Végre megpróbálta mégis, odasomfordált a toborzó őr- 
mesterhez s megkérdé tőle, ha nem volna-e még olyan 
tele a regement, hogy ő el ne férhetne benne ? 

Az őrmester előre köpött, hátranézett s azt monda a 
gyereknek : 

— Tán én szoptassalak ? 

Ez azonban addig alkalmatlankodott neki, míg a hu- 
szár boszujában belecsapott a markába s megszorítá a* 
fiu kezét teljes erejéből. Eopogfeak a porczikái, de csak 
meg se szisszent bele. A huszá rnak megtetszett a legényke. 
Nem bánta hát, jöjjön vele. Nyomott a fejébe akkora sü- 
veget, hogy a fülei tartották meg a karimáját, s adott rá 
valami mentét, a mi a térdeit verte ; a kard pedig épan a 
földön szánkázott utána. 

De ki volt azért büszkébb, mint Jóska az új ruhában ? 
A mi után oly rég vágyott, a miről annyit álmodott : kard 
csörömpölt az oldaláQ, piripa ágaskodott alatta ! 

Hiába is váltották ki megrémült szülői, újra katonává 
lett megint, sem az apa átka, sem az anya könye vissza 
nem tarthatá, neki menni kellett, merre sorsa vitte. 

Szelid képű gyermek volt még, mennyit csúfolták ar- 
czáért, hogy oly gyöngéd és bajusztalan ; pedig óra hosszant 
kiállt a forró napra fedetlen fővel, hogy jobban elbámul- 
jon, s azt a pelyhet ott az ajkán suvikszszal mázolta, hogy 
kezdjen hasonlítani a bajuszhoz. 

Épen török háború volt, azujoncznak a táborélettel kel- 
lett megkezdeni a katonaságot; mielőtt ráértek volna 
megtanítani, hogyan fogja a kardot ? már az volt a jelszó : 

«üsd, vágd !» mielőtt megunhatta volna a komisz-keny eret, 
már azon kellett sóhajtania, hogy bár csak volna hát egy 
kis darab ! 

Pancsovánál, a mocsár mellett, húsz napi esőszakadás 
után azt mondták a huszároknak, hogy itt meg kell tele- 
pedni. 

Csűrökig érő dagadt sár közepén, hideg havas eső alatt, 
olyan helyen, a hol hire sincsen emberi hajléknak, lóhá- 
ton ülve éjjel-nappal, és koplalva éjjel úgy, mint nappal. 

— Keress fát! kiálta a fiatal ujonczra a vén János 
káplár s Simonyinak ugrani kellett fát keresni. 

Talált is eleget, elhozta egy hid karfáját. Minek is a 
hidra karfa ? ezt csak a részeg emberek kedveért találták fel. 

— Vágd fel, ha hoztad ! mordult a káplár újra. 

Simonyi hordott baltát is magával, felaprította a fát, 
tüzet is rakott belőle ; akkor a vén katonák körülülték a 
tüzet szépen s Jóskának csak a hátuk mögül jutott a me- 
legből, pedig a ruha is csonttá volt fagyva rajta. 

A vén János káplár hozzáfogott a főzéshez. Szép kis 
főzés. Egy elesett ló szügyéből aprítottak gulyáshúst a 
bográcsba, a mit ökörnyomból merítettek tele vízzel ; közé 
hányták a hatnapos profuntot is, hogy kissé megdagadjon; 
nem volt sem só, sem paprika, de volt puskapor elég, ezzel 
fűszerezték meg az ételt, úgy, hogy a ki evett belőle, mind 
úgy nézett ki, mintha suviczkos katulyákat nyalt volna ki. 

De mégis boldog volt, a ki a bográcshoz férhetett. A vén 
katonák úgy körülfogták azt, hogy Jóska öcsénknek nézni 
sem lehetett bele. ' 

Végre a vén János káplár, mikor már maga megelégelte 
a puskaport, megszánta a fiút. 

— Ejnye öcsém, te is itt vagy ? szinte el is feledtelek. 
Tartsd a markodat szaporán. 

Azzal kivett a számára egy darab főtt kenyeret és ló- 
húst, s átnyújtotta neki a többiek vállán ; de mielőtt a fiu 
elkaphatta volna, mintha véletlenül tenné, leejté azt a 
nagy sárba. 

— Utczu, biz ez leesett; ne bánd öcsém, annál egész- 
ségesebb léssz, lásd, a kacsa is homokot eszik az ételhez, 
hogy jobban emészszen. 

Jóska sem nézte most: hova tálalták az ételt? fel-ette 
azon mód s midőn vacsora után kiadatott a rendelet, hogy 
három óra hosszat szabad aludni, nézte, hogy hova feküd- 
jék le? 

Nem volt más vetett ágy, mint csupán csak a jó puha 
sár. Simonyi sajnálta szép zsinóros mentéjét betoUazni 
vele, hát csak egyéb után törte a fejét. Hová feküdjék le? 
Hátha állva is lehetne aludni? úgy van ; a mint egy kö- 
tél ki volt feszítve két karóra, a hova a lovakat pányváz- 
ták, azt választá ki éjjeli szállásul, ráborult szépen, a kö- 
telet hóna alá fogva, s mint a száradni terített gúnya, 
lógott rajta és elaludt. 

Elaludt és azt álmodta, hogy odahaza dúsan terített 
asztal előtt áll, az ételek oly ízesen párolognak a szép 
sávolyos abroszról, édes anyja puha ágyat vetett számára 
s nyakába borulva, gyönge karjaival átölelve vállát úgy 
kéri, úgy könyörög: «ne menj el, ne hagyj itt. Nézd apád 
is meghal bánatában.* — « Elmegyek, elmegyek, feleié a 
fiu, katonává leszek. » — «Fázni, éhezni fogsz, nyomorú- 
ságba jutsz, ne hagy itt, ne menj el.» — «!Elmegyek, el- 
megyek.* — «Megölnek, levágnak, véredet kiontják; az 
aggodalomtól megszakad a szivem ; ne menj el, ne hagyj 
itt !....» 

Trombitáltak ébredőre A fölserkenő ujoncz 

még akkor is rebegte : elmegyek, elmegyek. 

Azután kitörülte szemeiből az álmot, előkereste csákó- 
ját, felugrott a lovára s örült a szive, hogy itt lehet! 

III, AZ ELBÖ VÉR. 

Jön a török, jön a török! Megfújják a trombitákat; a 
vitézek alatt tánczol a paripa. Lóra katona, itt az el- 
lenség ! 

Jóska vitéz is kihúzta szablyáját s odafurakodott az első 
sorba. 

— Visszamégy te tintás szájú ! rivalkodott rá az öreg 
János. Azt gondolod examenre megyünk? Takarodol a 
hátulsó sorba ! 

Szegény fiúnak hátra kellett állni ; — de nem sokáig 
volt hátul, a mi hátul ; mert rohammal támadt a török 
lovasság s egy pillanat alatt összekeveredett a két nemzet 
népe, ütve vágva egymást, ki hol emberére talált. Had- 
sornak, csatarendnek hire sem volt többé ; törökség, hu- 
szárság, turbánok és csákók összekeveredve dulakodtak 
alá s fel a mezőn. 

Jóska paripája elvadult e zajra, elkapta a fíut, s mire 
urává tudott lenni a lóngtk, csak azt vévé észre, hogy egy 
csoport fényes, bogláros török úr közelit feléje, a kik kö- 
zül egyik olyan goromba volt, hogy hegyes dzsidájával 
nekirugaszkodott az ártatlan fiúnak. Jóska sem volt hát 
rest, kirántá a kapából mind a két pisztolyát, s rásüté 
bátran a törökre. Nem is czélozgatott ; gondolta magában : 
neki csak durrantani kell, — az azután a golyó dolga, 
hogy embert találjon. A törökben nem tett kárt a lövés. 
Jóska nem tudott lőni, de tudott hajítani. Mikor már 
emelte a török a dárdát feléje, úgy hajítá főbe az üres 
pisztolylyal, hogy az menten lefordult a lórul. Meglátta ezt 
egy másik nagy csojtáros szarácsi, nagy haraggal neki- 
nyargal a fiúnak s görbe kardjával jobb felől a nyakához 
vág nagy dühösén. 

Jóska gondolta magában, hogy hisz az ő kezében is 
kard van, s ha ő azt oda tartja, a hova a másik vág, 
semmi baja sem eshetik. Ámde a gonosz bancsokos nem 
oda vágott, a hova nézett, hanem a helyett balfelől csapott 
a legény fejére ; kétfelé repedt a csákó, fele jobbra, fele 
balra hullott, s egy hosszú seb a homlokon végig elborítá 
vérrel az ifjú szemeit. Talán örökre is elborította volna 
azokat a halál sötétsége, ha az öreg János káplár ott nem 
termett volna. 

— üyenatta tarja ! szólt ez káromkodva. Nem látod, 
hogy ez még diák, nem tudja a vágást? 

De tudta az öreg, s hogy jól mégis felelt, arról a török 
úr bizonyságot tehet — valahol a paradicsomban. 

Maga a császár is látta ezt a tusát egy közeli dombról 
s a sebesült ifjúra kiálta ; a mitől az aztán jobban meg- 
ijedt, mint magától a töröktől, s örült, hogy elvitték onnan 
a kórházba. 

Egy hosszú deszkaépület volt elkészítve a sebesültek 
számára, melynek sártapasztékán ujjnyi vastagon állt a 
dér; egy-egy vaskemencze melegített ott, a hol állt, az 
ablakról pedig csüggtek a jégcsapok. 

A jámbor ujoncznak rossz volt ez a helyzet, rossz a 
hideglelés, mit a sebtől kapott, rossz a szűk eledel, a hal- 
doklók éjjeli nyögése, a kínos műtétei, és a mindennél 
rosszabb orvosság. Nem akarta az orvosságot venni, soha- 
sem szerette ő azt. Nem való az katonának. 

Egy jó öreg orvos mégis rábeszélte, hogy vegye be, a 
mit rendelt neki, a míg ez elszánta rá magát. 

Jóska mellett feküdt egy maródi baka, a kinek az volt 
a baja, hogy megvesszőzték ; az orvos annak is rendelt 
valami vastag írt, a mivel a hátát bekenjék. 

Az ostoba orvossegéd, hogy az ördögök tilolják meg, 
összetévesztette a két orvosságot: a baka hátát bekente a. 
decoctummal; szegény Jóskával meg megitatta a másik 
hátára ienendő valamit, a mitől ez azután igazán olyan 
rosszul lett, hogy többé meg sem tudott mozdulni. 

Néhány nap múlva új főorvos vette keze alá a betege- 
ket. Mikor Simonyira került a sor, keresztet vetett rá : 

— Nem kell ennek több orvosság. Holnap el lehet 
temetni. 

Jóska hallotta, hogy mit beszélnek róla s boszankodott 
rajta. 

Alig fordítottak neki hátat az orvosok, fölkelt, felöltö- 
zött, a tarsolyában talált egy darab száraz kenyeret, azt 
megette s aztán kiült a napra. 

— Majd meglátom én, hogy meghalok-e, ha nem 
akarom? 

Harmadnapra semmi baja sem volt, csak az a hosszú 
vágás ott a homlokán végig, a mi még jobban illett neki. 

De ne is közelített légyen hozzá többet orvos, mert ha 
le kellett neki feküdnie valami baj miatt, mindig maga 
mellé tette az ágyba a baltáját, s megesküdött, hogy ha 
valaki azzal a szóval jön hozzá, hogy «mutassa a nyelvét», 
majd megmutatja ö annak a tulajdon fülét. 

IV. AZ ELSŐ ÉRDEMREND. 

A törökök elpihentek. Azt mondták a magyarnak; 
•kend is jó katona, én is jó katona; — ne bántsuk egy- 
mást*. Ezek helyett támadt veszedelem nagy Franczia- 
országból, a honnan szokott jönni minden egyéb divat. 

Ekkor az volt módi, hogy az emberek beverjék egy- 
másnak a fejét. 

Simonyi már ekkor nagyravitte dolgát; vieekáplárrá 
lett, Metz és Thionville városok között tizenhat legény- 
nyel állt az előőrsön. 

Egyszer lát messziről szembe közeledni hatvan kék 
ruhás huszárt, szép tollas kokárdákkal, piros zsinóros 
övekkel. 

Gondolta magában, a ki egyszer huszár, az nem lehet 
más mint magyar ; arra nem is gondolt, hogy más nem- 
zetnek is van annyi embersége, hogy a legvitézebb em- 
bereit kiválogatja, s magyarnak öltözteti. Messziről is 
kiáltott már rajok : 

— Pálinkás jó reggelt, pajtás uraimék ! Hát honnan és 
hová? 

Erre a francziák, a kik máskülönben udvarias népek, 
olyan illetlenül feleltek, hogy lovaik fejére lehajolva, 
kurta karabélyaikból rálőttek egyszerre Simonyi vitézeire. 

— Ejnye ilyenatta ! kiáltott a vicekáplár, ez-e az em- 
berség? Rajta magyar ! 

Azzal nekivágott tizenhat emberével a franczia sza- 
kasznak, kiki választott belőle magának egyet ; Simonyi 
magát az ellenfél kapitányát, nem kérdezve : illik-e, nem 
illik-e egy vicekáplámak egy kapitánynyal verekedni? s 
minden vivási tudomány ellenére az első vágással úgy 
leüté a lóról, hogy az föl sem kívánkozott többet. Vezérük 
elestén az ujoncz francziák szanaszét futottak. Hasztalan 
kiabált utánuk Simonyi, hogy maradjanak még egy kicsit, 
eztán jön a java; nem akarták megérteni. 

Mire a magyar huszárság zöme odaért a lármára, 
Simonyi előőrsi csapatja már vissza is tért tizenhárom 
elfogott lovat czepelve gazdástul. 

E kis tréfa után felhivatták Simonyit a tábornokok, a 
nagy ősz vitézek, azokkal az arany hajtókás molnárszín 
kábátokkal, odamentek a piruló legényhez, megveregették 
a vállait, halkan mondogatták egymásnak: « derék fiú, 
bátor ficzkó ; ha valami adja elő magát, a hová merész 
szív kell, ezt kell küldeni. » 

És Simonyi jól lelkébe vette mind azt, a mit hal- 
lott. — — Utoljára pedig maga az ezred tábornoka tüze 
fel mellére a vitézség ezüst érdempénzét; azt mondva 
neki, hogy szerezzen hpzzá többet is. 

Ha mondta, nem is rosszul mondta. 

V. HUSZÁRTRÉPA. 

A ki valaha látott tekeasztalt (biliárdot), sokszor tapasz- 
talhatá, hogy mikor két golyó összeütődik, az egyik jobbra, 
a másik balra szalad, s egyik sem fut a másik után. Neve- 
zik ezt kávéházi nyelven rekuzénak. 

Még többször fordul elő a háborúban az ilyen rekuzé. 
Két tábor nagy sietséggel tör egymásra, megütköznek s 
akkor látják, hogy «jaj» a másik is erős ám s ütközet után 
egyik jobbra, másik balra szalad vissza, a honnan jött. 

Egyszer a többek között Melas osztrák tábornok is 
visszafordult a francziák előtt, azok pedig ő tőle fofdul- 

tak vissza és mind a kettő azt hitte, hogy a másik ül- 
dözi őt, 

Melasnak mégis volt annyi esze, hogy meg akarta tudni, 
vájjon jönnek-e utána, s két svadron lovasságot akart kém- 
szemlészetre küldeni Homburg felé. 

ugyan minek az ? mondák neki, elég lesz oda Simonyi 
tizenhat emberével, meg tudja ő a dolgokat emberül. 

Úgy lett. Simonyi káplár megkapta a parancsot, éjszaka 
rögtön megindult, nyugodt lélekkel pipára gyújtott s bal- 
lagott szépen az országúton. 

Akkora volt a köd, hogy a hátul jövők már nem látták 
az elülmenőket s csak a beszélgetésből tudták, hogy együtt 
vannak. 

Egyszer Simonyi lát maga előtt valami tarkát a ködön 
keresztül. Nézi: mi lehet az? egy csoport franczia vértes 
lovag; rezes sisakjaikról, lelógó lófarkas bojtjaikról meg- 
ismerte őket. 

Azok csak ballagtak nyugodt lélekkel előttük, nem gya- 
nítva semmi rosszat s hátra sem tekintve. 

Simonyi megörült e jó tréfának. Csendesen kihúzta 
kardját, inte társainak, hogy figyeljenek s azzal egy- 
szerre elordíták magukat : 

— Eajta magyar, rajta ! — s kézbe a kardot, sarkan- 
tyúba a paripát, neki a francziáknak. 

Azok a jámborok el nem tudták vélni: égből cseppent 
ide, vagy a tűzokádó vetette ki ezt az ádáz csoportot; 
nem vették tréfára, nyargaltak be a városba; utánuk 
Simonyi, ütve vágva őket hátul, csak úgy kongott a réz- 
sisak a huszár kardoktól. 

Homburg városában tizenkétezernyi franczia tanyázott, 
a visszavonuló sereg utóhada, melynek vezérei, tudva azt, 
hogy Melas is visszafelé vonul, átadták magukat az édes 
nyugalomnak, az utczákon összerakott szuronyos fegy- 
verek álltak, a tereken leszerszámozott ágyúk, lenyergelt 
lovak, a tisztek a paplanos ágyakban, a katonák a pad- 
láson aludtak szép csendességgel ; a mikor rohan be a 

Jókai : Novellák. ^ 1 

kapun az üldözött vértes csoport, ordítva veszettül, hogy 
itt van az ellenség ! 

A tizenhat huszár mindenütt nyomukban ; a vértesek 
végig nyargaltak a hosszú föutczán, a huszárok oda is 
utánuk ; be a piacz közepére, ott összefogtak vagy ötven 
kipányvázott lovat, felkutattak néhány podgyászos szekeret, 
futó tiszt urak óráit elszedték, s lekaszabolták a ki ellen- 
állott. 

Az egész városban fenékkel fordult fel minden jó rend. 
Az alvó katonák ugráltak ki az ágyból, az őrök lövöldöz- 
tek, rendetlen csapatok futottak egymással szemközt, el- 
szabadult lovak iramodtak a zűrzavar közé; trombita 
harsogott, lármadob pörgött s összevissza kiabálás hang- 
zott minden utczán. 

Simonyi ekkor vette észre magát, hogy be csak lehetett 
jönni, de jó volna már most ki is jutni a városból. 

— Már most tisztuljunk innen legények. 

Azzal kiki három elfogott paripát a lova fejéhez kötve, 
a kis csapat el kezdett ismét visszafelé a kapunak tartani, 
mielőtt a jó francziák szemeiből kimenne az álom. 

A mint így nyargalnának kifele a felriasztott városból, 
egyszer csak egy utczaszögletnél szemközt kanyarodik 
rájuk egy csapat (ki tudná mennyi) franczia lovasság. 

— No most káplár uram, itt hagyjuk a fogunkat ! — 
szólt az egyik közlegény. 

— Ejnye dehogy hagyjuk ! — kiált rá a másik — le- 
vágjuk őket mind ! 

Szűk is volt az utcza, egyszerre valamennyi franczia 
nem jöhetett a csatába, a huszároknak meg nagyon sürge- 
tős volt a dolguk, nem értek rá megvárni, míg azok mind 
eljönnek, kiki vágott jobbra balra, a míg embert látott 
maga előtt. Simonyi és kis csapatja minden zsákmányával 
együtt keresztülvágta magát, azzal ki a kapun ! A sorompó 
le volt bocsátva előttük; azt mindenestül átugratták, 
olyan szépen, mint akár a műlovasok s mikor egyszer 
kívül voltak, üthették aztán bottal a nyomukat. 

Sokáig híre volt aztán a homburgi riadalnak, hol egy 
huszárkáplár tizenhetédmagával a város közepén vere- 
kedett az ellenség tábora közt. 

Ha huszár nem tette volna, sok ember azt mondaná 
rá: « régen volt, talán nem is igaz». 

Pedig bizony megtörtént az. 

VI. A SZÜRKE LÓ ÉS LOVAGJA. 

Alig került fordult az év, már az egész táborozás helyén, 
a Bajna vizétől a cseh határhegyekig, hire volt a szürke 
lónak és a lovasnak, a ki rajta szokott ülni. 

Némely tábornagy nevét nem tanulták meg oly hamar, 
mint Simonyiét s innen is túl is száz meg; száz csoda 
adomát tudtak felőle regélni, jó barátok úgy, mint ellenség. 

Hogy fogta el tizenhat huszárjával a zweibrücki berezeg 
kastélyában pusztító 20 francziát tisztestül együtt, hogy 
vigadott a trieri dalidóban az uri kisasszonyokkal, hogy 
húzta fel a legszebb leány ujjára legszebb gyémántos 
gyűrűjét, hány csókot is kapott érte? örömében megivott 
rá huszonnégy csésze feketekávét. Más halandót a guta 
ütött volna meg bele, neki semmi baja sem lett. 

Aztán szörnyűködve emlegették a francziák oda át, 
hogyan vágta térdben ketté egy harczosuk lábát, bizo- 
nyosan fejszével ♦szokott hadakozni. Hogy köszöntött be 
egy éjjel a zürchi plébánushoz, kinél négy franczia tiszt 
volt szálláson, ott vacsorát főzetett magának, legényeinek 
s együtt vacsorálva a holtra ijedt francziákkal, azután 
szabadon bocsátá őket. Máskor ismét, hogy bújt be lová- 
val együtt a zürchi bástya alatt kifolyó Mózel vize bolto- 
zatos alagútján, s míg Melas tábornok a bezárt kapukat 
ostromolta, ő lóhátán nyitott be a legszebb palotába, s 
felnyargalva a lépcsőn, bekiáltott: «ki van ide haza?)) 
A rémszóra három szép teremtés, három urikisasszony 
rohant ki eléje a tükrös szobákból, s rémülve borultak 
lábaihoz, kegyelmet kérve öreg atyjuk számára, s arany- 

21* 

nyal kínálva a rémületes hőst. Nem vett ő aranyat ilyen 
szép kezekből, de igen egy pár csókot a maga számára s 
egy ital bort vitéz társainak s békén hagyta a siró delnőket. 

Mikor a tábornagyok valami bizonyosat akartak meg- 
tudni az ellenség hadállása felől, csak Simonyinak szóltak, 
hogy menjen ki, fogjon nekik egy franoziát. Menten hozott 
nekik egyet a mezőről. 

A rút deczemberi időben farkasszemet nézett egymással 
a két ellenség, nappal mindig a kéz a kantárszáron, a föl- 
nyergelt paripa mellett, éjjel mindig a nyeregben, a kéz 
a karabinon. 

Éjjel is volt, köd is volt, az ember nem látta, nem 
ismerte egymást. Minden ló szürke volt ezúttal, mert be- 
lepte a dér. 

Simonyi előőrsön állt három emberével, ötven lépésnyi 
távolban tőle a szakasz, azontúl az egész svadron. Egyszer 
csak jön a felváltó őrjárat három embere, szépen szem- 
közt állnak és kérdezik : 

— Qui vive? 

— Nem jó helyen jártok pajtás, szól nekik Simonyi, 
ez a mi táborunk; amarra van a tietek. 

A jámbor francziák ekkor vették észre, hogy nagy köd- 
ben az ellenfél előőrsét jöttek felváltani. 

— Megálljatok, szólt Simonyi francziául, majd haza 
vezetlek, hogy el ne tévedjetek megint. 

S azzal szép csendesen elvezette őket a túlsó őrállások- 
hoz; ő tudta jól a ködben is a járást, ott egyet ittak egy- 
más kulacsából s elváltak kezet szorítva. A franczia tiszt 
megígérte, hogy majd holnap reggel, mikor mind a ketten 
szolgálaton kívül lesznek, eljön egy kis találkozóra. 
Simonyi ígérte, hogy ott lesz. 

Eeggelre szépen feltísztult a nagy köd, a franczia ki- 
lovagolt a két táborvonal közé s átkiáltott, hogy hol van 
a szürke lovas ? 

— Itt vagyok ! kiálta Simonyi, s kiugratott a kér- 
dező elé. 

A két bajnok ott a két sereg szeme láttára összecsapott 
egy szál karddal. Simonyi félrevágta a franczia egyenes 
spádéját s olyat ütött a sisakjára, hogy az ember, sisak és 
nyereg egyszerre lehullt a lóról. Most azonban a franczia 
gyalog rohant Simonyinak: két vágás egy pillanatban! 
Simonyi a bal karjára kapott sebet; a franczia holtan 
terült el a havas mezőn. 

A szürke lovasról ilyen mondákat beszéltek. Egész hős- 
költemény volna, ha azt összeszedné valaki, a mit a hír 
akkor beszélt róla; érczerős karjáról, bátor hős szivéről, 
nemes lelkéről a védtelenek iránt, s nagy szerencséjéről 
minden férfi elleti, minden asszony ellen. Amott félelem- 
mel, itten szerelemmel gondolt rá mindenki, a ki egyszer 
a szürke lovas villámló szemeibe nézett. 

VII. A GARDA-TÓ MELLETTI HŐSTETT. 

Bajnokunk eddigelé csak apró csetepatékban, portyázó 
kósza járatokban tünteté ki magát. A merre ő járt, valami 
derekas ütközetre nem igen került a dolog. 

Aztán meg a derekas ütközetekben sem igen sok dicső- 
ség termett az innenső félen; a mint tudjuk, az a gonosz 
Napóleon nagyon csúnyául bánt mindenütt a hadvezérek- 
kel, akár milyen jók voltak is ezeknek a katonáik. 

A franczia nadrágtalan sereg előtt, bizony szégyen 
megvallani, majd olyan gyorsan utaztak medvebőrös grá- 
nátosaink, mintha vasúton szállították volna őket. Hiába, 
a tudomány, a lángész több, mint akármi erő a világon. 

Egyszer Napóleon az olasz havasok alatt oly véletlen 
csapott Wurmser táborára, hogy annak megállni sem 
maradt ideje. Futottunk, a merre láttunk, Mántováig meg 
sem álltunk. 

Egy része a hadseregnek, melyet Gvozdanovics tábor- 
nagy vezényelt, a Garda-tónak lőn szorítva s a dühös 
rohamban nemcsak a csatarendet, de harmincz ágyuját 
is elveszte. 

A francziák egyszerre nekifordíták az elfogott ágyúkat 
az összezavart tömegben menekvő hadseregnek s elkezdek 
azt saját ágyúinkkal borzasztón lövetni. 

Az üldözött seregben mindenki elveszte a fejét, gyalo- 
gok, lovasok egymást gázolták el, nem hallgatott senki 
többé vezérszóra ; elhányták fegyvereiket s a rémes orditás 
közé egyre bőgött az elfogott harmincz ágyú halálos Íté- 
lete, sötét golyóival egész véres utczákat seperve a bom- 
lott tömeg között. 

E rémes csatában csak egy kisded lovagcsapat látszott 
még küzdeni az ellenség győzelmes hadsorai között, egy 
fiatal hadnagy vezérlete mellett. 

E hadnagy volt Simonyi. 

A maroknyi huszárság keresztülvágta magát az őket 
mindenütt"körülözönlő franczia gyalogságon s bizton föl- 
menekült egy dombra az országút mellett. 

Itt megállítá pár százra menő kis dandárát Simonyi s 
visszatekintett a csata helyére. 

Látta, mint szórja a halált a harmincz tulajdon ágyú 
a rokon hadseregre, látta, hogy az egész hadnak ott kell 
elveszni és nem mentheti azt meg senki. 

Ekkor egy merész gondolat támadt szivében. Sokkal 
merészebb, minthogy az észtől tanácsot lehetett volna 
kérni, ha kivihető-e az vagy sem ? 

— Vissza, vitézek. Vegyük el az ellenségtől ágyúinkat ! 

Egy perez múlva hosszú sorba elosztva kisded csapat- 
ját, mint a sebes áradat fordult vissza a dombtetőről a 
győzelmes ellenségre s kétségbeesett viadallal utat tört 
magának az ágyúkig az eléje meredő szuronyerdőn keresz- 
tül ; ott egy pillanat alatt leapríták az ellenség tüzéreit, 
lovakat fogtak a megmentett ágyúk elé s elkezdtek velők 
vágtatni kifelé. Simonyi hirtelen két podgyászos szekeret 
fordíttatott fel az úton, s két ágyút megtöltetve, utat löve- 
tett menekvő csapatjai előtt, míg két felől halálra elszánt 
huszárjai harczoltak az ágyúk mellett, hogy a mindenünnen 
rohanó harczi népek árja el ne boríthassa őket. 

Egy forró küzdelmes óra után meg volt mentve minden 
ágyú, meg a vesztének indult hadsereg ; az egész tábori 
podgyász ; és meg volt mentve a magyar név dicsősége. 

A jelen volt tábornokok bizonyságlevelet adtak a magyar 
vitéznek e hihetetlenséggel határos hőstette felől, mely- 
ben néhány századmagával az egész diadalt kicsikarta 
a győztes ellen kezéből, melyet elolvasva, bátran az a 
kérdés támadhat bennünk, hogy hát a többiek miért nem 
segítettek neki? 

Hanem hiszen azok nem voltak huszárok. 

VIII. VISSZAADOTT LECZKE. 

Később 1800-ik évben az itt tanult leczkét javított ki- 
adásban adta vissza Simonyi a francziáknak, mert a mint 
azok egyszer véletlenül megkerülve Gyulay hadtestét, 
azt a főhadseregtől el akarták szakítani, ő maga hirtelen 
hírt nem adhatva a fenyegetett tábornoknak, lesbe vonult 
egy erdő mellett, s midőn a franczia hadtest gyanútlanul 
elvonult előtte, hirtelen megtámadta annak utócsapatjait, 
elvett két ágyút tőlük s azokból dühösen kezdett el lövöl- 
döztetni rajok. 

Az ellenség a váratlan ágyúzásra zavarba jött s késle- 
dezett, míg Gyulay megtudá róla a veszélyt s idején csatla- 
kozott a főhadsereghez. 

Mire aztán az ellenség eszére tért, már akkorra Simonyi 
árkon-bokron túl volt a vitéz huszárjaival, az elfogott 
ágyúkkal s minden keze ügyébe akadt emberrel és lóval. 

Ugyanez év nyarán Ulmenhain alatt a franczia vörös 
huszárokkal volt egy leghíresebb csatája, hol egy több 
óráig tartott lovassági ütközetben ötszöri újra kezdett 
harczczal visszafoglalta hadteste táborszereit, s akkor 
visszacsapva az ellenségre, elvette minden ágyúját és 150 
lőporos szekerét. 

Néhány nap múlva új munka várt a fáradhatlan hősre. 

A mi seregünk Neuburgnál a Duna mellett áthúzódott 

a fel nem tartható elleuség elől. Egy kis csapat maradi 
hátul, melynek a visszavonulást kellett fedeznie. Az ellen- 
ség legvitézebb gyalogsága, a hírhedett gránátosok, kik 
közt szolgált a históriai nevű Auvergnei Latour, egykor 
tábornok a királyság alatt, a köztársaságban közl^atona, 
ki semmi más czimet nem fogadott el, mint : «a franeziák 
első gránátosa ». 

A védsereg már-már elhanyatlott a franeziák dühe alatt, 
midőn megjelent Simonyi. 

Egy perez alatt megfordult a csata, az üldözőkből ül- 
dözöttek váltak, a szép gránátos seregnek színe-java el- 
hullt, s a menekvő hadtest bizton vonulhatott át a Dunán. 

E csatában esett el Simonyinak legkedvesebb testvér- 
öcscse, ki ekkor már hírhedett bátyja alatt mint had- 
apród szolgált. József nem birta őt a végzetes golyótól 
megőrizni, mely életét kioltá ; s alig maradt rá ideje, hogy 
holttestét megmentse a csataviadal zivatarából. 

De elesett a franeziák legjobb vitéze is, az első gránátos 
Auvergnei Latour. Drágán volt megfizetve Simonyi vesz- 
tesége. 

E harczok után nyeré Simonyi József a Mária Terézia- 
rend arany keresztjét és nemsokára századossá nevez- 
tetett ki. 



IX. A H08 MINT DIPLOMATA. 

Öt évig tartott a béke. Simonyi ez alatt pihent, szomor- 
kodva a nagy nyugalomban. Próbált festegetni, nyelveket 
tanult, regényeket olvasott ; elővette, a mit tudott a furu- 
lyán. De mind nem töltötte ez be az ő lelkét. Mert bár 
mindenütt igen jó szivvel fogadták urak és asszonyságok, 
s bár a stuttgarti udvari dalidóban azon rendkívüli sze- 
rencse érte, hogy a vestpháli királynéval tánczolhatta a 
skót tánczot (écossaise), csak jobban tetszett neki az olyan 
mulatság, a hol rosszul fogadják az embert s lőporral 
fűtik a tánczvigalom terét. 

Végre valahára kitört a háború ; mint valami rosszul 
gyógyított belső nyavalya, melyet csak elfojtottak a ha- 
nyag orvosok, újult méreggel ütött ki a harc^ok fekélye 
Európa testén. 

Napóleon újra győzött az ulmi nagy ütközetben s 
Simonyinak ismét az a sors jutott, hogy ütközet után 
kereste a babérokat, a melyben ott nem lehetett. 

A franczia főhadvezér egyenesen Bécsnek tartott, el- 
hagyva a szétvert apróbb hadtesteket, miket elterelni utó- 
csapataiiiak volt dolga. 

A többiektől elvágott két lovasezred sok bujdosás kö- 
zött igyekezett a porosz határszél mellett Csehországba 
menekülni. 

Burkusország semleges föld vala akkor, melyre sem az 
egyik, sem a másik harczoló félnek nem volt szabad a 
lábát betenni. 

Az egész német föld pedig, a hol járni volt szabad, tele 
franczia csapatokkal. A két ezredes látva, hogy egy cso- 
portban keresztül nem hatolhatnak mindenestől, feloszták 
kis seregüket apróbb-nagyobb csapatokra, a vezetők eszére 
és kardjára bízva, hogy mint tudjanak kigázolni a hí- 
nárból ? 

Közös találkozóul a cseh Éger városát határozák egy- 
más között. 

így jutott Simonyi kezére is néhány száz ember, a ki 
természetesen nem állhatta jneg, hogy ebben a nagy ha- 
lálos szorongattatásban valami jó zsíros prédát ne fogjon 
magának a francziák közül, a miben most ugyan volt 
módja, mert körös-körül volt francziával. 

Úgy okoskodott tudniillik, hogy miután neki azokat a 
rábízott katonákat nem csak épségben kell haza vinni, de 
egyúttal az éhhaláltól is megőrizni ; neki pedig az ilyen 
vállalathoz szűk volt az erszénye, tehát természetesen 
megint a francziák pénztárát kellett igénybe vennie. 

El is csípett az országút közepén egy egész biztossággal 
utazó tábori gyógyszertárt, minden hozzá való kórházi 

készletekkel egyben, valamint a hadi pénztárral, de a 
miben fájdalom, nem Tolt több 240 aranynál. 

— Ez már átkozott kevés! sóhajtanak a katonák. 
A többi meg csupa orvosság volt, meg paplan és sebészi 
műszerek. 

— Sebaj, monda rá Simonyi. Eladjak ezt a sok czók- 
mókot a legközelebbi városban s lesz belőle pénzünk elég. 

— Legközelebbi városban ? mondának a többi tisztek ; 
de hogy megyünk oda, mikor az már semleges föld ? 

— Hát ha semleges víz volna, nem mennék-e bele, ha 
nagyon szorítnak ? Azt csak nem kivánhatja senki, hogy 
annyi derék legényt összeaprittassak, azt pedig még nem 
tanácsolta nekem senki, hogy adjam meg magamat. Majd 
együgyűnek teszszük magunkat, azt mondjuk, nem tudjuk, 
merre járunk, s csodálkozunk rajta, hogy úgy eltévedtünk. 

Azzal felültette huszárait az elfogott szekerekre s neki 
egyenesen a porosz határszélnek. 

Dungelsbühl városát érték legközelebb ottan ; a mint 
annak kapujához közelítenek, kijön eléjük egy derék köp- 
czös huszárőrmester az Anspach ezredtől, hosszú nagy 
bajuszszal, jól táplált kerek hasával útját állja mérges 
tekintettel a betörő hadnak. 

— Óvást teszek a király nevében. Ez itt burkus határ, 
hova fegyveres csapatnak bejönni nem szabad. 

Simonyi tréfásan felelt neki vissza : 

— De jó húsban van az őrmester úr. 

» — Az én királyomnál jó dolga van a katonának. 

— Nem sokat járt kegyelmed az ellenség előtt? 

— Én itthon védem az országot. 

— Hát ezt a szép paripát nem fogadná-e el tőlem aján- 
dékba? 

— No azt már el. 

És azzal mit tehetett egyebet a derék őrmester, mint 
hogy engedje az üldözött csapatkát békében bevonulni a 
városba, de megyhagyta nekik, hogy onnan aztán mind- 
járt takarodjanak, 

Hiszen maguk is azt akarták. Hátuk mögött már lát- 
szottak a porfellegek^. miket a mindenünnen közelgő 
franczia csapatok vertek. 

Meg sem álltak a városban, hanem egyhuzomban be- 
nyargaltak Feuchtwangen városig, mely már három órá- 
nyira esik a határon belül. 

Itt azután csendes bátorságban leszálltak a lóról, be- 
kvártélyozták magukat s mint a kinek a szénája legjobb 
rendben van, olyan lakomát csaptak, hogy hét országra 
szólott. Még ananászos puncsot is ittak. 

Mikor legvigabban töltött este után mámorosan elfeküdt 
mindenki, a mi bizony jól eshetett hat napi lovaglás, kop- 
lalás, verekedés s egyéb viszontagságok után, éjfél tájon 
csak koczogtatnak ám Simonyi szobájának ajtaján, s a mint 
kinyitja, ime két csodálatos alak áll előtte hosszú fekete 
selyem haczukában, nagy hajporos parókákkal, széles 
fehér ingbodorral kezeiken s nyakuk körül és rettenetesen 
ünnepélyes ábrázatokkal. 

Mondják neki, hogy ők Anspach város követei s kérdik 
tőle a király nevében, hogy mi módon merészelt minden 
nemzetközi szerződés, fennálló diplomatiai szabályok és 
világos garantiák ellenére olyan földre belépni, a mely 
semlegessé van téve, a mely nem tart sem Péterrel, sem 
Pállal, még pedig egész fegyveres sereggel együtt? 

Simonyi sok puncsot ivott és álmos volt. Hallotta, hogy 
a király nevében beszélnek hozzá, s azt felelte a derék 
követeknek, hogy majd irni fog ő rögtön ő felségének. 

Azzal tintát, tollat, papirost kért s irt valami ilyes- 
formát : 

« Felséges uram király. Ezerszer bocsánatot kérek, hogy 
olyan vakmerő voltam, miszerint engedelemkérés nélkül 
bátorkodtam felséged országába bejönni ; de nem értem 
rá, mert nagyon szorítottak. Keménylem, miszerint fel- 
séged átlátja, hogy nem engedhettem derék huszár- 
jaimat az ellenség által felfalatni s kegyelmesen meg- 
bocsát e merészségemért. Én pedig igérem, hogy a leg- 

nagyobb sietöéggel megyek kifelé, a merre mehetek és 
nem teszek felséged országában semmi kárt. Felségednek 
térdet fejet hajtó szolgája stb.» 

A levelet lepecsételte, ráirta a czimet: tő felségének a 
porosz királynak, saját kezeibe, legnagyobb hódolattal •, 
s átadta azt a követ nraknak. 

Azzal lefeküdt és aludt tovább. 

Béggel aztán fölébredvén, kezdett homályosan emlé- 
kezni olyasmire, mintha álmában két púderes és kar- 
mantyús hivatalos úr állt volna előtte, a kiktől Ő felségé- 
nek, a porosz királynak, valami levelet küldött. 

Kapta- e ő felsége, vagy sem ezt a levelet? az már nincs 
megírva; ha kapta, jót nevethetett rajta. Annyi bizonyos, 
hogy Simonyi lovastól, szekerestől végig ment a porosz 
birodalmon a legnagyobb bátorsággal, minden nemzet- 
közi szerződés, garantiák és diplomatiai nóták daczára, 
sőt Feuchtwangen városában még vásárt is ütött a fran- 
cziáktól elvett tábori szerekkel, a holott is az összecsődült 
zsidóság húszezer forintért vásárlott össze holmit a kótya- 
vetyén tőle. Ezzel fizette katonáit egész Csehországig; a 
hol a rendelt helyen egész épségben megérkezett, min- 
denki bámtdatára csak egy katonája sem hiányozván a 
rábizottakból. 

A nemes hír meg volt régen, csak a nemes czim hiány- 
zott. Ez évben azt is megkapta Simonyi a császártól : a 
bárói czimet, e fennen hangzó előnévvel: « Vitézvári ». 

Az adománylevélben elősorolt érdemek tíz embernek 
is elegek volnának, hogy czimerének eredetét büszkén 
emlegesse róluk; s ha fölér minden diadalmas harcz 
egy-egy ősapával, vitézvári Simonyi Józsefnek nagyobb 
családfája lenne abból a normandi grófokénál, a kik pe- 
dig mint tudva van, már az özönvíz idejében is grófok 
voltak. 

X. AZ ÚJ HORATIUS COCLES. 

A wagrami csatatéren a mi hősünk is jelen volt. 

Július 6-ik napján négyszáz ágyú mennydörgése hir- 
deté, hogy a föld urai egymással vitáznak. 

Az osztrák hadsereg balszámya,. melyet Eosenberg 
berezeg vezényelt, nem birta kiállni a francziák tüzét, 
Noszticz lovas dandára cserben hagyta az ágyúkat, a 
franczia gránátosok elfoglalták a dombokat, mik a csata- 
téren uralgtak ; az ütközet el volt vesztve. 

Simonyi hasztalan követte el minden csodatételeit a 
személyes bátorságnak, hasztalan veté magát a tóduló 
ellenség közepébe, hasztalan vágta magát keresztül-kasul 
az ellenség lovasságán ; a megírt balsorsot nem fordít- 
hatá el. 

Most is visszavert háromszoros erejű hadcsapatokat, 
most is küzdött egyszerre gyalog és lovas had ellen, ösz- 
szegyüjté a futó hadakat s visszavitte őket a harczba, 
visszafoglalt elvesztett ágyúkat s újra felállíttatá ; nyar- 
galt a golyózápor közepett csapatjával, a hol nagynak 
látta a veszélyt, a bomlást. 

Mind hasztalan. 

A sereg legbátrabb vezérei, akik elül mentek a harczba, 
egymásután hullottak el. Szemeláttára esett el Vécsey és 
Nordmann, a sereg legnagyobb hősei a neusideli dombon; 
csaknem ugyanazon a helyen, a saját jó huszáraiból há- 
romszázan feküdtek a csatamezőn, hős halállal halva. 

Mind hasztalan. 

A wagrami csata napja nem minekünk virradt s az ott 
kifolyott drága vér — drága veszteség volt. 

A vesztett csata után a vert sereg sietve húzódott vissza. 

Simonyi már ekkor őrnagy volt, — háborúban gyorsan 
halad, a ki vitéz ; — az egész zászlóaljat ő vezette. 

A fővezér ismerte őt jól s azt a parancsot adta neki, 
hogy saját huszárjai mellé egy zászlóalj gyalogot s egy 

század hidászt véve, hat ágyúval álljon meg a Tója part- 
ján s a főutat összekötő hidat védelmezze a francziák 
ellen addig, a míg lehet. 

«A míg lehet !» 

Egy olyan furcsa határidő, a minek közelehb, vagy tá- 
volabb esése egyenesen attól függ, a kinek mondva van. 

Gyönge szívű ember hamar átlátja, hogy már «lehetet- 
len !» a merészebb pedig tovább ismeri a lehetőséget. 

Simonyí felállíttatá ágyúit a part bokrai közt. Elosztá 
apró csapatokra gyalogságát s kiállítá előőrseit, úgy várta 
az ellenséget. 

10-kén reggel jelentik portyázói, hogy roppant had- 
tömegek vannak közeledőben minden felől. 

Davoust tábornagy jött harminczezer emberrel, 

A lehetetlenség közeledett, de még nem volt jelen. 

Simonyi meghagyá a pattantyúsoknak, hogy minden 
megpihenés nélkül kezdjenek el ágyúzni, van lőszer 
elég ; a gyalogság tüzeljen a bokrok közül mentül gyor- 
sabban az ellenségre. 

A szakadatlan ágyúzás arra a hitre kényszeríté a franczia 
tábornagyot, hogy itt erős hadtest áll előtte, mely szabály- 
szerű hadállást foglalva, csatát ajánl. 

E miatt a helyett, hogy egy hadoszloppal rögtön roha- 
mot intézett volna a híd ellen, előbb hadrendbe állítá se- 
regét, hogy rendes hadszerű ütközettel támadjon elleneire. 

A szomszédban tanyázó szárny vezér, Rosemberg, a sza- 
kadatlan ágyúzásra oda nyargal Simonyihoz s kérdi tőle, 
hogy mit mivel itt ? 

— Parancsom van a hidat addig védelmezni, a míg 
lehet; azt cselekszem. 

— Lehet-e még? 

— Még lehet. 

A franczia had délutáni két óráig állt hadvonalban és 
rendezte magát Simonyi ellenében, akkor egyszerre kibon- 
takozott s dobpörgéssel, trombitarivallással jött Simonyi 
állása ellen. 

Fröhlich tábornok a túlsó partról nyargal nagy sietve 
Simonyihoz és parancsolja neM, hogy vonuljon hirtelen 
át, különben megeszik a francziák, s siessen csatlakozni 
az ő hadtestéhez. 

Simonyi előmutatta neki az ellenparancsot. 

— A fővezér parancsolá, hogy védjem a hidat, a míg 
lehet. 

— De már nem lehet ! kiálta rá dühösen a tábornok. 

— Még mindig lehet, szólt Simonyi nyugodtan. 

A tábornok nem akart ott maradni s visszanyargalt. 

Simonyi akkor szépen összevoná a hidfő körül ma- 
roknyi seregét, egy ütegbe az ágyúkat, s midőn rohamra 
jött az ellen, végigkartácsoltatá a hosszú országutat. 

A tábornok újra sürgetően izén Simonyira, hogy hagyja 
el már a hidat, hisz azt védni többé merőben lehetetlen. 

— Még most is lehet, sísólt Simonyi nyugodtan, s az- 
zal parancsot adott a hidászoknak, hogy hirtelen rakják 
meg két felől a hidat előre elkészített rőzsekötegekkel, 
mikbe lőporos csóvák voltak elrejtve. 

Még egy pár lövést tétetett az ágyúkból, akkor kere- 
keikre állíttatá s átküldte azokat a hidon ; míg az ágyúk 
bátoiságban átvonultak, a gyalogság egy hatalmas sor- 
tüzeléssel riasztá vissza a rohanó ellenséget, azzal ezek- 
nek is parancsot adott Simonyi, hogy nyugodt, csendes 
lépésben sétáljanak át a hidon ; most egy vakmerő roham 
még a huszárokkal, egy tömegben és aztán tüzet a hídnak. 

A huszárok veszedelmes ordítással csaptak le a támadó 
franczia hadra, s a mint azt egy perezre visszaverték, 
Simonyi intésére két felől lángba borult a híd. 

Már most rajta, jöjjön utánunk, a ki tud ! 

A huszárság az égő hidon keresztül vágtatott vissza. 

A paripák ágaskodtak a pattogó rőzsekötegek közt, mik- 
nek tüzét a fellobbanó lőporcsóvák szemeik közé szórták ; 
a karfák is lobogtak már s a palló izzani kezdett. 

Az égő híd közepén még egyszer megállt Simonyi az 
utána tóduló ellenséggel szembeszállva, s mint az őskor 

emlegetett Horatius Coclese, a kétfelől lobogó lángok kö- 
zőtt hareaolva, feltartóztatá azt addig, míg háta mögött 
lángba borult az egész híd ; akkor az égő gerendákon ke- 
resztül ő volt az utolsó a ki átnyargalt a túlsó partra, s 
midőn tábornoka elé érkezett, mentéje, bajusza, szem- 
öldöke elperzselve, arcza lőportól feketén, diadalmasan 
mutatott az égő hidra háta mögött. 

«Még most is lehet !» 

E hőstettel megmenté a vert sereg utóhadait, miknek 
idejük maradt az alatt Znaimig visszahúzódhatni. 

A szomszéd faluban jó ebédre várták a vitézeket, de 
biz azoknak nem lehetett leszállni a lóról, azért csak föl- 
vették a nyeregbe a fazekakat, onnan falatoztak kedvük 
szerint, az ellenség ágyúiból több gombócz hullott közé- 
jük, mint mennyit a fazékban hagytak. 

Ilyen hőstettekből készítek a hajdankor költői a hit- 
regéket. 

XI. HADSZEBENC8E. 

Forgandó a hadi sors ! 

Este uri dalidóban volt a hős, reggel kardcsattogás kö- 
zött. Ma szép leánykák mosolyogtak szeme közé, holnap 
égő gránát pattogott szét feje fölött. 

Egyik éjszakát rohadt szalmán aludta át, mezitelen 
fekve, míg facsaró ruhái a tűzön száradtak, a másikat 
azon pompás ágyban, melyben előttevaló éjjel Sándor 
czár szunnyadott. 

Ma még a lovak is jó borokat ittak; holnap pedig drága 
volt az árokban talált víz. Ma zsákmányról, előléptetésről 
ábrándozott a katona és holnap halványan aludta azt az 
álmot, melyben nem álmodunk. 

A drezdai ütközet után nagy dolgok bízattak Simonyira. 

Drezdánál ismét megnyerte a csatát Napóleon, de Van- 
damme szeleskedése miatt nem szedheté annak gyümöl- 
csét; az előre rohant franczia tábornok seregét szétszórták 

a visszaforduló üldözöttek s a kavargó csapatokból százá- 
val vette ki a dézsmát Simonyi. 

Egyik órában őt fogták körül, másikban ő fogta el a 
francziákat. 

Öohna mezején égy egész hadoszlopot vezényelt Si- 
monyi: huszárok, gyalogok, orosz dzsidások és kozákok, 
ágyúkkal voltak kezére adva. 

Gyönyörű csata volt, mind a két résznek dicsőségére 
való. 

A hadszerencse jobbra balra ingott. Simonyi már sokat 
vesztett s a francziák keményen álltak helyükben. 

Ekkor Simonyi egy végső csapásra g3nijté össze em- 
bereit. Kiállt huszárjai élére, miként hajdan szokott s 
nekivágtatott a franczia négyszögnek. 

Három roppant sorlövés dördült el azoktól, sok derék 
hadfi lefordult lováról, de a jövő pillanatban keresztül 
volt törve a négyszög ; a rohanó lovasság elborítá az ellen 
csapatját, mint mikor a hegyi ár elborítja a kalászos me- 
zőt s midőn vége volt a harcznak, a franczia négyszög 
helyén egy domb látszott holttestekből, melynek alján 
patakként folyt elő a vér. 

Midőn a hullákat széthordták onnan temetni, legalul 
találták meg a zászlót, melyet minden jó katona holttes- 
tével fedezett be ; ott hulltak el, és bátran küzdve hó- 
nukért harczoltak a végső lehelletig. 

Simonyi meghajtá a hulladomb előtt kardját tiszte- 
lettel. 

((Derék ellenség volt.» 

E hírhedett viadalért a szent György vitézi rendjelét 
kapta Simonyi az orosz czártól s az a nagy tisztelet érte, 
hogy parancsa alá rendelének egy orosz tábornokot, 
Bagrationt, pedig ő csak alezredes volt s az a rendkívüli 
eset állt be, hogy egy sokkal alsóbb tiszt osztá a vezérszót 
a felsőbb rangúnak, és ez nyilván elismeré, hogy azokat 
teljesítenie becsületében áll. 

Jókai: Novellák 22 

XII. A BÁSKIBOK. 

A francziák ellen küldött az orosz czár az ő jóvoltából 
mindenféle segítségre való hadat; többek között, hoRj 
minden tartománya képviselve legyen, még a jó bas- 
kírokból is egy pár ezredet. 

Csinos kis had volt az ! hosszú haczukájuk a sarkukat 
verte, nem is volt rajtuk más öltözet egyéb. Még arczaik 
is mind olyan egyformák, apró szem, nagy pofa, előre ülő 
áll, benyomott pisze orr, fakó borzas szakáll; lobonczos 
üstökük hegyes birkabőr süveg alá szorítva; mintha csak 
egy gyárból kerültek volna ki valamennyien. 

Lószerszámukkal kevés baja volt a kovácsnak és a 
szíjgyártónak, nincs azon semmi vas : tekert gúzsból van 
a kengyel, fából a zabola, kóczmadzag a kantár, nyereg 
helyett egy birkabőr van kötve a ló hátára, azon ülnek. 

Fegyverzetük még annál is egyszerűbb, egy hosszú 
pányva, a mit nyakába vetnek az embernek, a ki olyan 
bolond, hogy engedi nekik. Azután meg a nyíl ; puskát 
most látnak először, ágyúzni még nem hallottak. 

Legnagyobb baj pedig náluk, hogy a mi nyelvet beszél- 
nek, az még csak nem is orosz : ki tudná kitalálni, hogy 
micsoda? 

Csupán az orosz fővezér egyik szolgája képes velük 
megértetni féligmeddig, a mit tudatni akarnak velük, a 
mi kivált ellenség előtti állapotban a csatamezőn igen 
kellemetes dolog. 

A vezérük fejedelem; meg is látszik rajta nagyon. Sü- 
vege három akkora mint a többié, s hosszú szűre pirosra 
van festve s kibélelve rókaprénunel; mikor leszáll a lóról, 
a földet sepri vele, úgy szokta utána vinni a két aláren- 
delt vitéz úr. Ennek már lándzsája is volt, s egy sárkány- 
talan pisztolyt dugott az övébe, a mivel a többieket szokta 
ijesztgetni. Ezt a derék segédhadat is Simonyi ke- 
zére bízták. 

Köszönte szépen alássan, s azzal meghagyta nekik, 
hogy csak álljanak tőle jó messze, mentül messzebb, és 
majd ha verekedni kell, csak várjanak, mig ő majd int 
nekik. 

A mint az ellenség Dohna városa előtt elhelyezte har- 
mincz ágyúját, Simonyi szép csendesen megindult lovas- 
ságával, hogy a hadsorokat felriaszsza. A jó báskirok azt 
hitték, hogy nekik legelsőknek kell lenni a harczban, 
egyszerre szanaszét rohantak ki nagy lármával a mezőre, 
bele az ágyúk torkába. 

Hát a mint az első üteg elkezd rájuk bődülni s a sis- 
tergő haubicz oda vág le közéjük, megriadnak a mi bás- 
kirjaink, elhajigálják puzdráikat, lefeküsznek lovaik nya- 
kára, s mint a ki ijedtében sem eget, sem földet nem lát, 
a helyett, hogy egyenesen fordulnának visszafelé, esze- 
veszetten rohannak Simonyi rendes hadsoraira. 

— De ide ugyan nem jöttök ! kiált rájuk a huszár szedte- 
vettézve ; s veri el őket magáról erősen kardlappal. 

A jámborok azt hiszik, hogy itt jutottak még csak igazán 
ellenség közé, s újra megfordulnak s "rá a francziára. 

Az megint közéjük ágyúz kegyetlenül, ezek ordítva ro- 
hannak újra saját seregük hadsoraira; s amint onnan 
ismét elverik őket harmadszor, negyedszer és ötödször is, 
bódult eszeveszettséggel lótnak-futnak alá s fel a két se- 
reg közötti mezőn, innen oda, onnan ide taszigálva ; míg 
végre nagy nehezen mind a két fél kölcsönös erőfeszítéssel 
ki bírta őket kergetni a középről. 

E szomorúan tréfás jelenet után kikérte magának Simo- 
nyi a jó oroszoktól, hogy máskor ne tegyék vele azt a 
nagy grácziát, hogy a báskir fejedelem népét odarendeljék 
a segítségére. Mert a francziáktól nem igen fél nagyon, de 
a báskiroktul retteg. 

Hanem hiszen a baskírokat sem lehetett volna többet 
felbiztatni, hogy még egyszer járják el ezt a kontra-táuczot. 

Xin. A VÉGZETES GOLYÓ. 

Azok az igazi jó barátok, a kik egymásról a leg- 
nagyobb veszélyben is megemlékeznek. 

A lipcsei háromnapos ütközet második napjára érke- 
zett oda Símonyi hadosztályával. 

Rögtön a hadsorba állították, s a mint oda állt, rög- 
tön kezdett az öreg golyó és gránát feje körül süvölteni. 

E pillanatban jön hozzá egy ifjú tiszt, a ki mondja neki, 
hogy őt a táborból futárul küldik Magyarországba, nem 
izen-e haza valamit? 

— De izének, szólt az ezredes s leszállva lováról a 
földre, egy lapot kiszakított tárczájából s a következő soro- 
kat irá a legkedvesebb barátjának, Kállay Miklósnak, ki 
akkor Szabolcsmegye első alispánja volt. 

«Az eső esik, az ágyúgolyóbis egymást éri körülöttem, 
de mégis a gyepen hasníánt írok méltóságos úrnak ezen 
főtiszt által, hogy tudja meg, hol vagyunk.* 

Egy párszor oda csapott mellé az ellenség otromba go- 
lyója, telerugta feltúrt földdel a levelet. 

Az izenetre váró fiatal tiszt nógatta Simonyit, hogy 
menjenek onnan, de az mosolygott, lerázva leveléről a 
földet: « legalább nem kell porzó ». 

Erzé talán, hogy soha olyan közel nem állt még a halál 
fenyegető arczulatához s keze írását akarta róla adni, 
hogy halála óráján sem félt. 

Nem sokára riadót fúttak, támadni kellett; Símonyi 
szokás szerint, mint a ki arra számít, hogy az egész hadsor- 
ban minden osztály aként teljesíti kötelességét, a mint ő, 
nyolczszáz huszárral bevágott az ellenségbe, négyszázat 
tartalékul hagyva. 

Midőn azután az ellenfél hadsorát keresztülvágta, akkor 
vévé észre, hogy három ezreddel áll eg^^edül szemben s 
sehonnan sem jön számára segítség. 

Egy szoros út volt mögötte, melyen keresztül kellett 
vonulnia. 

Itt gonosz csatája támadt. Az ellenség túlnyomó ereje 
egészen reá nehezült, a szűk utón minden századát külön 
vezette csatába, mikor az egyik kifáradt, a pihentet hozta 
elő, a többi az alatt vonult vissza, míg emezek verekedtek 
s ha néhány lépésnyire megfordíthatták az ellenséget, ők 
is nyargaltak utánuk. 

Ez gonosz egy tusa volt. 

Csak a vezér örökké éber lelke őrizte meg az egész ez- 
redet az elveszéstől; ki személyesen harczolt minden tá- 
madásnál, mintha a halált keresné. 

Midőn már biztosságba hozta menekvő csapatját az 
utolsó roham után, egy franczia lovas vadász visszafor- 
dulva nyergében, neki czéloz karabinjával Simonyinak s 
úgy lövi őt melle közepén, hogy kezéből rögtön kihull a 
kard, s a hős hátra hanyatlik nyergében, elborult szemek- 
kel, elsápadó arczczal. 

Eémült vitézei odaugranak hozzá, leemelik lováról esz- 
méletlenül ; sok vén barázdás arcz, ki maga sem tudná, 
mikor könyezett legutoljára? keserű könyekkel áztatá ve- 
zére kezeit. 

« Elesett Simonyi ! » 

Csak vén huszárja, az öreg káplár, János, ki hajdan 
Pancsova alatt megmenté a töröktől a « tintás szájú diá- 
kot», nem akarta azt elhinni, hogy Simonyi meghalha- 
tott volna. 

Meghalt volna? még pedig nem is dicső kardvágástól, 
hanem mert egy ostoba golyó megbotlott benne , nem le- 
het az ! 

((Nézzétek, még most is jár a szája, mintha azt mon- 
daná : előre fiaim ! » 

Kigombolta sietve mentéjét s im a gonosz golyó ott 
volt Simonyi tárczájában, keresztülfurva azon húszonhat 
lapot, s megakadva a huszonhetedikben. Az ezredes csak 
a szivén történt ütéstől ájult el. 

A mint öltönyét kibonták, föleszmélt, körültekintett : a 
barcz még egyre tartott ott elől, első szava volt kardját, 
lovát kiáltani, felszökött a nyeregbe újra s visszanyargalt 
a csatába. 

A francziák, kik látták őt nebány perczczel elébb elesni, 
lováról lelövetve, megrémültek sírból fölkelt halavány 
arczától s hanyatthomlok futottak el abból a csatából, 
melyben a holtak is újra feltámadnak folytatni a vere- 
kedést. 

Bizonyára Símonyi nagyon is közel volt hozzá, hogy 
halott legyen, csak egy papirlap, csak egy olyan vékony 
levél, a milyenre ezt az eseményt leirtam, választá el őt 
a sirtól. — Az ostoba golyó nem bírt azon általtörni. 
A pánczélt megjárta volna, s a papiros csufFá tette. 

Tiszteljétek a papirost ! 

XIV. MILYEN ÜLÉS ESIK A CSÁSZÁRI TRÓNBAN. 

Napóleon, a győzhetlen, megbánthatá valamivel azt a 
csillagzatot, melyben eddig annyit bízott, a szerencse el- 
fordítá tőle arczát, legyőzetett. 

A futó oroszlánt saját országába követték üldözői. 

Símonyi seregének paripái olyan büszkén szedegették 
lábaikat, mintha ők is tudnák, hogy ezen út Parisba 
vezet ! 

Február 15-kén,a mint a hajnali nap besugárzá a vidé- 
ket, Símonyi a fényes hajnal ragyogásában egy tündöklő 
palotát láta maga előtt ; valami tündérkastélyt azok közül, 
mikről az ezeregy éj szaka regéi mesélnek, aranyzott magas 
tetőkkel, érczrácsokkal, pompás faragott szobrok homlok- 
zatán, márvány oszlopcsarnokok tomáczain, s magas ab- 
lakai, színes üvegekkel. 

A császár kastélya volt ez Fontainebleauban három dús- 
gazdag királynak kedvencz mulatóhelyén, kiket hogy a 
fényben, pazarlásban a kis káplárból lett nagy császár hí- 
ven tudott utánozni, azt e kastély is bízonyítá. 

Simonyi nyargalva vágtatott be a kastély udvarára; 
előttevaló nap még Napóleon maga volt abban. Harczi 
népe tábort ütött a császári vadas kertben, ő maga törzs- 
tisztjeivel felment a kastély lépcsőin. 

A palota kormányzója, forradalmi osztályvezér, most 
pedig Napóleon udvarában tökéletesen kiképzett udva- 
roncz, engedett a helyzet kényszerűségének s kinyitá a 
termeket a magyar hadfiak előtt. 

Minden szét volt szórva a termekben, mint sietséges 
munka után szokott. 

Az ágy még vetetlen, melyben a fogoly pápa aludt, kit 
az előtt négy órával vittek odább a francziák magukkal. 

A kormányzó végig vezette a tiszteket a fényei terme- 
ken, hideg lenézéssel tudatva velük, mennyire érdemetle- 
neknek tartja őket azon tiszteletre, hogy most a császár 
termeiben járjanak. 

Végre a császári elfogadó terembe érkeztek. 

Ott állt a fényes trón, bibor mennyezettel, aranynyal 
és ezüsttel kivarrva, a vert arany angyalkák csak úgy gör- 
nyedtek a gyöngyös bojtok terhe alatt, mik a földig értek. 

A kormányzó csak várta, ha leborulnak-e a barbár ma- 
gyarok a leghatalmasabb franczia trónja előtt, s megcsó- 
kolják-e annak zsámolyát? 

Simonyit vérig sérté a franczia büszke dölyfe. 

Egyet gondolt. Föllépett a trón lépcsőjére, feltévé csá- 
kóját fejére s leülvén a szép himzett aranyos vánkosra, 
előkeresé kurta szárú tajték pipáját tarsolyából s nyugodtan 
rágyújtott és füstölt belőle a bibor mennyezet alatt. 

A kormányzó a milyen vörös volt eddig, olyan sápadt 
lett e látványra. 

Egy barbár a császári trónban ülve és pipázva ! 

Mily rettentő gúny azon ember büszkeségére, a ki azt 
azért emeltette magának, hogy őt ott az egész világ bálvá- 
nyozza. 

Simonyi odainté a kormányzót. 

— Szeretitek-e a császárnétokat? kérdi tőle. 

— Igen. 

— Hát a császárt ? 

A franczia kitérőleg felelt. 

— Mi óhajtjuk a békét. 

— Úgy nem szeretitek a császárt, mert Napóleon nem 
szereti a békét. 

A kormányzó udvaronczhoz illő nyelven viszonzá. 

— A franczia úgy beszél, a hogy kénytelen, de úgy 
gondolkozik, a hogy akar. 

Simonyi kiverte pipája hamvát a trón-oszlophoz, leszállt 
belőle & parancsolá a kormányzónak, hogy mutassa meg 
nekik a császárné szobáit is. 

A kormányzó azzal vigasztalta lelkét, hogy e hadfiakat 
magában silány durva rablóknak rajzolá, kik rabolni jöt- 
tek ide s ittlétükkel nem a termeket, de saját magukat 
bélyegzik meg. 

A császárné termeibe érve, a himzett mennyezetes ágy 
akkor is fel volt vetve, melyben a császárné szokott aludni. 
Az ágy előtt állt egy pompás selyemszőnyeg ; Mária Luiza 
saját kezének himzése. 

Simonyi dicsérte a szőnyeget, hogy az milyen szép. 

A kormányzó azt hivé, hogy megértette, mit akart 
ezzel mondani? Azzal szépen összehajtá s megkinálta 
vele Simonyit : tessék. Jó lesz tábori takarónak. 

Simonyi büszkén utasitá azt vissza. 

— Nem jöttünk mi ide rabolni. A császárné a mi feje- 
delmünk leánya, s annak ágyszönyegével nem fog egy 
jobbágya is takarózni ! Tartsd meg császárod számára pa- 
lotája kincseit, s ha jön utánunk más, mondd meg neki, 
hogy magyarok voltak itt, és nem vittek el semmit, hogy 
magyar huszár kiverte pipáját császárod trónjának kar- 
fájához, de levett süveggel, tiszteletet adva állt meg csá- 
szárnéd termében ! 

Simonyi és huszárjai hidegvérrel mentek végig a fon- 
tainebleaui kincsek és ritkaságok tárain, megtapogatták 
a> drágaköves régiségeket, a kirakott billikomokat, vert 

arany ékszereket és nem mondhatta senki, hogy csak egy 
boglár is eltűnt volna onnan, mikor eltávoztak. 

XV. PEZSGÖPALACZK- ÉS ÁGYÚDURBOGÁS. 

« Igyatok uraim, vendégeskedjetek! Képzeljétek magato- 
kat úgy, mintha otthon volnátok.)) így szóltak a francziák 
Fontainebleauban a diadalmas hadfiakhoz. 

Száz tiszt számára volt rendezve a nagyszerű lakoma, 
de hozzá ülhetett volna háromszáz is, rakott volt az asz- 
tal, csak úgy görnyedt bele, nem is volt pecsenye, ha 
csak nem fáczánhús, nem is volt bor, ha tjsak nem eham- 
pagnei. 

Maguk a föfő polgárok szolgáltak fel az asztalnál, a kor- 
mányzó nyitogatta a pezsgős palaczkokat; — úgy durrog- 
tak azok mint az ágyúk, úgy folyt a piros bor, miként a 
piros vér. ^^ ,, , 

Jó kedve volt mindenkinek, a huszárok összeölelkeztek 
vidám gazdáikkal, pajtásságot ittak egymással, a kozák 
tisztek igen szépen tánczoltak és daloltak nemzeti nótákat. 

«Igyatok, vigadjatok, nagyságos uraim !» 

És a.z alatt szép csendesen húzódott össze a háló Simo- 
nyi tábora körül ; a kormányzó értesité a Melunnél álló 
franczia hadtestet különös vendégei felől, s az rögtön át- 
kelt a Kajnán, hogy a míg a császári várban megtelepe- 
dett hadosztály vigan dőzsöl és vendégeskedik, egyszerre 
ott nyomja az egész szentségtörő csapatot, melynek vezére 
a császári trónba mert felülni. Nyilván más magas hely 
volt számára szánva. 

Ezért kínálkoztak oly nagyon is örömest a franczia 
urak : 

« Igyatok, vitéz uraim!)) 

Simonyi érzett valamit, mert a midőn tisztei az asztal 
felett egymást czukorsüteményekkel hajigálták, tréfásan 
monda nekik : 

Majd megennétek még holnap ! 

A palaczkok még durrogtak, midőn a vén János káplár, 
kinek csak a suviksztól volt még a bajusza fekete, jő nagy 
vágtatva a kastélyba s jelenti az ezredesnek titokban, hogy 
az ellenség átkelt a Eajnán s minden oldalról közelít 

— Ne szólj senkinek a teremben, sugá neki a vezér. 
Azzal odaintve egyenkint hadsegédeit, vidám arczczal 
monda el nekik hirtelen, mit tegyenek? A szétosztott 
hadcsapatok hirtelen vonuljanak Namur város felé, a töb- 
biek húzódjanak át Fontainebleaun ; mikor minden ren- 
delés meglesz téve, adjanak jelt egy ágyúlövéssel. 

A hadsegédek siettek a parancsokkal. 

« Igyatok, vitéz uraim !» 

A víg urak ittak tovább, hajigálták az üres palaczkokat 
a falhoz ; és megtanulták a kozákoktól az éneklési 

Simonyi szép csendesen egy darab kenyeret, a mi sen- 
kinek sem kellett már, a csákójába csempészett. 

Egyszerre hangzott az ágyúlövés. 

— No urak, mostan félre a palaczkkal, előre a karddal! 
Vége a vendégségnek, most kezdődik a táncz ! 

A gazdák szaladtak erre, a vendégek arra ; a poharak 
helyett csörtettek a kardok, a mámor kirepült a fejekből 
egyszerre. 

Simonyi készen volt. 

Tudta, hogy körül van fogva, de azt is tudta, hogy más- 
kor is kivágta ő már magát ilyen bajból. 

Koppant tömeg lovas és gyalog had jött ellene, tömérdek 
ágyúval, s Simonyinak egész seregével a városon kellett 
keresztülhuzódni, hogy Morét városába juthasson, me- 
lyet hogy mi oka volt neki minden áron elérni, később 
azt is megmondom. 

A mint seregei dob- és trombitaszó mellett csendesen 
vonulnak végig Fontainebleaun, egyszerre csak elkezde- 
nek rájuk az ablakokból lövöldözni. 

A jó franczia háziurak, kik az imént oly vigan durrog- 
tatták a pezsgős üvegeket, most még egyszer oly vigan 
durrogtatták a puskákat uri vendégeik ellen. 

Egy franczia zászlóalj belopódzott a császári kastélyba 
s veszedelmes gátot vetett a visszavonulóknak. 

Kívül-belül a veszedelem, a városon kívül ostromló 
sereg, belül utczai harcz, akárki is el vesztette volna itt 
az eszét, csak Simonyi nem. 

Hirtelen leszállt lováról s három század gyalogságot az 
Eszterházy ezredből magához véve, megtámadta velük 
a császári kastélyt. 

Az ellenség háromszor kirontott onnan, a kormányzó 
által vezérelve, mindannyiszor vissza lön verve, a harma- 
dik rohamnál a vörösképű maga is elesett s arcza fehér 
lett örökre. 

E dühös viadal alatt idejük maradt a többi csapatoknak 
békében átvonulni a városon, s midőn az egész hadtest 
kihúzódott, Simonyi ismét lóra kapott, előre nyargalt, s 
a moreti országúton útját álló francziákat szélly el verve, 
szerencsésen megérkezett Morét alá, mely város a Loing 
vize mellett fekszik. 

Már most megmondom, hogy miért kellett neki Morét 
városába menni? Mert Simonyi nem csak azért volt jó 
katona, mert bámulatos hőstetteket követett el, de még 
inkább azért, hogy mikor valami nagy erőfeszítéssel hal- 
latlan dolgokat vitt ki, mindig tudta, hogy ez áldozatra 
ott szükség volt, s hős karjával nagy bajt hárított el az 
egész seregről. 

A velünk szövetséges würtembergi berezeg hadserege 
ott állt Montereaux városában s a Simonyit üldöző sereg 
rendeltetése az volt, hogy e hadsereget megkerülve, két 
tűz közé szorítsa. 

A Loing vizén azonban csakMoretnál lehetett átmenni. 
Simonyi feladata e szerint az volt, hogy az ottani hidat 
védje, amíg a berezeg értesülhet a fenyegető veszélyről. 

Idáig folytonosan védve tartá magát ; itt szemközt for- 
dult és megállt. 

Nyomról-nyomra engedé csak elfoglalni a tért, utczáról 
utczára vívatá a harczot, s midőn a várost nem tarthatá 

többé a túlerő ellenében, hirtelen torlaszokat rakatott a 
híd előtt egy malomból elhozott buzászsákokból s e saját- 
ságos bástya mögött folytatta a harczot. 

A golyó, a gránát és tüzes röppentyű miílt a jégeső 
hullott a hidra, az ágyúk rést törtek a sánczban s a fran- 
czia hadoszlopok rohammal foglalták el azokat Simonyi 
népe csüggedni kezdett. 

Ekkor ő maga szuronyos puskát ragadva kezébe, a 
gyalogság élére állt s megrohanta az ostromlókat és el- 
verte őket a hídról. 

A golyó oly sűrűn dongott körülötte, mint a méhraj, 
de valamint a méhek megismerik gazdájukat s nem száll- 
nak rá, a golyó is kikerülte Simonyit, s midőn mellette 
úgy pusztult az ember, hogy a halottak állva mai-adtak 
egymás mellett, neki még a hajaszála sem görbült meg. 

Késő estig megtartá a hídfőt. Ott állt a halál kapujában 
harczolva és lelkesítve bajnokait. 

Midőn az est leszállt, akkor feladta a hidat s jól tudva, 
hogy az ellenség sem képes őt tovább üldözni, egy rossz 
félreeső faluig vizszahuzódott fáradt seregével, melynek 
házait előtte keresztül ment hadak már jól kipusztíták. 

Itt egy ajtó- és ablaknélküli házban megszállt, kifáradva 
testben, de lélekben nem. 

A tegnapi lakoma óta egy falatot sem evett még. Most 
eszébe jutott, hogy egy darab kenyeret a csákójába dugott 
s azt most elővéve onnan. 

János káplár nem engedte, hogy ezredese oly szárazon 
vacsoráljon; talált egy ablakban valami mécsest, abban 
volt egy kis zsir, felkutatta a padlást, egy pár tojást lelt 
még ottan, abból rántottát készített vitéz ezredesének. 
Híres szakács volt János gazda, olyan jól esett gazdájá- 
nak a mécses rántotta, mint hajdan ujoncz korában a pus- 
kaporos gulyáshús; még az ujjait is megnyalta iitána. 

— Nagy szakács kend János vitéz ; jobban ízlik a főzte, 
mint a franczia szakácsok minden fűszerszámos martaléka! 

XVI. BECSÜLET AZ ELLENSÉG FÖLDJÉN. 

Különös világ az ilyen háború. Ma ellenség, holnap jó 
barát száll a házhoz ; mind a kettőre egyformán kell mo- 
solyogni; soha sem tudja senki: a közelgő dandár jó szót 
hoz-e, vagy tüzet a városra? 

Simonyi abban kereste a becsületet, hogy népét, bár- 
merre jár, az ellenség tolvajnak, rablónak ne mondja. 
Különösen őrzé katonáit attól, hogy durva szenvedélyeik- 
kel a szép nemet meg ne sértsék. A huszárnak a nélkül 
is olyan jó módja van, hogy a hol meglátják, mindjárt 
megszeretik, hogy sértené meg hát az udvariasságot, a 
mivel a női erénynek tartozik ? 

Hanem ez természetesen nem áll a kozákokra nézve. 
E nagy szakállas, torzonborz hadfiak előtt futottak a fran- 
czia menyecskék s azokra nézve szűkek voltak az udva- 
riasság korlátai. 

Bourg en Bresse városába érve, csodálkozva vevék 
észre a hadfiak, hogy ebben a városban nincsenek fiatal 
leányok. Hová lettek, hova tűnhettek el ? 

Simonyi azt remélte, hogy itt néhány napig fog pihen- 
hetni, azért embereit jól bekvártélyozva, kiadá nekik 
a parancsot, hogy magát mindenki tisztességes emberhez 
illően viselje, kiváltképen az asszonyi nem irányában. 

Az természetesen nem volt mondva, hogy borokat nem 
szabad inni ; tehát egynehány huszár, János vitéz veze- 
tése mellett, megsejtve valahol egy jó tágas pinczét, meg- 
szólítá a tulajdonost, hogy engedje őket oda egy kicsinyt 
betekinteni. 

Az ember térdre esett, úgy könyörgött, hogy ne kíván- 
ják azt tőle, neki ott igen drága borai vannak. 

« Hiszen csak nem fél tőle, hogy mind megiszszuk? 
Ide a kulcscsal. > 

A gazda remegve nyitá fel előttük az ajtót s im, a bámuló 
huszárok hordók helyett harmincz szép fiatal leánykát 

pillantanak meg maguk előtt, kiket a város lakói ide zár- 
tak féltükben. 

— No már ez nem nekünk való, monda erre János vi- 
téz ; ne sirjatok porontyaim ! 

Azzal becsapta az ajtót, bezárta azt s elvivé a kulcsot 
Simonyinak, 

Simonyi mosolyogva hallá e fölfedezést, s midőn be- 
alkonyodott, saját maga sietett az ártatlan szüzeket kisza- 
badítani önkénytes fogságukból, s azután haza kisérteté 
őket udvariasan tiszteivel szüléik házába, biztosítva min- 
denkit, hogy ha katonái közül egy pajkos szóval is meg 
meri bántani őket valamelyik, azt rögtön főbe löveti. 

Ez emberséges rendtartással különösen mognyeré a 
becsületes polgárok szivét, a kik már most nem bánták 
volna, ha mindig ott marad is. 

Minthogy pedig maga Simonyi is azt hitte, hogy egy 
napot legalább ott tölthet, két szép arany óráját elküldé 
az óráshoz, hogy igazítsa meg. 

Délben azonban, a mint épen ebédnél ülnek, egyszerre 
hangzik a riadó : jön az ellenség. 

Kögtön lóra kellett ülni és gyorsan vonulni ki a város- 
ból, folytonos csatározás mellett. 

A jámbor lakosok akkor nem hogy megtámadták volna 
Simonyi menekvő seregét, sőt maguk segítettek a huszá- 
roknak lovaikat fölnyergelni, s siettették az elmaradozókat. 

A mint Simonyi a város kapujához ér, odaugrik hozzá 
az órás s nyújtja neki mind a két ott hagyott arany óráját. 

Azokat bizony ott feledte volna, ha a jámbor franczia 
utána nem szalad velők. 



XVIIi A LYONI NAP. 

A francziák végerőfeszítése nem használt már, minde- 
nütt téri veszítettek: Augerau tábornok végre Lyonba 
vonta össze hadseregét, azon kétségbeesett szándékkal, 
hogy ott az utolsó emberig fogja védeni magát. 

A szövetséges sereg a Ehone folyam innenső partjáról 
nézett vele farkasszemet, s azon folyt a tanakodás, hol 
lehetne e folyón általkelni Lyon ostromára? 

A Khone vize körülbelül olyan nagyságú mint a Tisza, 
de olyan sebes mint a Kőrös, s a mikor megárad, hajóval 
is nehéz rajta általkelni. 

A francziák minden hidat leégettek maguk mögött, a 
dereglyéket átvitték a túlsó partra s a folyam tavaszi 
áradása miatt tábori hidat lehetetlen volt rajta verni. 

Többször megpróbáltatták kozákokkal az átusztatást, de 
azok mindig kénytelenek voltak visszatérni a ragadó ár 
forgói közül s azt mondták, hogy az lehetetlen. 

Ekkor érkezett meg a Hardegg-hadtesthez Simonyi. 

Megérté, hogy miről van szó ; még folytatását is tudtaadni. 

Nem elég átmenni a túlsó partra, de meg kell támadni 
Lyon városát s megrémíteni a magát biztosságban hivő 
ellenséget. 

Ez a munka az ő számára született ! 

Márczius 20-kán a Khone vize szokatlanul sok jégtáblát 
sodort huDámai között, annak jeléül, hogy valahol a 
magasabb részeken az álló jég megindult. 

Késő este, alkonyat után nekiindult Simonyi e jeges 
árnak bárom svadron huszárjával és egy ezred kozákkal, 
hogy a túlsó partra átúsztasson. 

A vezényszóra soronként bocsátkoztak az elszánt vitézek 
a hideg habokba, középen a vezér, ki oly hidegvénrel 
kormányozott ott is, mintha a köves országúton járnának. 

Nemsokára az egész csapat a víz közepén úszott ; nem 
látszott más ki a habból, csak a lovak tüsszögő fejei, a 
huszárok övig elmerülve, a kozákok lovaik nyakára 
borulva, messzenyuló dárdáikkal. 

Egy-egy éles jégtorlatot vitt közéjük a sebes hullám; 
egy-egy paripa horkolva bukott el gazdástól. Az elmerülő 
lovag tudta, hogy kiáltani vétek s úszott a másik lovába 
kapaszkodva, vagy elhalt, ha a hidegtől görcs állt tagjaiba, 
egy jajszó nélkül. 

A többi csendesen haladt előre. 

A túlparton még csak őrei sem voltak az ellenségnek 
felállítva, annyira hihetlen eszme volt, hogy itt valaki át- 
jöhessen. 

Az első sor végre páxtot ért, s sietett a többit kivon- 
szolni a vízből. 

Elgyalázva a hidegtől, gémberedten jutott partra az egész 
vakmerő csapat, facsaró víz minden ruha s fölöttük a 
hideg éjszaka, csípős tavaszi szelével. 

Simonyi azt gondola, hogy a munka kimelegít s rögtön 
szétküldé száz lovagját, hogy nyargalják be az utakat, s 
hirdessék mindenfelé, hogy az egyesült hadsereg átkelt 
a Khone folyamon, s a Parisba vivő országutat fenyegeti. 

A huszárok egész Lyon kapujáig szá^uMoztak, s a kül- 
város előtt felállított őrszemekre kezdtek lövöldözni. 

A rémület leírhatatlan lett Lyonban, annyival inkább, 
mert ez oldalról legkisebb veszélytől sem tartottak. 

Augereau rögtön felpakoltatott s még azon éjjel ki- 
vonult hadseregével a városból s reggelre a szürkülő haj- 
nal megmutatá Simonyinak a távol országutakon végig 
vonuló hosszú csapatokat, mikből kivillogfcak a szuronyok. 

Az ellenség hadserege elhagyta Lyont. 

De Simonyi még azt is megakarta tudni, hogy ki ma- 
radt ott? 

Csapatjait vigyázatosan felosztva a város körül, maga 
kétszáz huszárral és száz kozákkal megindult Lyon 
városába betekinteni. 

És ez nem volt huszáros bohóság, a minőt e^kor 
Homburgban követett el. Ez egy bátor merénylet volt, 
melytől az egész egyesült hadsereg előhaladása függött. 

Meg kellett tudni : minő erő áll ellent Lyonban? és e 
tudósítást megküldeni a fővezéreknek. 

A feladat első fele könnyű, de a második nehéz. 

Hogy fog Simonyi a vízen keresztül visszamenekül- 
hetni, ha üldözőbe veszik ? 

Ezt mind jól meggondolta és tett felőle. 

A Faubourg de la Guillotíere elővároshoz érve, semmi 
ellentállásra sem talált. 

Hogy az út tisztán maradjon háta mögött, mig a hosszú ^ 
tekervényes főutczán végig haladt, mindenütt pisztoly- 
lövésnyi távolban egy-egy kozákot hagyott hátra maga 
után. 

így jutott el egész a kőhidig, mely a belvárost a külső- 
vel összeköti. 

Itt egyszerre János káplár, ki hat legénynyel, mint elő- 
őrs lovagolt előre, megpülantja a piacz közepén álló 
franczia lovasságot. 

Egy egész hadoszlop volt ott még. 

Azok is, a mint megpillanták a huszárokat, egyszerre 
megrohanták őket. 

Ez volt a legválságosabb óra. 

Simonyi átlátta, hogy itt most visszafordulni annyit 
tesz, mint biztosan elveszni. 

Ha ők a városból ki engedik magukat szoríttatni, az 
ellenség meglátja, hogy mily kevesen vannak ; s ők fáradt, 
elcsigázott lovaikkal mielőtt a parthoz érnének, össze 
lesznek apritva, és ha újra meg akarják kisérteni a folya- 
mon való átusztatást, egy sem mehekül meg közűlök. . 

Itt csak a kard segíthet ki ! 

Hirtelen összegyüjté embereit s egy svadronyával 
dühösen szemközt csapva az ellenséggel, azt merészen 
visszaverte. 

A francziák megfeszítek minden erejüket, hogy Simonyit 
kiverhessék a síkra, de ő is elővette minden vitézségét, 
hogy őket semmi áron ki ne bocsássa a szűk utczából. 

Ez volt rá nézve az élet, vagy halál kérdése. 

Végre a francziák fáradtak ki a kétségbeesett viadalban 
s nem tudhatva meg, kik és mik következnek azon pár 
száz vitéz háta mögött, a kik a főutcza torkát elfoglalva 
tartják? elcsüggedve tértek vissza, felgyujták podgyász- 
szekereiket s a vienni országúton kivonultak a városból. 

A következő pillanatban már Simonyi nem tudott sem- 

Jókai: Novellák. 23 

mit arról, hogy minő halálos veszedelemben forgott, s 
hogy magához következetes maradjon, még ő rohant a 
futók után 8 elfogott belőlük tömérdek tisztet, tábori kész- 
letet és vagy háromszáz katonát. 

Még aznap délben segítséget kapott Simonyi Hessen- 
Homburg berezeg által s másnap reggel Lyon városa 
piaczán osztotta ki parancsait; — zsákmányul nyerve 
ágyukat, táborszereket, s megszabadult hadi fpglyokat 
mindenféle nemzetekből. 

E merész harcz jutalmául nyerte ott a csatahelyen a 
Lipót-rend kormányzói keresztjét. 

XVm. A SZERELMES OROSZLÁN. 

Még egyszer elszabadultak a harczók denevérszárnyú 
angyalai. 

Még egyszer ki kellett húzni azt a kardot, mely már . 
annyi véres nyomot hagyott az ellenség földén. Még egy 
véres csata, melyen négy óriás birkózott egymással. 

Azután elcsendesült minden ; a legnagyobb hős elbukott ; 
Napóleon elveszte a waterlói csatát, elveszte országát, el- 
fogták, bezárták nagy tenger közepébe, ott elmúlt, el- 
veszett. Elcsendesült minden. 

Hüvelyébe csúszott a kard, kizöldült a véres mező, 
Prancziaország városaiban idegen urak parancsoltak. 

Simonyi Marcigni városába rendeltetett kormányzó- 
nak, s a körül fekvő három vármegye (departement) pa- 
rancsnokának, melyet négy zászlóalj gyalogsággal, saját 
ezredével s hat ágyúval tartott megszállva. 

A nagykállói köznemes fia, a tudatlan diák, három vár- 
megyének volt ura Prancziaországban ! 

Marcigni városba érve, első éjjel mindjárt jelentik neki, 
hogy a franczia lakosság zendülést forral, s a kis hely- 
őrséget, melyet Simonyi odahozott magával (serege nagy 
részét könyebb élelmezés végett a falvakra osztván szély- 
lyel), éjszaka meg akarják támadni. 

Simonyí rögtön tudata a maíre-rel (városbíró), hogy ő 
békét jött csináhii, de ha úgy kívánják, tud háborút is 
csinálni. Ha nem tetszik a lakosoknak az, hogy ö csak oly 
kis sereggel tartja városukat megszállva, a kedvükért 
hozhat oda még többet is: ám ők lássák, hogy élel- 
mezik? 

Meg is tette, a mit mondott. Szélylyel levő csapatjaíl 
mind berendelé a városba s beszállásolá a házakba, s 
várta, hogy hát ez hogy fog majd tetszeni? 

Néhány nap múlva tizenkét ifjú delnő, a város legszebb, 
legtiszteletreméltóbb hölgyei jelentek meg a parancsnok 
szállásán. 

Egy fiatal marquisnö, olyan elmés és szelíd, a milyen 
szép és bájoló, szólt Simonyihoz az igazi érzés hangján. 

Elmondá előtte a gyászt, melyet nemzetének elestén 
minden honleány szive érez, csaknem mindegyiknek 
testvére, férje, édes atyja maradt el a csatában. Minden 
háznak van halottja. Hivatkozott a magyar bajnok nemes 
szivére, hogy nem fogja a megalázottak szomorúságát új 
szégyennel is tetézni s örömét találandja benne, ha azokat, 
kiket vitéz kardja elejtett, gyöngéd kezeivel föl- 
emelheti. 

Simonyí perczenkint növekedő megindulással hallgatá 
a bűbájos delnő szavait; midőn az sírt, nem állhatá meg, 
hogy ő is ne könyezzen, midőn az könyörgött, nem áll- 
hatá meg, hogy szive el ne lágyuljon, midőn az őt nemes 
férfinak nevezte, valóban az is volt. 

Meghajtá magát a hölgyek tiszteletreméltó arcza előtt, 
s azt monda nekik, hogy a kik kegyelmet kérnek tőle, 
azokhoz kegyelmes fog lenni. 

Egy hálateljes pillantás ama minden gyémánt ragyogá- 
sánál fényesebb szemekből jutalmazá ez igéretét. — Ezen 
tekintet varázsa soha sem múlt el Simonyí szivéből. 

Hisz még akkor csak harminczhét éves férfi volt, s 
huszonkét év óta folytonosan a csatamezőn, nem ismer- 
, hété még, hogy mi a szerelem? 

Még aznap visszaparanesolá összevont seregeit a fal- 
vakba, csak néhány századot tartva maga melleti — Éjjel 
pedig tábori zenekarával sorba járta a tizenkét delnő 
házait s ablakaik alatt mindegyiknél három dalt fúvatott ; 
kivéve a szép szónoknét: — ott hatszor hangzott a 
zene. 

Simonyi azontúl naponkint találkozott azép ideáljával, 
a francziák megszerették a magyarokban ellenségeiket, s 
nem múlt el nap, hogy valamely háznál dalidó, műked- 
velői szinjáték, s egyéb társas vigalom nem tartatott 
volna kedvükért. 

A hős, ki bevégzé Herkules tizenkét munkáját, legyőze- 
tett a tizenharmadikban : legyőzetett a szép asszony szép 
szemei által. 

Ö, ki Montbilliárd várát egy nap alatt el tudta fog- 
lalni, egy sokkal gyöngébb várnak, egy asszony szivének 
meghódításához alig mert kezdeni. 

Ha szép volt őt látni a férfiak elleni harczban, csupa 
gyönyörűség elnézni a nők ellenében. 

A milyen bátor és elszánt amott, oly gyöngéd és félel- 
metes itt. Amott nyilt arczczal rohant áz ágyútűznek, itt 
csak titokban mert lépést haladni. 

A marquisnőnek édes atyja falusi uradalmán lakott, 
nagyon megfogható okokból félrevonulva a fővárosoktól, 
mikben idegen seregek tanyáztak. 

A marquisnő igen szerette édes atyját, az öreg marquis 
pedig igen szeretett vadászni. 

Ez időben pedig olyan állapotba jutottak a jámbor 
francziák, hogy még a vadászfegyvereket is elszedték tőlök. 
Az öreg marquisnak csak nézni lehetett a szalonkákat, 
de nem utánok lőni. 

Simonyi megtudta az öregnek ezt a kinos állapotját, s 
rögtön elküldött egy tisztet hozzá irott engedélylyel, mely 
szerint ez a derék békességes hazafi tarthat annyi puskát, 
a mennyit csak akar, s lőhet vele minden állatot, a nai 
neki megtetszik. 

A vén marquis el nem tudta gondolni, honnan jön ez 
a kegyesség egy oly vad idegen embertől, a ki neki soha 
hirét sem hallotta; de a kiről hallhatott ő annál többet. 

Midőn azután a marquisnő egy napon édes atyját meg- 
látogatta, bámulva hallá az öreg úr által Simonyit ma- 
gasztaltatni ; kit szivében ő is a legderekabb férfiak közé 
számított. 

Simonyi pedig azalatt, míg szivének bálványa atyját 
látogatta, megtudva, hogy mely nap fog visszatérni, épen 
rózsavirágzás idején a környékben minden rózsát össze- 
vásároltatott s Saint-Piertől egész Marcigni városáig be- 
hinteté vele az utat, úgy, hogy a visszatérő delnő igazán 
« térdig járhatott a rózsában ■, mint a nóta mondja. 

Ki tett volna fel ennyi találékony gyöngédséget arról a 
férfiról, a ki eddig csak véres fejekkel szokta behinteni az 
utat, a merre járt? 

Ez eszme becsületére vált volna akár egy költőnek, — 
akár egy római császárnak. 



XIX. SZEKELME8 SZÍV, KEGYELMES SZÍV. 

Hej kemény regula a hadi regula ! de legkeményebb az 
a törvény, a mit győzelmes urak diktálnak a legyőzöt- 
tek elé. 

A francziák nehezen szokhattak azon gondolathoz, hogy 
ő nekik már most idegen parancsol, s kivált faluhelyen 
nem egyszer megtörtént, hogy Simonyi gyalog horvátjai 
közül el-eltettek egyet a láb alól, a ki azután nem jött 
elő, mikor a lénungot osztotjiák. 

E miatt azon vas törvény lőn kimondva, hogy a mely 
faluban ily orvtett követtetik el, azt porrá kell égetni, és 
a bűnösöket minden irgalom nélkül főbe lövöldözni. 

Egyszer Simonyi elé is három ilyen ellenszegülőt hoz- 
tak : egy öreg földmívest és két ifjú legényt. 

Tettüket nem tagadták, lőttek Simonyi embereire ; va- 

lakit meg is sebesítettek ; úgy fogták el őket, fegyverrel 
kezükben. 

Ezeknek az életéért sem adott volna már senki egy el- 
tört dorombot. 

Elitélték őket mind a hármat, ki is tették már a sira- 
lomházba. Az öreg franczia csak azon könyörgött, hogy 
az ő tetteért ne gyújtsák fel szülötte helységét, tie bün- 
tessenek miatta annyi ártatlant is. 

Mikor már ki voltak téve a siralomházba, jön gyászba 
öltözve a tizenkét delnő ismét Simonyihoz. 

A bájos marquisnő lábaihoz borult és sírva könyörgött 
az elitéltekért. 

— Hiába, nem lehet ! 

Simonyi maga szeretett volna inkább a delnő lábaihoz 
borulni ; de a törvény szigorú volt. 

— Nem lehet, nem lehet. 

Azzal bocsátá el a hölgyeket, hogy nem adhat kegyel- 
met. Még a marquisnő is hiába nézett rá könyes szemei- 
vel, hiába szólt hozzá reszkető szavával, hiába szorítá 
kezét dobogó kebléhez. 

A törvény szigorú ! 

A mint a delnők eltávoztak, Simonyi felhozatta magá- 
hoz a három lánczbavert rabot. 

— Elkészültetek-e a halálra? kordé tőlük. 
Azok felelék, hogy készen vannak. 

— Óhajtjátok-e látni az angyalokat? 

Azok egymásra néztek, és mit mondhattak volna egye- 
bet, mint, hogy óhajtják. 

— No hát menjetek el * * marquisnőhöz, és csókoljátok 
meg kezeit, mert bizony mondom, hogy ő volt a ti őr- 
angyalotok, a kinek köszönhetitek, hogy most életben 
maradtok, és visszatérhettek családaitokhoz, és falvaitok 
el nem pusztíttatnak. Hagyjátok itt a lánczokat, azokat 
nem adom oda. 

A marquisnő szomorúan ült odahaza, a midőn a három 
megszabadult boldogtalan az öröm és hála könyeit sírva 

jő hozzá és lábaihoz borulva, köszöné nagy zokogás közt 
az ö jóságának megmentett életét. 

A vén földész sírva monda el, hogy öt hét árva gyermek 
várja otthon, kiknek anyjuk sipcsen, azoknak hálaimája 
egyesülten hat fel az egek urához jóltevőnőjükért. 

A marquisnő el volt ragadtatva Simonyinak e tette által. 

Mások gyémántokat ajándékoznak kedveseiknek, mások 
igaz gyöngysorokkal iparkodnak megnyerni imádottaik 
szivét; Simonyi drágább gyémántokat és gyöngyöket tudott 
adni annak, a kit tisztelve szeretett : a meglnentett hon- 
fiak hálakönyeit. — És a szép delnőnek bizonyára ked- 
vesebb volt ez a szép ajándék a tengerek és a hegyek 
minden rejtett kincseinél. 

XX. A HÖS És A POÉTA. 

Volt Marcigni városában egy poéta. (Boldog Pranczia- 
ország, ö sem szűkölködik versirókban.) Ez a poéta csak 
annyiban különbözött a magyarországi versiroktól, hogy 
neki tulajdon háza volt, és kocsit, lovat tartott. 

Simonyi táborkarában pedig volt egy magyar születésű 
törzstiszt, a ki különben igen jó és jámbor erkölcsű ifjú 
volt, de arcza rettenetesen alkalmas volt arra, hogy a 
gyönge szivű embereket arra a gondolatra vezesse, hogy 
Magyarországon vannak olyan vad emberek, a kik ember- 
hússal élnek. 

Sűrű kondor haja, vastag szemöldöke, kiduzzadt ajkai, 
ripacsos ábrázata nagyon jól hitelesítek e félelmes elő- 
vélaményt. 

A sors, ez a poéták által különösen elhasznált eszköz, 
most az egyszer boszút állt egyik üldözőjén s úgy hozta, 
hogy az ijesztő hadnagy épen az ő házához jutott szál- 
lásra. 

A gyönge szívű Bressau (a poéták gyöngeszívűek szok- 
tak lenni) úgy megrettent rémületes vendégétől, hogy 
ijedtében ott hagyta házát, mindenét s kifutott egy özvegy 

grófné jószágára, onnan irt siralmas verseket a párisi 
divatlapokba, mikben keservesen zengedezé meg, milyen 
pogányok ütöttek tanyát múzsái csendes templomában, 
hogy festenek bajuszokat az irószobájában felaggatott 
tudósok arczképeinek vandal kegyeletlenséggel. 

A pajkos tisztek e verseket azzal torolták vissza, hogy 
a poéta kocsiját elfoglalva saját használatukra, ráfestették 
nagy betűkkel : «a mázsák szekerei, úgy jártak vele város- 
szerte, hogy minden ember kaczagott, a ki látta. 

A torzonborz fiút pedig egy becsületes szatócshoz szál- 
lásolta be Simonyi, a ki épen úgy megrettent tőle, miként 
Bressau, a poéta. 

Minden ember megszökött előle a kétemeletes házból, 
s a jámbor tiszt két napig nem lelt senkit az egész ren- 
geteg épületben. 

Harmadnap nagy félve benyitja rá az ajtót a gazda, s 
látva, hogy a tiszt az ablakon kikönyököl, bátorságot vett 
magának megszólítani őt diákul. 

«Qualem religionem habes? Comedes ne suillam?» (Mi 
valláson vagy? Eszel-e sértéshúst?) 

A tiszt hátra nézett : a gazda kiugrott az ajtón, le a lép- 
csőn, s úgy elszaladt, hogy soha sem látta az többet. 
Nyilván csakugyan azt hitte a jámbor franczia, hogy a 
magyarok pogányok, a kik nem eszik a disznóhúst. — Oh 
a francziáktól kitelik az ilyen tudomány ! 

Történt azonban egyszer, hogy a hirhedett magyar hőst 
ugyanazon udvarias grófné, a kihez a poéta menekült, 
meghivá tiszti karával együtt ünnepélyes mulatságra. 

A tréfás tisztek oda is elvitték nmgukkal a múzsák sze- 
kerét, a min az egész jókedvű világ utczahosszant neve- 
tett; a ki nem nevetett csupán, az hihetőleg maga. volt 
Bressau poéta. 

Senki sem tudta, hogy ő ott van. Tudlak is nála nélkül 
mulatni ; ő pedig az alatt, a míg az urak vigadtak, egy 
szomszédszobában ült és rágta a tollat, és írt verseket. 

Váljon miféle verseket írhatott? 

Az ebéd vége felé járt már, a midőn a grófné intésére 
kinyílt a rejtek szoba ajtaja s kilépett rajta — Bressau 
poéta : egyik kezében nagy borostyán koszorú, másikban 
a megirt vers. — Odajárult Simonyihoz, szépen meg- 
hajtá magát előtte ; a koszorút letevé a tányérjára, a ver- 
set pedig elszavalta szépen az egész társaság előtt. 

A vers pedig igen szép volt. Simonyi az egekig magasz- 
taltatott abban egy franczia költő által, a miért a fran- 
cziákat olyan vitézül aprította ; hasonlíttatott Nagy Sán- 
dorhoz, Achilleshez, Bayardhoz, s más aíféle ó és új 
világi híres verekedőkhöz ; elhalmoztatott a vitéz és dicső 
melléknevek minden a szótárakban feltalálható változa- 
taival 8 utoljára több vitéz társaival együtt «Franczia- 
ország megmentőjének)) neveztetek el. 

Simonyinak önmagán való uralkodását igen fényesen 
tanúsítja az, hogy e poétával nem bánt kegyetlenül, sőt 
inkább leülteté őt maga mellé, s a grófnénak azt mondta, 
hogy ő a tudományoknak és a szépirodalomnak riagy ked- 
velője s következőleg Bressau urat is magasra becsüli s 
óhajtja, hogy a franczia irodalomnak több ily jeles költői 
legyenek, miként Bressau úr. 

Ennél jobbat, a körülményekhez -képest, nem is kíván- 
hatott volna a szegény francziáknak. 

A múzsák kegyeltjét azután borral is kínálták. Ivott a 
jámbor; annyira ivott, hogy utoljára ő maga kérte azt a 
rettenetes tisztet, hogy menjen vissza hozzá szállásra ; s 
fogadta Simonyinak, hogy az egész háborút le fogja mind 
írni versben s tönkre teszi vele az Iliást, Odysseát s más 
aíféle ponyvára való firkálmányokat; geneologíáját pedig 
felviszi Simonidesig, a ki nagy bölcs volt és poéta, még 
pedig görög nem-egyesüjt. 

Simonyi mind e mellett elismeré, hogy Bressau úr igen 
tudós és derék ember, s olyan kíméletes volt, hogy még 
ezután is mindenkinek azt mondta, hogy a francziák leg- 
nagyobb költője Marcigniban lakik. 

XXI. A HOS ASSZONY. 

Valami összekoczanás volt a katonák és lakosok között; 
egy franczia polgártárs úgy talált a kanalávaj fejbe ütni 
egy huszárt, hogy az rögtön leesett lábáról. — Képzel- 
hetni, mekkora kanállal esznek a francziák, ha akkorát 
lehet vele ütni, hogy egy huszár leessék a lábáról ? 

A gonosztevő, a ki a perduellis kanállal merte érinteni 
a huszár fejét, elszaladt világgá, hanem a helyett elfogtak 
az apját, bezárták, s azt mondták, hogy míg elő nem 
teremti a fiát, addig ki nem eresztik. 

Két óra múlva egy fiatal pórlegény jelenté be magát 
Simonyinál, mondván, hogy ime ő a vétkes, büntessék őt 
8 azután legyen vége a keresetnek. 

Simonyi nem késett rögtön Ítéletet mondani rá : a fatá- 
lis kerekségű számot, a huszonötöt, mely alatt a ma^ar 
nyelvben annyira megszoktunk botot érteni, hogy már 
szinte fölöslegesnék tartjuk utána mondani. 

Élt azonban Simonyi azzal a gyanúperrel, hogy majd ha 
megtudják ezt az Ítéletet az ő rimánkodó hölgyei, megint 
rajta rontanak, s leköijyörgik a huszonöt botot ; e miatt 
megparancsolá, hogy minden ajtóhoz kettős őrt kell állí- 
tani, a kik az ítélet végrehajtásáig senuniféle rendű, rangú, 
nemű és nemzetségű teremtett lelket hozzá be ne bocsás- 
sanak. 

Jól számított. 

Még ki sem húzták a derest, midőn a tizenkét delnő 
újra megjelent a háznál kegyelemért könyörgendő. 

Szegénykéket mindenütt elutasíták. 

« Később tessék jönni. Az ezredessel nem lehet most 
szólni. Fontos dolgai vannak » stb. stb. 

Az árva hölgyek sírtak, ríttak, de az mind nem használt 
semmit, az ajtók zárva maradtak. '* 

Ekkor egy franczia tábornok neje, Demeran asszony- 
ság, azon merész ötletre jön, hogy ha zárva vannak az 

ajtók, nyitva vannak az ablakok ; be kell hozzá menni az 
ablakon ! 

Az őröknek már az nem volt parancsul adva, hogy az 
ablakon se ereszszenek be senkif. 

Tessék. 

A bátor amazon, társai segélyével, hirtelen egy lábtót 
kerített elő; azt nekitámasztották az első emelet egyik 
njdtott ablakának s Simonyi egyszer csak azon v^szi ma- 
gát észre, hogy az ablakon keresztül rohan be hozzá egy 
kipirult arczú delnő, s-mielőtt elfuthatna előle, megragadja 
kezét és el nem ereszti, a míg meg nem hallgatja kegyelem- 
kérését a szegény elitélt számára. 

Simonyi sem volt még ilyen kelepczében soha. A nő 
fogta, neki nem volt hová menekülnie. 

— De asszonyom. A vétkest meg kell büntetnem, külön- 
ben maholnap fényes nappal agyonütik a katonáimat. 
Hiszen nem lesz neki nagy baja. Egynehány ütleget kap 
s tovább mehet. 

— Egynehányat? De mennyi az az egynehány? 
Simonyi sejtette, hogy itt alkura kerül a sor, azért úgy 

tett, mint a falusi zsibárus, a ki százraiartja, a mit huszon- 
ötért akar adni. 

— Nem sok ; csak száz bot. 

— Száz bot ! sikolta fel a delnő, és ijedten nézett az 
ezredesre. 

— No igen. Ez kerek szám. 

— De uram, hisz az embergyilkolás. Abba bele kell halni. 

— Dehogy kell ; a muszkánál ötszázat is szoktak le- 
számlálni. 

— Az nem lehet, az nem szabad. Elég lesz neki tíz. 

— Asszonyom, hogy ne mondjon ön udvariatlannak, 
ime a kegyed édes szavaiért elengedem neki felét, legyen 
ötven. 

— Nem, nem, tizenkettő a legtöbb ; ön oly derék, vitéz 
magyar ember, ugyan mit fukarkodik olyan dologgal, a mi 
önnek semmit sem használ. 

— Legyen tehát, én engedek még huszonötöt, legyen 
huszonöt ; de azon alól nem adom. 

E pillanatban csattant az első ütés odalenn az udvaron, 
követve a bántott ember jajgatásátóL Demeran asszonyság 
e hang hallatára elájult. 

Símonyi futott illatos üvegért, pohár vizet hozott s a 
mint az elájult delnőt nagy gyöngédséggel siet ápolgatni, 
egyszer csak felugrik az ájultából s mind a tíz körmével 
nekiesik az ezredes hajának, dühösen kiáltva : 

— Vagy megöllek téged, vagy magam halok meg; de 
megmutatom, hogy franczia nő vagyok. 

Simonyi mit tehetett egyebet, mint hogy ölébe vonta a 
veszedelmes ellenséget s a gyilkos kezecskéket megragadva, 
egyenkint megcsókolgatá, és sietett kapitulálni az eléje irt 
föltételek alatt. A franczia legényt a tizenkettedik botnál 
szabadon bocsáták. 

Demeranné erre kiengesztelődött. A megbüntetett fran- 
czia feljött Simonyihoz és megköszöné a vele tett szíves- 
séget, és kérdezé, hogy már most e vétség miatt többet 
nem fognak-e senkit bántani? 

Simonyi bíztosítá, hogy többet nem lesz róla szó. 

A szegény fiu akkor vállá meg, hogy tulaj donképen nem 
is ő volt az, a ki a katonát főbe ütötte, hanem a testvére. 

Simonyi csodálkozva kérdezé, hogy hát miért jelenté ő 
fel magát? 

— Bátyám családos ember, apám öreg, felelt a fiu ; 
nem akartam, hogy ők szenvedjenek. 

— Nem gondoltál rá, hogy hátha halálra fogsz ítéltetni? 

— El voltam rá készülve. 

Demeran asszony büszkén monda az ezredeshez : 

— Látja ön, ilyen a franczia ! 

Simonyi megköszönte a delnőnek, hogy a derék ifjú 
büntetésének felét lekönyörögte, azután megajándékozta 
azt és úgy bocsátá haza. 

Talán magában azt is elismeré, hogy ez volt az első 
franczia, a ki Simonyit legyőzte. 

XXII. AZ elítélt. 

Nagy bűnt követett el két vitéz huszár. 

Loptak, szöktek, törvényt rontottak. Ellenség földén, 
békesség idején rosszul viselték magukat. 

A badtörvény mind a kettőt halálra itélte. 

Szép két deli legény volt mind a két elitélt ; mikor a 
siralomházba kitették mind a kettőt, a jó franczia nép 
seregestül tódult látásukra, és a ki csak látta őket, mind 
arra fakadt, hogy milyen kár lesz érttik ! 

Hordtak nekik ételt, italt, pénzt hánytak a tányérukra, 
biztatták, vigasztalták őket, hogy majd kegyelmet kapnak. 
Kivált a szép nők és fiatal leánykák háromszor is vissza- 
jöttek őket újra megnézni s alig tudtak tőlük megválni 
azzal a gondolattal, hogy ilyen két szép ifjú legényt mért 
tesznek halottá? 

Pedig hiszen ellenség volt mind a kettő. 

Különös alkotása a női sziveknek ! ők a szerencsétlent 
még az ellenségben is szánni tudják. A kegyelmet kérő 
delnők most is megjelentek az ezredes előtt s épen oly 
igaz könyekkel tudtak könyörögni nála a két elitélt hu- 
szárért, mintha azok is honfiaik volnának. 

A marquisnő is ott volt köztük, ott madame Demeran is. 
Amaz kért, ez fenyegetett. Simonyi az egyiktől tréfásan 
félt, a másikat igazán szerette. 

Azt válaszolá nekik, hogy majd az itélet végrehajtásá- 
nak órájában megtudják határozatát. 

A második nap reggelén két ifjú hajadon jelent meg 
Simonyi előtt, két szép pplgárleány, kik őt azon különös 
kérelemmel lepték meg, hogy ők készek azon két el- 
itéit bűnöshöz nőül menni, ha az ezredes kegyelmet ad 
nekik. 

Hiába monda nekik Simonyi, hogy azok rossz, gonosz- 
tevő ficzkók, a kiket kár volna' a haláltól megváltani ilyen 
két szép leány szivével ; az ártatlanok mégis csak azt 

mondták, hogy együtt akarnak élni, halni a két>deli ha- 
lálraítélttel. 

Végre nekik is azt yálaszolta, a mit a marquisnőnek, 
hogy Tárjanak az ítélet végrehajtásának órájáig, akkor 
majd meglátják, mi történik. 

■ Eljött a harmadnap, megvirradt a reggel, két deli ma- 
gyar legénynek hajh sötét éjszaka ! 

Felöltöztetek őket szépen, fehér gyolcsingbe, fekete 
fátyollal ; a sok szép hölgy sirva kötözé karjaikra a gyö- 
nyörű selyemszalagokat. 

Felültették őket a szekérre, megszólalt a lélekharang, 
gyászzene hangzott végig előttük az utczán. A merre elha- 
ladtak, az ablakokból virágokat szórtak rájuk, s úgy sirat- 
ták őket végig — végig — a szép magyar legényeket a 
szép franczia menyecskék. . 

Kivitték őket a Loire partjára, ottan volt egy szép virá- 
gos mező, szép virágos mezőben csúnya megásott sir; az 
előtt megálltak. 

A kisérő katonaság erős négyszögbe állt; a hadbíró fel- 
olvasá az ítéletet, a két elítélt szemeit beköték selyemken- 
dővel ; egyiket jobb felől, másikat balfelől letérdepeltették. 

A pap imádkozott velők, a körülálló nép zokogott he- 
lyettük; tizenkét gránátos előttük állt megtöltött fegy- 
verrel. 

Két szép polgárleány egymás kezét fogva úgy nézett 
reájuk: váljon meghalnak-e? A két deli legény. — Dob 
pördült, fegyver zördült, hat gránátos csője neki volt 
intézve az egyik elitélt szívének. 

Csak a szót várják még. Egy, kettő, három perez : « tüzet 
legények!)) a lövés eldördült, egyszerre mind a hat. Deli 
legény eldűlt szépen a pázsitos mezőre, píros vére csak 
úgy omlott apró sárga virágokra, ^zok piros virágok lettek 
egybe. * 

Dob pördült, fegyver zördült, másik hat gránátos is föl- 
emelte a halállal terhelt csőket, — midőn egyszerre fel- 
sikoltott a nép : 

— Megálljatok. Fehér kendő lobog! kegyelem érkezik. 
Sebes vágtatva jött fehér kendővel kezében egy lovas 

hadsegéd. 

« Kegyelem, kegyelem!* 

A második vitéz élete megmaradt. 

A nép örömriadással kisérte vissza a megmenekültet a 
yárosba, víg zene ment előtte ; a kik jelen voltak, öröm- 
mel beszélték másoknak : hogyan menekült meg a szép 
deli legény? 

Pedig hát mi volt az nekik ? 

Nem rokon, nem barát, nem honfitárs; sőt inkább 
üldöző ellenség, kit a csatatéren lelőni, levágni dicsőség 
lett volna. 

És most úgy örültek mégis, hogy az ifjú huszár nem 
veszett halálba. 

Ilyen a franczia nép. 

A két szép hajadon ismét megjelent Simonyinál és kö- 
nyörgött előtte, hogy ha már csak egyet hagyott élve a két 
szép idegen ifjúból, engedné meg annak, hogy válaszszon 
közülök ; egyiránt szép volt mind a két lány, egyiránt gaz- 
dag és tiszta, ártatlan szívű. 

Simonyi megszánta őket, — és nem adta meg kérésüket. 

— Menjetek gyermekim haza, s ne ábrándozzatok felőle, 
a szép deli ifjúnak szíve bűnökkel teli. A ti jó lelketek ne 
szenvedjen ő miatta. 

Jól is mondta ; mert a kegyelmet nyert fiu később hír- 
hedett zsivány lett ; s számtalanszor megbánatta Simonyi- 
val, hogy ama nehéz órában nem ezt küldötte legelői. 

A két szép szűz pedig, nem nyerhetve még az élőt, 
elrablá legalább a halottat. 

Még azon nap éjszakáján felásták a behantolt sírt, kivet- 
ték a megöltet belőle, elvitték őt magukkal; soha sem 
tudta meg senki, hová rejthették el őt? 

Költeménynek is szép volna; pedig eként történt az 
meg. És ilyen regék születnek akkor, ha két oly bővérű 
nép, mint a magyar és franczia, egymás szemeibe pillant. 

XXni. TOLDI UTÓDA. 

Egy ízben találtam már hősünket Toldihoz hasonlítani, 
a hajdani hős lovaghoz, újra eszembe jut &z a magas pél- 
dány, midőn Simonyit Parisba kisérem. 

Napóleon leköszöntetése után az egyesült seregek szál- 
lották meg Parist. 

A franczia tisztek kőzött volt egy hires bajvívó ; terme- 
tére is Simonyihoz hasonló, a mellett gyakorlott minden- 
nemű fegyverforgatásban; egész életében nem tanult 
egyebet. 

Ez a közhelyeken, sétányokon és kávéházakban mindig 
belekötelőzködött a porosz, angol, muszka és osztrák tisz- 
'tekbe, gúnyolta, ingerelte őket ; a minek rendesen párbaj 
lett a vége. 

A franczia óriás rendesen levagdalta ellenfeleit s ilyen- 
formán sokat megpiszkolt a győztes hadseregből. 

Egyszer Simonyival lett találkozása. Vitézváry híre úgy 
járt mindenütt előtte, mint nap előtt a hajnal; tudták azt 
már Parisban, hogy ő oda fog jönni és aztán Simonyi nem 
is volt az az ember, a ki szerette az incognitót : -^ pom- 
pásan járt, ezüsttől ragyogó hintóban, akár egy fejedelem. 
Ráakadhatott, a ki kereste. 

A franczia viador talált is könnyen alkalmat összetűz-^ 
hetni vele. 

Nyilvános helyen elkezdte előtte ócsárolni az egyesült 
hadsereget, leszállitá diadalaikat, gúnyolta Simonyi hadi 
tetteit, és végre még nemzetét is. 

Elég volt ! 

k magyar bajnok levonta keztyűjét kezéről s odaveté 
azt a francziának. Néhány szóval elvégezek mikor és hol 
fognak egymással találkozni? 

Simonyi azt monda a francziának : 

— Ez a viadal kettőnk közül egyikünknek utolsó via- 
dala lesz. * 

— Én is úgy akarom, felelt ez. 

— De erről ne szóljunk senkinek, monda Simonyi, ki 
nem akarta, hogy a fejedelmek megtudják, miszerint ők 
életre halálra akarnak harczolni ; a mikor megtiltanák a 
párbajt. 

Mert a katonák között (bár a polgári törvények tiltják) 
nagyon szokásos a párbaj, s a katonai becsület épségben 
tartására mulhatlan is. És az ilyen párbaj rendesen csak 
első vérre szokott menni. A mint valamelyik sebet kap, a 
jelenlevő párbajsegédek, kik felemelt kardokkal mind- 
egyik vívó fél baloldalán állnak, közbe rohannak, a kar- 
dokat leverik s vége a viadalnak. 

Sőt néha a nemesebb részekre intézett vágások is tiltva 
vannak ; a vívók nyakára erős szőrnyakravalót kötnek, a 
jobb kéz csuklójára vastag selyem kendőt csavarnak, hogy 
valamikép életeret ne találjanak ketté vágni. Szabad a 
vágás csupán a fejre, arczra, mellre és karra, mint a hol 
kevésbbé lehet életveszélyes sebeket kapni. 

Simonyi párviadalánál is megtörténtek mind ezen elő- 
vigyázati rendszabályok. Több főtiszt és fejedelmi urasá- 
gok voltak jelen a teremben, hol a viadalnak végbe kellett 
menni. Kíváncsi volt mindenki ez érdekes harczra, mely- 
ben két oly híres férfi, mint Simonyi és a franczia Herku- 
les mérkőznek meg egymással. 

Mert a hány csatája volt Simonyinak a nyílt csata- 
mezőn, talán még több harcza volt ellenfelének titkos pár- 
bajokban, mik azért közbeszéd tárgyai voltak, s mikben 
amaz ép úgy diadalmas volt mindig, mint Simonyi az 
ütközetekben. 

Vájjon melyik fog győzni? 

Legtöbben azt állíták, hogy a franczia. A csatában való 
harczhoz egészen másnemű ügyesség és bátorság kell, 
mint a párviadalíhoz. Soknak nem is ment az a fejébe, 
hogy egy oly ügyes, kitanult franczia hőst egy magyar mé- 
száros fia meg tudjon szabdalni. 

Midőn a két férfit ki állíták egymással szembe s ke- 

Jókal: Novellák. ^4- 

zükbe adták a kardokat, Simonyi azt monda a jelen volt 
tanoknak: 

— Uraim, önök hallották, hogy ez ember nemzetemet 
gyalázta. 

Azok el nem tndták gondolni, hogy miért hivatkozik 
most erre ? 

• Vigyázz!* hangzott mindkét részről. A vívók kettős 
toppanása jelenté a harczot; a kardok előre meredtek, 
szem szembe nézett, a test mozdnlatlannl állt előre ha- 
jolva; — azután összecsattantak a kardok. 

Csak egy perczig tartott a viadal; a nézők csak két vil- 
lámgyorsan ütő kardot láttak, azzal összerogyott a fran- 
ezia, egy szó nélkül, egy végső mozdulat nélkül : — a feje 
ketté volt hasítva, homlokától kezdve az álla hegyéig. 

— Önök hallották, hogy nemzetemet gyalázta. Ismétlé 
Simonyi kardját megtörülve — az első vértől. 

A kik azt látták, félő bámulattal tekintenek rá ; ez mes- 
tervágás volt, a magyar mészáros fia most remekbe v^ott. 

Azontúl nem is kívánt vele senki párbajt víni, sem egész 
testre, sem első vérre. 

XXIV. A HUSZÁR BÉCSBEN IS ÚR. 

Isten hozzád szép Francziaország ; bátor férfiak, szép^ 
asszonyok hazája! 

Isten hozzád dicsőség mezeje, hőstettek napjai ! 

Isten hozzátok ti boldog városok, hol a magyart még 
ellenségképen is oly szívesen látták ! 

Soha sem voltak ott olyan víg dalidók, soha sem vol- 
tak a templomok oly látogatottak, minta magyar huszá- 
rok ott léte alatt. 

A vitézeknek vissza kellé térni hazájukba. 

A jó Simonyi búcsút vett szép védenczétől, a marquis- 
nőtől. Csak a végső pillanatban, midőn az érzésnek többé 
nem lehet parancsolni, tudta meg, hogy mennyire sze- 
rettetek. 

Midőn egy kis németországi falun keresztül utazva, 
ugyanazon gazdához szállt be, kinél sok év előtt volt 
szállva, mint fiatal őrmester, a kis leánykák — most már 
mind eladó szüzek — ráismertek, s örömtelten kiálták ; 
«a jó őrmester megérkezett!* 

És az egész falu népe, boldog emlékektől buzdítva, 
kiáltá utánuk : 

«Itt van a jó őrmester. » 

A jó őrmester már akkor világhírű hős volt, és a leg- 
fényesebb urak egyike, ki szegény ismerőseit mégis oly 
szívesen fogadta. 

A hazatérő hősre nagy becsület várt ide haza ; a vezény- 
lete alatt levő ezred főlakhelye eddigelé Gácsországban 
volt, most azt az uralkodó különös kegye kitüntetésül egye- 
nesen a birodalmi fővárosba, Bécsbe tette által. 

E fényes városban sok szép látni való volt akkor is, de 
a legszebb, a mit látni lehetett, mégis csak Simonyi huszár- 
ezrede volt. 

Mikor az bevonult hosszú diadalútjáról, elül harmincz- 
két lovas zenésze, ősmagyar kaczagányokban, gazdag arany 
sujtásokkal, kiket egy termetes szerecsen, fényes keleti 
ruhában vezényelt ezüst buzogánynyal kezében ; a tisztek 
csojtáros mentékben, kócsagos kalpagokkal ; az egész ezred 
tetőtül talpig újan öltöztetve, a lovak sallangos csojtárai 
ragyogók, maguk is délczegek, s mikor végig hangzott Bécs 
fényes útczáin Lavotta magyar indulója, melyre minden 
paripa úgy kezdett tánczolni, mintha ő is tudná, hogy hu- 
szárt visz a hátán Bécsnek városába; a délczeg vitézek 
szemei örömtül szikráztak ; hajh akkor a jó bécsi népnek 
kevés volt az ablak, még a házak teteje is megtelt embe- 
rekkel ; úgy szórták reájuk az özön virágot, úgy hangzott 
eléjük a sok «hozott Isten !» Az is magyarul szólt, a ki egy 
szót sem értett. 

Különös dolog az, én magam sem tudom okát adni, 
honnan, miért vagyon ? hiszen más katonák is lehetnek 
vitézek, szeretetreméltók, de nem tűnik az úgy fel, mint 

24* 

a huszár; egyetlen huszár látása jobban felvillanyozza az 
embert, mint más akármiből száz. 

Volt ez időben egy hírhedett szinmü, mit a bécsi szín- 
padon épen oly sikerrel adtak, mint a közelmúlt években 
a ravennai viadort ; czíme volt annak « a kisbéri ballet ». 

Mint a czim gyanittatja, e szinmű Magyarhonban ját- 
szott, a császárné útját tárgy ázva, midőn a háború elől 
Kis-Bérre vonult; voltak abban a kor Ízléséhez képest 
fényes menetek, csaták ábrázolatai, némajátékok, dalok 
és mindenféle tánezok. — Adták ezt a darabot talán két- 
százszor is egymásután. 

Egyszer Simonyinak eszébe jutott, hogy mikor ezt a 
színmüvet újra adják, elviszi huszárjait a színházba. 

Hogyan ? Az egész ezredet ? 

Nem egyszerre az egészet, hanem egyszer az egyik felét, 
másszor a másikat. 

Egy napon jön a parancs a huszároknak: «este hat 
órára kirukkol a fél ezred egész parádéban, de ló nélkül 
— gyalog)). 

Gyalog ! mi lesz ebből ! 

Símonyi a karantán kapu melletti színházban a felső 
karzat alatti második emeletet e napra egészen kíbérlé s 
azzal parancsszóra beülteté szépen három sorba a deli 
huszárságot, mint mikor hadi rendben ülnek a lóháton. 

Napi parancs ez volt : 

•Egyenesen ülni; mindent jól megnézni, semmit sem 
beszélni, publikum fejére le nem köpni. » 

Ott ültek már a huszárok, midőn a többi közönség kez- 
dett a színház minden egyéb részeibe gyülekezni. 

Szokatlan jelenet volt ez a kedélyes bécsi előtt; egy 
egész huszárhadrend a karzaton, nyalkán kipödrött bajusz- 
szal. Mind olyan csendesen ültek, nem fecsegtek szom- 
szédjaikhoz, nem nézegettek szemcsövekkel, nem tehén- 
kedtek a padok karjára, mint a többi uri és közrendű népek. 

A szép ballet előtt valami szerény kis bohózatot adtak, 
egyet azon hézagtöltő darabocskák közül, a mik a végre 

születtek, hogy a más egyebet nézni jött közönségnek ke- 
servessé tegyék a várakozást. 

A mi huszárjaink sem nem mosolyogtak rajta, sem nem 
ásítoztak rajta, ügy ültek ott, mint megannyi tudós tár- 
sasági tag, a ki kritikát jött irni. Meg volt nekik paran- 
csolva, hogy egyformán viseljék magukat. 

A bohóczok végre letűntek a színpadról, most követke- 
zett a ballet. 

Mindenféle átlátszó ruhás angyalok libbentek ki a szín- 
padra, forogtak, repkedtek, lábaikkal mutogattak erre 
arra : — még itt csak a bajuszaikat pödörgették a huszá- 
rok ; egynémelyik nagyot pirult s szemérmesen lesütve a 
szemeit, dörmögte a szomszédjának : 

« Az angyalát ! Bizony hosszabb kan tust is vehetett volna 
magára a húgomasszony. Az ember szinte rá sem mer 
nézni. » 

« Bizony szégyen gyalázat az, annyi becsületes ember 
előtt olyan reggeli pongyolában ugrálni. » 

•Talán nem is tudja, hogy «úgy)) van? Eá kellene 
kiáltani.)) 

«Ni a szemtelen, hogy fölemelte a lábát. » 

Végre egy vén őrmester megnyugtatá őket, mondván : 
hogy hiszen ezek nem igazi asszonyok és leányok ám, ha- 
nem csak alakok ; szemfényvesztés az egész. 

Hanem azután kirukkol egyszerre a színpadra húsz ma- 
gyar parasztlegény tarka zsebkendőkkel gomblyukaikban 
és húsz magyar leány, szalagos hajfonatokkal, pillangós 
íngvállal. Eárántják a zenekarban a legszebb toborzó nó- 
tát s elkezdenek arra azok délczegen tánczolni. 

De már e hangokra, e látványra villogni kezdettek a 
hadfiak szemei. A zene oly lelkesítőn hangzott, a tánczoló 
párok úgy csattogtatták tenyereiket ; a huszárok is szeret- 
tek volna egyet-egyet belekurjantani s tapsolni tenyérrel. 
Ámde meg volt parancsolva, hogy szépen viseljék magu- 
kat, s az átelleni páholyban ott ült maga Simonyí és vigyá- 
zott rájuk. 

No de azt nem láthatta meg, a mi a pad alatt történik. 
Egyszer csak elkezd valami új hang vegyülni a zenébe ; 
a huszárok elébb halkan, aztán erősebben verték össze 
sarkantyúikat; az egész fél regement sarkantyúja olyan 
szépen kiverte a tactust, mintha a karmester dirigálta 
volna. 

A közönség ekkor elkezdett a huszároknak tapsolni, 
a kik folyvást mozdulatlan arczokkal, szótlanul, komolyaa 
ültek sorban, mintha nem is ők volnának, a kik azt a nagy 
sarkantyúzenét elkövetik ; hanem a mint egyszer Simonyi 
maga is kihajol páholyából, és elkezd tapsolni és éljent 
kiáltani (még akkor vivátnak hívták az éljent), nosza a fél 
regement huszár is, a ki megszokta volt vezére példáját 
követni, elővette tenyereit, beletapsolt a zenébe, s olyan 
vivátozást mivelt, a melyet sem az előtt, sem azóta nem 
hallott a karantán kapui színház. 

Játék végeztével megdicsérte Simonyi szépen derék vité- 
zeit, hogy jól viselték magukat s a jövő előadásig volt 
azoknak mit beszélni az ezred másik feléhez a látottakról. 

A következő előadásba azután Simonyi elvitte a többi 
hadfiakat is. A bécsi közönség megtudva, hogy mikor jön- 
nek a huszárok a szinházba, minden zugába összesereglett 
annak s az a furcsa eset támadt, hogy ezt az előadást majd 
minden ember háttal a színpadnak nézte. 

Történt azonban egyszer, hogy a bécsi banknál azon 
időben nagyon sürgős levén a dolog a pénzbeváltás miatt, 
a néptolongás ellen kénytelenek voltak az urak lovas 
katonákat állítani a kapuk elé, 

A bátor bécsi nép azonban, pénzről levén a szó, nem. 
sokat félt a kivont szablyától s egy napon az őrül kiren- 
delt vértes lovag úgy járt, hogy a tolongó nép lovastól 
együtt felemelte s bevitte a bank udvarára. 

Másnap huszárt állítottak oda. No nem vitték azt be. 

Mikor a vitéz hadfi vette észre, hogy nagyon attakiroz- 
zák, neki parancsa lévén, hogy állomását minden módon 
megtartsa, elkezdett jobbra-balra kardlapozni, erre még 

jobban szorították, akkor azután az élivel vágott közbe. 
Persze rövid időn tiszta is lett körüle a tér, hanem két 
polgártárs halva maradt és tizenkettőt lepedőben vittek 
haza. 

A fensőbbség elismerte, hogy a huszár jogosan cseleke- 
dett, hanem azért mégis átlátták, hogy biz ott a bécsi nép 
közé rendet tartani kissé erős dolog a huszár. 

Simonyi is, meg még mások is mégegyeztek abban, 
hogy sokkal jobb lesz ö nekik hazájukba térni, s az egész 
ezred úgy jutott megmaradása helyéül szülötte földére, 
annak is ^a kellő közepére, a szép Nagyváradra. 

XXV. AZ UTOLSÓ LÁNCZSZBM. 

Eddig tartott a napfény, már most következik a? 
éjszaka. 

Hajh, drága dolog a jó éles kard a csatában; hajh, 
mondjátok akkor, áldja meg az Isten, a ki csapásokat 
osztogat vele az ellenségnek. Mikor pedig vége van a 
harcznak, akkor zúgolódtok reá: — «ne nyúlj hozzá gyer- 
mek, mert elvágod vele a kezedet ». 

Mi volt a hős Toldi vége ? 

Mikor legyőzte az országczímert elrabló viadort, men- 
téje ujjával, melyben vala buzogánya, agyonütött valami 
rossz kölyket, a ki vele kötekedett a királyi udvarban. 
Ezért börtönre keresték ; csak a szégyen, a mi megölte, 
mentheté meg attól. 

Mi lett a hős Simonyi vége ? 

Béke idején is olyan szigorú rendet tartott ezredében, 
mintha ellenség előtt állt volna. 

Száz adomát tudnak szigorúságáról. 

Hogy az volt rendelete: miszerint a riadó trombita- 
szóra a melyik katona legelébb jön, jutalmat kap, ki leg- 
utóbb, botot. Minthogy valakinek okvetlen kellett utolsó- 
nak lenni a sok közül, a verés soha el nem maradt. 

Hogy egy hadapródot azon szóval bocsáta el szabad- 

aágra, hogy ha a határidőre haza nem jön, becsületszavára 
fogadja: főbe löveti. Az ifjú a takarodó után jött meg 
s Simonyi, hogy becsületszavát meg ne szegje, főbe 
lövette. 

Egy év múlva Arad vára börtönében halt meg. 

Az a Simonyi, a ki huszonnégy éven át karddal kezében 
honának büszkesége volt, lánczczal kezén végezte életét, 
szégyen és bú miatt; megfosztva rendjeleitől, kitörülve 
a vitézek sorából. 

Tehát a ki azt mondta róla pajkos gyermekkorában, 
hogy vagy nagy úr lesz, vagy a börtönben hal meg, két- 
szer is eltalálta sorsát. 

Mindenesetre jobb lett volna neki nem tenni zsebébe 
azt az ív papirost, a mely Lipcse alatt felfogta a szivének 
szánt golyót ! 

Úgy halt meg mint Toldi. Dicsőséges életpálya végén 
szégyentől, bánattól letörve. 

Mondjon rá szigorú Ítéletet, mint emberre, a biró itt a 
földön, és ott fenn az égben : — a hős dicsősége mindig 
fényes marad s együtt él az el nem fogyandó napokkal ! 

Hősünk életrajza nem költemény, 

A miket elmondánk róla, azok a történetírás sajátjaivá 
váltak. 

Még most is élnek (1860) azon korból való emberek, a kik 
e tényekre visszaemlékeznek s bizonyítják azoknak való- 
ságát s még sokkal többet tudnak felőle mondani ; a miket 
mind följegyezni nem volna hely e kis könyvecske lap- 
jain. 

Kútfőink voltak az wOesterreichischerBeobachterw egy- 
korú lapjai és tudós hazánkfia, Nagy Pálnak 1819-ben 
kelt életirása ; a további eseményeket élők szavai után 
egészítettük ki. Minden tény hiteles okiratokkal van meg- 
állapítva, a mik kétségtelenné teszik, hogy Simonyi József 
volt a magyar történet leghirhedettebb hőse. 

Nagyobb jelenet, mint maga Toldi és méltó, hogy egy- 
kor hasonló költőjére találjon. 

Majd hogyha egykor ő is a regekör személyei közé 
emelkedik, mint lovagkorunk hősei. 

Addig is ne hagyjuk eltörlődni emlékét, míg az utókor 
költői keze elmossa emberi hibáit s felmagasztalja hősi 
erényeit. 

Honának büszkesége, lelkesedése volt ő ; a nagy Szé- 
chényi Istvánnak ifjú korában óhajtott mintaképe. 

Ámde e dicső hazafinak más utat jelölt a sors a honboldo- 
gítás halhatatlan híréig. Ketté törte a kardot, s a szellem 
harcsaihoz utasítá őt. Simonyit letörte, a kardok bajnokát 
s támasztá Széchenyit, az eszmék vezérét. — Vájjon mit 
kezd velünk, hogy ezt is összetörte ? 

